
NOTA TRADUCĂTORULUI 


Traducerea textului lui Basile Tatakis a ridicat anumite probleme 
pe care am încercat să le depășesc, făcând alegeri, în sensul unui 
echilibru, nici ostentativ neologice, nici ostentativ tradiționaliste. În 
primul rând, dificultatea majoră provine din faptul că autorul folosește 
limba franceză nu ca pe o limbă maternă, ci ca pe o limbă de ordin 
livresc. În plus, este vorba de limba franceză de acum mai mult de cinci 
decenii, de vreme ce lucrarea lui Tatakis a apărut în a I-a ediţie în 1959. 
Limbajul de specialitate a avut, de asemenea, partea lui de dificultate, iar 
la acest nivel îi mulțumesc coordonatorului colecției, Vasile Adrian 
Carabă, pentru sugestiile în anumite alegeri lexicale în spiritul 
terminologiei ortodoxe și teologic-filosofice. 

Numele proprii, numeroase de altfel, au fost traduse încercându-se 
păstrarea cât mai apropiată a numelui de familie (cognomen) de forma 
sa grecească, de origine, dar și oferirea unor variante a prenumelor care 
să țină seama de circulația acestora în limba română si de frecvența 
uzitării formelor. Mărturisesc încercarea de a traduce textul cât mai fidel 
posibil, fără a trăda nici intențiile autorului și, sper, nici așteptările 


cititorului. Traducátorul ideal este, în opinia noastră, cel ce lucrează 

pentru ca întâlnirea dintre autor și cititor să fie cât mai firească și mai 
echilibrată, fără ca perspectiva lui să bruieze relația pe care o mediază, 
conștient fiind că este un transmigátor și nimic mai mult. 


A FI FILOSOF ÎN BIZANȚ - ISTORIA 
UNUI CONCEPT 


Ni se pare firesc astăzi să nu avem dificultăţi cu privire la înțelesul 
termenului de filosofie, chiar dacă, de cele mai multe ori, nu suntem în 
stare să îi dăm o definiție cât mai apropiată de sensul propriu. Nu pledez 
prin aceasta sub nicio formă pentru stereotipurile unei metodologii de 
școală, dar cu siguranță că nici măcar simplul instrumentar didactic nu 
este la îndemâna oricui în această chestiune ușor de înțeles ca aparținând 
domeniului speculației. Cred că una dintre dificultăţile inerente ale 
filosofiei este tocmai încercarea de a o defini și mai cred că fiecare epocă 
are definițiile sale. Dificultatea se mărește atunci când încercăm să defi- 
nim tipuri de filosofie străină etosului nostru. Să ne gândim doar la mult 
disputata chestiune a filosofiei indiene. Există o astfel de filosofie sau pot 
fi numite temele religioase ale Indiei filosofie? Iată o întrebare firească! 
Nu voi intra în dezbaterea acestei probleme, competența mea aici fiind, 
evident, limitată. Totuși, cred că aceleași tipuri de întrebări pot fi puse 
şi în cazul lumii Bizanțului, chiar dacă nu este o lume străină de noi, 
conștient fiind sau nu de acest lucru. 

Nici astăzi nu există unanimitate în privința definirii filosofiei bizan- 
tine. Sunt, din păcate, mai multe semne de întrebare și mai puține cer- 
titudini. Nici Basil Tatakis, în această captivantă și foarte importantă 
expunere a gândirii filosofice bizantine, nu dă sau nu-și propune să dea 

un răspuns categoric și nici nu cred că va reuși cineva să o facă, dacă nu 
va încerca să se distanțeze de modul actual de înțelegere a unei științe. 
Cred, totuși, că dacă nouă nu ne este ușor să definim filosofia bizantină, 
cea mai bună abordare în cazul de față este să încercăm să vedem, firește, 
având în vedere o atare evoluţie conceptuală, modul cum bizantinii 
înșiși înțelegeau termenul în speță. O lume trebuie înțeleasă prin ea însăși, 
concepţie clară pentru cei mai mulți dintre cărturarii bizantini. Ioan 
Italos, filosoful neconvențional din secolul al XI-lea, el însuși órtavoc 
1v pioo6buwv (căpetenie sau, după o uzanță consacrată, consul al 
filosofilor) asemenea faimosului său profesor Mihail Psellos, într-una 
dintre aporiile sale în care încearcă o definiție a filosofiei! își exprimă 
convingerea că înțelegerea conceptelor filosofiei grecești trebuie să por- 
nească doar de la operele proprii acesteia, chiar cu riscul de a contrazice 
dogma creștină.? 


Istoria apariţiei cuvântului filosof, care are legătură, potrivit lui Hera- 
clit din Pont; cu Pitagora,“ inventatorul termenului ca atare, este una 
foarte cunoscută astăzi. La Sicyon, într-un dialog cu Leon, tiranul fliasi- 
enilor, Pitagora îi explică acestuia de ce se numește pe sine philosophos 
(iubitor de înțelepciune) si nu sophòs (înțelept): pentru el, niciun om nu 
se poate numi astfel, căci înțelepciunea este un atribut doar al zeului. 


! [oan Italos, Eic tó: «rExvn TExXv&v Kai ETLOTTIUN ETLOTTIuGV» in: 
Johannes Italos, Anopia kai Avoeig, Quaest. quodlibetales, ed. P. Joannou, 
Ettal 1956, p. 1. 

2 Gerhard Podskalsky, Philosophia. B. Byzanz, in: Historisches Wörterbuch 
der Philosophie (pe viitor: HWPh), vol. VII, ed. Joachim Ritter, Karlfried Grün- 
der, Schwabe & Co AG, Basel, 1989, p. 624. 

> Despre viaţa și opera acestui discipol al lui Platon, vezi: Daebritz, Hera- 
kleides ó Ilovrik6c, Real-Encyclopádie der classischen Altertumswissenscbaften 
(pe viitor RE), 15 (1912), pp. 472-484 (sunt incluse şi izvoarele adiacente). 

* Diogenes Laërtius, Vitae philosophorum, Y, 12. 1; VIII, 8. (Despre viețile şi 
doctrinele filosofilor, trad. de Constantin Ion Balmuș; stud. introd. și comentarii 
de Aram M. Frenkian, Polirom, Iași, 1997). Idee preluată şi de Cicero (Cic. Tusc. 
5. 3. 8) si Iamblichos (lambl., De vita Pytbagorica, 5. 5-8). 

Această idee se regăsește mai târziu și la Socrate.! În consecință, cunoaș- 
terea unui philosophos nu poate fi numită altfel decât philosophia. Este 
mai puţin important dacă, într-adevăr, Pitagora este inventatorul terme- 
nului, căci foarte multe despre persoana și învățătura sa nu se cunosc, 
iar din ceea ce se stie, multe nu sunt nimic altceva decât plăsmuiri ale 
unei tradiţii târzii, este de părere Eduard Zeller.? Chiar dacă Heraclit a 
inventat această istorie, foarte probabil s-a folosit de unele dintre refe- 
rințele făcute de maestrul său Platon la Pitagora. Așadar, cu Heraclit se 
naște filosofia ca știință. 

Termenul nu se întâlnește la Homer sau Hesiod, iar filosofii ionieni 
numeau procesul personal de cunoaștere, de căutare, de cercetare „isto- 
rie“ (iorogin), şi nu filosofie. Sophia în secolul al V-lea i. Hr. nu este un 
termen cu un sens precis, ci, dimpotrivă, cu unul foarte larg ca știință, 
cunoaștere, dexteritate, pricepere, dar și ca inteligență, capacitate de jude- 
cată sau precauție în chestiuni esențiale de viață.’ În această direcție se- 
mantică îl întâlnim și la Herodot, pentru care sophos este cel ce se 
remarcă printr-o anumită artă sau pricepere faţă de ceilalți.* Pentru el, 
cei șapte înţelepţi sunt numiţi sofiști (coca) și Pitagora însuși este 
un sofist (oopio7rjc).* Dar tot la Herodot apare, pentru prima dată, 
într-o formă compusă, termenul „filosofia“. Într-un dialog între regele 


! Platon, Apologia, 23. a. 

2 Eduard Zeller, Die Philosophie der Griechen in ihrer geschichtlichen Ent- 
wicklung, t. I, ed. a VI-a, Leipzig, 1920, p. 364. Zeller are convingerea că tradiția, 
cu cât este mai îndepărtată în timp de Pitagora, stie să spună mai multe despre 
el. Despre o legătură între Platon și Pitagora, precum și despre acceptarea sau 
negarea autenticității relatării lui Heraclit despre Pitagora, vezi studiul lui Wal- 
ter Burkert, Platon oder Pythagoras? Zum Ursprung des Wortes Philosophie, 
Hermes, x. 88/2 (1960), pp. 159-177. 

> M. Kranz, Philosophie. I: Antike, HWP}, t. VII, p. 573. 

+ Friedrich Ueberweg, Grundriss der Geschichte der Philosophie von Thales bis 
auf die Gegenwart. Erster Theil. Die vorchristliche Zeit, Berlin, 1863, p. 1. 

5 Herodot, Historiae, 1. 29; 4. 95; Isocrates, Antidosis 235. Trebuie să se facă 
distincție între acești sofiști, adică oameni pricepuţi, cu abilități, și acei sofiști din 
epoca lui Platon, filosofi de ocazie, care, cu scopul de a convinge în orice situa- 
ție, se folosesc de sofisme, trucuri filosofice. 

Croesus și legislatorul Solon, cel dintâi îi spune acestuia din urmă: „Oas- 
pete atenian al meu, am auzit multe despre tine datorită înțelepciunii 
(ooinc) și peregrinárilor tale, cum că tu, ca iubitor de cunoaștere (ws 
þAocopéwy), ai vizitat multe țări de dragul de a le vedea“.! Herodot 
face o distincţie clară între călătoria în scop de cunoaștere și cea în scop 
comercial sau chiar războinic.? 

Sensurile pe care Socrate le-a dat termenului f/osofia le aflăm din 
lucrările discipolilor săi Xenofon, Isocrate și Platon. Xenofon ne spune 
că Socrate, in opoziţie cu sofistul Callias, s-a intitulat pe sine: avrovEy6; 
ij; pioooțiac (amator al filosofiei).? Pentru el, sophia are sens de 
cunoaștere Lë) si se apropie de sensul dat acestui cuvânt de Hera- 
clit, deoarece înţelepciunea omenească pentru el este o lucrare imper- 
fectă, neterminată, întreruptă, zeii rezervându-și opera completă.t Sensul 
pe care Socrate îl dă de cele mai multe ori termenului de filosofie este 
cel de studiu, de instrucţie, strădania de a ști, sens care se impune în 
epoca sa și imediat după. Astfel, în domeniul filosofiei sunt integrate 
diverse ştiinţe ca geometria, muzica, astronomia etc.? Faptul că Socrate 
nu foloseşte cuvântul filosofia pentru a desemna aspiraţia spre înțe- 
lepciune este pus de către Friedrich Ueberweg în legătură cu concepția 
acestuia că înțelepciunea este conștientizarea necunoașterii.$ 

Abia cu discipolii lui Socrate filosofia devine un termen distinct, dar 
care, fireşte, nu este lipsit de nuanţe. Isocrate, în lucrarea sa îndreptată 
împotriva sofiștilor, îi critică pe aceia care „practică filosofia“ 7 Ca discipol 


1 Herodot, Historiae, 1. 30. 

2 Herodot, Historiae, 3. 139; Kranz, art. cit., p. 574 şi 576. 

3 Xenofon, Symposium, 1. 5. În contextul scrierii lui Xenofon, avrovoy6s 
nu are sensul de meșteșugar, sens mai des întâlnit, ci se referă la cineva care in 
mod autodidact, deci fără profesor, se ocupă de învățarea a ceva anume, în cazul 
de faţă, de studiu. Vezi Wilhelm Pape, GDHW, t. 1, p. 403. 

+ Xenofon, Mem., 1. 1. 8; Ueberweg, op. cit, t. 1, p. 2. 

5 Platon, Theaet. 143 d.;în forma de plural pioooțiar: Thezet. 172 c.; Tim. 
88 c.; Isocrate, Antid. 264. 

* Ueberweg, op. cit, t. 1, p. 2. 

7 C. soph. 291. 1: „oi negi thv ulocooíav diareifovrec“. 

al lui Socrate, o astfel de afirmaţie ne miră. Este cunoscut faptul cá in 
această epocă sofistul se află într-un conflict deschis cu filosoful, el fiind, 
întrucâtva, un caz aflat la granița dintre omul filosofic și omul politic, 
dar care face uz în mod excesiv de retorică. Ei înșiși, așa cum reiese din 
spusele lui Platon, se autointitulau filosofi? dar nu se ocupau de „exer- 
sarea sufletului și de pregătirea pentru filosofie“; „filosofia“ lor con- 
stând, de fapt, într-o jonglerie de cuvinte menită să convingă cu orice 
pret. Nimic nu-i era mai urât unui filosof ca limbajul alambicat al sofiș- 
tilor, pretins a fi filosofare. În opoziţie cu noțiunea de înţelept, Isocrate 
dă definiţia filosofului: „înţelepţi sunt aceia care, de cele mai multe ori, 
au capacitatea de a formula cele mai bune opinii, iar filosofi sunt aceia 
care își petrec timpul în a dobândi [prin studiu], pe cât de repede posibil, 
o astfel de inteligență [ca cea a înțelepților]“.* Așadar, preocuparea 
pentru filosofie este exercițiul prin care cineva tinde spre înțelepciune. 

Platon este convins că înțelepciunea îi revine doar lui Dumnezeu, iar 
omului aspiraţia spre înțelepciune, iubirea de înțelepciune.” Cu sigu- 
ranță că Heraclit s-a folosit pentru istoria sa despre Pitagora și de cuvin- 
tele învățătorului său.€ Totuși, Platon îi dă o dublă utilizare termenului. 
În dialogurile de tinerețe persistă încă sensul socratic, și anume filosofa- 
rea ca proces al cunoașterii, ca învățare propriu-zisă. Ca finalitate a 
filosofării este dobândirea înţelepciunii, adică a științei. Așadar, filo- 
soful este înainte de toate un iubitor de învățătură (pioua 91). În 
Phaidon, dialogul platonic prin excelență despre nemurirea sufletu- 
lui, cel care redă, continuând dialogul Criton, ultima discuţie a lui 
Socrate cel condamnat la moarte, Platon vorbește despre filosofia reală, 


! Th. Buchheim, Sophistik; sophistisch; Sophist, HWPb, t. IX, p. 1075. 

? Platon, Euthyd. 272 a 8. 

? Isocrate, Antid. 266. 3-4. („pvuvaoiav uEvro. ts dau kai nag- 
aoxevtiv pioooțiac“). 

+ Isocrate, Antid, 271. 5-8. 

5 Platon, Lysis, 218 a.; Phaedr. 278 d. 

$ Ueberweg, op. cit., t. 1, p. 2. 

? Platon, Lysis, 218 a. 

* Phaedr. 230 d; Resp. 490 a; Epin. 989. 

dreaptă, autentică si adevărată.? Astfel de precizări delimitează pri- 
mul sens al termenului de ceea ce Platon de acum încolo va înțelege 
prin filosofie.’ Acestea vor fi foarte curente în lumea bizantină. Această 
filosofie nouă ţine de relația dintre suflet și trup, dintre spirit și mate- 
rie. Apare în mod categoric ideea dualismului spirit-materie. Filosofia 
este pusă în relație cu moartea, căci, pentru Socrate, filosoful dorește 
să moară, el cunoscând faptul că scopul sufletului întrupat este acela 
de a se elibera din chingile materiei, reprezentată de trup.* Filosofia 
nu doar caută să-l elibereze pe suflet de trup, ci și să-l orienteze spre 
inteligibil (vonr6v). Așadar, dorința morții și îndreptarea spre ea 
reprezintă o cale filosofică, filosofarea o moarte preferată (O&vaxoc 
TEOALENTLK6G), încât,’ convertită oarecum în spirit bizantin, filosofia 
nu ar fi altceva decât preocuparea pentru lucrurile ultime ale omului. 
Gândul la moarte va deveni o temă filosofică principală a monahilor 
creștini, cu simpla diferență că acesta este pus în relație cu nădejdea în 
învierea din morți. 

Şi la Aristotel termenul „filosofia“ este polisemantic. Cercetarea 
modernă identifică la el patru sensuri: atitudine, meșteșug, disciplină 
științifică și doctrină. Primul, referindu-se mai exact la preocuparea 
pentru lucrurile de natură intelectuală, spirituală, în timpuri de liniște, 


1 Phaedo, 67 e.: Cei care filosofează drept, corect - oí 699% piooopovvTes; 
filosofarea dreaptă: 1] óop9áx; (Aocodcovoa (Phaedo, 80 e.). 

2 „filosofilor autentici“ („tois yvnoiws ouoocódpoic* (Phaedo, 66 b. 2); 
adevărații filosofi („oi co; àArj8àx; pAóoogpo“ (Phaedo, 64 b 9). 

? Dialogurile în care este definit termenul „filosofia“ sunt: Phaido, Sym- 
posium şi Respublica. 

+ Platon, Phaedo, 64 e — 65 a: „... este oare vădit că înainte de orice filosoful 
își dezleagă sufletul cât mai iute de tovărășia cu trupul, într-un mod diferit de 
ceilalți oameni?“ (Platon, Dialoguri, trad. Cezar Papacostea, Ed. Iri, București, 
1995, p. 160); vezi și: Phaedo, 82 e; 83 a. 

5 Kranz, art. cit., p. 577. 

* Herbert Hunger, Die bocbspracbliche profane Literatur der Byzantiner, t. 1, 
München, 1978, p. 5. Filosofii sunt răsplătiți după moarte cu cele mai frumoase 
locuri (Phaedo, 114 b-c.; Phaedrus, 251 e - 252 a). 

în opoziţie cu „politica“! timpurilor de restriște, iar al doilea, vizând 
întreaga activitate a omului în sfera ingeniozității, chiar la inventicá? 
nefiind exclusă de aici nici tehnica războiului.’ Acestea nu reprezintă 
totuși sensurile majore date de Aristotel filosofiei sau filosofării, ele 
intrând mai degrabă în sfera definiţiilor de tipul „filosofia ca...".* Ulti- 
mele două sunt cele mai importante, deoarece par a fi influențat cu pre- 
cădere pe aristotelicienii de mai târziu, inclusiv pe cei bizantini. Disciplina 
ştiinţifică sau știința ca atare, așa cum suntem noi astăzi obișnuiți, este 
pentru Aristotel o filosofie și reprezintă sensul mai restrâns al definiției 
filosofiei. Între aceste științe intră cele considerate teoretice, ca mate- 
matica, fizica, dar și etica sau poetica, toate acestea regăsindu-se într-o 
formă sau alta între așa-numitele arte liberale de mai târziu.* Dar aceste 
științe gravitează în jurului celei supreme, numită de Aristotel „filosofie 
primă“ (nowt piiooogia), cea care este orientată spre ființarea ca 
atare și nu spre un domeniu individual anume, știința principiilor și a 
cauzelor supreme, metafizica.” Ultimul sens, cel de doctrină, vizează, în 
concepția Stagiritului, doctrinele filosofice (uaSnuaruri, vor) si 
GeoAoyir));? dar și sistemele filosofice, modurile de filosofare („filosofia 


! Aristot. Pol. 7. 15, 1334 a 23; G. Bien, Philosophie. C. Aristoteles, HP, 
vol. VII, p. 590. 

2 Chiar cei care construiesc arme „filosofează“; vezi: Bien, art. cit., p. 583. 

3 11. 1331 a 16. Chiar cei care construiesc arme „filosofează“; vezi: Bien, art. 
cit, pp. 583 gi 590. 

+ Bien, art. cit., p. 585. 

5 Ueberweg, op. cit., t. 1, p. 3. 

* Bien, art. cit., p. 586. O foarte bună lucrare cu privire la raportul dintre 
artele liberale și filosofie și cu privire la rolul jucat de acestea în dezvoltarea 
culturii antice este cea a savantei Ilsetraut Hadot, Arts libéraux et philosophie 
dans la pansée antique. Contribution à l'histoire de l'éducation et de la culture dans 
l'Antiquité, Vrin, Paris, 11984, 22005. 

7 Ueberweg, op. cit., t. 1, p. 3. Termenul nu-i este cunoscut lui Aristotel. 
Vezi despre această chestiune lucrarea de referință a lui Walter Brócker, Aris- 
toteles (Philosophische Abhandlungen/Band 1), Frankfurt am Main, 51987, 
p. 229 şi urm. 

8 Ueberweg, op. cit., t. 1, p. 3. 

lui Platon“ sau „filosofia italicilor^).! Astfel că, în acest ultim sens, terme- 
nul de filosofie apare cel mai adesea in forma de plural: ,4piAocodíat". 

Merită, pe scurt, să amintim și ce înseamnă filosofia în cadrul ulti- 
melor două sisteme filosofice importante ale Antichității, și anume în 
stoicism și epicureism, în ciuda faptului că acestea nu supraviețuiesc 
perioadei bizantine. Elementele de natură etică sunt prezente în aceste 
sisteme. Pentru stoici, înțelepciunea (0ocia) înseamnă cunoașterea lucru- 
rilor omenești și dumnezeiești, iar iubirea de înțelepciune ((piAocodía) 
este căutarea virtuţii, destoinicie în sens teoretic și practic.? Filosoful 
este conceput în sensul lui Platon, adică nu este nici înțelept, nici neîn- 
telept, el se află pe calea spre înțelepciune.” Pentru Epicur, filosofia este 
aspirația rațională spre fericire.* Este activitatea „care ne oferă o viață feri- 
cită prin intermediul opiniilor (Aóyois) și al discuţiilor (6wxA0ywopoic)* 
purtate cu o călăuză spirituală.5 

Cu secolul I d. Hr. se conturează o nouă concepție despre învăță- 
mântul filosofic și despre noțiunea de filosofie. Începe perioada comen- 
tariilor, a exegezelor, a configurării unei metode de școală, care își va 
pune amprenta și pe modul creștin de interpretare a datului revelat. Dar 
această metodă nu împiedică gândirea creștină să se raporteze singură la 
chestiuni la care gândirea antică găsise răspunsuri diferite în funcție de 
şcolile filosofice, mai ales sub noua realitate a convertitilor din rândurile 
acestora din urmă. 

În Noul Testament, termenul filosofia apare o singură dată în Epis- 
tola către Coloseni a Sf. Apostol Pavel: „Luaţi aminte să nu vă fure mințile 
cineva cu filosofia și cu deșarta înșelăciune din predania omenească, 
după înțelesurile cele slabe ale lumii, și nu după Hristos“ (Col. 2, 8). 
Este o prefigurare a ceea ce mai târziu lumea creștină va numi filosofia 
(profană) ca înțelepciunea/filosofia din afară (rj £&o9&v [piAo]ooţia). 


Sub influența acestei definiții neotestamentare stau și apologeții creștini, 


1 Met. 1. 6. 987 a 29. 31.; Bien, art. cit., p. 590. 

? Ueberweg, op. cit., t. 1, p. 3. 

? P. Hadot, Philosophie. E. Hellenismus, HWPh, vol. VII, p. 593. 
* Ueberweg, op. cit., t. 1, p. 3. 

5 Sextus Emp. Adv. matb. XI, 169; vezi: Hadot, art. cit., p. 593. 

pentru care filosofia păgână trebuie repudiată, iar cei ce o practică 
apar cu titlul deloc onorabil de „așa-zișii filosofi“ (oi Aey6uevos, oi 
vopi(6uevo. pii6ooqoi),! adică falșii filosofi? sau chiar primind 
epitetul caustic de uărator, adică vanitoși, nebuni chiar? Domină o 
atitudine de adversitate față de filosofia păgână, căreia i se reproșează 
formalismul, excesul de erudiție care este fără folos pentru viață, 
disensiunile insurmontabile dintre școlile filosofice, contradicția dintre 
teorie și practică, chiar lăcomia câștigului - aici fiind vizați în primul 
rând sofiştii -, pretinsul elitism.* Există între creștini și reproșul expri- 
mat de Sf. Iustin Martirul și Filosoful, conform căruia unii dintre cei ce 
se pretindeau și au fost chiar recunoscuți ca filosofi profesau ateismul,5 
vizati fiind aici, foarte probabil, epicureicii. Dar cel mai mare reproș 
făcut filosofiei profane de unii gânditori creștini este ceea ce Sf. Pavel a 
desemnat aluziv în textul mai sus amintit: izvor al ereziilor. Acest reproș 
este o temă des întâlnită în perioada patristică și bizantină cu privire la 
un sistem filosofic sau altul. 

Creștinismul nu mai putea face abstracție de o terminologie con- 
sacrată pentru a-și defini propria învățătură. Pe de altă parte, cresti- 
nismul devine o realitate inculturată, și nu una transplantată în mediul 
greco-roman care, la rândul său, va influenţa în mod categoric gândirea 
creștină. Pentru că și Evanghelia este iubire de înțelepciune, trebuia deli- 
mitată filosofia creștină de cea păgână. Este simplu astăzi să folosim 
termenul de teologie exclusiv pentru a desemna învățătura Bisericii, a 


! Just. Mart., Dialogus cum Trypbone, 7. 1. 4. 

? Sf. Iustin Martirul si Filosoful, in spiritul Noului Testament (1 Cor. 8, 5), 
vorbea despre „așa-zișii dumnezei“ ai neamurilor, care nu sunt altceva decât chi- 
puri de demoni („oi Geci t&v &9vó, vouu,ópe vot 0coí, eibwwAa ðaryoviwv 
Eioiv,...“) Apologia Prima, 20. 2. Această expresie „așa-zișii“ denotă falsitatea 
celor desemnați. 

? Hunger, op. cit., p. 5. 

* H. Górgemanns, Philosophie II. Patristik und Mittelalter. - A. Grie- 
chische Patristik, FZWPb, t. VII, p. 616. 

$ p KOL toto tt véc ASeornra Edidatav“ Apologia Prima, 4. 9. 1-2. 

* Vizat în special a fost platonismul, recte neoplatonismul. 

Evangheliei. Pe atunci, cu siguranță, acest termen ar fi creat mai multă 
confuzie decât claritate. Nu ne surprinde deloc faptul că termenul „filo- 
sofia“ este folosit din secolul al III-lea cu precădere în mediile teologice 
creştine, dar cu un sens nou. În orice caz, a considera filosofia un rău în 
sine ducea și la o pierdere foarte importantă pentru terminologia creș- 
tin. Cu intrarea în rândul creștinilor și a filosofilor greci, termenul flo- 
sofia capătă noi sensuri. În lucrarea sa Dialog cu iudeul Trifon, Sf. Iustin 
Martirul și Filosoful, probabil cunoscând și evaluările pozitive ale filo- 
sofiei din mediile iudaice, numește filosofia acea învățătură „foarte bună, 
care si în fata lui Dumnezeu are multă valoare, care ne duce la El si care 
ne unește cu El; de aceea, sfinți sunt aceia care se dedică filosofiei“.! El 
însuși, ca urmare a relației spirituale pe care o are cu profeţii și apostolii, 
poate fi numit filosof.? Așadar, filosofia este Evanghelia trăită. Viaţa 
creștinilor dusă în cumpătare și mărturisire a credinței este numită de 
Iustin „filosofie dumnezeiască“? El dă și o definiție care, în bună măsură, 
are influenţe platonice. Întrebat de Trifon ce este filosofia, spune: „filo- 
sofia este știința a ceea ce este (ființează/râ Svr!) și cunoașterea a ceea 
ce este adevărat. Fericirea (evbaiuovia), însă, este răsplata acestei cu- 
noașteri și a acestei înțelepciuni“.* Filosofia este cunoașterea lumii create 
de Dumnezeu și căutarea Lui, iar răsplata pentru această filosofie este 
fericirea veșnică. 

Începând cu secolul al III-lea, în planul filosofiei profane se cunoaște 
o dezvoltare deosebită, care nu putea trece neobservată în mediile creș- 
tine. Este perioada comentatorilor vestiți ca Alexandru din Afrodisia 
(sec. II-III), în cadrul aristotelismului și a trecerii de la medio-plato- 
nism la neoplatonism prin intermediul școlii alexandrine înființate de 
Ammonius Sakkas (t 242 sau 243) și dezvoltată de ucenicul său, celebrul 


1 Dial. 2. 1. 1-4. Vezi si Iustin Martirul, Dialog cu iudeul Tryfon, in: Apologeți 
de limbă greacă, Editura Institutului Biblic şi de Misiune al Bisericii Ortodoxe 
Române, București, 1997. 

2 Dial. 8. 1. 5 - 2. 1; vezi și: Hunger, op. cit, p. 5. 

3 „„„«păooogpiav Ocíav"- Apologia Secunda, 12. 5. 1-2. 

* Dial. 3. 4. 6-8. 

Plotin (*ca. 205 - Tea 270).! Este perioada comentariilor biblice in 
lumea creștină. 

Denumiri ca „filosofia adevărată, reală“ D óvtwc pioooția) sau 
ca „filosofia noastră“, „filosofia conform nouă“ (ù kaS’ rua puo- 
copia) apar din ce în ce mai mult folosite si la scriitorii creștini din 
secolele III-IV, mai ales la Părinții Capadocieni, și vor fi folosite în 
opoziţie cu expresii de tipul: „filosofia din afară, exterioară“ (1] É&c sau 
EEwSev pioooția), vizând filosofia păgână: 

Cu Clement Alexandrinul, filosofia devine o temă centrală, dar filo- 
sofia cea adevărată, în timp ce filosofia păgână, nedeplină, este valoroasă 
în măsura în care contine idei bune, reminiscenţe ale revelatiei naturale.* 
El este conștient că există „unii care se hrănesc“ din filosofia profani, 
care, la fel ca și în cazul unei nuci, nu este în întregime comestibilă.’ 
Filosofia de care trebuie să se ocupe creștinul este cea pe care Hristos 
însuși a dat-o, aceasta fiind filosofia adevărată.* Dar ce este filosofia pen- 
tru Clement? Este „preocuparea înflăcărată pentru înțelepciune; înțe- 
lepciunea, însă, este cunoașterea lucrurilor dumnezeiești și omenești și 
a cauzelor lor. Ca atare, înțelepciunea este stăpână peste filosofie, așa 


! Periodizarea filosofiei platonice în medio- şi neoplatonică nu aparține epo- 
cilor în cauză. Folosim aici un limbaj consacrat în secolul al XIX-lea și acceptat 
până astăzi de toți. 

2 Anne-Marie Malingrey, „Philosophia“. Etude d'un groupe de mots dans la litté 
rature grecque, des Présocratiques au IV" siècle aprés J.-C., Paris 1961, p. 119 și 148. 

3 Hunger, op. cit., p. 5. 

* Clem. Alex., Strom., 1. 7. 37. 6. 1. (PSB 5, p. 31). Tema filosofiei in opera 
lui Clement Alexandrinul necesită o analiză detaliată, un studiu special. 

5 Ibidem, 1. 1. 7. 3. 3. (PSB 5, p. 14). Adevărul poate exista în filosofie ascuns 
ca în coaja miezului comestibil al nucii; vezi: Ibid., 1. 1. 18. 1. (PSB 5, p. 20). 

€ Ibidem, 1. 18. 90. 1. 4-5 (PSB 5, p. enk, de AANSG râs Svr pio- 
copias“; Ibid. 1. 2. 21. 2. 3. (PSB 5, p. 21); vezi și: „...dtă þpAocopias 
aAnSovc“ (Ibid., 1. 5. 32. 4. 5 (PSB 5, p. 27). De altfel, titlul grecesc complet al 
lucrării exprimă acest gând al său: Kară in áArr] $uAonoQíav yvootixàv 
bnouvnpácov o1pwuareic (Covoare de însemnări pentru o cunoaştere [mai 
înaltă] potrivit filosofiei adevărate). 

cum aceasta [din urmă] este stăpână peste științele propedeutice“,! con- 
ceptie preluată de Clement de la Filon din Alexandria? 

Foarte interesant este faptul că în această epocă, în secolul al II-lea 
d. Hr., atât gânditori creștini, ca deja menționatul Clement, cât și necres- 
tini, ca Plotin, văd obiectul filosofiei în cunoașterea realităților dumne- 
zeiegti. Filosofia profană este un fel de învățătură a vestibulului, de 
la intrare, care bâjbâie după Dumnezeu, sens pozitiv dat acesteia, până la 
urmă, de mediile creștine. Dar conotaţia negativă dată filosofiei profane 
persistă și în timpul lui Origen si la reprezentanți de seamă ai școlii sale 
de gândire, ca Grigorie Taumaturgul sau Eusebiu din Cezareea. Origen 
(ca. 185-253/54), care vede în filosofie și o realitate spirituală, obișnuia 
să combine termenul piocoția cu &igecis, în scopul de a se delimita 
de gândirea profană, considerată de el eronată. Origen încearcă să evite 
folosirea termenului de filosofie pentru învățătura creştină. Bineînţeles, 
acolo unde nu se poate, apare cu acest sens. În duhul învățătorului său, 
Sf. Grigorie Taumaturgul (ca. 213-ca. 270) folosește chiar mai puţin 
acest termen pentru gândirea creștină, el păstrând de la Origen și spiritul 
critic față de filosofia profană în general? 


! Ibidem, 1. 5. 30. 1. 3-5. (PSB 5, p. 2627). 

2 Dar, înțelepciunea fiind a lui Dumnezeu, filosofia profană este pur si 
simplu „ancilla theologiae", iar aceasta trebuie să slujească, așa cum Agar este 
slujnica Sarei (Ibid., 1. 5. 32; PSB 5, p. 26). 

3 Origenes, De principiis, 3. 3. 2. (Despre Principii, PSB 8, p. 229.) 

* Există gi astăzi o discuție deschisă cu privire la persoana lui Origen, colegul 
de studii al lui Plotin. Este el sau nu gânditorul creştin din Alexandria? Că în 
opera lui, Origenes Christianus, există o puternică influență neoplatonică, 
nimeni nu mai tăgăduiește acest lucru astăzi. Vezi: Endre von Ivánka, Helleni- 
sches und Christliches im frübbyzantinischen Geistesleben, Herder, Viena, 1948, 
pp. 24-27; Idem, Plato Christianus. Übernahme und Umgestaltung des Platonismus 
durch die Väter, Johannes Verlag Einsiedeln, 1964, 21994, pp. 101-185; Claudio 
Moreschini, Storia della filosofia patristica, Morcelliana, Brescia, 2004 si in tra- 
ducerea românească de Alexandra Chescu, Mihai-Silviu Chirilă și Doina Cernica, 
Istoria filosofiei patristice, Polirom, ași, 2009. 

5 Hunger, op. cit., p. 6. 

Deși nu a fost ucenic direct al lui Origen, episcopul Eusebiu de 
Cezareea Palestinei aparține, pe linie teologică, școlii marelui gânditor 
alexandrin. Nici el nu trece în plan secund criticarea filosofiei grecești, 
căci într-o bună măsură el este și apologet, dar, paradoxal, ajunge să dea 
noi sensuri termenului, unul fiind chiar politic. Se poate vorbi că 
Eusebiu este promotorul „filosofiei politice creștine“. De cele mai multe 
ori, termenul filosofia apare la el cu sensul de învățătură creștină; apare 
chiar fără a fi însoțit de adjectivul „creştină“, care trebuie, firește, subin- 
teles.! Mai mult decât atât, îl numește pe Hristos însuși filosof;? subințe- 
legându-se prin aceasta că Hristos este promotorul filosofiei adevărate.’ 
Chiar și pasiunea pentru filosofie, la fel ca și gândirea abstractă provin 
de la Logosul creator, iar Hristos, Logosul întrupat, merită titlul de 
filosof.* Modul de viaţă creștin, mărturisitor în fața prigonitorilor, este 
dus de adevărații filosofi. Cu toate acestea, potrivit școlii platonice, 
filosofia are la el și sensul de sun, doctrină. 


1 Hist. eccl., 3. 37. 2.5 (Ist. bis., PSB 13, p. 140); 5. 17. 5. 7 (Zst. bis., PSB 13, 
p. 208 - În traducerea românească apare expresia „în favoarea filosofiei noastre 
creştine“ - cuvântul „creștin“ nu apare în originalul grecesc). 

2 „Cum poți tu să-l numesti pe cel care a fost pentru ceilalți izvor de viață 
nobilă și pură şi de sfințenie supremă decât întâistătător al filosofilor și învățător 
al oamenilor sfinți?“ („...pioo6puwv ó 20010 kai evoefâv ăvâpâv 
d.bâoxaios;“; Dernonst. ev. 3. 6. 8. 2-5); „Domnul și Mântuitorul nostru tre- 
buie considerat ... filosof si cu adevărat sfânt“ (,...«puAÓcodoc ăga kal àAr|9oc 
evoefric...“; Dernonst. ev. 3. 6. 8. 6-7). 

? Hist. eccl., 4. 8. 3: „...IOVOTIvOG, yvrjotos tS àArj9oUc oiAocodíac..." 
(„Iustin [este vorba de Iustin Martirul și Filosoful], prieten sincer al filosofiei 
celei adevărate“, PSB 13, p. 151). 

+ Tricennalia 4: PSB 14, p. 54 (vezi: rezumatul făcut de Emilian Popescu 
„Cuvântării lui Eusebiu“, în studiul introductiv la Viaţa [ui Constantin, rostită 
cu ocazia împlinirii a treizeci de ani de domnie de către împăratul Constantin). 

5 Hist. eccl., 7. 32. 22. 7. (PSB 13, p. 311); Pamfil, profesorul său, era „un 
filosof adevărat“; 7. 32. 25. 1-2 (PSB 13, p. 311). 

é Ibidem, 7. 32. 22. 5 (PSB 13, p. 307-308); 7. 32. 27. 1-2 (PSB 13, p. 311). 

7 Ibidem, 7. 43. 16. (PSB 13, p. 267). 

Activitatea scriitoricească a lui Eusebiu se desfășoară în două peri- 
oade distincte, mai exact înainte și după așa-zisul edict de la Mediolanum 
al împăratului Constantin cel Mare (306-337). Gestul lui Constantin față 
de creștinism l-a impresionat pe Eusebiu, apropiat al acestuia. Lucrarea 
sa, Viața lui Constantin, nu este doar un encomion la adresa împăratului 
favorabil creştinismului, părți din ea pot fi considerate drept schițe ale 
unui prim tratat de ideologie imperială creștină. Este primul de acest 
fel din istoria Bizanţului.! Cochetând cu mai vechea concepție a lui 
Platon că doar filosofii pot fi regi, iar regii, în consecinţă, filosofi, Euse- 
biu, in Tricennalia, cuvântarea sa cu prilejul a treizeci de ani de domnie 
a lui Constantin, spune despre acesta că doar el, cu adevărat, a ajuns să 
fie și un filosof? Acest titlu este totuși consecința faptului că „s-a străduit 
să întruchipeze [...] forma arhetipală a Împăratului suprem“, dovedin- 
du-se înțelept/chibzuit (o&xpoa»v), bun (ăya:966), drept (dikaos), viteaz 
(&vógetoc), cucernic (evoeBr)s) și iubitor de Dumnezeu (QiAóS&oc).? 
Așadar, filosoful, în cazul de față împăratul filosof, este un pAG6SEoc. 
Această filosofie, care înglobează toate virtuțile lui Constantin enu- 
merate de Eusebiu, reprezintă un mod de viață nu doar teoretic, ci și 
practic. Până la urmă, această descriere este a unui sfânt. Se face treptat 
trecerea de la filosofia ca știință, învățătură, doctrină, fie ea adevărată sau 
falsă, la filosofia ca mod de viață, dar mod de viață creștină, cu o intensă 
conotație morală, care urmează să se amplifice în mediile monahale prin 


1 „Here for the first time is clearly stated the political philosophy of the 
Christian Empire, that philosophy of the State which was consistently main- 
tained throughout the millennium of Byzantine absolutism“; Norman H. Baynes, 
„Eusebius and the Christian Empire“, in: Annuaire de l'institut de philologie et 
d'histoire orientales, 2 (1933-34), Mélanges Bidez, Bruxelles, 1933, pp. 13-18, aici 
13, republicat în: Byzantine Studies and other Essays, Londra, 1955, pp. 168-172. 
Vezi: Studiul introductiv al lui Emilian Popescu la traducerea făcută în limba 
română de Radu Alexandrescu lucrării lui Eusebiu, Viața lui Constantin cel Mare, 
PSB 14, București, 1991 (în limba română nu știu să existe un studiu mai amplu 
despre viața si opera lui Eusebiu de Cezareea decât acesta). 

2 „GANS&s DÉI kai uâvos oiAócodosc Paoeùs obxoc*", De laud. Const., 
5. 4. 11 (PSB 14, 198). 

Ibidem., 5. 4. 10-11 (PSB 14, 198). 

izolarea de lume, dar cu aceleași obligaţii pentru rugăciune și faptele 
milei creştine valabile pentru oricare dintre mărturisitorii lui Hristos. 
Viaţa monahală va fi echivalentul vieţii filosofice (Bios pi6ooțoc). 
Promotorii conceptului de Bíoc pi6ooțos sunt, prin excelență, 
Părinții Capadocieni. Cu toată această dimensiune teoretico-practică a 
conceptului de filosofie creștină, ei nu uită de polemica cu „filosofia din 
afară“. Cu atât mai îndreptăţite sunt aprecierile lor cu cât ei reprezintă 
tipul de intelectual creștin din secolul al IV-lea cu o puternică formaţie 
elenistică, trecuţi pe la școlile celor mai vestiți profesori păgâni ai vremii. 
Sfântul Vasile cel Mare, cel despre care Sfântul Grigorie Teologul 
spunea că era „filosof între filosofi, chiar în faţa sistemelor filosofice“, 
este destul de nuanțat cu privire la sensurile termenului fi/osofia.! E] este 
cunoscut pentru îndemnul dat tinerilor de a culege din cultura greacă 
(păgână) ceea ce este bun, asemenea albinelor care din floare iau doar nec- 
tarul.? Dar, tot pentru el, filosofia profană este valabilă doar în măsura în 
care „se înrudește cu adevărul“? nu contrazice datul revelat cuprins în 
Scriptură. În momentul în care o face, se transformă în „vorbărie pros- 
tească a filosofilor aroganti^.* Mai mult decât atât, această filosofie nu 
poate fi considerată decât una deșartă (mv uaraiav poopiav),’ 


1 Greg. Theol., [n land. Basilii (Or. XLIIIJ, 13. 3. 10: „þAógopog èv due. 
cÓdois Kai neo x&v Ev piocoția 5oyuârwv“; trad. rom. în: Sfântul Gri- 
gorie Teologul, Panegiric (cuvánt de laudà) la Sfántul Vasile cel Mare, Editura 
Institutului Biblic și de Misiune Ortodoxă, București, 2009, p. 82. 

2 „Trebuie, deci, si voi să citiți scrierile autorilor profani, aga cum fac albi- 
nele; acelea nici nu se duc fără nicio alegere la toate florile, nici nu încearcă să 
aducă tot ce găsesc în florile peste care se așază, ci iau cât le trebuie pentru lucrul 
lor, iar restul îl lasă cu plăcere. Noi, dacă suntem înţelepţi, să luăm din cărți cât 
ni se potriveşte nouă și cât se înrudeşte cu adevărul, iar restul să-l lăsăm“; Omilia 
a XXII-a câtre tineri. Cum pot întrebuința cu folos literatura scriitorilor eleni, trad. 
rom. de D. Fecioru, în PSB, 17, pp. 566-583, aici pp. 569-570. 

? Vezi nota 76. 

* Hom. in bexaem., 8. 2. 16: „Debye dAr|vádouc x&v copagoov po- 
oóþwv“; „fugi de vorbăria prostească a falnicilor filosofi“, trad. rom. de D. 
Fecioru, în PSB, 17, pp. 73-74. 

5 In Psalmum XXXII, 7. 3; PSB 17, p. 256. 

„deșertăciunea celor din afară“ Ié Sou Tv uarat6rnTa) care „nu-l 
cunosc pe Dumnezeu“ (oí yàg Beòv ăyvoroavrec).! Sunt filosofii 
păgâni niște atei? În măsura în care dumnezeul la care se raportează nu 
este Dumnezeul creștinilor.? Pe de altă parte, filosofia creștină sau „învă- 
țătura noastră“ este duhovnicească, simplă și nemeșteșugită.? Fiind inspi- 
rată de Duhul Sfânt, ea este simplă, deci perfectă. Ceea ce este meșteșugit, 
anume complex, este imperfect. Este o mai veche concepție grecească 
despre perfecțiune. 

Filosofie la Sfântul Vasile este mai ales viața dusă în totală retragere, 
castitate, sărăcie, rugăciune, comuniune cu Dumnezeu, dar și aprofun- 
darea învățăturilor Sale. Vorbirea despre Dumnezeu (teologhisirea) și 
trăirea în spiritul acestei învățături pot fi considerate drept „cea mai 
înaltă filosofie“ (tv àvwtátw Quocodíav).* Dar, din punct de ve- 
dere concret, acest mod de a trăi, mod filosofic (x9oórtoc pi6oodoc), 
este echivalentul vieții monahale. Această filosofie nu poate fi practi- 
cată decât în sărăcie deplină, dar asumată. Astfel, Sfântul Vasile vorbește 
voalat într-una dintre scrisorile sale despre votul sărăciei, legându-l de 
acest tip de filosofie: „De ce-mi alungi din casă pe iubita-mi sărăcie, 
mama supremei filosofii?"5 El merge până într-acolo încât chiar 
consideră sărăcia asumată drept filosofie. 

În spiritul Sfântului Vasile, si prietenul său, Sfântul Grigorie Teolo- 
gul, înțelege viaţa sihăstrească ca viață filosofică.” Sihastrul, cel ce trăiește 


1 Hom. in bexaern., 1. 2. 10; PSB 17, p. 73. 

2 Ateismul în Antichitate nu vizează lipsa credinței într-o divinitate 
oarecare, ci credința eronată. Atât creştinii din perspectiva păgână, cât şi păgânii 
din perspectiva creștină, erau numiți atei. 

? Hom. in bexaem., 3. 8. 32; PSB 17, p. 107. 

* Ep. 8.1.15-16. 

5 Basil., Sermo asc. 2, 1; P.G. 31, 881 B, apud Hunger, op. cit., p. 7. 

6 Ep. 4.1-2; PSB 12, p. 124. 

7 Or. 2. 103; P.G. 35,504 A (Cuvânt de apărare pentru fuga ín Pont sau Despre 
preoţie, trad. rom. de pr. Dumitru Fecioru, Editura Institutului Biblic și de Misi- 
une al Bisericii Ortodoxe Române, București, 1998, p. 231). Sf. Grigorie vor- 
beste aici de faptul de a fi renunțat la viața filosofică (în trad. rom sihăstrească) 

În singurătate și în liniște, în afara lumii, este filosoful prin excelență! - 
termen pe care îl vedem impus deja în toată lumea creștină a secolu- 
lui al IV-lea. Nu departe de Capadocia, în Siria, Sfântul loan Gură 
de Aur, după ce studiază cu Libanius retorica în Antiohia și filosofia 
cu Andragathius se hotărăște, așa cum ne spune istoricul bisericesc 
Sozomen, să cerceteze Sfintele Scripturi și „să practice filosofia potrivit 
legii Bisericii“;? ca profesori ai acestei filosofii, Ioan i-a avut pe Carte- 
rius și Diodor,* cei mai vestiti asceti din zonă. Această filosofie, înso- 
țită în mod categoric de asceză, are ca scop asemănarea cu Dumnezeu 


lucrul cel mai de pret pentru el, pentru a-și îngriji părinții aflaţi la bătrânețe și 
în neputinţă. El își îndeplinea o făgăduință făcută acestora. Nu cred că a fost cea 
mai bună alegere înlocuirea de către traducătorul român, poate din comoditatea 
dea nu da o notă de subsol, a formelor piăovoceiv cu „a duce viață sihăstrească“, 
„a sihăstri“ și piĂooogia cu „viață sihăstrească“. 

1 Ep. 94. 1. 3-4 „filosofează în linişte“ (£d rjovxíac þpooopeð; 111. 1.1: 
„filosofezi în solitudine“ Cé diAocodeic thv tonulav“ ; Expresia Sf. Gri- 
gorie din Ep. 223. 2: „pi6ooqos ibuxc óc" este tradusă de Herbert Hunger 
ca „viață evlavioasă de sihastru/eremit“ („frommes Einsiedlerleben“, Hunger, 
Die hochsprachliche ..., p. 7, n. 24). 

? Socrates, Hist. Eccl. 6. 3. 1; Sozomen. Hist. Eccl. 8. 2. 5. Sunt singurele infor- 
matii despre acest personaj, despre care nu știm dacă a fost sau nu creștin. Fotie 
(Bibl. 96) preia informaţiile de la istoricii Socrate și Sozomen. Vezi și Andragatbius 
2. în: J. Martindale, The Prosopography of tbe Later Roman Empire, Volume I, 
A.D. 260-395, Cambridge at the University Press, 1971, p. 62. 

3 Sozomen. Hist. Eccl. 8.2.6.1: „Eyvaei xàc iegàc àoxeic9at BigAouc 
xai xaxà Oecpóv ts éxxArjcíac dilocodeiv". Nu se poate stabili data 
luării deciziei de a se dedica vieţii contemplative, deoarece chiar Sfântul Ioan 
Gură de Aur în Tratatul sdu despre Preofie pare să sugereze că imediat după 
terminarea studiilor şi-a petrecut o parte din timp mergând la tribunal; că este 
vorba de faptul că ar fi profesat ca avocat sau nu, este o chestiune disputată și 
astăzi. Cert este, oricum, că la terminarea școlii nu era pătruns de dorința de a 
deveni monah (De Sacerd. 1. 2; Despre preoție, trad. rom. de pr. Dumitru Fecioru, 
Editura Institutului Biblic și de Misiune al Bisericii Ortodoxe Române, Bucu- 
resti, 1998, p. 20 si n. 6). 

* Sozomen. H ist. Eccl. 8. 2. 6: rom dt ts pAooopiac 6:0acxáAovc 
... Kagxégióv te xai AuióócQov". 

(6hoiwog Be)! si pogorârea cerului pe pământ. Unde se găsește 
această filosofie sau, mai bine zis, unde se află rădăcinile ei? Răspunsul 
Sfântului Ioan este categoric: „Acolo, pe vârfurile munților, vei vedea 
că este multă filosofie, vei vedea cete de îngeri strălucind în chip de trup 
omenesc, vei întâlni pe pământ vieţuire cerească“.2 Dar această „filosofie 
monahală“, așa cum însuși Sfântul loan Hrisostom o numește, echiva- 
lentul spiritualității, nu este doar apanajul călugărilor, căci „poţi trăi și 
în oraș și să duci viața pe care o duc monahii în pustie, să pui în practică 
filosofia lor“.* Mai târziu, în secolul al XII-lea, Eustatie de Tesalonic va 
afirma că monahii care se lasă îndrumați în viața lor de învățătura 
Sfinţilor Părinţi întruchipează în ei înșiși pe adevăratul filosof. 
Părintele Bisericii care a influenţat cel mai mult înțelesul noţiunii de 
filosofie în lumea bizantină este, paradoxal, unul care a trăit în afara ei: 
Sfântul loan Damaschinul. Primul Părinte al Bisericii care a compus un 
tratat de dogmatică, considerat prima summa theologica a Bisercii și după 
care s-au inspirat teologii apuseni în modul de redactare a textelor teo- 
logice, Sfântul loan este și primul care dedică în mod special filosofiei 
un capitol, definind-o asemenea filosofilor greci antici, de care, fără doar 
și poate, a fost influențat. Șase sunt definițiile filosofiei date de Sfântul 
Ioan Damaschinul în capitolul dedicat ei din lucrarea intitulată Dialectica 
sau Capete filosofice, prima parte din tratatul intitulat: Izvorul cunoștinței: 


! Hunger, op. cit., p. 7. 

2 Sfântul Ioan Gură de Aur, Omilii la Matei (PSB 23), trad. rom. pr. D. 
Fecioru, Ed. Inst. Bibl. și de Mis. al BOR, București, 1994, p. 22. 

? Hom. in I Cor., 6. 3 (10.48A), apud W. H. Lampe, A Patristic Greek Lexi- 
con, Oxford, 2004, p. 1483. 

+ Omilii la Matei (PSB 23), pp. 643-644. 

5 Eustathii Thessalonicensis, De emendanda vita monacbica (CFHB/ 45), text 
grec şi trad. în lb. germană de Karin Metzler, Berlin-New York, 2006, p. 39 si 49. 
Vezi și nota 98. 

$ Dialectica sive Capita philosophica, ITepi $tAocodác, 3. 2-27; vezi şi tra- 
ducerea românească a părintelui Ioan Ică jr. sub titlul Capitole füozofice, apărută 
în anexa ediției românești a lucrării lui Andrew Louth, Joan Damaschinul: Tra- 
difiegi originalitate în teologia bizantină, Deisis, Sibiu, 2010, pp. 448-449. În română 


A fi filosof în Bizanţ 25 


1) „filosofia este cunoașterea lucrurilor care există (yvâbois râv 
Gurt ca atare, adică cunoașterea naturii lucrurilor existente“; 

2) „filosofia este cunoașterea atât a lucrurilor dumnezeiești, cât și a 
celor omenești, adică, atât a celor văzute, cât și nevăzute“ (yvõog 
Ocícov te kai AvSEwnIvuv ngayuáctov); 

3) „filosofia este grija de moarte“ (ueAécr) Bavărov), adică perma- 
nenta meditare la sfârșitul inerent, înțelegerea sensului morţii sau 
acel „a avea gândul la moare“. Acest concept a avut întotdeauna 
puternice rezonanțe monahale; 

4) „filosofia este dobândirea asemănării cu Dumnezeu“ (6uoiwos 
Beğ). În ce constă această asemănare? Un prim răspuns este: În 
înțelepciune, adică în adevărata cunoaștere a binelui; apoi în drep- 
tate, în sensul de a judeca în mod nepărtinitor, corect; un ultim 
răspuns este: în sfințenie, care este superioară dreptății și bună- 
tății, căci imperativul ei este de a face bine celor ce ne greșesc. 

5) filosofia este principiul oricărei arte și științe (xéxvr] rexvâv kai 
ENLOTTIUN éruccrjaóv), deoarece acestea au fost inventate prin 
intermediul ei;? formula aceasta, preluată de la Porfir, îi aparţine, 
de fapt, lui Aristotel. 


a mai apărut: Sf. loan Damaschinul, Expunerea exactă a credinței ortodoxe sau Dog- 
matica; vezi: Sfântul loan Damaschin, Dogmatica, trad. rom. pr. D. Fecioru, Ed. 
Inst. Bibl. și de Mis. al BOR, Bucureşti, 2005. 

! Există, în opinia Sfântului Ioan, două tipuri de viață: una naturală, prin 
care trăim ca atare, și anume biologic, și una voluntară, prin care, cu drag, 
suntem atașați de această viață prezentă. Această viață implică iubirea de a trăi. 
La fel și moartea este de două feluri: una naturală, prin care sufletul se desprinde 
de trup în mod firesc, și una voluntară, prin care noi, dispretuind viața aceasta 
pământească, năzuim la cea viitoare. Dialect., 3, 5-12. 

2 Preluând această formulă de la Sfântul Ioan Damaschinul, Eustatie de Tesa- 
lonic va numi la fel şi urcușul duhovnicesc al monahului, recunoscând, alt- 
minteri, că este definiţia filosofiei. În consecință, este Eustathius de părere, cel 
care trăiește în totală retragere, ducând o viață contemplativă, plăcută lui Dum- 
nezeu, este filosof în adevăratul sens al cuvântului; Eustathii Thessalonicensis, 
De emendanda vita monachica, 142.1-3, ed. cit., p. 161. 

? Metaph. A. 2. 

6) în sfârșit, filosofia este iubirea de înțelepciune (pia codíac),! 
dar, spune Sfântul Ioan, înțelepciunea adevărată este Dumnezeu; 
așadar, iubirea de Dumnezeu este adevărata filosofie. 

Aceste șase definiţii, care își au rădăcinile în concepțiile lui Platon și 
Aristotel, loan le datorează, în bună măsură, Școlii Neoplatonice, în 
special lui Porfir. În împărțirea filosofiei în speculativă și practică, 
Sfântul loan Damaschinul urmează aceleiași școli și ni se descoperă ca 
unul dintre fondatorii scolasticii bizantine. 

Având ca bază cele șase definiții de mai sus ale filosofiei, lumea 
bizantină, începând cu secolul al VIII-lea, înțelege prin noţiunile de 
filosof si filosofie două realități distincte, dar nu neapărat contradictorii: 
monahul/viața monahală si cărturarul/cultura. Numele de filosof dat 
monahului înglobează în sine toate definițiile date de Ioan Damaschi- 
nul, cu excepţia celei de-a cincea. Aceasta din urmă, referindu-se la filo- 
sofie ca la știință, impune cel de-al doilea sens pentru filosof, de cărturar 
sau, folosind un termen la modă, de intelectual. Monahul poate fi filosof 
și în sensul „profan“ al cuvântului, dovadă în acest sens numărul mare 
de cărturari care îmbracă haina monahală. Este adevărat că în rândul 
monahismului bizantin exista încă din secolul al IV-lea o anumită ostili- 
tate față de cultura profană, și în special față de filosofie,” dar aceasta 
începe să se mai estompeze odată cu cărturarii monahi care, nu de puţine 
ori, critică o astfel de atitudine din partea monahilor ignoranți. 


! Dialect., 3, 26. 

? Podskalsky, art. cit., p. 623; Berthold Altaner, Alfred Stuiber, Patrologie. 
Leben, Schriften und Lehren der Kirchenvăter, 9 Auflage, Herder: Freiburg, Basel, 
Viena, 1978, p. 526. 

? O întâmplare din secolul al XI-lea, povestită de Mihail Psellos, ne edifică 
cu privire la acest tip de adversitate. Filosofia era privită în general cu mari 
rezerve și chiar critic de către monahi, dar cea a lui Platon provoca adevărate 
convulsii. Încercând Psellos să citească dintr-un text al lui Platon, monahii, con- 
vietuitorii lui Psellos de la muntele Olimp din Bythinia, doar la auzirea numelui 
filosofului atenian au izbucnit într-o violentă critică, numindu-l „satana cel 
elin“; vezi: Ch. Zervos, Un philosophe néoplatonicien du X F siècle — Michel Psellos, 
Paris, 1919, p. 215. 

În perioada medio-bizantină, termenul de filosof capătă un sens pe 
care l-am putea considera mai degrabă profan, ținând cont de definițiile 
date filosofiei până acum. Deja nu se mai face o distincţie între «uA óoo- 
doc si o6os si, sub influența literaturii populare, prin filosof se va 
înțelege orice persoană cu un nivel de inteligență peste medie. Dar 
faptul că filosofi sunt numiţi chiar și autori de zicale populare cu carac- 
ter moralizator sau cei considerati a fi clarvăzători sau profeti demon- 
strează că sensul termenului de filosof în această perioadă nu este absolut 
dependent de ideea de educaţie, de instrucție. Cel alfabetizat este, în opo- 
ziție cu analfabetul, un filosof.! 

Sintagma „pi6ooqo. kai órjxooec*", întâlnită destul de des in texte 
din secolele al XI-lea si al XII-lea, arată interdependenţa dintre filosofie 
și retorică. Retorica pare acum a fi mijlocul cel mai potrivit de a exprima 
filosofia. Este evident că timpurile opoziţiei dintre filosofie și retorică 
apuseseră demult, iar simplitatea exprimării filosofice dorită atât de mult 
de antici este o chestiune uitată. N-am greși dacă am spune că, vizând 
sensul profan al cuvântului, filosoful este acum un retor care filosofează, 
cel puţin aceasta ne lasă să înțelegem Mihail Italikos prin expresia: „potri- 
vit opiniei, filosof, dar prin limbaj retor“? Franz Dólger crede că expre- 
sia „filosofi și retori“ nu ar viza o categorie de oameni care să fi depășit 
stadiul de instruire în gramatică și retorică dobândit, în cel mai bun caz, 
la Universitatea din Constantinopol. Așadar, nu ar fi vorba de practicanți 
ai „filosofiei pure“. Această opinie este în bună parte adevărată, dar nu im- 
plică ideea necunoașterii totale a filosofiei din partea acestor cărturari, 
deoarece instrucția retorilor la orice școală de retorică se făcea în baza unor 
manuale conţinând diverse texte ca exerciţii, dintre care nu puține aparți- 
neau unor filosofi consacrați. De aici și cunoștințele, probabil minimale, 
de filosofie ale oricărui retor școlit la Universitatea din Constantinopol. 


! Franz Dólger, „Zur Bedeutung von piAooodia und $iAócoQoc in byzan- 
tinischer Zeit“, în: Franz Dólger, Byzanz und die europäische Staatenwelt (Aus- 
gewählte Vorträge und Aufsätze), Ettal, 1953, p. 200-201. 

1 diAócodosc èv tv yvopry, erjcoo oe thv yAvttav“; P. Gautier, 
Michel Italikos - Lettres et discours, Paris 1972, [13] 270, 8, apud Podskalsky, 
art. cit., p. 623. 

Sub împăratul Constantin IX Monomahul (1042-1055) este (re)infiin- 
GO în Constantinopol, pe lângă facultatea de drept, o facultate de filo- 
sofie, în fruntea căreia este numit Mihail Psellos.! Apariţia acestei noi 
facultăţi, precum și existența în epocă a titlului de „căpetenie (consul) a 
filosofilor“ (natos «àv piioo6puv), titlu care va exista până la sfâr- 
șitul Bizanțului, demonstrează importanța pe care „filosofia pură“ sau 
înţeleasă ca știință o redobândește acum. Cu toate acestea, termenul de 
filosof, pe care multi cărturari îl poartá în epocă, păstrează sensul „nefi- 
losofic“, căci este atribuit oricărui cărturar cu merite deosebite într-una 
dintre științe. Louis Bréhier este de părere că filosoful mediilor universi- 
tare, nu doar intelectuale în general, ar putea fi asimilat titlului de 
doctor în științe de astăzi? Rămânând tot în registrul universitar, există 
menționată o singură dată în izvoare titulatura de „maestru al filoso- 
filor“ (uaiorogos tõv oiu ocódoov) în cazul patriarhului ecumenic 
Manuel I Sarantenos sau Karantenos (ca. 1217-1222), cum mai este, de 
altfel, identificat. Maestrul era doar profesor la Şcoala Patriarhală din 
Constantinopol, numit de împărat, iar din punct de vedere sacerdotal 
era diacon.* Așadar, maestrul era un profesor la o școală teologică, plătit 
de stat. Dar el nu era considerat un profesor de teologie. În legătură cu 
Manuel, este evident că a deținut această funcție până în anul 1204, 
când orașul este cucerit de latini, iar lumea bizantină, pentru mai bine 
de cincizeci de ani, se mută la Niceea. C. N. Constantinides este de 
părere că titlul de maestru al filosofilor apare ultimul în evoluţia ierar- 
hiei didactice a Școlii Patriarhale și, putem bănui, ca urmare a impor- 
tanfei tot mai crescânde a filosofiei în societatea bizantină începând cu 


! Friedrich Fuchs, Die höheren Schulen von Konstantinopel im Mittelalter, Leip- 
zig, Berlin, 1926, p. 28; 

? Louis Bréhier, Civilizaţia bizantind, trad. din lb. franceză de Nicolae 
Spincescu, Ed. Științifică, Bucureşti, 1994, p. 360. 

3 George Akropolites, The History, Introduction, translation and commen- 
tary Ruth Macrides, Oxford University Press, 2007, p. 160 si 161. 

+ Oxford Dictionary of Byzantium, TI, p. 1269. 

secolul al XI-lea.! Nu este vorba despre o redenumire a titlului de con- 
sul al filosofilor. 

Că termenul de filosof este întrebuințat pentru o categorie foarte 
largă de intelectuali, este o chestiune incontestabilă, dar că nu am avem 
de-a face și cu o filosofie „pură“ în această epocă, mai ales după secolul 
al XI-lea, așa cum Franz Dólger vrea să lase să se înțeleagă, este o gre- 
șeală. În plus, odată cu Psellos, filosofia începe să capete accente auto- 
nome, să se desprindă de teologia creștină și chiar să devină adversara 
acesteia, așa cum s-a întâmplat în două rânduri, în cazul lui Ioan Italos si, 
mai târziu, în a doua jumătate a secolului al XIV-lea și prima jumătate a 
secolului al X V-lea, în cel al lui Georgios Gemistos Plethon (ca. 1355-1452)? 
Că lucrurile stau așa, o dovedește și satira Timarion, databilă în secolul 
al XI-lea sau în prima parte a secolului al XII-lea, inspirată după Neky 
omantia lui Lucian de Samosata (ca. 120-180), având ca temă centrală 
coborârea în Hades. O scenă ne atrage atenţia in mod special: Ioan Italos 
cere permisiunea lui Pitagora să se alăture cercului de filosofi, dar acesta 
refuză, pe motivul că Italos poartă „mantia galileenilor“.* Firește, există 
doar o singură cale de a deveni filosof cu adevărat, și anume să dezbrace 
haina aceasta. Ironia face că Italos fusese condamnat de Biserică tocmai 
pentru faptul de a se fi îndepărtat de învățătura ei și nu pentru fidelitate 
față de ea. Cu alte cuvinte, păstrând tonul satirei, de a fi dezbrăcat această 
mantie de galileean. În același spirit al criticii aduse creștinismului în 


1 C. N. Constantinides, Higher Education in Byzantium in the Thirteenth and 
Early Fourteenth Centuries (1204-ca. 1310) Nicosia, 1982, p. 51 şi 114; vezi în acest 
sens şi: Robert Browning, „The Patriarchal School at Constantinople in the 
Twelft Century“, Byzantion, t. 32, (1962), 167-202; t. 33 (1963), 11-40. 

2 Vasile Adrian Carabă, Pletbo Apostata. Die Ablehnung des Christentums 
durch Georgios Gemistos Plethon und dessen Konversion zur griechischen Religion, 
Giessen, 2010, p. 27. 

? Pseudo-Lucian, Tipapíov, rj nepi rom kat abtóv na$npátov, în: Adolf 
Ellissen (ed.), Analekten der mittel- und neugriechischen Literatur, Leipzig, 1860, 
$ 43-44 (text grec-german); Pseudo-Luciano, Timarione, A cura di R. Romano. 
Neapel, 1974; B. Baldwin, Timarion, Translated with Introduction and Commen- 
tary, Detroit, Wayne State University Press, 1984. 

Timarion, Plethon, la două secole mai târziu, consideră filosofia ca fiind 
opusă învățăturii practicate de „sofiști“. Așadar, filosofia este opusul 
sofisticii. Cei mai mulți savanţi consideră că în accepțiunea lui Plethon 
sofiștii timpului său sunt creștinii în general, dar, ţinând cont de critica 
foarte dură la adresa monahilor, cred că nu ar fi incorect să afirmăm că 
sofiștii sunt identificați de filosoful din Mistra în special cu călugării.! 
Pentru Plethon, filosofia nu este doar o știință, ci este forma corectă de 
adorare a lui Dumnezeu. În cazul său, filosofia se identifică total cu 
teologia, dar nu cu cea creștină, ci cu aceea care are la bază gândirea lui 
Platon și a lui Zoroastru; exprimând, astfel, o concepție foarte asemănă- 
toare cu orientarea Școlii neoplatonice impregnată de influențe orien- 
tale. Această identificare a sofiștilor, adevăraţi adversari ai filosofiei, cu 
călugării are la bază, până la urmă, aceeași rațiune religioasă ca în cazul 
sintagmei monah-filosof, dar din perspectivă inversă. 


În baza celor afirmate mai sus, se poate observa că există trei stadii 
principale de dezvoltare a termenilor filosofia, filosof si a filosofa in peri- 
oada bizantină: primul este cel al influenței Școlii neoplatonice, înglo- 
bând deopotrivă tradiția Academiei lui Platon si a Liceului lui Aristotel, 
cel de-al doilea este reprezentat de gândirea patristică de expresie greacă, 
în care sensul religios al termenului devine dominant, iar cel de-al treilea 
se referă la mutarea accentuată, începând cu Evul Mediu Timpuriu, a 
interesului de la filosofia ca știință la retorică și la polemica filosofică. 
Acum, termenul de filosof apare cu cele mai variate sensuri, cel „auten- 
tic“ identificându-se cu retorii care fac uz de filosofie sau cu filosofii ora- 
tori, ca în cazul lui Psellos. În toate cele trei stadii există un punct comun 
și anume că filosofia este, dincolo de contemplare, un mod de viaţă, 
viața monahală sau ascetică fiind modul cel mai potrivit al filosofării. Pe 
de altă parte, există tendința de a vedea în filosofia profană un prag 
necesar pentru a putea trece la „filosofia noastră“ sau la teologie. Este 


1 Carabă, op. cit., p. 71. 
2 Ch. Alexandre, Plétbon. Traité des lois, Paris, 1858, p. 252/53. 
? Podskalsky, art. cit., p. 622. 

adevărat că această filosofie profană se află în slujba teologiei, dar nu este 
concepută în maniera categorică a acelei sintagme latine care urcă în 
timp până la Filon Alexandrinul: philosophia ancilla theologiae. Folosirea 
filosofiei este utilă în măsura în care nu contravine datului revelat, inter- 
pretat de Biserică. Se face apel, astfel, la discernământ sau, potrivit unui 
imperativ scripturistic des întâlnit la Părinţii Bisericii, la „deosebirea 
duhurilor* (1 Cor. 12, 10). 


VASILE ADRIAN CARABĂ 


PREFAŢĂ 


Nu a fost ușor, în privința Orientului, să-i oferim Bizanțului locul 
cuvenit în Istoria filosofiei; am putut, cel mult, să indicăm unele trăsă- 
turi, să propunem câteva jaloane. În timp ce istoria, arta și civilizația 
bizantine au fost și sunt obiectul unor lucrări de prim ordin în care isto- 
ricii francezi ocupă un loc deosebit,! niciun filosof nu a fost tentat până 
acum să studieze în ansamblul său filosofia bizantină. Iar aceasta este 
percepută, cel mult, ca o ramură străină a filosofiei occidentale, un fel de 
tezaurizare a bogățiilor elenismului, care, la momentul dorit, începând 
cu secolele al XIII-lea și al XV-lea vor sluji la hrănirea gândirii Occi- 
dentului: Psellos și Plethon nu par destinati decât pentru pregătirea plato- 
nismului italian și a umanismului. Aceasta este o modalitate doar parțială 
de a privi istoria. În realitate, a existat în Bizanţ o mișcare de idei în 
totalitate autonomă; deja, în Imperiul roman, grecii erau mai puțin dis- 
puși să învețe latina decât latinii să învețe greaca, această limbă presti- 
gioasă. Plutarh știa puțină latină; alexandrinii ca Filon sau Plotin nu o 
cunoșteau sau o dispreţuiau. Or, bizantinii păstrează - vom vedea aceasta 
din mărturiile din cartea de față — mândria de a fi eleni prin tradiţiile lor 


! Ch. Diehl, G.Millet, Louis Bréhier, ale căror prime două tomuri din „Le 
monde byzantin“ au apărut: I. Vie et mort de Byzance; Il. Les Institutions del'Empire 
Byzantin. 'Tomul al III-lea, La civilisation byzantine va fi ultimul al acestei lucrări. 

de limbă și de gândire; iar ei au o conștiință clară a superiorității și a 
diferențelor lor. În creştinism, patristica greacă este foarte diferită prin 
spiritul său de patristica latină care i-a urmat, iar ereziile trinitare care 
sunt atât de numeroase și atât de caracteristice în Orient subliniază o 
pasiune persistentă pentru intuiţia filosofică profundă, care, cu puţine 
excepții, nu este la fel de fermă în Occident (chiar și aceste excepții, ca cea 
reprezentată de Ioan Scotus Eriugena, se datorează influenței Orientului). 

Este ceea ce m-a îndemnat să-i cer lui Basile Tatakis, deja cunoscut 
pentru lucrările sale de filosofie greacá!, această expunere a filosofiei 
bizantine. El era bine pregătit să depășească dificultăți mari; era nevoie 
de familiaritatea sa cu o limbă puţin diferită de greaca clasică pentru a 
analiza atât de multe opere puţin cunoscute. Chiar și așa, a întâlnit aici 
un obstacol încă invincibil, adică numărul enorm de texte inedite pe care-l 
menționează deseori și care dormitează în depozitele de manuscrise ale 
tuturor țărilor, așteptându-și cititorul; din studierea acestora, un rezultat 
important va fi să se arate în ce direcție trebuie îndreptată munca de 
publicare a acestor texte. Basile Tatakis a putut, mai mult, să utilizeze 
lucrări în limba greacă modernă care nu se află decât în țara lor de ori- 
gine. O altă dificultate era extrema complexitate a mișcărilor de gândire 
din Bizanţ, există, de exemplu, o diferență de spirit foarte bine eviden- 
tiatá în acest volum între mediile universitare și mănăstiri; nimic asemă- 
nător în Occident unde Universitățile, fondate mult mai târziu și sub 
dependența papilor, își recrutau profesorii din ordinele monastice; mis- 
tica bizantină, care este cea a monahilor, are, poate chiar din acest motiv, 
un accent diferit de cea din Apus. 

Dar ceea ce constituie interesul filosofic al expunerii lui Basile Tata- 
kis este faptul de a fi subliniat în detaliu continuitatea ce leagă această 
„filosofie creştină“ de gândirea greacă și, pe de altă parte, faptul de a fi 
indicat la sfârșitul cărții că moştenirea veritabilă a acestei gândiri bizan- 
tine, după dezastrul ce a pus capăt istoriei Bizanțului, a trecut în țările 
de tradiție ortodoxă, din Grecia în Rusia. Gândirea bizantină nu pare a 
fi cunoscut acest accent pus pe subiectivitate, pe relaţiile personale ale 


! Panetius de Rhodes, Vrin, 1937. 

omului cu Dumnezeu, pe importanța activității practice, ce caracte- 
rizează mișcarea începută de Sfântul Augustin și continuată în Occident 
până în epoca modernă. Din elenism, ea a păstrat această intuiție a lumii 
ce caută locul ocupat de om în ordinea universală din care el este o 
parte; sufletul riscă să se afunde în contemplarea acestei ordini, să se lase 
absorbit de ea. În realitate și în ciuda curentelor contrarii, platonismul 
mistic este acela care, după Psellos și cu Plethon, este decisiv în Bizanţ. 
Cât despre ultimii moștenitori ai Bizanțului, este potrivit să îi căutăm 
în această mișcare ecumenică ce a avut atât de multi reprezentanți in 
Rusia din jurul anului 1900. B Apus“, scrie un autor ce încearcă să 
definească această mișcare, „atributul catolic semnifică faptul că Biserica 
se întinde la toate popoarele și la toate locurile de pe pământ, iar ca atare 
termenul catolic are o semnificație cantitativă, adică vrea să însemne 
răspândire universală; în Răsărit, din contră, catolicitatea este înțeleasă 
mai degrabă într-un sens calitativ și semnifică unirea cu întregul.“! 

Astfel, din toate conflictele, uneori foarte înflăcărate, a căror relatare 
o vom citi, se va degaja o structură spirituală, autonomă și durabilă, ce 
rezistă în faga catastrofelor istorice și care este atât de bine desemnată 
prin titlul ultimului capitol al cărții: „Bizanț după Bizanţ“. 


EMILE BREHIER 


! Casimir Swiétlinski, La conception sociologique de l'oecuménicité dans la pen- 
sée russe contem poraine, Paris, Vrin, 1938, p. 38. 

Numărul lucrărilor sau al articolelor pe care savanţi eminenți îl 
consacră unor subiecte sau unor reprezentanți ai gândirii bizantine se 
mărește pe zi ce trece în acești ultimi ani. Nu lipsesc nici editările texte- 
lor inedite ale aceleiași perioade, texte privind gândirea sau în general 
spiritualitatea bizantine. Această muncă va necesita foarte repede o nouă 
sinteză istorică. Pentru moment, ne-am oprit, profitând de noile publi- 
catii și de observaţiile pe care criticii noștri au avut bunăvoința de a ni 
le semnala, la simple rectificări, la unele precizări. 


Tesalonic, 12 martie 1959 
BASILE TATAKIS 

CUVÂNT ÎNAINTE 


Paginile pe care le prezentăm aici constituie un supliment la fasci- 
cula 3 din primul tom al Istoriei filosofiei de Émile Bréhier, consacrat, 
aproape în întregime, Evului Mediu occidental. Filosofia bizantină nu 
ocupă aici decât puţin spațiu și este potrivit să-i dăm un loc deosebit, cel 
pe care îl merită. 

Acum deja un secol studiile bizantine au făcut mult pentru a ne 
debarasa de prejudecățile pe care secolul al XVIII-lea le-a construit con- 
tra Bizanțului. În viziunea savanților, lumea bizantină se prezintă astăzi 
sub un aspect mult diferit și mai interesant decât în trecut. 

Grecia-Roma-Evul Mediu-Renașterea, iată parcursul istoric general 
adoptat, chiar și azi, pentru dezvoltarea civilizației europene. Totuși, înțe- 
legerea Evului Mediu, a Renașterii, a contribuției popoarelor slave și 
arabe a civilizaţia occidentală are mult de câștigat din cunoașterea pro- 
fundă a Bizanțului. Pe de altă parte, Bizanțul este singura țară unde putem 
urmări pas cu pas, fără întreruperi bruște, această transformare a păgâ- 
nului în creştin, care a început în primele secole după Hristos. A urmări 
pas cu pas trecerea de la lumea antică la lumea creștină, care este a noas- 
trá, trecere care, în opinia noastră, constituie unul dintre momentele 

cele mai dramatice ale formării conștiinței occidentale, prezintă un oarecare 
interes. Ca atare, după Roma, este potrivit să ne indreptám spre Bizanţ. 

„Imperiul bizantin“, scrie Louis Bréhier,! rezumându-și opinia despre 
Bizanţ, „este dezvoltarea organică a Imperiului roman devenit creștin și 
grec, în care găsim reunite cele trei elemente fundamentale ale civili- 
zaţiei europene: elenismul, dreptul roman și creștinismul. Societatea 
bizantină este continuarea directă a societății antice. Invaziile barbare 
care au bulversat Occidentul în secolul al V-lea nu au reușit să pătrundă 
complet în societatea răsăriteană decât în secolul al XV-lea... Constanti- 
nopolul a realizat pentru societățile slave opera pe care Roma a reali- 
zat-o la popoarele germanice“. Iată, în puține cuvinte, esențialul despre 
Bizanţ. Ceea ce este valabil pentru istoria civilă și socială este valabil și 
pentru istoria gândirii. Filosofia bizantină este o continuare neîntre- 
ruptă a perioadei care o precede. Ca atare, cât de mare este interesul 
acestui fapt unic pe care poporul grec îl oferă umanității, dându-ne 
mijlocul de a urmări mișcarea gândirii sale fără nicio întrerupere bruscă, 
de la primele sale realizări într-o antichitate îndepărtată, la Homer, până 
în secolul al XV-lea după Hristos și până în zilele noastre? Cel mai 
adesea nu ținem cont de acest fapt. Uităm că epoca bizantină este în 
principal o perioadă a istoriei poporului grec. Sperăm să putem arăta că 
filosofia bizantină este o formă, forma creștină, a gândirii grecești, a 
rațiunii și a sufletului grec. 

Trebuie să mărturisim că pentru o sinteză istorică a acestei filosofii 
nu trebuie să ne bazăm pe o lucrare preliminară suficientă. Mai mulți 
dintre gânditorii ei reprezentativi nu au fost încă obiectul unor studii 
minuțioase și metodice. Pe de altă parte, destul de multe texte cu un 
conținut filosofic sunt încă needitate, iar pentru cele care sunt editate 
munca filologului este departe de a fi terminată; foarte adesea, nu știm 
cu exactitate operele care trebuie atribuite unuia sau altuia dintre autori, 
iar, în general, nu avem edițiile critice ale textelor publicate. În ciuda 
acestor situații, ni s-a părut potrivit să încercăm această sinteză, dat fiind 


1 Revue d'Auvergne, 1901, 1, p. 33-34. 

interesul pe care perioada bizantină, așa cum am spus, îl oferă atât în 
sine, cât și pentru înțelegerea evoluţiei gândirii occidentale. 


II 


Dar când începe această perioadă a filosofiei bizantine? Întrebarea 
presupune o alta. Există, în realitate, în ceea ce privește filosofia, o 
perioadă nouă, diferită de cea precedentă? Dacă da, care sunt trăsătu- 
rile sale caracteristice? Începutul perioadei bizantine este deseori 
atribuit momentului convertirii împăratului Constantin sau fondării 
orașului Constantinopol. Convertirea este, într-adevăr, un eveniment 
decisiv, dar ea deschide, în general, o perioadă nouă a creștinismului. 
Cât despre întemeierea Constantinopolului, nici ea nu poate consti- 
tui un punct de plecare pentru filosofia bizantină, căci va fi nevoie de 
mai mult de un secol pentru ca toate consecinţele acestui eveniment 
să fie evidente. Este necesar, deci, să căutăm în altă parte răspunsul la 
aceste întrebări. 

Există două izvoare ale gândirii filosofice în timpul primelor secole 
după Hristos: elenismul și creștinismul. Primul își urmează propria evo- 
Jupe în mijlocul acestei lumi noi ce se constituie în jurul său, păstrând 
trăsăturile caracteristice ale gândirii grecești. Totuși, în ciuda evoluției 
sale, este evident că aceasta nu este decât strălucirea de pe urmă a unei 
lumi pe cale de dispariție. Deci în creștinism trebuie căutate trăsăturile 
noii perioade. Acesta se străduiește să prezinte din ce în ce mai mult, sub 
o formă sistematică și coerentă, ansamblul noii credințe, asimilând și 
gândirea greacă atât în formă, cât și în fond, în locurile în care gândirea 
greacă nu era contra credinței. Desigur, gândirea greacă, chiar când este 
preluată textual, capătă o semnificație nouă, fundamentul construcției 
pentru care este folosită fiind în întregime altul. În interiorul creștinis- 
mului, conceput astfel, putem realiza, chiar de la început, o primă împăr- 
tire. De la început, într-adevăr, există ceea ce a fost numit mai apoi Apus 
și ceea ce a fost numit Răsărit, care se distingeau atât prin atitudinea lor 
față de elenism, cât și prin modul în care înțelegeau noua religie. Apusul 
este, în principal, opera spiritului latin, Răsăritul este, în principal, opera 

spiritului grec. Primul conduce la ceea ce mai apoi a fost numit catolicism; 
al doilea conduce la ceea ce a fost numit mai apoi ortodoxie. Ortodoxia 
este tocmai concepția greacă a creștinismului. Iată, după câte se pare, 
un ghid sigur pentru a trasa o linie de demarcaţie între cele două lumi 
creștine. Un eveniment politic, invaziile barbarilor în Occident, a 
contribuit în mod decisiv ca fiecare dintre cele două lumi să capete 
propria fizionomie. Începând cu secolul al VI-lea, nu mai putem vorbi 
de elenism în Occident. Putem vorbi de elenism în Răsărit. Aici civili- 
zaţia greacă, atât timp cât nu are un caracter net religios, introducân- 
du-se în viața lumii bizantine, formează, cu noile elemente pe care 
această lume le oferă, ceea ce numim civilizația bizantină. Filosofia 
face la fel. Mult înainte de închiderea școlilor păgâne din Atena, gân- 
direa filosofică încearcă să își croiască drumul, ceea ce ar justifica intro- 
ducerea motivelor sale, încă existente, în lumea creștină. Efortul este 
mai evident în secolele al V-lea și al VI-lea. Chiar mai mult: odată ce 
păgânismul a fost învins, bunurile sale, fără teamă, puteau fi preluate. 
Dar pentru asta era necesar să fie căutate aceste bunuri, studiate și 
degajate de neajunsurile lor păgâne. Iată deja, dacă putem spune, un 
prim umanism care se naște. O altă trăsătură îl face și mai evident 
începând cu secolul al VI-lea. Ceea ce ne uimește mai mult în scrierile 
autorilor creștini din primele cinci secole este un suflu creator care îi 
îndeamnă să își dezvolte credința. Sunt adevărații maeștri, autoritatea 
tradiției nu îi apasă, căci ei sunt cei ce creează tradiția. Începând cu 
secolul al VI-lea, le vedem discipolii. Autoritatea îi apasă din ce în ce 
mai mult. Efortul nu mai este creator, cel puţin ca întindere. Chiar 
fără a recunoaște, se încearcă aprofundarea și explorarea comorilor 
moștenite. Ortodoxia se simte aproape solid constituită. Toate moti- 
vele amintite ne obligă să conchidem că începe o perioadă nouă pentru 
creștinismul răsăritean, iar în privința filosofiei sale, — căci asta este 
esenţial, o filosofie pentru, în jurul și despre religie, - debutează peri- 
oada propriu-zis bizantină. Si, cum trăsăturile de mai sus apar clar înce- 
pând cu secolul al VI-lea, atunci îl vom considera punctul de plecare 
al acestei perioade. 

Cât despre trăsăturile caracteristice ale filosofiei bizantine, vom avea 
grijă ca ele să fie prezentate cât mai clar în continuare. Au fost căutate 

până acum! mai degrabă în comparaţia între Răsărit și Occident decât 
într-un studiu al esenței gândirii filosofice a Bizanțului. Este vremea, 
credem, să studiem această perioadă prin sine, pentru sine și în sine. 
Comparaţiile și stabilirea raporturilor și a relaţiilor vor veni mai apoi. 
Înainte de a face operă de istoric, trebuie mai degrabă să facem operă 


de filosof.2 

bizantine. Unii vor ca ea să înceapă în secolul al IV-lea, alții în secolul al V-lea. 
Oricând ar începe, un lucru este evident: ca istoria gândirii bizantine să fie com- 
pletă, ea trebuie să înceapă din secolele al II-lea si al III-lea și să cuprindă opera 
tuturor Părinților din Orient, de la Clement din Alexandria până la Părinții 
Capadocieni. Nu putem înțelege pe deplin Evul Mediu occidental dacă nu 
revenim la Sfântul Augustin. Este și mai important faptul că nu putem vorbi de 
[ilosofia bizantină dacă nu includem aici și fundamentele sale imediate. Dacă nu 
am făcut acest lucru, este pentru că Emile Bréhier însuși, deși foarte pe scurt, s-a 
ocupat de acestea (tom I, cap.VIII). Din același motiv i-am lăsat deoparte pe 
ultimii reprezentanți ai gândirii elenistice, ca Simplicius, Damascius, Olympi- 
odor si pe alții. 


CAPITOLUL UNU 


INTRODUCERE 


MOȘTENIREA PRIMEI PERIOADE CREŞTINE 


I. OPERELE ACCEPTATE DE BIZANTINI 


Mai întâi, trebuie subliniat faptul cá opera Părinților din Occi- 
dent nu a fost luată în considerare aproape deloc de bizantini. Ca 
atare, rămâne opera Părinților din Orient. Dar nici această operă 
nu poate fi considerată în întregime o moștenire lăsată bizanti- 
nilor. Predominanţa ortodoxiei a avut, de la începuturi, drept 
consecinţă nu numai dispariţia scrierilor evident eretice, ci și a 
celor care erau suspecte de erezie. Chiar dacă asemenea scrieri 
continuau să existe în epoca bizantină, era ca și cum nu ar fi 
existat, deoarece nimeni nu se mai străduia să le citească. Sinodul 
al V-lea Ecumenic care s-a desfășurat la Constantinopol în 553 a 
condamnat și a afurisit „pe ereticul Teodor, care fusese episcop 
de Mopsuestia, ca si toate cărțile sale eretice, și tot ceea ce scrisese 
Teodoret de Cyr, precum și scrisoarea eretică atribuită lui Ibas 
de Edesa, ca și pe toţi cei care scriseserá sau scriau pentru a le 

apăra“.! Același Sinod a aruncat anatema și asupra tuturor celor 
care nu îi condamnau pe „Arie, Eunomie, Macedonie, Apolinarie 
(cel tânăr), Nestorie, Eutihie și Origen, ca și asupra tuturor scri- 
erilor lor eretice“. Condamnarea lui Origen a fost reluată de Sinoa- 
dele Ecumenice al VI-lea și al VII-lea.? Origen fusese deja condamnat 
de împăratul Iustinian, care scrisese un discurs contra „ereticului 
Origen si a credințelor sale eretice“, pe care l-a adresat patriar- 
hului de Constantinopol, Mina. Condamnarea de către împărat 
a fost confirmată de patriarh și de către sinodul lui, de papă și de 
ceilalți patriarhi. În acea vreme se credea că în scrierile lui Origen 
putea fi descoperită originea oricărei erezii. Ca atare, dacă ne 
limitám astfel doar la aceste condamnări importante, epoca bizan- 
tină, urmând prin acestea exemplul secolelor al IV-lea si al V-lea 
a făcut o alegere printre operele creștine pe care le-a primit. În acest 
fel, ea își refuză anumite atitudini și nu ia în considerare anumite 
moduri de a gândi. Se închide în altele și ia în mod clar decizia de 
a nu fi decât ortodoxă. Prin alegerea sa, atunci când judecă, ea însăși 
este judecată. 


Pentru a sonda mai bine spiritul acestui act decisiv, va trebui 
să distingem ideile principale ale constituirii gândirii creștine în 
Orient în prima perioadă. 


II. COORDONATELE GÂNDIRII CREȘTINE ÎN ORIENT 


Expunerea și dezvoltarea gândirii creștine au venit ca răspuns 
la o dublă necesitate. Mai întâi, credința trebuia aprofundată, 
comunicată sieși și celorlalți, formulată în mod clar, precis și 
pentru totdeauna; aceasta a fost realizarea teologiei creștine. Mai 
era nevoie și de apărarea credinței, aceasta a fost opera apologeticii. 


! Mansi, t. IX, p. 376; cf. IX, p. 171 și urm, și pp. 211-213 şi urm. 
2 Ibid., t. IX, p. 384; t. XI, p. 632 şi t. XII, p. 377. 

Este ceea ce-i oferea creștinismului, încă de la început, un aer mili- 
tant în cel mai înalt grad și impunea, de o manieră clară, folosirea 
însăși a raţiunii; un exercițiu care i-a deschis rațiunii umane, prin 
intermediul credinţei, perspective pe care nu le descoperise încă.! 
Să nu uităm că punctul de plecare și ghidul rațiunii creștine este 
Revelația: „Moise, ne spune Clement din Alexandria, convins că 
Dumnezeu nu ar putea fi niciodată cunoscut prin înţelepciunea 
umană, strigă «Arată-mi-te»? și se grăbește să pătrundă în întu- 
nericul de unde venea vocea divină“. Scopul raţiunii nu pare a fi 
altul decât cel de a ajunge la o oarecare înțelegere a Revelaţiei. Ca 
atare, fides quaerens intellectum nu este doar principiul speculației 
medievale, ci, se afla, în mod conștient sau nu, la baza oricărei 
speculaţii creștine. Rațiunea creștină se însuflețeşte și se concreti- 
zează dintr-o ordine care o depășește; ea nu pretinde deloc că își 
este suficientă; îndeplinirea sarcinii ei nu depinde doar de ea. Ea 
are nevoie de lumina și de harul divin. Ca atare, rațiunea creștină 
nu se mișcă într-un câmp al rațiunii pure, al autonomiei; ea nu 
este o gândire care se gândește; din contră, este o rațiune care tre- 
buie să se străduiască neîncetat să se depășească, în calitate de rați- 
une umană, pentru a atinge această altă rațiune care este singura 
adevărată, adică Dumnezeu. Revelația este, în realitate, un apel la 
grecul de atunci care se convertește ca să își extindă cadrele puțin 
cam rigide ale rațiunii sale; ca și pe cele ale conștiinței sale. Creș- 
tinismul este un nou „Cunoaște-te pe tine însuți“. Omul este che- 
mat să-l descopere în sine pe omul religios prin excelență; un om 
religios de o calitate profund spirituală și care-l cuprinde pe om în 
integralitatea sa. Nu mai este vorba de cetățean, nici de individ, 
nici de om, în general. Este vorba de o sinteză a tuturor calităților 
umane care motivează existența omului prin dependența de 
Dumnezeu. Dependenţă și în același timp eliberare. Căci această 
dependență îl eliberează pe om de propriul său jug, jugul uman, 


! Cf. E. Gilson, L'esprit de la philosophie médiévale, t. 1, p. 13 
? Stromate, II, 2. 

și îl face să recunoască adevărata lui soartă care este înălțarea către 
Dumnezeu, Tatăl lui. Deci, nu mai este vorba de omul ideal desco- 
perit de Socrate și de idealismul atenian, de un om care poate deveni 
în final victima propriei sale rațiuni. Este vorba de omul religios 
ideal, de omul fiu al lui Dumnezeu. Indemnul la eliberarea de jugul 
uman a fost formulată de Sfântul Pavel în a sa Epistola I către Corin- 
teni într-un mod categoric și definitiv: „Căci“ se spune aici, „scris 
este că voi pierde înțelepciunea înţelepților și voi nimici prudența 
celor prudenţi. Unde este înțeleptul? Unde este învățatul Unde 
este filosoful acestui secol? Oare Dumnezeu n-a făcut nebună în- 
telepciunea acestei lumi? Căci de vreme ce lumea nu a știut, prin 
înțelepciune, să-l cunoască pe Dumnezeu, în înțelepciunea lui Dum- 
nezeu, a binevoit Dumnezeu să-i mântuiască pe cei ce cred prin 
nebunia propovăduirii. Iudeii cer minuni, iar grecii cer înțelepciune; 
noi, din contră, îl propovăduim pe Hristos cel răstignit, scandal 
pentru iudei, nebunie pentru neamuri; dar pentru cei chemați, fie 
dintre iudei, fie dintre neamuri, Hristos este puterea lui Dumnezeu 
și înțelepciunea lui Dumnezeu, deoarece nebunia lui Dumnezeu 
este mai înțeleaptă decât înțelepciunea oamenilor, iar slăbiciunea 
lui Dumnezeu este mai puternică decât puterea oamenilor“.! 

Dar dacă rațiunii nu îi este dat să conteste Revelația, în schimb, 
îi este dat să o interpreteze. Ea trebuie să-l ghideze pe cel credin- 
cios să-i perceapă esența, să-i identifice consecințele, să formuleze 
regulile de comportament. Și chiar mai mult. Revelația fiind păs- 
trată în Scripturi, orice gândire creştină este în realitate o interpre- 
tare. Diversitatea opiniilor teologice, inclusiv ereziile, au aproape 
mereu ca punct de plecare, când nu caută în acestea un sprijin sau 
un refugiu, unul sau altul dintre textele din Scripturi; ca atare, 
aproape toate se reduc la problema interpretării, în sensul cel mai 


! Traducere de Étienne Gilson, op. cit. I, 23. [Este vorba de versetele biblice 
19-25 din Epistola I către Corinteni pe care le traduce Étienne Gilson; am urmat 
alegerea acestuia, luând in seamă și textul biblic canonic, dar am preferat să 
păstrăm spiritul original al lucrării din rațiuni de fidelitate a textului și de înțele- 
gere precisă a acestuia; (n. tr.).] 

deplin al termenului. Orientul a înțeles devreme întreaga impor- 
tanță a interpretării, concepută în acest mod. Scrierile Părinților 
din Orient sunt în mare parte comentarii la Sfintele Scripturi și, 
în general, orice încercare a gândirii lor nu vizează decât comen- 
tarea Revelației și elaborarea acesteia. De aici o primă caracteristică 
importantă a gândirii creștine. Este efortul constant de a trece de 
la credință la cunoaștere, pentru a da o structură logică a ceea ce, 
prin natura sa, este impenetrabil. „A simți imposibilitatea înțele- 
gerii sale, acesta este un mesaj al esenței divine, zice Vasile de 
Cezareea, - în termeni care formulează deja docta ignorantia a lui 
Nicolaus Cusanus“.! Pentru ca această structură logică să fie vala- 
bilă, era nevoie de eliminarea oricărui subiectivism, de înțelegerea 
esenței religioase cu cea mai mare obiectivitate. Acestui efort 
gândirea greacă îi pune la dispoziție aproape tot materialul. Ati- 
tudinea de care vorbim a avut drept consecință substituirea spe- 
culagiei a ceea ce trebuia să fie, înainte de toate, viață religioasă. 
Aceasta este, în orice caz, atitudinea care a prevalat în Orient unde 
a fost cultivată cu predilecție teologia speculativă. 

Dar unde trebuie căutată esența religioasă? In duhul sau în 
litera Scripturilor? Două școli, cea din Alexandria și cea din Anti- 
ohia au încercat să răspundă la aceste întrebări. 

Panten, spre sfârșitul secolului al II-lea d. Hr., a ridicat școala 
catehetică din Alexandria la rangul de școală de teologie. Succesorii 
lui imediaţi, Clement din Alexandria și Origen - mai ales acesta, 
au dat școlii principiile sale fundamentale, care sunt: libertatea de 
cercetare, reducerea credinței la cunoaștere cu ajutorul filosofiei 
și folosirea metodei alegorice pentru interpretarea Scripturilor. 
Printre discipolii sau adepții săi se numără, printre alţii, Atanasie cel 
Mare, Vasile de Cezareea, Grigorie de Nyssa, Grigorie de Nazianz, 
Eusebiu de Cezareea, Didim cel Orb, admirator al lui Origen, con- 
damnat și el la Sinoadele Ecumenice al V-lea, al VI-lea și al VII-lea 
şi Chiril de Alexandria, care a întrebuințat metoda alegorică cu 


! P.G., t. 32, col. 869, c. Epistola 234, 2. 

toate excesele ei și a realizat o exegeză mistică a Vechiului Tes- 
tament. În Occident, Ambrozie și Augustin s-au folosit de metoda 
alegorică doar în discursurile lor pentru întărirea credincioșilor. 
Vasile de Cezareea a păstrat o atitudine similară. 

Un secol mai târziu, în jurul anului 260, a fost fondată Școala 
din Antiohia de către Lucian de Samosata, maestrul lui Arie. 
Şcoala din Antiohia se caracterizează prin opoziția sa față de Școala 
din Alexandria în privința metodei interpretative. Ea susține 
metoda istorico-gramaticală, iar printre discipolii sau adepții săi 
se numără Diodor din Tars, Teodor de Mopsuestia, considerat 
fondatorul metodei critice folosite acum, loan Hrisostom, Vasile 
de Cezareea, Nestorie și Teodoret de Cyr, care a știut să evite, 
pe de o parte, excesele alegoriștilor, iar pe de altă parte, excesele 
raţionaliste ale lui Teodor de Mopsuestia; de aceea, el este consi- 
derat cel mai mare exeget din Orient. Și Augustin a urmat metoda 
Şcolii din Antiohia în scrierile sale exegetice. 

Școala din Alexandria a rezolvat pentru totdeauna problema 
relaţiilor dintre elenism și creștinism, acceptând mai întâi folo- 
sirea filosofiei si mai apoi orice înaltă manifestare a culturii gre- 
cesti.! Începând cu secolul al IV-lea, învățații antici erau bunul 
comun al creștinilor și al păgânilor. Prin elanul său speculativ, 
Şcoala din Alexandria a deschis perspective prolifice în efortul 
de a raționaliza sau, mai degrabă, de a spiritualiza credința. Este 
adevărat că prin libertatea pe care i-a conferit-o cercetării, ea a 
deschis calea doctrinelor care se îndepărtau de dogma creștină; 
de exemplu, lui Origen, dar aproape numai lui singur. În reali- 
tate, marile erezii s-au născut aproape toate la Școala din Anti- 
ohia; și asta, în mare măsură, din câte se pare, din cauza modului 
în care cele două școli analizau textele.? 


! A se vedea faimoasa omilie a lui Vasile de Cezareea (nepotrivit intitulată dis- 
curs; ea este un scurt tratat): „Către tineri despre cum să citească cu folos operele 
grecilor“. P.G., 31, 564, C-589 B. 

2 Cf. a) Jean Daniélou, Origăne, p. 166 și urm. și b) Jean Plagnieux, Saint 
Grégoire de Nazianze, théologien , pp. 42-49. 

Din cele de mai sus este evident că Școala din Alexandria căuta 
esența religioasă în duhul Scripturilor, în timp ce aceea antio- 
hiană o căuta în litera Scripturilor. Conţinutul textelor Scripturii 
este triplu, ne spune Origen; există mai întâi conținutul carnal, 
cel al literei, apoi există conținutul psihic, respectiv conţinutul 
moral, și, în cele din urmă, conținutul spiritual, care doar el este 
mistic şi profetic și la care poate ajunge doar omul perfect. Ca 
atare, nu litera ne va opri, nici elementul istoric, în efortul nostru 
de a înțelege elementul divin, vocea lui Dumnezeu, care se ascunde 
în Scripturi. Nu vom trece de la elementul gramatical-istoric al 
textului la elementul său spiritual și divin. Se va proceda invers, 
doar elementul divin putând să le confere sensuri celorlalte con- 
ținuturi ale textului. Iată ca exemplu al acestei metode continua- 
rea textului citat mai sus din Clement din Alexandria: „Moise“, 
se spune aici, „s-a grăbit să intre în întunericul de unde venea 
vocea dumnezeiască“. Dar ce este acest întuneric? „Sunt noțiunile 
de nepătruns și aeideig al ființei; căci Dumnezeu nu se află in 
întuneric sau într-un loc, ci dincolo de loc, de timp și de calitatea 
faptelor“. Textul din Vechiul Testament este astfel adaptat la noți- 
unea de Dumnezeu în forma pe care o lua atunci sub influența 
filosofiei grecești. Astfel, spiritul exegetului se putea mișca liber, 
iar mișcarea sa liberă îmbogățea înțelegerea dogmei. Oricât de 
ciudat ar părea, doar atitudinea în chestiune consideră cuvântul 
divin o ființă aparte, exterioară omului și care îl depășește, ZE 
Ov Kai XWOLOTOV. Ea este o atitudine specific religioasă; ea pleacă 
de la religie și rămâne în religie. Depărtarea de text este, în reali- 
tate, cerută de o apropiere de vocea lui Dumnezeu. Atitudine care 
ducea pe de o parte la speculație, dar a știut și să salveze forma 
populară a creștinismului; ea le rezistă tuturor celor care, împinși 
de raționalismul lor, doreau în fapt să facă din creştinism o filo- 
sofie. Celor care preferau să vadă partea morală, adică mai de- 
prabă pe cea umană, ea le amintea neîncetat teologia și avea grijă 
să țină gândirea religioasă sub dominaţia originii mistice a religiei. 
Ca atare, mai degrabă Școlii din Alexandria îi revine meritul struc- 
turii, aproape definitive, pe care a luat-o creștinismul. Salvare a 

originii mistice a religiei; înălțare de la credință la cunoaștere; 
spiritualizare și cercetare liberă în interiorul Revelației; raționa- 
lismul adoptat doar pentru a ajuta la formularea dogmei, care în 
sine însăși poate fi inaccesibilă rațiunii umane. Mai trebuie reți- 
nută și o altă chestiune. Alegoristul, în dorința sa de a vedea peste 
tot elementul divin, iar, în același timp, permițându-și să formu- 
leze propria gândire religioasă, este inamicul oricărui antropo- 
morfism în religie, distanța care îl separă pe om de Dumnezeu 
fiindu-i mereu prezentă. 

Cu totul alta este atitudinea Școlii din Antiohia. Ea se strádu- 
iegte să se păstreze, pe cât posibil, aproape de text și caută sensul 
primar și gramatical al cuvintelor, respingând exegeza alegoriș- 
tilor, care nu este, după opinia lui Teodor de Mopsuestia, decât 
o adunătură de povești. Doar studiul istorico-gramatical al textu- 
lui va oferi posibilitatea de a se ridica la teorie. Dar odată ajunși 
aici, i se acordă atenție mai degrabă elementului moral și istoric, 
lăsându-se de o parte sensul mistic. Fără a-și da seama, poate, Școala 
din Antiohia caută mai degrabă elementul uman din Scripturi. 
Această muncă presupune un mare interes științific. Nu se în- 
tâmplă același lucru în privința religiosului. Nu se pot analiza 
Scripturile doar în spiritul acestei metode, fără a se afla în fata 
pericolului de a examina textul ce conţine vocea divină în același 
spirit cu o scriere umană, fără a cădea în capcanele raționalismu- 
lui științific. Inclinatia raționalistă a antiohienilor s-a manifestat 
puternic și clar în privinţa ereziilor născute din problema hristo- 
logică. Lucian de Samosata și elevul lui, Arie, Diodor de Tars, 
Teodor de Mopsuestia și elevul lui, Nestorie, sunt toți elevii Șco- 
lii din Antiohia. Mai mult, Teodor de Mopsuestia a fost caracte- 
rizat drept părinte al pelagianismului care a oferit o interpretare 
raționalistă a păcatului originar.! 

Cele de mai sus ne arată că pentru a ajunge la o interpretare 
pe cât de complet posibilă a Scripturilor era necesară o sinteză a 


1 Migne, Patrologia Latina, t. 48, col. 109, și urm. 

celor două metode. Ea a fost încercată de Teodoret de Cyr care, 
așa cum am spus, evita atât excesele alegoriștilor, cát și pe cele ale 
raționalismului. Dar violența pasiunilor partidelor opuse a dău- 
nat înţelegerii încercării sale. Astfel, ca atare, aceste secole atât de 
bogate în spirite creatoare și originale nu au știut să ajungă la sin- 
teza care ar fi împăcat, în privința problemei interpretării, opo- 
ziția existentă în Scripturi între elementul uman și elementul 
divin. Pentru asta, ar trebui să se arate că în prim-plan procedeul 
științific este absolut necesar pentru studiul critic al textului; dar, 
odată ce textul este stabilit, trebuie să fie utilizată o atitudine 
intuitivă, divinatorie chiar, pentru a-i percepe elementul spiritual, 
efort în care alegoria ar fi de un prețios folos. 

Prin alegerea sa, Bizanțul se așază clar de partea misticismului 
creștin, iar aici trebuie să ne aşteptăm să găsim toate trăsăturile pe 
care le comportă ortodoxia, în forma pe care sinoadele i-au 
conferit-o. De acum înainte, în Bizanţ, drama gândirii creștine, ca 
a tuturor ortodoxiilor, va consta în următoarea antinomie: există, 
pe de o parte, efortul constant de tipizare a gândirii teologice 
într-o formă pur logică și abstractă, iar aceasta este afirmarea logi- 
cii, - iar, pe de altă parte, credința în supralogic, într-un Dumnezeu 
care se află dincolo de rațiunea umană, imperceptibil, incompre- 
hensibil. Forma logică se străduiește să cucerească o substanță 
prin definiție impercepribilă. 


III. UN TRIPLU FORMALISM AL CULTURII BIZANTINE 


Trebuie notat faptul că ortodoxia, oricât de pură ar fi, era, ca 

A . . : 
să spunem aga, îmbibată de elenism. „Tot ceea ce s-a spus de bine, 
de oricine, este al nostru“, spunea deja Iustin.! Această gândire 
implică în mod natural o alegere, - tot ceea ce s-a spus de bine -, 
iar alegerea este poruncită de o credință ce consideră că posedă 


1 IF Apologie, cap. XIII, p. 177, Paris, Picard, 1904. 

adevărul în totalitate. Grigorie de Nazianz merge mult mai de- 
parte decât Iustin. „Astfel“, spune el, „din cultura profană noi am 
păstrat ceea ce este căutare și contemplare a adevărului; iar ceea 
ce duce la cei răi, la eroare și la abisul ruinei, noi am îndepărtat. 
Le este dat acestor erori să servească evlaviei noastre, făcându-ne 
să înțelegem binele prin contrast cu răul, opunând slăbiciunii lor 
forța doctrinei noastre. Cunoașterea nu este, deci, de condamnat, 
deoarece unii iubesc să spună acest lucru“.! Apoi, orice element 
din lumea păgână admis în creștinism capătă, doar prin faptul cá 
este admis, un nou conținut și doar o analiză minuțioasă a acestei 
alegeri va arăta originalitatea gândirii creștine. Pe de altă parte, ace- 
lagi act al alegerii în chiar momentul în care este condamnat de 
credință, o condiționează la rândul său. Ca atare, se cere o dublă 
examinare: din punctul de vedere al celui care alege și din punctul 
de vedere al celui care este ales. Nu este locul aici să procedăm la 
o asemenea examinare care, după opinia noastră, trebuie reali- 
zatá. Ne este suficient să facem trimitere la excelenta lucrare a lui 
E. Bréhier? pentru înțelegerea contribuţiei grecești ce existase deja 
în gândirea creștină la începutul epocii bizantine. 

Ne vom opri aici la alte câteva puncte care, deşi nu sunt toate 
din domeniul filosofiei, au influențat, totuși, progresul gândirii 
bizantine; ele arată, în plus, în ce măsură creștinismul din secolul 
al VI-lea era pătruns de elenism, dar și modul în care acesta era 
îndepărtat, i în consecință, de inspirația sa originală. În celebra lui 
scrisoare către prietenul său, Pylemene, Synesios de Cyrene (sec. 
IV d. Hr.) susține că filosofia este superioară oricărei retorici si 
oricărei arte. În aceste cuvinte regăsim vechea temă atât de dis- 
cutată de la Socrate, Platon și Isocrate, adică: trebuie ca filosofia 
să ofere educația demnă omului sau retorica? Problemă de mai 
multe ori rezolvată, dar reluată de mai multe ori cu și mai mare 


1 P.G., t. 36, col. 508-509. Traducerea este preluată din Salaville „De l'hellé- 
nisme au byzantinisme", in EOR t. 30, 1931, p. 36. 

2 Histoire de la Philosophie, t.1, cap. VI, VII şi mai ales VIII. 

3 P.G., t. 66, col. 1473-1477. 

forță.! Aelius Aristide (117-177 d. Hr.) așază educația retorului 
mai presus de cea a filosofului. Este un fel de a spune că se pune 
mai puțin accentul pe discurs în raport cu obiectul; este preferat 
discursul în raport cu auditorii. Nimeni nu poate nega marea 
influență exercitată asupra literaturii creștine de diatriba cinicilor, 
gen dominat de grija de a convinge, deci, în fond, retorică. Mai 
multi dintre marii Părinţi ai Bisericii au fost elevi ai sofigtilor și 
ai retorilor și au primit o educaţie mai curând retorică decât filo- 
sofică. În acest mod discursul creștin a fost marcat de o predilecție 
pentru formă, cu atât mai mult cu cât gândirea creştină este dese- 
ori, în realitate, o predicare, atunci când nu este o mărturisire de 
credință. Același Synesios care afirmă superioritatea filosofiei, 
lasă să se întrevadă în lucrările lui, mai ales în cele 156 de scrisori 
ale sale, un strălucit talent de orator. Grija pentru retorică devine 
una dintre caracteristicile constante ale literaturii bizantine în 
întregime. Procopius din Gaza declară că retorica este lucrul cel 
mai important? 

O altá consecintá foarte importantá a acestui formalism este 
aticismul, adoptat devreme de Părinții Bisericii și lăsat moștenire 
și bizantinilor, care s-au mândrit repede cu perfecțiunea atică a 
limbii lor. Enea din Gaza? (sec. IV) îl felicită pe sofistul Teodor 
pentru forma îngrijită a limbajului său, ceea ce face ca tinerii 
atenieni să considere potrivit să vină la sirieni pentru a învăța să 
aticizeze. Pasiunea pentru aticism, pe care gândirea bizantină îl 
preia, a fost - iar acest lucru trebuie spus - fatală pentru dezvol- 
tarea ei. Ceea ce a întărit la bizantini tendința lor, deja puternică, 
spre tradiționalism, așa încât sufletul lor orientat spre trecut a 
tins să se compare, într-un mod mai degrabă exterior, cu mode- 
lele pe care acest trecut le-a oferit. În efortul constant de a se 
păstra egal cu trecutul, este natural ca bizantinul să se uite pe sine 
însuşi și să uite prezentul și mai ales viitorul. Este normal ca el să 


! Cf. B. Tatakis, Panétius de Rhodes, p. 220-221, Paris, Vrin, 1931. 
? R. Hercher, Epistolograpbi Graeci, Paris, 1873, p. 543. 
* Id., op. cit., scrisoarea XVIII. 

nu dezvolte efortul necesar pentru a se scruta pe sine însuși, de a 
se examina, de a se cunoaște, de a se exprima în prospetimea și ela- 
nul de originalitate, pe care doar limba maternă avea capacitatea 
de a le conferi discursului scris sau oral. Această pasiune pentru 
aticism denotă și o predominanță a tradiției grecești asupra tradi- 
Gei Noului Testament, scris în greaca populară. Cât de presti- 
gioasă era tradiția greacă vedem încă mai bine dacă ne gândim că 
sensul teologiei bizantine este profund social. Acest sens atât de 
profund social a fost exprimat, din pasiunea pentru aticism, într-o 
limbă deja moartă. 

Mai există și un formalism, cel al gândirii, despre care am vor- 
bit mai înainte. Chestiunea care îi diviza pe filosofi și pe retori este 
transpusă în interiorul gândirii. Trebuie să vedem într-o înlănțu- 
ire de gânduri forma logică, inlántuirea logică sau conținutul? 
Gândirea bizantină, interpretativă prin excelență, se preocupă 
mai degrabă de formă; ea are o preferință pentru tipizarea gân- 
dirii, ca şi cum ar vedea în formă substanța gândirii. 

Dacă acest triplu formalism își găsește expresia tipică in epoca 
bizantină, el constituie în aceeași măsură o moștenire a primei 
perioade creștine, deoarece ea a fost cea care l-a acceptat mai întâi. 

CAPITOLUL DOI 


SECOLELE AL VI-LEA ŞI AL VII-LEA 


I. CONSIDERAȚII GENERALE 


În anul 425 d. Hr.! a fost fondată, de către împăratul Teodo- 
sie II, Școala Superioară creștină sau Universitatea din Constan- 
tinopol. Înființarea acestei școli a avut un impact crucial asupra 
școlilor păgâne din Arena, ce aveau deja puțini studenți ca urmare 
a invaziei vizigoților, în timp ce aceasta a favorizat înflorirea 
vieţii spirituale în orașul lui Constantin.? Profesori și studenți 
veneau aici din toate regiunile Imperiului; au venit chiar și străini, 
printre care se numără și Mesrob, fondatorul literaturii armene. 
Numărul profesorilor era fixat la treizeci și unu; existau trei retori 
şi zece gramaticieni pentru limba latină, cinci retori sau sofiști 
(sopbistae) și zece gramaticieni pentru limba greacă, două catedre 


! Apud Fr. Fuchs, Die bóberen Schulen in Constantinopel, p. 2. În realitate, este 
vorba de o reorganizare și de o mărire a Universității fondate de împăratul Con- 
santin (a se vedea L. Bréhier, La civilisation byzantine, p. 457 şi urm.). 

7 În 475, biblioteca din Constantinopol număra deja cam 120.000 de volume. 
A juxvxoc K., Totopía toù Bulavrwov Kpărovc, AOrjvau, 1939, t. 1, p. 132. 

de jurisprudență și una de filosofie.! Numai și această enumerare 
este suficientă pentru a demonstra modul în care sofiștii și grama- 
ticienii erau consideraţi mai importanți decât filosofii. Școlile din 
Atena nu aveau o situație diferită. Damascius, primul mare repre- 
zentant al gândirii păgâne, deplânge în Viața lui Isidor (pp. 221-227) 
inferioritatea evidentă a învățământului filosofic din Atena în epoca 
sa (sec. al V-lea). Vom putea spune că filosofia își pierduse atrac- 
tia, locul său fiind luat de sofiști și gramaticieni? Acest lucru este 
adevărat într-un sens; dar nu trebuie uitat că în acea vreme filosofia 
era mai curând absorbită de teologie, atât la creștini, cát și la păgâni, 
ai căror ultimi filosofi erau în aceeași măsură atât teologi, cât și 
filosofi, respectând cu o evlavie scrupuloasă toate practicile păgâ- 
nismului. La început, Constantinopolul nu era singurul centru 
spiritual al Imperiului creștin; Antiohia, Alexandria, Cezareea (din 
Capadocia) și Gaza erau centre foarte înfloritoare. Abia din seco- 
lul al VII-lea, Siria și Egiptul fiind ocupate de arabi, orașul lui 
Constantin a devenit centrul unic al vieții spirituale a Bizanțului; 
el a devenit încetul cu încetul sufletul poporului bizantin, vatra 
unde era făurită mentalitatea bizantină; el dădea ritmul oricărui 
eveniment; orice acțiune era considerată în funcție de el și tot la 
el aspirau și credincioșii săi. El s-a bucurat, timp de zece secole, de 
o splendoare si de un prestigiu pe care puţine orașe le-au cunoscut. 

În 529 d.Hr, închiderea școlilor filosofice din Atena de către 
Iustinian a înlăturat ultimul obstacol din calea triumfului defi- 
nitiv al creștinismului și al celui al Constantinopolului ca centru 
spiritual creștin. Într-adevăr, Atena și școlile sale fiind ultimul 
meterez al păgânismului muribund, închiderea acestor școli tre- 
buie văzută ca un act de ostilitate la adresa păgânismului mai 
degrabă decât la adresa elenismului și a filosofiei. Epoca lui Iusti- 
nian rămâne strâns legată de literatura clasică, ale cărei comori 
pătrund progresiv în literatura creștină. A se hrăni cu scriitorii 
clasici și a manifesta gusturi literare, acestea vor fi semnele carac- 


! Codul Teodosian, XIV, 9, 3. 

teristice constante ale bizantinilor. Una dintre problemele pe cát 
de importante pe atât de dificile, este aceea de a desluși partea 
orientală din civilizaţia bizantină, deoarece în elenism și în crești- 
nism, la începutul epocii bizantine, exista deja o lungă tradiţie a 
orientalismului, foarte lungă chiar în ceea ce privește elenismul. 
Este ceea ce face ca orientalismul, zis bizantin, să dateze, cel mai 
adesea, dintr-o epocă anterioară și să-l determine pe bizantinolog 
să se întrebe de ce, într-un anume moment, un anumit element 
oriental are o anumită expansiune. 

Totuși, nu trebuie exagerată importanţa elementelor orientale 
sau a altor elemente în civilizaţia bizantină. Cea mai interesantă cale 
este aceea de a observa modul, deseori dramatic, în care fondul grec 
și în același timp creștin din Bizanţ își asimilează sau elimină 
elementele orientale. Astfel, pentru a lua ca exemplu ereziile, care 
în cea mai mare parte vin din Africa de Nord și din Asia, se poate 
vedea fără dificultate în victoria ortodoxiei victoria tradiției grecești 
și a tradiției pur creștine contra religiilor asiatice a căror reacţie se 
ascunde cu dificultate sub raționalismul ereziilor. Prin intermediul 
monofizitismului, ca să dăm doar un exemplu, se exprimă sufletul 
sirienilor şi al egiptenilor chiar în conflictele și dorințele sale națio- 
nale. Un alt exemplu este oferit de transformarea profundă pe care 
o înregistrează monahismul trecând din Egipt, țara sa de origine, 
în Imperiul Bizantin și în Occident. Misticismul său obscur și inac- 
uv, irațional și plin de superstiții a cedat în fața misticismului specu- 
lativ, a contemplaţiei raționale sau activității practice. Putem obiecta, 
pe bună dreptate, că această transformare a monahismului nu a 
reușit niciodată să înlăture rămășițele originii sale; există mereu, în 
Bizanț, în interiorul monahismului, o luptă între ceea ce putem numi 
latura asiatică și latura greco-creștină a viepuirii monahului. Esenţial 
este faptul că Bizanțul nu a admis monahismul egiptean așa cum 
cra acesta și că hotărârile sale arată preponderența tradiției greco-creş- 
tine. Sá nu ne lăsăm înșelați de ceea ce am zis mai înainte! și anume 


! p. 14. 

cá, prin alegerea sa, Bizanțul ar prefera latura mistică a religiei. 
Este vorba de un misticism spiritual ce a favorizat acceptarea în 
creștinism, prin intermediul lui Dionisie Pseudo-Areopagitul, a 
gândirii neoplatonice. Cát despre puritatea creștinismului este 
suficient să reamintim că în acea epocă, în care astrologia și orice 
fel de divinaţie erau foarte apreciate printre filosofii păgâni, doar 
creștinismul a rezistat si a opus tipurilor de magie, divinației și 
astrologiei o credință curată în Dumnezeu și în liberul arbitru.! 

Aceleași tendințe au fost esenţiale pentru nașterea și formarea 
artei bizantine, produsul sintezei a trei elemente: elenismul, Ori- 
entul, creștinismul. Spiritul grec a știut să ofere prin această artă 
o expresie nouă exigenţelor sale celor mai definitorii, respectiv cla- 
ritatea planului, ordonarea logică a construcției, căutarea armo- 
niei, noblețea liniilor, conciliind noua formă cu esența religioasă 
a creștinismului. Într-un efort analog, bizantinii vor căuta la 
filosofii greci termenii, uneori chiar și tematica, pentru structura 
logică și elaborarea filosofică a esenței religioase a creștinismului. 
Această atitudine s-a dezvoltat mai ales în epoca împăratului 
Iustinian, care a reușit să pună bazele Imperiului bizantin și să îi 
confere Bizanțului caracterul și mentalitatea proprii. 

Un Stat, o lege, o Biserică, aceasta a fost scurta formulă de care 
tinea politica lui Iustinian.? În privința unității Bisericii, toate 
eforturile de unire au dus tocmai la efectul contrar. Ortodoxia și 
monofizitismul nu s-au împăcat; nestorianismul și maniheismul 
au continuat să existe. În secolul al VI-lea chestiunile religioase au 
ocupat primul plan. Fenomen nou și aproape unic în istorie, acest 
viu și înflăcărat interes pe care orice societate l-a manifestat față 
de chestiunile pur și profund teologice. Zece mii de monahi au 
invadat într-o dimineață Ierusalimul și i-au obligat pe reprezen- 
tangi împăratului (Iustinian), suspectați că îi favorizează pe 


! A se vedea mai departe paginile deosebite din Philopon, De opificio mundi, 
p. 121, 200-202. 
? A. Vasiliev, op. cit., p. 195. 

monofiziti să se declare contra acestora și să accepte cele patru 
Sinoade Ecumenice.! Chestiunile teologice, mai ales dogma Sfin- 
tei Treimi d cea a Întrupării Cuvântului, au atras prin sublimul 
lor spiritul bizantin; ele au pasionat pe toată lumea, de la împărat 
la patriarh, până la ultimele clase sociale. Acest interes față de 
cele spirituale denotă un idealism profund, o tendință clară către 
speculatia adevărurilor teologice și îi conferă teologiei un caracter 
eminamente social. Intelegem cu ușurință de ce în această socie- 
tate atât de pasionată de teologie, plăcerea de a filosofa sfârșește 
prin a fi considerată o impietate. Teologia trebuia să absoarbă 
rațiunea în întregime, rațiunea ca suflet al poporului, ortodoxia 
devenind, încetul cu încetul, o chestiune atât religioasă, cât și 
națională pentru poporul bizantin. O ultimă tentativă în secolul 
al VII-lea de a concilia ortodoxia și monofizitismul a dus la naș- 
terea unei noi erezii, monotelismul, consecință naturală a mono- 
fizitismului, și a avut drept rezultat separarea lor definitivă. Cu 
monotelismul, ultima mare erezie hristologică, epoca ereziilor 
din Orient se termina. Înmulțirea lor rapidă, semn al îndelungatei 
tradiții filosofice din teritoriile grecești și elenizate, a contribuit 
mult la elaborarea și spiritualizarea credinţei. Ortodoxia a pro- 
(itat mult de această situaţie. Apărătorii ei nu se limitau doar a le 
opune ereticilor litera dogmei; pentru a-i lăsa fără argumente, era 
necesar să le fie arătate duhul și fondul dogmei. Ca atare, trebuia 
cercetată, dezvoltată și elaborată dogma, pentru a fi arătată in 
același timp ca fiind cea mai fidelă fundamentelor religiei, dar și 
mai spirituală și mai profundă. Astfel, cu ocazia unei noi erezii se 
mai evoluează puţin în studiul dogmei, în formarea și fixarea 
doctrinelor teologice. Este ceea ce face ca aceste discuții teologice 
să nu fie lipsite, așa cum vom vedea, de un interes filosofic con- 
siderabil. Căci, de ambele părți, se făcea efortul de a prezenta o 
explicație rațională a doctrinei susținute. Astfel, dialectica a fost, 
încetul cu încetul, introdusă în expunerea și dezvoltarea noțiunilor 


' J. Bois, în: EOR., t. 4, p. 257. 

teologice. În secolul al VI-lea asistăm, cu Leontiu de Bizanţ, la 
debutul scolasticii. Discuţia despre persoana lui Hristos, pentru 
a da un exemplu, conduce la studiul și la analiza problemei firii 
și a ipostasului, ca și la cea a raporturilor dintre ființă și calitățile 
sale, probleme atât teologice, cât și filosofice. Să adăugăm că ace- 
eași problemă hristologică mai ridică încă întrebări asupra rapor- 
tului dintre suflet și trup, dintre divin și uman și că există o bună 
parte de filosofie ce cooperează la soluționarea problemei teolo- 
gice. Cu Leonţiu de Bizanţ debutează într-un mod mai sistematic 
utilizarea dialecticii și a filosofiei grecești pentru apărarea și clari- 
ficarea dogmei. Terminologia, procedeele logice și structura logică 
pe care teologii din această epocă le folosesc i-au făcut pe istorici 
să comită o eroare. Ei au susținut că Biserica greacă este domi- 
nată, începând din secolul al V-lea, de filosofia aristotelică. Ei au 
uitat că în aceeași epocă neoplatonismul s-a infiltrat în creștinism 
prin intermediul lui Dionisie Pseudo-Areopagitul. Adevărul este 
că bizantinii, cel puţin în acea vreme, aristotelizează mai curând 
în privința formei și platonizează mai degrabă în privința fon- 
dului. Odată cu Ioan Damaschinul (sec. VII) aristotelismul pare 
că este preeminent pentru prima dată.! 

Ca atare, Bizanțul revine la rațiunea greacă prin intermediul 
rațiunii creștine. Creștinismul proclamase, așa cum am zis mai 
înainte, eșecul rațiunii, care nu este decât o stupiditate în efor- 
tul ei de a fi obiectivă, logică, independentă. Înaintea rațiunii este 
iubirea, spun creștinii, iubirea ce duce la adevăr, la inefabil. Bizan- 
tul își ia sarcina de a formula această rațiune creștină cu ajutorul 
rațiunii grecești. 

După cum vedem, mișcarea gândirii în timpul acestor prime 
două secole este clar teologică. Este ceea ce arată și scrierile lui 
Dionisie Pseudo-AreopagituP? care constituie un eveniment de 
importanță majoră pentru istoria gândirii. Acest personaj misterios, 


1 Ueberweg-Geyer, Geschichte der Philosophie, II, p. 130. 
2 p. 13. 
? A se vedea E. Bréhier, Histoire de la philosophie, t. I, p. 518-521. 

elev creștin al lui Plotin, Proclus și Damascius, purcede la asoci- 
erea neoplatonismului cu creștinismul, sau mai degrabă la inter- 
pretarea și dezvoltarea dogmaticii creștine în spiritul și din punctul 
de vedere neoplatonic. El și-a compus scrierile, se pare, după moar- 
tea lui Proclus (485 d. Hr.); acestea au fost puse sub numele lui 
Dionisie Areopagitul, contemporan și tovarăș al Sfântului Pavel. 

Acest fapt i-a înconjurat opera de o aureolă incomparabilă și 
a făcut din Dionisie Pseudo-Areopagitul maestrul misticii creș- 
tine. De atunci, nu este de mirare că misticismul creștin își desfă- 
soará numeroasele variațiuni asupra temelor fundamentale ale 
neoplatonismului, care, după cuvintele lui Inge, „de la Sfântul 
Augustin - si de la Synesios, adăugăm noi - până în epoca actuală, 
a fost mereu încorporat în Biserica creștină“.! A fost nevoie, în 
mod firesc, de un anumit timp, înainte ca scrierile lui Dionisie 
Pseudo-Areopagitul să fie cunoscute și să-și exercite influența. Îl 
găsim pe Dionisie citat pentru prima dată ca autor al lor la Sino- 
dul de la Constantinopol în 533. Apoi, cam la jumătatea acestui 
secol, Ioan de Scythopolis sau episcop de Scythopolis, publică 
primul comentariu la scrierile lui Dionisie Pseudo-Areopagitul. 
Dar prin Maxim Mărturisitorul, în secolul al VII-lea, operele sale 
se încorporează ca o moștenire vie, chiar foarte vie, în viaţa spi- 
rituală a Bizanțului. Neoplatonismul va rămâne filosofia teologiei 
mistice „ce nu demonstrează adevărul, ci îl face să fie văzut în 
stare pură, sub simboluri, făcând să pătrundă aici fără vreun 
raționament sufletul însetat de sfințenie și lumină.“? 

Dionisie nu este singurul în această epocă ce se ascunde sub un 
pseudonim, atribuindu-și propriile scrieri unuia dintre sfinții cei 
mai venerati în Biserică.? Aceasta demonstrează cá epoca aceea 
nu era favorabilă unor noi eforturi creatoare. Totuși, nu trebuie 
să exagerăm și să înțelegem în sensul propriu mărturisirea 


! Citat de L. Brunschvieg, Le progres de la conscience dans la philosophie occi- 
dentale, I, p. 109. 

? Dionisie Pseudo-Areopagitul, Epist. IX, I, P.G., 3, 1105 CD. 

? Grumel, EOR, t. 30, (1931), p. 395. 

bizantinilor care nu fac decât să repete ceea ce a fost deja spus de 
Sfinții Părinți. În acest fapt trebuie să vedem mai degrabă încli- 
narea spre predecesorii lor și să căutăm propria lor contribuţie în 
ceea ce ei descoperă la izvoarele lor, în modul de a le prezenta și 
în interpretarea pe care le-o dau. 

Mai rămâne de spus câte ceva despre mișcarea științifică în 
timpul acestor prime două secole. Creștinismul a știut să dez- 
volte, pe lângă misticismul său, o raționalitate care este, din mai 
multe puncte de vedere, foarte favorabilă științei. Este de sem- 
nalat în secolul al VI-lea o mișcare importantă în cadrul științelor 
matematice, ai căror maestri par a fi cei doi-arhitecți ai bisericii 
Sfânta Sofia, Isidor și Antim. În afara comentariilor la marii mate- 
maticieni Apoloniu din Perga și Arhimede, de la ei ne rămân alte 
scrieri care nu sunt lipsite de originalitate. Tot secolului lui Iusti- 
nian îi aparține și eminentul geograf și gramatician Ștefan din 
Bizanț (538-573). Dar opera științifică cea mai reprezentativă din 
această perioadă, o operă monumentală, ce merită admirația noas- 
tră, aparține domeniului științei dreptului; este vorba de opera 
legislativă a lui Iustinian. Această operă este produsul unei ample 
munci de sistematizare; cel mai mare merit al său este acela de a 
fi elenizat și creștinat dreptul roman. Pentru prima dată, într-ade- 
văr, dreptul roman a trebuit să se adapteze la concepția creștină 
despre om și despre locul lui în societate, la obiceiurile și senti- 
mentul dreptului din elenism. 

Dar creștinismul, deși favorabil științei, împiedică de altmin- 
teri înflorirea interesului științific. Interesul teologic dominant 
absorbea total preocupările; teologia, știința divină, trebuia să fie 
ocupaţia unică a spiritului uman. Dintre înţelept și savant, cele 
două tipuri pe care cultura greacă le crease, creștinismul pare că 
nu vrea să îl asume decât pe primul. Toti sfinții sunt înţelepţi 
creștini, înţelepţi prin detașarea lor de sensibil, de trupesc, în 
atașamentul lor față de lumina divină, în efortul lor de a face să 
domnească aici pe pământ voinţa lui Dumnezeu, în lupta contra 
sinelui propriu în calitate de fiinţe slabe și păcătoase. Într-un ase- 
menea tip locul rezervat științei epocii, respectiv știința umană, 

dacă și acesteia îi este rezervat un loc, este secundar. Este ceea ce 
explică, în realitate, distingerea în cunoaștere a cunoașterii prin 
revelaţie, cunoașterea teologică, și în cunoașterea epocii, a științei 
umane, imperfecte, de care trebuie să se ferească. Această distinc- 
tie dusă la extrem de către monahi, asceți mai degrabă, se sfârșește 
uneori prin a vedea în orice mișcare a gândirii umane o acțiune 
diavolească. Deși motivele decadenţei științelor in epoca bizan- 
tină sunt multiple și speciale pentru fiecare dintre ele, această 
dispoziţie a creștinului spre știința vremii nu poate să nu fie una 
dintre cele mai importante. 

Este adevărat că tehnica a marcat un progres considerabil în 
timpul epocii bizantine, uneori chiar foarte important. Matema- 
ticianul Heron Cel Tânăr din Constantinopol a compus în 709 
d. Hr. un tratat Despre cadastru și despre aplicațiile mecanicii la 
mașinile de război. Dar nu trebuie să ne înșelăm: progresul teh- 
nicii nu rezultă numai din aplicarea adevărurilor științifice; el are 
mai degrabă un caracter empiric. 


II. ORAȘUL GAZA. CEI TREI GAZEENI 


Între Antiohia și Alexandria un nou centru de cultură și de 
mișcare intelectuală s-a format spre sfârșitul secolului al IV-lea 
d. Hr., în Gaza, oraș din Palestina. După o scholie a manuscrisului 
palatin al Antologiei, acest oraș „era prietenul Muzelor și atinsese 
cel mai înalt grad în arta cuvântului“. Mișcarea intelectuală și 
artistică din Gaza este remarcabilă prin atitudinea pe care a păs- 
trat-o față de cultura greacă. Elenizaţi prin civilizație și cultură și 
creștini prin credință, gazeenii ne arată prin scrierile lor că au știut, 
exprimându-se într-un stil clar și viu, de o puritate profund ele- 
nică, să-și păstreze independența față de maeștrii gândirii grecești, 
în timp ce încercau să filosofeze după exemplul lor și să raționeze 


! M. Croiset, Littérature grecque, 5, p. 984, n. 3. 

ca adevărații filosofi. Dacă am compara această atitudine, așa cum 
se exprimă ea la Enea din Gaza mai ales, cu cea pe care au avut-o 
Clement din Alexandria sau Origen - ne dăm seama de un grad 
remarcabil de elenizare a gândirii și a culturii creștine. 


Enea din Gaza (cca. 450-534) 

Cele câteva informaţii oferite de mica antologie ce cuprinde 
propriile sale scrisori!, precum și cele oferite de contemporanii lui 
și de presupunerile evocate de textul dialogului său filosofic Theo- 
pbrastos, ne permit să trasăm o biografie, săracă în detalii, a celui 
mai important reprezentant, din domeniul filosofiei, al Școlii din 
Gaza, Enea. El a fost, după propria lui mărturie, elevul neoplato- 
nicului Hierocle, la Alexandria; și-a petrecut aproape toată viața 
la Gaza și a avut un mare renume ca profesor de retorică la Școala 
din acest oraș și ca magistrat, To6BoAoş și ÉkÓukoc. Este posibil 
ca el să fi predat și filosofia la Gaza. Este posibil să fi trăit îndes- 
tulat în tovărășia cărților.? Procopius din Gaza, unul dintre prie- 
tenii lui cei mai buni, ne spune în scrisorile sale că Enea „avea un 
suflet drept și o inimă nobilă; ...și că preferă să abdice din func- 
tiunile sale decât să acționeze necinstit cum au făcut alți magis- 
trați“.? O altă trăsătură îi completează fizionomia morală. Atins 
de o boală gravă, el îi scrie păgânului iatrosofist Gesius, prietenul 
său, și, reproșându-i că nu-i face rost de leacuri, îl întreabă dacă 
crede că durerea nu este la fel de insuportabilă pentru un filosof 
ca pentru oricare om.* 

Dialogul său filosofic Theopbrastos sau despre nemurirea sufle- 
tului și despre învierea trupului prezintă un dublu interes atât prin 
formă și structură, cât și prin conținut. Enea din Gaza are plăce- 
rea de a platoniza. Ca atare, Platon este numit aproape în fiecare 
pagină a dialogului său, iar acolo unde nu este numit, este prezent. 


! R. Hercher, Epistolograpbi graeci, Paris, 1873, p. 24-32. 

? R. Hercher, op. cit., Scris. I. 

? Traducerea este preluatá din O. Legier, op. cit, t.7, 1907, p. 364. 
* R. Hercher, op. cit., Scris. XIX. 

Sulul dialogului, produs al unui studiu meticulos și detaliat al scri- 
erilor platonice, structura lui care ne face să ne gândim la mai 
multe dialoguri platonice în același timp, în fine, spiritul care vrea 
să fie socratic, toate acestea îl evocă pe Platon. Trebuie să recu- 
noaștem că Enea din Gaza este, în general, un fericit imitator al 
gratiel și al firescului platonic. Cât despre fond, suntem departe 
de spiritualitatea dialecticii modelului său preferat. În realitate, în 
ciuda formei, nu există dialog în Theopbrastos. Dintre cele trei per- 
sonaje, Aigyptos, Theophrastos, Euxitheos, primul este aproape 
un simplu auditor, iar al doilea pune întrebările și aprobă, deoa- 
rece la sfârșit el se convertește. Doar al treilea personaj își expune 
ideile; deși expunerea sa lasă în orice moment puncte de lămurit 
sau de discutat, Theophrastos pune mereu numai întrebarea ce 
provoacă continuarea expunerii, și nu demonstrația filosofică. În 
ciuda acestui fapt, dialogul are un interes filosofic considerabil. 
La început, Theophrastos se prezintă ca un savant omniscient: 
„De mai mulţi ani“, spune el, „nimeni nu m-a întrebat despre ceva 
nou“. Cuvinte de sofist.! Apoi, el dezvoltă învățături de ordin 
livresc: „lată“, repetă el deseori, „ceea ce vor să mă învețe maeștrii 
din vechime.“ Ironie evidentă la adresa filosofilor păgâni din epoca 
lui, care, după opinia autorului nostru, nu fac decât să repete tezele 
predecesorilor lui. Or, lucrul nou este acolo, lângă Theophrastos, 
iar acesta nu are decât să fie atent ca să-l vadă. Si, într-adevăr, el 
il vede la sfârșit. Se presupune că Euxitheos venea din Siria, țara 
noii lumini, și se îndrepta spre Atena pentru a studia pe lângă 
filosofi chestiunea nemuririi sufletului; la Alexandria el îl întâl- 
nește pe filosoful atenian Theophrastos și începe cu el o discuție în 
această privință. El pretinde, servindu-se de ironia socratică, că 
vrea să fie învățat, când, de fapt, el, sirianul, este cel ce îi va învăța 
pe ceilalți. Astfel, copiii atenienilor nu vor mai merge în Siria 
doar pentru a învăța să aticizeze. Doar că acest Socrate sirian își 
uită repede ironia, căci are un răspuns plin de certitudine pentru 


! Cf. Platon, Gorgias, 447 D. 

orice întrebare. Euxitheos nu caută adevărul prin conversaţie; el 
l-a găsit deja, îl deține și nu vede în această situaţie decât o ocazie 
de a-l expune, dacă nu chiar de a-l impune celorlalți. Iată trăsătu- 
rile esențiale care nu au nimic în comun cu Academia. La finalul 
dialogului, în timp ce Platon, după ce a epuizat dialectica, ar fi 
lăsat mitul să continue, ce face Enea? „Nicio dogmă“, zice acesta, 
„de la bunii creștini, nu se oprește la cuvinte; direct din fapte ea 
își ia certitudinea.“! După care expune minuni recente care demon- 
strează tezele stabilite, respectiv învierea trupului, atotputernicia 
lui Dumnezeu etc. Descoperirea lui Dumnezeu din dragoste față 
de oameni și realism mistic, iată izvorul și direcția gândirii filo- 
sofice a lui Enea. Atitudinea lui amintește mai degrabă de cea a 
stoicilor, dar și diferă în mod esenţial de aceasta, dat fiind că cer- 
titudinea stoică are drept izvor rațiunea umană autonomă. Euxi- 
theos, după ce La ascultat pe Theophrastos expunând diferitele 
doctrine ale celor din vechime în privința sufletului: „A spune 
lucruri contradictorii“, exclamă el, „nu este specific științei, ci 
lipsei de experienţă. Văd că această dogmă nu vă vine de la Dum- 
nezeu. În caz contrar, toată lumea ar gândi același lucru. Aceasta 
nu este decât o vanitate umană.“? Este un fel de a spune că ideile 
lui sunt cuvântul lui Dumnezeu însuși. Stoicii, cinicii și creștinii 
se aseamănă prin predilectia lor pentru chestiunile căii vieţii pro- 
prii și a celorlalți. Este ceea ce ne face ca atunci când îl citim pe 
Enea din Gaza să avem deseori impresia de a fi în posesia unei dia- 
tribe. Subiectele și argumentaţia sunt aproape identice. Dar dife- 
rent nu este mai puțin semnificativă. Stoicul, înțelegând, trebuie 
să împlinească în viața aceasta destinul care îi este rezervat. Creș- 
tinul lucrează în această viață pentru viaţa viitoare. Stoicul pleacă 
de la autonomia rațiunii pentru a ajunge la o pulverizare a indi- 
vidului, a persoanei umane; aici, omul este indisolubil legat de o 
cosmologie dominată de hilozoism și de fatalism. În creștinism, 


1 P.G., t. 85, col. 996, B. 
2 P.G., 85, 885 B. Acest pasaj amintește de cel al Sfântului Vasile din Omiliile 
la Hexaimeron (P.G., 29, 8, A.B). 

din contră, modestia pe care omul o simte faţă de Dumnezeu duce 
la împlinirea persoanei umane în spiritualitate, deoarece această 
ființă smerită este în același timp și fiu al lui Dumnezeu care este 
duh prin excelență. Prin această preocupare pentru viaţa viitoare, 
creștinul se îndepărtează de stoicism pentru a se apropia de pla- 
tonism și de neoplatonism. Dar Platon, ca de altminteri și ceilalți 
filosofi greci și barbari, nu au perceput, după spusele creștinilor, 
decât adevăruri parţiale, comițând erori grave, fie cu privire la 
natura lumii, fie cu privire la cea a sufletului. Era deci de datoria 
creștinilor să denunțe erorile și să reveleze adevărul divin în toată 
puritatea sa. Cu cât afinităţile de gândire cu Platon erau mai 
strânse, cu atât era mai necesar să se traseze limitele exacte dintre 
aceste două lumi, mai ales în acea epocă, în care neoplatonismul 
găsise în Proclus și în Damascius ultimii săi mari maeștri. 
Doctrina lui Platon despre preexistența sufletului duce la meten- 
somatoză și implică o cădere a sufletului unei ființe superioare 
într-o ființă inferioară. A admite asta înseamnă a-i da celui rău 
ocazia de a-și spori răutatea; ceea ce nu este drept, deoarece a judeca 
înseamnă a lecui.! Pentru a demonstra preexistența, s-a recurs la 
doctrina reminiscenţei. Dar cum se face că sufletele își aduc aminte 
doar de rău și nu de bine? Și de ce un om ca Socrate nu amintește 
nimic de existențele sale anterioare? Mai mult: dacă sufletul pre- 
există, ce face înainte de a intra în trup? Și aceasta nu este tot: sufle- 
tul, părăsindu-și locul lui gol pentru a intra în corp, ar cauza o 
dezordine în ordinea care trebuie să domnească peste tot și mereu.? 
De altminteri, aceste doctrine ale lui Platon duc la o diminuare a 
sufletelor. Iar cum, pe de o parte, sufletele oamenilor de bine 
merg pe Câmpiile Elizee, iar pe de altă parte, ale celor răi se co- 
boară în Hades pentru a nu mai ieși de acolo, va veni o vreme când 
nu vor mai exista suflete pentru lumea sensibilă.? În orice caz, 
Judecătorul nu are nevoie de un mare număr de existente pentru 


! P.G., 85, 896 A. 
? Ibid., 948B. 
> Ibid., 956B. 

a judeca bine; una singură îi este suficientă.! După cum vedem, 
mai ales acest Platon al miturilor este cel care îi atrage atenţia și 
care este criticat de Enea; iar miturile sunt înțelese aproape în 
sensul propriu. 

Sufletul, ne spune Enea, se naște cu corpul și își datorează ne- 
murirea faptului că este o esență rațională? Creatorul, mereu iden- 
tic cu sine însuși, dincolo de timp, a conferit și conferă neîncetat 
nemurirea tuturor ființelor raționale. Cât despre numărul de su- 
flete, nu este infinit decât în raport cu noi; în raport cu Dumnezeu 
el este finit. De altminteri, universul este plin de puteri raționale; 
dar sunt motive să credem că numărul lor mare le cauzează 
acestor esențe imateriale câteva probleme și o oarecare micșorare 
a numărului. Totul este unu, iar fiecare umple totul, iar totul se 
alătură ansamblului ființelor. 

Dintre toate calitățile sufletului, liberul arbitru constituie pri- 
mul și cel mai mare dar pe care Dumnezeu ni l-a făcut. Liberul 
arbitru este cel mai mare semn de nemurire pe care Dumnezeu ni 
l-a dat.? El poate face din om un Dumnezeu.* Acesta este pentru 
creștin un ideal de realizat, o credință directoare. Că oamenii se 
nasc în mod necesar buni, iar virtutea lor nu ar avea nicio valoare; 
aceasta nici măcar nu ar fi o virtute,” deoarece libertatea de a 
acționa este cea care îi conferă virtuţii esența sa. Trebuie doar să 
ne dăm seama că nu suntem liberi pentru a alege răul. A ne servi 
bine de propria libertate, aceasta înseamnă să ne așezăm în slujba 
Binelui. Dar, deși liberi, avem nevoie de Dumnezeu pentru a 
împlini fapta după alegerea noastră. 

O nouă antropologie se schițează în Tbeophrastos. Sufletul este 
non-divin, non-preexistent, dar nemuritor. Omul își construiește 
propria istorie folosindu-și liberul arbitru, care nu trebuie să fie 


! Ibid., 941B. 

2 Ibid., 949B. 

3 P.G., 85, 969-972. 
* Ibid., 909 A. 

5 Ibid. 

determinat decât doar de preocuparea pentru bine. Iar trupul 
însuși, înviat într-o zi hotărâtă de voința divină, chestiune ce îi 
scandaliza pe păgâni, își va regăsi sufletul și va deveni nemuritor 
prin atotputernicia lui Dumnezeu. Ca atare, în acest mod, mate- 
ria însăși va fi în viitor făcută nemuritoare. Aceasta deoarece lumea 
sensibilă tinde prin sine spre perfecțiune; pe de altă parte, sufletul 
lasă în trup ceva din nemurirea lui ca o sămânță suficient de 
puternică pentru a aduna, cu ajutorul Providenței divine, ele- 
mentele trupului care sunt despărțite. Aici gândirea lui Enea o 
urmează pe cea a lui Aristotel. El admite, conform acestuia, că 
orice trup care are viață este compus din materie și formă și că 
aceasta din urmă, considerată idee activă, directoare, rămâne nemu- 
ritoare. Ea este cea care reface acelaşi corp, dându-i forma pe care 
o avea înainte de disoluţie. În afară de Aristotel, Enea îl urmează 
indeaproape în ideile sale despre om pe Grigorie de Nyssa, care 
este pentru el un ghid prețios.! 

Toată lumea sensibilă este acum muritoare: „Aștrii, zice 
Euxitheos, sunt lucrul cel mai incántátor de pe cer, dar sunt muri- 
tori.“2 Nu poate fi altfel, căci ordinea cere producerea contra- 
riilor. Dacă toate lucrurile s-ar asemăna, atunci nimic nu ar mai 
exista, căci toate ar fi unul și același lucru.? 

Lumea sensibilă este, dintr-un alt punct de vedere, un loc de 
acțiune pentru om. „Când un pictor pictează un frumos arhetip, 
el face mai multe imagini ale acestuia, pentru ca nicio parte a 
frumuseții să nu-i scape. La fel, prin varietatea obiectelor și prin 
transformarea lor, ajungem să contemplăm mai bine rațiunile 
care se ascund sub aparențe“.* Omul este centrul și sfârșitul cre- 
ației lumii sensibile în această viață și în viața viitoare, deoarece și 
atunci e nevoie de un loc și de un trup nemuritor pentru sufletele 


! P.G., 44, De opificio bominis, p. 125-256, 1328-1345; t. 46, p. 12-161. De 
resurrectione. 

? Ibid., 85, 961 B. 

! Ibid., 968 B. 

* Ibid, 969 A-B. 

nemuritoare.! Loc şi trupuri care, desigur, nu vor fi ca locul și 
corpurile sensibile. Întreaga creaţie este concepută în serviciul 
moralei; ea lucrează pentru ca omul să devină perfect și fericit. 
Lumea sensibilă, concepută astfel, constituie o realitate în care 
pot exista schimbări radicale, inițiative absolute; cu alte cuvinte, 
o lume care poate avea o istorie și care urmează calea progresului. 
Doctrina înălțării sensibilului la nemurire, ca și cea a creării lumii 
ne arată clar opoziția dintre creștinism gi neoplatonism, mai ales 
cel al lui Proclus, care susținea teza veșniciei lumii. Dar dacă lumea 
este creată în timp, atunci Dumnezeul vostru - le reproșează neo- 
platonicii creştinilor — nu este creator decât din întâmplare, pentru 
că el începe să creeze de la un anumit moment. lar creștinii răs- 
pund că Dumnezeu fiind însăși acțiunea, el nu este niciodată inactiv; 
el a fost creator din veșnicie; aceasta deoarece are în jurul lui, din 
eternitate, universul ființelor inteligibile, create de el. În locul unei 
lumi eterne, al unui suflet preexistent și etern, gândirea creștină pune 
o lume și un suflet care au început în timp grație atotputerniciei 
divine, dar cu scopul de a ajunge la nemurire; în locul eternității, 
nemurirea.“ Să mergem la acest Dumnezeu, îi zice Euxitheos lui 
Theophrast la sfârşitul dialogului, deoarece Platon însuși a zis că 
învățătura lui trebuie urmată, până când va apărea cineva mai 
învățat ca el. Dar nu este nimeni mai învăţat ca Dumnezeu“? 
Nemesius, episcop de Emesa, în tratatul său Despre natura omu- 
lui, accepta veșnicia lumii și preexistenţa sufletului.” Enea din Gaza, 
urmându-i îndeaproape pe Părinții Capadocieni, ne oferă prin 
dialogul său măsura progresului efectuat în constituirea unei meta- 
fizici conforme cu legea creștină. Dacă această metafizică se con- 
struiește cu ajutorul metodelor și erudigiei filosofice tradiționale, 
nu este un motiv pentru a-i refuza originalitatea. Trebuie remarcat 
faptul că atât principiile, cât și scopul acestei metafizici dezvăluie 


! Ibid., 957 B. 

? P.G., 85. 1001 C. 

? A se vedea Jaeger V. Nemesios von E mesa (Quellenforschungen zum Neupla- 
tonismus und seinen Anfängen bei Poseidonios), Berlin, 1914. 

o esență diferită a lui Dumnezeu de cea a omului. De aici putem 
trage concluzia că filosofia lui Enea de Gaza, ca de altminteri 
toată filosofia creștină, este o filosofie elenică în privința formei 
şi metodelor, moștenitoare a gândirii grecești, dar creștină prin 
excelență în privința aspirațiilor și principiilor sale. 


Zabaria, episcop de Mytilene (mort înainte de 553 d. Hr.) 

Zaharia, episcop de Mytilene, numit Scolasticul, contemporan 
şi prieten al lui Enea, tot din Gaza și el, a fost preocupat si de cre- 
area lumii în dialogul său: Ammonius, sau despre crearea lumii. În 
afara atitudinii comune a lui Enea si a lui Zaharia, constatăm în 
mai multe puncte probleme și argumente identice si ar fi intere- 
sant de știut care dintre cele două dialoguri a apărut mai întâi. În 
mod firesc este posibil ca ambele să se sprijine pe locurile comune 
ale atitudinii creștine din epoca lor. Dialogul lui Zaharia este 
compus cu scopul de a respinge doctrina asupra eternității lumii 
profesatá în Alexandria de neoplatonicul Amonnius “Eoueiov, 
elev al lui Proclus, și de medicul sofist Gesius. De la început, 
opoziția dintre păgânism și creștinism se prezintă într-un mod 
mai tranșant și mai dur. Ammonius este, după opinia lui Zaharia, 
un așa-zis filosof; cât despre Proclus, el este considerat fără mena- 
jamente &dQiAócodoc şi ăooqpos'. Doctrinele se împart în doc- 
trine elenice și în doctrine creştine, iar de la un anumit moment, 
principalul personaj al dialogului, care este autorul însuși, se 
«denumește creștin. 

Teza lui Ammonius, care este cea a lui Proclus și conform 
căreia termenul „creație“ nu semnifică decât o anumită legătură 
de cauzalitate, — lumea este născută numai în măsura în care este 
efectul unei cauze; coeternă creatorului, ea este ridicată la aceeași 
demnitate cu el,! - îl obligă pe Zaharia să dezvolte conceptul de 
Dumnezeu în toată puritatea sa creștină.? Dumnezeu, spune 


` Ne-filosof și neintelept (n. tr.). 
! P.G.,85, 1021 B. 
? Ibid., 1048 şi urm. 

acesta, este inteligibil și netrupesc, incoruptibil și nemuritor, 
mereu în aceeași stare, necircumscris, dincolo de orice descriere, 
legătură și relație. Dintotdeauna el a fost creator, având în el 
ragiunile creatoare. Așa cum medicul este medic, chiar când nu 
îngrijește bolnavii, așa şi Dumnezeu este creator, chiar când nu 
creează efectiv.! De altminteri, el continuă să fie astfel prin Pro- 
vidența sa și prin faptul că este cel care cuprinde universul. Pe de 
altă parte, adaugă acesta, Dumnezeul creștinilor este creatorul 
prin excelență, deoarece el a luat din nimic fiinţa însăși și i-a dat 
materiei forma potrivită. „Căci noi susţinem“, spune el, „că Dum- 
nezeu este creatorul ființelor însele, și nu, ca voi, că El este doar 
creatorul formelor, cel care a dat formă și spațiu materiei informe 
și fără specie“. Deși Dumnezeu are în El dintotdeauna voința de 
a crea ceea ce El creează acum, E] creează doar când este spre 
binele creaturilor, nu pentru EL nici pentru a se servi de creaturi, 
cum zice Platon, nici pentru a fi Dumnezeu, ci doar pentru că El 
este bun, și pentru că El este Dumnezeu.’ Câr despre lumea sen- 
sibilă, este o blasfemie să spunem că ea este eternă ca Dumnezeu. 
Când Gesius spunea că este adevărat că tot ceea ce se naște se 
naște în timp, se trăgea concluzia că timpul a fost născut în timp; 
ceea ce este absurd. Deci timpul este fără naștere ca și lumea 
însăși.* Zaharia răspunde că nu este adevărat că tot ce se naşte se 
naște în timp. De altminteri, nu este deloc necesar ca timpul însuși 
să se nască în timp; altminteri, am căuta un timp fără timp pentru 
ca timpul să existe. Timpul se naște în veșnicie, el este copilul 
veşniciei, al lui Dumnezeu cel veşnic, ca lumea care este imaginea 
sa sensibilă. Mijlocirea platonică sub care el vede lumea sensibilă 
și problemele sale îi permite lui Zaharia să pătrundă în vegnicia 
lui Dumnezeu. Pentru a susține eternitatea lumii, păgânii se 
foloseau de un alt argument, cel al sferei. Lumea, spuneau ei, este 


1 Ibid., 1068 A. 

2 P.G., 85, 1076 B si urm. 
3 Ibid., 1093 şi urm. 

+ Ibid., 1081 AC. 

ca o sferă, fără început și fără sfârșit. La acestea, creștinul răs- 
punde puţin naiv: „Doar pentru mine și pentru tine“, spune el, 
„începutul sferei este imperceptibil; în realitate, ea începe de 
undeva, așa cum dintr-un punct trasăm un cerc.“! La fel, trăgea el 
concluzia, lumea a început dintr-un anumit punct temporal. 

Cele de mai sus schigeazá diferența profundă care îl separă pe 
Dumnezeul filosofilor greci de cel al filosofilor creştini. Primul 
este mai degrabă un principiu explicativ, o cauză metafizică, ce 
servește mai curând să unească decât să separe cele două lumi, 
lumea sensibilă și lumea inteligibilă. Pentru una și pentru cealaltă 
el oferă mai multe accese și rezultate. Este un Dumnezeu filosofic 
ce răspunde activității de intelectualizare. Al doilea este pur și 
simplu Dumnezeu. Fl există mai ales pentru a separa decât pentru 
a uni cele două lumi. E] nu este făcut pentru a ajuta rațiunea umană 
să explice lucrurile, ci pentru a o sfida. Ca atare, nu prin intelect 
ne vom apropia de inabordabil, ci prin iubire. Fiind El și în El, 
spre El trebuie să ne orientăm întotdeauna. Eternității lumii filo- 
soful grec îi caută o bază pentru a fundamenta știința sensibilului 
și a transformării. Cregtinul vede în acestea o blasfemie la adresa 
lui Dumnezeu. Știința sensibilului îl interesează doar pentru că îl 
ajută să-l perceapă pe Dumnezeu. 

În ceea ce are legătură cu subiectul dialogului său, Zaharia 
cunoaște bine filosofia lui Platon si a lui Aristotel. El cunoaște 
Timaios, Phaidon, Pbedros, teoriile lui Aristotel despre cauze, 
putere, act, formă, materie și critica pe care acesta a făcut-o ideilor 
platonice.? În ceea ce-i privește pe Părinţii Bisericii, el se rapor- 
teazá la Sfântul Vasile și mai ales la Grigorie de Nyssa, Teologul. 
Doar Părinții consideraţi ortodocși îi atrag atenția. 


Procopius din Gaza, între 465-529 d. Hr. 
Comentator și retor, Procopius, fratele lui Zaharia, nu este nici 
el străin de filosofie. În unele capitole introductive la comentarii 


! Ibid., 1104, D. 
? P.G., 85, 1108, A.B. 

aflăm gânduri ce merită atenția noastră. Astfel, în comentariul 
In Isaiam Propbetam,! el susține că „profetul vede... dar nu într-un 
extaz al inteligenței sale, cum cred unii, inteligența umană fiind 
umbrită de Duhul Sfânt. Acest fapt nu este demn de Epidemia 
divină, deoarece divinul aduce perfecționarea, și nu înlăturarea 
ragionamentelor naturale... căci lumina nu cauzează orbirea, ea 
invită, din contră, facultatea de a vedea să acționeze; la fel și Dum- 
nezeu cheamă inteligența pură la o contemplare spirituală. Doar 
o putere rea și numai ea este cea care cauzează un extaz spre nefe- 
ricirea celor ce l-au primit“. Atitudine clar raționalistă și spiritu- 
alistá ce îi vizează pe Plotin și pe cei care, urmând teoria plotiniană 
despre extaz, interpretau nepotrivit textele scripturistice cu pri- 
vire la extaz.? Astfel, Profetul, în momentul inspiraţiei sale, care 
este extazul, în timp ce este cercetat de Duhul Sfânt, nu încetează 
să fie un subiect gânditor și raționant. El este tocmai o ființă 
umană care atinge perfecțiunea. 

Procopius combate si el doctrina veșniciei lumii. El i-a con- 
sacrat acesteia lucrarea Respingerea elementelor teologice ale lui 
Proclus, despre care nu ne putem face o idee din fragmentul care 
se păstrează.” 

Procopius revine la aceeași întrebare în comentariul său /n Gene- 
sim:* dacă, spune el, materia este eternă, ea este și inalterabilă; 
căci dacă este necesar ca ea să suporte o alterare în proprietățile 
sale, aceasta se va răsfrânge doar asupra veșniciei, ceea ce, ca ipoteză, 
este imposibil. Materia fiind fără calitate, fără cantitate și fără 
formă, nu poate suferi o alterare în proprietăți pe care nu le are? 


1 Ibid., 87, 2. col. 1817, AB. 

3 P.G., 87, 2, 1817, AB si urm. 

> A se vedea. a) Anu. Povooov, Tpeic l'atGaiot, dizert., Constantinopol, 
1893; b) J. Draeseke, Nikolaos von Metbone als Bestreiter des Proklos, in: TSK 68, 
1895; p. 589-616; c) De același, Prokop v. Gaza, Widerlegung des Proklos, in BZ, 
t 6, 1897, p. 55-91. 

+P.G.87, 1,29, A. 

5 [bid., 29, B. 

Procopius găseşte mai apoi multe alte inconveniente, la care ne 
conduce această teorie și sfârșește prin a se întreba: „Cum de nu 
ar fi Dumnezeu mai degrabă părintele lumii sau creatorul ei care 
să o facă să se nască așa cum Soarele face să apară aurora, și nu ca 
un întemeietor al unui oraș care îi reglementează existența“.! 
„Dacă Dumnezeu“, adaugă el, „și lumea sunt coeterne, corpurile 
simple și corpurile compuse sunt create simultan; dar atunci cum 
rezultă acestea din urmă din cele dintâi?“ Iar cele care sunt în 
putere există în același timp cu cele care sunt în act, cele imper- 
fecte în același timp cu cele perfecte care, prin fire, rezultă din cele 
imperfecte, ca, de exemplu, oamenii maturi ce rezultă din copii, 
fructele din seminţe, măririle din diminuări și aga mai departe“.? 
În sfârșit, dacă Dumnezeu și lumea sunt coeterni, nu va exista 
nimic nou în lume.” Pasaj foarte interesant, deoarece sugerează că 
doctrina despre crearea lumii adoptă ideea că lumea are istoria ei, 
progresia ei istorică. Nu se mai putea înțelege lumea în mod 
orizontal ca ceva la suprafaţa căruia - fondul rămânând mereu 
identic siegi — au loc degradări, sau într-o evoluţie necesară, dar 
ciclică, ce nu este o evoluţie, ci o repetiţie reglată de dinainte de 
I eimarmene. Prin învățătura despre creație, devenirea lumii 
începe să capete un alt sens; este o devenire ce se produce pe ver- 
tical; deși toată lumea este pusă in ordine de înțelepciunea divină, 
acest fapt nu împiedică să mai existe loc pentru ceva nou. Astfel, 
noțiunea de devenire capătă un conținut nou și mai bogat. 


III. IOAN PHILOPON (PIAOIIONOE ȘI TPAMMATIKOZ) 


Contemporan al gazeenilor, el este mai degrabă un spirit de 
savant decât unul de filosof. Păgân devenit creștin, elev al lui 


' Ibid., 2 D. 
"BG 87, 1, 33, AB. 
' Ihid. 

Ammonius Hermiae,! Philopon este de un interes deosebit pen- 
tru înțelegerea acestei epoci. Tar înainte de toate, convertirea lui 
nu se datorează faptului că înțelepciunea păgână nu reușește să-i 
satisfacă nici mintea și nici sufletul? Dezgustat de păgânismul plin 
de magie și de divinaţie, pe care îl reprezintă Proclus și Iambli- 
chus, el caută în creștinism, după cum se pare, liniștea sufletului 
și a spiritului. Dacă este așa, convertirea acestui învățat arată că 
în acea vreme creștinismul oferea un teren mai solid speculației 
și cercetării științifice. Iar terenul respectiv nu este altul decât cel 
constituit din fundamentele creștinismului care structurau un 
univers așa încât acesta să răspundă cât mai bine exigențelor 
raționalizării. Este ceea ce face ca savantul Philopon să se simtă 
mai bine în sânul creștinismului și are grijă, de mai multe ori, să 
ne facă cunoscut acest lucru în tratatul său De opificio mundi, 
unde aflăm despre crearea lumii și despre ordinea urmată de Dum- 
nezeu în împodobirea și desăvârșirea universului mai multe idei 
ce astăzi sunt prezentate ca noi. Aceasta deoarece Philopon se 
simte liber să caute în interiorul lumii sensibile relația rațională? 
Înainte de convertire, el a compus comentarii la Aristotel, mai ales 
la Categorii, la Analitice, la Fizica, la Despre generare și corupere, la 
tratatul Despre suflet. Aceste comentarii, pe lângă faptul că sunt 
rezultatul studiilor Școlii din Alexandria din acea epocă, școală ce 
păstrează în neoplatonismul său gustul pentru logică, spiritul ştiin- 
tific, într-un cuvânt, trăsăturile cele mai caracteristice ale tradiţiei 
aristotelice, fac din Philopon unul dintre cei care au contribuit în 
mod considerabil la fuziunea gândirii grecești în creștinism. 


! Etienne Évrard (convingerile religioase și data comentariului său la „Meteo- 
rologice“, in Bulletin de la Classe de Lettres de l'Académie Royale de Belgique, seria 
V, t. XXXIX, 1953, p. 356) conchide, după o analiză meticuloasă a scrierilor lui 
Philopon, că acesta era probabil creştin din naștere. Lucrarea lui Evrard arată în 
plus că un nou studiu exhaustiv al operelor lui Philopon este necesar pentru a 
avea o idee mai exactă și despre contribuţia sa filosofică, si despre viața sa. 


2 Philopon, De opificio mundi, p. 28 şi urm. 

După exemplul gazeenilor și al altora, Philopon reia la rândul 
său subiecte foarte la modă în disputele dintre creștini și păgâni, 
precum cel al eternității sau al creării lumii. El le consacră cele două 
mari opere teologice și filosofice ale sale: De aeternitate mundi și 
Deopificio mundi. Prima lucrare conţine latura negativă a proble- 
mei, curățirea terenului, iar a doua conţine latura pozitivă, con- 
strucția. Prima lucrare este îndreptată contra lui Proclus care, 
prezentând teza păgână a eternității lumii sub o formă nouă, 
făcuse necesare răspunsurile creștine. Ceea ce dă valoare lucrării 
sale constă în faptul că Philopon nu discută ca un teolog. În fond, 
discuţia este dominată în mod firesc de credinţa în creaţie, dar 
Philopon discută din ipostaza de învățat fizician, urmează pro- 
blematica tradițională a gândirii grecești gi se inspiră, fără a ezita, 
de la învățații și filosofii greci. De altminteri, el vede în Platon, 
asemenea lui Clement din Alexandria, un discipol al lui Moise!! 
Platon, spune acesta, își datorează știința Sfintelor Scripturi; el 
are idei corecte despre Dumnezeu și numai tradiția, obiceiurile și, 
poate, teama de a nu avea aceeași soartă ca a lui Socrate îl fac să 
cadă în eroare? Platon nu este singurul care îl imită pe Moise. 
Mai multe doctrine privind soluţiile la probleme de fizică sau de 
astronomie își au originea în Moise. Hipparchus și Ptolemeu, 
asemenea lui Platon, s-au inspirat din Moise! Prin acest subter- 
fugiu se putea revendica de la Moise orice cunoaștere de ordin 
științific, ceea ce permitea ca mai apoi să se utilizeze acestea în cea 
mai mare libertate. Este ceea ce se întâmplă, într-adevăr, în a doua 
lucrare a lui Philopon. 

Philopon propune principiul optimist conform căruia nu 
puteau exista în lume nici lucruri mai multe și nici mai bune; cât 
despre veșnicia lumii, el reia toate argumentele înaintaşilor lui și 
le adaugă acestora altele noi. Dacă lumea este eternă, spune el, ar 
putea fi posibil să avem infinitul în act și fără de număr, ceea ce 


! De opificio mundi, p. 78, 119, 134, 303. 
? De opificio mundi, p. 331, 459. 
? Ibid., p. 15, 1-9. 

este imposibil; ca atare, eternitatea lumii ar fi absurdă.! Philopon 
nu poate admite așa cum face Proclus ca orice formă de energie 
să fie considerată o mișcare. Creaţia se face prin simpla voință a 
lui Dumnezeu, iar această voință se manifestă fără a fi nevoie de 
timp sau de dimensiune. Creaţiei, astfel concepute, îi seamănă 
doar energia spirituală, și aceasta tot intemporală. Energia spiri- 
tuală nu este nici ea o mișcare.? Cât despre ființa creată, ea nu îl 
completează deloc pe creator. Lumea nu se află cu Dumnezeu în 
același raport in care se află lumina cu Soarele? Divinul este 
AVTAQKEG"; el igi este suficient siegi.* Ființa creată este în Între- 
gime în afara ființei dumnezeiesti, străină de orice relație sub- 
stantialá cu aceasta. Dumnezeu este perfect chiar dacă nicio ființă 
nu ar exista; la Dumnezeu puterea este identică actului. 

Creaţia are loc în timp; timpul însuși are un început.* Nu 
rezultă de aici că tot ceea ce se face în timp are, prin acest fapt, 
ființă într-o devenire perpetuă. Triunghiul își are începutul în- 
tr-un suflet dat, să presupunem cel al lui Platon, și nu se schimbă 
din această cauză. Cert este că un triunghi și cele trei unghiuri 
ale sale vor fi mereu suma celor două unghiuri drepte. Ca atare, 
nu este adevărat că tot ceea ce începe în timp se află astfel supus 
unei deveniri perpetue si schimbării.” Nici că orice se face are 
nevoie de materie pentru a fi făcut sau că trebuie în mod obli- 
gatoriu ca el să fie făcut de o ființă,’ căci poate fi creat din nimic, 
ex nibilo. La fel de fals este că în natură există materie fără formă.’ 


1 De aeternitate mundi, p. 8, şi urm. 

2 Ibid., 64, 22. 

3 Ibid., p. 21. 

* Explicaţia termenului este dată de propoziția următoare (n. tr.). 
* Ibid., p. 85, 4. 

5 Ibid. 

$ Ihid., 117, 20. 

? De aeternitate mundi, p. 208, 9. 

! Op. cit., p. 466-467. 

? Op. cit., p. 405, 4. 

Mai este respinsă și altă idee fundamentală a lui Aristotel. Sufle- 
tele, spune Philopon, nu au ființă și consistență în măsura în care 
sunt principiu al mișcării.! Prin natura sa, soarele, fără să vrea, 
luminează și încălzeşte imediat ce apare. La fel trebuie să ne gân- 
dim că acolo unde apare sufletul rațional, acesta provoacă prin 
ființarea sa, fără să vrea, viață și mișcare. In consecință, mișcarea 
nu constituie esenţa sufletului.? Astfel, Philopon reușește să evite 
psihofizica lui Aristotel și rămâne fidel dualismului creștin. 
După respingerea tezei lui Proclus, atât de doct realizată, ne 
așteptăm tot la o construcție științifică. În loc de aceasta, $i aici 
teologul intervine brusc, De opificio mundi ne conduce la soluția 
din Biblie. Dar, cum el vrea să ne fie ghid, pentru a înţelege bine 
textul din Hexameron, el face un comentariu la acesta; astfel, are 
ocazia de a vorbi mult de creaţie și de a pune, cum am spus mai 
sus, știința greacă pe seama lui Moise. În comentariul său, Philo- 
pon urmează analiza Sfântului Vasile și, pe bună dreptate, el nu 
adaugă nimic nou punctului de vedere teologic. Există, totuși, o 
diferență clară și remarcabilă între aceste două comentarii. Sfân- 
tul Vasile vorbește ca un bărbat inspirat; Philopon, savantul fizi- 
cian, se străduiește să realizeze o corespondență între fenomenele 
și cuvintele din Facere.? Avem de-a face cu o acomodare în mani- 
eră stoică, în care Philopon vrea să explice în lumina științei ceea 
ce este cunoscut în Biblie in lumina Revelaţiei. Prestigiul pe care 
Moise îl exercită asupra lui Philopon este atât de mare, încât 
ajunge să propună ca argument suprem pentru respingerea tezei 
păgâne, conform căreia corpurile celeste sunt însuflețite, urmă- 
torul gând: „Înainte de toate“, spune acesta, „ele nu sunt însufle- 
tite, deoarece Moise nu zice nimic în acest sens" 3 În ciuda acestui 
fapt, atitudinea sa în problemele discutate rămâne, în general, o 


1 Op. cit, p. 269, 4. 
? Op. cit, l.c. 

3 De opificio mundi, p. 2, 1, 20-25. 
* Op. cit, p. 231, 24-25. 

atitudine filosofică. Revenind la problema sufletului, de această 
dată el se servește de argumente aristotelice pentru a spune că 
sufletul este netrupesc, deoarece nu există nimic între netrupesc 
și trupesc și niciun corp nu poate pătrunde în alt corp.! Ceea ce 
putem deduce din Facere, adaugă el, este că doar trupul omului 
este făcut din țărână, nu și sufletul. Acesta, de o altă natură, se 
introduce în corpul omului din afară, după formarea trupului? 
Dumnezeu, după ce a creat omul, l-a binecuvântat; este evident 
astfel că intrarea sufletului în trup nu este o decădere, așa cum 
vrea Platon.? Optimismul lui va fi încă și mai evident în conti- 
nuare. Doar sufletele ființelor neraţionale dispar în același timp 
cu trupul, deoarece nu au nicio activitate separată de corp, toată 
mișcarea lor raportându-se la corp.* Sufletul uman, din contră, 
odată separat de trup, își duce propria lui viață. 

Aprofundând noţiunea de Dumnezeu, el dă dovadă de o spi- 
ritualitate remarcabilă. Când spunem, susține el, despre Dum- 
nezeu că este necircumscris și infinit, trebuie să le dăm acestor 
termeni un sens special; nu trebuie văzute aici atribute de loc și 
de cantitate. Pornind de la acestea, Philopon face o critică severă 
a ideilor pe care Teodor de Mopsuestia, Teodoret de Cyr și dis- 
cipolii lor le expuseserá în privința lui Dumnezeu și a îngerilor. 
Acești scriitori, cum nu sunt atenţi la conținutul termenilor uti- 
lizaţi, înșelați de expresiile antropomorfice pe care le aflăm în 
Scripturi și în Imne, în mod special folosite pentru toți, luându-le 
la modul propriu, sfârșesc prin a-și constitui, fără să-și dea seama, 
o idee materialistă despre îngeri, uneori despre Dumnezeu însuși.” 
Îngerii sunt substanţe netrupești, în afara oricărei dimensiuni; ca 
atare, ei nu pot fi circumscriși, dar nici nu sunt necircumscriși de 
ceva - acesta este un atribut doar al lui Dumnezeu - ; ei nu au 


! Op. cit., p. 25, 1-6. 

2 Op. cit., p. 276. 

3 Op. cit., p. 284, 8-11. 
+ Op. cit, l.c, p. 227. 
5 Op. cit., p. 43-49. 

vreun loc nici în afara, nici înăuntrul universului. Gândul că doar 
inteligența vede, doar ea aude, își capătă sensul deplin doar în 
privinţa îngerilor.! Doar prin inteligența pură omul poate și el 
să perceapă cele ce sunt inteligibile asemenea lui Dumnezeu; con- 
cepții care așază această operă într-o atmosferă de purificare și 
de spiritualizare. 

Reflecțiile morale ale lui Philipon nu sunt mai puţin inte- 
resante. Maniheii făceau din întuneric o substanţă rivală și opusă 
lui Dumnezeu. Philipon, urmându-l pe Aristotel, susține că întu- 
nericul nu este decât lipsa contrariului său, adică a luminii? El 
nu este nici substanță, nici calitate, ci doar o lipsă. O condamnare 
la fel de dură le este rezervată astrologilor. Astrologia, zice Philo- 
pon, abolește legile, dreptatea, mustrările și reproșurile, laudele, 
sancțiunile și pedepsele; într-un cuvânt, tot ceea ce decurge din 
credinţa în liberul arbitru.’ Creștinismul le cere credincioșilor să 
respingă astrologia, care îndepărtează de Dumnezeu; respingerea 
astrologiei este cea mai mare dovadă de evlavie și de credință creș- 
tină.* Orice superstiție, orice act de magie și de divinaţie, acceptate 
cu atâta grijă de stoicism și de neoplatonism, sunt străine de creș- 
tinism. Această trăsătură nu a fost suficient observată și evaluată; 
şi ea arată profunda spiritualitate a creștinismului și locul presti- 
gios care îi este rezervat persoanei umane. Atunci când omul 
devine conștient de valoarea spiritualității sale devine capabil să 
se ridice până la Dumnezeu doar prin spiritul și prin sufletul său 
pur. Dialectica lui Philopon nu duce spiritul, așa cum face Aris- 
totel, de la efect la cauză. Acest demers este acceptabil, spune el, 
doar în interiorul anumitor dogme, nu pentru a le explica, ci pen- 
tru a le accepta așa cum sunt ele, fiind date prin Revelaţie. Imediat 
ce spiritul omului adoptă în mod conștient dogmele date de Reve- 
Late, el intră într-o anumită comuniune cu suprasensibilul. Nu 


! Op. cit., p. 56, 6. 
! Op. cit., 69, 4-5. 

"Op. cit., p. 121, 8-19; p. 200-202. 
+ Op. cit., p. 204, 3-7. 

există drum care duce de la efect la cauză, de la fenomen la ființă; 
nu îi este dat omului să perceapă cauzele. Despre acestea nu știm 
decât puţine lucruri; credem doar că totul a fost bine creat și rân- 
duit de Dumnezeu.! Philopon admite că fiecare ființă umană, 
imediat după săvârșirea gestului divin, a existat în toată perfec- 
tiunea sa.? O singură evoluţie îi este rezervată omului, creat după 
chipul și asemănarea lui Dumnezeu. Este evident că omul, abia 
creat, a primit „chipul“. În ceea ce privește asemănarea, el nu a 
primit-o decât virtual, în potent, dat fiind că fiinţa sa rațională 
este capabilă să o atingă în act prin cunoașterea adevărului și prin 
puritatea vieții.’ Ca atare, dacă nu există o evoluţie fizică a speci- 
ilor, există o evoluție morală și spirituală al cărei fundament este 
liberul arbitru. Interpretarea dată naturii este platonizantă. Tre- 
buie să subliniem totuși că scopul suprem al omului este atins prin 
colaborarea dintre teorie și practică, ambele motivate de voință. 
Astfel, avem de la Philopon o concepție corectă a activității și 
revoluției umane. Evoluţia este comună ambelor sexe, căci ambele 
constituie o singură ființă și primesc aceeași definiție: „Animal 
rațional muritor“. Platon, remarcă Philopon, preluând de la 
Moise formularea „după chipul“, o extinde la toate ființele,’ ceea 
ce este o gravă eroare. Aici Philopon vorbește ca un neoplatonic 
și tot ca un neoplatonic susține că sursa răului nu este alta decât 
dorita utilizare nepotrivită a firii noastre; ca atare, răul nu este o 
realitate pozitivă, o ființă. Nu ar rezulta, desigur, că liberul arbi- 
tru ar fi ceva rău.* Aceste teze vor fi reluate în detaliu de Leongiu 
de Bizanţ, Maxim și loan Damaschinul. 


1 Op. cit., p. 116. 

2 Op. cit., p. 224, 8-11. 

3 Op. cit., p.241,22; p. 242, 2. Se realiza deja o interpretare asemănătoare în 
epoca lui Clement din Alexandria (Stromate, 1, II, C. XXII (P.G., 8, 1080c.). 

* Op. cit., p. 270, 9-15. Sfântul Vasile vorbise deja în același mod despre cele 
două sexe. (P.G., 29, 216, B, 3, I, 420 D, 32, 677 B). 

5 Op. cit., p. 273, 1-3 cf. Platon, Timaios, 29 E. 

6 Op. cit, 301, 11-14. 

Soluţia pe care Philopon o oferă relaţiei dintre bine și frumos 
este și ea foarte caracteristică. Tot ceea ce este frumos, spune acesta, 
este bun, dar nu tot ceea ce este bun este frumos.! Primatul estetic 
nu mai are valoare pentru morala creștină. 

Recunoaștem, în general, în Philopon un aristotelician. S-a 
spus chiar că Philopon a contribuit prin renumele său la domi- 
natia exclusivă a aristotelismului în gândirea din Orient. Critica 
pe care i-o aduce lui Proclus si ideile pe care le expune in tratatul 
De opificio mundi ni prezintá ca pe un bun prieten si cunoscátor 
al lui Platon. De mai multe ori el dovedește că Proclus nu a inte- 
les bine sau cá a deformat intenționat ideile lui Platon sau pe ale 
lui Aristotel. Ceea ce dovedește mai mult cá Philopon inrelesese 
fondul gândirii lui Platon și al lui Aristotel este faptul că, spre 
deosebire de Simplicius și de alți neoplatonici, el insista mult 
asupra diferenței ce există între acești doi filosofi. Dacă Philopon 
admite deseori teze aristotelice, el respinge altele la fel de des. De 
aceea, tot deseori îl critică și pe Platon. El nu vede în ideile pla- 
tonice decât gândurile creatoare ale lui Dumnezeu, arhetipurile 
obiectelor sensibile, care sunt idolii lor temporali. Așa cum obser- 
văm, Philopon îi critică și pe Aristotel, și pe Platon, iar, pe de 
altă parte, face referire la ei când consideră că aceștia au dreptate. 
El vrea să fie independent, „să vadă lucrurile, și nu ipotezele lui 
Platon, îi spune el lui Proclus“.? Spirit de savant, dornic de siste- 
matizare, Philopon adoptă, odată cu logica aristotelică, maniera 
de lucru, problematica și foarte des și fizica aristotelică, în acestea 
constă aristotelismul său. Dar pe măsură ce trecem de lumea sen- 
sibilă, un alt suflu îi animă gândirea. Pentru a înțelege marile 
chestiuni despre Dumnezeu, despre suflet, despre crearea lumii, 
el află mai multe elemente la Platon și la neoplatonici decât la 
Aristotel pentru exprimarea filosofică a adevărurilor revelate. 


! Op. cit., p. 293, 17-18. 
? De aeternitate mundi, p. 25. 
' Op. cit, p. 26, 20; p. 127, 4. 

A spus de mai multe ori despre Platon că l-a imitat pe Moise, dar 
nu a spus același lucru și de Aristotel. Ca atare, credem că aristo- 
telismul lui Philopon se raportează mai degrabă la formă, la ordo- 
narea gândirii și la adevărurile științifice, și nu la metafizică; este 
ceea ce, de altminteri, a fost aproape mereu aristotelismul pentru 
cea mai mare parte dintre gânditorii creștini. Acest eveniment atât 
de important pentru gândirea creștină capătă pentru prima dată 
o formă atât de clară prin Philopon. Deci Philopon poate fi consi- 
derat, cu rezervele de mai sus, fondatorul aristotelismului creștin. 

Oricât de fervent a fost ca creștin, Philopon nu a evitat erezia. 
Într-un tratat pierdut despre Înviere, el nega identitatea trupului 
înviat cu vechiul trup. Pe de altă parte, confundând noțiunile de 
ființă și de persoană (ipostas) și aplicându-i Sfintei Treimi doctrina 
lui Aristotel despre „substanţe“, el a ajuns la un triteism, deoarece 
învăța că Tatăl, Fiul și Sfântul Duh au o natură comună, dar că 
fiecare dintre cele trei ipostasuri formează o persoană diferită. În 
alți termeni, raportul celor trei persoane cu natura divină este 
analog celui al indivizilor față de specie. Acest mod de a gândi l-a 
mai condus și la monofizitism în privința persoanei lui isus. Leon- 
tiu de Bizanţ, contemporanul lui, nu scapă ocazia de a denunța 
ereziile lui Philopon; loan Damaschinul, mai târziu, îl așază prin- 
tre iacobiţi.! Aristotelismul lui Philopon este, mai mult decât 
altundeva, frapant în ereziile sale. Eroarea sa vine din faptul că el 
aplică neschimbată gândirea aristotelică la dogma Sfintei Treimi 
și la hristologie.? Vom vedea în continuare soluția profundă pe 
care Leonţiu de Bizanţ o oferă acelorași probleme, armătura sa 
dialectică în mod clar creștină, iar atunci vom constata mai bine 
cât de mult rămâne Philopon, în realitate, un savant grec. Ade- 
vărurile revelate cer o altă dialectică. Rațiunea greacă, așa cum 
este ea, aplicată la noua credință, o trădează. Ea trebuie să se lăr- 
gească, să ia în seamă nevoia de a explica acele chestiuni care par, 


1 P.G., t. 94, col. 744-754. 
2 Cf. Roscelin de Compiègne, E. Bréhier Histoire de la philosophie, t. 1, 
p. 565-566. 

la prima vedere, paralogice, pentru a putea accepta aportul filo- 
sofic, noua perspectivă în privința omului, a lumii și a lui Dum- 
nezeu pe care o oferă creștinismul. Este ceea ce au încercat Părinții 
Bisericii. Chestiunea pe care o abordăm aici este una dintre cele 
mai importante: ea prezintă drama rațiunii grecești în efortul ei de 
a coordona, de a formula și a înțelege bine religia creștină. Acest 
efort, cum vedem, nu a fost mereu o situaţie fericită. Rațiunea 
greacă, o rațiune adaptată la finit, trebuia să se transforme într-o 
rațiune a infinitului, a discontinuului, elemente fundamentale ale 
concepției creștine. De aceea, în mai multe puncte, rațiunea greacă 
a oferit o anumită cristalizare a unor probleme care preocupau 
gândirea creștină, în funcție de cum renunța sau cunoștea in mod 
nepotrivit noul element. 

Domeniul de activitate științifică a lui Philopon, deși foarte în- 
tins, nu este lipsit de originalitate. Pe lângă comentariile la Aris- 
totel, el a scris și un comentariu la Aritmetica lui Nicomah din 
Gherasa și un tratat original despre astrolab. Definiția sa dată 
monadei merită să fie prezentată: unitatea, spune acesta, este una 
şi dă naștere numerelor prin propria sa revoluție.! El analizează 
într-un mod foarte interesant principiile fundamentale ale fizicii. 
Admite că fizica este capabilă să formuleze în privința mișcărilor 
cereşti principii întru totul sigure. Dar aceste principii, cum sunt 
foarte generale, nu pot furniza explicarea precisă a fenomenelor 
pe care le observăm. Pentru a ajunge la asemenea idei, astronomul 
a recurs la combinaţii ipotetice. Aceste ipoteze - nu trebuie să 
uităm niciodată - nu trebuie privite vreodată ca imagini ale reali- 
tății.? La rândul lui, Philopon formulează o ipoteză explicativă a 
mișcării, cea a impetusului care, câteva secole mai târziu, a fost 
adoptată de Olivi, iar după el a servit drept fundament pentru 
dinamica lui Buridan. Această ipoteză face din Philopon un pre- 
cursor al mecanicii moderne. Philopon nu este mai puţin original 
in privința altor chestiuni. Astfel, el emite ideea că Dumnezeu a 


! De opificio mundi, p. 108, 15-16. 
? Cf. P. Duhem, Le système du monde, II, p. 108-116. 

creat mai întâi lumina și apoi luminătorii, deoarece el poate separa 
cele două calități ale luminii, elementul lumină de elementul arză- 
por. De altminteri, mai remarcă acesta, găsim în natură ființe care 
au primul element fără cel de-al doilea.! Mai admite și apariția spon- 
tană (automată) care dovedește, în opinia sa, că Dumnezeu inse- 
rează din primul moment în elemente rațiunile seminale a tot 
ceea ce va apărea mai târziu. În plus, acest om neobosit a redactat 
un scurt tratat din operele lui Dionisie din Tracia, ale lui Apolo- 
niu Dyscolos și ale lui Herodian, pe care o îmbogățește cu comen- 
tarii și care a servit sub această formă drept manual în școlile 
bizantine și umaniștilor din Occident până în secolul al XVIII-lea. 
Această activitate debordantă i-a permis o siguranță de sine care 
l-a dus la erori. Oceanul din sud, spune el, în mod sigur nu poate 
comunica cu Marea Roșie; călătoria în Africa nu este posibilă, 
căci este imposibil de traversat zona fierbinte. 

În ciuda monofizitismului său, operele lui au fost întotdeauna 
foarte respectate în Bizanţ. În calitate de comentator al lui Aris- 
totel, urmând obiceiul de atunci, el a reprodus în mare parte notele 
de curs ale maestrului său, Ammonius. Elevul lui, Ștefan din 
Alexandria, a făcut la rândul lui același lucru.? În afară de Ștefan, 
comentatorii David și Elias au fost și ei elevii lui. Totuși, tradiția 
comentariilor a încetinit devreme în Bizanţ și nu a fost reluată 
decât mai târziu. Din contră, însă, ea a continuat să existe în Siria 
cu rezultate fericite. Atât prin comentariile, cât și prin celelalte 
scrieri ale sale, Philopon poate fi considerat un agent prețios al 
formării filosofiei siro-arabe. Toate scrierile lui traduse în siriacă 
au contribuit în mod sigur la înflorirea gândirii arabe. El a fost la 
fel de important și pentru Occident. În 1268, Willem van Moer- 
beke i-a tradus în latină comentariul la capitolul despre cunoaș- 
tere din tratatul aristotelic De anima. Doi ani mai târziu, Sfântul 


1 De opificio mundi, p. 185-186. Sfântul Vasile îl devansase pe Philopon si în 
această chestiune. (P.G., 29, 48 B si urm.). 


2 Op. cit., p. 169. 
3 Schissel v. Fleschenberg, BNL IX, 108. 

Toma a început să lucreze la propriul său comentariu la De znima 
al lui Aristotel pentru a le răspunde adversarilor lui, averroiştii. 
În acest scop, el a folosit, printre altele, și comentariul lui Philo- 
pon pe care îl găsim inserat, aproape literal, în lucrarea Sfântului 
Toma.! Philopon putea, mai bine decât oricine altcineva, să îi 
furnizeze Sfântului 'Toma armele de care avea nevoie, căci com- 
bătuse și el interpretarea pe care Alexandru din Afrodisia i-o făcea 
lui Aristotel, o interpretare înrudită cu cea a lui Averroes. 


Ștefan din Alexandria 

El este elev, cum am precizat, al lui Philopon, și recunoscut 
astăzi ca autor al comentariului la cartea a IILa a tratatului De 
anima al lui Aristotel, care îi era atribuit înainte lui Philopon. 
Scrierile sale sunt numeroase, printre care un tratat de astrono- 
mie și comentarii la mai multe scrieri ale lui Aristotel - de pre- 
lerință la scrierile logice - ale lui Hipocrate și Galen. 

Ştefan a fost chemat de împăratul Heraclius la Constantinopol 
şi numit profesor ecumenic la Pandidactorion (Universitate), 
unde a predat - mai puţin de un secol după închiderea școlilor din 
Atena - pe Platon, Aristotel, geometria, aritmetica, muzica și 
astronomia. Şcoala filosofică din Alexandria s-a lăsat pătrunsă de 
spiritul creștin; a lăsat deoparte ontologiile lui Iamblichus și a 
limitat mult rolul extazului, punând în prim-plan interesul pen- 
tru ştiinţe, în special pentru matematici. Important este faptul că 
„castă școală, abandonând ontologiile lui Iamblichus, a rupt legă- 
tura exclusivă dintre metafizică și păgânism și a făcut astfel posi- 
bilă relaţia dintre neoplatonism și creștinism. 

Dacá aceasta era situaţia, atunci chemarea lui Stefan la Con- 
vantinopol și profesoratul său la Pandidactorion sunt de un inte- 
ics considerabil. Prin Stefan, ca și prin Philopon, platonismul din 
Alexandria, ce cuprindea elemente dintre cele mai nobile din cul- 
tura grecească, fuzionează cu tradiția culturală din Bizanţ. În 


' Schissel v. Fleschenber, Op. cit., p. 104-110. 

aceeași epocă neoplatonismul își croiește o altă cale pentru a se 
infiltra în creștinism. Maxim Mărturisitorul, contemporan al lui 
Stefan, comentează scrierile lui Dionisie Pseudo-Areopagitul și 
se prezintă ca admirator înflăcărat și discipol al acestuia. 


IV. SPIRITUALITATEA MONAHALĂ 


Monahismul, sub forma unui ascetism riguros, a cunoscut, de 
foarte devreme, o foarte mare dezvoltare în Biserica orientală. 
Atât de mare era prestigiul său, că împărații și patriarhii erau obli- 
gati să ia în considerare punctul de vedere al monahilor în marile 
chestiuni bisericești și religioase. Oricărui ascetism îi este subia- 
cent o anumită mistică. Prima formă sub care a apărut mistica 
monahală în Răsărit a fost de inspiraţie populară, iraţională, chiar 
materialistă, în care dominau empirismul și realismul. Tema fun- 
damentală pe care se derulează și se dezvoltă este lupta aprigă 
contra dominaţiei materiei impure. Și, cum acest inamic redutabil 
ia forme multiple și subtile, trebuie să fim mereu gata și capabili 
să distingem în orice faptă, în orice demers spiritual și sufletesc, 
partea care eventual vine de la el pentru a-i rezista. De aici, o ana- 
liză meticuloasă a diferitelor cazuri, o adevărată strategie pentru 
a obține victoria. Mortificarea trupului în cadrul unei asceze 
nemiloase pare a fi principalul obiectiv, aproape unicul, al vieții 
unui monah. Dacă ne amintim, pe de altă parte, că pe teritoriul 
frământat al Imperiului răsăritean oamenii au fost mereu obligați 
să se apere de loviturile constante ale ereziei, adevărate sau presu- 
puse, vom avea trăsăturile esențiale care îi conferă în general 
evlaviei bizantine o figură misterioasă și neliniștită. Toate acestea 
îl obligă pe monah să se stăpânească constant, de unde și afini- 
tățile cu stoicii și cinicii în privința ritmului gândirii și limbajului 
ascetice. Este potrivit să subliniem aici că pesimismul care se degajă 
din concepția despre impuritatea materiei este din sursă neopla- 
tonică. Sfântul Maxim a criticat acest pesimism, cum vom vedea, 
substituindu-i un optimism cald, care duce cu gândul la optimismul 

platonic, deoarece caută dreptatea și sfingenia în limpezimea spiritu- 
lui și oferă prin aceasta un fundament echilibrat misticii speculative. 

Ne rămân două izvoare, prețioase din toate punctele de vedere, 
pentru viața asceților. Acestea sunt Istoria Lausiacd a lui Paladie 
(sec. V) și Livada duhovnicească (Limonariul) a lui loan Eucratos,! 
zis Moschus (sec. VI-VII). Mai ales în Livada duhovnicească, ce a 
devenit o lectură favorită a bizantinilor, în vechea Rusie și în alte 
țări, este schigatá viața religioasă din mănăstirile din Palestina. 
Această practică pioasă este pe cale să fie sistematizată și avem 
deja acest lucru in opera lui Diadoh al Foticeii (sec. V), O sută de 
capete despre desăvârșire, o capodoperă de spiritualitate, în care 
autorul încearcă să prezinte cel mai bun mod de a obține desă- 
várgirea monahală. Într-un spirit analog, Sfântul Dorotei (sec. VI) 
a compus 24 de cuvântări duhovnicești cu un conţinut pe jumă- 
tate teologic, pe jumătate ascetic, care s-au bucurat și ele de o 
mare considerație în viața monahală. Totul în viața unui monah 
este organizat așa încât să îi aducă aminte fără încetare de datoria 
lui; până la veșmântul care este fără manșete, pentru a-i atrage 
atenția că nu are mâini spre a comite fapte rele; toate părțile veș- 
mântului monastic simbolizează, fiecare în modul său, scopul 
urmărit.? Avem aici o influență evidentă a simbolicii de la Dioni- 
sie Pseudo-Areopagitul. 

Un alt autor ascetic este Ioan Carpatiul, despre care nu știm 
nimic sigur; după toate probabilitățile, el era contemporan cu 
Maxim Mărturisitorul (sec. VII). Tratatele ascetice pe care ni le-a 
lăsat, roade ale unei rare experiențe, sunt redactate toate sub 
lormă de scurte maxime, putând fi ușor de reținut. Două trăsături 
esențiale din opera lui denotă la el spiritualitatea prebizantină pe 
care Maxim Mărturisitorul a știut să o evite. Mai întâi, este rolul 
preponderent pe care îl joacă la el diavolul, analog cu rolul pe 
care acesta îl are în deșert; apoi, opoziția esenţială între elenism 


! Eucratos sau Eucratas, cel cu bună stăpânire de sine. 
? P.G., 88, 1621-1636. 

și adevărata filosofie, adică creștinismul. Ucenicul lui loan Car- 
patiul trebuie să se considere definitiv mort pentru elenismul pe 
care l-a abandonat. 

Cu Sfântul Ioan Scărarul, stareț la Sinai, zis Scolasticul, gratie 
marii sale culturi (525-605), ajungem la punctul culminant al 
acestui ascetism, practic, la momentul său cel mai fecund. Ideile 
mistice, elanul spre desăvârșire, profunda dragoste pentru cetatea 
îngerească ce este comunitatea monahală, într-un cuvânt virtutea 
monastică își află în acesta cel mai bun interpret. La invitația lui 
Ioan de Rait,! admiratorul său înflăcărat, Ioan Scărarul a compus 
Scara duhovnicească (Scala Paradisi),' o operă ce devine celebră și 
care este considerată capodopera ascetismului răsăritean din 
secolul al VII-lea. Titlul face aluzie la scara cerească pe care a 
văzut-o în vis Iacob? (Facere, 28, 12); la fel, compoziţia in 30 de 
capete sau trepte face aluzie la cei treizeci de ani de viață ascunsă 
a lui Iisus. Scrisoarea câtre pastor (Libel ad pastorem), care în edițiile 
obișnuite este privită ca un tratat aparte, făcea la început parte 
din Scala Paradisi, ca partea sa finală. Recunoaștem cu ușurință că 
Ioan Scărarul este puternic influențat de Sfântul Grigorie de 
Nazianz și de Dionisie Pseudo-Areopagitul și aflăm la el un ecou 
al gândirii stoice și cinice.? Totuși, sursa lui principală rămâne 
propria lui experiență de ascet și discuţiile avute cu alți asceți 
renumiți. Este ceea ce conferă o atmosferă foarte personală dis- 
cursului său, ca și gândirii sale, fapt ce-i permite să nu amintească 
izvoarele folosite. Mănăstirea fiind considerată o școală de pre- 
gătire pentru viața viitoare, monahul își petrece aici toată viața în 
calitate de ucenic. Monahul are o luptă de dat pentru a obține 


1 P,G., 88, 624. 

* Lucrarea lui Ioan Scărarul (Climax, Climacus sau Scărarul) este cunoscută, 
în traducerea în limba română, sub cel puţin două titluri. Pr. Dumitru Stăniloae 
o traduce ca „Scara dumnezeiescului urcuș“ (Filocalia IX), iar Î.P.S. Nicolae 
Corneanu sub titlul de „Scara Raiului“ (n. tr.). 

? P.G., 88, p. 624-625. 

? E. Bréhier, Op. cit., 1, 629. 

desăvârșirea și pentru a vedea împlinite încă din această lume 
cuvintele evanghelice. Luptă dură și înverșunată cu el însuși și cu 
alții. Sfântul Pavel a fost primul care a comparat acest efort pen- 
tru desăvârșire cu o întrecere atletică.! Într-adevăr, călugărul este 
un atlet, un ascet care își petrece viața în asceza sufletului și a 
trupului. Tratatul Scărarului este tocmai un ghid, o metodă pen- 
tru această asceză. Tonul seamănă mult cu cel al diatribei cinico-sto- 
ice, dar scopul final este radical diferit. Independența rațiunii și 
hegemonia ei sunt pentru înțeleptul stoic un scop în sine; pentru 
creștin, din contră, nu sunt decât un mijloc de a se detașa complet 
de această lume și de a se alipi de Dumnezeu; un mijloc pentru 
mântuirea propriului suflet. Așa cum are propria metodă, asceza 
are și pedagogia sa. Ascetul nu poate spera că va obține singur 
desăvârșirea; a crede asta înseamnă a fi înfumurat. El trebuie să 
dea dovadă de mare smerenie și să se atașeze din tot sufletul de 
îndrumătorul lui, păstorul. Rolul acestuia, priceperea și calitățile 
sale, mai ales știința de a conduce, sunt schițate in partea finală a 
lucrării lui Ioan Scărarul, Scrisoarea câtre pastor. Este un adevărat 
păstor, se spune aici; cel care, prin bunătate, prin propria sa acti- 
vitate și prin rugăciunea lui îi caută și îi găsește pe cei care s-au 
pierdut. Iar puterea sufletului nu-i poate veni decât de la Dumne- 
zeu și în urma propriilor lui încercări. Doar prin ea poate salva 
corabia, nu numai din furtună, ci să o scoată chiar din prăpastie. 
Adevăratul păstor îl cunoaște pe Dumnezeu printr-o iluminare 
interioară ce face inutile toate scrierile. Nu este potrivit ca învă- 
țătorii să instruiască prin intermediul scrierilor altora, adică prin 
cunoștințele care le vin din afară. Ei le oferă celor păstoriți pro- 
priul lor suflet. Înţelepciunea, care îi este conferită de Dumnezeu, 
va fi recunoscută de păstor atunci când îi va putea duce la desăvâr- 
sire nu pe cei zelosi, ci pe cei neînvățați și neatenți.* Păstorul nu 


! Ep. câtre Corinteni, IX, 24. 
? P.G., 88, 677. 

' Op. cit., 88, 1165. 

1 P.G., 88, 1177. 

va înceta să cânte din fluierul rațiunii chiar când oile sale pasc; 
nici chiar când merg să se culce; de nimic nu se teme mai mult 
lupul decât de fluierul păstorului.! Vedem din acestea că Iisus 
însuși îi servește aici drept model Scărarului pentru a schița tipul 
adevăratului păstor. 

Odată portretizat păstorul, este rândul metodei să fie pre- 
zentate. Aceasta este subiectul dezvoltat în cele treizeci de trepte. 
Lucrarea se imparte în două părți, puțin diferite, lupta contra 
patimilor, ce ocupă cele mai multe din cele 23 de prime capitole, 
și obținerea virtuților, ce ocupă restul lucrării. Deseori, o treaptă 
îi urmează alteia fără niciun motiv. Dacă, totuși, unitatea lasă de 
dorit, planul este evident în concepția sa generală. Există un 
punct de plecare pentru viața evanghelică, acesta fiind abando- 
narea lumii, și un punct final, apatbia, care se obține prin progre- 
sele succesive indicate în treptele intermediare. Compoziţia este 
și ea foarte inegală. Pe lângă acele capitole în care nu există decât 
definiții abstracte, există altele pline cu digresiuni extrem de pro- 
lixe și cu anecdote interesante. Deseori, avem puternica impresie 
că autorul urmează trama amintirilor personale. Aceeași inegali- 
tate în stil, unde găsim alăturate expresii îngrijite și locuţiuni 
populare. Primele trădează mai ales lecturile proprii, iar celelalte 
îi vin de la cei din jur. Cum lucrarea nu constituie un studiu sis- 
tematic, nu trebuie să ne așteptăm la o dezvoltare teoretică; avem 
de-a face cu o deontologie cu un caracter clar practic. Și cum aceasta 
își are izvorul în credinţa neclintită a autorului și în experiența sa 
personală, și nu într-o problemă care este enunțată teoretic, empi- 
rismul este dominant aici. Totuși, loan Scărarul glorifică cu o 
înflăcărare neobosită și cu un optimism emoționant nobila obli- 
gaţie pe care o avem de a ne reface după chipul și asemănarea ori- 
ginare, cerându-i vieții practice secretul îndumnezeirii noastre. 
Tocmai prin acestea Ioan Scărarul acuză o creștere evidentă a sen- 
sibilității, în comparație cu mistica speculativă, mai degrabă 


! Op. cit., 88, 1184. 

liturgică, a lui Dionisie Pseudo-Areopagitul: „Dacă nu te dezbraci, 
o, dragul meu, spune Scărarul în treapta 30, de acest corp imper- 
fect, atunci nu poti înțelege care este frumuseţea mea. Căci scara 
te învață înlănțuirea virtuților... a celor trei virtuți de aici de pe 
pământ care sunt: credința, nădejdea și dragostea, iar dragostea 
este cea mai mare.“ În altă parte se spune că specifică sufletului 
curat este iubirea neîncetată a lui Dumnezeu.! Sufletul unit cu 
Dumnezeu prin curățire nu va avea niciun motiv ca să fie învățat; 
va avea în el fericirea, rațiune eternă, ca „mistagog“, călăuză și 
lumini? Vedem bine că nu se obține cunoașterea lui Dumnezeu 
printr-un proces rațional și discursiv. Ajungem la aceasta printr-o 
încuviințare a sufletului iubitor, ceea ce este specificitatea misticii. 
loan Scărarul este unul dintre cei care-L iubesc pe Dumnezeu, el 
însuși vorbindu-ne despre aceasta.? În Sinaxarele Bisericii Răsări- 
tene, la 30 martie, se spune despre el că „a dus o viață de sihastru 
timp de patruzeci de ani într-o iubire înflăcărată, întețită de focul 
iubirii divine și că drumul lui nu era decât cel al rugăciunii neîn- 
cetate, al iubirii inexplicabile pentru Dumnezeu.“ Recunoaștem 
cu ușurință în această iubire sfântă, concepută astfel, o trăsătură 
fundamentală a filosofiei grecești; în Dumnezeu se vede mai de- 
grabă un obiect de iubit decât un subiect iubitor. Monahul, zice 
loan Scărarul, este „ordine și constituire a celor netrupesti, care 
se realizează într-un trup material și stricăcios.“* Cum se poate 
ajunge să se facă din sine adăpostul puterilor netrupești? Se va 
începe prin a se renunța, pe cât de complet posibil, la lume; renun- 
(area exterioară trebuie urmată de o detaşare interioară de lucru- 
rile lumești. Apoi va veni retragerea din lume, intuiţia mistică 
[iind incompatibilă cu viața in lume. A se retrage înseamnă a se 
separa de tot; ne separám de tot, căci suntem inseparabil legați 


! P.G., 88, 1208. 

2 Op. cit, 88, 1201. 
' Op. cit., 88, 664. 
+ Op. cit, 88, 633. 

de Dumnezeu prin meditarie.! Prin retragere scăpăm de gândurile 
omenești, de vanitate, de neființă, și ajungem în Fiinţă așa cum 
este ea în mod real? Doar cu aceste condiții vom dobândi apathia, 
definită ca „moarte a sufletului și moarte a rațiunii, înainte de 
moartea trupului.“ Ascetul trebuie să respingă tot ceea ce în el și 
în jurul lui este făcut după măsura omului, pentru a fi gata să se 
îmbrace cu un alt eu, să intre într-o altă viață, să primească ceea 
ce îl depășește pe om, adică pe Dumnezeu. Astfel, mort pentru 
lume, el va fi înviat în viața contemplativă. Doar retragerea com- 
pletá îl va face demn de ascultare,’ care este „moartea membrelor 
într-o înțelegere vie“, o moarte voluntară. Omul, aflat în ascul- 
tare necondiționată, se îngrijorează doar când se surprinde urmân- 
du-și propria voință.* În retragerea sa completă, monahul va avea 
drept tovarăș gândul neîncetat la moarte. Nu numise oare isto- 
ricul Procopius viaţa monahului, o perfectă meditaţie asupra mor- 
ții?5 Fiicele meditației asupra morții sunt virtuțile următoare: 
lipsa oricărei griji, rugăciunea neîntreruptă și mintea trează.* Dar 
ce este moartea? Moartea, într-un sens propriu, este separarea de 
Dumnezeu.” Adevăratul ascet trebuie să considere ca zi pierdută 
orice zi petrecută fără doliu. De ce? Deoarece meditaţia asupra 
morții este o moarte zilnică, iar cea din momentul în care ne dăm 
sufletul este un suspin nesfârșit.” Ascetul are repulsie față de moarte, 
căci ea ar putea surveni într-un moment în care el nu ar fi pre- 
gătit; are oroare de moarte ca separare de Dumnezeu, de această 
moarte în contemplare, ce va fi o înviere spre lume. Ca atare, 


1 Op. cit., 88,664. 

2 Op. cit., 88, 673. 

? P.G., 88, 667. 

* Op. cit., l.c. 

5 Procopiu, negi ktiopatwv é, 8, p. 327, ed. Dindorf, Bonnae, 1838. 
é P.G., 88, 800, cf. 88, 797. 

7 Op. cit, 88, 756. 

? Op. cit, 88, 780. 

° Op. cit., 88, 793. 

meditând la moarte, el luptá contra morții și lucrează pentru 
veșnicie. În acest punct și doar aici Ioan Scărarul se întâlnește cu 
filosofii păgâni, de care va pomeni: „Este în mod sigur un lucru 
neobișnuit“, spune el, „că și grecii au spus ceva asemănător, deoa- 
rece ei definesc filosofia ca meditație asupra morții.“ Evident, el 
se gândește la Phaidon al lui Platon, dar cu atitudine în întregime 
mistică, lăsând la o parte tot ceea ce este dialectic. Monahul care 
a înfrânt toate slăbiciunile și viciile trupului și ale sufletului, sepa- 
rat fiind de lume, ridicându-se prin gândire deasupra celor create, 
într-o iubire înflăcărată pentru virtuți și pentru Dumnezeu, obține 
liniștea sfântă a trupului şi a sufletului, al cărei scop final este apa- 
thia, pacea sufletului eliberat de tumultul patimilor. Îi mai rămâne 
să se unească apoi cu Dumnezeu. Va ajunge la aceasta prin rugă- 
ciune. Rugăciunea, spune loan Scărarul, este, în mod deosebit, 
un dialog familiar între om și Dumnezeu.? În desăvârșirea ei, 
rugăciunea este o înălțare spre Dumnezeu.” 

Ioan de Rait, căruia îi era destinată Scara, a fost și primul comen- 
tator. A scris scolii interesante, dintre care doar o traducere latină 
4 fost publicată.* Scara a devenit lectura favorită a monahilor 
bizantini. Manuscrisele care se mai păstrează sunt nenumărate; 
puține alte cărți au fost mai citite. Un mare număr de traduceri 
în siriacă, latină, spaniolă, franceză și slavă arată că era la fel de 
apreciată în alte țări ca și în Bizanț. Este ușor, după cele spuse, să 
recunoaștem în ascetismul monastic motive cinice, platonice și 
ncoplatonice. Ascetismul monastic nu este constituit pur și sim- 
plu dintr-un amestec al acestor motive; a știut să se servească fără 
constrângeri de tradiția filosofică și să și-o însușească, dându-i un 
sens nou. Fondul Scarii lui Ioan Scárarul, pentru a da un exem- 
plu, este tema platonică din Phaidon, respectiv indumnezeirea 
sulletului, care, prin purificarea de patimi, prin contemplare, se 


' Op. cit, 88,797. 

' P.G., 88, 1129. 

' Op. cit, 88, 1132. 

1 Op. cit, 88, 1211-1254. 

unește cu Dumnezeu. Or, pe această temă comună se desfășoară 
o gândire puţin diferită de cea a lui Platon. 

Spiritualitatea monahală, mai curând empirică până atunci, 
capătă avânt clar speculativ în opera lui Ilie Ecdicul, un autor 
despre care nu știm cu exactitate epoca [în care a trăit] — poate cá 
îi aparține secolului al VIII-lea! — dar despre care trebuie să vor- 
bim aici, deoarece opera lui are mai curând legătură cu spiri- 
tualitatea sinaită. Mai mult, prin afinitățile sale cu opera lui Simeon 
Noul Teolog, și chiar mai mult prin faptul că anunță câteva 
trăsături ale atitudinii isihaste, Ilie Ecdicul se prezintă ca o punte, 
legând spiritualitatea secolului al VII-lea de cea a ultimelor secole 
bizantine. Poet, compozitor de cântece religioase și predicator în 
același timp, el a lăsat în scrieri apoftegmatice idei deosebit de 
condensate, privind viața duhovnicească. În scurta prefață ce 
precede tratatul său despre viața duhovnicească, el este carac- 
terizat ca un om printre cei mai învățați, care stăpânește în pro- 
funzime atât înţelepciunea lumii, cât și pe cea a Bisericii.? Tratatul 
ce urmează justifică pe deplin această consideraţie. Ilie Ecdicul 
are în vedere aici în mod clar viața interioară în toate aspectele 
sale și află modul de a ne oferi, cum nimeni altul nu a știut să o 
facă în atât de puține pagini, esenţialul spiritualității bizantine. 
Subiectul, comun întregii spiritualități bizantine, este întoarcerea 
la starea originară prin viața activă și prin viața contemplativă. 
Cucerirea acestei țări a făgăduinţei nu poate să se realizeze decât 
cu condiţia ca eul irațional să fie adus la nepătimire, să trecem de 
la purificarea trupului la cea a sufletului, ~ aceasta va fi lucrarea 
ascezei duhovnicești - și, în final, să ducem focul purificator chiar 
în minte. O psihologie anatomică a ascezei foarte interesantă, do- 
minată și ordonată de un idealism platonizant; împrumuturi 


* Este numit și „Cretanul“, fiind unul dintre autorii speculativi mai puțin 
cunoscuți, dar deloc de neglijat în analiza gândirii mistice bizantine. Vezi Filo- 
calia 4 în traducerea părintelui Stăniloae, Bucureşti, 1994, pp. 297 si urm. (n. tr.). 

1 Th. Disdier, Eor, t. 31, p. 17-44, îl situează în secolele al XI-lea sau al XII-lea. 

2 P.G.,127, 1128. 

stoice manifeste în folosirea unor termeni ca eicovyópevoc, 7IQ0- 
KOTITOIV TEĂELOG şi în împărțirea părții iraționale a sufletului în 
șase părți (cele cinci simțuri și limbajul), ! denotă cunoașterea de 
către autor a filosofiei antice. În ceea ce priveşte stoicismul, tre- 
buie să remarcăm faptul că nu s-a analizat suficient cât de mult 
s-au inspirat creștinii din Orient din bogatul arsenal al stoicilor. 
Nu ar fi, poate, îndrăzneţ să credem că dispariţia stoicilor este, în 
mare parte, cauzată de faptul că au fost înlocuiți de creştinii care 
le-au luat locul. 

Dar cum se obţine purificarea? „Trupul, spune Ilie, nu poate 
să se purifice fără post şi fără veghere şi nici sufletul fără milos- 
tenie şi fără adevăr; și nici mintea fără speculație și fără dialog cu 
Dumnezeu; acestea sunt cele mai importante sizigii“.2„Orice 
suflet curajos“, adaugă el în altă parte, „pentru a acționa în mod 
corect, trebuie să păstreze aprinse toată viaţa sa cele două lămpi, 
cea a activităţii practice și cea a speculației.“ Acestor două lămpi 
li se adaugă, totuși, o a treia, care, după cât se pare, este cea esen- 
țială. Și anume înțelepciunea. Oamenii din viața activă consideră 
lucrurile doar în perspectiva poziţiei lor; cei speculativi le consi- 
derá doar în perspectiva naturii lor; doar oamenii înţelepţi și 
duhovniceşti (yvwotikoí)" înțeleg rațiunile ambelor.* Și tocmai 
aceasta este teoria, adică să nu privim lucrurile doar din perspec- 
tiva naturii lor, ci să și înțelegem rațiunile lor, ca și, de altfel, ținta 
spre care ele se îndreaptă. Părțile sufletului rațional sunt simbolic 
ieprezentate după cum urmează: senzaţia este atriumul, înțelegerea 


! Op. cit., 90, 1405. 
: Op, cit, l.c. (În astronomie, sizigia este o poziție în care cel puţin doi aştri, 

1 una si Soarele, sunt în conjunctie. În ezoterism, termenul desemnează unirea 
ln melor contrare, androginul fiind cel mai bun exemplu - n. tr.]. 

' P.G., 90, 1404. 

` Mai corect s-ar reda prin „cei contemplativi“, dar poate fi folosit în acest 
i ntext termenul „duhovnicesc“ (n. tr.). 

* Op. cit, 90, 1445. 

` Op. cit., 90, 1443. 

este templul, iar spiritul este arhiepiscopul.! Fiecare dintre aceste 
părți are propriul său organ. Spiritul trece la lucrurile inteligibile 
prin intermediul facultății de a înţelege, rațiunea trece la lucrurile 
logice prin intermediul cugetării, iar senzaţia trece la practică prin 
intermediul imaginaţiei.? Este foarte important ca omul contem- 
plativ și duhovnicesc (ó yvwotıkóç) să știe când spiritul lui se 
află în regiunea lucrurilor inteligibile, când este în cea a reflecției 
și, în sfârșit, când este în cea a senzatiei? Regiunea intermediară 
pe această scară este cea a raționamentului care se află între 
irațional și inteligibil. Ragionamentele, servindu-se de imaginaţie 
ca de o scară, urcă de la senzaţie spre spirit, pentru a-i aduce aces- 
teia mesajele celui din urmă, și coboară din nou spre senzație, 
urmând, acum, sugestiile spiritului.+! Conceperea unui lucru îi dă 
acestuia substanța; rațiunea este accidentul substanței; cát despre 
obiectul senzaţiei, el nu este decât diferența individuală. 

Ca atare, omul vieții active (O TQaKTIK6G) poate cu ușurință 
să supună spiritul rugăciunii, în timp ce omul contemplativ su- 
pune rugăciunea spiritului; primul îndeamnă spiritul să perceapă 
rațiunile corpurilor, în timp ce al doilea îl îndeamnă să înțeleagă 
lucrurile netrupești, acestea nefiind decât rațiunile lucrurilor, 
calitățile și substanţele lor.* Există aici un progres al spirituali- 
zării, care trimite la dialectica platoniciană. 

Ca atare, omul vieții active nu poate avansa decât până într-un 
anumit moment al urcușului; el se oprește undeva înainte de a 
obține perfecțiunea. lar perfecțiunea îi este oferită doar celui 
contemplativ. Când mintea cugetă la sine însăși, când revine la 
sine însăși, ea nu contemplă obiecte, nici măcar pe cele care vin 
din zona rationamentelor; ea contemplă doar rațiunile în stare 


! Op. cit, 90, 1437. 
2 Op. cit, 90,1425. 
3 Op. cit., 90,1424. 
* Op. cit, 90 1432. 
* Op. cit., 90,1425. 
* P,G., maximă, CXVI. 

pură, splendorile divine din care izvorăsc, în același timp, pacea și 
harul.! La sfârșitul practicii, aceste contemplări ajung să cuprindă 
mintea, și, deși seamănă cu raze de soare care vin din afara ori- 
zontului, nu sunt decât raze, care își au originea în mintea însăși.? 
Este adevărat că practica și teoria trebuie să conlucreze, căci nici 
prima nu este puternică fără a doua, nici cea din urmă nu este 
adevărată fără prima? Totuși, scopul celei dintâi este eliberarea de 
patimi, în timp ce scopul theoriei este contemplarea virtuților. 
Cel contemplativ se ridică prin intermediul rațiunilor lucrurilor 
la cele netrupești; atunci Cuvântul se lasă zărit, Cuvântul spre 
care orice suflet merituos se grăbește să evadeze.5 Evadând spre 
Dumnezeu, cel contemplativ renunţă la raționamente, așa cum 
soldatul renunță la armele sale după luptă.* Atunci el se regăsește 
în Rai, care nu este decât contemplarea celor inteligibile”; atunci 
rugăciunea are loc in contemplație și contemplarea lui Dumnezeu 
in rugăciune, ceea ce este un act propriu minyii. În acest Rai doar 
cel contemplativ are acces; el intră aici în rugăciune. Omul vieții 
practice nu are acces; el nu este decât un trecător care încearcă să 
arunce o privire din afară, dar nu reușește, împiedicat fiind de 
bariera vârstei sale spirituale.? 

În loc de o elaborare spirituală a practicii, așa cum catolicii 
au realizat mai târziu, și în ciuda cooperării cerute dintre prac- 
LICĂ și teorie, nu avem o opoziţie, ci o ierarhie care merge de la 
practică la teorie. 


! Op. cit, 90,1425. 
? P.G., 90, 1445. 
"Op. cit, 90, 1433. 
* Op. cit, l.c. 

* Op. cit, 90, 1445. 
^ Op. cit., Lc. 

? Op. cit., 90, 1. 

* P,G., 90, 1401. 
Op. cit, 90, 1440. 

Primatul astfel conferit contemplariei, o contemplaţie care in 
ciuda elanului ei dialectic nu este o mistică, anunţă într-un mod 
destul de clar vocaţia isihastă. Totuși, trebuie văzut la Ilie Ecdicul 
un efort remarcabil pentru renașterea unui idealism de inspirație 
platoniciană, în care isihasmul nu avea să fie decât împlinirea sa 
cea mai valoroasă. 


V.LEONTIU DE BIZANȚ (CCA. 475-542/43 D. HR.) 


Cu Leonţiu de Bizanţ revenim la secolul al VI-lea. Desi este 
vorba de un personaj de o mare importanţă, nu avem cu privire 
la viața și activitatea sa decât puține informaţii. În plus, autentici- 
tatea celei mai mari părți a scrierilor, care îi sunt atribuite, este 
azi contestată cu argumente valabile. În expunerea care va urma, 
vom considera drept opere ale lui Leonţiu doar pe acelea in favoa- 
rea cărora s-au pronunțat Loofs? și Grumel; și anume: Libri tres 
adversus Nestorianos et Euthychianos, Epilypsis și Triginta capita 
(P.G., 86, 1, 1267-1396; 1915-1946; 1901-1916). Ne-am permis sá 
utilizăm aici alte trei scrieri: De sectis, Contra monopbysitas şi 
Contra Nestorianos. 'Toate trei sunt astăzi aproape unanim recu- 
noscute ca ulterioare lui Leonţiu, ultima ~ în trecut cea mai res- 
pectată dintre scrierile sale -, fiind, pe bună dreptate, atribuită unui 
anumit Leonţiu, elev al lui Teodor de Rait, care a așternut în scris 
spre sfârșitul secolului al VI-lea lecțiile învățătorului său. Totuși, 
aceste scrieri sunt în mod evident compuse sub influenţa lui Leon- 
tiu și reproduc cu fidelitate nu numai hristologia acestuia, ci și 
metoda lui de lucru, terminologia şi şi fondul său filosofic. In ansam- 
blu, este ca și cum ar fi scrise de el, autorii lor neadăugând nimic 
care să le aparțină. Ceea ce dovedește lipsa de originalitate a 


! Op. cit, 86, 1 şi 2. 

2 L. v. b und die gleichnamigen Schriftsteller der griechischen Kirche, TU, 3, 1-2. 
? Dictionnaire de Théologie catholique, IX, 400-26, articol de Grumel V. 

* Op. cit., col. 403. 

autorilor mai sus amintiți, dar în același timp este și o probă a 
stimei și a prestigiului pe care personalitatea lui Leonţiu le căpătase 
în Bizanţ în secolele al VI-lea și al VII-lea. Maxim Mărturisitorul 
La urmat în hristologia sa și i-a adoptat metoda și terminologia. 
loan Damaschinul îi este și el tributar în mai multe puncte esen- 

iale; el reia, deseori cu aceleași formule, aceleași idei hristologice. 
i descoperim influența până în Panoplia dogmatică a lui Zigaben 
în secolul al XII-lea. Iată acum câteva informații despre viața sa, 
pe care le datorăm cercetărilor minuţioase întreprinse mai ales 
de Loofs. Născut, după toate probabilitățile, în Bizanţ, în a doua 
jumătatea a secolului al V-lea, poate în 475, Leonţiu a fost în tine- 
rețea sa atras de erezia nestoriană. Dar „harul lui Dumnezeu“ și 
„oamenii sfinți, care, prin scrierile adevăraţilor învățători, i-au 
purificat gândurile și inima“, l-au convins să renunțe la asta. A 
călătorit la Roma, probabil, în 519; partizan al Papei în timpul 
primei schisme dintre cele două Biserici, fapt cauzat de atracția 
“pre nestorianism pe care Biserica din Constantinopol a fost obli- 

az de împărat să o arate, el a încercat să salveze pacea în sânul 
creştinătăţii. În 520 a intrat în Noua Lavră, aflată în jurul Ieru- 
salimului, unde s-a împrietenit cu Nonnos, conducătorul orige- 
uiştilor, de unde și tonul ușor origenist al scrierilor sale și simpatia 
pentru partizanii lui Origen.! El s-a împrietenit și cu Sfântul Sava 
pe care l-a însoțit în călătoria sa la Bizanț în 531; aflându-se pe 
atunci în Bizanţ, el a luat parte la controversa calcedoniană și s-a 
declarat în favoarea Sinodului de la Calcedon. 

Putin după aceea, Sfântul Sava l-a exclus din anturajul său, 
vonsiderándu-l origenist. Leonţiu și-a prelungit șederea în Bizanţ; 
aici a luat parte la discuţia ținută din porunca lui Iustinian dintre 
veverieni si ortodocși si a asistat, probabil, la Sinodul din 536 de 
lac 'onstantinopol contra monofizitilor. Îl regăsim la Noua Lavră 
în 538, apoi din nou în Bizanţ, unde a murit în 542 sau 543. Viaţa, 
t 4 $i opera sa, arată că a fost un om sobru, deși de o naturalete 


"Op, cit., col. 401, 424-425. 

evidentă, care a știut să se ferească de extreme, fie în disputa cu 
privire la cele trei capitole, fie în cea a origeniștilor. Poate că 
această atitudine este cauza tăcerii așternute în general în jurul lui. 
Pivotul întregii gândiri a lui Leonţiu este problema hristolo- 
gică. Autorul nostru și-a luat dificila sarcină de a împăca învăță- 
tura populară cu privire la Iisus și dogma enunțată la Sinodul de 
la Calcedon în privința aceluiași subiect și să demonstreze că toate 
ereziile referitoare la persoana lui Iisus nu sunt decât erori stupide 
și lipsite de credință. Astfel, de exemplu, acei incorrupticolae sus- 
țineau că trupul lui Iisus a fost fără de păcat, ca și sufletul lui. Infi- 
nit mai duhovnicească este concepția ortodoxiei pe care Leonţiu 
le-o opune. Iisus, zice el, în calitate de duh este Dumnezeu, în 
calitatea de om este om. Ca fond al discuţiei hristologice trebuie 
văzută, fără îndoială, problema apropierii dintre Dumnezeu si 
om. Intruparea oferea soluția acestei probleme. Ereticii ca și 
păgânii și evreii nu puteau înțelege această întrupare a divinului, 
această îndumnezeire a umanului. Dumnezeu-omul rămânea pen- 
tru ei un scandal de neconceput. Dar cu câtă înflăcărare Leonţiu 
a încercat să-i aducă pe eretici pe calea cea dreaptă, netezind în 
același timp pentru ei drumul de întoarcere în Biserică! În zadar 
s-a străduit el să înlăture dificultățile care, rațional, îl făceau să se 
opună ereticilor în domeniul teologic. Intre ei - nestorienii și, 
mai ales, monofizigii - și el exista o prăpastie [de netrecut]. Ere- 
ticii nu se simt împiedicaţi de Revelaţie; ei nu caută, după curn se 
pare, decât armonia raţiunii în formularea gândirii lor. Sunt 
raționaliști hotărâți. Păcatul grav al gândirii umane pe care noua 
religie îl denunțase, iată-l din nou în interiorul său. Leonţiu, din 
contră, ca toți ortodocșii de altfel, nu vrea deloc să se îndepărteze 
de Revelaţie. El nu vrea decât să interpreteze și să aprofundeze 
cuvântul dumnezeiesc. A știut să își expună ideile ca și pe cele ale 
predecesorilor săi într-un mod foarte coerent și foarte sistematic. 
De unde provine, își pune el întrebarea, confuzia ereticilor și impo- 
sibilitatea lor de a înţelege firea lui Iisus? Cauza, spune el, se află 
în termenii folosiți. Înainte de a dezvolta subiectul, ereticii nu s-au 
străduit să stabilească în mod clar, precis, indubitabil și întotdeauna 

acelaşi, sensul termenilor fundamentali. Leonţiu procedează cu o 
rigoare silogistică surprinzătoare, care face ca scrierile sale să ne 
amintească mult de Aristotel, atât prin precizia, cât și prin modul 
de a pune problema, de a o delimita, de a o discuta cu adversarul 
lui și de a purcede la dezvoltarea ei. Și toate acestea, ne spune el, 
dintr-o dragoste pură pentru adevăr, cu care el vrea să contemple 
chipul luminos, cel mai demn de a fi iubit.! I se spunea că trebuie 
să își aștearnă în scris gândurile; scrierile sale puteau fi un remediu 
contra uitării, un exercițiu pentru memorie, o delectare ce pro- 
voacă timpul. 3 
Un pasaj foarte semnificativ ne oferă informaţii prețioase de- 
spre ținuta sa filosofică: „Simpla“, spune el, „și globala impresie 
(i7uBoÂn]) a obiectelor ne provoacă o emoție generală, dar nu 
clară. Împărțirea pe care o facem prin gândire ne duce la cunoaș- 
terea clară a elementelor constitutive a obiectelor. A continua, 
după prima împărțire, subdiviziunea părților în părțile lor este o 
operă demnă de a fi luată în râs. Căci vom fi obligaţi să conti- 
nuăm cercetarea la infinit.“ În ceea ce privește trupul omului, 
de exemplu, termenul „carne“ este suficient pentru a-i desemna 
părțile, adevăraţilor creștini neplăcându-le să se dedea la analize, 
1t x vVOÀOyELv, pe când scepticii sunt cei care fac subdiviziuni; 
cercetare zadarnică, o știință dificil de înțeles de popor.* Cât 
despre înțelegerea inefabilei și ininteligibilei uniri - este vorba de 
unirea celor două firi în Hristos — aceasta este doar opera cre- 
dintei şi a discursului divin, discurs nu pronunțat, ci perceput prin 
iluminare interioară de către minte, clarificat și cu scopul de a-i 
iniția pe cei aleși prin didascalii fără cuvinte. Avem, ca atare, două 
metode de a percepe adevărul. Una spune că înțelegerea trebuie 
să rămână filosofică, să se oprească la marile și primele idei; ea nu 


! P.G, 86, 1, 1276 A. 
? Op. cit, 1268, B. 

' Op. cit, 1296 B. 

* Op. cit., 1297 AB. 

* P.G., 86, 1, col. 1300, AB. 

va permite cufundarea în oceanul, în abisul fără sfârșit al detaliilor. 
Gândirea nu trebuie să se autodistrugă. În plus, trebuie să avem 
grijă să îi dăm ‘termenului folosit sensul exact și propriu din 
punctul de vedere pe care îl alegem, dat fiind faptul că termenul 
poate fi spus ori în mod absolut, ori în mod relativ. Astfel, de 
exemplu, termenii perfect și imperfect, în viziunea lui Grigorie 
de Nyssa și a lui Chiril de Alexandria, pot avea un sens absolut sau 
un sens relativ. lisus este imperfect dacă este înțeles fie în mod 
absolut ca Dumnezeu, fie în mod simplu ca om. Ca atare, Cuvân- 
tul este perfect, ca și sufletul uman, în calitate de ființă. Dar ace- 
laşi Cuvânt nu face un Iisus perfect, dacă umanitatea nu i se adaugă; 
la fel, sufletul fără trup nu formează un om perfect.? Într-o ordine 
de gândire similară, când i se aplică numărul doi lui Iisus, aceasta 
nu înseamnă că ar exista doi Iisus, așa cum le reproșau ereticii 
ortodocșilor. Căci nu trebuie să înțelegem numărul doi din punc- 
tul de vedere al cantității. Iisus este unul ca individualitate și doi 
după fire. În acest sens, Aristotel zicea despre materie și despre 
formă că sunt una în privința numărului și două în privința 
speciei. Nu există contradicție dacă aceluiași lucru îi aplicăm unu 
și doi, deoarece fiecare este adevărat dintr-un alt punct de vedere 
și într-un alt sens? Mai mult. Ce exprimă în realitate cuvintele ce 
desemnează obiecte? Pe de o parte, ele nu se schimbă după „locuri 
și epoci“, deoarece ele enunță ragiunile esențiale ale cuvintelor. 
Dar, pe de altă parte, orice termen se raportează la obiectul pre- 
zent, nu la cel care, în momentul ulterior, va rezulta din acesta. 
Fără aceste condiţii, niciun obiect nu ar admite un termen substan- 
tial care să desemneze esența sa, deoarece niciunul nu persistă în 
ființa sa, căci toate obiectele din această lume de naștere și de 
stricăciune sunt supuse devenirii continue. La fel, toate substan- 
tele logice, ce primesc mai mult sau mai puţin, sunt conside- 
rate în mișcare. A rămâne neschimbat în aceleași condiţii nu este 


1 Op. cit., 86, 1, col. 1289 B. 
? Op. cit., 1281 C. 
3 Op. cit., 1244. 

propriu naturii create. Acel „Tu, tu ești identic ţie însuți“ este un 
atribut propriu lui Dumnezeu.! Vedem aici prezentată în mod clar 
identificarea dintre Dumnezeu și ființă; această identificare, care 
stă la baza metafizicii creștine, o distinge în modul cel mai clar de 
metafizica anterioară. Din ea decurg toate atributele lui Dumnezeu 
și ea este cea care conferă întregului univers culoarea sa creștină. Să 
mai remarcăm faptul că gândirea lui Leonţiu în privinţa termenilor 
este clar nominalistă. Cât despre iluminare, ea nu este, în sensul 
propriu, o a doua metodă. Ea este un dar divin. Lumina divină, 
iluminându-ne fără cuvinte și fără discursuri, ne face capabili să 
înțelegem adevăruri, la care doar înțelegerea noastră singură nu 
poate ajunge. Astfel, omul, cu ajutorul lui Dumnezeu, devine supe- 
rior siegi și este chemat spre ample orizonturi de contemplare. 
Fidel principiului susținut, Leonţiu, înainte de a aborda pro- 
blema hristologică, definește cu mare grijă și perspicacitate noțiu- 
nile fundamentale, cum ar fi: ființă, fire, gen, specie, diferență, 
proprietate, accident, ipostas etc. Apoi analizează opoziţia care 
există între substanţă și accident și definește relațiile dintre subs- 
tanță sau natură” și ipostas sau persoană. Conţinutul pe care îl dă 
noțiunilor de mai sus oferă un interes filosofic considerabil. Ast- 
fel, substanța este esse per se, „rpăyua bbeorwc“; prin definiţia 
sa, ea se opune accidentului, care nu are existență substanțială,” 
avându-și ființa într-un altul, și nu în sine însuși, dar raportân- 
du-se, de altminteri, întotdeauna la substanța sa.* Substanța este 
perfect sinonimă cu firea, aceasta fiind dispoziția adusă de naștere; 
«le unde imposibilitatea de a primi în același timp contrariile Firea 


! P.G., 86, 1, 1284 A. 

` „Natura“ trebuie înțeleasă în sensul teologic de „fire“, cu precizarea că lisus 
| Iristos a fost și om, și Dumnezeu în același timp, om după firea umană și 
| Dumnezeu după cea divină (n. tr.) 

: Op. cit, 86, 1, 1277 D. 

' Op. cit., 1277 B. 

* P.G., 86, 1, 1277 D. 

` P.G., 86, 2,1944 AB. 

comportă substanga;! numărul celor care participă la o fire nu 
intră în definiția sa.? Și tocmai, din cauza pluralității indivizilor 
care au aceeași fire, acest termen semnifică universalul, în raport 
cu indivizii săi, și se numește atunci specie? Opoziția dintre fire 
$i ipostas este mai importantă decât cea dintre substanță și acci- 
dent. Substanţa, sub denumirea de fire, semnifică universalul,* 
fiinţa; ipostasul semnifică ființa particulară,” nu perfectul într-un 
mod absolut și necondiționat, ci ființa în existența sa particulară.$ 
Între fire și ipostas nu există reciprocitate; ipostasul este fire, dar 
firea nu este în mod necesar ipostas/ Sinonimele ipostasului sunt: 
persoană, individ, subiect, particular, propriu.? Ceea ce adaugă ipo- 
stasul la fire este faptul de a face un lucru, și nu un altul.” Ipostasul 
este caracterizat de ansamblul accidentelor care nu pot fi atribuite 
niciunui alt lucru. Distincția stabilită între fire și ipostas este pivo- 
tul hristologiei lui Leonţiu. Din confundarea uneia cu cealaltă s-au 
născut marile erezii trinitare gi hristologice. Este ușor, după această 
distincție, să demonstrăm și că cele trei ipostasuri ale Sfintei Tre- 
imi nu au decât o fire si că cele două firi ale lui Iisus nu fac decât 
un ipostas. Dar pentru a ajunge aici, într-un mod clar și posibil, 
Leonţiu se vede obligat să facă gi o altă distincție și să se servească 
de o altă noțiune, cea de enipostază. Nu există, precizează el, fire 
fără ipostas, dar nu orice fire este un ipostas.!! Există cazuri în 
care firea nu este niciuna, nici cealaltă. Ajungem astfel la noțiunea 


1 P.G., 86, 1, 1280 A. 

2 P,G., 86, 2, 1917 AB. 
3 P.G., 86, 1,1280 A. 

* P.G., 86, 2, 1917 AB. 
5 P.G., 86, 1, 1280 A. 
é P.G., 86, 2, 1945 A. 

? P.G., 86, 1, 1280 A. 

* Op. cit, 1280 D şi urm. 
? P.G., 86, 2, 1917 B. 
? Op. cit, 1917 BC. 

1 P,G., 86, 1, 1280 A. 

de enipostază, care semnifică o fire care nu este ipostas ea însăși, 
dar care există într-un ipostas.! Acesta se întâmplă cu adevărat în 
unirea dintre suflet și trup în om, ca si în unirea dintre firea umană 
a lui Hristos în ipostasul Cuvântului. Enipostaza se află între ani- 
postază, care este accidentul, și ipostas. Deci, ea nu este același lucru 
cu ipostasul; între ele există aceeași diferență ca cea dintre ousia 
(ființă) și enousia; ipostasul denotă individul, în timp ce enipos- 
taza denotă ousia (ființa). Fiinţele care se unesc astfel într-un ipo- 
stas sunt ființe complete, care, în afara unirii, sunt ipostasuri fiecare 
în mod separat, asemenea sufletului și trupului. Există ca atare 
ființe unite prin specii (firi) și despărțite prin ipostasuri, așa cum 
se întâmplă cu Sfânta Treime, și altele care sunt despărțite prin 
specii (naturi) și unite prin ipostasuri, ca sufletul și corpul în 
om.? Sufletul se unește cu sufletul prin identitatea ființială și se 
distinge prin diferenţa de ipostas, în timp ce de trupul său el se 
distinge prin diferența de ființă, unindu-se cu el prin intermediul 
ipostasului. Omul, spune Leonţiu, este în întregime distinct de 
corp si de suflet în sens absolut. Cát despre unirea sufletului și 
a trupului, nefiind o unire naturală, este opera puterii lui Dum- 
nezeu.* Între suflet și trup nu există legătură naturală; au un 
ipostas comun în om, dar fiecare are firea sa proprie și rațiunea 
sa diferită.5 Aceste două fiinţe considerate ca atare sunt ființe 
perfecte, dar sunt imperfecte în raport cu omul, deoarece sunt 
parti. Unirea sufletului și a trupului se face fără a exista vreo 
confuzie a celor două naturi.” Astfel, sufletul, ca urmare a aces- 
tei uniri cu trupul vizibil și muritor, nu pierde nici invizibilitatea, 


' Op. cit., 1277 D, 1280 AB. 

"PG, 86, 2, 1925 C, P.G., 86, 1, 1300 B, 1293 D si urm.; 1304 BC, exemple, 
1301, D-1306 B, un comentariu interesant asupra uniunii dintre suflet și corp. 

' Op. cit., 86, 2, 1940 B. 

* Op. cit., 86, 1, 1340B, 1280 B. 

^ Op. cit., 1280 B. 

* Op. cit., 1281 A. 

' Op. cit, 1248. 

nici nemurirea.! E] poate fi afectat și poate suferi, dar aceasta nu 
din cauză că se află în trup; este în propria sa natură să fie supus 
afectelor; dacă nu ar fi fost astfel, ar fi putut suferi tot ceea ce i se 
întâmplă trupului. Deci, dacă sufletul este afectat, aceasta se 
întâmplă pentru că are facultăți afective.? Deoarece el este o ființă 
pasivă, ceea ce îl afectează poate fi determinat de temperamentul 
trupului cu care este unit și de particularitatea țării unde trăiește. 
Dar poate fi afectat și din partea divină, dar nu din cauza trupului 
său, care, din contră, se opune acestui lucru. Afectele se dato- 
rează propriei sale naturi; atunci éru9vpr]tikóv, adică uëooc al 
sufletului (poftele si predispoziţiile) este îndreptat plin de dragoste 
spre Dumnezeu, Ovpozióéc (energia voinței) plină de vigoare 
face pereche cu cel de dinainte, iar Aopiorik6v (calculul raţiunii) 
primește, fără nicio umbrire, impresiile imateriale și se ilumi- 
nează în interior, în unirea gândirii. Când își pătează facultățile, 
sufletul se scufundă în rău si în necunoaștere. Pentru această de- 
gradare, el este cauza unică, și nu trupul? Urmând învățătura lui 
Nemesius, dar fără a-l cita, și îndepărtând, ca Philopon, definiția 
lui Aristotel, entelecheia primă a unui trup natural, Leonţiu defi- 
neste sufletul ca ființă netrupească, automotricá și ca atare nemu- 
ritoare si incoruptibilă.+ Cát despre corp, el îi aplică definiția lui 
Aristotel.5 Acceptă și teza că părțile trupului sunt constituite din 
patru elemente care, la rândul lor, sunt compuse din materie și 
din formă* Este tot ceea ce găsim ca hilemorfism la Leonţiu. Desi 
concepția pe care Leonţiu și-o face despre suflet este foarte înru- 
dită cu cea a lui Platon, Leonţiu, ca adevărat creștin ce este, se 
străduiește să asigure mai ales permanenya realității compuse a 
umanului. Omul nu este sufletul său așa cum susține Platon, ci 


1 P.G., 86, 1, 1281 A. 

? Op. cit., 1284, C. 

3 Op. cit., 86, 1, 1285, AB. 
+ Op. cit., 1281, B. 

5 Op. cit, 1281 C. 

* Op. cit, 1296, D. 

alcătuirea substanțială a sufletului și a trupului, iar filosofia creș- 
tină își ia sarcina de a-l mântui pe om în integralitatea sa. Astfel, 
Leonţiu, în această problemă fundamentală, rămâne fidel inspi- 
rației sale creștine. 

Leonţiu ne atrage atenţia că nimic din ceea ce spune și din ceea 
ce scrie nu îi aparține în totalitate;! el se revendică discipol al Sfin- 
ților Părinți. Lucrările lui trădează, într-adevăr, o vastă și solidă 
erudiție și lasă să se întrevadă ca surse principale ale științei sale, 
ca și ale gândirii sale teologice, printre alții, pe Sfântul Vasile, Sfân- 
tul Grigorie de Nazianz și Chiril de Alexandria pe care la urmat 
mai ales în hristologie. De la ei a preluat principalele noțiuni ale 
pândirii sale metafizice despre fire și ipostas, termenul și ideea de 
enipostaziere, atât de decisiv pentru soluționarea problemei hris- 
tologice. În plus, el este primul, după câte se pare, care îl men- 
ționează pe Dionisie Pseudo-Areopagitul; se referă la el? și la 
punctele fundamentale ale doctrinei sale de mai multe ori. Graţie 
influenţei lui, își face apariţia în scrierile sale un anumit spirit 
mistic. Însă trebuie să ne ferim să înțelegem mărturia lui Leontiu 
în sens propriu. Pentru oricine se arăta a fi un apărător al cre- 
dinței nu exista decât o cale: să proclame că nu face decât să repete 
ceea ce a fost deja spus și demonstrat de Sfinții Părinți ai Bisericii. 
Într-un stil împlinit, concis și îndrăzneţ, o gândire subtilă, foarte 
lină, uneori foarte dificil de urmărit, lasă să se întrevadă în Leon- 
Uu un spirit sintetic și profund. Cu câtă profunzime, fineţe si 
claritate analizează conceptele Sfinților Părinți și cât de multă ști- 
mu arată acesta în respingerea argumentelor adversarilor lui! 
| )ovedește o dialectică savantă pe care ştie să o folosească cu rigoare 
y suplete. Prin analiza subtilă a tuturor „aporiilor“, el a contri- 
huit mult la stabilirea definitivă a ceea ce este ortodox, respingând 
teca ce nu este ortodox. $i mai mult decât toate a știut să facă din 
teca ce a primit si din ceea ce a adăugat el însuși un tot coerent și 


! P.G., 86, 1, 1344 D. 
! Op. cit, 1288, A. 

foarte sistematic, lipsit de contradicții. Demonstraţiile iau deseori 
forma unei teoreme, trădând un spirit familiarizat cu gândirea 
matematică. Toate acestea, ca și structura aristotelică a logicii sale 
au făcut să se spună că Leonţiu este un aristotelician, iar prin el! 
influența lui Platon asupra Sfinților Părinți ai Bisericii începe deja 
să scadă în favoarea celei a lui Aristotel. Contrar mărturisirii sale 
formale cá nu a învăţat filosofia din afară,? aceasta ocupă un loc 
important în opera sa. Evidentă este mai ales influenţa pe care o 
exercită asupra spiritului său /sagoga' lui Porfir şi categoriile lui 
Aristotel în comentariul pe care La făcut Porfir sau elevul lui. 
Mărturisirea lui Leonţiu trebuie să ne oblige să căutăm interme- 
diari între Porfir, elevul acestuia și Leonţiu. Orice ar fi, este cert 
că Leonţiu a suferit influența lui Aristotel, dar aristotelismul lui 
este aproape în întregime formal. El a fost unul dintre primii care 
au utilizat din belșug conceptele logice și mai ales categoriile lui 
Aristotel. Astfel, el se situează în fruntea scolasticii bizantine. Cei 
ce resping aristotelismul lui Leontiu se străduiesc să vadă în el un 
platonician sau un neoplatonician.? Ideile sale antropologice - 
definiția sufletului, unirea trupului și a sufletului, părțile sufletu- 
lui etc, - ne duc, într-adevăr, cu gândul mai curând la Platon sau 
la neoplatonici. Acestea fiind spuse, trebuie adăugat că nu câști- 
găm mare lucru dacă îl considerăm pe Leonriu platonician. Cred 
chiar că acest mod de a vedea gândirea creștină, atât în Răsărit, cât 
și în Apus, ca o pendulare între aristotelism și platonism nu ne 
învață decât prea puţine lucruri. Ne mulțumim cu această clasifi- 
care, vedem forma gândirii, puţin direcția și suntem puţin inte- 
resati de conținutul său substanțial, de fondul său, de adevărul 
creștin pe care gândirea creştină o poartă. Pentru a-l lua drept 
exemplu pe Leonţiu, cum să nu vedem că silogistica aristoteliană 
și antropologia platoniciană sunt utilizate aici pentru o chestiune 


! Această teză este susținută mai ales de: Rügamer, Loofs, Ermoni și Harnack. 
? P.G., 86, 1, 1268 B. 

* „Introducere“ (Isagoga) la Categoriile lui Aristotel. 

3 Cf. Ueberweg, Die patristische Philosophie, p. 125 şi urm. 

cu totul nouă, problema hristologică? Dacă nu vedem aceste lu- 
cruri, vom spune că Leonţiu este un aristotelician în privința for- 
mei și un platonician în privința fondului, dar în realitate nu îl 
vom fi înțeles pe Leonţiu, acest creștin pe care credința sa înflăcă- 
rată îl îndeamnă să înțeleagă și să demonstreze natura lui Dum- 
nezeu-omul. Gândirea filosofică pe care el o dezvoltă în acest efort, 
este de o originalitate funciară și de o profunzime pe care nu am 
ştiut încă să le evaluăm la justa lor valoare. 


VI. MAXIM MÁRTURISITORUL (580-662 D. HR.) 


Atitudinea lui Leonţiu de Bizanț în timpul primei schisme ni-l 
arată a fi un partizan al independenţei Bisericii faţă de Stat. 
Această trăsătură este încă și mai evidentă la Maxim. Provenit 
dintr-o mare familie din Constantinopol, după ce a fost secretar 
4l împăratului Heraclius, Maxim s-a retras spre 630 la mănăstirea 
| Irisopolis, $ în fața Constantinopolului. În timpul acestei retrageri 
hogate în meditații și în studii, a compus cele mai bune lucrări ale 
vale. Erezia a venit să întrerupă retragerea lui Maxim. Patriarhul 
ecumenic Sergius, în dorința sa de a pune capăt discuţiilor hristo- 
lopice și de a obține unitatea și pacea în sânul Bisericii, a publicat 
lkthesis-ul, prin care a recomandat acceptarea a două firi în lisus 
| lristos, dar numai a unei singure voințe și lucrări. Fără a se fi gån- 
dit deloc la aceasta, Sergius a dat naștere unei noi erezii, mono- 
telismul. Maxim s-a opus cu tărie și a acționat, dând dovadă de 
Ienacitate și de o ardoare surprinzătoare pentru a combate noua 
ciezie. Când împăratul Constant II a publicat Typosul prin care 
ut erzicea orice discuţie în privința numărului voințelor și lucră- 
nlor în Hristos, el nu i-a recunoscut dreptul de a se amesteca în 
p oblemele Bisericii. Această atitudine fermă a dus la numirea lui 
M.ixim ca apărător al credinței, dar avea să-i atragă și crude perse- 
«ţii. După ce a fost, se pare, mutilat cu cruzime, a murit în exil 
lı 13 august 662, conform, după cum se zice, prezicerii pe care el 
însuşi a făcut-o, cu cincisprezece zile înainte, in fața tovarășilor lui 

de surghiun. Biserica recunoaște în el un sfânt. A fost într-adevăr 
un sfânt, în acțiunile, cugetările, credința și viața sa. Atitudinea 
împăraţilor și a lui Sergius era motivată de rațiuni politice. Ei 
acționau mai mult pentru siguranța Imperiului decât pentru cură- 
tia credinței. Maxim nu era interesat decât de chestiunea religi- 
oasă în exclusivitate. Câteva legende, cărora viața și moartea sa 
le-a dat naștere, trădează profunda admirație de care sfântul băr- 
bat se bucura printre contemporanii săi. Dumnezeu, ni se spune, 
nu a permis ca limba și mâna lui Maxim să rămână inactive; de 
aceea Maxim, abia mutilat, și-a recăpătat membrele. Din mor- 
mántul lui, imediat după ce a fost îngropat, au Gent trei flăcări, 
răspândind până în depărtare o lumină mistică și anunțând că 
Dumnezeu La primit pe sfânt în pacea cerurilor. 

Maxim a făcut studii foarte rafinate. A știut să adauge studiilor 
teologice și disciplinele liberale. Opera sa este uimitoare, atât prin 
diversitatea subiectelor, cât și prin numărul și mulțimea scrie- 
rilor. Acestea nu s-au păstrat în totalitate, iar cele care s-au con- 
servat nu au fost complet editate. Unic printre scrierile sale, sourtul 
tratat despre suflet poate fi considerat o lucrare pur filosofică. 
Dar tratatul nu oferă decât o vagă și sumară idee despre gândirea 
maximiană; în plus, autenticitatea sa este contestată.! Pentru a 
avea o idee, pe cât de completă pe atât de posibilă, despre gândirea 
lui Maxim, trebuie, cu excepţia tratatului despre suflet, să se 
recurgă la scrierile următoare: Quaestiones ad Thalassium, al căror 
text nu cuprinde la prima vedere decât marile idei ale operei pro- 
iectate,? Capete despre dragoste, ce cuprind patru centurii, cele 6 
Capete teologice, Mystagogia, scrierea despre Diversele Aporii ale 
sfinţilor Dionisie (Psendo- Areopagitul) si Grigorie de Nyssa, Între- 
bările şi răspunsurile, Scrisorile câtre arhiepiscopul Ioan și câtre 
Marinus; în plus, Comentariile la pasajele dificile ale lui Dionisie 
Pseudo-Areopagitul și ale lui Grigorie de Nyssa, esenţiale chiar pentru 


! R. P. Disdier, EOR, 1930, p. 160-178. 
2 Op. cit., p. 296, nr. 1. 

înțelegerea teologiei și a misticii acestor doi Părinți. Tonul retoric 
şi culoarea mistică a gândirii lui Maxim le vom regăsi până și în 
imnele pe care le-a compus. Deci, pentru a ne face o idee, destul 
de limpede, despre gândirea sa, trebuie să parcurgem aproape tot 
ceea ce a scris. Scria în grabă, se inspira de acolo unde găsea ocazia 
şi, cum era implicat mult în lupta contra monotelismului, nu a 
avut timpul necesar să ne lase o expunere sistematică. Se repetă 
[recvent în operele sale, pasajele obscure sunt și ele dese; este ceea 
ce l-a făcut pe autorul care şi-a recorectat el însuși scrierile să ada- 
uge școlii. Aici este o dificultate deosebită pentru oricine vrea să 
îl studieze pe Maxim Mărturisitorul. Sunt chiar mai multe dificul- 
(äu, Asupra operelor sale s-a meditat mult, au fost mult copiate 
yi recopiate de-a lungul a mai multe secole de viață monahală; ele 
au devenit, într-un fel, un bun comun, ceea ce face ca interpolă- 
rile să fie numeroase. Mai mulți cercetători nu vor să considere 
autentice centuriile teologice; totuși, un studiu atent demonstrează 
vă din cele 500 de capete din această lucrare, cea mai mare parte 
sc regăsesc cuvânt cu cuvânt în alte opere autentice ale lui Maxim. 
De aceea, o ediţie critică a operelor lui Maxim este o condiţie sine 
«ua non pentru studiul definitiv al gândirii sale. 

Considerăm util, înainte de a-i analiza gândirea, să ne oprim 
un moment a stilul său, deoarece acesta scoate în evidență omul. 
l'otie? îi reproșează lui Maxim, după ce i-a analizat discursul său 
avcetic, că nu preferă întotdeauna dialectul atic. Acesta este, după 
opinia noastră, un elogiu, căci arată că Maxim vrea să fie simplu. 
Hl vrea să trezească în suflete iubirea pentru Iisus și înțelege bine 
«A nu o poate face printr-o frază dificilă și printr-o limbă savantă. 
liste ușor de văzut în discursul de mai sus, care nu este propriu-zis 
un discurs, ci un dialog, că Maxim își propune prin simplitatea, 
abrietatea și claritatea exprimării, prin multitudinea textelor 
lublice să le ofere credincioșilor un breviar al vieţii în viziunea lui 


' R. P. Disdier, Op. cit., t. 30, 160-178. 
' Bibliotheca, codex CXCIII. 

Iisus. Stilul, deși simplu, este bogat, variat și plin de viață; o pro- 
fundi si intimă emoție se degajă de aici. Un alt efort este evident, 
acesta caracterizându-l atât pe gânditor, cát și pe autor. Prin tex- 
tele biblice pe care le adună, se străduiește să nu facă să se audă 
decât vocea lui Dumnezeu, a apostolilor și a profeților. În același 
sens, el ne previne că nu vrea să fie decât un compilator.! Este de 
la sine înţeles că nu reușește să se facă absent cu totul din text; din 
contră, avem impresia constantă că îl auzim vorbind. El a spus că 
nu este deloc iniţiat în procedeele retoricii și că rămâne un străin 
față de antificiile limbajului? iar ceea ce spune este adevărat. Tot 
ceea ce scrie vine direct din sufletul lui. Aceste trăsături îl unesc 
cu tradiția evanghelică; el s-a adresat celor simpli într-un mod sim- 
plu. Vom vedea că și în calitate de teolog el se inspiră din concepția 
populară a creştinismului. 

Înainte de a observa ritmul mistic al universului, Maxim 
l-a simțit în om. Ideile sale despre om constituie, într-adevăr, 
punctul central al gândirii sale; natura pe care i-o conferă duce, pe 
de o parte, la o anumită teorie a cunoașterii, la intuiţie, la ridi- 
carea omului până la Dumnezeu, la îndumnezeirea și chiar la 
interpretările alegorice și mistice ale universului și, pe de altă 
parte, la ascetism. 

Sufletul, spune el, în scurtul, dar foarte substanțialul tratat 
despre suflet, nu poate fi perceput decât prin efectele sale, nu prin 
simțuri, ci prin inteligență.’ Îndoiala în privința existenţei lui nu 
poate fi fondată. Existența corpului ne obligă să o stabilim pe cea 
a omului. Corpul nefiind mișcat nici din afară, ca obiectele nein- 
suflețite, nici dinăuntru, prin natura sa, ca focul, el este în mod 
necesar animat de sufletul care îi servește drept principiu de viață.* 
Sufletul este o substanță identică sieși, care poate primi alternativ 


! P.G., 91, 12; cf. 90, 960 AB. 
2 Op. cit., 90, 660 B. 

3 Op. cit., 91, 356, A. 

+ Op. cit, 356, BC. 

contrariile, fără a-și pierde identitatea cu sine.! Se demonstrează 
mai apoi că sufletul este netrupesc, deoarece nu are volum; că 
este hrănit de rațiune și că ale sale calități nu sunt sensibile; el este 
simplu și, ca atare, nemuritor, căci nicio ființă nu-și cauzează 
propria dispariție. De altminteri, sufletul, mișcându-se prin sine 
însuși, nu poate niciodată să nu fie; mișcându-se prin sine însuși, 
cum poate fi mișcat, dacă nu veșnic?” O altă dovadă a nemuririi 
sufletului provine din faptul că defectele sale, ca de exemplu ura, 
nu îl distrug.* 

Cát despre problema cunoașterii lumii, el admite că simțurile 
nc înșală. Senzaţia este, spune el, partea iraţională, care ne mar- 
vhează după imaginea animalului; Maxim reproduce în acest 
punct teza stoică; senzaţia nu este decât un organ al sufletului, al 
cărui rol este de a percepe tot ceea ce impresionează în mod exte- 
rior simțurile. Totuși, lucrurile sunt de înțeles; inteligența le per- 
cepe și le înțelege așa cum sunt în realitate. Aici Maxim ne face 
«i ne gândim la o influență a dialogului Phedon al lui Platon. Inte- 
ligenta este partea rațională a sufletului, partea cea mai pură și cea 
mai rațională destinată să contemple ființele și ceea ce este înainte 
de a ființă, în timp ce spiritul este o substanță încă informă; ce 
precede orice mișcare. Urmând tradiţia filosofică el califică sufle- 
tul drept Aoyicuxrj, éraS9vpmqruc] si Ovpuxr], dar acesta nu este 
decât un împrumut de vocabular; pentru Maxim, Aóyoc, éra9 pia, 
Dopóç, sunt facultăți sau activități ale aceluiași principiu substan- 
(Al, sufletul uman raţional. Fiecare dintre aceste facultăți este, 


' Op. cit, 356 C. 

' Op. cit, 356 C. $1424 şi urm. 

' P.G., 91. 357, AD. 

' Op. cit. 360, A. 

` Op. cit, 412 C; P.G., 90, 1405. 
* Op. cit, 91, 361 B. 

' Op. cit, 91, 360 CD. 

"Op. cit., 361 AB. 

* Op. cit, Lc. 

la rândul său, un loc de unde se dezvoltă activități multiple: astfel, 
veţi fi Aoyucóc, dacă al vostru A6Yos sau duăvora s-au folosit de 
raționamente pentru a dobândi o cunoaștere, și vontikóç dacă 
ajungeţi la adevăr prin intuiție, sau prin intermediul primei miş- 
cări a minții.! El opune deseori voüc-ul lui ipvxrj; ca atare, prin 
al doilea termen trebuie înțeleasă rațiunea și senzația, în timp ce 
primul desemnează vârful prin care sufletul îl atinge pe Dumne- 
zeu și se unește cu el într-un mod propriu inefabil, supranatural. 
În alte părți opune rațiunea senzaţiei; in această opoziţie, analogă 
celei pe care Platon o realizează între suflet și trup, rațiunea desem- 
nează partea intelectuală și rațională a omului, iar senzaţia partea 
sa iraţională și sensibilă. Cát despre originea sufletului, Maxim, 
respingând și preexistenta platonică și pe cea origenistá, precum 
și înflăcărarea tardivă a discipolilor lui Aristotel, se pronunță în 
favoarea teoriei creationiste, care așază simultan în ființă elemen- 
tele constitutive ale naturii umane, unite substanțial din primul 
moment al conceperii. Aceste elemente sunt: trupul dotat cu sen- 
sibilitate și sufletul inteligent. Poziționarea simultană a trupului 
și a sufletului se acordă cu teoriile științifice moderne care se 
pronunță în favoarea coexistenței inițiale a elementelor constitu- 
tive ale omului.* Influența lucrării De bominis opificio a lui Gri- 
gorie de Nyssa în această chestiune este evidentă; Maxim îl urmează 
îndeaproape, dar niciodată în mod servil. 

Teoria lui despre suflet oferă suficiente elemente pentru o teo- 
rie a cunoașterii. Există două feluri de adevăr, în funcţie de cum 
ne folosim de rațiune sau de inteligență pentru obținerea lor. Este 
de la sine înțeles că primul fel este cunoașterea umană, rezultat al 
rationamentului. Dar cum se întâmplă de există o corespondență 
între lumea sensibilă și lumea inteligibilă? Alegoriei și simbo- 
lismului le va reveni sarcina de a răspunde. Fiecare dintre aceste 


1 Op. cit 90, 616 C. 

2 PG, 91, 1321, D-1345 C; 1100-1101. 

3 Op. cit, 90, 412 C; 91, 630 B; 552 D, 553 D, 627 D, 489, 1220 CD. 
* CE. E. Stephanou, EOR, t. 31, 1932, pp. 304-315. 

două lumi, ni se spune, este o alegorie și un simbol al celeilalte, 
pentru cei care pot observa. Lumea inteligibilă își află, într-un 
mod mistic, forma sa concretă în speciile simbolice ale lumii sen- 
sibile. La fel și lumea sensibilă intră, prin cunoaștere, în minte și 
se află organizată aici prin raţiuni. Ca atare, lumea sensibilă exprimă 
prin modurile sale lumea inteligibilă, iar în aceasta se află prima 
sub formă de raționamente. Putem deci percepe prin fenomene 
non-fenomenele și, chiar mai mult, putem prin acestea și printr-o 
contemplare spirituală să înțelegem fenomenele.! Alegoria și 
simbolismul presupun, după cum vedem, o teorie a cunoașterii în 
intregime rațională. 

Al doilea fel de adevăr - mai poate fi numit cunoaștere? - este 
intuiţia, care îl unește pe om cu Dumnezeu. Nu este nici măcar 
un adevăr în sensul obișnuit al termenului, ci este viaţa în Dum- 
nezeu. De aceea, pentru a ajunge la aceasta este nevoie de asceză 
și de anumite virtuți: dragostea, cumpătarea și rugăciunea, fără 
de care îi este imposibil sufletului să intre, în mod perfect, în co- 
uniune cu Dumnezeu. Prima virtute îmblânzește mânia, a doua 
lace să dispară dorința, iar rugăciunea separă mintea de toate gân- 
«urile și o prezintă curată lui Dumnezeu? Gândurile sunt concep- 
ut ale ființelor, fie sensibile, fie inteligibile; când mintea cercetează 
lucrurile, ea mișcă totul în jurul concepțiilor care se degajă din 
ele; harul rugăciunii o detașează de acestea și o unește cu Dum- 
uczeu. Mintea ce se întoarce atunci spre Dumnezeu devine în acel 
moment dumnezeiască; dar să avem în vedere că asceza fără 
dragoste nu duce la Dumnezeu.’ Dragostea face ca noi să devenim 
Dumnezeu, grație lui lisus, care el însuși s-a făcut om din iubire 
layi de oameni.* Pentru ca mintea să se detașeze de concepțiile 
vile trebuie ca ea să fie conștientă că ființa este superioară cunoaș- 
terii. Doar atunci mintea poate deveni familiară cu Cel care este 


' P.G., 91, 669 C. 

' P.G., 90, 927 D-928 A. 
' Op. ct, 941 D. 

* Op. cit. 953 D. 

cauza a toate. Oamenii care în timpul vieţii lor pământești reu- 
șesc să urmeze o asemenea educaţie sfântă și divină vor avea drept 
recompensă îndumnezeirea prin harul divin.! După cum există 
două cunoașteri, există și două grade ale perfecțiunii umane, cel 
al cunoașterii și cel al ființei; primul îi este propriu omului, iar al 
doilea îi este propriu lui Dumnezeu. Totuși, omul poate ajunge 
prin harul lui Dumnezeu la gradul ființei, dar cu condiția de a 
șterge din sufletul său orice raționament, orice concepție, deci, să 
se purifice; după care el va fi inundat de ființă. Această aspirație 
către ființă prin depășirea cunoașterii, mai mult decât o metodă 
de obținere a adevărului, este, desigur, o asceză, o desăvârșire a 
vieţii, o regulă a unei morale si a unei filosofii pe care am putea-o 
numi, cu un termen modern, existenţială. În orice caz, nu putem 
trage concluzia că a cunoaște nu servește la nimic și, deci, o vom 
nesocoti. Gradul cunoașterii este primul grad; îl punem în prac- 
tică în școala sa și ne vom pregăti prin intermediul său înainte de 
a atinge intuiţia și, prin aceasta, indumnezeirea. Cunoașterea ne 
va descoperi tainele care se află la originea lucrurilor, oferindu-ne 
astfel elanul pentru a o depăși și pentru a ne afla la același nivel 
în ființă. De altminteri, Maxim, credincios ucenic al lui Dionisie 
în chestiunea expusă, nu pare a insista mult asupra acestui primat 
al ființei față de cunoaștere; căci, urmând încă o dată pe Dionisie, 
el vede în Dumnezeu adevărul și binele. El distinge, pe de altă parte, 
în inteligența umană înțelepciunea, teoria, cunoașterea, cunoaș- 
terea indubitabilă și, ca o încoronare a acestor calități, adevărul. 
Cát despre rațiune, el distinge: prudent, fapta, virtutea, credința 
și ținta lor care este binele? Ca atare, împlinirea sufletului este 
adevărul și binele, adică Dumnezeu însuși.? Mișcarea inteligenței 
și a rațiunii în jurul lui Dumnezeu este eternă, deoarece nu există 
sfârșit acolo unde nu există spațiu. 


1 Op. cit., 1393 A. 
2 PG, 91, 673 C. 


3 Op. cit., Lc. 
* Op. cit, 677 A. 

Pentru a înțelege bine fondul antropologiei maximiene tre- 
buie să ne întoarcem la Biblie. Maxim a fost foarte mirat de hotă- 
rârea lui Dumnezeu de la crearea omului: „Să-l facem pe om după 
chipul și după asemănarea noastră“,! și a făcut din aceasta centrul 
aproape tuturor meditaţiilor sale. Acel după chipul desemnează în 
principal înțelegerea și liberul arbitru, ca și darurile situate în 
afara legilor naturale ale omului, precum nemurirea și nepătimi- 
rea, acel ev elvat. După asemănare se referă la ordinea morală, la 
practicarea virtuţii. Ca atare, dacă orice om este în mod necesar 
un anumit chipallui Dumnezeu, doar cel care este bun și înțelept 
este după asemănarea sa.2 Am văzut consecințele pe care Maxim 
le aplică în privința sufletului și mai ales a minții și a rațiunii. Hotă- 
rârea divină ne obligă, în plus, să înțelegem prin natura umană 
natura neîntinată, așa cum a ieșit din mâinile Creatorului și să 
acționăm după această natură, adică după rațiune și după lege. 
Natura umană concepută astfel îi impune fiecărui creștin, ca 
datorie, întoarcerea la starea originară, sau mai bine, împlinirea 
in sine însuși a naturii sale proprii. Întoarcerea la starea originară 
constituie obiectul ascezei maximiene. Nu vedem oare în doctrina 
intoarcerii un nou răspuns la problema fundamentală a întregii 
lilosofii demne de acest nume, la acea problemă socratică a lui 
„('unoaște-te pe tine însuți“? Orice creștin este chemat de Maxim 
Mărturisitorul să își descopere propria natură cu scopul de a o 
actualiza. Dar care este mijlocul de realizare? Fiecare om are 
puterea de a o face; să reducă în fiecare zi, din ce în ce mai mult, 
intinderea părții iraționale a sufletului său. 

liste potrivit să subliniem aici că Maxim a fost, înainte de 
toate, fecund în teologia ascetică și mistică. Din mistica lui se 
degajă un suflu puternic ce îi vivifică gândirea și faptele, îi exaltă 
viaţa Şi Îi cinstește martiriul și moartea. Acest suflu constituie 


! l'acere 1, 26. 

' P.G., 90, 1024, nr. 25. Doctrina antropologicá pe care o dezvoltă Maxim 
wi e deja doctrina tradițională a Bisericii Ortodoxe, mai ales de la Grigorie de 
Nysa care ia dat o expresie deosebită. 

originalitatea sa în domeniu și îi permite să nu fie un scolastic 
arid. Ascetismul lui este dominat, după exemplul lui Metodiu de 
Olimp, de un optimism care îi vine din încrederea în natura 
umană reînnoită și din lucrarea celor mai bune suflete, sufletele 
neîntinate și pure ce cuceresc spiritul creștinismului. Să devii 
drept și sfânt, să te unești cu Dumnezeu în limpezimea minții, 
iată ce vizează ascetismul maximian ce ne duce cu gândul la tema 
platonică din Phaidon, adică la îndumnezeirea sufletului care, prin- 
tr-o purificare de patimi, se unește prin contemplatie cu Dum- 
nezeu.! Asceza nu este deci martirizarea trupului, considerat 
impur, ci purificarea minţii și a sufletului pentru unirea cu Dum- 
nezeu, un Dumnezeu în întregime duh și adevăr. Pe lângă aceste 
trăsături, care își au originea în gândirea greacă, există și trăsături 
biblice. Chipul adamic depășește natura spirituală a sufletului și 
privește și trupul însuși, de la care cere nemurire. Dar împlinirea 
perfectă a naturii umane cere darul celălalt situat în afara legilor 
naturale, ne-păcătuirea, o ne-păcătuire care să fie lipsa de păcat 
de facto, iar nu de jure. Pentru a ajunge la aceasta, omul trebuie să 
dea frâu liber dorinței pe care Creatorul a aprins-o în sufletul lui 
față de Cel despre care i-a dat o cunoaștere infuză. Această sfântă 
dorință este o putere ce îi permite omului să își împlinească feri- 
cirea, să recapete natura adamică. Maxim, în mijlocul decăderii 
ce îl înconjoară, aspiră deseori la fericirea originară; el are nos- 
talgia paradisului pierdut. Adam, tip al naturii umane, devine 
după cădere tip al naturii decăzute; căci el și-a deturnat facultățile 
de la mișcarea lor naturală spre Dumnezeu și, supunându-și sufle- 
tul senzației, a căutat fericirea în lucrurile sensibile. Ca urmare a 
păcatului originar, omul a pierdut armonia interioară, care venea 
din unitatea dintre subiect (omul) și obiect (Dumnezeu). În locul 
armoniei, dezordinea, în locul lui Dumnezeu, senzaţia, urmată de 
toate pericolele și de toate greșelile ce rezultă de aici. În loc de a 


1 Cf. E. Bréhier, La philosophie du Moyen Age, pp.105-106. 
2 P,G., 90, 9; XLI; 628, A. 
? Op. cit., 91, 1417-D, 1419 A, imn exprimând această nostalgie. 

o lua pe calea ce duce spre cer, omul a luat-o pe calea ce duce spre 
pământ. Și aici dezvoltarea gândirii este clar platoniciană. Dar 
restabilirea s-a realizat prin Iisus, devenit om, fără de păcat, pentru 
a ne face Dumnezei, în afara identităţii. După ce a recăpătat natura 
fără de păcat, natura adamică, mai rămâne de obținut, prin inter- 
mediul vieţii active — asceza și contemplatia - indumnezeirea. Asi- 
milării de către Dumnezeu a naturii umane trebuie să îi răspundă 
asimilarea de către noi a naturii divine. Astfel, omul, creat după 
chipul perfect al lui Dumnezeu și după asemănarea sa începută, 
poate să o ridice pe aceasta la o asemănare perfectă. Ca atare nu în 
sine îl va descoperi omul pe Dumnezeu; aici nu va descoperi decât 
propria lui natură în integritatea sa originară și instinctele spirituale 
pentru obţinerea indumnezeirii. Această indumnezeire, ce vine să 
incoroneze o lungă asceză, se realizează în mod inefabil și mistic.! 
Dacă amintim faptul că Dumnezeu este adevărul și binele, înțe- 
legem măsura în care Maxim spiritualizează natura umană. 

Următoarea comparaţie pe care o găsim și la Sfântul Irineu și 
la Sfântul Augustin, arată clar atitudinea mistică a lui Maxim 
Mărturisitorul. Vă rugați, spune acesta, în atrium" când vă aban- 
donați, împotriva firii, cunoașterii sensibile; aduceți jertfă în tem- 
plu, dacă mergeţi spre adevăr, așa cum este potrivit naturii noastre, 
prin intermediul sufletului, rațiunii, minţii. În sfârșit, aduceți slavă 
in altar, dacă efectuaţi doar activitatea supranaturală a minţii.? 
Această conștiință a insuficientei procesului logic pentru a ajunge 
la Dumnezeu și, în același timp, aspiraţia la unirea cu Dumnezeu 
constituie baza misticii lui Maxim. 

Mistica lui este evidentă și în comentariile sale, unde adoptă 
metoda alegorică mai potrivită temperamentului său entuziast și 
intuitiv? Maxim nu caută în texte decât o exprimare obiectivatá 


' Op. cit., 90, 681 A, 1088. 

` Atriumul ar putea fi înțeles, în funcție de sensul din arhitectura caselor 
romane, ca o curte interioară a bisericii (n. tr.). 

! P.G., 1437, p. 158. 

' Op. cit., 90, 1393, A-1400 B, exemplu de interpretare alegorică. 

a ceea ce el însuși a înțeles prin intuiţie; textul nu are, ca să spu- 
nem așa, nimic care să-l înveţe. Astfel, alegoria, în loc de a fi o 
metodă științifică de interpretare, devine un principiu filosofic, 
deoarece Maxim nu a aplicat alegoria doar la Scripturi, ci și la 
scrierile Părinților Bisericii, la viața umană și, chiar mai mult, la 
fenomenele naturale. Ca atare, a-i studia alegoriile înseamnă a 
face turul meditaţiilor sale despre univers. Ideea principală la care 
ajunge prin interpretarea dată, este definiția pe care Dionisie Pse- 
udo-Areopagitul o dă ierarhiei: „Împodobirea ființelor“, spune 
Dionisie, „și relaţiile lor reciproce poartă numele de ierarhie“. 
Un exemplu va pune în evidenţă concluzia la care ajunge Maxim 
folosind alegoria și înțelesul pe care i l-a dat. Iată ceea ce Sfânta 
Biserică simbolizează în viziunea sa: ea este mai întâi chip și mo- 
del al lui Dumnezeu, ea este, de asemenea, chip al universului 
format din ființe vizibile și invizibile, ea poate fi chip doar al lumii 
sensibile, ea este chip simbolic al omului, ea este, de asemenea, 
chip si model al sufletului, înțeleasă la modul absolut, reprezen- 
tând prin sanctuar mintea, prin biserică rațiunea și unind totul în 
taina altarului. Oricine știe să se inițieze în mod înțelept și clar în 
adevăr, face din sufletul lui o Biserică a lui Dumnezeu.! Omul 
este într-adevăr o Biserică mistică.? Scriptura, pe de altă parte, îl 
simbolizează pe om; Vechiul Testament este trupul acestuia, iar 
Noul este sufletul, spiritul, mintea;? sau, altfel spus, litera isto- 
rică a întregii Scripturi simbolizează trupul, în timp ce sensul a 
ceea ce este scris și scopul spre care tinde simbolizează sufletul. 
După cum omul este muritor după partea sa vizibilă și nemuritor 
după partea sa invizibilă, la fel și Sfânta Scriptură, după partea ei 
vizibilă, litera, este ceva care dispare, dar în privinţa spiritului 
ascuns în literă, ea este veșnică.* O asemenea atitudine nu poate 
fi ostilă aritmologiei; triada, tetrada și decada au un conţinut 


1 P.G., 91, 684, B. 
2 Op. cit., 684 A. 
3 Op. cit., 684 AB. 


* Op. cit., l.c.. 

mistic.! Maxim urmează îndeaproape tratatul despre ierarhia bise- 
ricească a lui Dionisie Pseudo-Areopagitul; și, el însuși mărturi- 
segte că învățătorul său este Dionisie și că el nu vorbește decât de 
subiectele ușoare ale misticii fără să îndrăznească să se ocupe de 
chestiunile mai tainice și mai dificile, pentru care trimite la învă- 
ţătorul său.2 De altminteri, va spune, el, nu face decât să repete 
ceea ce a învățat de la acesta și mărturisește că nu expune decât ceea 
ce îl leagă de Dionisie, în modul insuficient de clar în care a putut 
să îl înțeleagă și încă și mai puțin clar în care îl poate expune.” 
Dacă vorbește despre el, o face pentru a clarifica, atât cât este 
posibil, și pentru a le transmite generaţiilor viitoare cuvintele 
durnnezeiesti ale veneratului său învățător.* Maxim i-a servit drept 
punte de legătură lui Dionisie pentru a-l introduce în mistica 
creștină și a știut să infuzeze expunerea aridă a maestrului cu 
profunda emoție a sufletului său, evitând, așa cum vom vedea, 
pantele periculoase pentru creștinism pe care le implica neoplato- 
nismul lui Dionisie. 

Este ușor de înțeles acum tema fundamentală care domină și 
explică gândirea maximiană. Este vorba de imaginea unei vieți a 
cosmosului alternând între ieșirea sa din Dumnezeu și absorbția 
va în Dumnezeu. Imagine care bântuie spiritul grec de la stoici. 
Momentele esenţiale și care ne oferă o schiță a ei sunt creația, 
i Aderea în păcat și mântuirea, aceasta fiind necesară, pentru că 
omul, în ciuda căderii sale, nu pierde integritatea esenței sale. 
| Două formulări, aproape contemporane, au fost oferite ca răs- 
punsuri la aceleași neliniști ale sufletului: formularea creștină și 
lormularea neoplatonică. Ele seamănă mult; au în comun un fel 
«le ritm; ambele sunt teocentrice și ne descriu dubla mișcare a 
lucrurilor: îndepărtarea lor de primul principiu, apoi întoarcerea 
ku la acesta. În ciuda asemănărilor, există în fond o diferență 


' Op. cit., 684 A. 

"Op. cit., 91. 716, B. 

' Op. cit, 91, 661 CD. 

* Op. cit, 716, B; 660-BD. 

profundă, cea care a trezit mereu îndoielile, ezitările, chiar osti- 
litatea ortodocșilor contra neoplatonismului. Aceasta deoarece 
pentru neoplatonism este vorba de o temă pur și simplu filosofică, 
să zicem mai degrabă logică, în care demersul gândirii urmează, 
în realitate, procesul logic următor: împărțirea genului în speciile 
sale, apoi întoarcerea la gen. Momentele succesive ale procesului 
de care vorbim derivă, ni se spune, dintr-o necesitate naturală și 
eternă care este explicată într-o manieră mistică. Pentru crești- 
nism, din contră, nu este vorba de un proces logic, ci de o istorie 
constituită din evenimente, fiecare dintre ele fiind efectul unei 
libere inițiative; creația, căderea în păcat, mântuirea, viaţa viitoare 
în fericire deplină." Grecii au reușit să dea o imagine coerentă și 
logică a chipului lor; creștinii, înțelegând într-un mod mai adânc 
natura lui Dumnezeu și a omului, nu au încredere în logică, se 
mulțumesc cu o intuire a chipului lor, lăsând în voia lui Dumne- 
zeu și grija de a-l crea și de a-l face să persevereze în ființă. Atot- 
puternicia și omnisciența lui Dumnezeu îi eliberează pe creștini 
de grija de a fundamenta o explicație sistematică a lumii. Le ră- 
mâne să mai înțeleagă doar momentele cele mai dramatice, cele 
mai importante. Ca atare, ei își pot vedea imaginea, așa cum am 
spus, sub forma unei istorii, al cărei autor este Dumnezeu, și nu 
sub forma unui sistem filosofic. Apoi a venit totuși momentul, 
iar aceasta se întâmpla devreme, în care creștinii au vrut să îi imite 
pe filosofi. La sfârșit, Dionisie Pseudo-Areopagitul nu a ezitat să 
împodobească imaginea creștină cu podoabele neoplatonismului, 
fără a-și face griji în privința acestei diferențe profunde; nici măcar 
nu a simţit-o. Astfel, prin el, imaginea creștină se transforma 
într-o imagine filosofică, diferită în câteva puncte de cea din pla- 
tonism, dar de același gen. Apariţia istorică a lui lisus devenea 
aproape fără importanţă, iar hristologia se transforma într-o doc- 
trină despre Cuvânt. Maxim a știut să îl urmeze pe Dionisie doar 


* Este vorba de „fericirea deplină“ sinonimă cu „extazul“, retraduse din fran- 
cezul „béatitude“ (n. tr.). 

în ceea ce spune despre mișcarea ce privește ieșirea din Dumnezeu 
şi cufundarea în Dumnezeu, în ceea ce spune mai ales despre mo- 
dul în care răspund cele create. El împarte ființele în patru specii: 
cel care creează și care nu este creat este Dumnezeu ca principiu, 
cel care creează și care este creat este Cuvântul, cel care nu creează 
si care este creat adică omul, cel care nu creează și care nu este creat, 
este Dumnezeu ca scop. Mântuirea este unirea ființelor create cu 
Dumnezeu; ca atare, lumea se aneantizează, sau, mai curând, lu- 
mea, inclusiv trupul Omului, se transformă în duh. Până aici Maxim 
il urmează pe Dionisie, dar, simțind că esența creștinismului, 
adevărul ca și grandoarea sa, sunt date de istoricitatea lui, a știut să 
il apere cu toată puterea, chiar cu sacrificiul propriu. Monotelismul 
ta oferit o ocazie propice. Urcând în timp până la arianism, mono- 
telismul venea să clatine, pentru o ultimă dată, și să pună sub sem- 
nul întrebării tot ceea ce Biserica reușise să construiască în privinţa 
concepției hristologice. Argumentele pro sau contra se rezumă, în 
lond, la următoarea problemă filosofică: este vorba să ştim dacă 
voința și lucrarea sunt proprii naturii sau persoanei. In această 
privință monoteliștii susțin: Hristos, fiind o singură persoană, un 
individ, nu poate avea decât o singură voinţă și, în consecinţă, o 
singură lucrare. Două voințe ar face doi Hristoși, în plus, ele s-ar 
contrazice una pe cealaltă. Lipsa de păcat a lui Hristos este mai 
hine fundamentată, spun aceștia, dacă negám in el voința umană, 
iAdáciná a oricărui păcat. Astfel, sufletul omenesc la Iisus Hristos 
uu poate fi conceput decât ca un organ, un instrument pus in miş- 
«are prin impulsul dat de Dumnezeu. Pe de altă parte, Maxim le 
apune monotelistilor hristologia Sinodului de la Calcedon, pe care 
o întâlnim cel mai clar formulată la Chiril al Alexandriei: „Admi- 
tem“, spune el, „în Iisus, unicul Fiu al lui Dumnezeu, un Dumne- 
(eu perfect, un om perfect..., consubstanţial cu Tatăl, în ceea ce 
pi ivește dumnezeirea, consubstanţial cu omul în ceea ce privește 
umanitatea, deoarece a avut loc unirea celor două naturi.“! 


! P.G.,77, 446. 

Astfel, Hristos are două naturi, două moduri firești de a 
acționa, unul dumnezeiesc și altul omenesc, o natură divină și 
una umană, două voințe, același număr de lucrări și de cunoașteri. 
Analiza filosofică și teologică pe care Maxim se vede obligat să o 
realizeze, conduce ca atare, în mod esențial, la acestea: principiul 
acțiunii îi revine naturii și nu persoanei. Aici este o concepție 
aristotelică, și nu e singura în opera sa. Gândirea lui Maxim, dez- 
voltată contra monotelistilor, merge în aceeași direcție ca cea a lui 
Leonţiu de Bizanţ, a cărei hristologie o reia, cu un ton personal, 
din cauza noii poziționări a problemei. Maxim este mult mai spe- 
cializat decât Leonţiu în gândirea lui Aristotel, el este și un sco- 
lastic, un precursor și un izvor preţios pentru Ioan Damaschinul. 
Studiile sale, în special de logică și de psihologie, sunt aristotelice; 
calchierea tradiției logice a aristotelismului se regăsește astfel cu 
ușurință în toate demonstrațiile sale. După cum vedem, gândi- 
torii creștini recunosc din ce în ce mai mult că Aristotel este foarte 
util pentru sistematizarea dogmei. 

Ca atare, Dionisie nu este singurul maestru al lui Maxim; în 
afară de el, trebuie să-i numim pe Aristotel și pe Părinţii Bisericii, 
mai ales Grigorie de Nyssa, Leonţiu de Bizanţ și Evagrie Ponti- 
cul; prezența lui Origen însuși, fie direct, fie indirect, se face sim- 
oO mai ales în chestiunile legate de mistică și de liberul arbitru. 
Lui Maxim îi revine meritul de a fi introdus în gândirea creștină 
neoplatonismul lui Dionisie, dar - și acesta este un lucru impor- 
tant - fără a sacrifica ceea ce constituie esenţa creștinismului, 
respectiv chipul istoric. Monofiziţii și monoteliţii nu vedeau in 
nobila lor aspirație că Hristosul istoric risca să fie suprimat prin 
abuzul de spiritualizare. Graţie atitudinii sale, Maxim a evitat 
chietismul, ce rezultă din necesitatea naturală și eternă a imaginii 
neoplatonice. Momentele de inițiativă ale imaginii creștine cer o 
activitate energică. Iubirea, zice Maxim, este calea cea mai scurtă 
spre Dumnezeu; această iubire, departe de a fi o stare pasivă sau de 
a se opune cunoașterii, devine din contră, una cu aceasta. Maxim, 
prin acest acord pe care l-a stabilit între Dionisie și doctrina tra- 
dițională a Bisericii, a exercitat o influenţă deosebită, deloc exagerată. 

Să spunem doar că a fost maestrul cel mai adulat al ascetismului 
mistic la bizantini gi că, pe de altă parte, el a fost, împreună cu 
Dionisie inițiator, prin intermediul lui Ioan Scotus Eriugena, al 
speculației mistice în Occident. Ioan Scotus Eriugena îl numeşte 
divinul filosof, omniscientul, cel mai învăţat dintre maestri etc. 
Contemporan al lui Maxim, puţin mai tânăr decât el, este 
Anastasie Sinaitul, care vine să continue opera lui Maxim și pe cea 
a lui Leonţiu. Scrierea sa principală intitulată Oór]yóc', un manual 
de cuvântări, compus pentru fraţii lui, nu este decât un tratat de- 
spre termenii și categoriile de utilizat şi de folosit în mod potrivit 
pentru a fi ortodox; un lucru esenţial, căci ceea ce sufletul este 
pentru trup, ortodoxia este pentru duh.! Este inițiat devreme in 
studiul termenilor de tatăl lui;? el consideră acest studiu arma cea 
mai eficientă, după Dumnezeu, contra adversarilor.? Se grăbeşte, 
ca un adevărat scolastic ce este, să spună că din cele două metode 
de argumentare, adică textele biblice şi argumentele reale, adică 
lopica, cele mai decisive și cele mai adevărate sunt ultimele, deoa- 
rece textele biblice pot fi falsificate. Ca atare, cine are posibilitatea 
trebuie să se înarmeze cu argumente reale contra adversarilor.* 
Dar cum există și nepotrivita întrebuințare a termenilor și a cate- 
koriilor aristotelice, fapt care duce la erezii, mai ales la mono- 
lizitism, pentru a nu cădea în greșeală, trebuie făcută următoarea 
distincție foarte importantă: tradiția Bisericii nu urmează întru 
totul termenii filosofici ai grecilor; ea are propria sa normă, norma 
evanghelică şi apostolică. Nașterea fără de păcat, pentru a lua un 
exemplu, contrazice și dezminte definiția filosofilor conform căreia 
Iumţele diferite prin natură nu pot fi în comuniune.5 Doar cu 
d castă rezervă capitală știința argumentelor reale este fundamentul 


` „Călăuza“ (n. tr.). 
'P.G., 89, 48. 

"Op. cit, 89, 49. 
"Op, cit., Lc. 

* Op. cit., 89,40. 

` Op. cit, 89, 49. 

solid al oricărei cunoașteri logice.! Deci termenii şi categoriile 
aristotelice trebuie să se acomodeze nu fundamentelor metafizicii 
lui Aristotel, sau ale oricărui alt filosof, ci fundamentelor cresti- 
nismului. Această atitudine îi permite lui Anastasie să preia din 
abundență de la Aristotel, mai mult chiar decât predecesorii lui, 
termenii și categoriile. El realizează o analiză a termenilor urmând 
principiul conform căruia orice chestiune se supune la trei exa- 
minări: trebuie să i se dea definiția, etimologia și diferitele aspecte 
sub care poate fi concepută? Acest principiu îl face să accepte eti- 
mologii foarte naive: astfel GEAnua”, spune el, vine de la BEew 
Aíav ăua (a fugi repede în același timp cu natura pe care o do- 
regtel), iar rta'trjo este acel răvra CO, ce veghează asupra 
tuturor. Atitudine clar scolastică; aceasta nu cedează nimic în fata 
voinţei de a face ca lucrurile să spună, cu orice preţ, ceea ce pro- 
pria gândire dorește. Termenul termenilor este, spune el, cel care 
definește totul fără a fi el însuși definit de niciunul; acest termen 
al termenilor este Dumnezeu.? Dumnezeu, îngerul şi sufletul nu 
pot fi cunoscuţi în ființa lor de către om si sunt inefabili.* Prin 
aceasta el se revendicá de la mistica lui Dionisie, care dominá 
toată antropologia sa. Inteligența logică este, după Anastasie, 
senzaţia contemplativă a unui suflet nemuritor și intelectual; este 
o vedere netrupească, ce parcurge universul fără a obosi.5 Ope- 
rația proprie sufletului rațional este intelectul său care vrea, rațio- 
nează și se decide.* Orice ființă dotată cu intelect este chiar prin 
aceasta dotată și cu voință; voința este ca respiraţia, ca viaţa, pen- 
tru orice ființă rațională. Această facultate volitivă trebuie să fie 
considerată sub următoarele trei aspecte: este divină, naturală și 


1 P.G., 89, 48. 

2 Op. cit., 89, 52. 

* „Voința“ (n. tr.). 
3 Op. cit, 89, 53. 

* Op. cit., l.c. 

5 Op. cit. „89, 72-73. 
6 Op. cit., 89, 65. 

trupeascá. Sub aspect natural, ea este o mișcare intelectuală din 
perspectiva voinței sufletului care îl împinge pe om spre ceea ce 
dorește; sub aspect trupesc, ea este abaterea sufletului, o abatere 
infuzatá de pasiune. Sub aspect divin, ea este elanul dorinței inte- 
lectuale înnăscute, care, pornind de la natură, merge spre ceea ce 
depășește natura.! Dar ce altceva este acest elan, care depășește 
natura, dacă nu dorința de îndumnezeire? Dar, să luăm aminte, 
ne spune Anastasie, theosis (indumnezeirea) este ascensiunea spre 
cel mai bun, ea nu este nici diminuare, nici o alterare a naturii. 
Altfel spus, prin tbeosis omul nu va înceta să fie om; dar va deveni 
un om perfect. Dacă este să luăm în considerare cele spuse ante- 
rior, antropologia lui Anastasie, în ciuda termenilor folosiți, se 
inspiră mai mult din concepțiile ce-i sunt mai familiare lui Platon 
decât lui Aristotel. 

CAPITOLUL TREI 


SECOLELE AL VIII-LEA, AL IX-LEA ŞI AL X-LEA 


I. CONSIDERAȚII GENERALE 


Această perioadă este una dintre cele mai tulburi și, in același 
(mp, dintre cele mai importante din istoria bizantină. Bizanțul 
a fost obligat să lupte, aproape fără întrerupere, contra arabilor, 
bulgarilor, slavilor și contra altor popoare dornice să îi ia locul. 
La sfârșit, Bizanțul triumfă asupra tuturor. Prin aceste lupte 
aprige, Bizanțul a salvat creștinismul pentru a doua oară! și, dim- 
preună cu el, moștenirea greco-romană al cărei paznic și con- 
tinuator se considera. Luptele interne nu au lipsit nici ele. Odată 
ce ereziile au fost combătute, acum avem de-a face cu o mișcare 
loarte complexă, profundă și intensă, al cărei pivot este o ches- 
uune de cult, cultul icoanelor, cunoscută sub numele de icono- 
vlasm. Cum această mișcare nu s-a limitat doar la problema 
cultului, ci a avut tendinţa de a introduce inovaţii cu un caracter 
mai larg, i s-a dat denumirea mai generală de reformă. Această 


! Prima invazie a perșilor a avut loc în epoca împăratului Heraclie (sec. al VII-lea). 

mișcare în fruntea căreia au fost împărații isaurieni a provocat 
tulburări foarte grave, care au durat mai mult de un secol și care 
au împărțit poporul în iconoclaști sau reformiști, pe de o parte, 
și iconofili sau contra-reformiști, pe de altă parte, care au sfârșit 
prin a-i învinge pe iconoclaști. 

Sub influenţa acestor evenimente exterioare și interioare, 
cultura bizantină și-a făurit trăsături foarte specifice. Mai întâi, 
lupta contra ereziilor și a iconoclaștilor a făcut din ce în ce mai 
necesară o expunere sistematică a credinței ortodoxe; această 
nevoie a găsit in loan Damaschinul cel mai bun interpret. Orto- 
doxia, solid constituită, exercită o dominație din ce în ce mai pro- 
fundă asupra sufletului bizantin. Bizantinul se mândrea cu faptul 
de a fi ortodox. Ortodoxia lui, așa cum apare din atitudinea luată 
împotriva iconoclaștilor, a găsit mereu mijlocul de a lega în mod 
intim elementele laice și religioase. Și, lucru remarcabil, chiar în 
interiorul teologiei gândirea bizantină realizează, cum deja am 
văzut, O alianță cu platonismul și aristotelismul pe care le intro- 
duce în creștinism. Că această alianţă cu filosofia obligă la sacri- 
ficii din punct de vedere religios, ortodoxia, mereu vigilentă contra 
ereticilor, nu înţelege. Astfel, pentru a da un exemplu, când se 
adoptă, potrivit lui Dionisie, ideea platoniciană a identității bine- 
lui și ființei în Dumnezeu, îndepărtându-se de concepția creștină 
despre Dumnezeu ca Cel ce este, 6 'Ov, nu se observă că se subor- 
donează punctul de vedere religios punctului de vedere moral, că 
există riscul de a fi sacrificată rădăcina cea mai profundă și mai 
originală a creștinismului. 

Combinația despre care tocmai am vorbit, nu se limitează 
doar la domeniul teologiei. La Școala Superioară din Constanti- 
nopol, pe care Cezarul Bardas (sec. al IX-lea) a reorganizat-o, erau 
predate cele șapte arte principale după sistemul creat în timpul 
păgânismului, trivium și quadrivium. Se mai studiau aici și filo- 
sofia și autorii clasici. Acest din urmă punct, care constituie o 
nouă trăsătură a umanismului bizantin, este tocmai acela numit 
propriu-zis umanism, adică plăcerea de a-i studia pe autorii clasici. 
Acest gust a făcut și mai necesar efortul de a conserva comorile 

anticilor prin noi editări de opere, prin copierile de care s-au 
ocupat mănăstirile. Printre preocupările călugărilor de la Stu- 
dion, faimoasa mănăstire din Constantinopol, exista, după regle- 
mentarea austerului Teodor Studitul (sec. al IX-lea), și copierea 
manuscriselor. Teodor, mare apărător al ortodoxiei, a fost primul 
care a organizat biblioteca mănăstirii, adunând aici un mare număr 
de manuscrise ale autorilor creștini și păgâni, a căror lectură a 
facilitat-o prin numeroase copii. Este adevărat că atracția pentru 
antici este mai curând una a celor învățați, a erudigilor, trăsătură 
dominantă a umanismului bizantin; ca atare, aceasta a dus la dez- 
voltarea cunoștințelor de ordin universal și enciclopedic. Suntem 
în epoca marelui erudit Fotie (sec. al IX-lea); secolul următor, cel 
al lui Constantin VII Porfirogenetul este considerat perioada 
enciclopediilor și a antologiilor, fiind și secolul Lexiconului lui 
Suidas. Dar dacă gustul pentru autorii clasici este marcat de puțină 
originalitate, nu același lucru se întâmplă și cu arta bizantină, cu 
arhitectura și cu pictura. Marea epocă inaugurată pentru artă 
odată cu dinastia macedonenilor (sec. IX-XI) este una în care se 
reușește asocierea într-un mod foarte fericit între idealul grec al 
armoniei și exigenţele emoțţiei religioase pe care le implica crești- 
nismul. Este ceea ce a făcut imposibilă orientalizarea profundă și 
completă a artei bizantine. Deci, în acest fel, sufletul bizantin a 
căutat în fondul său grec mijloacele de rezolvare a problemelor 
ce-l preocupau, fie teologice, fie artistice. Cât despre artă, este 
potrivit să subliniem aici că ea este domeniul în care sufletul 
bizantin își găsește expresia cea mai completă. Departe de a fi o 
artă uniformă și fără evoluţie, cum se consideră de obicei, arta 
bizantină este bogată în nuanțe și în variații și a știut să exprime 
in mod evident toată gama sentimentului religios al bizantinilor. 
lia este pentru lumea artei ceea ce teologia este pentru lumea 
gândirii; teologia și arta sunt două expresii ale unui fond comun 
care se completează una pe cealaltă, atitudinea sufletului bizantin 
Lu de religie. Simz profund al misterului, tendința de a exprima 
mereu ceva aflat dincolo de ceea ce este reprezentat, spiritualitate, 
renunțare, acestea sunt trăsăturile dominante ale uneia, ca și ale 

celeilalte. Există aici o unitate pe care o găsim doar în marile peri- 
oade de activitate creatoare. 

În timpul aceleiași perioade, civilizaţia bizantină a cunoscut o 
mișcare de propagare deosebită. Arabii au fost primii care au pri- 
mit din Bizanţ cunoașterea. „Fără Bizanţ, spune Gelzer,! arabii, 
în ciuda darurilor lor naturale, ar fi rămas niște barbari, așa cum 
erau în epoca lui Mahomed. Dar au găsit în Antiohia, Alexandria 
și Edesa cărți grecești“. Desigur, rolul Bizanțului nu se limitează 
la acestea. Ca să ne referim doar la filosofie, nu trebuie decât să 
amintim că Philopon și loan Damaschinul au lăsat moștenire ara- 
bilor alianța pe care au realizat-o între platonism și aristotelism; 
această alianță, asimilată de arabi, a fost sursa fecundă din care 
gândirea arabă originală și-a luat avântul. În ciuda ostilităților, 
aproape permanente, schimbul de idei nu a fost mai puţin con- 
stant; el devine chiar reciproc, deoarece în secolul al VIII-lea 
găsim indicii ale unei anumite influențe musulmane asupra icono- 
claștilor. Se leagă și prietenii; Fotie a fost prieten cu un guver- 
nator (emir) musulman din Creta, iar elevul lui, Nicolae Misticul, 
patriarh de Constantinopol, îi scria fiului și succesorului acestui 
emir că „cele două puteri ale întregului univers, cea a sarazini- 
lor și cea a romanilor se disting și strălucesc așa cum strălucesc pe 
firmament cei doi mari aștri; de aceea“, adaugă el, „trebuie să 
trăim împreună ca frații, deși suntem diferiți după obiceiuri, 
moravuri și religie“? 

Traducerile operelor lui Dionisie Pseudo-Areopagitul și ale 
lui Maxim Mărturisitorul în secolul al IX-lea de către Scotus 
Eurigena marchează debutul răspândirii gândirii bizantine în 
Occident. Scotus Eurigena este recunoscut ca precursorul misti- 
cilor germani din secolul al XIV-lea. Avem, astfel, firul care duce 
de la mistica bizantină la mistica germană a secolului al XIV-lea. 
De la începutul secolului al X-lea, datează și numeroase traduceri 


! Byz. Kulturgeschichte, p. 17. 
2 P.G., t. 111, col. 28. 

ale lucrării fundamentale a lui Ioan Damaschinul De fide ortbo- 
doxa. Tot secolul al IX-lea a fost și cel în care a început răspân- 
direa creștinismului la slavi. Metodie și Chiril, cei doi apostoli ai 
slavilor, sunt doi greci din Tesalonic. Slavii au primit odată cu 
religia și civilizația bizantină și s-au lăsat infuzați de ea atât de 
profund, încât chiar astăzi este dificil de distins în civilizația lor 
ceea ce este propriu-zis slav și ceea ce este ortodox, respectiv 
bizantin. Este la fel de important pentru oricine vrea să înțeleagă 
formarea și evoluția sufletului slav să se întoarcă la izvorul său 
fundamental, religia și cultura bizantine. 

Împărații isaurieni au fost mari reformatori. Dar tulburările 
pe care le-au provocat reformele lor au împiedicat realizarea pro- 
pramului pe care l-au avut. Vom vorbi mai târziu despre icono- 
clasm; aici vom prezenta doar câteva puncte ale reformei lor, din 
cauza problemelor pe care acestea le-au născut, a ideilor pe care 
le-au dezvoltat și a soluțiilor la care s-a ajuns. Leon Isaurul și-a 
permis să introducă iconoclasmul printr-un decret imperial și nu 
printr-un decret sinodal, așa cum trebuia să facă. Există aici o 
atitudine nouă în modul de guvernare a Statului și în reglemen- 
tarea chestiunilor bisericești, cunoscută sub numele de cezaropa- 
pism. Această atitudine se află la antipozii ideilor în vigoare pe 
care Themistios (sec. al IV-lea) le expusese clar în lucrarea sa 
YnaTik6G adresată lui Iovian și în discursul lui adresat împă- 
ratului Valens. El demonstrează aici că domeniul virtuții și al 
evlaviei se află dincolo de limitele constrângerii. Nu putem pre- 
scrie nimănui să fie bine-dispus; z fortiori, nu poate fi nimeni 
abligat să fie credincios sau să îl iubească pe Dumnezeu.! Este 
ceea ce înțelesese împăratul Valens lăsându-i fiecăruia libertatea de 
4 alege religia care îi place. Așa cum era de așteptat, cezaropapis- 
mul isaurienilor, atât de categoric, a provocat o reacție puternică 
«lin partea Bisericii, ce revendica independența în rolul său spi- 
ritual și a repus în discuție problema raporturilor dintre Stat și 


! Valdenberg, VI, B.I., p. 567-568. 

Biserică. Discuţia s-a finalizat, după isaurieni, prin doctrina foarte 
caracteristică a diarhiei, care recunoaște în împărat și în patriarh 
pe cei doi conducători ai Imperiului. Ea a fost formulată in Epa- 
nagoga,! la sfârșitul secolului al IX-lea. Conform acestei formu- 
lári, împăratul, fiind administratorul legal, devine legătura comună 
dintre toți supușii și distribuie cu o obiectivitate perfectă darurile, 
fiecăruia după meritele sale. Patriarhul, imagine vie a lui Hristos, 
îi conferă adevărului, prin faptele și cuvintele sale, sensul lui 
profund; doar el are dreptul de a interpreta. Să mai subliniem că 
Epanagoga a fost modelul după care rușii și-au reglementat viața 
politică și religioasă. 

Pe de altă parte, opera legislativă a isaurienilor - Ecloga și 
foarte probabil cele trei coduri: rural, maritim și militar - o operă 
considerabilă, ne oferă dreapta măsură privind spiritul și dome- 
niile variate ale inovațiilor isauriene și explică, în același timp, 
reacția puternică pe care a provocat-o. Ecloga este definită ca o 
colecție de excerpte din Instituţiile, Codurile și Novelele mare- 
lui Iustinian, corectată cu intenții de umanism mai larg, Eni tò 
piavSewn6Tegov: Și, într-adevăr, sunt prescrise pedepse egale 
pentru toți, indiferent cá sunt puternici sau umili, bogați sau 
săraci. În legile despre căsătorie sunt introduse concepții creștine 
mai înalte; iar codul rural vizează abolirea șerbiei.* Spiritul drep- 
tului roman, cum a remarcat Bury; se transforma în atmosfera 
religioasă a creștinismului. Dinastia macedoneană s-a dovedit la 
fel de activă în domeniul legislativ; printre realizările sale, ea 


! Editată de Zachariă v. Lingenthal, in Collectio librorum juris graeco-romani 
ineditorum, Lipsiae, 1852. 

? Op. cit. 

5 A. Vasiliev, L'Empire byzantin, Paris, 1932, I, p. 322. [vezi și A. A. Vasiliev, 
Istoria Imperiului Bizantin, traducere şi note de lonuţ-Alexandru Tudorie, 
Vasile-Adrian Carabă şi Sebastian-Laurentiu Nazáru, Polirom, Iaşi, 2010, 
pp. 255-256 - n. tr.]. 

+ Op. cit, I, p. 327. 

5 A history of tbe later Roman Empire from Arcadius to Irene, IL, p. 414. 

numără opera monumentală a Basilicalelor lui Leon VI cel Înţe- 
lept. Dreptul, cum bine a spus Nicolae Iorga! „nu este un capitol 
din istoria Bizanțului. El este, cu schimbările sale de atitudine..., 
regula, chiar esența acestei societăți, elementul prin care ea tră- 
ieste și modelează“. S-ar putea adăuga că teologia și arta au jucat 
un rol la fel de important; în orice caz, epoca despre care vorbim 
a îmbogățit în mod deosebit dreptul, acest dar prețios pe care 
Noua Romă i l-a oferit civilizației. 


II. ICONOCLASMUL. SFÂNTUL GHERMAN 
AL CONSTANTINOPOLULUI 
(CCA. 633-733 D. HR.) 


Nu ne este ușor să înțelegem diferitele aspecte ale mișcării 
propriu-zis iconoclaste; pentru că toate operele iconoclaștilor (de- 
crete imperiale, hotărâri ale Sinoadelor iconoclaste de la 753-754 
şi din 815, tratate teologice) fiind distruse prin triumful adversa- 
rilor lor, nu ne rămân decât unele fragmente și informații indi- 
recte furnizate de respingerile ortodocșilor. Cu siguranţă, nu putem 
avea îndoieli asupra a ceea ce constituia fondul iconoclasmului, 
dur ne lipsesc nuanțele, dezvoltările și variațiile, bogățiile argu- 
mentelor. Mai întâi, este interesant de semnalat că iconoclasmul 
exista avant la lettre; sfântul Epifanie (sec. al V-lea) deja se ridicase 
contra icoanelor. Împărații iconoclaști având convingerea sinceră 
a contribuției lor la îmbunătățirea Bisericii și la purificarea creș- 
tinismului au luat conducerea mișcării iconoclaste. Iconoclasmul 
«enunță cu indignare excesele idolatre ale adoratorilor moaștelor 
y ale icoanelor, iar primul decret al Sinodului iconoclast din 754 
numește arta pictorilor o „artă blestemată“. Mai este de precizat 
că nu îi era permis artei să picteze lumea supranaturală și nici pic- 
torului să-i reprezinte în operele sale pe sfinți și pe Iisus Hristos. 


! Définir Byzance, BZ, t. 30, (1929), p. 419. 

Nimic nu ne poate împiedica să observăm sub aceste aspecte 
influențe iudaice și musulmane, mai ales dacă ne gândim la ori- 
ginea orientală a împăraților iconoclaști și la faptul că au fost spri- 
jiniți de provinciile orientale, în timp ce Grecia, insulele și Italia 
s-au declarat în favoarea icoanelor, reabilitate în final de două 
femei, impárátesele Irina și Teodora, două grecoaice. Musulma- 
nii, mai ales sirienii, au fost într-adevăr primii care s-au exprimat 
contra icoanelor, deoarece simțeau că icoanele rănesc sentimentul 
profund pe care ei îl aveau despre atotputernicia și veșnicialui Dum- 
nezeu, pentru care ei găsiseră o expresie mai potrivită în orna- 
mentarea simbolică în care găsiseră un limbaj metafizic. Văzut 
prin acești intermediari, iconoclasmul poate părea a fi o reintoar- 
cere la lupta contra umanismului bizantin, căci cultul icoanelor 
nu trădează oare în realitate o anumită umanizare a supranatura- 
lului? Pe de altă parte, ceea ce constituie esențialul chestiunii 
dezbătute este problema hristologică. A-L picta pe Hristos, spune 
impăratul Constantin V, aceasta înseamnă a circumscrie natura 
divină care nu poate fi circumscrisă; în orice caz, rezumă acesta, 
cultul icoanelor, în privința lui Iisus, distruge dogma despre ă0vy- 
xvtoç Evwoig'. Cât despre Maica Domnului și despre sfinți, 
icoanele sunt un dispreț față de ei; aceasta înseamnă ca cei care 
sunt în slavă să fie așezați într-o materie rea; înseamnă să le fie 
pătată slava atunci când sunt reprezentați într-o materie inertă și 
moartă. Raționalismul lor intransigent îi împiedică pe iconoclaști 
să vadă în icoane o exprimare necesară a sufletului care crede, un 
simbol, și ne duce cu gândul la raționalismul de același tip al mono- 
fiziților care, pentru a păstra natura divină în toată puritatea ei, 
nu voiau să vadă în Iisus decât divinul. 

Sfântul Gherman, patriarhul Constantinopolului, forțat de împă- 
ratul Leon Isaurul să se declare contra icoanelor, a fost cel care a expus 
esenţialul iconologiei tradiționale, respingând teza iconoclastă.! 


* „Unire neamestecată“ (n. tr.). 
! Migne, P.G., 98, 156 si urm.; Mansi, t. XII, col. 100 si urm. 

El întreprinde o fină analiză a cultului și a actului exterior de 
cinstire a icoanelor. El împarte cultul în cult absolut, rezervat 
doar lui Dumnezeu! și care se subimparte în latria şi doulia, și în 
cultul relativ, cultul pe care îl primesc icoanele; el este relativ 
pentru că este un mijloc pentru a se obține un scop, pentru a se 
ridica la /atria doar a lui Dumnezeu. În al doilea rând, materia 
icoanelor nu are nicio legătură cu cinstea oferită chipului repre- 
zentat. În consecinţă, Biserica nu s-a îndepărtat de învățătura 
Decalogului ce respinge adorarea idolilor, precept care vizează 
icoanele considerate a reprezenta natura divină. Dar în privința 
lui Iisus, „noi redăm“, spune acesta, „imaginea sa de om și chipul 
său cu formă umană după trup și nu după cea a dumnezeirii sale 
incomprehensibile și invizibile“. În orice caz, având în vedere 
asemănarea atitudinilor exterioare pe care le au credincioșii față 
de icoane cu cele ale păgânilor față de idoli, nu trebuie să tragem 
concluzia unei asemănări în privința cultului. Ceea ce contează 
nu este acțiunea exterioară, ci sentimentul interior care o dic- 
tează.? Prin aceste distincții, Gherman, conferind cultului icoa- 
nelor toată spiritualitatea creștină, arată și modul de a evita pericolul 
idolatriei, care îi amenință în permanență fundamentul, hrănit 
liind de materialitatea sa. 

O altă scriere a lui Gherman este de un mai mare interes filo- 
solic, referindu-se la sfârşitul vieții, De vitae termino,‘ la justifica- 
tca Providenţei divine - in special în ceea ce privește viața omului -, 
sub forma unui dialog între un raționalist și un fidel al tradiției 
icligioase. Raţionalistul susține că totul este un efect al întâm- 
plării și refuză să se supună oricărei autorități; el cere o dezvoltare 
metodică a subiectului și a argumentelor. Conflictul se prefigu- 
tează clar de la început cu ocazia unui text din Sfântul Vasile care 


! P.G., 177, 168-169. 

' Traducere preluată din V. Grumel, EOR, t. 21, p. 167; P.G., 98, 156-157. 
' P.G., 98, 180-181. 

* Op. cit, 98, 92-129. 

spune că moartea vine în momentul în care se împlinesc scopurile 
vieții pe care Dumnezeu, de la început, le-a fixat pentru fiecare 
prin judecata sa dreaptă și echitabilă.! Ragionalistul susține cá 
Sfântul Vasile nu are in vedere momentul morţii fiecăruia, ci 
întoarcerea generală a omului în pământ. La aceasta credinciosul 
răspunde că Sfântul Vasile vorbește despre moartea fiecăruia 
dintre noi, predestinată de Dumnezeu în vederea a ceea ce este 
bine pentru fiecare. Primul dă o interpretare fizică a textului și a 
chestiunii dezbătute, iar al doilea îi opune acesteia o interpretare 
metafizică, eshatologică. Credinciosul sfârșeșete prin a-l convinge 
pe raționalist cá predestinarea este absolutá? Cum să susţinem 
altminteri omnisciența divină? Totuși, nu rezultă cá preștiința și 
predestinagia sunt identice, preștiința ducând la susținerea con- 
dițiilor vieții fiecăruia, toate fiind prezente în Dumnezeu. Ceea 
ce este pentru om vederea obiectelor aflate în fața lui, este pentru 
Dumnezeu preștiința viitorului.* Omul, oricât de predestinat 
este, nu încetează să fie liber, căci el este liber să aleagă între bine 
și rău; altceva este dacă, în planul creaţiei, alegerea este deja pre- 
destinată.5 Criminalul nu încetează să fie responsabil de crima sa, 
din cauză că este predestinat, căci el nu este judecat în raport cu 
rezultatul a ceea ce a făcut, ci în raport cu dispoziția de care a dat 
dovadă, făcând ceea ce a făcut.* Există aici un efort remarcabil de 
interiorizare a actului moral, pentru a scăpa de fatalismul implicat 
de predestinare. Trebuie, totuși, să avem în vedere că Gherman nu 
reușește să stabilească în mod clar și suficient diferența ce există 
între preștiință și predestinare divină, și justificarea liberului arbi- 
tru în ciuda predestinării. 


* Op. cit., 98, 96 

2 Op. cit., 98, 128. 
3 Op. cit., 98, 109 
* Op. cit., 98, 113. 
5 P.G., 98, 105. 

6 Op. cit., 98, 129. 

Gherman face și el scolii la scrierile lui Dionisie Pseudo-Areo- 
pagitul, atribuite pe nedrept până aici Sfântului Maxim; dar rolul 
lui de scoliast nu este încă suficient fixat. 


III. IOAN DAMASCHINUL (CCA. 674/75-749 D. HR) 


Originar din Damasc, din Siria, el a fost numit pentru elocința 
sa, Chrysorrhoas, xovcoooóac, „cuvântătorul de aur“.* Cea mai 
mare parte a vieții sale a petrecut-o, ca monah și preot, la mănăs- 
tirea Sfântul Sava, aproape de Ierusalim. A fost, împreună cu 
"Teodor Studitul, apărătorul cel mai ferm al iconolatriei, al inde- 
pendenţei Bisericii și, în general, al ortodoxiei. Iubirea sa înflă- 
cărată pentru adevărul dogmei, pentru mântuirea omului, i-a dat 
forța de a încerca să realizeze, într-un efort de mare anvergură, 
prima expunere sistematică a dogmei. Leonţiu de Bizanț, Sfântul 
Maxim și Anastasie Sinaitul au fost precursorii pretiosi pe care 
loan Damaschinul i-a folosit din plin. Dar ceea ce aceștia au făcut 
pentru o parte sau doar într-o chestiune, Damaschinul a realizat 
pentru toată dogma și chiar pentru totalitatea științei. A vrut să 
facă în așa fel încât să nu existe nimic care să mai fie adăugat după 
el. Scolastica bizantină nu începe cu el așa cum se obișnuiește să 
ve spună, ci el este expresia cea mai desăvârșită a acesteia; de alt- 
minteri, din acest punct de vedere, loan Damaschinul a fost un 
model prețios pentru occidentali. Spirit sistematic, el dă dovadă 
de calități fundamentale pentru sarcina întreprinsă; claritatea, 
precizia meticuloasă a termenilor și a folosirii lor, plăcerea deo- 
sebită pentru diferențieri, pentru împărțiri și argumentare sunt 
virtuțile care îl caracterizează cel mai mult. 

loan Damaschinul va fi studiat în tinerețea sa, cu un interes 
deosebit, pe filosofii greci și știința greacă — primele două cărți din 


` Termenul mai poate fi tradus ca „valul de aur“, „cel ce poartă aurul“, iar cu 
ielerire la loan Damaschinul denumește calitățile oratorice și dogmatice ale aces- 
un Sfânt Părinte. În arabă: Yahya ibn Mansur (n. tr.). 

Izvorul cunoștinței sunt dovada acestui fapt; el este, pe de altă 
parte, considerat părintele filosofiei bisericești. În sensul propriu, 
el nu este totuși nici filosof, nici savant, nu este decât teolog. Este 
interesat de filosofie și de filosofi doar în scopuri teologice, pen- 
tru clarificarea dogmei, ca și precursorii lui. Ca atare, nu este de 
mirare că, asemenea lui Filon și lui Clement din Alexandria, și 
loan Damschinul susține că teologia este regina, în timp ce filo- 
sofia si celelalte științe îi sunt slujitoare acesteia.! Adevărul fiind 
dat de Revelaţie, trebuie găsite mijloacele umane (iar in acest caz 
este vorba de filosofie și de științe) pentru a o înțelege, a o fun- 
damenta și a o exprima în mod rațional. O atitudine pe cât de 
ortodoxă cu putință. Din același fond provine și o altă trăsătură 
a lui loan Damaschinul, smerenia, care îl face deseori să spună că 
nu este decât ecoul fidel al Părinților de dinaintea lui; el nu adaugă 
nimic de la sine, după cum susţine, și nu face decât să adune co- 
morile celorlalți.? Într-un efort de obiectivare, el vrea să dispară 
complet, pentru a nu-i lăsa să vorbească decât pe Părinți și pe Dum- 
nezeu. De altminteri, dacă îndrăznește să vorbească, asta este 
pentru a se supune; cea mai mare parte dintre scrierile sale, inclu- 
siv lucrarea lui capitală Jzvorul cunoștinței, sunt într-adevăr fruc- 
tul supunerii.* Smerenia, adaugă loan Damaschinul, este arta de 
a sta la locul tău; și stăm la locul nostru dacă ne supunem Crea- 
torului și dacă îl slăvim prin această supunere. Lui Dumnezeu i 
se cuvin slava și cinstea; cât despre oameni, ceea ce li se cuvine lor 
este măsura pe care le-a stabilit-o Cel care le-a dat ființa. Există 
aici primele idei principale din doctrina sa despre predestinare, de 
care ne vom ocupa în continuare. Trebuie să ne întrebăm, în 
funcție de cele spuse anterior, dacă Joan Damaschinul este într-ade- 
văr doar un ecou. Este adevărat că preia din abundență de la 


! P.G, 94, 632 B. 

? Op. cit., 94,533 A. 

3 Op. cit., 524 B; 726 A; 1232, 1284, 1596; Op. cit, 95,100 A. 
* Op. cit, 94, 524 B. 

5 P.G., 94, 1553 AB. 

Părinții Bisericii sau de la filosofi fără a-și face probleme, fără ca 
«e cele mai multe ori să se stráduiascá să ne avertizeze asupra aces- 
tor împrumuturi. Pasaje, texte, opere uneori întregi, sunt pre- 
luate de el așa cum sunt. Există, totuși, un fragment semnificativ 
unde spune că deschide gura plin de speranța că aceasta, prin 
vrerea superiorilor săi, se va umple de Duhul Sfânt și că va spune 
cuvinte care nu vor fi rodul propriei sale gândiri, ci rodul Duhu- 
lui, care D face înţelepţi pe cei orbi.! Este un fel de a spune că are 
încredere în sine însuși. Este ceea ce face din el nu numai un ecou 
puternic, ci și un exeget și un dezvoltator, o persoană care are 
propria sa opinie de precizat asupra chestiunilor de dogmă și care, 
prin intermediul dogmei, ordonează și sistematizează totalitatea 
velor știute, concentrând și unificând în ea vocile multiple ale 
secolelor anterioare. Se recunoaște în general că Ioan Damaschi- 
nul este mai original în scrierile sale polemice, cum ar fi marele dia- 
log, Contra manibeilor şi în tratatul Contra monoteliților decât în 
Izvorul cunoștinței. Aceste scrieri au gi ele un interes filosofic, deoa- 
rece loan Damaschinul face în ele apel constant la noțiuni filosofice. 

Dat fiind faptul că eșecul iconoclasmului marchează triumful 
llefinitiv al ortodoxiei, la care Ioan Damaschinul a contribuit in 
mare măsură, este potrivit să precizám aici, ca o continuare a ceea 
ve am spus trăsăturile principale a ceea ce constituie, în opinia 
noastră, esența ortodoxiei. În general, se admite că triumful orto- 
loxiei este o victorie asupra idealismului spiritualist și asupra 
interpretării mistice și filosofice a dogmei, reprezentate prin ere- 
sii. Că există în nucleul oricărei erezii, aproape mereu, un efort 
de înțelegere a dogmei într-un mod mai liber, este dificil de negat, 
dar că ereziile sunt în general interpretări mai încărcate de misti- 
«ism și mai filosofice ale ei, acest aspect este discutabil; nici orto- 
loxia nu încetează să fie o interpretare filosofică și mistică a 
dogmei. Putem chiar presupune că aceasta este mai mistică și că 


' Op. cit., 94, 524-525. 
' A se vedea mai sus. 

tocmai pentru că pleacă de la o intuiție mai directă și mistică a 
adevărurilor divine ea simte mai mult dorința de precizare dog- 
matică și de expunere rațională, fermă, clară și precisă a adevă- 
rurilor revelate. Mistica, dorința de precizare dogmatică și reflecția 
se potrivesc. Acesta este fondul comun al oricărei ortodoxii. Ceea 
ce face diferența capitală între ortodoxie și erezii rezultă din 
voința fermă a celei dintâi de a nu se îndepărta deloc de funda- 
mentul istoric al creștinismului. Acest fapt se manifestă mai ales 
în marile conflicte legate de natura lui Hristos. Ortodoxul nu își 
dezvoltă mistica și gândirea-i rațională decât în interiorul dogmei, 
pentru a și-o asimila. Graţie atitudinii sale, ortodoxia nu devine 
o doctrină filosofică, ci rămâne o afirmare mistică a dogmei, 
propusă ca atare rațiunii pentru a fi elaborată și dezvoltată în mod 
raţional. Deci, dacă ereziile sunt deseori mai filosofice în punctul 
de plecare, ortodoxia este la fel de filosofică în interiorul dogmei. 
În interiorul ortodoxiei creștine, concepute astfel, trebuie să dis- 
tingem ortodoxia bizantină de ortodoxia occidentală. Făcând 
distincția nu ne gândim desigur la conţinutul patriotic sau, mai 
general, politic pe care l-a luat ortodoxia bizantină. Mânuind o 
limbă greacă rafinată și clară, aláturánd erudiţia patristică și pro- 
fană unei dialectici fine, ortodoxia bizantină arată o predilecție 
frapantă pentru studierea și aprofundarea lucrurilor dumneze- 
iești; ei îi place să speculeze asupra lucrurilor dumnezeiești. Este 
moștenitoare în mod mai direct a spiritului grec, care a avut plă- 
cerea analizei logice, respectiv abstracte, a ființei. Elaborarea dog- 
mei, speculația asupra lucrurilor divine, iată ceea ce face gloria 
acestei ortodoxii, în timp ce ortodoxia occidentală, moștenitoare 
în mod mai direct a tradiției romane, este interesată mai degrabă 
de consecinţele pe care dogma adoptată le comportă în privința 
omului și a vieții sale. Aceste consideraţii sunt justificate pe baza 
Izvorului cunoștinței a lui loan Damaschinul, care este opera mo- 
del a ortodoxiei bizantine și care, fundamentând-o, o distinge clar 
de ortodoxia occidentală. 

Acum trebuie precizat rolul rațiunii în interiorul ortodoxiei 
bizantine, în viziunea Damaschinului. În micul său tratat Despre 

dragoni și fantome,! el condamnă superstițiile și trage concluzia că 
lipsa de cunoaștere este un izvor al greselii. El respinge super- 
stiņiile prin rațiune, cerându-i explicarea fenomenelor fizice, cum 
ar fi fulgerul si tunetul. La fel, în Izvorul cunoștinței, orice ani- 
mism al universului este respins cu tărie; „nimeni să nu creadă“, 
zice Damaschinul, „că cerurile și stelele sunt însuflețite; căci, 
într-adevăr, ele sunt neînsuflețite și insensibile“,? iar în altă parte, 
„nu vorbi de rău de materie, căci ea nu este lipsită de cinste. Nimic 
din ceea ce a creat Dumnezeu nu este lipsit de cinste; maniheii 
sunt cei care adoptă această teză. Este lipsit de cinste ceea ce, nea- 
vându-și cauza în Dumnezeu, este propria noastră invenție... adică 
păcatul“.? Este evident că aceste considerații nu sunt dictate de 
rațiuni de ordin științific, ci de ordin teologic; totuși, ele duc la 
o concepție mai obiectivă a naturii și a materiei. Motive tot de 
ordin moral și teologic preluate de la Philopon îl fac să respingă 
ustrologia.* Există oameni, zice el în altă parte, care cred că nu 
este necesar să studiem natura; nu vrem, spun aceștia, să studiem 
natura, ci teologia. Trebuie să știm că acestea sunt cuvintele unor 
oameni leneși și inactivi. Căci teologia este demonstrată prin 
studierea naturii, care este fundamentul teologiei. Este un fel de 
4 spune că nu este contradicție între rațiune și credință. Am putea 
trupe concluzia că loan Damaschinul deschide un larg orizont de 
investigare rațională a universului. Dar nu este deloc așa. Cre- 
dina că totul este făcut așa cum Dumnezeu a poruncit, îl face, în 
„calitate, pe loan Damaschinul indiferent la cercetarea propriu-zis 
wiinţifică. Fie că cerul este o sferă, spune el, sau o emisferă, cum 
alirmá alții, esențial este că totul a fost făcut din poruncă deng? 
Deci putem trage concluzia, din cele de mai sus, că, dacă abordăm 


! P.G., 96, 1599-1604. 

! Op. cit., 94, 885 A. 

' Op. cit., 94, 1245 C. 

* A se vedea mai sus. P.G, 94, 892 D-896 A. 

* Al cincilea discurs, ExkActiac'ukóc Qágoc, t. XIII, p. 126. 
* P.G., 94, 884 B. 

prin rațiune adevărul, rațiunea nu este lucrătoare decât prin cre- 
dn, care este o acceptare lipsită de orice curiozitate.! Rațiunea 
nu va lucra doar în interiorul dogmei, ea va lucra și pentru dogmă: 
„Chiar dacă adevărul nu are nevoie de o multitudine de argu- 
mente, ne vom folosi de el pentru a-i înfrânge pe adversari și 
cunoașterea eronată“. Astfel, dialectica, slujitoarea teologiei, va 
fi acceptată din necesități teoretice și practice, pentru a funda- 
menta dogma și pentru a stinge ereziile. Dialectica, independentă 
de celelalte arte, instrument, și nu parte a filosofiei, concepută în 
acest mod nu este decât logica formală, modul de a proceda al 
rațiunii. De aceea, loan Damaschinul, având de făcut expunerea 
credinței în /zvorul cunoștinței, se vede obligat să o preceadă de 
o lucrare întinsă despre dialectică, pentru a arăta care sunt for- 
mele elementare ale rațiunii și cum trebuie să le folosim pentru 
a le face să aducă roadă. După o scurtă introducere despre cunoaș- 
tere, despre filosofie - a cărei certitudine o apără împotriva scep- 
ticilor^ - și despre ființă, unde sunt prezentate mai multe definiții 
una după cealaltă fără nicio detaliere, Ioan Damaschinul trece la 
logică, unde se oprește în mod special la cele cinci voci”, si la 
categorii. Această parte este de departe cea mai interesantă. Dacă 
dialectica este un instrument, ea prezintă adevărul în maniera sa. 
Ea îl propune prin conţinutul pe care îl conferim termenilor 
folosiți. Or există concepții creștine ireductibile la filosofia din 
afară, acestea cerând ca noi să concepem într-un mod nou anu- 
miti termeni sau să creăm alții noi. Dar această parte, oricât de 
interesantă ar fi, nu este o operă originală a lui Ioan Damaschinul 
care nu face decât să adune aici sistematic, cu excepția câtorva 
nuanţe, ideile lui Leonţiu, ale lui Maxim și ale lui Anastasie Sinaitul. 


1 Op. cit, 94, 1128 D. 

? A se vedea mai sus; p. 88; P.G., 94, 532 B. 

3 Op. cit, 94, 536 C. 

* Op. cit., 94, 538 B. 

" Este vorba despre așa-numitele cinci voci ale lui Porfir: genul, specia, dife- 
renta, propriul si accidentul (n. tr.). 

Ca atare, ne vom opri aici la câteva precizări privind contribuția 
lui Ioan Damaschinul. Ființa, spune el, se împarte în esență și în 
accident; nu ca un gen în speciile sale, ci ca o vox zequivoca.! Esenţa 
şi accidentul, sunt, altfel spus, predicate ale ființei. Ca atare, ousia 
(ființa) nu este doar elementul comun care se află în indivizi - 
firea umană a lui Hristos nu este ousia comună -, ci ea posedă, prin- 
tre altele, note individuante, fără a fi prin acest fapt un ipostas. 
Aceasta nu împiedică ousia să fie comună tuturor ipostasurilor 
pe care ea le conține.? Este ceea ce face că ousia este echivalentă cu 
natura, forma, specia. Există aici o diferență capitală între gân- 
di rea creștină și filosofii ceilalți care disting ousia de natură, con- 
siderând ousia drept ființa absolută, iar natura drept specia prin 
excelență, în timp ce Părinții, plecând de la ideea că elvau și 
nepvkEvar sunt identice, susțin identitatea dintre natură, ousie, 
formă, specie. Natura este definită în altă parte ca legea sau 
puterea conferită de Creator de la începutul lumii și în funcție 
de care fiecare lucru este animat sau nu.* Din această bază comună 
a gândirii creștine, Damaschinul știe să tragă consecințe intere- 
sante. Această ființă, se întreabă el, există ea în afara indivizilor? 
Răspunsul este că ființa nu există în ea însăși, ea poate fi doar 
înţeleasă cu ajutorul gândirii. Ca atare, noțiunea sa posedă esența 
lără existență; prin intervenţia accidentelor ajungem la ipostasul 
simplu. Ca atare, adevăratul real este individul, persoana; per- 
soana concretă trebuie afirmată mai întâi, iar apoi restul va veni 
«1 i se adauge pentru a o constitui în realitatea ei plenară. Deci, 
in acest mod, persoana, existența concretă, ipostasul, se află în 
varf; ea este cea care face ca totul să subziste; ființa sau natura, 


' P.G., 94, 617 A. 

: Op. cit., 94, 1008 A. 

` ma fi“ și „a face să crească, a produce“ (n. tr.). 

' Op. cit, 94, 589 

+ Op. cit, 95, 145 C. 

" Op. cit., 94, 1021 D; 621 A. 

“ Op. cit., 94, 616 B; 669 A; 745 D. ^L 

respectiv elementul comun, nu subzistă decât prin și în ipostas. 
Locul accidentelor individuante trebuie să fie în mod necesar 
între ipostas și ousie. În lumea ființelor create, spune Damaschi- 
nul, diviziunea ipostasurilor este un fapt, comunitatea de natură, 
contiguitatea și unitatea sunt înţelese prin rațiune și prin gândire. 
Se întâmplă contrariul cu Sfânta Treime; aici, comunitatea și uni- 
tatea sunt un fapt, în timp ce diferenţa ipostasurilor este înțeleasă 
prin gândire.! Philopon formulase deja consideraţii asemănătoare 
în tratatul său Diaitetes, dar expunerea lui Ioan Damaschinul este 
mult mai clară. Atitudinea sa decisiv nominalistă împinge mintea 
spre ceea ce este considerat adevăratul real, concretul, existentul, 
îndepărtând-o de conceptualismul peripateticienilor. Ceea ce noi 
numim personalitate, subzistență, loan Damaschinul o face să 
consiste în existenţa însăși.? Și, într-adevăr, noțiunea de existență 
este pivotul gândirii ortodoxe, care este mai degrabă un efort nu 
numai pentru a înțelege existența, ci și de a o mântui, un efort de 
mântuire, și nu un efort de a înțelege esența. loan Damaschinul, 
exprimând bine aceste preocupări, consideră angoasa al șaselea și 
cel mai înalt grad al fricii și o definește ca «pófov ðantooesws.? 
Angoasa este o patimá constitutivă a naturii umane, in forma pe 
care a luat-o după căderea în păcat; ea nu este în fond decât expre- 
sia dorinţei naturale de a exista. Omul, ca orice ființă, fiind creat, 
este firesc să dorească să persevereze în a fi; de aici și teroarea pe 
care o provoacă moartea ca indice al pierderii totale a existenței. 
Această dorință își găsește deplina sa împlinire în restaurarea 
finală, când fiecare suflet își va regăsi trupul pentru a duce împre- 
ună cu el o existență veșnică. Considerațiile următoare ne ajută 
să vedem chiar mai bine modul în care gândirea lui loan Damas- 
chinul este în mod esenţial calitativă. Trei lucruri, spune el, sunt 
fără cantitate: unitatea, punctul și momentul prezent. Reunirea 


1 P.G., 94, 828 AD; 829 B. 

2 Op. cit, 94, 1032 A. 

3 Op. cit., 94, 932 C. [„frica de cădere“, n. tr.). 
* Op. cit., 94, 1081 B. 

unităților dă naștere cantității; cât despre punct, neavând nicio 
dimensiune, el nu este susceptibil nici de măsură, nici de calcul; 
iar în ceea ce privește părțile minime ale timpului, ele au un ter- 
men comun care le unește, acesta fiind momentul prezent care 
este fără cantitate. Astfel, noțiunile fundamentale ale științei 
noastre cantitative sunt concepute ca fiind străine, prin natura 
lor, de cantitate. Prin lucrarea sa, loan Damaschinul a oferit un 
manual prețios al logicii lui Aristotel, văzută prin intermediul gân- 
dirii creștine; dialectica este la el, așa cum am spus, un instrument, 
dar oare nu era aceasta deja la peripateticieni un instrument? Pe 
de altă parte, dispunerea și întinderea Izvorului cunoștinței permit 
să se observe clar la Ioan Damaschinul intenţia de a face utilă 
filosofia profană substituindu-i teologia. Lucrarea se prezintă sub 
forma unui sistem teologico-filosofic; locul filosofiei este ocupat 
aici de teologie; fizica și morala nu lipsesc, iar totul este precedat 
de dialectica ce conține definițiile și postulatele construcției. Dacă 
vrem să înțelegem gradul de perfecțiune obținut de loan Damas- 
chinul în această lucrare de sistematizare, nu avem decât să-i 
comparăm scrierea cu un alt text mult mai simplu al lui Teodoret 
de Cyr (sec. al V-lea) care i-a servit drept model lui loan Damas- 
chinul. Trebuie să observăm că în realitate rolul dialecticii, al 
rațiunii înseși nu diferă esențial de rolul care îi era rezervat de 
peripateticieni și mai ales de stoici. Aici, ca și la aceștia, rațiunea 
este esențialmente constructivă și apodicticá; ea nu este analitică 
aşa cum era la Platon. Din acest punct de vedere foarte impor- 
tant, loan Damaschinul, și cu el toată ortodoxia, sunt foarte 
apropiați de Aristotel, deși el are un simț profund al distanței care 
il desparte de Stagirit, pe care nu a vrut sub niciun chip să îl 
accepte ca cel de-al treisprezecelea A postol.! În general; atitudinea 
w fatá de filosofia profană nu prezintă un interes deosebit, căci ia 
«lin aceasta ceea ce era deja admis în tradiția Bisericii. După cum 
vedem, credința este baza și fundamentul rațiunii în toate mișcările 


' P.G., 94, 1441 A. 

sale, în funcție de unde pornește, de la credință sau de la obser- 
varea naturii. Pe bună dreptate, rațiunea nu este un izvor de 
cunoaștere si de adevăr, ea ne ajută doar să abordăm adevărul. 
Unicul izvor al adevărului și al cunoașterii rămâne credința. Do- 
vada în acest sens este oferită de faptul că pentru cei care exami- 
nează lucrurile dumnezeiești prin intermediul raționamentelor 
umane și naturale, lucrurile credinței sunt lipsite de conținut, 
deoarece tot ceea ce are legătură cu Dumnezeu este dincolo de 
natură, de rațiune, de raționament. Cunoașterea acestor lucruri 
este o cunoaștere psihică și ðarpoviwðns.! Or, se întâmplă că 
doar această cunoaștere ne face să înțelegem sensul profund al 
lumii sensibile care ne înconjoară și sensul nostru; ea este baza 
oricărei cunoașteri, ca o cunoaștere adevărată a ființelor.? Prin 
aceste trăsături se definesc clar cele două izvoare, mistica și rați- 
unea, ale gândirii lui loan Damaschinul, ale întregii gândiri orto- 
doxe. Ea nu este rațională decât pentru că a fost mai întâi mistică. 
Dumnezeu, care este fundamentul și siguranța oricărei cunoaș- 
teri, și cauzalitatea universală, este incomprehensibil și inefabil? 
el este înțeles prin credinţă, si nu prin studiu rațional.* Așa cum el 
nu ne-a comunicat esența sa, la fel nu ne-a comunicat nici cunoaș- 
terea esenței sale.* Ceea ce noi concepem despre el, nu este esența 
lui, ci ceea ce este în jurul esenței sale,* respectiv atributele esenței 
sale, negative pentru cea mai mare parte dintre ele. Dumnezeu nu 
este niciuna dintre ființe, nu pentru că el nu există, ci pentru că 
el este dincolo de toate ființele, umplând totul.” Faptul că Dum- 
nezeu este peste tot, că el este cauzalitatea universali? gândul că 


1 P.G., 94, 1128 B. [„demonică, diabolică“, n. tr.]. 
2 Op. cit, 94, 529 A. 

Op. cit, 94, 789 A. 

* Op. cit, 94, 780 A. 

5 Op. cit., 94, 845 B. 

* Op. cit., 94, 800, 840. 

7 Op. cit., 94, 800. 

8 Op. cit., 94, 856 A. 


Secolele al VIII-lea, al IX-lea şi al X-lea 165 


el este o ființă, așa cum este orice fung, trădează influența lim- 
bajului într-un fel panteist al lui Dionisie. loan Damaschinul are 
grijă să igi corecteze propriile expresii, spunând că Dumnezeu, 
aducându-ne la viață, nu ne-a comunicat nici ființa sa, nici cu- 
noașterea ființei sale, și că totul fiind o ființă, el este dincolo de 
orice ființă, dincolo de ființa însăși, unind în el întreaga pleni- 
tudine a fiinţei, ca un ocean de ființă infinită gi fără limite precise; 
el este izvorul ființei. De aceea, numele care i se potrivește cel 
mai bine lui Dumnezeu, este pur și simplu „ființă“, sau „cel bun“, 
deoarece când vorbim de Dumnezeu nu putem spune mai întâi 
ființa şi mai apoi bunătatea. Ca atare, bunătatea există în Dum- 
nezeu în același timp cu ființa; „a fi“ si „a fi bun“ sunt identice la 
El. Aceste idei sunt din Platon, pe care Ioan Damaschinul le ia de 
bh Dionisie Pseudo-Areopagitul, îndepărtându-se de concepția 
marilor Părinți ca Grigorie de Nazianz, care susținea că doar 
ființa în toată plenitudinea sa este proprie lui Dumnezeu. Este 
adevărat că loan Damaschinul ajunge la aceeași concluzie, dar 
susținând, tot urmând ideile de la Platon, identitatea binelui și a 
voinței dumnezeiești.* Dumnezeu poate tot ceea ce vrea, dar nu 
vrea tot ceea ce poate.” Această influență a lui Platon a împiedicat 
pândirea creștină să delimiteze, într-un mod clar și profund, punctul 
de vedere religios de punctul de vedere etic, așa cum ne-am fi 
putut aștepta după exemplul Părinților din secolele al IV-lea și 
4l V-lea. Orice ar fi, Dumnezeu este, în viziunea lui Ioan Damas- 
chinul, ființa unică, a cărei esență este de a exista. Această identi- 
tate între ființă și Dumnezeu explică modul în care gânditorii 
creştini pot să-l conceapă pe Dumnezeu ca pe o ființă în același 
timp necesară și liberă. Deși de neconceput, Dumnezeu este vizi- 
bil pentru oricine dorește să îl vadă, căci el este peste tot, în orice 


! Op. cit, 94, 537 B. 

? P.G, 94, 169 D; 537 B; 800. 
> Op. cit, 94, 836 B. 

* Op. cit., 94, 1076 CD. 

5 Op. cit., 94, 860-861. 

ființă umană; dar fiindcă orice ființă umană este atașată de ființă, 
existența sa nu este posibilă dacă nu își are izvorul în Dumnezeu, 
care este ființa.! Acest mod de a gândi este opusul celui al lui Aris- 
totel pentru care nu exista decât o diferență de raționament între 
ființă și existență. Pentru loan Damaschinul, și pentru creștinism 
în general, există o prăpastie între ele. Dumnezeu fiind ființa unică, 
este firesc în mod necesar ca toate creaturile ce posedă ființa să fie 
efectele sale. Se așază astfel la rădăcina ființelor forma cu cea mai 
pronunțată dimensiune universală din câte există. 

Cât despre credința sa în existența și în unitatea lui Dumne- 
zeu, ca un adevărat scolastic ce este, loan Damaschinul încearcă 
să o demonstreze. Argumentele lui sunt luate fie din atributele lui 
Dumnezeu, ca perfecțiunea și imensitatea sa, fie din guvernarea 
$i ordinea lumii, sau din principiul metafizic după care unitatea 
este anterioară pluralității.? Toate dovezile merg de la efect la cauză, 
gen de demonstraţie de care s-au folosit mult Aristotel şi stoicii 
$i care ne permite să susţinem existența unui lucru fără a cunoaște 
nimic despre el, doar cu excepţia că el produce un efect anume. 
Este procedeul cel mai uzual și în știința actuală. Fiinţele, zice Ioan 
Damaschinul, sunt fie create, fie necreate; primele sunt supuse 
schimbărilor, celelalte nu; ca atare, în mod necesar ființele schim- 
bătoare sunt create de o ființă necreată și neschimbătoare care 
este Dumnezeu. Același procedeu este folosit și în argumentul 
privind stăpânirea lui Dumnezeu, și în cel al ordinii care dom- 
nește în lume; care a fost reluat de Toma d'Aquino.* Al patru- 
lea argument, împrumutat de la Aristotel, este cel al primului 
motor nemișcat, care mișcă universul prin nemișcarea sa.? loan 
Damaschinul folosește acest argument pentru a demonstra că 
divinul, deși incomprehensibil, este în mod necesar imobil și 


! Op. cit., 94, 856 A. 

2 P.G., 94, 793-798. 

3 Op. cit., 94, 796-798. 

* Summa contra gentiles, I, cap. XIII şi Summa Theologica, |, 2 şi art. 3. 
5 P.G., 94, 800 A. 

necorporal. Este important de remarcat faptul că loan Damas- 
chinul își ia din acest argument concluziile contra lui Aristotel, 
care vede în cer ceva ce ar fi corpul lui Dumnezeu. Or, acest al 
cincilea corp se mișcă, zice Damaschinul, deci el este mișcat de un 
altul; el nu poate fi, ca atare, prima cauză, el nu este decât un efect, 
0 creatură. . 

După ce a dovedit existența lui Dumnezeu, îi mai rămâne de 
demonstrat că Dumnezeu este în mod obligatoriu unul. Oricine 
ar accepta mai mulți, spune el, ar admite dumnezei imperfecti. 
Perfecțiunea implică un Dumnezeu; în plus, conchide el, este o 
necesitate naturală ca unitatea să fie anterioară diadei,! iar această 
unitate, în mod natural, nu este altceva decât Dumnezeu. 

Așa fiind Dumnezeu, cum procedează el la creație? Actul 
creator este în Dumnezeu în întregime liber? Dumnezeu creează 
pândind, iar ceea ce gândește este concretizat ca realizare pe care 
Cuvântul o completează și pe care o finalizează Duhul? Dacă 
Dumnezeul creștinilor este unul, el nu este singur - singurătatea 
este un lucru apásátor* -, actul creator este împlinit de cele trei 
ipostasuri ale Treimii. Un alt izvor de inspirație îl va face pe loan 
Damaschinul, cum vom vedea mai departe, să vadă creaţia ca o 
cimanație, pe care el o va numi energie divină pentru a o încor- 
pora mai ușor în concepția tradițională despre creație. 

Iubirea lui Dumnezeu pentru om duce în mod necesar la iubi- 
rea omului față de sine însuși si la datoria de a nu le permite ereti- 
cilor să-l priveze de mântuirea sa. Această dragoste fat de sine și 
[44 de mântuirea sa, plină de optimism, explică, în mare măsură, 
fanatismul și inflexibilitatea apărătorilor credinței, inclusiv a lui 
loan Damaschinul, al cărui optimism îl vom urmări în câteva ches- 
tiuni esențiale, raportându-se la om. 


! Op. cit., 94, 800-801, cap. V. 
! P,G., 94, 812-813. 

' Op. cit, 94, 1865 A. 

Omul, spune Damaschinul, este produsul unirii a două naturi,! 
cea a sufletului și cea a trupului, într-un ipostas, persoană sau 
individ. Această unire, ca orice unire ipostatică, prezintă urmă- 
toarele trei caractere: unitatea ipostasului, persistența naturilor 
unite și a proprietăţilor lor naturale fără schimbare, amestec sau 
confuzie, indestructibilitatea unirii, unicul ipostas pentru naturile 
unite fiind mereu același.? Sufletul și trupul au fost create în ace- 
lași timp sufletul în întregime, și nu doar o parte, este legat de 
trup în întregime, și nu de o parte, ci mai degrabă sufletul e cel 
care îl conţine decât trupul pe el“. În fond, unirea sufletului cu 
trupul rămâne, și după loan Damaschinul, un mister incompre- 
hensibil pentru om. Scopul final al progresului omului în perfec- 
tiune este îndumnezeirea, rod al elanului omului spre Dumnezeu; 
omul ajunge aici prin intermediul energiei dumnezeiești.5 „Ema- 
Data, sau energia dumnezeiască“, spune el, „este una, simplă si 
indivizibilă; deși se diversifică în ființele divizibile pentru binele 
lor și îi acordă fiecăreia elementele constitutive ale naturii sale, ea 
rămâne simplă, căci se multiplică în cele divizibile în mod indivi- 
zibil, chemándu-le și adunándu-le în propria sa simplitate“.* Prin 
aceste formule care ne duc cu gândul la Dionisie Pseudo-Areopa- 
gitul şi la Plotin, Ioan Damaschinul își exprimă gândirea î în pri- 
vinta unității universului. În fiecare ființă energia divină se 
manifestă sub forma potrivită naturii acestei ființe și constituie, 
sub această formă, o chemare la perfecțiunea proprie naturii fiin- 
tei respective. Deci fiecare trebuie să caute forma energiei divine 
pe care o poartă în el, pentru a și-o apropria și pentru a deveni sim- 
plu ca ea, lăsând deoparte divizibilitatea pe care o comportă în cali- 
tate de ființă creată. Ca atare, omul va fi îndumnezeit potrivit 


1 Op. cit., 94, 668 B; 609 B; 616 B. 

? Op. cit, 95, De duabus voluntatibus. 
? Op. cit, 94, 921 A. 

* Op. cit, 94, 853 A. 

5 P.G., 94, 924 A. 

felului său de a fi, urmând formei în care energia dumnezeiască i 
se înfățișează. Același lucru este implicat și într-o altă formulă, 
ecou al ideilor platoniciene, după care există o legătură cauzală 
între chip si prototipul său; despre chipul omului, spune el, se 
crede că vine de la adevăratul om care este cauza acestuia.! Orice 
ar fi, elementul propriu supranatural care pătrunde ființa sub 
forma energiei, care nu este altceva decât harul divin, reprezintă în 
același timp unitatea universului ca și unica sa cale de mântuire. 
În ceea ce îl privește pe om, harul divin a luat o formă foarte spe- 
cială. Dumnezeu La creat pe om după chipul și asemănarea lui. 
Prin aversio a Deo şi conversio ad creaturas, omul a pierdut al doi- 
lea termen, falsificându-l în același timp pe primul; omul a căzut 
bolnav si, în ciuda liberului arbitru pe care l-a păstrat, el nu putea 
să se ridice prin sine însuși? De aceea a venit lisus: să răscumpere 
păcatul și să îl așeze din nou pe om pe calea mântuirii. Cel mai 
bun drum este, se pare, rugăciunea, definită ca înălțare a minții 
către Dumnezeu; viața pământească este singura ocazie ce are 
acest scop. Unirea cu trupul este ca un stagiu, ca o perioadă de 
asceză pentru dobândirea nemuririi. După moarte, care este un 
sfârșit parțial, nu mai există schimbare în bine sau în rău, nu mai 
există pocăință; nu că Dumnezeu nu acceptă pocăința, ci pentru 
că sufletul nu mai este capabil să se schimbe.* Omul este o ade- 
vărată lume în miniatură și, având un suflet și un trup, el tine echi- 
librul între intelect și materie; el este legătura ce unește vizibilul 
şi invizibilul, respectiv sensibilul și inteligibilul.5 Ceea ce îl leagă 
pe om de puterile netrupești și inteligibile este în mod natural 
mintea lui, care este partea cea mai pură a sufletului, nu distinctă 
de el; și apetitul rațional al minții, care este voința, prima mișcare 


! Op. cit., 94, 548 C. 
2 Op. cit., 96, 576-7. 
"Op. cit., 94, 1389 C. 
* P.G., 94, 1573 B. 

* Op. cit, 95, 144 B. 

a minții.! Omul cugetă împins de o dorință rațională și, cugetând, 
judecă. Este de la sine înțeles că acest apetit rațional este liber.? 
După cum vedem, esența omului, forma pe care energia sau ema- 
natia divină o ia în el, este mintea. Deci, când Dumnezeu este 
înțeles prin rațiune, prin chiar acest fapt el realizează îndumne- 
zeirea acestui animal rațional care este omul? Dar omul nu are 
numai apetit rațional; el are și apetit irațional, element constitutiv 
al ousiei sale animale. Viața este imposibilă fără pasiunile irațio- 
nale. Dar, iar aici se află esențialul, fiecare patimă are o sarcină 
specială de împlinit, iar apetitului rațional îi este dat să caute această 
sarcină și să vegheze ca ea să fie îndeplinită. Astfel, de exemplu, 
dorinţa i-a fost dată omului de a-L dori pe Dumnezeu si voința 
Lui, iar mânia pentru a se servi de ea contra diavolului și contra 
păcatului.* La baza antropologiei lui loan Damaschinul, în care 
îi urmează între alții pe Nemesius din Emesa și pe Grigorie de 
Nyssa, stă același postulat ca și la baza universului său: pentru a 
înțelege atât omul cát și desăvârșirea sa, este necesar să înțelegem 
urzeala, mai exact creația. Iar prin ea vom înțelege și natura fie- 
cărei ființe, şi ceea este potrivit acestei naturi în scopul desăvâr- 
sirii sale. Această doctrină, înrudită cu cosmologia stoică, este 
pătrunsă de o spiritualitate deosebită, care îi era necunoscută 
fatalismului stoic și care ajunge la concluzii diametral opuse, ca 
atunci când e vorba despre patimi. 

Problema răului constituie cea mai mare dificultate pe care 
omul trebuie să o depășească pentru a ajunge la scopul dorit. Ade- 
vărul, spune loan Damaschinul, este cunoașterea ființelor; el este 
un Pabitus, deci o ființă; greșeala, din contră, este necunoașterea 


1 Cf. Anastasie Sinaitul, mai sus, p. 88 și urm. 

2 P.G., 95, 144 C. 

3 Op. cit., 95, 132 A. 

* Op. cit., 95, 148 B. 

* Termenul (aici în latină) a fost utilizat începând cu Aristotel în forma sa 
greacă, bexis, ce desemnează cunoașterea autentică pe care filosoful o leagă de 
virtute, virtutea morală fiind, după același filosof, identică acestui bexis. La 

ființelor, respectiv o lipsă, deci o non-ființă.! La fel și binele este 
o ființă, în timp ce răul, care este o greşeală, adică o lipsă, este o 
non-ființă. Ca atare, răul în sine nu există. Pentru a studia bine 
fondul acestei teze, platoniciană în realitate, trebuie să amintim 
care era doctrina pe care Biserica a opus-o dualismului manihe- 
ilor. Damaschinul a respins mult timp acest dualism prin marele 
său dialog contra maniheilor care este o capodoperă a polemicii. 
Conform maniheilor, există două principii, binele și răul, inde- 
pendente unul de celălalt și contrare. Dar unul, răul, care este 
materia fără viaţă, s-a revoltat contra lui însuși, și, în urmărirea 
si fuga de sine, i s-a întâmplat să vadă lumina, binele. Cel Bun a 
trimis atunci contra materiei o parte din sine însuși; în lupta care 
a urmat, O bucată din lumină a fost înghițită de rău. Acest lucru 
a fost acceptat de Cel Bun cu intenţia de a-și impune stăpânirea 
asupra răului, prin intermediul acestei bucăți înghițite. De aceea, 
lupta dintre lumină și întuneric se continuă fără întrerupere. 
Această doctrină, de origine mazdeeană, prezintă un mit dramatic 
al binelui și al răului cu puternice implicații antropomorfice. 
Lupta care are loc în conștiința omului între bine şi rău, substan- 
țializată, cuprinde întreg cosmosul. Nu îi este dificil lui Ioan 
Damaschinul să demonstreze; printr-o argumentare filosofică 
foarte organizată, că este imposibil să existe două principii. A 
propune două principii înseamnă a nu propune niciunul; înseamnă 
4 susține o mulțime de principii. Nu poate exista decât un prin- 
cipiu. Acest unic principiu, care este prin natura sa fără principiu, 
este fără principiu din toate punctele de vedere, adică în privința 
cauzei, timpului, locului, desfășurării. Orice lucru există până în 
momentul în care cel care îi poruncește vrea ca el să se miște.” 
Creaţia nu a cauzat nicio alterare în principiul creator, deoarece 


‘l'oma d'Aquino cuvântul habitus ilustrează interiorizarea de către om a perfec- 
uun la care aspiră. 

acesta a creat din nimic (ex nibilo) şi voia dintotdeauna ca la 
momentul fixat să apară creaţia. Astfel, locul celor două ființe 
care nu sunt și nu pot fi ființe şi care denotă o concepție atât de 
puţin materialistă a universului, este rezervat principiului unic, 
care este Dumnezeu. Acest Dumnezeu nu trebuie să fie consi- 
derat creatorul răului, căci răul este o non-ființă; el presupune 
mereu binele si se întâlnește mereu cu ceva bine; este ceva relativ 
și, după cum am spus, o lipsă. Dat fiind că binele este identic cu 
ființa si că răul este o non-ființă, acesta este numit rău, deoarece 
este o lipsă a ființei.! Non-fiinţa, adaugă Ioan Damaschinul, este 
un rău înfăptuit.? Izvor și cauză a răului este liberul arbitru; de 
aceea, răul moral se defineşte ca o deviere voluntară de la ceea ce 
aparține ființei, spre ceea ce este contrar ființei? Nu există rău 
care să aparțină ființei. Aceeași definiție este valabilă și pentru 
răul fizic. Niciuna dintre facultățile noastre nu este, în consecință, 
rea în sine; să ne slujim de ele nu este rău; să ne servim de ele 
contra legii celui care le dă, acesta este răul.5 Există aici o inte- 
riorizare a actului moral care împinge la extrem responsabilitatea 
individului. Păcatul a fost la început descoperirea diavolului, care 
primeşte aproape același rol pe care principiul răului îl joacă la 
manihei. Dar loan Damaschinul se grăbeşte să susțină că, dacă 
diavolului i-a fost permis să îl ispitească pe om prin sugestiile sale, 
totuși nu Îi este dat să îl ispitească forțându-l, omul are libertatea 
de a accepta sau nu chemarea diavolului. Bunătatea sa excesivă 
l-a împins pe Dumnezeu să îl creeze pe diavol; el voia, de altmin- 
teri, ca prin crearea lui să arate că nu se temea de revolta slu- 
jitorului său și să ne înveţe că trebuie să fim binefăcători chiar și 
față de cei răi.* Dintr-un alt punct de vedere, diavolul însuși nu 


! Op. cit., 94, 1516 D-1517 A. 

2 Op. cit, 1541 A. 

3 Op. cit, 94, 876 A. 

* Op. cit, 94, 1196 B. 

5 Op. cit., 94, 1519 D; 1520 C; la fel, Leonţiu de Bizanț, P.G., 86, 1333 A. 
$ P.G., 94, 1540 AC. 

există fără a participa parțial la bine, deoarece el participă la 
[iință.! Imediat ce ne punem întrebarea de ce Dumnezeu nu i-a 
creat decât pe cei ce vor fi buni, ne și gândim că doar Dumnezeu 
este binele în forma lui perfectă. Toate ființele sunt imperfecte în 
comparaţie cu el. Cu cât participă mai mult la el, cu atât avan- 
seazá in perfecțiune.? Cea mai mare pedeapsă a diavolului este de 
a fi fără încetare devorat de flăcările dorinței de rău și de păcat, 
prin focul dorinței neimplinite. A dori și a nu ajunge niciodată la 
obiectul dorinței; iată chinul etern al diavolului; și asta pentru că 
el dorește non-fiinte. Cei care, din contră, doresc binele, adică 
doar pe Dumnezeu, care este fiinţa, vor fi umpluţi de bucurie 
când vor ajunge să atingă obiectul dorit.* Dacă Dumnezeu nu este 
cauză a răului, totuși, creându-l pe om, el permite răul. Dar de ce 
il permite? Răspunsul este că, dacă Dumnezeu s-ar împiedica să 
il creeze pe om, prestiind că acesta va folosi în mod greșit liberul 
arbitru, ar săvârşi răul. Dacă Dumnezeu nu ar fi făcut aceasta, 
zice Damaschinul, atunci răul ar fi învins bunătatea lui Dum- 
nezeu.5 De altminteri, Creatorul ştie să tragă binele din rău. Nu 
Dumnezeu este cauza pedepsei noastre, ci noi suntem. Dumne- 
zcu, fiind judecător, este cauza dreptății. Ca judecător, el nu ne 
judecă după voinţa sa anterioară, care vrea ca toți oamenii să fie 
mântuiți, ci după voința sa consecventă, care, avându-și izvorul in 
laptele noastre, vrea ca noi să fim pedepsiți pentru binele nostru. 
Orice ființă este dotată cu proprietăți naturale, fără de care nu 
poate exista. Facultățile specifice sufletului rațional sunt: viața, 
pândirea, apetitul rațional de care am vorbit și care este, altfel 
spus, voința, faptul de a trăi într-un trup și de a-i transmite aces- 
tuia viața și mișcarea, faptul de a conduce in mod liber trupul și 
apetitul irațional, ca și faptul de a-i porunci trupului prin intermediul 


! Op. cit, 94, 1541 A. 
! Op. cit, 94, 1568 A. 
' Op. cit, 94, 1541 C. 
1 Op. cit, Lc. 

* Op. cit 94, 1197 A. 

fiinţei, al cărei slujitor firesc este. Acest ultim fapt face ca omul 
să fie mai mult decât îngerul după chipul lui Dumnezeu, îngerul 
nefiind prin natura sa stăpân, deoarece el nu are un slujitor natu- 
ral.! Naturală, voința nu este comandată printr-o necesitate, ea 
este liberă, căci este rationali? Ea este o proprietate naturală a 
viet raționale şi inteligente, așa cum sunt faptul de a se hrăni și 
mișcarea pentru viaţa vegetativă. Fiind naturală, voința nu este un 
ceva ce poate fi învățat, așa cum nici foamea și nici setea nu pot 
fi învățate.? Când spunem că virtutea constă în împlinirea legii lui 
Dumnezeu,“ trebuie să înțelegem că rolul ei este de a găsi modul 
potrivit de întrebuințare a facultăților noastre naturale. Acest 
naturalism și această raționalitate a virtuţii fac trimitere în mare 
măsură la morala stoică, cu atât mai mult, cu cât Damaschinul 
mai definește binele ca fiind cea mai bună ordine, cea care sal- 
vează în fiecare ceea ce îi este propriu, în timp ce răul este dezor- 
dine? El folosește un limbaj stoic și atunci când susține, așa cum 
am spus, că cea mai mare dificultate pentru a face binele este de 
a descoperi rațiunea pentru care fiecare facultate naturală i-a fost 
dată omului, precum și legea celui care a dat-o.* Am văzut, totuși, 
Că toate aceste elemente stoice sunt încorporate în mod organic 
în metafizica creștină. Omul fiind liber, acționează, graţie liber- 
tății sale, prin deliberare; dar a delibera este propriu necunoaș- 
terii; Dumnezeu nu deliberează, îngerul nu folosește rațiunea, la 
drept vorbind, ci înțelege prin simpla intuiție.” Omul cugetă, deli- 
berează, este necunoscător, are un trup slab; de aceea, el poate 
păcătui. Totuși, el poate fi considerat fără de păcat, deoarece nu 
este în firea lui să păcătuiască, ci acest fapt aparține libertății sale 


1 P.G., 95, 144, D-145 A. 

? Op. cit, 94, 1041 B; 957 C. 
3 Op. cit., 1037 B. 

+ Op. cit., 94, 1545 D. 

5 Op. cit, 94, 1548 D. 

* Op. cit., 94, 1520 BC. 

7 Op. cit, 95, 109 B. 

de alegere. În plus, omul, din cauza slăbiciunii trupului său, este 
capabil de pocăință; ca atare, el poate fi restaurat, în timp ce înge- 
rul, fiind netrupesc, nu este capabil de pocăință.!Aceste consi- 
derații denotă un optimism profund și emoționant, optimismul 
propriu-zis creștin, care transformă cele mai mari slăbiciuni ale 
ființei umane în izvoarele cele mai înalte ale desăvârșirii sale. 
Cele de mai înainte implică predestinarea. loan Damaschinul 
urmează în această chestiune și doctrina Bisericii, dezvoltând-o. 
A ştiut să păstreze echilibrul între pelagianism și destin predes- 
tinat. Predestinarea, spune el, este sentința veșnică pe care Dum- 
nezeu a pronuntat-o în privința fiecăruia, după ce şi-a consultat 
preştiința.? Dar această predestinare este condiționată din cauză 
că omul are voință liberă. Dumnezeu prevede, dar nu predeter- 
mină tot. El cunoaște dinainte toate faptele pe care noi le putem 
săvârși, ca şi pe cele pe care le vom săvârși cu adevărat, dar el nu 
le predetermină, ci doar le prevede. Căci el nu vrea nici ca răul să 
[ie săvârșit, nici ca fapta virtuoasă să fie săvârşită cu forța.’ Care 
este în realitate raportul dintre preștiința lui Dumnezeu și fapta 
săvârșită de noi, în alți termeni, între provident și predestinare? 
Deoarece Dumnezeu prevede posibilul, noi nu suntem cauza 
acestuia, ci suntem cauza faptului că el prevede ceea ce noi vom 
săvârşi. Pentru că noi vom săvârși o faptă anume, Dumnezeu o 
prevede. Ca atare, preștiinţa, fiind totuși indispensabilă, nu este 
cauza a ceea ce se va întâmpla, așa cum medicul nu este cauza bolii 
pc care a prevăzut-o; cauza acesteia este liberul nostru arbitru. In 
ciuda libertății sale, omul nu este, așa cum vrea pelagianismul, 
singurul factor al mântuirii sale. loan Damaschinul este, din con- 
(rä, convins de neputința radicală a naturii umane în privința 
mântuirii sale? Deşi suntem prin libera alegere a voinței noastre 


! P.G., 94, 868 B. 

2 Op. cit., 94, 1577 A. 
` Op. cit, 90,970 B. 

1 Op. cit, 94, 1577 B. 
* Op. cit, 96, 576-7. 

artizanii propriului nostru destin veșnic, totuși, în afara colabo- 
rării şi a adevărului divin, ne este imposibil să vedem sau să facem 
binele.! Dumnezeu, fiind bunătatea și ființa însăși, nu poate să 
nu fie cauza oricărui bine, a oricărei ființe, care se află în cele 
create. Dumnezeu, zice loan Damaschinul, a văzut totul dincolo 
de timp, înainte ca acesta să existe, şi a văzut dincolo de timp 
fiecare ființă urmându-și menirea. 2Astfel, avem în Dumnezeu, a 
cărui voință pretemporală este mereu identică sieși, modelele si 
chipurile ființelor care vor fi create. Dacă stăpânirea lui Dum- 
nezeu ne pare lipsită de regularitate, aceasta se întâmplă din cauza 
faptului că suntem neșştiutori. Trecutul, viitorul, cea mai mare 
parte a prezentului sunt dincolo de cunoașterea noastră. În reali- 
tate, stăpânirea lui Dumnezeu este ordonată, bună și dreaptă.” El 
a reglat tot ceea ce nu depinde de noi, pentru fiecare în funcție de 
timpul și de locul ce îi sunt propice, astfel încât să corespundă cu 
ceea ce depinde de noi.* Avem aici o prezentare pe scurt a teoriei 
armoniei prestabilite. După cum vedem, morala la loan Damas- 
chinul, ca de altminteri toată morala creștină, este antinomică, 
ea este mai ales pretinsă de antinomia care există între predes- 
tinare și liberul arbitru, o antinomie ce rămâne, în realitate, neso- 
luționată. Într-un spirit analog, Platon nu vrea să renunțe la destin, 
iar, pe de altă parte, vrea, ca și loan Damaschinul, să-L dezvino- 
váteascá pe Dumnezeu de răul pe care-l săvârșim. 

Ne mai rămân de adăugat câteva cuvinte despre cultul icoa- 
nelor. Apărând icoanele, loan Damaschinul apără valoarea tra- 
diției și independenţa Bisericii, care este o societate distinctă de 
Stat, independentă în sfera ei? Cum Sfântul Gherman a spus esen- 
tialul în această chestiune, îi este dificil lui Ioan Damaschinul să 
mai adauge ceva nou. Dumnezeu, spune el, fiind de necircumscris, 


! P.G., 94, 972 A. 

2 Op. cit., 94, 837 

3 Op. cit., 94, 1576 C. 

+ Op. cit., 94, 853 C; 1577 A. 
5 Op. cit, 94, 1296 A-1297 B. 

invizibil și netrupesc, ar fi o nebunie curată să-i dăm o formă.! 
Dar lisus care s-a făcut om ca să ne mântuiască? Cel care nu vrea 
să facă o icoană a lui lisus, ce crede el despre Iisus însuși? Cultul 
icoanelor este văzut de loan Damaschinul tot ca o consecință a 
hristologiei ortodoxe. O problemă asemănătoare celei pe care o 
ridică rațiunii dogma întrupării este și cea a cultului icoanelor. 
liste firesc ca soluția pe care o propunem celei dintâi să o presupună 
pe cea pe care o vom da celeilalte. Există atitudinea ortodoxă și 
există atitudinea monofizită. Prima, plecând de la hristologia sa, 
consideră firesc cultul icoanelor; a doua neputând fi înțeleasă în 
mod mistic, drumul care duce la taina lui Dumnezeu-omul nu 
poate nici el să admită cultul icoanelor. Icoana nu este, de altmin- 
teri, doar un instrument pedagogic pentru simplitatea oamenilor; 
ca este un simbol, un grad al ascensiunii spre Dumnezeu; ea este 
o expresie simbolică și mistică a inefabilului și, în același timp, o 
cale pentru a înțelege inefabilul. Aici Ioan Damaschinul se referă 
textual la Dionisie Pseudo-Areopagitul.? În această privință și 
loan Damaschinul găsește ocazia de a echilibra raționalismul și 
mistica lui. Exigentele rațiunii nu schimbă la el concepția mistică 
a lumii; dimpotrivă, ele sunt capabile să ne ajute să ajungem la 
intuiţia mistică. 

Așa cum a fost, loan Damaschinul a exercitat o influență con- 
siderabilă asupra teologiei întregului Răsărit, nu numai asupra 
celei a Bizanțului. Influenţa sa asupra Occidentului nu este mai 
puţin considerabilă; poate că aceasta oferă mai mult interes, căci 
occidentalii erau atunci la începutul teologiei lor. Că Ioan Damas- 
chinul i-a interesat mult, se vede din numeroasele traduceri ale 
lucrării De fide orthodoxa. „De la începutul secolului al X-lea“, ne 
spune J. De Ghellinck;? „Occidentul s-a putut folosi de patru 
traduceri deosebite ale operei De fide orthodoxa...“ Ar fi de mare 
interes ca un studiu minuțios să ne permită să urmărim ecoul lui 


! Op, cit., 94, 1169 C; 1288 A. 
? P.G., 94, 1260 B. 
' BZ. T.12, (1912), p. 448. 

Ioan Damaschinul începând cu Petru Lombardul, acest magister 
sententiarum care a utilizat traducerea lucrării De fide orthodoxa 
realizată de juristul din Pisa, Burgundio, până la Toma d'Aquino, 
pentru care Părinţii greci, și mai ales loan Damaschinul, au fost 
un bogat tezaur de concepte precise şi concise pentru exprimarea 
dogmei și a gândirii creștine. 


IV. NICHIFOR; TEODOR STUDITUL 


Împăratul Leon Armeanul, care a inaugurat în secolul al IX-lea 
a doua perioadă a iconoclasmului, le-a dat ocazia lui Nichifor, 
patriarh al Constantinopolului (758-829) și lui Teodor Studitul 
(759-826), ultimii reprezentanți ai perioadei dogmatice a teologiei 
bizantine, să prezinte doctrina iconofililor sub forma sa cea mai 
amplă. Scrierile antieretice ale lui Nichifor! dezvăluie o dialectică 
subtilă și o mare varietate a punctelor de vedere. După ce a sus- 
ținut, după exemplul înaintaşilor lui, că iconolatria nu este idola- 
trie, el realizează o analiză pe cât de profundă, pe atât de originală 
a tradiției. Tot ceea ce se face în Biserică, sustine el, este tradiție, 
inclusiv Evanghelia, deoarece lisus Hristos nu a scris nimic, așe- 
zând cuvintele sale în suflete. După cum acceptăm cuvântul Evan- 
gheliei, la fel acceptăm și icoanele, care sunt istoria lui? Nimic 
altceva nu este mai puternic în afară de tradiție și mai ales de tra- 
diția orală; ea este fundamentul cel mai solid a tot ceea ce ne este 
util în viață; configurarea sa urmărește desfășurarea următoare: 
când durează, ea se schimbă în obișnuință, obișnuința, la rândul 
ei, verificată prin trecerea timpului, ia forma unei naturi, care este 
lucrul cel mai puternic.* Dar ceea ce-i conferă forță tradiției nu este 
altceva decât credința. Demonstraţiile artificiale ale înțelepciunii 


1 P.G., t. 100, col. 201-850. 
2 Op. cit., 100, 385 CD. 
? Op. cit., 100, 380 BC. 
+ Op. cit., 100, 385 CD. 

păgâne care, prin necesitate aproape logică, duc la acceptarea lor, 
ca Și prosteasca cerere a iudeilor de a vedea semne ca să creadă, 
sunt de respins. Creştinul se bazează pe credință, nimic altceva 
nefiind mai sigur. A căuta un principiu al principiului și o demon- 
stratie a demonstrației înseamnă a cere o credință a credinței, ceea 
ce este cel mai prostesc lucru. Dacă urmăm această cale nu vom 
avea nimic pe care să ne bazăm. Vom sfârși, în orice caz, prin a 
admite credinţa drept principiul cel mai sigur; doar dacă nu vrem 
să ne pierdem în vanitate și în gol.! De asemenea, imaginile le 
oferă credincioșilor, așa cum am spus, tradiția și istoria credinței 
si, un lucru important de subliniat, ele conduc mintea într-un 
mod direct şi nemijlocit să vadă lucrurile ca și cum ar fi prezente, 
în timp ce cuvintele, deși și ele sunt imagini ale lucrurilor, conduc 
mintea la înțelegerea lucrurilor într-un mod indirect și mijlocit. 
Căci, după ce am primit cuvintele prin auz, avem nevoie, prin 
intermediul gândirii, să ajungem la înțelegerea lucrului semnifi- 
cat.2 Această fină analiză a tradiției, a icoanelor, în calitate de sim- 
boluri ale lucrurilor ca atare și ale credinței, îl ajută pe Nichifor 
să arate în toată amploarea sa gravitatea chestiunii avute în vedere. 
Cât despre discutarea tezei iconoclaste, el folosește aici, pas cu pas, 
scrierea împăratului iconoclast Constantin, pe care îl numeşte 
mereu Mamona și din care citează pasajele caracteristice. Aceste 
Íragmente - izvor prețios pentru cunoașterea tezei iconoclaste - 
îi permit lui Nichifor să arate că iconoclaștii se îndepărtează, cum 
am spus deja, de hristologia ortodoxă. Dacă Biserica, spune el, 
admite reprezentarea în icoană a lui lisus Hristos și dacă icono- 
clasmul nu o admite, se întâmplă pentru că fiecare pleacă de la o 
concepție diferită a naturii lui Hristos. Iconoclasmul nu este, după 
Nichifor, decât o formă nouă de monofizitism și de monotelism, 
dublată de o influență iudeo-arabă.? În realitate, este vorba de ace- 
caşi dramă, transpusă într-un nou teren, cel al icoanei; pe de o parte, 


! P.G., 100, 377 BC, 380 A. 
2 Op. cit, 100, 381 C. 
3 Op. cit., 100, 528 C-533. 

ortodoxia, care vrea cu orice preț să găsească mijlocul de a uni 
divinul cu umanul în Iisus, fără de care restaurarea omului rămâne 
fără fundament, și, pe de altă parte, raționalismul ereziilor care nu 
reușește să admită această unire și susține separarea absolută. 

Teodor Studitul, reorganizatorul faimoasei mănăstiri Studion, 
a întreprins și el în scrierile sale antieretice! o respingere a tezei 
iconoclastilor, bogată in intuiții dialectice și exhaustivă. Teodor 
a insistat asupra unui alt punct cu mai multă forță și rigoare; el a 
fost apărătorul ferm al independenţei Bisericii și a vorbit deschis 
contra oricărei imixtiuni imperiale în treburile Bisericii.? 


V. FOTIE, ZORII UNUI NOU UMANISM 


Secolul al IX-lea are onoarea de a fi pus bazele unei renașteri 
a ştiinţelor umaniste și a artei. Marea epocă a Comnenilor nu va 
face decât să continue mișcarea începută în secolul al IX-lea. Teo- 
logia și problemele Bisericii ajung să nu mai preocupe în totalitate 
sufletul oamenilor cultivați; științele, literatura și arta atrag acum 
interesul prin ele însele; iar acest interes nu mai este, din contră, 
înăbușit, ci încurajat de curtea imperială. Asemenea exemple sunt: 
împăratul 'Teofil, Cezarul Bardas, reorganizatorul Universității 
din Constantinopol, iar spre sfârșitul secolului, împăratul Leon VI 
cel Inrelept, elevul lui Fotie, scriitor şi el, care a făcut din palatul 
său un centru pentru savanţi Și scriitori, totul pentru a întreține 
atmosfera intelectuală creată de Fotie. Împăratul Teofil i-a încu- 
rajat prin favorurile sale pe cei mai eminenți savanți ai timpului 
său, printre care Ioan Grămăticul - mare intelectual, spirit subtil, 
dialectician redutabil, cel mai cunoscut dintre sprijinitorii icono- 
clasmului din epoca lui”, acuzat, iar acesta era deseori cazul savanților 


! Op. cit., t. 99. 

? P.G., 99, 1417 BC, 1329-1335; 1600-1612. 

de atunci, de practicarea vrájitoriei și a magiei. Consilier al lui Teofil 
în chestiunile religioase și conducător al mișcării iconoclaste, el 
4 fost ales patriarh de Constantinopol; să îl citám și pe Leon 
Matematicianul care era atât de faimos, încât califul Al-Mamun 
l-a invitat la el, promițându-i bogății și onoruri deosebite. „Tot 
ncamul sarazinilor“, îi scria acela, „te va respecta.“ Al-Mamun îi 
trimise, în același timp, și o scrisoare lui Teofil, zicându-i că vedea 
invitația ca pe o mărturie a prieteniei şi promitea pentru această 
favoare, după tradiţie, o pace eternă și 2000 de livre de aur.! Teofil 
4 refuzat cererea califului; i-a oferit bani lui Leon și l-a numit pro- 
fesor de stat într-una din bisericile din Constantinopol. Îl aflam 
mai târziu conducător al Şcolii Superioare organizate de Bardas, 
unde preda matematica. Marele număr de elevi arată că Leon nu 
a fost numai un savant eminent, ci și că avea darul de a trezi la 
ceilalți setea de cunoaștere, de a crea o atmosferă. Printre elevii lui 
se numără geometrul Teodor, astronomul Theodigios, gramatici- 
anul Kommitas, Fotie si apostolii slavilor, Chiril și Metodie, în 
afară de Constantin Filosoful care a fost și elevul lui Fotie și care 
A ocupat catedra de filosofie din aceeași școală din Constantino- 
pol. Şi Aretas, după cum se pare, a participat la cursurile de geo- 
metrie ale lui Leon. Un alt Metodie, deși iconofil, era admis în 
cercul lui Teofil, deoarece era învățat. 

Această mișcare a ajuns la înflorire prin Fotie (820-891), în 
care a găsit un rar interpret, maestrul cel mai dotat, omul cu o 
cruditie surprinzătoare şi total dedat îndrumării aproapelui, spirit 
mai curând întors spre acțiune decât spre speculație. Casa lui 
l'otie a fost timp îndelungat, chiar în timpul patriarhatului său, 
un club de lectură unde se reuneau sub îndrumarea sa un mare 
număr de tineri pasionaţi de știință. A reușit prin erudiţia sa vari- 
„tă (teologie, filosofie, gramatică, drept, ştiinţe naturale, medi- 
cină) să răspundă în mod strălucit setei de cunoaştere a tinerilor. 
A preda era pentru el o misiune căreia i s-a consacrat cu ardoare, 


! A. Vasiliev, op cit., 1, 392. 

aga cum o atestă faimoasa Bibliotecă, ce contine prezentările căr- 
tilor ce fuseseră citite în cercul lui de lectură, și scrisorile lui. Uni- 
versalitate a cunoștințelor, atașament față de Antichitatea clasică, 
tendința de a stabili relații mai apropiate între știința profană și 
teologie, acestea sunt trăsăturile preponderente ale activității sale 
intelectuale, care fac din el un restaurator al educaţiei clasice. Prin 
el și începând cu el studierea clasicilor începe să le amintească 
bizantinilor faptul că ei aparţin acelui tiov yévoc" al elinilor. 
Astfel, umanismul vine să se adauge ortodoxiei ca un element 
constitutiv al conștiinței nationale a bizantinilor. Pentru că a inte- 
les exigenţele acestei conștiințe naţionale, Fotie s-a dovedit un 
apărător al națiunii grecești și al independenței sale spirituale în 
dezbaterile cu Biserica apuseană. Deschiderea în raporturile sale 
cu ceilalți este bine atestată de scrisoarea pe care elevul său, Nico- 
lae Misticul, i-a adresat-o fiului și succesorului emirului Cretei, 
prieten al lui Fotie, unde se spune despre acesta că „știa bine că, 
deși diferența de religie era un obstacol, înțelepciunea, bunătatea 
și celelalte calități care împodobesc natura umană și îi dau demni- 
tatea ei atrag afecțiunea celor care iubesc lucrurile frumoase; de 
aceea, în ciuda diferențelor credințelor lor, Fotie îl iubea pe tatăl 
dumneavoastră, care era înzestrat cu aceste calități.“!Fotie a con- 
ferit mișcării intelectuale din Bizanţ, atât prin personalitatea, cât 
și prin acțiunea sa, trăsături dominante. Nu ne vom mira când un 
Psellos apare un secol mai târziu; Fotie i-a fost un precursor din 
mai multe puncte de vedere. Această mișcare, desigur, nu s-a dez- 
voltat fără a întâmpina rezistență. Clerul nu vedea cu ochi buni 
studierea literaturii profane. Fotie a fost acuzat că și-a consacrat 
timpul științelor interzise, respectiv astrologiei și magiei. O tra- 
diție legendară, ecou fidel al acestor situații, spune că Fotie și-a 
vândut în tinerețe sufletul unui vrăjitor evreu. Fotie este eruditul 
prin excelență; ne mirăm de acuitatea, independența și siguranța 


* „Neam ales, prețuit, admirat“ (n. tr.). 
! P.G., 111, col. 37, (epistola 2). Traducerea este preluată din A. Vasiliev, 
op. cit., I, 440. 

judecăților sale de valoare, deși toate privesc o varietate surprin- 
zătoare de subiecte. Aceste judecăți sunt mereu rodul unui studiu 
aprofundat și oferă esenţialul în puține cuvinte. Ca erudit, el este 
singurul bizantin care, prin calitățile sale, poate să fie comparat 
cu Aristotel. Fotie, în plus, are un mare interes pentru filosofie, 
dar pentru ea însăși, nu în calitate de slujitoare a teologiei, - iar 
aici este o nouă trăsătură pe care umanismul secolului al IX-lea o 
introduce în viața intelectuală din Bizanţ. Spiritului larg al lui 
Fotie îi datorăm faptul de a fi considerat util să ne păstreze în a 
sa Bibliotecă un rezumat substanţial al discursurilor pyrrhoniene 
ale lui Ainesidemos, singurul izvor de astăzi pentru cunoașterea 
acestui filosof. Fotie, cu anumite rezerve, consideră utile discursu- 
rile pyrrhoniene pentru cei care fac studii de dialectică.! În ciuda 
independenţei sale de spirit, dacă e să judecăm după tratatele 
filosofice păstrate, - un număr destul de mare s-au pierdut - ceea 
ce Îl interesează mai întâi de toate pe Fotie în materie de filosofie 
sunt dialectica și logica, care stau mereu în anticamera teologiei.? 
S-a ocupat în principal de categorii, de gen și de specie,“ de topice, 
urmându-i îndeaproape pe Porfir, Ammonios și loan Damas- 
chinul. Tratatele sale de dialectică au fost compuse cu scopul de 
4 le fi utile elevilor săi la explicarea punctelor dificile și la solutio- 
narea anumitor aporii. Predând cele zece categorii, el se vede 
obligat să le trateze pe toate, într-un mod mai detaliat decât Aris- 
totel; insistând in mod deosebit pe noțiunea de ființă, unde nu 
îl urmează pe Aristotel, ci doctrina Bisericii. Cât despre aporiile 
ce rezultă din teza despre gen și specie, acestea sunt expuse într-un 
mod foarte metodic, ceea ce ne face să observăm că nominalismul 
si realismul constituiau o problemă foarte dezbătută în acea epocă. 


! P,G., 103, 697 C. 

? Op. cit., 101, 489 A; 773 C; 776 A. 

? Quaestiones Ampilocbianae, P.G., 101, 760A- 811A. 
* Op. cit., 101, 477 D-489B. 

5 Op. cit., 101, 800 A. 

$ Op. cit., 101, 773 C-776A. 

Fotie are grijă să arate inconvenientele la care ajunge fiecare 
dintre cele două doctrine și imposibilitatea ca ele să fie adevărate. 
La rândul său, el propune o soluție căreia, așa cum crede, nu i se 
poate obiecta nimic. Genul și specia, spune el, sunt corporale fără 
a fi corpuri; ele desemnează ființa subiecților, dar ele nu se desem- 
nează. Ele dezvoltă ființa subiecților, dar nu o constituie; ele sunt 
nume, noțiuni, proprii să desemneze ipostasul subiecților, dar nu 
sunt de acordat ființelor, cărora nimic nu le lipsește din ceea ce ele 
nu au nevoie.! Ideile platonice sunt și ele respinse. Preexistența 
ideilor-model denotáun artizan, un demiurg slab; în plus, nu există 
motiv suficient pentru ca aceste idei-model, imuabile si imobile in 
inteligența divină, să fie date ca fiind predicate unor fiinţe care sunt 
într-o perpetuă transformare? Eliminánd acest dublu realism, cel 
al lui Platon și cel al realiștilor, Fotie a reușit, pe de o parte, să 
păstreze intactă atotputernicia divină și distanța de netrecut între 
Creator și creatură, și, pe de altă parte, să realizeze un compromis 
între nominalism și realismul ce duce cu gândul la stoici. Genul și 
specia există, ele sunt corporale, dar nu sunt corpuri. 

Fotie se exprimă de mai multe ori în privința lui Aristotel 
într-un mod care pare să arate că îl preferă lui Platon.? Numește 
filosofia lui Aristotel ca fiind „mai divină“; ; ea se bazează pe nece- 
sitatea logică și caută să fie metodică. În Platon el vede mai de- 
grabă filosoful miturilor, al lui Timaios, acel Platon aproape în 
totalitate al Evului Mediu, Platon al neoplatonismului, nu acel 
Platon al dialecticii. Iată ceva ce trebuie să reținem în permanență 
pentru a înțelege bine sensul preferinței lui pentru Aristotel. 
Fotie, spirit practic, este șocat de limbajul poetic al lui Platon; el 
nu a perceput fondul dialecticii platoniciene; cercetarea metodică 
și logică a lui Aristotel se potrivea mai bine cu realismul teologic 
de atunci. 


1 P.G., 101, 488 B. 

2 Op. cit. ,101, 480 AB. 

3 Op. cit., 101, 488 D; t.103, 1250-1260 (Biblioteca nr. 37 si 242). 
* Epistola 165. 

Aretas de Cezareea, elev al lui Fotie (860-putin după 932) a 
lost interesat atát de Aristotel, - a compus un tratat despre cate- 
porii, încă inedit, - cât și de Platon, pentru care are o predilecție. 
Se pare cá nu este singurul care în această epocă îl preferă pe 
Platon. E.A. Leemans! constată existența unui cerc de studii de 
tendință platonică din aceeași vreme cu Aretas. Cronica din tim- 
pul lui Fotie a lui Gheorghe Hamartolos' îl exaltă pe Platon si îl 
ironizează pe Aristotel. Astfel, sfârșitul acestei perioade lasă pos- 
verității chestiunea care de atunci domină gândirea bizantină, adică 
preferința fie pentru Platon, fie pentru Aristotel. Această chesti- 
une este semnul cel mai interesant, în privința filosofiei, al renaș- 
terii clasicilor. Aretas se consacră mai ales conservării manuscriselor 
lui Platon. Dar în afară de faimosul Codex al lui Platon, îi mai dato- 
rim și alte multe manuscrise, ca cele ale lui Dion din Prusa‘, 
Pollux, Euclid, ale lui Clement din Alexandria si ale altora, toate 
împodobite cu note marginale foarte interesante pentru oricine 
vrea să studieze familiaritatea cu care oamenii cultivați de atunci 
păstrau manuscrisele clasicilor. 

Fiul lui Leon VI, Constantin VII Porfirogenetul (913-959) a 
continuat cu încă și mai mult zel tradiția curții imperiale. Indi- 
lerent la afacerile statului, și-a consacrat timpul literaturii și și-a 
petrecut toată viața în compania celor învățați, pe care i-a umplut 
de favoruri. Atât prin iniţiativele sale, cât și prin propriile-i scri- 
eri, el este personalitatea dominantă a secolului al X-lea. Atracția 
pentru literatură, științe și arte devine din ce în ce mai mult tră- 
sătura caracteristică a vieţii intelectuale a acestei epoci. Dar trebuie 
remarcat faptul că această pasiune, cel puţin în privința științelor 
y a literaturii, nu duce la creaţii originale. Secolul al X-lea este 
prin excelență secolul eruditiei umaniste. 'Tradiționalismul reli- 
pios al bizantinilor este dublat de tradiționalismul literar care le 
domină umanismul. 


! L'Antiquité classique, t. 1 (1932); p. 203 şi urm. 
" FeGoyioc AuaQTwA6G „păcătosul“ (n. tr.). 
* Hrisostom (n. tr.) 

CAPITOLUL PATRU 


SECOLELE AL XI-LEA ŞI AL XII-LEA 


I. CONSIDERAȚII GENERALE 


Bizanțul a cunoscut, sub Dinastia Comnenilor, începând cu 
anul 1081 d. Hr., o nouă perioadă de strălucire și de glorie. Dar, 
în același timp, semnele unei decadenre viitoare sunt din ce în ce 
mai evidente. 

Viaţa intelectuală era foarte activă. Revenirea mișcării eretice 
4 pavlicienilor, apariția unei noi erezii, cea a bogomililor,! și alte 
erori dogmatice cu tendinţe raționaliste obligă încă o dată Biserica 
Ortodoxă să lupte pentru unitatea ei interioară, pentru adevărul 
dogmei. Dar, cum salvarea ortodoxiei se identifică, din ce în ce 
mai mult, cu salvarea Statului, împărații, pentru a contracara peri- 
colele exterioare sau interioare, politice sau spirituale, au recurs 
din nou la cezaropapism. Celebrul canonist Teodor Balsamon 
justifică cezaropapismul spunând că „puterea și activitatea împă- 
ratilor privesc trupul și sufletul, în timp ce puterea gi activitatea 


! Pavlicienii și bogomilii au una și aceeași sursă, maniheii. 

patriarhului privesc numai sufletul“.! „Împăratul, afirmă el în altă 
parte, nu este supus nici legilor, nici canoanelor“? Astfel, stăpânii 
seculari au devenit și stăpânii lui spirituali. Pe bună dreptate, fiind 
deasupra legilor și a canoanelor, ei sunt stăpânii absoluți. 

Dar dacă religia continuă încă să-i intereseze profund pe bizan- 
tini, ea nu mai este singura lor preocupare spirituală. Biserica, 
devenind națională, a pierdut din caracterul său de universalitate; 
este ceea ce schisma definitivă dintre ortodocși și catolici a adus 
la lumina zilei. Prima schismă, din epoca lui Fotie, evidențiase 
clar faptul că întreaga creștinătate, ca principiu de unitate a popoa- 
relor, se apropia de sfârșit. Schisma definitivă care a avut loc în 
secolul al XI-lea a făcut să se vadă că Biserica devenise un princi- 
piu ce despărțea popoarele. Toate tentativele de refacere a unită- 
tii, de o parte și de cealaltă, au sfârșit prin a face schisma cu adevărat 
ireparabilă. Aceasta deoarece Răsăritul și Apusul se constituiau 
din ce în ce mai mult în două lumi diferite, atât în aspirațiile lor 
politice, cât și în sentimentul lor religios și în mentalitatea lor în 
general. De atunci nu este de mirare că toate cruciadele între- 
prinse în timpul acestor două secole în numele Crucii, în loc să 
contribuie la unirea creștinilor, au dezvăluit că fiecare dintre cele 
două lumi avea Crucea sa. Odată ce a avut loc schisma, a urmat 
o controversă vehementă în privința punctelor dogmatice care 
au dus la producerea ei. De aici a rezultat o întreagă serie de scri- 
eri care nu sunt lipsite de interes filosofic. 

Pe măsură ce Biserica, devenită națională, îi disociază pe creș- 
tini, Răsăritul și Apusul își făuresc, puțin câte puţin, un nou prin- 
cipiu de unitate prin dragostea comună pentru literatură și pentru 
Antichitatea clasică. Această dragoste capătă din ce în ce mai mult 
elementele și ia forma și esența a ceea ce mult mai târziu a fost 
cunoscut sub numele de umanism. O trăsătură a acestui spirit uma- 
nist constă în reorganizarea școlilor universitare din Constantinopol, 


! PăĂAn kai HoxAr,, Zvvrayua tóv Beiwv kai Leon kavóvwv, Atena, 
1854, traducerea este preluată din A. Vasiliev, op. cit, II, 122. 
2 P.G., t. 138, col. 93. 

ce a avut loc în secolul al XI-lea. Aici a fost întemeiată o Școală 
de Drept, la conducerea căreia a fost numit Ioan Xiphilin și o 
școală de filosofie, condusă de Mihail Psellos, unde înainte de a 
începe studiul filosofiei studenţii trebuiau să urmeze cursuri de 
gramatică în sensul cel mai larg al termenului și de poezie antică. 
La fel, la școala patriarhală, în secolul al XII-lea, în afară de teo- 
logie, mai erau predate filosofia, științele și literatura. Se ajunsese 
chiar la anexarea la școală a unui spital pentru studenții la medi- 
cină. Pe de altă parte, scriitorii, - trăsătură specifică a umanis- 
mului, - nu se multumeau să îi studieze numai pe clasici, ci încercau, 
așa cum am spus, să îi imite. Cum efortul lor se limita aproape 
exclusiv la formă, acesta conferea un aer artificial și pompos 
limbii scrise, care, prin căutarea excesivă a purității atice, o în- 
depărtează complet de limba vorbită. Adevárati precursori, bi- 
zantinii oferă astfel prima formă, forma tipică pe care a luat-o 
umanismul la început, ca renaștere a interesului pentru autorii 
clasici. În secolul al XII-lea, renașterea ajunge în Bizanţ la pleni- 
tudine. Bizantinii sfârșesc prin a-și reaminti că sunt greci, fără ca 
al lor creștinism să se opună acestei idei. În persoana lui Eustaţie, 
episcop de Tesalonic, teolog și deopotrivă savant umanist, uma- 
nismul bizantin își găsește expresia sa cea mai nobilă. 

În privinţa filosofiei este interesant de remarcat că gândirea 
atât în Răsărit, cât și în Apus este preocupată de probleme aproape 
identice. În Răsărit și în Apus au loc dezbateri asupra nominalis- 
mului și a realismului, înainte de a se grupa în platonizanți și 
aristotelizanti. Mihail Psellos, fervent apologet al lui Platon, în- 
cepe, in mod decisiv pentru o lungă perioadă, să pună bazele dia- 
logurilor dintre prietenii lui Platon și cei ai lui Aristotel, discuții 
care vor trece din Bizanţ în Apus și vor contribui aici in mod 
atât de fericit la trezirea spiritului filosofic. De asemenea, pentru 
prima dată, își fac apariția în Bizanţ filosofi ca Psellos și Italos, ce 
cultivă filosofia în raporturile sale imediate cu teologia. Avem 
impresia că se pregătește o eră nouă de înflorire filosofică. Din nefe- 
ricire, această mișcare a găsit în persoana lui Alexios I Comnenul 
un rival hotărât, care i-a împiedicat dezvoltarea firească. 

Teologia ia și ea parte la mișcarea intelectuală din epocă. 
Simeon Noul Teolog și elevul lui, Nichita Stithatul, înnoitorii 
teologiei mistice, sunt contemporanii lui Psellos. 

Trebuie să subliniem că în aceeași epocă Bizanțul a făcut mult 
pentru a-i transmite Apusului propria sa cultură și cultura greacă, 
contribuind în mod deosebit la mișcarea intelectuală din Europa 
apuseană din secolul al XII-lea. Cruciații, invaziile normanzilor 
și relațiile comerciale ale republicilor italiene cu Bizanțul, ca și 
discuțiile contradictorii în întruniri organizate după schismă la 
Constantinopol de împărații dornici să se apropie de Roma au 
prilejuit un schimb de idei, dar și transmiterea culturii bizantine. 
Savanţii italieni au venit să studieze limba greacă la Constanti- 
nopol, - Universitatea din Constantinopol, în forma pe care a 
luat-o în secolul al XI-lea, a servit drept model instituțiilor simi- 
lare din Occident, - iar unii dintre greci au avut ocazia, vizitând 
Occidentul, să răspândească ei înșiși cultura bizantină. 


II. TEOLOGIA MISTICĂ 


Curentul misticii speculative, care se revendică de la Dionisie 
Pseudo-Areopagitul și de la Maxim Mărturisitorul, continuă în 
mod neîntrerupt în toată epoca bizantină, până la Căderea Con- 
stantinopolului. El a fost produsul cel mai prețios al spiritualității 
mistice, constituie o tradiţie vie şi oferă o imagine clară a atitu- 
dinii religioase a sufletului bizantin în efortul său de a înțelege 
divinul în toată puritatea sa, intelectual și spiritual, prin contem- 
platie. Această atitudine, deși profund creștină, este intim legată 
de neoplatonism, căruia îi datorează mai ales metoda viziunii și 
setea de a afla liniștea în contemplarea unității cosmosului. Lăsând 
în seama asceticii examinarea obligațiilor exterioare ale vieții creș- 
tine, teologia mistică se ocupă doar de viața intimă a creștinului, 
în relația sa imediată și spirituală cu Dumnezeu. Controversele în 
privința dogmei și a interpretării Scripturii au fost un bun prilej 
pentru speculație, ceea ce explică, în mare parte, predilectia pe 

care cultura bizantină a avut-o pentru teologia mistică. O altă 
trăsătură caracteristică a misticii bizantine este atașamentul său 
față de ritualul ceremoniilor, nu prin faptul în sine, ci pentru 
sensul profund și simbolic pe care îl ascundea; a-l face cunoscut 
era o bună ocazie de a dezvolta și propriile sale meditații. Pentru 
a înțelege bine fondul acestei teologii mistice, trebuie mereu să ne 
aducem aminte că, în viziunea întemeietorului său, Dionisie, 
aceasta nu poate fi decât o teologie negativă. Omul nu are posibi- 
litatea de a-i da lui Dumnezeu determinări pozitive; toate căile 
pe care gândirea sa i le-a oferit sunt de respins; pentru a-L înțelege 
pe Dumnezeu, care este inefabil, rațiunea discursivă este mai 
degrabă dăunătoare decât utilă; nu ajungem la El decât prin con- 
templatie. Monahii sunt din ce în ce mai mult îndemnați pe o 
asemenea cale, dintr-o necesitate deosebită de a vedea realitățile 
suprasensibile și supranaturale. Astfel, contemplarea platoniciană 
s-a transformat în final într-o experiență mistică personală. Pavel 
din Latro (d. 956) şi Simeon Studitul, numit Evlaviosul (d. 986) 
ne vorbesc deja de vederea luminii necreate. Simeon Noul Teolog 
sau Simeon cel Tânăr (949/950-1022), fiul duhovnicesc al lui Si- 
meon Evlaviosul', nu va face decât să urmeze calea pe care cei 
doi precursori ai săi și ascetismul de dinaintea lor o deschiseseră. 

Simeon Noul Teolog este dominat mai mult decât oricine de 
setea de a simți și de a vedea, de a ajunge la experiența mistică. 
Precursor al lui Cabasila și al lui Palama - varlaamitii ca Dimitrie 
Kydones văd in Simeon conducătorul spiritual al isihasmului -, 
mai profund decát ei, el este considerat cel mai original teolog 
din Bizanţ. De timpuriu a simţit că intuiţia mistică era incom- 
patibilă cu viața în lume, fiind posibilă doar la monahi; de aceea, 
odată ce și-a terminat studiile elementare, nu a vrut să urmeze 
studii de filosofie. Considerând știința omenească și tovărășia stu- 
dentilor dăunătoare sufletului, a mers la mănăstirea Studion și s-a 


* A se vedea Filocalia, vol. 6, Bucureşti, 1997, pp. 89-106. Capetele morale ale 
lui Simeon Evlaviosul au circulat mult timp sub numele Sfântului Simeon Noul 
Teolog (n. tr.). 

așezat, cu trup și suflet, sub oblăduirea faimosului ascet Simeon 
Evlaviosul. Studiul a exercitat asupra fiului său spiritual o influ- 
en aproape exclusivă. Simeon a intrat apoi în mănăstirea Sfântul 
Mamas din Constantinopol, al cărei egumen a fost mult timp. 
Printre scrierile care au exercitat o influență deosebită asupra 
lui se numără cartea Sfântului Marcu Ascetul și cea a Sfântul Ioan 
Scărarul. A fost o revelație pentru el, așa cum ne spune elevul și 
biograful lui, Stithatul, să citească în prima cugetarea următoare: 
„Ocupă-te de conștiința ta și fă ce îţi spune ea“.! A făcut din ea 
preceptul primordial al vieții lui atât teoretice, cât și practice. 
Ioan Scărarul i-a prilejuit o nouă revelaţie prin definiţia pe care a 
dat-o impasibilitátii, ca moarte a sufletului și moarte a înțelegerii 
înainte de moartea trupului. Natura mistică a lui Simeon se schi- 
teazá deja clar prin preferința lui pentru scrierile ascetice care l-au 
însoțit din copilărie în căutarea luminii lui Dumnezeu. Stithatul 
spune că Simeon nu avea deloc cunoștințe din științele profane: 
Totuși, spune el, harul dumnezeiesc La făcut demn să teologhi- 
sească minunat. Literatura apologetică, în afara autorilor mistici 
Și ascetici, era cunoscută de Simeon mai degrabăsumar. În schimb, 
cunoștea în profunzime Scripturile; cunoașterea deosebită a 
acestora și libertatea cu care se mișca în gândirea evanghelică sunt 
surprinzătoare; se simte că nu este vorba de o cunoaștere din 
exterior, ci de o cunoaștere care își are izvorul în el, dobândită 
spontan și interiorizat. De aceea, el își asumă riscul de a fi in- 
terpretul cuvântului dumnezeiesc; este un lucru ce îl obligă să 
traseze viața creștinului și să îl înțeleagă pe om în unirea sa cu 
Dumnezeu într-un mod pe cât de spontan, pe atât de original. A 
fost un adevărat vizionar, iar gândirea sa excesiv mistică nu poate 
fi sistematizată. Dacă mai adăugăm că scrierea sa cea mai 
originală, Jubirile imnelor divine este, în mare parte, compusă în 
versuri, - Simeon este la fel de original ca poet, pe cât este de 


! Marcu Ascetul, De legi spirituali, nr. 69, P.G., 65, 913 C. 
2 Vie de Syméon Le Nouveau Théologien, ed. Hausherr J. Horn, p. 48. 

profund ca teolog! - înțelegem că analiza acestei gândiri mistice, 
infuzată de o fină sensibilitate, este la fel de dificilă pe cât este de 
delicată. În realitate, nu este vorba de o operă de gândire, ci de o 
viață, de o dispoziţie a sufletului, ale cărui trăsături principale 
vom căuta să le redăm în continuare. 

După exemplul lui Maxim, de la care derivă în mare parte gân- 
direa sa, Simeon susține că omul nu era liber decât înainte de 
păcat; după aceea, şi-a pierdut liberul arbitru şi libertatea și a 
devenit robul păcatului. Singurul semn de liber arbitru care-i ră- 
mâne acestui rob este dorința de a se elibera, iar în acest sens nu 
există decât un singur mijloc: să își țină mintea mereu la Dumne- 
zeu, stăpânul mântuirii.? Doar credința poate mântui, nu și fap- 
tele; credinţa în Dumnezeu îl sfințește și il eliberează pe om prin 
harul divin, singurul remediu pentru suflet care este o ființă 
simplă; el îl reține prin puterea sa divină și îi dă viață; suflet al 
sufletului, el îl călăuzește atât pe acesta cât și concepțiile și gân- 
durile sale spre acceptarea divină, care este adevărul. Sfinţit astfel 
sufletul, sfințește și el la rândul lui trupul, deoarece îl călăuzește 
și îl înfrânează, aflându-se în toate părțile acestuia. Natura omu- 
lui, ca și înfățișarea lui sunt stricăcioase. De aceea, orice credincios 
care primește harul lui Dumnezeu suferă o transformare fru- 
moasă şi devine un Dumnezeu prin har, asemenea celui care i-a 
provocat starea de stricăciune. Tocmai în acest scop Dumnezeu 
a înzestrat natura umană cu puterea de a iubi (àyanntıkń), care 
vine în ajutorul naturii sale raționale, pentru ca omul să se poată 
sluji de o dragoste facultativă, despre care vorbește porunca lui 
Dumnezeu.? Viaţa nu are sens și nici conținut decât prin și în 
harul lui Dumnezeu; ca atare, înainte de a-i cânta imne și de a-i 
adresa rugăciuni lui Dumnezeu, trebuie să încercăm să ne împăcăm 


! P. Maas la Congresul Bizantin de la Belgrad zicea despre Simeon că „este 
unul dintre cele mai puternice temperamente poetice din Orientul creștin“. EOR, 
1928, p. 87. 

2 Dionisie de Zagora, A, 48; P.G., 120, discurs al V-lea. 

3 Id., A, 113. 

cu El prin credință. Îm păcarea cu Dumnezeu, semn că am primit 
harul Lui, umple sufletul de lumină dumnezeiască și îl face din ce 
în ce mai dumnezeiesc. Atunci și numai atunci rugăciunea, un 
dialog cu Dumnezeu, devine posibilă. Nu vom avea nevoie de o 
lectură continuă pentru a ne ruga; oricine preferă o asemenea 
lectură pentru a se ruga se află în întregime în greșeală și îndepăr- 
tează de la el mântuirea; acesta este un om în totalitate insensibil.! 
Omul care a primit harul divin se comportă ca un prieten față de 
lisus, pacea și bucuria domnesc în sufletul lui. El simte că a deve- 
nit în întregime și pentru totdeauna isus. Îşi mișcă mâna și vede 
că ea este în întregime ca a lui lisus. Fiind om prin natură, el este 
Dumnezeu prin har. Posibilitatea de a se simți sălaș al Duhului 
Sfânt este comună tuturor creștinilor. lisus a devenit om pentru 
ca oamenii să poată să îl vadă și să se unească cu el. Dumnezeu 
fiind peste tot și mereu prezent, nu el este cel ce se îndepărtează 
de noi; noi suntem cei care ne separăm de el. Simeon este neo- 
bositul și ferventul predicator al acestei posibilități de unire cu 
Dumnezeu, comună tuturor creștinilor. Ajungem la aceasta prin 
propriile noastre mijloace, printr-o experiență personală. Fiecare 
are nevoie să recunoască semnele sfințeniei. Totul ține de trăirea 
intimă a conștiinței psihologice. Pe de altă parte, nu există grade 
în urcușul către Dumnezeu. Imediat ce am simțit cercetarea Duhu- 
lui Sfânt se produce schimbarea, natura umană originară este 
restaurată, devenim oameni liberi și chiar Dumnezeu după har. 
Această atitudine impusă de vechea temă platoniciană a purificării 
duce la interiorizarea conținutului credinței și a dogmei. Este bine, 
spune Simeon,! ca omul să fie botezat, dar viața mistică, respectiv 
lumină duhovnicească, trebuie să o simțim duhovnicește. Locul 
intelectului contemplativ de la Platon este acum ocupat de spi- 
ritul contemplativ, dar în sensul pe care creștinismul i l-a dat 
acestui termen și pe care îl vom vedea mai departe. Purificarea este 


! Dionisie de Zagora, A, 58. 
2 P.G., 120, 327 AB. 

înțeleasă în modul tradițional al spiritualității bizantine, ca aban- 
donare a lumii, moarte a simțurilor, deșertarea de sine, chiar moar- 
tea intelectului. Totul în asceză trebuie să vină din renunțarea la 
orice cunoaștere intelectuală a lui Dumnezeu, chiar revelată. Per- 
fecțiunea este devenirea ca o hartă albă foarte netedă, pregătită să 
primească aparițiile Duhului Sfânt. Dar numai asceza, oricât de 
vigilentă, continuă sau dură ar fi ea, nu este suficientă pentru a ne 
duce spre adevăr. Avem nevoie, spune Simeon, urmándu-l pe Ioan 
Scărarul, de o călăuză, de un sfânt, de un părinte duhovnicesc, 
căruia să i ne încredințăm în totalitate. Încrederea noastră absolută 
în părintele duhovnicesc este dovada că suntem pe drumul cel bun, 
că am învățat marea artă de a ne abandona, că suntem gata să pri- 
mim adevărul gol-golut. Acest adevăr nu va fi, desigur, produsul 
unei serii de raționamente, nu va fi vorba nici de concepții. Mor- 
tificarea trupului și moartea sufletului prin asceză duc la adevărata 
naștere a sufletului; în locul sufletului individual, vom avea acum 
un suflet înzestrat cu simțuri duhovnicești, capabil nu de rațio- 
namente, ci de „a vedea“ rațiunile ultime ale ființelor, realitățile 
supranaturale, pe Dumnezeu. Ne vom afla în starea în care cu- 
noagtem și vedem tocmai prin faptul că, omenește vorbind, nu mai 
cunoaștem și nu mai vedem. Aceasta va fi marea trăire, experiența 
personală,? în timpul căreia, fără a pierde sentimentul de sine, 
vedem lumina lui Dumnezeu care se revarsă în jurul nostru pentru 
a ne pătrunde și pentru a ne cufunda într-o atmosferă de liniște și 
pace, de bucurie foarte sensibilă, care face sufletul să se înalțe 
încă și mai mult spre iubirea divini? Tot ce vedem și ce simțim în 
timpul acestei preafericite experiențe este inefabil. „Deoarece“, zice 
cu hotărâre Simeon, „mintea care se unește cu Dumnezeu este lu- 
mină, iar ea vede lumina oricărui lucru, adică pe Dumnezeu, iar 
lumina pe care o vede este viața, iar ea dă viață celui care o vede. 


! Dionisie de Zagora, A, 68-69. 
2 P.G., 120, 537, CD; Cod. Mons, p. 64. 
? Dionisie de Zagora, A. 107; B, 57; B, 106. 

Mintea se vede unită în întregime cu lumina, și, în același timp, se 
repliază, iar omul rămâne ce era înainte de a vedea lumina. El 
percepe lumina din suflet și rămâne în extaz și, rămânând în extaz, 
vede lumina departe de el. Iar când își revine în fire, se află din nou 
în lumină, negăsind, astfel, nici cuvinte, nici percepții pentru a 
exprima și a percepe lumina pe care o vede.“ Omul care se unește 
cu Dumnezeu, odată ce a depășit experiența mistică, nu mai revine, 
în consecinţă, la starea sa obișnuită; el simte constant că este un 
om sfințit, un om îndumnezeit. Aceasta înseamnă că viața sa își 
capătă sensul deplin, cu condiția ca ea să nu se mai îndepărteze de 
Dumnezeu. Ca atare, bucurându-se de vederea luminii dumneze- 
iești, doar acest om este capabil să teologhisească, căci doar el a 
văzut cu ochiul duhovnicesc al sufletului său realitățile supranatu- 
rale și doar cel care L-a văzut pe Dumnezeu poate să vorbească 
despre El. Astfel, a teologhisi înseamnă a povesti ceea ce am văzut 
cu ajutorul luminii divine care ne leagă de Dumnezeu. Lectura 
scrierilor lui Simeon lasă într-adevăr impresia puternică că tot ce 
spune este efectul unei viziuni constante. Locul rațiunii, chiar al 
minții, este luat de ochii spirituali, pe care lumina divină tocmai i-a 
purificat și i-a deschis. Este de subliniat că în această stare de fericire 
supremă ne înălțăm printr-un efort neîncetat și personal, iar cu- 
noagterea lui Dumnezeu care rezultă de aici este o cunoaștere prin 
unire, respectiv prin dragoste. Dumnezeu întreprinde lucrarea 
unificatoare pentru că El este lumină, dar și pentru că El este iubire. 
Iubirea divină este extatică, adică este capabilă să înfăptuiască jertfa 
de sine, renunțarea la sine. Dumnezeu nu mai este, ca la greci și ca 
la Dionisie Pseudo-Areopagitul, doar un obiect de iubit, ci și un 
subiect ce iubește. Când monahul urmează calea ce duce la ilumi- 
nare, Dumnezeu îl îmbrățișează mistic și îl umple de sărutări.! Dar 
ce este iubirea imensă a lui Dumnezeu pentru noi? „Ea nu este decât 
lumină, lumina cea neapropiată, lumină ce concretizează totul.“? 


1 Op. cit, A, 308. 
? Op. cit., B, 80. 

Semnul cel mai încurajator pentru credinciosul aflat în căutarea 
desăvârșirii spirituale este darul lacrimilor. Lacrimi de bucurie 
sau de căință pentru păcat, pentru sine însuși sau pentru 
aproapele - Simeon plânge și suferă pentru păcatele celorlalți, a 
căror cauză se consideră - trebuie să însoțească necontenit viața 
monahului. Ele țâșnesc din suflet; sunt lacrimi duhovnicești și 
denotă intimitatea profundă a sufletului cu Dumnezeu, care face 
ca omul, pe de o parte, să perceapă măreția lui Dumnezeu și 
iubirea Sa pentru oameni și, pe de altă parte, răul pe care omul și-l 
face siegi păcătuind. Lacrimile vărsate fără oprire sunt rugăciunea 
cea mai eficientă. Ne putem aștepta, atunci când ne spălăm în atâta 
abundență de lacrimi ca ele să fie asemenea fântânii botezului.! 
Pentru a reveni la unirea cu Dumnezeu trebuie să remarcăm 
că, deși unirea este rodul deșertării de sine, ea nu se face la Simeon, 
prin absența sinelui, cum era la Plotin sau la Fericitul Augustin; 
unirea cu Dumnezeu rămâne, la el, o experiență în timpul căreia 
conștiința empirică este prezentă. „În prezența acestei lumini“, 
spune Simeon, „acoperișul chiliei mele și lumea se retrag din fața 
persoanei sale, iar eu rămân singur pentru a mă împărtăși doar de 
lumină.“? Asemánarea dintre această expresie cu cea de la Plotin 
»puyr) HOvov rtoóc uóvov"' este exterioară, deoarece, în viziu- 
nea lui Plotin, comunicarea cu Unul este de natură extatică, în 
timp ce omul, la Simeon, odată recompensat cu vederea luminii 
dumnezeiesti, își petrece toată viața în comuniune neîntreruptă 
cu lisus, plin fiind de Dumnezeu. Pe de altă parte, lumina divină 
se lasă văzută duhovnicește, sub formă de lumină inteligibilă. 
„Sufletul duhovnicesc primește emoția duhovniceascá."*, Mintea 
este legatá de acest miracol incomprehensibil și inefabil, și se 


1]. Hausherr, Vie de Symeon, p. 124, 143; a se vedea și p. 121, 123, 136, 140, 
141, 149, 150, 151, 152. 

2 Cod, Coisl.,291, f. 252 r. 

* „Să fugi singur spre Cel singur“ (n. tr.). 

3 Dionisie de Zagora, A, 108. 

* Op. cit., A, 147. 

transpune în afara lumii, nu prin trup, ci prin toate simțurile sale, 
căci și ele însoțesc mintea spre Cel pe care-L contemplăm în 
suflet...^ Extazul, dacă ne mai putem folosi de acest termen, are 
loc în suflet. Sufletul se unește cu Dumnezeu ca lumina cu lumina 
și ca focul cu focul.? Astfel, găsim la Simeon, pe lângă fenomenele 
mistice ale unirii, chiar de fuziune cu Dumnezeirea, și alte feno- 
mene de comunicare mai exterioară cu Dumnezeu: sentimentul 
de prezență, viziunile, cuvintele etc. Dar, în orice caz, la Simeon 
avem de-a face mai degrabă cu unirea transformatoare sau îndum- 
nezeitoare sau cu nunta mistică dintre suflet și Dumnezeu. Harul 
divin îi permite să meargă mai departe decât Platon; Simeon, ca 
toți misticii începând cu Maxim, vrea unirea omului cu Dumne- 
zeu, îndumnezeirea sa, în timp ce în viziunea lui Platon omul 
poate doar să semene, nu să se unească cu Dumnezeu. 

După cum vedem, spiritualitatea bizantină, fiică a ascetismului 
popular, ivită ea însăși direct din cinism, a știut să regăsească în 
gândirea creştină, prin intermediul vieții contemplative, vechea 
temă platoniciană din Phaidon: indumnezeirea sufletului prin 
purificare de patimi, care se unește cu contemplarea lui Dum- 
nezeu. Acestei stări spiritualitatea bizantină i-a dat o viziune în 
întregime mistică. Mintea nu cugetă, vede. Ceea ce sfinții și Scrip- 
turile spun despre Dumnezeu nu sunt concepții, ci o contemplare 
a ființelor reale. Concepţia este entimemă, născută din înțelegerea 
a ceea ce nu este încă înfăptuit; acesta este începutul a ceea ce vom 
săvârși. lată istorisirea unei contemplări. În consecință, ce ni se 
zice despre Dumnezeu trebuie să fie văzut și nu doar auzit. Cum, 
se întreabă Simeon, ar fi posibil să-l cunoaștem pe cel pe care nu 
l-am văzut Pasajul următor arată măsura în care inspirația lui 
Simeon se află în același timp foarte aproape și foarte departe 
de idealismul platonician. lată modul în care descrie împărăția 


1 Op. cit, A, 307. 
2 Op. cit., A, 27. 
3 Op. cit., 334-336; Cod. Coisl, f. 251, r. 

cerurilor.! El îl vede pe Dumnezeu așezat într-un car și ținând în 
mâini aspiraţiile sufletelor noastre, ca și cum acestea ar fi indru- 
mate; considerându-ne supuși, ne duce unde vrea el, folosindu-se 
de aspiraţiile noastre ca de niște cai, după voința sa, deoarece ne 
supunem îndată poruncilor și legilor sale. Astfel, adaugă el, Dum- 
nezeu domnește. Autonomia radicală a minţii ce domnește în tra- 
tatul lui Platon Phaidros, la care duce cu gândul imaginea lui 
Simeon, este aici înlocuită de supunerea totală față de Dumnezeu. 
Faptul că Dumnezeu este lumină și că umple cu lumina Sa sufle- 
tul omului explică și caracterul mistic al spiritualității bizantine 
și nu șochează prin porunca supunerii complete. Totuși, lumina 
este un dar primit de om de la altcineva. 

Lumina divină, după Simeon, își continuă existența în interiorul 
Bisericii ca în vremea Apostolilor. Această credință, plină de opti- 
mism, în viața actuală a Duhului Sfânt, în interiorul Bisericii, gata 
să ilumineze direct pe oricine o caută, izvor viu de viață mistică, 
ce individualizează si interiorizează perfecțiunea umană, este 
ceea ce distinge cel mai mult spiritualitatea bizantină de catolicism. 
Acest lucru este scos în evidență de Nichita Stithatul în opoziția 
sa față de Biserica Catolică. Mai trebuie subliniat că poziția lui 
Simeon este profund isihastă, deoarece el susține că mântuirea 
omului nu este rodul faptelor sale, ci contemplarea luminii. Ade- 
văratul monah, cu cât progresează mai mult, cu atât se crede mai 
sărac. Nu doar pentru că lucrarea sa contemplativă este una fără 
de sfârşit, ci și dacă ajunge să creadă că va merge până la capăt, 
ceea ce înseamnă că nici măcar nu a început. „Este monah“, zice 
Simeon; „cel care nu se amestecă în lume și comunică fără în- 
cetare cu Dumnezeu. Văzând, este văzut, iubind, este iubit; el 
devine lumină, fiind iluminat inefabil. Când este mărit, crede că 
a devenit mai sărac și, intrat fiind în intimitate, rămâne un străin. 
Minune pe cât de neobișnuită, pe atât e de inefabilă! Sunt sărac 


! Dionisie de Zagora, A, 273. 
2 Op. cit, B. 115. 

din cauza unei bogății infinite și cred că nu am nimic, deși am mult, 
$i spun că îmi este sete, din cauza abundenței apelor.“ 

Cele de mai sus ne permit să vedem în Simeon inventatorul 
unei metode miraculoase, ce duce infailibil la contemplarea su- 
blimă, așa cum, pe nedrept, este considerat. Isihaştii propriu-ziși 
vor fi cei care vor propune metoda fără gres. Simeon nu a inven- 
tat nimic, El a primit de la părintele lui duhovnicesc credința în 
posibilitatea de a vedea lumina lui Dumnezeu. Originalitatea lui 
constă în maniera minunată și profundă în care a știut să prezinte 
roadele viziunilor sale. Ajutat de harul de poet, dar și de o putere 
puţin obișnuită de a pătrunde în sublimitatea subiectelor pe care 
le trata, a știut să prezinte gândirea și viaţa religioasă într-o nouă 
lumină. A fost primul care a făcut din vederea luminii divine 
totul vieții sufletului și al cugetului său, care a arătat schimbarea 
în întregime pe care această vedere, care este o naștere în lumină, 
o reprezenta pentru om și care a prezentat noul sens pe care viața 
omului îl lua, ca urmare a acestei vederi. Iluminarea nu este, pen- 
tru Simeon, un scop în sine. Ea este harul prin intermediul căruia 
dobândim reînnoirea interioară. „Dacă ajungem să îl vedem pe 
Iisus, nu vom muri; moartea nu va avea putere asupra noastră.“! 
Nu suntem creștini decât în măsura în care participăm la viață și 
la lumină? Viața contemplativă este chemarea cea mai impor- 
tantă a sufletului la perfecțiune. Doar divinul este de dorit de către 
fire, dar acesta nu poate fi cunoscut prin intermediul științei 
umane. „Cunoașterea duhovnicească“, susține Simeon, „seamănă 
cu o casă construită între cunoașterea greacă și cunoașterea vea- 
cului;* în această casă există ceva ca o cutie bine închisă; această 
cutie este cunoașterea Scripturilor si bogăția de nedescris, tezau- 
rizată în cunoașterea Scripturilor, adică harul lui Dumnezeu. Ea 
se deschide prin poruncile și prin virtuțile ce rezultă din acesta, 


1 Dionisie de Zagora, A, 111. 
2 Op. cit, A, 52. 

3 Op. cit., B, 18. 

4 Op. cit., A, 249-50. 


Secolele al XI-lea şi al XII-lea " 203 


sau, mai bine, ea se deschide prin Lisus...“. Când Iisus ni se pre- 
zintă în mod conștient (yvw0rGG), vedem atunci conștient tai- 
nele ascunse în Scripturi.! Orice alt mod de a deschide cutia, ca 
studiul și recitarea Scripturilor, nu are alt rezultat decât cel de 
a ne afunda și mai mult în greșeală. Viaţa contemplativă oferă 
în același timp, prin vederea luminii divine, dovada cea mai 
evidentă a existenței lui Dumnezeu. Vederea, pentru cine o 
gustă, este o realitate indubitabilă, este singura realitate. Oricine 
refuză să creadă respinge în același moment și Scripturile?, iar 
creștinismul nu are sens pentru el. „Nu există alt mod“, declară 
formal Simeon, „de a-L cunoaște pe Dumnezeu decât prin con- 
templarea luminii care izvorăşte din El.“ „Dacă Iisus este lu- 
mina acestei lumi și Dumnezeul ei și dacă noi credem că el nu 
poate fi văzut de nimeni necontenit, cine ar fi, atunci, mai ne- 
credincios decât noi?"* Credinţa în Iisus, adaugă el în altă parte, 
nu poate doar ea singură să ne mântuiască, dacă nu primim 
conștient harul Duhului Sfânt. Dacă lucrarea Duhului Sfânt 
este inconștientă pentru noi aici, pe pământ, ea va fi la fel pen- 
tru veșnicie, iar toată religia este deșartă.€ „Cel care spune că nu 
este posibil ca neamul de astăzi să devină părtaș al Duhului 
Sfânt, care huleste lucrările Duhului și le atribuie vrăjmașului, 
acela introduce în Biserica lui Dumnezeu o erezie nouă.“ Iată 
suficiente exemple din logica și din îndrăzneala lui Simeon. Pe 
de altă parte, iată răspunsul pe care el îl dă următoarei chestiuni 
capitale: pentru că este esenţial să avem un părinte duhovnicesc 
și pentru că doar oamenii cu adevărat și în mod conștient duhov- 
nicesti pot îndeplini acest rol, după ce semne îi vom cunoaște pe 


1 Op. cit., l.c. 

2 P.G., 120, 583; Cod. mon., p. 164. 
3 Cod. Coisl., f.251 v. 

+ Op. cit., f.295, r. 

5 Dionisie de Zagora, A, 2. 

* Cod. Reg. Suec., 25 f, 234. 

? Dionisie de Zagora, discurs nr. 32. 

oamenii duhovnicești?! Răspunsul lui ia forma unei prezentări de 
principii: fiți voi înșivă duhovnicești, spune el, și îi veți cunoaște 
negreșit pe oamenii duhovnicești prin ceea ce fac și doar prin 
viziunea lor fără de greșeală. 

Simeon a creat o școală si a avut, printre alți elevi, pe Nichita 
Stithatul (Pectoratus) Studitul, fin om de cultură, născut în jurul 
anului 1000 și devenit scriitor prin chemare mistică.? Cea mai 
mare parte dintre scrierile sale, printre care Paradisul inteligibil, 
care pare cel mai interesant din punct de vedere spiritual, rămân 
inedite. Dacă este să ne luăm după titlurile unora dintre acestea, 
Despre ierarhia cerească și bisericească, Nichita este mai aproape 
de Dionisie Pseudo-Areopagitul decât de părintele lui duhov- 
nicesc, Simeon; de asemenea, îl urmează îndeaproape pe Maxim 
Mărturisitorul, fără a avea profunzimea sa filosofică. Nichita, 
convins că este călăuzit în mod obișnuit și neîncetat de Duhul 
Sfânt, își face, dimpotrivă, un titlu de glorie din docta ignorantia. 
Părintele lui duhovnicesc și părintele duhovnicesc al acestuia erau 
și ei oameni „fără studii“ și, totuși, teologi autentici. Cunoașterea, 
după aceștia, vine de la Duhul; știința ori este inspirată ori nu este 
ştiinţă; cunoașterea, fruct al studiului, este o pseudocunoastere. 
Aceasta este o atitudine duhovnicească și mistică, dar și ideea cea 
mai prețuită, de altfel, a școlii lui Simeon, distinctă, in mod clar, 
de atitudinea intelectuală și idealistă a lui Maxim Mărturisitorul. 

„Virtutea este un lucru arzător“, spune Nichita, „capabilă să 
însuflețească cărbunii dorinței, iar sufletul nu mai este decât un 
foc; capabil și el să dea aripi minţii pentru a o ridica departe de 
pământ, la cer, omul devenind întrutotul Dumnezeu.“ Această 
virtute nu este altceva decât nepătimirea, despre care Nichita 
vorbește în cele trei centurii ale sale,“ în mod sistematic, ca trepte 
ale drumului spre desăvârșirea completă. Aceste trepte sunt: viața 


1 L. Allatius, nr. 65, Vatic. Graec, 1436 f, 266-284. 
? J. Hausherr, Vie de Symeon, p.198. 

3 P.G., p. 2, nr. 1. Traducerea lui J. Hausherr. 

* Op. cit., 120, 851-1010. 

purificatoare, viața iluminativă și viața mistică. Prima comportă 
asceza propriu-zisă; lucrarea sa este aceea de a readuce facultățile 
noastre la activitatea lor naturală. Facultăţile trebuie să se schimbe, 
pentru a nu primi decât impresiile esențiale ale lucrurilor si pen- 
tru a nu cunoaște decât rațiunile lor. In general, prima treaptă este 
o pregătire a omului pentru a se dedica contemplării și teologiei 
din sălașurile cele înalte. Pentru această lucrare, sufletul dispune 
de următoarele simţuri: minte, rațiune, sensibilitate intelectuală, 
cunoaștere si știință.! Fără asceză, nu este posibil ca simţurile 
sufletului să devină demne de misiunea superioară care le este 
rezervată în treptele superioare. Rod al ascezei, nepătimirea aduce 
cu sine viața iluminativă, când sufletul contemplă lucrurile și per- 
cepe raţiunile acestora. Atunci ne aflăm pe a doua treaptă, cea a 
contemplării firești sau a filosofiei practice. Vine momentul când 
sufletul, care avansează, lasă în urmă rațiunile lucrurilor și, purtat 
pe aripile nepătimirii perfecte, se ridică spre Dumnezeu printr-un 
salt sublim, care îl cufundă în adâncurile teologiei cu tăceri ine- 
fabile. Aceasta este treapta mistică a Cuvântului, în care sufletul 
contemplă frumusețea ființei. 

Nichita, ca un discipol plin de râvnă ce era, a mers mai departe 
decât maestrul său, precizând metoda prin care se ajunge la desă- 
vârșire. Se începe, în opinia sa, prin asceză și se trece la contem- 
plare. Există aici o separație între praxis și theoria. Ele nu sunt 
egale; theoria succede praxis-ului. Dacă adăugăm că prima este o 
știință inspirată, constatăm încă o dată, măsura în care, contrar lui 
Maxim, școala lui Simeon nu are încredere nici în știință, nici în 
rațiunea umană. 

Calist Catafygiotul, autor a 92 de capitole despre unirea divină 
$i viața contemplativi? se apropie mult mai mult decât Stithatul 
de Dionisie și prin acesta, de neoplatonismul lui Plotin.? El amintește 


1 Op. cit., 120, 853-856, VI-XIII. 

2 P.G., 147, 833-941. [A se vedea Filocalia 8, trad. de Părintele Stăniloae, 
București, 1979, pp. 393-527; n. tr.]. 

3 Op. cit., 147, 848A, 848 C, 849 B, 853 C. 

și de Ilie Ecdicul prin fina și pătrunzătoarea argumentare și prin 
elanul dialectic. Nu avem nicio informaţie cronologică despre 
viața lui. Va trebui, deci, să ne mulțumim cu ceea ce ne oferă 
propria lui lucrare. În afara Părinților anteriori, Vasile, Dionisie, 
Maxim, pe care Calist îi citează rar, el mai citează o dată pe Petru 
Damaschinul,! un autor de scrieri ascetice, despre care se presu- 
pune că a trăit spre anul 1158. El vorbeşte apoi, se pare, ca Simeon 
cel 'Tânăr despre dispoziția iubirii, folosind același termen ca și 
acesta (cya) ouk9ecic).? Vorbește, tot după exemplul lui 
Simeon, de capacitatea de a prevedea viitorul.” Pe de altă parte, 
termeni ca QcoeikeAov, dadovyia* și alții conferă stilului lui 
Calist un aer aticizant propriu epocii Comnenilor. Toate acestea 
ne obligă să îl situám pe Calist în perioada Comnenilor, după 
Petru Damaschinul, cam spre sfârșitul secolului al XII-lea. 

Cel mai important lucru care se întâmplă între Dumnezeu și 
suflet, spune Calist, este acela de a iubi și de a fi iubit.? Prima și 
singura condiție a dezvoltării depline și perfecte a acestei iubiri 
reciproce este unirea sufletului cu Unul. Cele nouăzeci și două de 
capitole ale scrierii lui Calist sunt aproape tot atâtea dovezi ale 
necesității unirii cu Unul, ale binelui ce rezultă de aici și din 
natura lui Unu. Toate acestea nu constituie, în realitate, decât un 
singur subiect. Deși atitudinea lui Calist este mistică, are, în 
evoluţia ei, un aspect cu totul dialectic, dominată fiind de iubirea 
platoniciană a inteligibilului, a absolutului, a simplului, a necrea- 
tului, a Unului. Odată unirea înfăptuită, Unul, care este Dumne- 
zeul Dumnezeilor, nu va fi văzut, el este văzut continuu în interiorul 
minții, care este sublimată.* Pentru om, fiu al lui Dumnezeu, 


1 Op.it., 852 C. 

2 Op. cit., 860 AB. [„dispoziţia de a iubi“; n. tr.]. 

3 Op. cit., 840 CD. 

* Op. cit., 845 A, 905 B, 942. [„asemănător lui Dumnezeu“, „ţinerea unei 
torte", n. tr.]. 

5 Op. cit., 860 AB. 

$ P.G., 147, 892 D. 


Secolele al XI-lea şi al XII-lea ` 207 


viața nu este altceva decât lucrarea minjyii.! Mintea, prin natura ei, 
se mișcă doar spre Cel ce este, în realitate, infinit și indefinit? Pe 
de altă parte, orice mișcare a oricărei ființe, inclusiv a minţii, 
aspiră, prin natura sa, la liniște.? Dar această liniște naturală nu 
poate fi aflată de minte decât în Dumnezeu, care este unul și necir- 
cumscris,* lăsând în urmă multitudinea meditaţiilor sale și regă- 
sindu-și natura de a fi unul.5 Înseamnă aceasta că mintea, odată ce 
este în Dumnezeu, va fi privată de mișcare? Deloc.* Depășind 
divizarea si haosul concepţiilor la care a obligat-o contemplarea 
lucrurilor create, mintea se trezește, se regăsește ea însăși în con- 
templarea lui Unu. A-si regăsi ființa, iată unica bucurie a sufle- 
tului și iată liniștea firească pentru minte. De acum înainte, liniștea 
sa va consta în mișcarea în jurul lui Unu care este Infinitul și Eternul. 

Prin această lucrare, mintea regăsește în același timp și fiinţa, 
dar și adevărul care îi conferă adevărata libertate” și veșnicia. 
Odată aflată în Unul, mintea nu mai are nevoie de cuvânt, nici de 
rațiune. O tăcere absolută o domină, o tăcere a gurii și a rațiunii.’ 
Fiind atașată în mod absolut de adevăr, ea nu mai are nevoie să 
gândească la ceva, să treacă de la o concepţie la alta, situaţie în 
care cuvântul si rațiunea ar fi necesare. Se revine la cugetare si la 
cuvânt când mintea, văzând inconstanța naturii umane, coboară 
de la Unul spre cele create. În acest caz, pentru a obține din nou 
tăcerea, se optează pentru isihie și se face totul pentru a fugi de 
cuvânt si de rațiunea însăși.” Există aici o aluzie evidentă la isihaști, 
de care ne apropiem din ce în ce mai mult. Trebuie remarcat 


1 Op. cit.,147, 836 A. 
2 Op. cit., 147, 836 B. 
3 Op. cit, 147, 837 C. 
+ Op. cit, 147, 837 D. 
5 Op. cit, 147, 837 B. 
6 Op. cit., 147, 884 B. 
Op. cit. 147, 884 C. 
2 Op. cit., 147, 888 C. 

faptul că tăcerea pe care o căutăm este o tăcere în întregime duh 
și lucrare; ea este, ne spune Calist, „suprema stare a activităţii 
minţii“.! Cuvântul exprimă mintea în stare de diviziune, cufun- 
dată în multitudinea lucrurilor. Liniştea exprimă unitatea minții, 
care este atunci într-o asemenea stare de stăpânire a adevărului, 
încât simte că nu mai poate rosti nimic. Astfel, adevărul este ine- 
fabilul. Nu este oare aici o reluare creștină a limbajului din a șap- 
tea scrisoare a lui Platon? 

Astfel, viața minții cunoaște două momente: primul, treapta 
pregătitoare pentru unirea cu Unul și pentru liniște, este stadiul 
rațiunii și al cuvântului, cel al trecerii de la o concepție la alta. 
Atunci omul poate fi un excelent filosof și teolog și ne poate vorbi 
despre existenţa lucrurilor si a lui Dumnezeu.? Al doilea moment 
este treapta unirii cu Unul, a îndumnezeirii, a tăcerii. Omul îl 
contemplă pe Unul, pe Dumnezeu; el este chiar dincolo de con- 
templare, el se depășește și devine netrupesc; el devine Dumne- 
zeu după lucrare, dar nu după ființă, dat fiind că nu contemplă 
ființa lui Dumnezeu, ci numai lucrarea Sa. Această a doua treaptă 
nu vine în totalitate, nici dintr-odată; ea se împlineşte în timp și 
printr-o lungă asceză filosofică, fiind necesare o ordine și grade de 
contemplare mistică. De aceea, trebuie să căutăm metodic dru- 
mul care duce mintea de la pluralitate la Unul.* Ascensiunea este 
marcată de următoarele cinci momente: mintea începe cu lucru- 
rile sensibile, apoi își dă seama că ele nu sunt decât lucruri create, 
de aici trece apoi la fiinţele inteligibile necreate, pentru a se avânta, 
în final, spre Unul.’ 

Dar când ne întrebăm cum se face unirea, vedem că răspunsul 
pe care îl dă Calist nu lasă decât puţin loc pentru activitatea pro- 
priei minți. Unirea este lucrarea obiectului contemplat: „Când“, 


1 Op. cit., 147, 888 A. 

spune el,! „mintea îl contemplă pe Unul, ea devine unu, când 
contemplă multitudinea lucrurilor, se divide“. Dar, dat fiind că în 
orice lucru Dumnezeu a inserat câteva raze, — ca tot atâtea 
chemări spre mintea contemplativă? - dat fiind că orice ființă nu 
este decât o suflare și o simţire a lui Unu, adevăratul rol al minții 
va consta doar în înțelegerea acestor raze si a acestui miros, care 
îi vor arăta drumul spre Unul. Că rolul minţii este mai degrabă 
pasiv vedem mai bine din ce urmează. Pe trei căi, afirmă Calist,* 
mintea poate ajunge la contemplarea lui Dumnezeu. Fie prin ea 
însăși, urmând propria sa fire, — aceasta este calea pe care au 
urmat-o grecii - fie călăuzită de un altul, care este lumina divină, 
fie urmând în parte o cale și în parte cealaltă cale. Este de la 
sine-ințeles că aici Calist optează pentru a doua cale. 

Trebuie să remarcăm, în final, că, revenind la greci, Calist ne 
vorbește despre suflet, chip al lui Dumnezeu, și nu despre om. 
Așa cum Dumnezeu este unul în trei ipostasuri, la fel, spune el, 
sufletul este unul, deși tripartit, cele trei părți ale sale, mintea, 
rațiunea și spiritul, nefiind, în mod suprafiresc, decât una.€ 


III. GÂNDIREA MORALĂ ȘI GÂNDIREA POLITICĂ 


Contemporan cu Nichita Stithatul și cu Psellos, Kekaumenos, 
mare aristocrat și soldat, a compus pentru fiul lui o mică lucrare, 
intitulată Strategikon. Acest tratat nu se limitează la considerații 
de ordin strategic; dimpotrivă, încearcă să facă un tot din pre- 
ceptele vieţii unui soldat bizantin și din cele ale vieţii unui cetă- 
tean, publică si privată. Kekaumenos are grijă să ne avertizeze că 


! Op. cit., 147, 840 C; 852 C. 

nu cunoaște arta discursului, „căci“, adaugă el, „nu am fost preo- 
cupat de educaţia greacă“.! „De altminteri“, spune acesta, „scriu 
pentru copiii mei ce am făcut, ce mi s-a întâmplat, ce am văzut sau 
învăţat, lucruri adevărate care se întâmplă zi de zi“2 În realitate, 
Strategikonul este străin de orice căutare a unei morale pur teo- 
retice; lucrarea nu are în vedere decât o filosofie aplicată la modul 
de comportare în viaţă, care are ca izvor principal bunul-simţ al 
epocii şi tradiția morală a societății bizantine. Dar tonul personal 
din Strategikon îi conferă lui Kekaumenos o individualitate inte- 
resantă, atât din înțelepciunea care se degajă din tratatul lui și care 
denotă bogata experienţă a propriei sale vieţi, cât si din forma 
tratatului, deseori naivă și personală. Înţelepciunea practică din 
Strategikon este impregnată de un profund umanism și de o iubire 
pentru dreptate a unui spirit în întregime creştin. Pe Dumnezeu îl 
su când lucraţi bine. În acest spirit, preceptul următor capătă 
sens pe deplin: „Dacă îi slujești unui magistrat“, susține el, „atunci 
slujegte-l nu ca pe un magistrat, sau ca pe un om, ci ca pe un împă- 
rat și ca pe un Dumnezeu“? Trebuie să avem simţul dreptății față 
de rop 7 De aceea, decât să judeci greșit, când trebuie să îţi judeci un 
prieten apropiat, mai bine să nu fii judecătorul lui“. Este bine, spune 
el, ca supușilor tăi să le fie teamă de tine, dar doar pentru că ești 
drept si nu din orice alte motive. Căci, dacă ei îţi sunt subalterni, ei 
nu sunt mai puţin oameni ca tine. Viaţa este plină de instabilitate, 
remarcă el; singurul lucru statornic este că tu eşti un om într-un jug 
drept, care este Dumnezeu. Îi vei i pedepsi, îi zice el strategului,* pe 


1 Cecaumeni, Strategicon, ed. B. Wassiliewsky and V. Jernsted, Petropoli, 
1896, p. 75, I, 30. 

2 Op. cit., 76, 6. 

3 Op. cit., 5, 9-10. 

* [bid., 8, 17. 

5 Ibid., 6, 8. 

6 Ibid., 7,18. 

? Ibid., 8. 

8 Ibid., 14, 14. 

cei care au făcut o greșeală, dar nu cu o pedeapsă pe măsura gre- 
selii lor, ci cu omenie. Vei pedepsi judecând, și nu mánios fiind.! 
Dreptatea este o armă de război.? Cel care vede nedreptatea lu- 
crând și nu zice nimic, acela este un diavol. Esenţa operei este, în 
mare, cea de a-i arăta Statului arta de a acționa bine și de a înde- 
părta răul din societate. „Dacă ești filosof, încearcă să fii în același 
timp un om politic capabil să înveţe binele în toată țara“? Intelep- 
ciunea practică a lui Kekaumenos pare orientată spre un idea- 
lism moral asemănător cu cel al lui Socrate, dar într-un spirit în 
întregime creștin. Să presupunem, spune Kekaumenos, că ești 
calomniat și că se vrea să fii ucis de popor. Vrei să faci un lucru 
dumnezeiesc? Atunci, îi vei ierta de greșelile lor; greșelile tale vor 
fi şi ele iertate. Dacă, dimpotrivă, vrei să îi respingi ca pe niște 
oameni răi, fă-o cu prudenţă, cu înțelepciune și cu dreptate, fără 
a uita că lucrarea ta este una umană, și nu dumnezeiască.* Ca atare, 
există o dreptate a oamenilor care, în ciuda profundului ei uma- 
nism, nu este decât o lucrare omenească, deci ceva imperfect. 
Dincolo de această dreptate există o alta care, când ne ridicăm la 
ea, face din om un Dumnezeu. Doar ea este adevărata dreptate. 
Se pare că pentru a ajunge la ea, trebuie să facem efortul de a înțe- 
lege bine, prin cugetare, natura ființelor cu scopul de a putea 
acționa potrivit. Principiul ne amintește de stoicism, al cărui ecou 
este mult mai evident în alte aforisme privind virtutea impasibi- 
lității. „Dacă ești bucuros că ai un prieten sau un servitor, amin- 
tește-ți că el este om, supus morţii și nu te tulbura din cauza 
morţii sale“. Vei păstra o atitudine asemănătoare în privința obiec- 
telor prețioase care îţi plac.* În afară de fostul episcop de Larissa, 
Ioan, căruia i le atribuie Kekaumenos, aceste aforisme amintesc 


1 Ibid., 20, 15 

2 Ibid., 21, 10. 

3 Ibid., 8, 31. 

* Ibid., 58, 13 şi urm. 
5 Op. cit., 54, 1. 

7 Ibid., 60,10. 

de Epictet. În plus, Kekaumenos vrea ca purtarea omului să se 
bazeze pe rațiune și pe cunoaștere. De aceea arată în ultima parte 
a tratatului său cât de mult ne poate înșela necunoașterea, respinge 
explicaţiile fantastice și superstițiile care au la bază dragoni, satiri, 
tunetul și fulgerul și încearcă să dea explicații pozitive.! 

Editorii Strategikonului au adăugat în același volum și un mic 
tratat, de unsprezece pagini, despre datoriile împăratului, De oft. 
ciis Regiis’, al unui autor anonim, după cum credeau ei. Acum 
știm că autorul acestei scrieri este Nikoulitzas,contemporan al 
lui Kekaumenos.? Tratatul lui, destinat poate împăratului Mihail 
VII (1071-1078), are un caracter realist și vioi; el se inspiră, ca și 
Strategikonul, din concepţia generală a epocii sale, dar formulează 
această concepție cu o claritate deosebită. Împăratul, spune acesta, 
nu este supus legii, el este legea.’ Dar supunerea față de împărat 
nu este fără limite. „I ne vom supune dacă face fapte bune și legi 
bune; dacă se întâmplă să iti spună «Bea otravă», este firesc să nu 
i te supui. De aici puteţi trage concluzia că împăratul, fiind om, 
este supus legilor evlaviei."* Din acest principiu decurge idealul 
persoanei împăratului care trebuie să fie un model și un exemplu 
pentru supușii lui? Pentru a fi la înălțimea misiunii sale, împă- 
ratul trebuie să aibă următoarele patru virtuți: curajul, - mă refer 
la cel al sufletului -, dreptatea, discernământul și înțelepciunea. 


1 Ibid., p.80-84. De observat că acest pasaj din ultima parte a Strategikonului 
(orcn-oA6) este o inserție ulterioară, fiind doar o repetare din loan Damaschinul 
(despre dragoni, P.G., 94, 1601 B și urm.) și nu adaugă, de altminteri, nimic în plus 
despre rolul pe care Kekaumenos îl rezerva raţiunii în comportamentul omului. 

* Ținând cont de faptul că în gândirea bizantină termenul de „rege“ sem- 
nifica o autoritate politică occidentală, inferioară autorității supreme seculare 
bizantine, care era împăratul, folosim, spre deosebire de autor, acest cuvânt în 
locul lui „rege“ (n. tr.). 

2 V]. Valdenberg, Nikoulitza et les historiens Byzantins contemporains, B, M, 
p. 95. 

! De oficiis regiis, 93, 1. 

* Ibid., 93, 2. 

5 Ibid., 99, 29. 

Putem, spune el, să ne folosim de curaj si de discernământ fie 
pentru a face bine, fie pentru a face rău, dar este imposibil să folo- 
sim nepotrivit dreptatea și înțelepciunea. Acestea sunt virtuțile 
care îl vor face pe împărat să urce de la pământ la ceruri.! Gân- 
direa bizantină a știut să dea supunerii față de împărat un fond 
moral de cea mai înaltă valoare; înainte ca împăratul să fie tipul 
virtuților prin care obținem împărăția cerurilor, această gândire 
a făcut din el un instrument al unității morale a întregii societăți. 
Deși acest fond moral ne amintește de Regele-filosof al lui Platon, 
el rămâne în mare măsură creștin. 

Pe lângă această opinie a lui Nikoulitzas despre supunerea față 
de împărat, există și o alta ce denotă un spirit pe care l-am putea 
numi democratic. „Eu susțin“, scrie Nikoulitzas, „că toti oamenii 
sunt fiii lui Adam, atât împărații, cât și cei care își câștigă pâinea 
prin muncă.“ Contextul arată că el crede că ceea ce este specific 
valorii unui om nu sunt faptul că s-a născut, nici rangul, nici cali- 
tățile sale morale. La aceasta Valdenberg remarcă, pe bună drep- 
tate, că „este dificil de găsit în literatura bizantină, înainte de 
Nikoulitzas, o idee atât de precisă gi de clar exprimată despre ega- 
litatea tuturor oamenilor.“? 

Teofilact, arhiepiscop al Bulgariei, discipol al lui Psellos, autor 
al tratatului Institutio regia? presupune o abordare similară, des- 
criind mult mai precis umanismul și evlavia profundă ce trebuie 
să inspire faptele împăratului. Împăratul trebuie să fie evlavios în 
modul cel mai înalt; atunci, el va ști că Dumnezeu vede și aude 
tot; toți, tatăl ca și fratele, soldatul ca și aliatul, vor fi Dumnezeu 
pentru el.* El îi amintește împăratului că lucrarea sa este asemă- 
nătoare cu focul ce luminează și arde. Poţi, spune el, să foloseşti 
pedepsele, dar cât mai puţin posibil; substanța faptei tale va fi 
aceea de a lumina; este ceea ce simbolizează torta purtată în fata 


1 Ibid., 99, 32-100, 4. 
? B, III, p. 109 

3 P.G., 126, 257-286. 
+ Ibid., 273 D. 


214 BASILE TATAKIS 


împăratului când iese în public.! Dar pentru ca împăratul sáfie un 
demn magistrat al oamenilor, ființe raţionale, el trebuie să exce- 
leze în știință și în virtute? nu trebuie să uite că a câștigat dem- 
nitatea imperială ca recompensă a virtuţii sale; prin favoarea 
poporului și cu ajutorul său chibzuit și recunoscător, el a fost 
ridicat la rangul împăraților.’ Ca atare, împăratul este deasupra 
tuturor supușilor lui, deoarece excelează în știință gi virtute. Aici 
influența lui Platon și a gândirii grecești este mai evidentă. Karl 
Prăchter a oferit în lucrarea sa Antike Quellen des Theophylaktos 
von Bulgarien* o analiză critică a izvoarelor operei Institutio regia. 
A uitat, totuși, că Teofilact a fost elev al lui Psellos; este ceea ce 
ne obligă să îi căutăm modelele în formarea maestrului său, cu atât 
mai mult cu cât aceiași autori (Platon, Dion Hrisostom, Themis- 
tios, Synesios etc.) au fost și modelele lui Psellos. 

Înţelept si învățat, împăratul stie ce trebuie să facă pentru 
binele oamenilor, deci poate fi uman, chiar trebuie să fie așa; dar, 
și mai mult - iar aici intervine profundul umanism creștin - 
împăratul, deși este superior tuturor, Îl va vedea pe Dumnezeu în 
toti și în fiecare dintre ei. Este ceea ce face ca umanismul lui Platon 
să fie dublat de un spirit profund creştin. Orice faptă a împăra- 
tului va rămâne omenească, deoarece el este, întâi de toate, evla- 
vios; este o faptă care i se adresează lui Dumnezeu. Gândirea lui 
Teofilact este un progres evident spre umanizarea suveranului. 
Kekaumenos le cere supușilor să îl slujească pe magistrat ca pe 
un Dumnezeu. Dar numai garanţia reciprocității îi poate oferi 
actului politic toată puritatea sa. Este ceea ce crede Teofilact 
atunci când îi cere împăratului să îl vadă pe Dumnezeu în fiecare 
dintre supușii lui. 


1 Ibid., 285 A. 
? Ibid., 285 B. 
> Ibid., 275 B. 
* BZ., 399-414. 

IV. MIHAIL PSELLOS (1018-1096)! 


Ioan Kyriotes, episcop de Melitene, supranumit Geometrul,? 
contemporan al lui Psellos, poet eminent și gânditor laborios, își 
arată preferința pentru operele inspirate de geniul grecesc. Prințul 
Gregorios Magistros, care a trăit la Constantinopol între 1044 și 
1058, s-a dedicat unor studii savante, printre altele o traducere a 
lui Platon.* Un alt episcop, Ioan Mauropos de Euhaita, unul din- 
tre cei mai buni melozi din Bizanţ, îl roagă pe lisus să nu îi pedep- 
sească pe Platon și pe Plutarh, care atât prin gândirea lor, cât și 
prin simţire au fost foarte apropiaţi de Legea pe care El însuși a 
venit să o predice.” lar Psellos a fost un strălucit elev al acestui 
Mauropos.5Au existat în Bizanţ, încă din secolul al IX-lea, prie- 
teni înflăcărați ai culturii grecești și ai lui Platon” Psellos va fi 
interpretul filosof al acestei admiratii față de marele atenian și 
față de greci. Am prezentat ideile principale ale infiltrárii neopla- 
tonismului în gândirea teologică prin Dionisie Pseudo-Areo- 
pagitul și prin elevii Școlii din Alexandria, Philopon și Ștefan. 
Psellos, mult mai liber ca filosof decât ca teolog, se va inspira 
acum în mod mai direct din neoplatonism; platonismul lui va fi 
impregnat de acesta. Deşi admirator al lui Platon, Psellos este mai 
degrabă un înnoitor al neplatonismului. Și el importă neoplato- 
nismul în gândirea bizantină, dar într-un alt fel și pe o altă cale. 


! Gertrude Redl în B. 4, 198 și în BZ., 29,169: M. Sonny în BZ., 3, 602 și urm. 

2 P.G., 106, 805-1002. 

? J.Sajdak, Que signifie Kugiotris Yewutrenc?, B., VI, 343-353. 

* Langlois, Mémoire sur la vie et les écrits du prince Grégoire Magistros, in 
Journal Asiatique, seria VI, t. XIII, 11 și 17. 

5 P.G., 120, 1156 B, epigrama lui Platon și Plutarh. 

€ A se vedea elogiul pe care Psellos îl face maestrului său in C. Sathas. Bibli- 
otheca greaca medii aevi, vol. V, p. 142-167. 

7 A se vedea mai sus. 


216 BASILE TATAKIS 


Înainte de a aborda fondul filosofic al gândirii sale, este potri- 
vit să ne oprim la spiritul și la metoda sa de predare la Univer- 
sitatea din Constantinopol. Vom afla aici indiciile caracteristice 
ale ideii pe care Psellos și-o făcea despre filosofie: „Înainte de a 
mă dedica studiului filosofiei“, mărturiseşte el,! „am fost îndră- 
gostit de retorică“. Această dragoste va continua toată viața; el se 
laudă că, spre deosebire de mulţi alții, a avut grijă să nu neglijeze 
ştiinţa când a compus un discurs și nici stilul împodobit si tur- 
nurile oratorice, atunci când a tratat un subiect filosofic.“2 Ace- 
eași idee este exprimată de mai multe ori. „Combin“, spune el; 
„filosofia cu retorica și caut să fiu în armonie cu amândouă, cu 
ajutorul fiecăreia dintre ele."* Cu alte cuvinte, el consideră nece- 
sară armonia formei și a conținutului. „Grija pentru stil nu este 
deloc un obstacol pentru virtute" Preocuparea față de stil a fost 
constantă: vrea să fie stilist și chiar reușește, într-adevăr, într-un 
mod strălucitor și într-o manieră care ne obligă să-i căutăm mode- 
lele printre retorii greci, mai ales Dion Hrisostom.* Retorica 
exercită asupra lui Psellos un fel de fascinație: „Materia retorului“, 
observă el, „nu este decât splendoarea limbajului, fie că vorbeşte, 
fie că scrie, că predă retorica sau că filosofia îi ocupă gândirea...; 
este ceea ce face ca retorul să nu fie nici atenian, nici spartan, ci 
cetățean al universului. El este fulgerul și tunetul însuși, ale căror 
sunete și tonuri sunt prezente peste tot" În ciuda pasiunii sale 
pentru retorică, Psellos, dintr-o motivaţie pedagogică, nu are o 
atitudine subiectivă în privinţa vechii chestiuni care îi separa pe 
profesorii de retorică sau sofiști de filosofi. „Trebuie“, îi scrie el 
unui tată, „să-ți așezi fiul la mijloc, între două fântâni, filosofia și 


! C. Sathas, Op. cit., V, 88. 

? Ibid, IV, 121-122. 

> Ibid., V, 476. 

* Ibid., V, 256 şi IV, 121. 

5 Ibid., V , 450. 

* Cf. Chr. Zervos, Un philosophe néoplatonicien au XIe siecle, p. 133 si urm. 
? P.G., 122, 1161 B. 

retorica, și să îi dai să bea din amândouă, din fiecare la rândul ei; 
dacă nu, tu vei face din el o inteligență lipsită de limbaj, dacă se 
va inspira doar din filosofie sau o limbă lipsită de inteligență, în 
cazul contrar. “! Totuși, filosofia și retorica luate împreună nu 
sunt suficiente pentru formarea unui om complet, dacă nu li se 
adaugă știința politică; omul, cu toată retorica sa, nu va fi decât 
un ,KÜpaAov &AaAáACov".? Există aici o trăsătură caracteris- 
tică a lui Psellos, pentru care nici filosófia, nici retorica nu sunt un 
scop în sine. Ele sunt mijloace de care se foloseşte pentru a educa 
tineretul bizantin, pe care l-a fácut, asemenea lui, sá iubeascá cul- 
tura greacă. În zadar vom căuta la el un studiu autonom; aproape 
toate scrierile lui sunt răspunsuri la întrebări pe care i le puneau 
alții; ele nu sunt rodul propriilor sale probleme, ci aici prevalează 
grija profesorului îndrumător. Dintr-un alt punct de vedere, 
valoarea filosofiei și a retoricii este relativă, dacă nu chiar nulă; 
retorii și filosofii, caldeenii și egiptenii, comparari cu Scriptura 
Sfântă, sunt ceea ce este bronzul comparat cu aurul 

Fidel ideilor sale, Psellos stabilește la Universitate următorul 
program de studii: trebuia ca mai întâi debutanții să se deprindă 
cu gramatica, cu retorica și cu dialectica;* odată triviumul ter- 
minat, studenții treceau la cursul superior, cel al lui Psellos, unde 
erau studiate aritmetica, geometria, muzica, astronomia, științele 
enumerate în cartea a IV-a din Republica lui Platon, quadriviu- 
mul. De aici, nu treceau la dialectică, așa cum voia Platon și în 
sensul în care voia; ci la filosofie, considerată complementară 


1 C. Sathas, op. cit., V, 480; a se vedea și p. 148 și Néa Xov, t. VII, p. 510 
(scrisoarea 11). 

? C. Sathas, op cit., V. 148. [„chimval răsunător“ - aluzie 1 Corinteni 13, 1; 
n. tr.]. 

3 Ibid., V, 444. 

* Chr.Zervos, op. cit., p. 90. 

5521C- 531 C. 

* Cf. Chr. Zervos, op. cit.,p. 90. 

? Republica, 532 și urm. 

tuturor ştiinţelor, unde se începea cu logica lui Aristotel. Studi- 
erea filosofiei, de altminteri, nu constituia un nou grad; ea era 
urmarea și încununarea quadriviumului. 

În cuvántarea funebră pe care i-a consacrat-o prietenului și 
colaboratorului său, Nichita, care ocupase catedra de gramatică 
și de retorică, Psellos oferă motivaţia acestei împărțiri a materi- 
ilor. Nichita, spune el, semăna cu un pictor care face doar schițe, 
în timp ce eu făceam să iasă din aceste schițe tablouri perfecte. 
Nichita, atunci când primea sufletele, acestea nefiind decât o hâr- 
tie albă, trasa pe ele primele linii ale educației; primindu-le, la 
rândul meu, le dădeam forma perfectă cu ajutorul culorilor.! Este 
bine să precizăm că studiul gramaticii includea filologia în între- 
gime. Studiul dialectelor scotea în evidență principalele legi ale 
limbii grecești. Legea analogiei, care se aplica mai ales la expli- 
carea declinării, ajuta la înțelegerea limbii într-o regularitate rațio- 
nală. Teoriile ritmice și muzicale veneau să completeze studiul 
limbii.? Pe scurt, se folosea mult de știința gramaticienilor din 
Alexandria. Dar, ne mai spune Psellos, Nichita pleca de la ideea 
Că „grecii ascundeau deseori adevărul sub un văl“; ca atare, inter- 
pretându-i pe autorii clasici, „el se străduia cât putea de mult să 
ridice acel văl și să pătrundă sensul ascuns al operelor lor“.? Ast- 
fel, pentru a da un exemplu al rezultatelor metodei sale, „patria 
scumpă tovarășilor lui Ulise, pe care vrăjile puternice ale vrăji- 
toarei Circe îi transformaseră în purcei, nu este altceva decât Ieru- 
salimul ceresc, locul de unde am coborât în această lume plină de 
patimi.“ Aceasta este metoda alegorică ce ne amintește atât de 
stoici, cât și de Părinții Bisericii gi, în același timp, ne arată măsura 
în care predarea științei de către Nichita era departe de a fi auto- 
nomă și pozitivă. Vom vedea că Psellos însuși a folosit mult 


1 C. Sathas, op. cit., V, 93. 

? Cf. Cher, Zervos, op. cit., p. 92. 

3 C. Sathas, op cit., V, 92; Chr. Zervos, op. cit., 92. 
* Chr. Zervos, op. cit, p. 92. 

alegoria în interpretarea vechilor mituri, a proverbelor și a tra- 
dițiilor populare. 

Dar Nichita nu era singurul care se ocupa de predarea filolo- 
giei. Psellos preda și gramatica; preferinţele sale mergeau spre 
examinarea legilor care dominau arta oratorică, deoarece voia ca 
studenții săi să înveţe calitățile stilului. Examenul teoretic era 
urmat de exerciţii practice și de lectura și explicarea textelor din 
oratorii și poeţii aleși pentru calitățile formei și interesul conți- 
nutului. Ni se spune că, în acest examen, Psellos îl urma pe Her- 
mogene din Tars.! Nu este nicio îndoială că el cunoștea scrierile 
lui Hermogene și că le folosea, dar, după mărturisirea lui, scopul 
era de a preda retorica antică, „cea care îi plăcea însuși lui Platon“, 
o retorică pe care elevii lui nu o plăceau, preferând-o pe cea a lui 
Hermogene și pentru care, mai adaugă el, îndrumătorii săi erau 
Platon si Aristotel? Trebuie să mărturisim că Psellos excela în 
această responsabilitate, atât graţie vastelor sale cunoștințe - el 
este spiritul cel mai deschis și cel mai universal al Bizanțului - 
cât și datorită gustului său rafinat“. „Psellos“, zice Nicolae Iorga, 
„işi făuri o limbă nouă, cu fraza lungă și nobilă, o limbă plină de 
patos si fină, încărcată de cuvinte uitate, cu rezonanță impună- 
toare, pe care știa totuși să le folosească fără a da impresia că le 
caută, ca și cum ar face parte din limbajul lui obișnuit.“ Pentru 
a-și forma stilul, el ne spune că, în afară de poeți, îi citise cu răb- 
dare și cu asiduitate pe Demostene, Isocrate, Aristide, Tucidice, 
Platon, Plutarh, Lysias.* Acest studiu îi permise să înțeleagă stilul 
propriu al fiecăruia; el dă dovadă, într-adevăr, de un simț just al 
particularități fiecărui scriitor. li critică pe cei care îl compară pe 
Platon cu Lysias şi cu Tucidide.’ Platon, sustine el, este o ființă 
divină, dar dificil de imitat; chiar ceea ce pare la el, gratie clarității, 


! Ibid., p. 96. 

? Néa Dm, t. VIII, p. 510 (scrisoarea a XI-a). 

3 B, 2, 270. 

* Fr. Boissonade, De operatione daemonum, p. 49. 
5 Ibid., p. 50-51. 

ușor accesibil, este înalt și abrupt;! „Dacă în faga lui“, adaugă 
acesta, „nu ar exista Grigorie (Teologul), mare atât prin virtute 
cât și prin limbă, aș zice cá Platon este dincolo de comparaţii.“? 
Doar după ce s-a format la școala celor mari, Psellos a căutat harul 
la Lucian și la Filostrat din Lemnos’, care l-a captivat mai mult 
decât s-ar putea crede.* Studiile sale i-au arătat că în arta discursu- 
lui nu stă totul în har: discursul trebuie să fie când cald, când dur, 
când maiestuos și decent, iar, în alte momente, să se lase purtat de 
acesta. În general, conchide el, folosirea corectă a limbajului este 
un lucru variabil.’ Inspirându-se din atât de multe surse, Psellos 
ajunge la eclectism: „M-am eliberat“, spune el, „de virtutea și de 
forma stilului propriu fiecăruia dintre ei; discursul meu este împo- 
dobit cu calitățile tuturor; astfel, calitățile particulare ale tuturor 
se topesc într-o singură formă (i5£a). De aici rezultă cá eu sunt 
unul, constituit din mai mulți; dar, dacă cineva îmi citește cărțile, 
va vedea mai mulți ieșind dintr-o singură rădăcină“. Vom afla 
un eclectism analog în gândirea sa filosofică. 

Pentru predarea științelor din quadrivium, Psellos a folosit 
manualele lui Nicomah din Gerasa, al lui Euclid, al lui Diofani 
şi al lui Theon din Smirna pentru matematică, ale lui Ptolemeu 
şi Proclus pentru astronomie, al lui Aristoxene pentru muzică. În 
materie de științe fizice și naturale insistă mai ales asupra teoriilor 
privind recele și caldul, uscatul și umedul, explicarea fenomenelor 
meteorologice și a cutremurelor și descrierea Pământului. Divi- 
natia, astrologia și povestirile fantastice nu sunt excluse. Se stră- 
duiește, dimpotrivă, să arate, dezvoltându-le, modul în care faptele 


! Ibid., p. 51. 

? Ibid., p. 52. 

? Ibid., cf. C. Sathas, op. cit., IV, p. LII și August Mayer, Psellos’ Rede über 
den rbetorischen Charakter des Gregorios von Nazianz, in: BZ, XX, p. 20-100, si 
textul, p. 48-60. 

+ C. Sathas, op. cit, V, 329. 

5 Fr. Boissonade, op. cit., p. 49. 

€ Ibid., p. 52. 

constatate în aceste domenii nu sunt extraordinare decât în apa- 
rent; în realitate, și ele sunt dominate de legi științifice. 

Obiectivul cursului de filosofie era să ofere, prin intermediul 
logicii și al fizicii aristotelice, fundamentele gândirii filosofice și 
să servească, în același timp, drept punct de plecare pentru studi- 
erea chestiunilor speculative. Filosofia nu era decât un stadiu pre- 
gătitor pentru metafizică, iar aproape tot materialul pentru aceasta 
din urmă venea nu de la Aristotel, ci de la Plotin, Proclus și Pla- 
ton. Doctrinele filosofice ale metafizicii erau în sfârșit raportate 
la teologie, la filosofia primă, iar în lumina lor studenţii erau 
invitați să interpreteze textele teologice. Având în vedere toate 
acestea, putem înțelege sensul perfect al definiției pe care Psellos 
îl dă lecţiei: „Lecţia este perfecțiunea sufletului, reducerea și înăl- 
țarea lui sau întoarcerea sa la binele suprem.“ 

În afară de filosofie, istoria filosofiei și exegeza povestirilor 
legendare, a tradiţiilor și a aforismelor populare constituiau mate- 
rii din stadiul pregătitor pentru metafizică, când nu serveau drept 
argumente la a dovedi adevărul rezultatelor obținute. Istoria 
filosofiei nu se oprea doar la gândirea greacă, ci cuprindea gân- 
direa Orientului (Caldeea, Egipt, Palestina), inclusiv gândirea 
hermetică. Pe de altă parte, analiza tradițiilor populare și a poves- 
tirilor legendare ale Antichității reușea să recupereze idei sublime, 
pe care Psellos le raporta la creștinism. Acest program de studii 
arată marele rol, rolul central conferit tradiției grecești. Acesteia 
i se cerea, în principal, să formeze nu numai gustul și judecata de 
valoare a celor tineri, ci și să le impodobeascá sufletul cu valori 
morale. Dar - iar acest lucru trebuie reținut - Psellos are grijă să 
arate această tradiție grecească, atât în perfecțiunea sa, cât și în 
imperfecțiunea sa. Deși desăvârșită, tradiția elenicá nu era mai 
puţin precreştină. 

Mișcarea ideilor la Psellos este în mod clar dominată de opinia 
că gândirea și civilizația greacă nu formează, în ciuda perfecțiunii 


! Id., op. cit, p. 136. 

lor, decât un stadiu pregătitor. Vechii Părinți ai Bisericii, pentru 
a-și permite să-i studieze cu folos pe filosofii greci, făcuseră din ei 
discipolii lui Moise. Psellos îi vede ca pe niște precursori ai crești- 
nismului. Există aici un nou punct de vedere care-l descoperă pe 
filosoful Psellos: un filosof care înțelege gândirea umană într-o 
progresie orientată, prin natura spiritului, spre perfecțiune. De 
altminteri, prezentându-i pe greci ca pe niște creștini ce nu-și con- 
știentizau apartenența, el îi reabilitează în ochii bizantinilor. Pe de 
altă parte, putem vedea în această atitudine forma finală pe care a 
luat-o gândirea bizantină în efortul său de a se lega intim de 
Antichitatea clasică; reabilitării care a avut loc astfel, în ultimele 
cinci secole ale Bizanțului, îi urma Renașterea. În efortul său de 
reabilitare, Psellos va găsi în interpretarea alegorică un sprijin 
prețios. Plecând de la ideea că perfecțiunea supremă este conținută 
în învățătura creștină, Psellos putea să ia din civilizația greacă orice 
manifestare, orice idee care, în viziunea sa, anunță creștinismul și 
orientează spiritul spre el. Respectiva abordare i-a dat ocazia de a 
se mișca liber în Grecia antică; gândirea sa, ca si limbajul, de altmin- 
teri, sunt în totalitate impregnate de ea. Dar Psellos a mers chiar 
mai departe; înțelegând prin studiu trecutul umanității, el caută 
peste tot, chiar în științele oculte, elementele care i-ar permite să 
încerce o sinteză a tuturor sistemelor de gândire, deoarece fiecare, 
din punctul său de vedere și în felul său, arată mișcarea spiritului 
spre perfecțiune. Acest efort, de inspirație plotiniană, se lasă doar 
schițat în opera lui Psellos, și trădează, în felul său, eclectismul 
gândirii sale. In spiritul unificator al lui Leibniz, mult mai târziu, 
această atitudine își va găsi expresia sa perfectă și totală. 


Analizarea unui alt aspect - luptele filosofice în care s-a impli- 
cat Psellos - ne va permite să schițăm mai bine cadrul gândirii 
sale. Pe de altă parte, într-adevăr, Psellos a trebuit să lupte împotriva 
înfloririi ideilor teurgice și oculte, iar pe de altă parte, acuzat el 

însuși de elenism, chiar de tendințe păgâne, s-a văzut obligat, nu 
doar să facă o mărturisire de credinţă, ci și să își justifice atașa- 
mentul față de Platon și să expună clar modul în care înțelegea 
gândirea și civilizația greacă. 

Două personaje importante, loan Xiphilin și Mihail Cerularie, 
amândoi prieteni ai lui Psellos și patriarhi de Constantinopol, ne 
arată măsura în care ocultismul devenise important în epocă. Xiphi- 
lin amesteca filosofia lui Aristotel și dogmele creștine cu astrologia 
și magia orientale.! Cerularie a fost, și el, după spusele lui Psellos? 
acaparat de o pasiune intensă pentru astrologie, ştiinţele oculte și 
reveriile mistice. Avea frecvente discuţii cu taumaturgii de tot felul, 
mai ales cu cei doi călugări din Chios, Ioan și Nichita, și cu văză- 
toarea Dositeea, care juca pentru cei doi călugări rolul Pythiei. 

Psellos l-a acuzat pe Cerularie de elenism și de caldeism.? Prin 
elenism el înțelege păgânismul, mai bine zis doctrina inspirației 
divine prin intermediul Pythiilor. Prin caldeism, el înțelege doctri- 
nele teurgice ale neoplatonicilor. Psellos afirmă, de asemenea, că 
Cerularie a crezut în spiritele materiale și că, asemenea nestori- 
enilor, accepta că Maica Domnului a avut dureri în momentul 
nașterii lui lisus Hristos. Spune atât de multe lucruri contra nepla- 
tonicilor, în privința doctrinelor lor taumaturgice, adoptate de 
Cerularie, încât a fost considerat de istorici un dușman al neopla- 
tonismului.* Psellos îi reproșează în mare lui Cerularie că nu a știut 
să pună în legătură, într-o manieră filosofică, adevărurile credinței 
şi obiceiurile grecești, uitând că nu există decât un duh imaterial, 
a cărui măsură este puritatea minții și perfecțiunea sufletului. 


! C. Sathas, op. cit., V, 459-462. 

? Acuzaţie adusă patriarhului Mihail Cerularie (acest discurs nu a fost, poate, 
niciodată pronunțat, deoarece nu a avut loc vreo judecată), editat de L. Bréhier, 
in Revue des Études grecques, t. XVI, p. 375-419 si t. XVII, p. 35-75. Acuzatia a fost 
adusă la ordinul împăratului. 

3 Ibid., t. XVI, p. 386-390 si p. 414. 

* Chr. Zervos, op. cit., p. 195, nota 1. 

5 Revue des Études grecques, t. XVI, p. 392. 

6 Ibid., p. 387. 

Divinaţia, astrologia, magia, demonologia, teurgia, tot ceea ce 
Psellos numea științele caldeenilor și tot felul de superstiții par 
foarte răspândite în societatea bizantină; de exemplu, doctrina 
demonologică a euhiților avea adepți chiar și în orașul Constanti- 
nopol. În toate sferele societății, în cele mai înalte, ca și în cele 
mai joase, erau urmate cu un interes din ce în ce mai mare prac- 
ticile astrologilor și ale magicienilor, care nu erau, în general, 
grecești, ci proveneau de la egipteni sau de la asiatici. A fost atunci 
considerată necesară o muncă de epurare, care ar permite utili- 
zarea fără pericol a principiilor școlilor antice în expunerea doc- 
trinei creștine. Rechizitoriul contra lui Cerularie și discuția cu 
Xiphilin ne arată că Psellos a întreprins lucrarea. În același timp, 
documentele ne arată marea deschiere spirituală a acestuia. Psellos 
a avut dreptate. Ocultismul era ostil folosirii minții în mod sănă- 
tos; în plus, făcea să dispară fundamentul cel mai solid al creștinis- 
mului,! care este adorarea Duhului prin duhul cel mai pur care 
există în noi. „Al nostru Sfânt Grigorie“, spune Psellos în expu- 
nerea despre oracolele caldeenilor;? „face să se înalțe sufletul spre 
Dumnezeu prin rațiune și prin contemplare; prin rațiunea cea 
mai inteligibilă și cea mai bună; prin contemplartie, care este ilu- 
minarea ce ne vine de sus. Platon consideră că ființa, deloc vizi- 
bilă, este înțeleasă prin rațiune și prin gândire, dar caldeenii nu fac 
altceva decât să întărească materialitatea sufletului prin ceremonii 
materiale, prin plante, pietre, incantații.“ Vedem bine din acest 
text în ce spirit gândirea greacă reprezintă, după Psellos, un stagiu 
pregătitor și perfecțiunea pe care i-a adus-o creștinismul. În efor- 
tul său de a delimita ceea ce este propriu spiritului grecesc, Psellos 
ne spune că, atunci când urmează spiritul egiptenilor, Platon ne 
vorbește de cai, de caruri ale zeilor ușor de condus, de sămânța 
aripilor sufletelor și de alte lucruri asemănătoare, în timp ce atunci 


g Împăratul Alexis I a fost și el ostil față de astrologie; sub influența ei, cre- 
dea acesta, credincioșii își pierdeau speranța în Dumnezeu. Fiica sa, Ana, dim- 
potrivă, aşază astrologia printre științe (Alexiada, I, p. 291). 

2 P.G., 122, 1131 A. 

când tratează subiectele în maniera gândirii grecești, aduce probe. 
Este ce Aristotel face mereu, neținând deloc cont de miturile 
egiptenilor și procedând mereu prin raționament silogistic speci- 
fic omului, ăvSEwrnuKregov.! Atunci, specificul spiritului grec 
și a celui uman, în general, este, după Psellos, de a recunoaște că 
nu trebuie să ne bazăm decât pe propriile noastre puteri pentru 
a percepe adevărul, puteri care sunt rațiunea silogistică și apodic- 
ticá. Iată sensul lui ăvSEwrukareoov. Vom vedea mai departe 
care va fi atitudinea lui Psellos față de gândirea greacă, astfel con- 
cepută. Cât despre științele caldeenilor, Psellos le combate, rămâ- 
nând fidel tradiției ortodoxiei, așa cum este ea formulată la 
Părinții Capadocieni, la Philopon și loan Damaschinul, și dând 
dovadă de un raționalism ferm și pozitiv. Astfel, respinge super- 
stițiile populare și dă explicații științifice fenomenelor care se 
produc; de exemplu, fenomenul de rezonanță într-o cameră din 
Nicomidia, considerat miraculos, este explicat într-un spirit deo- 
sebit de pozitiv: La fel, în Cbrysopee,” încearcă să explice procede- 
ele alchimiste reducându-le la noțiunea elementelor.* În rezumatul 
la Oracolele caldeene, cartea sfântă a neoplatonicilor, și în comen- 
tariul pe care îl face acesteia, deși scopul lui este de a arăta acordul 
și dezacordul dintre oracole, dintre Platon și creștinism, găsește 
ocazia de a se pronunța, în mod clar, contra ceremoniilor și con- 
tra anumitor dogme caldeene.5 Orice fel de aberaţie, orice prac- 
tică magică și divinatorie îi inspiră o profundă aversiune. Lui nu-i 
plac sentimentele care deprimă și degradează gândirea umană; el 
vede perfecțiunea omului în înflorirea naturală a tuturor facultăților 


! Legon académique, ed. Sathas, în: Bulletin de correspondance bellénique,1877, 
p. 128. a se vedea mai sus, p. 147. 

2 C. Sathas, op. cit, V, 571, 572. 

? Fr.Boissonade, op. cit., 58-62. 

* Acest termen desemnează arta de a produce aur prin procedee alchimice, 
pusă pe seama caldeenilor, deci astrologiei de sorginte asiatică. (n. tr.). 

+]. Bidez, Catalogue des manuscrits alchimiques grecs, VI, 25-26. 

5 P.G., 122, 1131 C, 1133 A. 

intelectuale, iată de unde violenţa criticilor sale contra doctrinei 
caldeene. Totuși, rămâne și un adept plin de zel al aceleiași doc- 
trine. Acesta nu este un paradox. Același Proclus, care, în calita- 
tea lui de teurg, este numit de Psellos sursă de monstruozități,! 
este admirat de el ca nimeni altul în calitatea acestuia de filosof:2,El 
este filosoful naturii divine care a aprofundat toată filosofia“. Prin 
intermediul lui Proclus, Psellos a putut să revină la izvorul gân- 
dirii pure a lui Plotin, iar de aici, la cea a lui Platon. În orice caz, 
Psellos ne spune că nu este un dușman al platonismului, ci că vrea 
să rămână un metafizician speculativ și doar atât. De aceea, îi 
reproșează și lui Hermes Trismegistul că nu a știut să se păstreze 
în simplitatea, claritatea, caracterul drept, sincer și divin al Scrip- 
tuni, ci că a cedat pasiunii învățaților greci pentru alegorii și magie. 

Așa cum vedem, Psellos respinge ocultismul, deoarece consi- 
deră că face inexistentă partea spiritului. Rațiunea greacă a trebuit 
să lupte de foarte mult timp împotriva invaziei acestor idei fas- 
cinante ale gândirii asiatice. Ea a continuat aceeași luptă sub 
forma sa creștin-ortodoxă. Pe de altă parte, Bizanțul, prin natura 
populațiilor sale, — mai ales in partea asiatică și africană — a fost, 
încă de la început, favorabil unei încrucișări de idei, unui amestec 
al celor două lumi, lumea asiatică și lumea creștin-grecească. Este 
ceea ce face ca epoca bizantină să ofere un interes deosebit pentru 
studiul schimburilor de idei și de culturi la frontierele Asiei. Ast- 
fel, pentru a da un exemplu, religia lui Mithra își păstrează speci- 
ficul originii în Asia occidentală și chiar până în Tracia, în doctrina 
euhiților. Aceasta este o mixtură persano-babiloniană așezată în 
tipare elenistice.* Sub numele de gnoză, amestecul luase mai 
multe forme încă din primele secole ale creștinismului. El a dat 


! M. Psellos, De la pluie, des éclairs et du tonnerre, ed. L. Jan; a se vedea și Chr. 
Zervos, op. cit., 199. 

? Accusation du patriarche Michel Cérulaire, ed. L. Bréhier, p. 17; același text 
se află în: Revue des Études grecques, t. XVI, p. 391. 

? P.G., 122, 1153 C. 

+ Masson-Oursel, La philosophie en Orient, p. 73. 

naștere unui mare număr de erezii și i-a preocupat mult, prin res- 
pingerea ei, pe Plotin, ca și pe Părinţii Bisericii, în efortul de a 
elabora dogma creștină și de a salva puritatea raţiunii grecești. 
Este emoționant de constatat că, în ciuda multor condiții defa- 
vorabile înfloririi sale, în ciuda tuturor piedicilor, rațiunea greacă 
a mai reușit, sub forma sa creștină, să blocheze drumul în fața 
invaziei gândirii asiatice. 

Atitudinea lui Psellos este importantă prin condamnarea 
ocultismului, care survine după studierea aprofundată și detaliată 
a tuturor metodelor și a tuturor subiectelor ocultismului.? Seria 
de scrieri pe care el i-a consacrat-o, mai ales tratatul sub formă de 
dialog Despre lucrările demonilor, sunt deosebit de interesante, 
atât prin analiza obiectivă și minuțioasă pe care Psellos o face 
deseori, cât și prin spiritul științific cu care privește ocultismul. 
Interesul crește din cauză că Psellos a folosit pentru scrierea lor, 
mai ales în cazul tratatului de mai sus, manuale care ne lipsesc» 
Spune despre el însuși că iubirea lui nestávilitá pentru întreaga 
cunoaștere l-a obligat să citească tot.* Câștigul pe care l-a obținut 
astfel este capacitatea de a spune că în toate acestea nu este nimic 
limpede și nimic adevărat? și de a afla că aici sunt credințe ale 
celor simpli de care profită teurgii. 

În elanul său combativ la adresa oricărei forme de delir inspi- 
rat de zei, Psellos condamnă chiar și acel ðaryóviov al lui Socrate 
și chiar pe Platon, luând la propriu ceea ce Socrate zice in Phai- 
dros cu privire la pavia.” Totuși, el trage concluzia că în afara 


1 Ibid., 79. 

2 C. Sathas, op. cit., V, 478. 

3 C. Sathas, în Bulletin de correspondance hellénique, Y, (1877), p. 123-133, 
194-208 şi 309-320, arată serviciile pe care a putut să le facă Psellos pentru 
studierea literaturii clasice. 

+ C. Sathas, Bibliotheca graeca mediiaevi, V, 54 și 58. 

5 Ibid., 56; cf. Fr. Boissonade, op. cit., 36-43; a se vedea și t£Qi nagad6ăwv 
àvayvwopátwv, ed. Westermann, p. 148. 

€ C. Sathas, op.cit., 478. 

? Phaidros, 244 a-e. 

relelor cauzate de mișcările greșite ale materiei și care sunt vinde- 
cate de medici, există și altele ca EvSovoiaouoi, pavia, katoyai 
etc., care sunt rezultatul acțiunii demonilor. Aceste evenimente, 
prezentate și de Evanghelii, ne conving de existența demonilor.! 
Magii folosesc purificările și incantațiile pentru a respinge demo- 
nul, pe când creștinul nu se va folosi decât de credința sa în Dum- 
nezeu. Clasificarea demonilor, pe care Psellos îi acceptă în tratatul 
său, ne permite să vedem că tradiția demonologică îi vine, în mare 
pante, din neoplatonism, așa cum a remarcat E. Brehier? într-o 
ultimă analiză la Epinomis al lui Platon. Această demonologie ne 
poate arăta doar ea în ce măsură contribuția gândirii orientale, 
în special cea din Caldeea, a materializat idealismul platonic. Con- 
form ideilor lui Origen, ale Sfântului Vasile și ale lui Ioan Damas- 
chinul; Psellos mai recunoaște că spiritele, respectiv demonii, au 
trupuri, care le permit doar să acționeze în lume. In orice caz, in 
această chestiune delicată, evident este efortul lui de a nu fi de acord 
decât cu un minim de opinii ce decurg din dogma creştină și de a 
condamna tot restul ca fiind lucrarea unui șarlatanism rușinos. 
Cât despre reveriile mistice pe care i le reproșează lui Ceru- 
larie, este posibil să nu fie vorba decât de un misticism trans- 
cendent, atât de mult la modă în epocă. Să nu uităm că Cerularie 
este contemporan cu Stithatul. Acest misticism, spune Psellos, îi 
permite lui Cerularie să ia decizii în toate chestiunile cu o fer- 
mitate dogmatică și cu o profundă siguranță „ca și cum ar fi pose- 
dat tabletele lui Zeus" 3 Spirit curios în toate, fără încetare în 
mișcare de la un obiect la altul, este firesc să fi fost scandalizat de 


* Inspiraţii, deliruri, posedări (n. tr.). 

! Fr. Boissonade, op. cit., 1-36. 

? Revue d'Histoire de la Philosophie, 3, (1929), p. 227-228. A se vedea si 
discuția despre demonologie în viziunea lui Psellos, discuţie pe care o face 
Svobodo si care e analizatá de M.St. Kyriakides in BZ, 28, p. 110-115. 

3 Chr. Zervos, op. cit., p. 202. 

* C. Sathas, op. cit, V, 506-507. 

5 Ibid., p. 455 şi urm. 

ceea ce el numea intransigentá dogmatică, de o intransigență ce 
nu putea rezulta decât din vederea directă a lucrurilor divine. Să 
amintim că teologia mistică a atras mereu ostilitatea raționaliș- 
tilor și cá Simeon Noul Teolog a fost persecutat dur de aceștia. 
Totuși, Psellos însuși, dând! o explicație alegorică a prezenței lui 
Dumnezeu în fața lui Moise, pe Muntele Sinai, a realizat descri- 
erea stării de iluminare, stare care nu este, fără nicio îndoială, 
străină de intransigența dogmatică: „Odată aflați aici“, spune el, 
„vedem și nu cugetăm sau, mai bine spus, nu ne dăm seama că 
gândim, căci faptul de a gândi aparține unui grad inferior de 
cunoaștere, acesta fiind perceperea unei substanțe particulare. 
Oricine își dă seama că gândește, este împărțit în două tipuri de 
cunoaștere; dar împărțirea nu este decât o depărtare de ceea ce 
este cel mai bine, nu este decât o coborâre“. Aceasta este tema 
centrală a teologiei mistice. Dar, lucru curios, Psellos se crede un 
inovator în aceste subiecte ce de mult timp formau tradiția spi- 
ritualității bizantine și pe care Simeon le tratează identic. „Pri- 
mind aceste doctrine“, continuă el, „de la caldeeni (neoplatonici), 
eu le-am supus credințelor noastre“. Cuvântarea funebră a lui 
Xiphilin îi oferă, de asemenea, lui Psellos ocazia de a trasa drumul 
pe care sufletul îl urmează pentru îndumnezeirea sa. Un drum 
care ne amintește de teologia mistică. Sufletul începe, spune el în 
mare, prin a contempla viața inteligibilă care îl face să posede cele 
mai bune lucruri fără a raționa; de aici, lăsând în urmă orice pro- 
prietate și operație, se înalță spre ceea ce este perfecțiunea propriei 
sale vieţi, adică spre unitatea ființei sale. Aceasta îi va permite să 
se unească cu Unul, să fie spirit și minte și Dumnezeu? 

Trebuie oare să presupunem că Psellos nu cunoștea mișcarea 
lui Simeon și scrierile lui Dionisie Pseudo-Areopagitul? „Eu știu“, 
continuă el, că, „filosofând asupra a ce este dinocolo de indivizi- 
bilitatea inteligibilă, nu spun lucruri credibile pentru cea mai 


! Ibid., p. 449. 
2 C. Sathas, op. cit., V. 449. 
3 Ibid., IV, 445; cf. P.G., 122, 1144 G. 

mare parte a oamenilor“.! Trebuie, mai curând, să presupunem 
că Psellos, considerând teologia mistică o mișcare cu origine 
creștină, crede că este primul care descoperă că neoplatonismul a 
tratat subiecte asemănătoare într-un ritm de gândire identică și că 
poate să se folosească liber ca un filosof creștin de forma abstractă 
și de termenii și formulele școlii lui Plotin. Dacă situația este 
aceasta, atunci ceea ce el îi reproșează lui Cerularie este că misti- 
cismul lui nu este decât o reverie; el nu este fondat, ca și mis- 
ticismul lui, pe un sistem de gândire, pe o elaborare metodică. 
Acum trebuie să revenim la raționalismul lui Psellos pentru 
mai multe precizări. Psellos pleacă de la principiul general că 
orice ființă este condusă de legi proprii naturii sale, că fiecare 
ființă și fiecare fenomen au o cauză proprie? Determinismul 
universal este efectul simpatiei universale, a cărei acțiune nu este 
împiedicată de distanțe.? Vedem că o doctrină stoică îi servește 
drept fundament lui Psellos pentru concepția despre înlănțuirea 
ființelor materiale. Nu dispunem, spune el, de niciun al mijloc de 
a ajunge la explicarea faptelor în afara cercetării, cu propria rați- 
une, a cauzei lor naturale. De acest gen sunt, într-adevăr, cele câteva 
explicații pe care Psellos îndrăznește să le propună în privința 
divinației prin intermediul lucurilor vegetale, sau despre proprie- 
tățile pietrelor prețioase. Rațiunea greacă, ne mai spune Psellos, 
vede în Demiurg (Dumnezeul-Creator) cauza tuturor ființelor și 
a tuturor fenomenelor. Totuși, considerându-L pe Dumnezeu o 
cauză extremă, ea își permite să caute cauzele viitoare.* Acest 
principiu este implicat și în toată gândirea filosofică și științifică 
a lui Psellos. Iată sub ce formă îl introduce în gândirea creștină: „Eu 
știu“, zice el, „că Dumnezeu veghează totul, că El este principiul 


! C. Sathas, op. cit, Le i 

2 Ibid., op. cit. V, 477. 

? Ibid. 

* L'inspection divinatoire des omoplates, ed. R. Hercher, Philologus, 1853, p. 168. 
5 P.G., 122, 888 A. 

$ C. Sathas, op. cit., V, 479. 

a toate; totul provine de la El și totul își are originea în El. Dar, 
desi eu ştiu aceasta, cred cá natura se află între Creator și ființele 
create; ea este ca mâna cauzei prime care, prin intermediul său, deși 
rămâne ea însăși imobilă, conduce lucrurile de aici de pe pământ“. 
Urmându-i pe stoici, ajunge să admită că filosoful, folosindu-și 
rațiunea, trebuie să știe tot și să facă tot; căci filosofia este, și din 
punctul lui de vedere, arta artelor și știința științelor.? Dar acor- 
dul lui cu stoicii se limitează la ceea ce este accesibil rațiunii. „Căci“, 
spune el formal, „dacă orice lucru are cauza sa, aceasta nu în- 
seamná cá nu există realități inaccesibile raționamentului și demon- 
strației, cum susțin stoicii și Eunomie“; iar dacă orice lucru își are 
cauza sa, rațiunea sa de a fi nu înseamnă că orice cauză este cunos- 
cută de toți. Cea mai mare parte, susține Psellos, scapă raționării 
noastre, iar în aceasta constă apariția a ceea ce este minunat.* „Tot 
ce este inefabil în natură, chiar faptele care depășesc natura, deși 
au o cauză a propriei lor existente, nu au o cauză pe care noi o 
cunoaștem.“5 „Nu putem aborda divinul în integralitatea sa, iar 
nu toată natura poate fi înțeleasă de rațiune.“ Rezultă clar de aici 
că, înțelegerea prin rațiune este limitată și că există două cauze 
principale ale neștiinței noastre. Pe de o parte, este natura obiec- 
tului, cum ar fi ființa lui Dumnezeu, care îi este inabordabilă 
omului, iar pe de altă parte este vorba despre natura rațiunii, care 
nu poate să lucreze eficient decât în cadrul anumitor presupuneri. 
Sarcina raţiunii este de a căuta de ce se întâmplă astfel; o părere 
nu poate fi satisfăcătoare pentru o asemenea nevoie.” Rațiu- 
nea poate să reușească, cu condiţia ca să plece de la principii 
admise; este singurul mod de a folosi rațiunea și care ar fi firesc 


! Fr. Boisonnade, op. cit., 150. 
2 Ibid., p. 120. 

3C. Sathas, op. cit., V, 445. 

* Ibid., V, 477. 

5 Ibid., op. cit., V, 480. 

€ Ibid., V, 414. 

? P.G., 122, 1031 AB. 

omului.! Din fericire, mai presus de rațiune avem mintea, a cărei 
lucrare este aceea de a reuși să afle lucrurile într-un mod superior 
demonstraţiei și în mod direct, asemenea senzaţiei. Mintea nu are 
nevoie de cugetare, ea nu operează decât la cei care au atins punc- 
tul suprem al purificării și al științei... mintea este perfecțiunea 
supremă a sufletului.? Dacă este așa, esenţial va fi dacă vom şti în 
ce mod trebuie să procedăm de fiecare dată. Psellos nu uită să ne 
dea câteva precizări metodologice foarte interesante. „Știind“, 
spune el, „de la cei mai buni filosofi că există o știință superioară 
oricărei demonstraţii și perceptibilă doar de o minte precaut 
entuziastă, nu am neglijat-o, ci am luat din cărțile secrete pe care 
le-am întâlnit tot ce era potrivit capacităților mele. Nu mă voi 
lăuda că am învăţat cu exactitate toate aceste lucruri, iar dacă 
cineva mi-ar spune că posedă mijloacele de a reuși, nu aș crede. În 
opinia mea, dintre toate științele, trebuie să ne însușim una, ca un 
loc prietenos, iar apoi să ne îndreptăm spre celelalte cu multă 
profunzime, dar să ne întoarcem mereu la știința care a servit 
drept punct de plecare. Această metodă pare că nu depășește cu 
nimic facultățile pe care noi le-am primit de la natură.“ Odată 
admisă metoda, mai trebuie, pentru a duce la bun sfârșit lucrarea 
rațiunii, să dăm dovadă de imparțialitate și să ne păstrăm gândirea 
$i sufletul independente de orice se întâmplă în jur.* Suntem im- 
parţiali când nu supunem gândirea și voința, ci când luăm o deci- 
zie în funcție de valoarea lucrului judecat.’ Există o altă greșeală, 
foarte gravă, de care trebuie să ne ferim. Când avem de rezolvat 
o chestiune de gramatică, va trebui să-i căutăm soluția cu mijloa- 
cele proprii științei gramaticale; a raporta problema la ipoteze 
străine gramaticii pentru a o rezolva este o absurditate. La fel, atunci 
când îl explicăm pe Platon trebuie să facem apel la ipotezele lui 


! C. Sathas, op. cit., V, 506-507. 

? P.G., 122, 1031 BC. 

3 C. Sathas, op.cit., IV; 121; traducerea este preluată din Zervos, op.cit., 197. 
* Fr. Boisonnade, op.cit.,136. 

5 Ibid., 125. 

Platon, și nu la ideile proprii.! Eu, spune Psellos, eu nu aș face 
niciodată așa.? Raționalismul nu îl împiedică să se folosească de 
raționamente inductive: „Îmi plac la fel ca raționamentele deduc- 
tive“.? Dar — să reținem - niciun exercițiu al rațiunii nu are sens 
decât dacă se prezintă ca finalitate a filosofiei prime. „Pentru a 
ajunge la acesta, pentru a mă iniția în știința pură, am studiat mai 
întâi matematica, am contemplat ce este netrupesc; științele mate- 
matice sunt la mijlocul dintre corpurile naturii, minte, care le 
este străină și ființele ca atare cu care mintea se află în armonie. 
Am făcut aceasta cu scopul de a înțelege ceea ce se află deasupra 
științelor matematice, chiar deasupra minții și a ființei“.* Este clar 
că Psellos este, în cazul de față, un elev al lui Platon. Aristotel nu 
îl mulțumește. Vorbim de raționalismul lui Psellos, dar e mai potri- 
vit să îl numim, mai general, dialectician. „Am urmărit“, mai 
spune el, „în studiile și în cercetările mele, în toate științele și în 
teologie, modul omenesc de a trage concluziile prin principiile 
admise, în timp ce știința ta - este vorba de Cerularie - si teologia 
ta Îți vin din principii pe care noi nu le știm, de care nu am auzit 
vorbindu-se; fără a studia, tu îți descoperi chiar știința și chiar 
înțelepciunea.“ El ne spune despre știința lui Cerularie că este 
ANÓQQNTOG şi reAcoruri. Cerularie nu cunoaște știința care are 
drept sursă rațiunea și contemplația potrivită.€ „Şi totuși“, con- 
tinuă el, „aceasta constituie sprijinul meu, iar la mine, la rațiune, 
vei face apel când vei vrea să teologhisești“7 Iată limbajul dialec- 
ticianului care vizează, prin intermediul misticii lui Cerularie, 
înclinația iraţională pe care Psellos a cunoscut-o foarte îndeaproape 


! Revue Hermes, 1899, p. 316; a se vedea şi Annuaire de la Société pour l'en- 
couragement des études grecques,1875, p. 215. 

? Fr. Boissonade, 69. 

3 C. Sathas, op. cit., V, 55 

* Ibid., op. cit., IV, 121. 

5 Ibid.,V, 506-507. 

5 C. Sathas, op. cit., V, 509. 

7 Ibid. 

la monahii de la mănăstirea de pe muntele Olimp din Bitinia, 
valul mistic și antidialectic care cuprindea din ce în ce mai mult 
Bizanțul sub numele de teologie mistică. 

Raționalismul lui, totuși, nu îl împiedică pe Psellos să recurgă 
deseori la alegorie și să se limiteze în tratatul lui Despre proprie- 
tățile pietrelor prețioase! doar la examinarea proprietăților miste- 
rioase ale pietrelor. Și, ca pentru a se justifica, ne spune cá cea 
mai mare parte a timpului natura este de o așa manieră, încât nu 
putem recurge la demonstraţii nici inductive, nici deductive; în 
locul unei credințe ce rezultă din dovezi trebuie să ne mulțumim 
cu ceea ce vedem. Astfel, proprietatea diamantului, se întreabă 
el, nu este oare dincolo de orice putere de gândire? Peste tot în 
natură, în animale, ca în pietre și în plante, se află proprietăți mis- 
terioase.? Rezultă că, dacă filosofii pot da dovadă de spirit de- 
monstrativ și rațional în chestiunile abstracte, nu același lucru se 
întâmplă cu științele fizice și naturale. Natura este încă plină de 
mister, iar știința naturii este în întregime pătrunsă de acesta. 

O altă limitare interesantă a raționalismului lui Psellos de- 
curge din concepția sa despre filosofie și din cea despre om. „În 
opinia mea“, afirmă el, „filosofia este împărțită în două părți; una 
este partea sa impasibilă și inflexibilă; această parte este înțeleasă 
doar prin minte; cealaltă este partea sa sensibilă, socială și filan- 
tropică; am lăudat prima parte, dar nu am iubit-o; pe ce de-a doua 
o admir mai puţin, dar pe ea o doresc mai mult.“ Dacă dispoziția 
impasibilă și imuabilă a sufletului este admirabilă, ea nu este 
specifică vieții pământești, ci vieții viitoare, veșniciei; ea se află în 
afara universului. Ceea ce este propriu vieții terestre este viața în 
armonie cu trupul, mai bună pentru viaţa in comun.’ Putem, sus- 
tine el în altă parte, să ne asemănăm cu Dumnezeu în patru moduri 


! Physici et medici graeci minores, ed. Idelor, I (1841), p. 244 si urm. 
2 C. Sathas, op. cit., V, 326. 

? Ihid. 

* C. Sathas, op. cit., V, 256. 

5 Ihid., IV, 202. 


Secolele al XI-lea şi al XII-lea” 235 


diferite: fie prin virtuțile politice, cele care îl împodobesc pe om 
în viața sa cu ceilalți, mod mai degrabă necunoscut, fie prin virtu- 
tile purificatoare, - obținem atunci o asemănare cu mai multă 
evidență, fie prin virtuțile contemplative, asemănare mai străluci- 
toare, fie, în sfârșit, prin virtuțile teurgice, - când putem acționa 
ca Dumnezeu ; acest ultim mod este cel perfect. Cát despre mine, 
adaugă Psellos, eu mă mulțumesc să mă împodobesc cu virtuțile 
politice.! El repetă deseori că recunoaște și că acceptă că, în rea- 
litate, este o fiinţă rațională, care se folosește de trupul său, un om, 
adică o ființă supusă stricăciunii și schimbătoare, și că nu are nici 
forța și nici voința de a fi altfel? Este mulțumit de situaţia lui de 
om, de aceea este un om sociabil, se joacă și râde cu semenii lui, 
suferă pentru ei, are milă de ei. „În timp ce tu“, îi spune lui Ceru- 
larie, „tu vii după Hristos, să aduci războiul între oameni, și nu 
pacea.“ Partea sensibilă, conchide Psellos, este cea mai proprie 
vietuirii cu trupul. Când sufletul, din cele trei locuri pe care le 
poate ocupa în această viață, îl ocupă pe cel de la mijloc, este plin 
de mari pasiuni; atunci dă naștere omului politic. El nu este ceva 
perfect divin și inteligibil, nici captiv al trupului. Oricine ajunge 
la punctul extrem al vieții inteligibile nu are nimic în comun cu 
lucrurile; se îndepărtează de oameni si nu poate nici să le fie util 
$i nici să-i înțeleagă. 4 În afară de raționalismul lui, textele de mai 
sus trasează, în mod clar, dispoziția morală a lui Psellos. El admite 
posibilitatea vieţii contemplative, în modul lui Platon, îl urmează 
chiar în teologia sa, dar crede, în același timp, că, pentru viața 
pământească, partea sensibilă a sufletului trebuie să se bucure de 
preferința noastră, deoarece ea este cea care formează în vieţui- 
rea sa cu trupul omul politic, sociabil. Esenţial este să facem 
diferența cu înțelepciune între formele de viață ale sufletului 
pentru a nu filosofa în privința lucrurilor despre care nu se poate 


1 P.G., 122, 721 AD. 

? C. Sathas, op.cit., 5, 506. 

3 Ihid., 510. 

* Ibid., op. cit., IV, 202; cf. Néa Zuwv, t.VII, p. 509, scrisoarea a X-a. 

filosofa.! Când trăim cu oamenii, acceptăm acest fapt și ne com- 
portăm ca atare. Când suntem în viaţa inteligibilă este altceva, 
nu mai trăim cu oamenii și nu trebuie să uităm acest lucru. 

La rândul său, Psellos este acuzat de elenism. Contemporanii 
lui erau scandalizați văzându-l conversând atât de liber cu gân- 
direa si cultura greacă; nu doar simplii monahi de la muntele 
Olimp din Bitinia, care, „doar la numele filosofului atenian (Pla- 
ton) își făceau cruce și bolboroseau anateme contra acestui Satana 
elenist“;? Ioan Xiphilin, vechiul lui prieten și coleg la Universi- 
tate, a fost principalul lui acuzator. loan Xiphilin a fost condu- 
cătorul (nomofilax)' Școlii de Drept; de nouă ani a ocupat funcții 
de conducere. Sub influența lui s-a format o adevărată școală de 
jurisconsulți. Pe de altă parte, se admite în general astăzi - grație 
cercetărilor lui Zachariă von Lingenthal? - că Şcoala de Drept de 
la Constantinopol, a cărei organizare și bună funcţionare îi sunt 
datorate în mare parte lui Xiphilin, a contribuit mult la formarea 
Şcolii de Drept de la Bologna. Regulamentele acesteia din urmă 
seamănă izbitor cu cele de la Școala din Constantinopol, și mai 
mult, profesorii bolognezi și-au însușit metoda folosită de profe- 
sorii de la Constantinopol. Influenţa s-a făcut simțită, într-un 
mod mult mai intens, în studiile juridice ca și în legislaţia Italiei 
meridionale și a Siciliei.* Știm puţine lucruri despre metoda pro- 
fesorilor de la Şcoala din Constantinopol, dar poate că ceea ce 
știm este esențialul. Xiphilin îi învăța pe studenţi ca, prin istorie, 
să lămurească textele care făceau obiectul exegezei lor; el studia 
temele cursului său și dintr-un punct de vedere filosofic. Legile, 
credea el, sunt puternic dominate de cele mai importante dintre 


! C. Sathas, op. cit, IV, 202. 

2 Ibid., IV, p. LXVIII. 

* Textual, „apărătorul legii“. Era funcția supremă în domeniul Justiţiei. 
Nomofilaxul reprezenta „Curtea supremă de Justiţie“ (n. tr.). 

? Il diritto romano nella bassa Italia e la scuola giuridica di Bologna in Ren- 
diconti del Reale Instituto Lombardo, seria II, t.18 (1885), fasc. 18, p. 1-6. 

* Chr. Zervos, op.cit., p. 104-105. 

doctrinele filosofice din epoca în care au fost promulgate.! Prin 
acest tip de învățământ, Xiphilin a grăbit mișcarea ce tindea să facă 
să dispară dualismul din legislaţia bizantină (legislația iustiniană, 
basilicale).? In plus, Xiphilin nu le dădea studenților decât ce era 
necesar din punct de vedere științific, util și indispensabil, din punct 
de vedere practic. El proceda mereu printr-o analiză aptă să 
trezească simţul profund al noţiunii de drept și oferea clasificări, 
idei și principii fundamentale, urmând logica lui Aristotel, domi- 
nată de genuri și specii. Inamic lucrurilor de prisos, el este un 
inovator în metodele cercetării juridice, în care maestrul său este 
Aristotel. Psellos însuși, care a studiat la o vârstă mai înaintată 
știința dreptului sub îndrumarea lui Xiphilin? - aceasta a fost 
pentru mine, spune el, o coborâre a ceea ce este mai bun (filoso- 
fie) spre ceea ce este inferior - face elogiul activităţii pe care Xiphi- 
lin a desfășurat-o în știința dreptului. Acesta respecta, în opinia lui 
Psellos, foarte conștiincios exigenţele clasificării și ale analizei filo- 
sofice, ale metodei definiției și demonstraţiei, fără a mai fi obligat 
să studieze filosofia.* Puținele informaţii pe care le avem despre 
gândirea sa filosofică și teologică le datorăm aproape în întregime 
lui Psellos, mai ales din cuvântarea funebră pe care a rostit-o în 
cinstea lui Xiphilin.5 Sunt citate aici mai multe tratate filosofice, 
toate acum pierdute. Analiza sumară pe care Psellos o face gân- 
dirii lui Xiphilin și critica pe care i-o rezervă,€ ca și lunga scrisoare? 
prin care răspunde uneia trimise de Xiphilin, în care acesta îl 
acuza că vrea să clatine Biserica prin platonismul lui, cu scopul de 
a repeta nebuniile păgânismului, ne fac să vedem în Xiphilin un 


! Ibid., op. cit, 103. 

2 Ihid. 

? C. Sathas, op.cit., IV, 427; Psellos, în schimb, i-a predat lui Xiphilin filosofia. 

* Ibid., op. cit, IV, 428. 

5 Ibid., IV, 421-462; a se vedea și în P.G., 120, 1202-1291 predicile lui 
Xiphilin, într-un stil foarte sobru. 

€ C. Sathas, op. cit., IV, 456-462. 

7 Ibid., V, 444, 451. 

scolastic fidel tradiţiei formaliste a Bisericii. Realist, Xiphilin 
caută fundamente solide și nu îi place contemplația; respinge 
chiar metoda contemplativă al cărei apărător se arăta a fi Psellos!. 
Xiphilin se ocupă mult de logică și preferă în teologie chestiunile 
practice, cum ar fi ascetica și dreptul canonic. Fl se arată, în gene- 
ral, disprețuitor la adresa lui Platon, reprezentantul prin exce- 
lență al spiritului grec, dar mult admirativ la adresa lui Aristotel, 
desigur acel Aristotel așa cum era înțeles în interiorul Bisericii. 
Psellos îi reproșează că este ULOOTTĂĂTUIV si HLOGĂOYOG;? crite- 
riul lui Psellos pare inteligența în activitatea sa filosofică, pe când 
cel al lui Xiphilin era dispoziția interioară. Rigorismul logic nu 
l-a împiedicat, totuși, pe Xiphilin să accepte astrologia și astfel 
chiar magia din Orient.) Din toate acestea, amestecate cu dogmele 
creștine, a compus un sistem mai mult teologic decât filosofic, 
pe care l-a opus platonismului lui Psellos. 

Dacă nu știm suficient despre ce era aristotelismul și calde- 
ismul lui Xiphilin, Psellos ne informează din belșug despre ce era 
propriul lui platonism și elenism. În general, la Psellos, trebuie să 
facem diferența între filosof și teolog. Dacă a studiat totul din 
curiozitate pentru filosofie, el rămâne fidel doctrinei creștine.“ 
De mai multe ori spune că urmează tradiția iluministă din Bise- 
rică, pe Grigorie sau pe Vasile, folosind ca și aceștia silogisme ale 
filosofilor pentru a combate ereziile și acceptându-le opiniile în 
acord cu creștinismul. „Este adevărat“, spune el, „că i-am studiat 
pe filosofi, dar am făcut-o comparând totul cu Scripturile noastre 
inspirate, atât de luminoase și atât de strălucitoare, care mi-au per- 
mis să descopăr falsitățile și imperfecțiunile de care aceste sisteme 
erau pline“. În filosofie, a admirat la Platon caracterul interpretării 


1 Ihid., V, 507. 

2 Ibid, V, 446. 

3 Ihid., IV, 459-462. 

* Ibid., V, 58. 

5 Ihid., V, 444, 447. 

* C. Sathas, V, 444; traducerea este preluată de la Salaville, EOR, 30, 136. 

filosofice și forța demonstrațiilor:! „Platon“, susține el, „a accep- 
tat doctrinele lui Pitagora - doctrinele orfico-pitagoreice asupra 
sufletului - dar a făcut ceva important, a oferit dovezi.“ Oare 
Xiphilin nu îl admirase pe Platon pentru că făcuse elogiul metodei 
diviziunii?” A cugeta, mai spune Psellos, nu este o dogmă străină 
Bisericii, nu este nici o atitudine străină a filosofilor, ci mai de- 
grabă un instrument unic al adevărului și mijlocul de a da răspuns 
la problemele pe care ni le punem.* Cu acestea, Xiphilin, de vreme 
ce accepta logica lui Aristotel, ar fi poate de acord. Când era vorba 
despre teologie, nu gândeau la fel. Xiphilin nu vroia să recunoască 
nicio doctrină filosofică, Psellos admitea mai multe, cu singurul 
scop de a pătrunde mai mult taina lui Dumnezeu. Mai mult, Psellos 
crede că studierea filosofiei este un exercițiu prețios al gândirii; a 
se deda acestuia cu răbdare, a examina orice formă de gândire, iată 
cea mai bună pregătire pentru oricine vrea să se ridice în zonele 
contemplării, dincolo de raționare. Este ceea ce Psellos îl sfătuiește 
să facă chiar pe Xiphilin.? Dar pentru ca exercițiul să fie util, este 
nevoie de obiectivitate și imparțialitate; doctrina greacă va fi jude- 
cată după propriile ei măsuri, și nu ca o doctrină dușmănoasă față 
de învățătura creștină, cum fac cei mai mulți. Eu, spune Psellos, 
nu voi face niciodată aceasta.“ El examinează doctrinele filosofilor 
care îi atrag atenția, mai ales neoplatonismul, fără a păstra din ce ar 
putea aminti de păgânism. Deci recunoaşte că filosofia poate fi 
înțeleasă independent. Doar când face teologie el face alegeri. 
Dar de ce îl atrage Platon în mod deosebit? Psellos crede că 
Platon este cel mai mare geniu pe care lumea La cunoscut vre- 
odată, că filosofia sa nu are rival în lume”: „Trebuie, spune el, să 


1 Ibid. 

2 Leçon académique, ed. C. Sathas, în BCH, 1877, p. 128. 
3 C. Sathas, op. cit., IV, 429. 

* Ibid, V, 447. 

5 Ibid., V, 446447. 

5 Fr. Boissonade, op.cit.,125; a se vedea mai sus. 

? C. Sathas, op. cit., IV, p. LII si urm. 

fim mulțumiți dacă am putut să culegem ceva din aceste tainice 
comori...^ Platon este maestrul filosofiei, singurul om care a 
atins limitele extreme ale gândirii. „Durerile“, spune el în altă 
parte, „ale lui Platon a Aristotel sunt suficiente în sensul naşte- 
rilor concepțiilor mele intelectuale; ele sunt cele care mă fac să 
dau la iveală concepții, ele mă formează“? Aici Aristotel este lângă 
Platon, dar acesta din urmă are ceva în plus; doar el este numit 
precursor al creștinismului. Doar în ultimă instanţă trebuie să 
căutăm motivul pentru care Psellos îl iubea pe Platon. Ideile lui 
Platon despre dreptate și nemurirea sufletului au servit drept fun- 
dament raţional pentru creştini în privinţa acelorași dogme Doar 
Platon a descoperit că nu totul se reduce la gândire și la demon- 
strație; înălțându-se cu mintea și văzând ce află dincolo de ea, s-a 
oprit în cele din urmă la Unul.* Nu am fost niciodată de acord, 
continuă el, cu Chrysippus, care nu vedea nimic dincolo de rațio- 
nament, nici cu noua Academie care era sceptică. Aceste motive 
ale preferintei sale pentru Platon trădează la Psellos identitatea 
dintre interesul filosofic cu cel teologic. Ca teolog, el a văzut în 
Platon, după exemplul lui Gaius din Pergam, pe adevăratul filosof, 
cel care a sistematizat cunoștințele noastre despre lumea inteligi- 
bilă. Deşi interesat de ştiinţele matematice, el le vedea mai degrabă 
ca pe un mijloc, ca pe o scară spre filosofia primă. De aceea a fost 
deosebit de atras de părțile mai necunoscute ale platonismului. 

În străfundurile acestui platonism se află neliniștea sufletu- 
lui, nemulțumirea sa, ceea ce il face pe om să depășească cadrele 
silogistice. La această neliniște teologia mistică a adus liniștirea 


1 P.G., 1122, 1209 B. 

2 Fr. Boissonade, op. cit., 146. 

3 C. Sathas, op. cit., V. 444. 

* Ibid. V, 445. 

5 Ibid.,V , 445. 

* L. Brunschvicg, Le progres de la conscience, 82 -83. 

? C. Sathas,op. cit, IV, 21; Leçon académique, edit. C. Sathas, in BCH,1877, 
128; GREACA, t. VII; 503. 

pe care am văzut-o, o liniștire ce va duce în final la o mistică 
dincolo de rațiune. Psellos revine la filosofia lumii inteligibile și 
devine astfel veritabilul promotor al mișcării filosofice la bizan- 
tinii din secolele XI-XV care, prin Plethon și Bessarion s-a propa- 
gat în Italia în Renaștere și în restul Occidentului. El le-a transmis 
tuturor propria sa iubire pentru Platon. Astfel, în faţa unui Aris- 
totel pe care se formase gândirea creștină în Răsărit, se așază acum, 
odată cu Psellos, un Platon al aceleiași gândiri. Acest Platon, care 
este Platon al neoplatonismului, deși vorbeşte de Dumnezeu, va 
putea fi studiat cu mare libertate și va ajuta la avântul deosebit al 
gândirii filosofice în Răsărit. El va fi cel care va clătina rigoarea 
aristotelismului scolastic.! Rambaud spune despre Psellos că reac- 
tia sa contra filosofiei lui Aristotel sau poate contra scolasticii 
care i-a împrumutat numele face din el un om al Renașterii. Ram- 
baud are dreptate. „Așa este filosofia, spune Psellos, dându-i acestui 
termen un sens foarte larg, ori în întregime ermetică gi misteri- 
oasă (oracolele), ori simbolică atunci când ascunde tainele intelep- 
ciunii sub văluri și figuri (caii, carul din Phaidros de Platon)“.? 
„Aristotel“, a adăugat el, „a întinat legea științei și, îndepărtân- 
du-se de figurile simbolice, va prefera obscuritatea“.? Il consideră 
pe Aristotel foarte obscur, mult mai schimbător decât Proteu*: 
„El a oferit mai multe opinii, toate diferite despre același su- 
biect“.5 Nu îi poate ierta nici faptul de a se fi pronunțat în ches- 
tiunile dogmatice într-un mod prea omenesc.* A se baza doar pe 
silogisme este un mod prea uman, dat fiind că rațiunea este carac- 
teristica omului. Cea mai bună cale, adevărata cale pentru a inte- 
lege lucrurile dumnezeiești este, așa cum am zis, mintea. Iată ce 
Psellos găsește la Platon, ce este absent la Aristotel. Occidentul 


! C. Sathas, op. cit., 264. 

2 [bid., V, 441. 

3 Ibid., V, 442. 

4 Ibid., IV, LI, nr. 3. 

5 [bid., V, 501. 

* Ibid., IV, LI, nr.3; si BCH, 1877, 128. 

latin va avea încă un drum lung de parcurs până a-l avea pe Toma 
d' Aquino ca marele său aristotelician. Vedem în ce măsură el este 
precedat de Răsăritul grec. Este totuși clar că, în calitate de teolog, 
Psellos îl iubeşte pe Platon, iar tot ca teolog îl critică și pe Aris- 
totel. Deși îndrăgostit de minte, el nu reușește să îl descopere pe 
Platon din Republica; raționalismul are rădăcini profunde la el, de 
aceea inspiratorul lui va fi mai ales acest mare sistematizator care 
este Proclus.! Aristotel se răzbună, căci prin intermediul lui neo- 
platonismul a știut să dezvolte ontologia lumii inteligibile. De 
altminteri, Psellos încearcă din răsputeri, ca toți plotinienii, să îl 
împace pe Platon cu Aristotel în Plotin. Indiferent, dacă nu chiar 
ostil, la metafizica aristotelică, el cultivă știința lui Aristotel; mai 
ales logica, dar ca un neoplatonic, adică sub forma unei pregătiri 
pentru metafizica lui Platon. Momentul nu era încă propice pen- 
tru descoperirea lui Platon departe de orice realism ontologic. În 
privinţa lucrărilor sale de filosofie, Psellos nu se crede original: 
„Singurul meu merit constă în culegerea unor doctrine filosofice, 
preluate dintr-o fântână ce nu mai era folosită“ > Fântâna era astu- 
pată, era nevoie de cineva care să o destupe, să o purifice, să scoată 
din fundul ei apa pură.* Adaugă că el este cel care a reaprins torņa 
filosofiei, a științelor matematice și a artei discursului, stinsă de 
mult timp.5 În ciuda acestei mărturisiri formale, lucrările sale nu 
sunt lipsite de originalitate. El a găsit, ca Dionisie Pseudo-Areopa- 
gitul, mijlocul de a introduce în gândirea creștină o parte fecundă 
a gândirii grecești; a asimila gândirea grecească, a-i da un sens nou, 
a face din ea o gândire creștină nu este o muncă neroditoare și 
fără originalitate. Ca atare, Psellos, lărgindu-și domeniile cunoaș- 
terii, a dat un nou sens mișcării gândirii bizantine. Foarte explicite 
în această privință sunt următoarele recomandări pe care le dă 


! CSathas, op. cit., IV, 120-121; REG, t. XVI, 391. 
2 [bid.,N , 444. 

3 Ibid., IV, 123. 

+ Ibid,, a se vedea si mai înainte. 

5 Op.cit., IV, 427. 

elevilor săi:! „Vreau ca voi să fiți elevii științei, trebuie să știți că 
filosofia greacă, deși s-a înșelat în privinţa divinului, a cunoscut totuși 
natura așa cu a fost creată de Creator. Ca atare, trebuie să preluăm 
de la greci știința acestor lucruri, iar prin intermediul filosofiei noas- 
tre să cunoaștem forma și adevărul; trebuie să rupem învelișul 
profan și să scoatem la iveală spiritul ascuns aici și care luminează 
ca o perlă. Să nu gândim că tot ce a spus Moise sunt tablele adevă- 
rului și să nu neglijăm tot ce au spus grecii în materie de teolo- 
gie...^. Apoi dă exemplu ce putem prelua roditor de la Hermes 
Trismegistul. Ceea ce grecii au spus despre Unul, despre ființă, 
despre fiinţa ce se mișcă singură și despre fiinţa materială, dând 
pentru aceasta dovezi, vom accepta, dacă le aflăm a fi conforme 
punctelor de plecare ale filosofiei creștine. Nu vom accepta con- 
ceptia lui Platon despre peregrinările sufletelor, nici pe cea despre 
sufletul-entelechie al trupului lui Aristotel, nici chinurile sufletelor 
în fluviile noroioase din Infern, nici monstruozitățile lui Proclus, 
nici extazurile de la Plotin; ne vom abţine și de la demonion-ul lui 
Socrate? „Să nu ne mai întrebăm dacă lumea este inteligentă, nici 
dacă cerul este însuflețit. Între materia eternă a lui Aristotel, ide- 
ile lui Platon și dogmele noastre nu este nimic comun.“ Toate 
acestea îi permit lui Psellos să îi răspundă lui Xiphilin, arătând că 
și el este la fel de bun creștin și că știe să împace exigenţele credinței 
sale cu iubirea sa pentru Platon. Căci dacă lui îi place limpezimea 
apei platonice, a știut să lase deoparte lucrurile inutile.* Dacă a 
adoptat anumite doctrine ale lui Platon a criticat altele, și, văzând 
în ce măsură s-au înșelat în general grecii, mai ales în ideile lor 
despre divinitate, sfârșește prin a spune că cei care spun despre greci 
că umblă după adevăr într-un mod lipsit de finalitate au dreptate...5 
„Pentru mine“, spune el, „cel mai înțelept este cel care știe să dea 


! Fr. Boissonade, op. cit., 151. 

2 Ibid.,152; Leçon académique, BCH, 1877, 133. 

3 Accusation du patriarche Cerulaire, REG., t. XVI, (1903), p. 404. 
* C. Sathas, op. cit., V, 445. 

5 Fr. Boissonade, op. cit., 153-154; P.G., 122, 1156 A. 

dulceaţă doctrinei noastre în tot ceea ce doctrina elenică este 
amară și sărată“.! Urmând această linie de gândire, i se întâmplă 
chiar să îl persifleze pe Platon.? 

Înţelegem din cele de mai sus că lui Psellos nu i-a fost greu să-i 
ofere împăratului mărturisirea de credință care îi fusese cerută după 
acuzaţiile aduse de Xiphilin. Căci Psellos nu este doar creștin, el 
este și un bun teolog. El spune că toată activitatea sa s-a desfășurat 
în favoarea lui Iisus.’ „Ceea ce a cauzat“, povesteşte el în altă parte, 
„coborârea celor mai bune suflete și a celor mai înţelepţi până în- 
tr-acolo încât să accepte doctrina elenică, mă împinge și mă ridică 
la credința învățăturii noastre și la confirmarea ei. Încununarea cu 
care eu mă laud este Maica Domnului, este Fiul fără de tată, pati- 
mile sale, spinii care îi încoronează capul, coroana și isopul.“* El 
crede că fiecare învățătură evanghelică poartă în ea, prin natura sa, 
o înțelepciune greu accesibilă pentru cea mai mare parte a oame- 
nilor. „Imi hrănesc“, adaugă el, „mintea și sufletul cu această înțe- 
lepciune și nu voi avea nevoie de ceva purificator de la greci“.5 Din 
toată înțelepciunea greacă, mai spune el, pe care cei din vechime au 
venerat-o - mai adăugați la aceasta înțelepciunea caldeenilor gi a 
egiptenilor şi toată știința ocultă — toate mi se par mai puțin 
importante decât de titlul de yégcv (în sensul de „monah“).“* 


Finalitatea oricărei activități spirituale a omului trebuia să 
fie, după Psellos, filosofia primă, adică metafizica și teologia 


1 Bulletin de l'Association pour l'encouragement des Études grecques, 1875, 211. 
2 Hermes (revistă), XXXIV, 316, ed. A Jahn. 

? C. Sathas, op. cit., V, 445. 

* Ibid., IV, 205. 

5 Ibid., V, 59; a se vedea și mai sus. 

5 Ibid., V, 451. 

7 Ibid., IV , 120-121. 

În lucrarea sa cea mai instructivă, intitulată Noţiuni comune, o 
culegere de întrebări despre tot felul de subiecte, o compilaţie nu 
fără o oarecare originalitate, asemănătoare celei dintre operele lui 
Aristotel pe care o avem sub numele de Probleme -, Psellos începe 
cu chestiunile privitoare la Dumnezeu, minte și suflet, adică în- 
cepe cu lumea inteligibilă. 'Trece apoi la lumea sensibilă pentru a 
studia fizica, fiziologia, astronomia, meteorologia, medicina și 
agricultura. Această serie arată un spirit filosofic și constituie uni- 
tatea culegerii, care nu este, așa cum am spus, o simplă adunare 
de articole sumare. Opinia noastră este confirmată de ce scrie 
Psellos în preambulul unui alt tratat, So/uyii pe scurt la chestiuni 
fizice, unde spune de această dată că va urma direcția contrară: va 
pleca de la fenomene extreme (fenomenele sensibile), extreme în 
raport cu primul principiu și, folosind demonstraţia, se va ridica 
la principiul tuturor lucrurilor. Astfel, va vorbi mai întâi despre 
pământ, apoi despre ceruri și meteoriți; va trece apoi la corpurile 
cereşti, de aici la materie, la formă și apoi la natură; va merge mai 
departe la suflet, iar de aici la minte, lăsând pentru final cauza 
primă a tuturor ființelor.! Acest text demonstrează și mai clar 
spiritul de unificare și de sistematizare ierarhică în care Psellos, 
urmându-i pe neoplatonici, are în vedere ansamblul cunoștințelor 
umane?: spiritul religios si mistic, în fapt, ceea ce nu face mai 
puţin din filosofia primă încununarea totală a rațiunii, dat fiind 
că ansamblul cunoștințelor umane este necesar pentru studierea 
problemelor transcendente. De atunci, orice cunoaștere trebuie 
să își găsească locul în drumul gândirii spre filosofia primă. Dacă 
așa este situaţia, atunci este necesar pentru înțelegerea gândirii 
filosofice a lui Psellos să ne oprim la examinarea operei sale știin- 
tifice. Din nefericire, un mare număr dintre scrierile sale științi- 
fice si teologice rămân inedite. Pe de altă parte, atribuirea unora 
dintre ele, editate sau nu, este contestată. Există deci grave dificultăți 


1 P.G., 122, 784-785; Dacă este să judecăm după preambul, nu posedăm decât 
inceputul culegerii, în care sunt studiate 23 de fenomene fizice. 
2 A se vedea mai sus. 

de trecut înainte de a stabili o bibliografie precisă și completă a 
operei lui Psellos. Zervos! a prezentat o foarte bună bibliografie; 
deşi nici el nu o crede completă, - ea nu este, într-adevăr, sau mai 
degrabă, nu mai este -, putem să o consultăm cu mare folos. Dar 
există și o altă dificultate, încă și mai gravă. Psellos este înainte de 
toate un spirit enciclopedic. Marea sa ambiţie este reabilitarea 
ştiinţei și a filosofiei antice. De aceea avea nevoie de manuale sin- 
tetice și precise pentru a-i informa pe cei din mediul lui despre înțe- 
lepciunea antică, pentru a o preda și a o răspândi. Acestei necesități 
îi răspunde un mare număr dintre scrierile sale științifice. Astfel, 
pentru a da un exemplu, lucrările Noţiunile variate și Soluțiile 
scurte la chestiunile fizice au fost redactate pentru a fi folosite în 
educația împăratului Mihail VII Parapinakes, care i-a fost elev. 
Cea mai mare parte dintre scrierile sale științifice și filosofice, 
dacă nu toate, seamănă cu niște compilaţii,” dar doar analiza cri- 
tică a surselor acestora ne-ar permite să vedem ceea ce el datorează 
predecesorilor si ceea ce el adaugă din fondul său. Dar această 
muncă, indispensabilă mai ales pentru aprecierea corectă a operei 
sale științifice, este departe de a fi încheiată. Mai există și o altă 
problemă. Activitatea intelectuală a lui Psellos a fost de lungă 
durată, ea se întinde pe cel puţin patruzeci de ani. O clasificare cro- 
nologică a scrierilor sale este indispensabilă, pentru a evita jude- 
căţi poate nedrepte, ca cea a lui Egger, care spunea despre Psellos 
că „tratează deseori chestiunile cu o concizie excesivă, deseori și 
cu o curiozitate puerilă“.* Iar această muncă de clasificare crono- 
logică nici măcar nu a început. 

Vasta sferă în care s-a manifestat activitatea științifică a lui 
Psellos cuprinde gramatica, metrica, retorica, istoria, aritmetica, 


1 Op. cit., 24-42; 24, nr. 1. 

2 P.G., 122, 692 A. [Numele acestui împărat se traduce prin „mai puțin de-un 
sfert n. tr.) 

3Psellos Însuşi mărrurisește că tratatul lui este o compilație: Annuaire de l'Asso- 
ciation pour l'encouragement des Études grecques, 1879, p. 278, ed. Ch.-Emm. Ruelle. 

+ Articol despre Psellos în Dictionnaire des Sciences Philos., Paris, 1851. 

geometria, muzica, astronomia, meteorologia, fizica, medicina, 
dreptul, agricultura, tactica, arheologia, divinaţia, astrologia, alchi- 
mia, povestiri despre minuni. Dacă mai adăugăm că Psellos este 
şi un mare comentator al mai multor poeti din Antichitate! și că, 
pe lângă savant, filosof si teolog, el este si un scriitor eminent, a 
cărui operă literară cuprinde discursuri, exerciții oratorice, un dia- 
log, scrisori si poezii, o liturghie și că a contribuit cu toate aces- 
tea la renașterea literară din Dinastia Comnenilor, ne dăm mai 
bine seama de bogăția uimitoare a personalității lui Psellos. Nume- 
roasele sale scrieri atestă o rară activitate spirituală și o erudiție 
puţin comună. Discutarea problemelor științifice este permanentă 
şi metodică; în plus, Psellos are darul prețios de a percepe esen- 
tialul din fiecare disciplină și de a face, de cele mai multe ori, cea 
mai bună alegere dintre lucrările antecesorilor lui care se ocupau 
de aceeași chestiune.? Pe de altă parte, alegerea izvoarelor sale 
arată că Psellos este un spirit liber și independent, deoarece alege- 
rea sa este aproape impusă numai de subiectul pe care îl tratează, 
şi nu de preferințele lui filosofice. El ia lucrul de care are nevoie 
de acolo de unde îl găsește. Astfel, când tratează despre arta de a 
face aur prin transmutare, izvorul lui este, așa cum se pare, litera- 
tura pseudodemocriticá; în unele chestiuni de fizică se inspiră din 
Aristotel, în altele, din Olimpiodor sau Philopon. Pseudo-Plutarh 
îi furnizează materia capitolelor de fiziologie, de medicină și de 
agricultură, iar Platon, temeiul filosofic al matematicilor. Pe scurt, 
simțim că fiecare dintre scrierile sale științifice este rodul unui stu- 
diu atent, deși livresc, întărit de dorința de a înțelege in profun- 
zime fondul subiectului studiat, de a-l stăpâni, pentru a fi capabil 
să-l predea bine. Tonul didactic este într-adevăr trăsătura cea mai 
evidentă a scrierilor lui Psellos, mereu gata să înveţe, să își răspân- 
dească știința. Oare la aceasta se reduce meritul scrierilor sale 
științifice? În ciuda dificultăților pe care le-am semnalat mai sus, 


1 Comentator al lui Homer, Psellos îl pregătește pe Eustațiu de Tesalonic. 
2 Chr. Zervos, op. cit., 119 și urm. 

din câte se pare, într-adevăr, partea de originalitate din această 
operă este mică. Cel mai mare merit al lui Psellos rămâne vasta 
sa erudiție, iar originalitatea sa constă în calitățile spirituale pe 
care le dezvoltă pentru a aduna materialul și pentru a-și compune 
scrierile. Cu toate acestea, Psellos nu încetează să fie pentru epoca 
sa un promotor al unui spirit nou, prin largile sale deschideri față 
de marile probleme ştiinţifice. Este deosebit de interesant să vedem 
cum justifică Psellos atenţia pe care o acordă științelor: „Pe de o 
parte voi dialoga cât de mult pot cu Dumnezeu în rugăciune și mă 
voi lăsa răpit în extaz. Dacă harul mi-ar fi dat și, pe de altă parte, 
coborât din aceste înălțimi din cauza mobilității naturii noastre, 
aş merge prin pajiștile științelor, culegând de aici toate varietățile 
de flori pe care acestea mi le vor oferi.“! Deci, odată coborât din 
unirea cu Dumnezeu, doar știința merită efortul de a ne ocupa de 
ea. „Tot ce vine la existență, după principiul tainic al tuturor fiin- 
telor, devine un principiu pentru alte substanțe.“? Această învăță- 
tură, de origine neoplatonică, aplicată științelor naturale, permite 
examinarea obiectivă a fenomenelor și face ca mintea să înțeleagă 
legăturile de cauzalitate; astfel, trecem de la filosofie la știință, de 
la ordinea ierarhică a ființelor umane la examinarea cauzelor feno- 
menelor, fără a exista contradicție și iată cum: „Dumnezeu este“, 
zice Psellos, „în mod natural cauză a cutremurului, ca a oricărui 
lucru, dar cauza apropiată a cutremurului este natura...“ De la 
același spirit ne vine și această definiție excelentă: „Natura (physis) 
este o forță invizibilă, înțeleasă prin minte, diseminată de Dum- 
nezeu în toate corpurile, principiu de mișcare și de repaos..."* 
Există mai multe principii ale mișcării corpurilor: mai întâi, Dum- 
nezeu, apoi mintea, apoi sufletul. Natura vine în ultimul rând, 
organ al lui Dumnezeu, ea este singurul principiu de mișcare în 


! C. Sathas, op. cit., V, 450; cf. P.G., 122, 732 AB, dar și mai înainte în text; 
traducerea este preluată din Salaville, EOR., t. 29, p. 139. 

? Fr.Boissonade, op.cit., p. 80. 

3 P.G., 122,765 AB; a se vedea și mai sus în text. 

* Ibid., 122, 713 B. 

lumea anorganică, în timp ce pentru lumea organică sufletul se 
adaugă la natură ca principiu al mișcării sale.! Acest cadru vast, și 
el neoplatonic, asigură o obiectivitate în cercetarea lumii anorga- 
nice și schițează, în mod clar, partea naturii rezervată omului, pe 
de o parte, iar pe de altă parte, a inteligenței și a liberului arbitru. 
Dar nu trebuie să ne gândim că teologul și filosoful sunt mereu 
absenţi din știința lui Psellos. Pentru a respinge teza pluralității 
lumilor el recurge la ființa lui Dumnezeu. Filosofii, spune el, care 
au susținut teza pluralității, nu iau în seamă că nu îi este propriu 
naturii divine să dividă creația, ci să o asocieze, să o unifice.2 Dim- 
potrivă, pentru respingerea tezei grecești, conform căreia lumea 
este însuflețită și incoruptibilă, foloseşte argumente științifice. 
Lumea, susține el, nu este însuflețită, pentru că este anorganică și 
nu este incoruptibilă, pentru că este limitată în măreție și forță.? 
El dă dovadă de aceeași obiectivitate când susține că mișcarea 
sferelor este o mișcare naturală și nu psihică‘, așa cum ziceau neo- 
platonicii. Dar pentru a explica faptul că cerul a fost creat primul, 
el spune că aceasta a avut loc astfel fiindcă cerul este mai bun şi 
deoarece cuprinde celelalte ființe. Putem să tragem de aici conclu- 
zia că obiectivitatea sa se arată cel mai des în privința tezelor 
contrare învățăturii creștine. În aceste teze, Psellos îl urmează de 
cele mai multe ori pe Ioan Philopon. Privind tezele contrare doc- 
trinei creștine, dar care decurg din principii pe care el le admite, 
evită să se pronunțe, multumindu-se doar să noteze opoziția: „În 
timp ce doctrina noastră acceptă formal că lumea sensibilă a fost 
creată doar pentru om, caldeeanul nu acceptă, ci susține că lumea 
se mișcă etern în cer, nu pentru noi, ci urmând legea necesității.“ 


! Ibid. 

? P.G., 122, 796 BC. 
? Ibid., 796 D. 

* Ibid., 796 CD. 

5 [bid.,700 C. 

* Ibid., 1129 C. 

O altă trăsătură a atitudinii sale față de știința greacă merită 
reținută. Psellos nu ezită să se ocupe de chestiuni ce pot părea 
lipsite de credință, având grijă să se scuze: „Elinii“, spune el, 
„s-au străduit să ajungă prin demonstraţii deșarte la cunoașterea 
ultimei zile și a ultimului moment din viaţa lumii, — lucruri de- 
spre care, așa cum spune Evanghelia, nimeni nu poate sti nimic“. 
Apoi prezintă detaliat demonstrațiile deșarte. Chiar când este 
vorba de chestiuni filosofice, prezintă doctrinele filosofilor, 
crezând, așa cum îi scrie şi împăratului Mihail VII, elevului lui, 
că tragem folos din cunoașterea diversității de opinii. Vom sti, 
mai mult, că în filosofia profană otrava se ascunde deseori înă- 
untrul florii.? 

Ştiinţele matematice l-au atras, se pare, pe Psellos în mod deo- 
sebit.’ El glumeste pe seama lui Ioan Lombardul pentru că este 
roman, „niciun vlăstar al Romei“, zice el, „nu a fost până în zilele 
noastre ...geometru“.* Scopul matematicii, adaugă, este multiplu 
şi multiform.? Există, mai întâi, un scop practic, scopul lor ime- 
diat, unul mai degrabă corporal; vine apoi scopul propriu-zis mate- 
matic, - științele matematicii sunt podul care trebuie traversat 
obligatoriu de oricine vrea să treacă din lumea sensibilă în lumea 
inteligibilă =; urmează, în sfârșit, scopul ultim al matematicii, 
care are în vedere ideile. Acestui scop trebuie să urmărească orice 
suflet filosofic ce aspiră la contemplarea celor inteligibile.* Supe- 
rioară fizicii, matematica este inferioară doar teologiei, înțeleasă 
în sens neoplatonic ca știință a ființelor inteligibile. În timp ce 
fizicienii sunt atașați de corpuri, matematica ne ajută să ne for- 
măm obiceiul de a gândi la cele netrupești. Acest text care face 


1 Revue des Études grecques, 1892, p. 209, ed. P. Tannery. 

2 Annuaire de l'Asoc. pour l'encouragement des Ét. grecques, 1879, p. 278, ed. 
Ch.-Emm. Ruelle. 

? A se vedea mai sus. 

* Fr. Boissonade, op.cit., 169. 

5 Ibid., 160. 

5 Ibid., 160-162. 

parte din fragmentul istorisirii! în care vorbește despre viața sa 
intelectuală este mărturisirea cea mai formală că premisele filo- 
sofiei lui Psellos se vor științifice. 

Geometria, știința continuului și aritmetica, știință a discon- 
tinuului demonstrează că universul întreg este în același timp și 
continuu, și discontinuu. Examinând raporturile dintre cele două 
ştiinţe, Psellos arată că subiectul lor este în realitate unul și același 
şi sfârşeşte prin a susține cá gi cunoașterea lumii sensibile este 
imposibilă celui care nu a studiat matematica, care ne oferă deter- 
minările cantității continue gi pe cele ale cantității discontinue? 
Aritmetica și geometria, studiind fiecare universul dintr-un punct 
de vedere diferit, se disting și prin determinarea lor. Fiecare din- 
tre ele este definită, dar diferită. Definită după fundamentul său 
care este unitatea, aritmetica este indefinită după progresia nume- 
relor, efectiv infinită. Spaţiul geometric, dimpotrivă, definit după 
limitele sale, devine indefinit prin diviziune, care este infinită? 

Aceste considerații despre matematică, deși nu sunt originale - 
Psellos este aici elevul lui Platon și al neoplatonicilor - sunt, totuși, 
ceva nou pentru contemporanii filosofului nostru. Pătrunși de 
mistica iluminării interioare, Xiphilin, Cerularie, Simeon cel 
Tânăr discreditaseră, conștient sau nu, fundamentele raționale 
ale cunoaşterii. Ei au fost antidialecticieni hotărâți. Psellos are 
onoarea de a le opune un sistem de cugetări ce reabilitează efortul 
intelectual al omului. Cu el, matematica își reia locul meritat în 
interiorul creștinismului bizantin. 

Să mai notăm înainte de a încheia că Psellos ocupă, prin istoria 
sa, unul dintre primele locuri în istoriografia bizantină, lăsând o 
istorie elegantă și agreabilă unui întreg secol al Bizanțului (976-1077). 
El vede adevărul în partea esențială a istoriei.* Accidentul sau eve- 
nimentul fără consecințe îl lasă mai degrabă indiferent; intenția 


1 C. Sathas, op.cit., IV, 121. 

2 Fr. Boissonade, op. cit., 161. 
? Ibid., p. 64. 

* C. Sathas, op.cit, IV, 115. 

sa este de a evita abundența de detalii a cronicarilor bizantini, ca 
şi expunerea fragmentară a istoricilor din vechea Romă.! Fondul 
filosofic al concepţiei sale despre istorie este credința lui în Pro- 
vidență şi în liberul arbitru.? Astfel, deși pune chestiunile umane 
sub direcția supremă a lui Dumnezeu, păstrează în privința 
omului responsabilitatea actelor sale și stabilește posibilitatea exa- 
minării lor istorice. El se servește, în istorie, după cum vedem, de 
acelaşi principiu ca si în celelalte științe.” 


4 


Ceea ce am spus până aici nu este numai o introducere în 
filosofia lui Psellos. Am trasat direcția gândirii și, în mai multe 
puncte, a esenței sale. Ne mai rămâne să studiem câteva aspecte 
neprezentate şi să analizăm altele ca să terminăm tabloul per- 
sonalitátii lui Psellos ca filosof. Nu trebuie, desigur, să ne aștep- 
tăm la un sistem de gândire încremenit. Preocuparea sa principală, 
să nu uităm, a fost aceea de a răspândi filosofia și științele anti- 
cilor. Pentru o astfel de atitudine, eclectismul și un efort de popu- 
larizare au fost inerente. Ceea ce conferă unitate gândirii lui Psellos 
este, pe de o parte, efortul lui de a stabili un acord între adevă- 
rurile de credință și concepțiile grecești și, pe de altă parte, faptul 
Că, în calitatea lui de neoplatonic, el susține unitatea fundamen- 
tală a gândirii elenice. El adoptă, într-adevăr, teza neoplatoniciană 
potrivit căreia diversitatea filosofiei grecești este aparentă“, toate 
școlile filosofice, spuneau neoplatonicii, contribuie la completa- 
rea doctrinei lui Platon, întruchiparea perfecțiunii. Nu numai 
concepțiile filosofice, ci şi miturile şi operele poeţilor sunt ficțiuni 


1 Ibid., 135 şi urm. 

2 Ibid., 64. 

? A se vedea mai înainte în text. 

* Manuscris grec de la Biblioteca Națională nr. 1182, f. 277 r., citat de Chr. 
Zervos, op.cit., 151, nr. 1. 

ce reprezintă adevărul printr-o imagine și ne ajută să ne ridicăm 
de la fenomene la realitățile inteligibile. Şcoala lui Plotin își asu- 
mase sarcina unei munci imense; trebuiau incluse în cadrul doc- 
trinelor platonice teogoniile, ficțiunile poetice și concepțiile 
filosofice ale diverselor școli. Plotinienii nu sunt primii care au 
făcut o asemenea muncă. O lungă serie de precursori, de la Teagen 
din Regium (sec. VI-V i. Hr.) până la Școala Stoicá, urmaseră 
calea de interpretare într-un scop analog, configurând metoda 
potrivită, care nu este alta decât metoda alegorică. Acest mod de 
a gândi și de a lucra nu îi era necunoscut creștinismului. În primul 
capitol am încercat să arătăm că gândirea creştină este o gândire 
interpretativă prin excelență si că metoda alegorică a fost unul 
dintre principalele sale motive. Dar până în prezent Părinții Bise- 
ricii folosiseră metoda ca exegeti ai Scripturilor pentru a desco- 
peri si înțelege prin intermediul ei cuvântul lui Dumnezeu, sau, 
ca niște gânditori ca Dionisie și Maxim, pentru a arăta că univer- 
sul întreg nu este, în fond, decât un text în care, cu ajutorul meto- 
dei, putem citi adevărurile de credință. Psellos nu adoptă numai 
teza şcolii lui Plotin privind unitatea fundamentală a gândirii 
grecești în Platon. Mai trebuie ceva: pune în slujba credinței creș- 
tine modul de a gândi al plotinienilor, cu toată armatura, până la 
terminologie. Merge cu ei pe calea alegoriei unde dă dovadă de o 
îndrăzneală puțin obișnuită pentru un gânditor creştin. Se laudă 
că a dezvoltat sensul profund al alegoriei.! Fidel, într-adevăr, gân- 
dirii sale, conform căreia Antichitatea nu reprezintă decât un 
stadiu pregătitor pentru creștinism, el nu ezită să afirme de la 
înălțimea catedrei sale universitare ideea că autorii greci sunt pro- 
feti ai creștinismului. Astfel, regăsește la Homer chiar dogma 
Treimii; iar Zeus, împreună cu ceilalți zei în fața Troiei este, pen- 
tru Psellos, Dumnezeul creștinilor, înconjurat de îngeri, heruvimi 
şi sfinți. Dat fiind că, așa cum crede Psellos, elenismul, pasionat 
de alegorie, a ascuns adevărul sub un voal, putem căuta până în 


! C. Sathas, op. cit., V, 507. 

ficțiunile poetice teoriile cele mai sublime ale creștinismului.! Ca 
atare, adoptând teza plotiniană, Psellos o preia în creștinism ofe- 
rindu-i un conținut mult mai larg. Acum baza nu va mai fi Platon, 
ci doctrina creștină, pe care orice curent de gândire o anunță încă 
din Antichitate și spre care totul converge. Astfel, se alătură apo- 
logetilor din primele secole după Hristos, care au încercat să in- 
cludă in noua religie Cărţile sibiline, dar face acest lucru într-un 
spirit cu totul elenic. 

Este de remarcat faptul că Psellos nu îi urmează în interpre- 
tările sale doar pe plotinieni. Observând că substanța tratatelor 
alegorice ale lui Psellos - a celor care se mai păstrează - este for- 
mată dintr-un anumit număr de doctrine împrumutate din stoi- 
cism și din neoplatonism, Zervos? le-a clasat în două categorii, 
făcâdu-le o pertinentă analiză.” La stoicism se raportează: comen- 
tariul la legenda lui Tantal - în Tantal, Psellos vede personificarea 
eterului -, cel al legendei lui Cronos, acesta este identificat cu 
noțiunea de timp, care își face să dispară vlăstarele, ființele indi- 
viduale, dar nu poate face nimic contra lui Zeus, izvorul etern 
dătător de nașteri. În continuarea aceluiași tratat, Psellos face din 
Zeus simbolul rațiunii, singura ce se sustrage timpului și ne spune 
că piatra înfășurată în scutece, pe care Rhea o dă lui Cronos să o 
înghită, semnifică rațiunea care se exprimă, simulacru al lui Zeus 
sau al rațiunii interioare. În ultima parte a tratatului, el exami- 
nează diversele etape ale progresului rațiunii de la copilărie până 
la starea nubilă. Influenţa stoicismului este evidentă în aceste tra- 
tate ale lui Psellos. Dar - un lucru remarcabil - Psellos îi urmează 
pe stoici în chestiuni privind psihologia, cosmologia sau rațiu- 
nea umană. 

Seria de comentarii ce au legătură cu neoplatonismul cuprinde 
tratatul Despre lanţul de aur, ce comentează o parte a unui discurs 


! A se vedea mai sus; Annuaire de l'Association pour l'encouragement des Études 
grecques, 1875, p. 220 şi urm. 

2 Op.cit., 170. 

3 Ibid., 170-182. 

al homericului Zeus.! Aici Psellos vede în Cronos intelectul pur 
care, venind după primul principiu, îi dă naştere lui Zeus, izvorul 
demiurgic prin excelență. Astfel, lanțul de aur este simbolul 
înlănțuirii fiecărui lucru. Toate ființele sunt astfel în legătură cu 
cauza primă; aceasta poate să le atragă spre ea, în timp ce ele nu 
pot, la rândul lor, să o facă să coboare spre ele; căci ele sunt mai 
puţin perfecte, iar așa cum sunt se pot ridica spre lucrurile per- 
fecte, care, așa cum sunt, nu pot coborî. Recunoaștem în aceste 
trăsături substanța doctrinei neoplatoniciene a procesiunii gi a trans- 
formării. La fel și în celelalte comentarii ale acestei serii - despre 
adunarea zeilor; despre textul din Phaidros al lui Platon, cu pri- 
vire la Zeus, monarh puternic, ce domnește în cer, și la armata 
zeilor care îl urmează, și despre Sfinx -, fie că explicaţiile pe care 
le dă au legătură cu lumea inteligibilă, fie că se raportează la natura 
umană, dar pentru a dezvălui legăturile ce o unesc cu cauza primă, 
Psellos nu face decât să urmeze îndeaproape doctrinele şcolii lui 
Plotin. Dar - un lucru deosebit - toate comentariile din serie au 
un fond teologic. Iată dovada că Psellos, entuziast din fire, a fost 
preocupat de tonul înălțător al contemplării lumii inteligibile de 
către plotinieni și a încercat să îi introducă în creştinism. 
Psellos păstrează aceeași atitudine în explicațiile alegorice ale 
proverbelor.* Plecând de la ideea că limba populară oferă, si ea, 
în felul ei, o imagine a lucrurilor dumnezeiesti, încearcă să le dez- 
văluie sensul ascuns. Proverbele îi oferă ocazia de a ne vorbi despre 
ființa lui Dumnezeu, despre ochiul strălucitor al sufletului, adică 
despre spiritul contemplativ al omului în extaz, care poate ajunge 
la vederea lui Dumnezeu, despre virtutea lucrătoare, prin inter- 
mediul căreia, detașându-ne de lumea aparentei, putem pătrunde 
în casa lui Dumnezeu, care nu este altceva decât spiritul contem- 
plativ. Tot ce descoperă Psellos în proverbele populare, după 


! Iliada, VIII, v.18-27. 

2 Iliada, IV, v.14. 

3 Phaidros, 246 e; cf. A. Jahn, Hermes, 1899, p. 317. 
* C. Sathas, op. cit., V, 532 și urm. 

cum recunoaștem cu ușurință, este neoplatonic. Și în chestiunile 
teologice se folosește de metoda alegorică. Din nefericire, comen- 
tariile lui teologice, aflate mai ales în manuscrisul numărul 1182 
din Biblioteca Naţională din Paris, sunt încă inedite. După Chr. 
Zervos,! care a consultat documentul, „Psellos foloseşte inter- 
pretarea alegorică pentru a explica contradicţiile și imposibi- 
litágile din Biblie, ca și locurile obscure din Noul Testament“. Si 
aici interpretarea este realizată prin intermediul doctrinelor gân- 
ditorilor greci, luate din cărțile orfice și hermetice, de la Platon, 
de la Aristotel și, mai ales, de la neoplatonici. „Pentru a explica“, 
rezumă Zervos, „textele teologice, Psellos urmează neîncetat 
calea neoplatonicilor“?. 

Din cele de mai sus e limpede efortul constant al lui Psellos de 
a înţelege sensul profund al doctrinei creștine în lumina filosofiei 
greceşti. Metoda alegorică îi dă ocazia de a vedea în textele teo- 
logice doctrine filosofice, de preferință neoplatonice, sau mai exact 
să substituie deseori teologiei creştine filosofia greacă. Nu aflăm, 
într-adevăr, la Psellos, un efort suficient și constant de asimilare 
a gândirii grecești în gândirea creștină. Nicăieri nu spune că teo- 
logia nu este pentru el știința principală, dar modul în care se 
folosește de filosofia greacă ne permite să afirmăm că îi dă deseori 
prioritate, cu atât mai mult cu cât, în opinia sa, filosofia greacă 
amintește deseori de fondul dogmelor creştine. 

Opiniile lui Psellos despre proprietățile numerelor, în acord 
$i ele cu speculațiile matematice ale neoplatonicilor, completează 
partea mistică a gândirii filosofului. Cu privire la tratatul lui de- 
spre numere, Paul 'Tannery a spus că trebuie privit „ca o analiză 
sau ca un rezumat al grupului de trei cărți (V, VI, VII) pe care 
Iamblichus le-a consacrat Fizicii, Eticii si Teologiei, in marea sa 
lucrare Discurs despre secta pitagoreicd, din care nu ni se mai 


! Op.cit., 188 și urm. [O bună parte din ele sunt astăzi editate de Paul Gau- 
tier in Biblioteca Scriptorum Graecorum et Romanorum Teubneriana: Michaelis 
Pselli Theologica, vol. 1 și 2; Leipzig 1989 si 2002; n. tr.]. 

2 Op.cit., 189. 

păstrează decât primele patru cărți. Cum și lamblichus însuși 
compilase din autorii anteriori, este vorba în general despre idei 
si de formule filosofice care, dest nu datează din secolul lui Pla- 
ton, au o vechime respectabilă“.! Cea mai mare parte dintre ideile 
despre numere pe care le prezintă Psellos în tratatul lui aparține, 
într-adevăr, sectei pitagoreice, în forma pe care ea a luat-o sub 
influența Fizicii lui Aristotel, mai ales sub cea a teoriei lui despre 
formă gi materie, dar sinteza filosofică a tuturor categoriilor nu- 
merelor în raporturile lor reciproce este, după mărturia lui Psellos, 
clar neoplatonică.? Există mai întâi, zice Psellos, numărul inteli- 
gibil, prim şi suprem, apoi numărul matematic și în final numărul 
fizic? Numerele fizice sunt raţiunile inerente în corpurile din 
lumea sensibilă, fie deoarece le determină forma lor sau că le con- 
tin materia, fie că sunt cauza lor suficientă și principiul mișcării 
lor. Nu există nimic, nici chiar sănătatea, bolile și moartea a căror 
substanță să nu fie constituită din măsura numerelor.^ „Îmi dau 
seama bine“, spune Psellos, „cât de dificil este să demonstrăm tot 
ce se spune despre numerele fizice; dar toate acestea au fost spuse 
de cei din vechime și noi suntem de acord cu ele“. Cum există 
numere pentru corpurile lor fizice, există și numere pentru valo- 
rile lor morale. Măsura nu este oare prima contemplată în 
substanța numerelor? Iar cu măsura, sfârșitul, perfectul, ordinea, 
mijlocul, proporția.* Facultátile sufletelor sunt raportate la 
numere. Mintea este Unul deoarece cunoaște imediat; știința și 
rațiunea sunt diada, deoarece cunosc prin mijlocire; numărul supra- 
feței plane este opinia, iar numărul corpului solid este senzația.” 
Iamblichus, spune Psellos, a scris aritmetica naturilor superioare 


! Revue des Etudes grecques, 1892, p. 343. 

2 Ibid., 346. 

3 Ibid., 344. 

* Ibid., 344-345. 

5 Ibid., 345. 

6 Ibid, 346. 

7 Ibid., 1892, p. 346; cf. Hermæ, 1899, p. 318. 

(ființele inteligibile), al căror număr este absolut în sine. Această 
metodă de explicare stabilește, pe de o parte, că putem face rapor- 
tarea la unirile metafizice ale oricărei ființe sensibile gi, pe de altă 
parte, că putem înțelege numerele în concepte superioare și abso- 
lute. Există unul divin, diada divină, imparul și parul.! Psellos are 
grijă să ne mai avertizeze încă o dată că este de acord cu aceste 
doctrine, deși simte cât de dificil este pentru contemporanii lui să 
aprobe idei în care nu au fost crescuți.? Mai vedem încă o dată cá 
natura entuziastă a lui Psellos este mai importantă decât aplecarea 
lui spre raționalism și îl face să prefere contemplaţiile mistice ale 
neoplatonicilor și ale neopitagoreicilor. Spiritul idealist al gândirii 
matematice a lui Platon, pe care Psellos pare că l-a înțeles în cartea 
sa Finalitatea geometriei, lipsește cu desăvârşire în ierarhia onto- 
logică în slujba căreia contemplațiile mistice pun numerele. 

Am vorbit deseori de atitudinea pe care Psellos a păstrat-o față 
de Aristotel. Este necesar să adăugăm câteva trăsături care vor 
limpezi puțin tradiția pe care o urmează această atitudine. Nu ne 
putem îndoi de faptul că Psellos La studiat pe Aristotel, chiar el 
însuși ne spune.? Dar Psellos a cunoscut și peripatetismul tot prin 
intermediul neoplatonicilor. Porfir ne spune că metafizica lui 
Aristotel este condensatá în întregime în Enneade. Exista pentru 
Psellos și acel Aristotel al tradiţiei creştine, cel pe care-l aflam în 
scrierile lui Ioan Philopon, ale lui Leonţiu de Bizanţ, ale lui Anas- 
tasie Sinaitul, ale lui Maxim, ale lui Damaschin și ale lui Fotie. 
Acest Aristotel nu îi era necunoscut lui Psellos. El însuși ne spune 
că pentru parafraza sa la tratatul lui Aristotel despre Interpretare 
a folosit comentariul lui Ioan Philopon; în tratatul lui despre cele 
cinci voci şi zece categorii, găsim neschimbate definițiile despre 
ființă, substanță, accident, gen, specie etc., pe care Ioan Damas- 
chinul le utilizează în lucrarea sa Izvorul cunoștinței. Aceste două 
tradiții despre Aristotel pe care Psellos le-a cunoscut, au în comun 


1 Revue des Études grecques, 1892, 346-347. 
? Ibid., 347. 
3 C. Sathas, op. cit., V, 444. 

faptul că ele consideră știința lui Aristotel o pregătire, una pentru 
metafizica lui Platon, cealaltă pentru doctrina evanghelică, și că 
nu văd în logică decât un instrument pentru demonstraţii. Psellos 
a adoptat toate aceste teze, unele ca filosof, altele în calitate de 
creștin. El vorbeşte, de multe ori, despre interesul față de logică,! 
acesteia consacrându-i mai multe lucrări: „Din logică“, spune el, 
„dacă o utilizăm in mod filosofic, putem avea mare folos“?, iar 
din acest punct de vedere aristotelismul lui este formal, așa cum 
a fost aristotelismul Părinților Bisericii. Dar Psellos este contem- 
poran cu înflorirea teologiei mistice și, ca fire entuziastă, a simțit 
şi el nevoia de a pătrunde și mai mult în taina lui Dumnezeu, 
pentru a avea o cunoaștere imediată a ei. Scolastica ortodoxă nu 
putea să îi servească la așa ceva. Ca spirit cultivat ce era, în loc să 
urmeze calea ascetismului ce duce la iluminare, el a urmat calea 
filosofiei contemplative și i-a descoperit pe Plotin și pe Platon. Ca 
atare, filosofia lui răspunde nevoii de comuniune cu Dumnezeu, 
al cărei interpret filosofic se străduieşte să fie, și nu unul mistic. 
Totuși, el este mai fidel decât se crede în mod obișnuit față de 
tradiția gândirii creștine: „Am studiat“, spune el, „această filosofie 
(este vorba de teologie), cu preferință față de cea profană, pe de 
o parte urmând doctrina iluștrilor Părinți ai Bisericii și, pe de altă 
parte, participând din fondul meu propriu? la completarea științei 
divine.“ Dacă adoptă schema generală a sistemului lui Plotin, 
Unul, Mintea [Intelectul n. tr.], Sufletul, natura, materia, o face 
ca un creştin; găsește aici exprimarea filosofică cea mai clară a 
adevărului creştin. Aceasta nu miră pe cel ce-și amintește că doc- 
trina plotiniană aparține secolului al III-lea după Hristos și că, în 
fond, el nu este decât o expresie filosofică a problemei religioase 
care tulbura sufletele în epocă. Să ne amintim că Psellos nu este 
primul care face așa ceva. În același timp cu Plotin și comentatorii 
lui, el îi urmează îndeaproape pe Grigorie de Nyssa și pe Maxim, 


! C. Sathas, op. cit., V, 475, 476, 499-502; IV, 462. 
? Ibid., V, 475. 
3 Ibid., V. 122. 

Părinţi platonizanti și neoplatonizanti ca și el. El are dreptate să 
ne spună că nu face decât să le urmeze exemplul. Ca atare, ceea 
ce face Psellos, în realitate, este să se elibereze de scolastica orto- 
doxă, să se alăture vechilor Părinţi și să-i utilizeze ca, asemenea 
lor, pe Platon si pe Plotin, dar mult mai conștient decât ei. Cel 
mai mare merit al operei sale este, de altminteri, duhul de elibe- 
rare și îndrăzneala gândirii, pe care le întâlnim deseori. 

Dat fiind că nu avem de la Psellos decât compilaţii despre ches- 
tiunile de metafizică, nu se poate proceda la o analiză sistematică 
a gândirii sale. Ne vom opri, deci, doar la câteva fragmente ce 
exprimă păreri personale. Mai întâi, argumentul prin care dove- 
deste existența filosofiei poate servi drept exemplu tipic pentru 
modul său de a împleti gândirea grecească cu doctrina creştină. 
Dacă este adevărat, spune el, că Dumnezeu există, Providența 
există și ea; dacă există Providența, există gi știința (00$ia) - prin 
ea Dumnezeu prevede; dacă există știință, există și dorința de 
ştiinţă, iar, dacă există dorință de știință, există, deci, filosofie.! 
Filosofia decurge obligatoriu din natura Dumnezeului creștin; 
filosoful nu face decât să exprime dorința sa, iubirea sa pentru 
înțelepciunea divină. Filosofia, ne spune el în altă parte? a adunat 
în ea materia tuturor științelor, lăsându-le să se laude cu numele 
lor, gol de conţinut, ea este sinteza tuturor. De altminteri, ce este 
adevărul? Pe de o parte, natura produce specii pure şi formează 
prin lucrarea lui Dumnezeu lucrurile derivate, asemănătoare mode- 
lelor; pe de altă parte, mintea percepe lucrurile neschimbate și 
pure în natura lor esențială; rezultă de aici că natura și adevărul 
concordă.? Ca atare, filosofia, care este în căutarea adevărului, nu 
face decât să îi descopere omului ordinea pe care natura o ur- 
mează sub acțiunea divină. Psellos se ocupă deseori de teoria ide- 
ilor. Știința inutilă a grecilor, spune el, susține existenţa a trei sori, 


! Les six voies de la philosophie, Venetiis, 1532. 

2 Michaelis Pselli scripta minora magnam partem ad bunc inedita, Kurtz E. și 
F. Drexl, 429,1; 430, 9-11. 

3 C. Sathas, op. cit., V, 62. 

unul se află în mintea creatoare, altul este soarele-model, iar al 
treilea este cel al lumii sensibile!; este evident că aici îi are in 
vedere pe filosofii care, în opinia lui, au interpretat nepotrivit 
teoria platoniciană a ideilor? In viziunea lui Psellos, - el urmează 
aici tradiția Părinților Bisericii -, Dumnezeu are în El dintotdea- 
una, încă de dinainte de orice creaţie, noţiunile tuturor ființelor 
create? Ceea ce Platon numeşte idee nu este decât această primă 
noțiune după care Dumnezeu creează lumea. Rezultă apoi cá 
Mintea și ideile sunt unul si același lucru; la fel, ființele și ideile 
sunt același lucru și, deşi pare că ființele sunt anterioare ideilor, 
aici nu este decât o distincţie făcută de rațiune. Mintea este chiar 
lucrurile însele’; ea le are în sine însăși. Este necesar ca arhetipul 
să se afle în Minte, iar aceasta să fie lumea inteligibilă, model exem- 
plar al lumii sensibile.€ Iată teoria platoniciană a ideilor, conchide 
Psellos, interpretându-l pe Platon mai degrabă în sens neoplato- 
nic, deoarece Platon nu exprimase atât de clar ipoteza că ideile 
există în Minte, nici pe cea a identității lor cu Mintea În alte 
texte, Psellos vorbește în spirit nominalist despre o identitate a 
noțiunii și a ideii*: „Platon și prietenii lui“, spune el, „să nu se 
mândrească cu ideile lor; ideile noastre, deși rezultatul unei cer- 
cetări metodice, deși nu au maiestatea existenței inexistente, sunt, 
cel puţin adevărate și concepute drept“.? Dacă îl întrebăm pe logi- 
cian dacă genurile și speciile sunt reale, el ar putea răspunde că 
cele din imaginaţie nu au realitate, dar cele din care derivă ființele 
sensibile au realitatea perfectă, cea care există înainte de diversitatea 


! Annuaire de l'Association pour l'encouragement des Etudes grecques, 1879, p. 272. 
? Philologus, 1860, p. 524. 

3 Annuaire..., 1875, p. 219. 

+ P.G., 122, 725 C; Philologus, 1860, 523-525. 

5 Philologus, t. citat, 525. 

$ Philologus, t. citat, 526. 

7 Philologus, 1860, p. 526. 

* Néa Xov, t.VII, p. 505 (scrisoarea a VI-a); C. Sathas, op. cit., IV, 456. 

? Ibid.; a se vedea și Sathas, V, 442. 

ființelor.! Păstrând realismul platonic în interiorul lumii inteligi- 
bile, el ia în considerare, ca nominalist, termenii de care ne folo- 
sim din rațiuni metodice. 

Cât despre suflet, Psellos respinge doctrina peripatetică, aceea 
care îl considera o pură formă; sufletul nu este mereu un act pur, 
nu este nici pur și simplu imparticipabil? Când se află într-un 
corp, nu este închis ca un animal într-o cușcă, nici ca apa într-un 
burduf. El produce singur puteri ce coboară în corp si îl pătrund? 
„Că sufletul este închis ca o fiară într-o cușcă este“, spune Psellos, 
„O opinie care nu îmi place, chiar dacă este repetată fără încetare, 
de nenumărate ori de Platon a Aristotel.“ El recunoaște că sufle- 
tul este o substanţă în sensul strict al cuvântului gi că are virtuți gi 
proprietăți naturale, așa cum este și cazul corpurilor, un suflet este, 
prin natura sa, vesel, un altul, dimpotrivă, este întunecat.* Cea 
mai mare parte dintre filosofii greci, afirmă Psellos, au îndrăznit să 
distingă sufletele prin diversitatea cauzelor sau prin diversitatea 
substanțelor. Eu nu văd decât o natură comună pentru toate sufle- 
tele și le disting prin proprietățile lor; ele sunt înrudite dacă au ace- 
leaşi proprietăți sau sunt străine unele de altele.’ De aceea, el nu 
judecă patimile raportându-le la cauzele exterioare care le produc, 
ci la sufletul subiectului care le are. Un eveniment anume pro- 
duce o suferință deosebită unui scit și unui prieten al oamenilor. 

Psellos îşi dezvoltă si opiniile despre rău gi despre liberul arbi- 
tru în spiritul tradiției creștine, imbogátindu-le cu noi argumente, 
pe care le preia de preferință din neoplatonism. Răul nu este decât 
un termen relativ, el există în noi, deoarece nu putem fi mereu și 
în același fel orientați către bine.” El respinge teza stoică după care 


1 C. Sathas, op. cit., V, 479. 

2 L'Annuaire de l'Assoc..., (1879), ed.Ch.Emm. Ruelle, p. 253. 

3 Ibid., 260-261. 

* C.Sathas, op. cit., IV , 128. 

SIbid.,V, 513-514; a se vedea și p. 518 pentru unitatea dintre natură și suflet. 
6 Ibid., IV, 320. 

7 Annuaire..., t. citat, ed. Ch. Emm. Ruelle, p. 265-267. 

răul este pus în lume de Provident, pentru ca lumea să fie perfectă. 
Respinge și teza celor care neagă existența răului. Natura noastră 
nu este simplă, suntem plini de ființă și de devenire, de aceea sun- 
tem conduși, rând pe rând, de Provident, de natură și de liberul 
arbitru. Foarte naturală este opera Providentei, care prevede totul, 
dar fiecare factor acţionează urmându-și natura. 

Ca un adevărat grec, Psellos este captivat neîncetat de fru- 
musetea formei. Cea mai mare parte dintre cei care au ajuns pe 
culmile filosofiei, spune el, se dezinteresează în întregime de fru- 
museţea corpului. Dar, de asemenea, eu cred că frumusețea sufle- 
tului este motivul frumuseții trupești; totuși, în prezența a două 
persoane cu aceeași frumuseţe a sufletului, dintre care una este 
urâtă, iar cealaltă este frumoasă, o voi alege pe a doua. 

Încă din timpul vieții, Psellos se bucură de faimă. Printre nume- 
roșii auditori de la Academie erau unii care veneau din Egipt, 
Babilon gi din Persia.? Veneau chiar și din Apusul latin. Era con- 
siderat pe bună dreptate cea mai mare inteligență a epocii sale, așa 
cum mărturisesc calificativele prin care a fost desemnat. Eruditia 
sa uimitoare, curiozitatea universală, marele număr al calităților 
sale, îndrăzneala gândirii, încrederea în știință și în rațiune, ino- 
vaţiile în gândirea filosofică și în arta scrisului, virtuțile ca și defec- 
tele sale, au făcut să se spună că seamănă cu Voltaire,” cu Albert cel 
Mare sau cu Roger Bacon, ca și cu Francis Bacon.’ Psellos este, 
într-adevăr, una dintre personalitățile cele mai reprezentative ale 
Bizanțului; el revine la tradiția marilor Părinți ai Bisericii, tradiție 
care îi permite să se inspire din abundență din gândirea și din 
cultura elenică și să opună scolasticii ortodoxe și teologiei mistice 
o sinteză care respiră o noutate, o bogăţie şi o îndrăzneală de gân- 
dire cum nu mai existase încă în Bizanţ. Reabilitând lumea antică, 


1 C. Sathas, op cit., IV, 308. 

2 Ibid., V, 580 

? Rambaud, op. cit., 243 și urm. 
* Krumbacher, op. cit., II, 59. 

5 C Sathas, op. cit., IV, CVII. 

a făcut în așa fel încât să o putem examina fără superstiții și să ne 
comportám liber față de ea. Psellos este, într-un cuvânt, marele 
si îndrăzneţul promotor al spiritul Renașterii, creatorul unei noi 
epoci. Influența lui a fost mare gi s-a păstrat foarte mult timp. Vom 
avea ocazia să o urmărim până la Căderea Bizanțului. 


V. DISCIPOLII ȘI ADVERSARII LUI PSELLOS 


Elev si succesor al lui Psellos la Universitate a fost Ioan Italos, 
adică Italianul. Originar din Calabria, a ajuns devreme la Con- 
stantinopol pentru a se perfecționa în științe. Mai târziu, a fost 
însărcinat să predea filosofia și a primit același titlu ca și maestrul 
său, cel de consul al filosofilor. Trebuie observat că universitatea 
pe care a fondat-o Constantin IX, în ciuda unor modificări, a exis- 
tat, în mare, până in 1453. Italos şi-a început cursurile cu dialec- 
tica; a predat și el, ca Psellos, în același spirit, istoria filosofiei. 
Aristotel, Platon și neoplatonicii, Porfir, lamblichus și Proclus au 
fost filosofii lui preferați.! Manuscrisele ne-au păstrat de la el: o cule- 
gere de răspunsuri la 93 de întrebări, puse de diverse personaje, 
între alții și de împăratul Mihail VII, care fusese elevul lui, și de 
fratele acestuia, Andronic Ducas"; un comentariu la cărțile II, III 
și IV la Topicele lui Aristotel; un comentariu la De interpretatione 
a aceluiași Aristotel; un mic tratat de dialectică adresat fratelui 
împăratului Mihail, Andronic Ducas; un rezumat de retorică; 
diverse capitole de logică, in special despre materie și despre cele 
trei forme de silogism, despre chestiunile privind genul și specia și 


1 Ana Comnena, Alexiada, V , 8, p. 257-267. Este interesant de notat că tradu- 
cerea grecescului inaros xiv duAooóoov prin „consul al filosofilor“, încă folo- 
sită, este inexactă. Termenul grec denumește un conducător, primul dintre filosofi, 
cel care era la conducerea Facultăţii de Filosofie. R. J. Loenertz (Onentalia Chri- 
stiana Periodica, vol. XXI, 1-2, p. 228) îl traduce prin „decanul filosofilor“. 

* Lucrarea a fost editată de Perikles Joannou: Ioannes Italos, Quaestiones 


Qudolibetales, Buch-Kunstverlag Ettal, 1956 (n. tr.). 

cele cinci universalii, potrivit introducerii făcute de Porfir. Cea 
mai mare parte dintre lucrările lui Ioan Italos sunt încă inedite. 
Grégoire Cereteli! a editat în două fascicule litografiate, precedate 
de o introducere interesantă?, scrierile următoare: un Tratat de dia- 
lectică și un Comentariu despre pasajul din Odiseea privind visele; 
ambele adresate lui Andronic Ducas; o scurtă expunere, Despre 
învierea trupului, un tratat de Logică, un altul de Retorica, unul 
Despre nemurirea sufletului şi alte patru mai scurte, pe subiecte ase- 
mănătoare. Din nefericire, nu am putut utiliza această ediție, nici 
nu am putut profita de introducerea editorului în care susține că 
din tratatele de Logică, Dialectica şi Retorică pe care le-a editat reiese 
clar că Italos depinde de Aristotel. De vreme ce s-a vorbit mult de 
aristotelismul lui Italos, trebuie să vedem în ce constă el. Al său 
Comentariu la Tropice, aproape doar o reproducere fidelă a lucră- 
rii asemănătoare a lui Alexandru din Afrodisia, nu ne spune nimic. 
Ne dă doar ocazia să semnalăm că tradiția reluată de Psellos conti- 
nuă cu Italos, cu Mihail din Efes și cu Eustratie din Niceea, elev 
al lui Italos, care transcriu cu multă sârguință mai ales comenta- 
riile neoplatonice ale lui Aristotel. Toţi filosofii greci din secolele 
al XI-lea și al XII-lea sunt comentatori; tradiția comentatorilor va 
continua până la Căderea Constantinopolului. Este adevărat, pen- 
tru a reveni la Italos, că lista tratatelor sale va arăta o preferință 
pentru subiectele aristotelice. Ana Comnena* ne spune despre el că 
era mai priceput ca oricare altul în interpretarea logicii si a dialecticii 
lui Aristotel. Într-un alt pasaj, ea precizează mai multe. Italos, spune 
autoarea, le preda tinerilor doctrinele lui Platon și ale lui Psellos, ale 
lui Porfir și lamblichus și mai ales artificiile lui Aristotel și ajutorul 
pe care acesta îl oferă, ca instrument, oricăruia îi place să filosofeze.5 


! Jobannis Itali opuscula selecta, Tyflis, 1924, 1926. 

2 A se vedea in BZ., XXV, 406-407 şi t. XXVI, p.427. 

? Odiseea, XIX, 560; comentariul lui Italos este transcris de Eustatie de 
Salonic in adnotările la aceleași pasaje. 

* Alexiada, V, 8, p. 176 si urm. 

5 V, 262. 

Scrierea sa Despre genuri și specii, care îi conferă un loc aparte 
printre scolasticii bizantini pentru precizia cu care prezintă teza 
nominalistă, nu poate constitui nici ea un motiv cu privire la pre- 
ferința pentru Aristotel. Iată, însă, ceea ce E. Stephanou, bazân- 
du-se pe textele ediției lui Cereteli (fasciculul II, p. 60-62), ne spune 
despre opinia lui Italos cu privire la Aristotel: „În viziunea lui 
Italos“, spune acesta,! „Platon ar fi în această chestiune a sufletului 
mai profund, mai adevărat, Aristotel, mai convingător, deoarece 
ar fi mai ușor de înțeles de spiritul mediu“; „aristotelicii“, con- 
tinuă el, „potrivit lui Italos, resping în mod corect modurile apa- 
riției sufletelor (Platon, Timaios), dar nu se ating deloc de realitate, 
deoarece tratează chestiunea, una de armonie și de proporție, fără 
a ține seama de inscripția care îi oprea pe neștiutori în pragul Aca- 
demiei...; orice ar fi, Italos remarcă faptul că Aristotel reușește, în 
efortul său, să-l eclipseze pe Platon și de a fi considerat un mare 
filosof, dar numai pe lângă cei simpli“? E. Stephanou trage con- 
cluzia, după analiză, că „Italos face progrese cu ușurință în siste- 
mul aristotelic, dar numai ca dialectician ce combină o serie de 
idei fără a ține cont de valoarea lor obiectivă“. Este adevărat că 
doar editarea tuturor scrierilor lui Italos ne-ar permite să vedem 
cu claritate gândirea reală și totală a acestui filosof, dar din cele de 
mai sus mai putem conchide că aristotelismul lui Italos nu diferă 
de cel al lui Psellos. Acest aristotelism al bizantinilor, care nu are 
decât o legătură formală cu gândirea lui Aristotel, ar merita un 
studiu special, care să examineze în detaliu scolastica Bizanțului 
și metodele sale. 

Nu mai mult aristotelician decât maestrul său, Italos este la 
fel de neoplatonic ca acesta.” Interesul pe care-l reprezintă pentru 
evoluția gândirii bizantine este altul. Împotriva lui a fost intentat 
un proces de erezie, urmat de un alt proces în secolul al XII-lea, 
sub Manuel Comnenul. De atunci, patriarhul a fost însărcinat cu 


1 Jean Italos, L'immortalitéde l'áme et de la résurrection, EOR, 32 (19 31), p. 425 
2 Cf. Gr. Cereteli, op.cit II, 62. 
> Chr. Zervos, op.cit., 223 și urm. 

supravegherea directă a învățământului. Tot secolul al XII-lea 
este, de altminteri, plin de lupte dogmatice, cauzate de renașterea 
doctrinelor filosofice, care ne permit să urmărim marșul neintre- 
rupt pe care opera începută de Psellos La parcurs în ultimele cinci 
secole ale Bizanțului, până la Plethon, care o integrează. Această 
operă va fi din ce în ce mai puțin dirijată de efortul de asimilare 
a gândirii păgâne de către doctrina creștină; ea va fi, dimpotrivă, 
antibisericească și din ce în ce mai orientată spre independența 
gândirii filosofice; aceasta din urmă nu va fi, în cea mai mare parte, 
decât o Renaștere a neoplatonismului lui Proclus. 

În acest drum spre Plethon, Italos ocupă un loc interesant. 
Adus în faţa Sfântului Sinod, a fost condamnat din cauza doctri- 
nelor sale neoplatoniciene!; orice activitate didactică, publică sau 
privată, i-a fost absolut interzisă, iar la urmă a fost surghiunit 
într-o mănăstire.? Măsuri asemănătoare au fost luate contra ele- 
vilor lui; dar aceștia, în cele din urmă, au fost achitați. Cele 11 arti- 
cole? în care a fost condensată doctrina lui Italos, anatemizată la 
13 martie 1082, in duminica Ortodoxiei, în prezența profesorului 
vinovat, ne oferă, poate, materia gândirii sale filosofice. Ne per- 
mitem să prezentăm rezumatul pe care l-a făcut E. Stephanou.* 
Italos este acuzat: 

1. De a fi încercat să explice prin rațiune Întruparea și uni- 

rea ipostatică; 

2. De a fi reînviat erorile vechilor filosofi păgâni despre sufle- 

tul omenesc, cer, pământ, ființele create; 


! Pentru detalii a se vedea istorisirea cronicarului bizantin Nichita Akomi- 
natos, ed. Bonne, 1835. 

2 Ancheta împotriva lui Italos a fost începută încă din timpul domniei lui 
Mihail VII, 1077 și s-a terminat în 1082, sub Alexis I Comnenul. 

3 Th. Uspenski a realizat textul critic al întregului proces și cel al Sinodiko- 
nului ce conţine cele 11 articole în Bulletin d'Institut Archéologique Russe de 
Constantinople, II, 1897, p. 30-66; regăsim textul acestei hotărâri sinodale în 
toate ediţiile Triodului liturgic. 

* EOR., 32 (1931), p. 413 și urm. 

3. Dea fi învățat metempsihoza și, în consecință, de a fi negat 
nemurirea sufletului și a vieții viitoare; 

4. De a învăța eternitatea materiei și a ideilor; 

5. De a pune mai presus de Părinți și de sfinți pe filosofii greci 
și pe ereticii condamnați de cele șapte Sinoade Ecumenice; 

6. De a nega minunile lui Hristos, ale Maicii Domnului și ale 
sfinților ca fiind imposibile sau de a le da o explicaţie foarte 
personală; 

7. De a considera scrierile profane nu simple elemente de for- 
mare intelectuală, ci depozitare ale adevărului, cu care toate 
celelalte trebuie legate, direct sau indirect. 

8. De a admite ideile neoplatoniciene, de a pretinde că materia 
subzistă prin ea însăși și capătă forme după idei, negând 
astfel independenţa absolută a Creatorului; 

9. De a învăța că oamenii vor învia cu alte trupuri decât cu cele 
pe care le-au avut pe pământ, în timpul vieții lor. 

Vom omite ultimele două articole, deoarece Italos a recunos- 
cut ca fiind ale sale doar pe primele nouă. Există în acest text unele 
inexactități pe care E. Stephanou s-a străduit să le clarifice,! iar ele 
constituie, în mare, rezumatul unei examinări minuţioase a scrie- 
rilor și învățăturii lui Italos; el însuși a recunoscut inexactitățile 
și a mărturisit că era în eroare.? Mărturisirea de credință, pe care 
se vede obligat să o facă la întrunirea sinodală, ne oferă mijlocul de 
a constata cât de mult este Italos îndatorat neoplatonismului. El 
vorbește aici despre trecerea Fiului la Tatăl și despre Unul necreat, 
incomprehensibil, fără a-l numi Dumnezeu, ceea ce ne face să cre- 
dem că trebuie să-l vedem aici pe Unul plotinian. Deci nu este 
vorba doar de un exces de raționalism pentru a explica dogmele 
creștine prin rațiune. Italos merge mai departe. El nu vede în scri- 
erile profane simple elemente de formare intelectuală, iar filosofia 
nu este pentru el, cum pare să fi fost pentru Psellos, fie un exercițiu 


! Op. cit, p.421 si urm. 
2 'Th.Uspenski, op. cit., p.63; Ana Comnena, t. V, 9, 267. 
? Th.Uspenski, op, cit., p. 42-46. 

al rațiunii, fie un stagiu pregătitor pentru a pătrunde și mai mult 
în taina doctrinei creştine. Bazându-se pe principii filosofice și pe 
doctrine neoplatonice, Italos îndrăznește să prezinte un sistem de 
gândire care in multe puncte igi arată preferința pentru filosofia 
păgână și pentru rațiune. Avem de-a face cu un sistem filosofic. 
După cum vedem, Psellos și Italos, deși în spirit diferit, revin la 
ultimii reprezentanți ai gândirii păgâne, pentru a continua exis- 
tenta filosofiei. 

Până la Italos căutam gândirea filosofică în interiorul teolo- 
giei. Italos este primul care oferă autonomie filosofiei, într-o miş- 
care de gândire clar raționalistă, avidă de soluții clare, nu numai în 
problemele destinului uman, ci și în augustele taine ale cregtinis- 
mului, cum ar fi Întruparea si Sfânta Treime. El încearcă să sta- 
bilească problemele teologice pe o bază filosofică; teologia va fi 
acum dependentă de filosofie, depozitarul adevărului. La el, sen- 
sul tainei pare să fie absent. 

Încă din timpul vieții sale, această mișcare de idei a avut un 
mare ecou. Împăratul Mihail VII însuși și fratele său, Andronic, 
îi erau favorabili. Patriarhul Eustratie Garidas, însărcinat cu an- 
cheta împotriva lui Italos, i-a împărtășit acestuia ideile. Un mare 
număr de oameni cultivați din societatea bizantină s-au aflat sub 
influența acestui clasicism romantic ce îi îndrepta spre păgânism. 
Unul dintre ei, pe numele său Serblias, a sfârșit prin a se arunca 
în apele Bosforului strigând: „Neptun, primește-mă!“!. Există aici 
toate simptomele care se vor evidenția și mai mult în epoca Renaș- 
terii; si înțelegem cu ușurință de ce Biserica Ortodoxă a răspuns 
mișcării lui Italos printr-o interzicere excesivă nu numai a impru- 
muturilor din elenism, ci și a aplicării oricărui procedeu rațional 
la teologie.? Biserica a vrut să atragă din nou atenţia asupra carac- 
terului mistic al religiei, un caracter ce depășește rațiunea umană. 
Panoplia dogmatică a lui Eftimie Zigabenul și Tezaurul Ortodoxiei 
al lui Nichita Akominatos sunt menite a combate mișcarea de idei 


! Trakoupákric, Néa Zen t. LA, p. 321. 
2 A se vedea art. 1 din anatemă, al cărui termen este foarte explicit. 

pe care a inigiat-o Italos, precum și toate ereziile cu tendințe rațio- 
naliste care au început din nou să înflorească în Bizanţ. Totuși, este 
evidentă incapacitatea acestor teologi de a produce noi argumente. 

Contemporanul lui Italos, Mihail din Efes, care nu pare să fi 
fost elev al lui Psellos,! este, mai mult decât Italos, în calitate de 
comentator al lui Aristotel, adevăratul precursor al lui Eustratie 
din Niceea. El credea cu tărie că doar vechea metodă de interpre- 
tare a lui Aristotel ne poate duce la cunoașterea clară a textelor 
Stagiritului. Și-a dat toată silința, cu răbdare și metodă, reluând 
tradiția lui Ștefan din Alexandria. Un mare număr de tratate de 
ştiinţe fizice, Logica, Retorica, Metafizica, Etica si chiar Politica 
lui Aristotel au fost comentate de Mihail, a cărui muncă este consi- 
derată și astăzi utilă pentru studierea lui Aristotel. Să notăm că a 
fost primul care a comentat acei coțiorukoi ÉAeyxov. La folosit, 
fără îndoială, pe comentatorii neoplatonici ai lui Aristotel, The- 
mistios şi Proclus, dar cu toate acestea spiritul lui nu este orientat 
de preferință spre platonism.? Mihail din Efes este un creștin lumi- 
nat și un prieten al lui Aristotel. Gásegte ocazia în comentariul său 
la Etica nicomabică să formuleze idei foarte interesante privind 
educația tinerilor. Regretă că nici chiar în orașul lui Constantin 
cel Mare nu existau legi care să reglementeze educaţia copiilor; 
fiecare tată, spune el, își crește copilul după cum i se pare 
potrivit.? Dar chiar dacă ar fi legi, doar părinții, cunoscând mai 
bine decât oricine altcineva firea copilului lor, ar putea să actio- 
neze conform capacităților și caracterului acestuia. Dezvoltând 
subiectul, Mihail din Efes formulează idei“ care ne duc cu gândul 
la cele pe care Pestalozzi le-a adresat, în secolul al XIX-lea, mame- 
lor în a sa Carte a mamelor. 


! Karl Praechter, Michael von Epbesos und Psellos, BZ., 31, p. 1-12. 
* ,Respingeri, refutaţii sofistice“ (n. tr.). 

2 Cf.Chr.Zervos, op. cit., 222-223. 

? Commentaria in Aristotelem greaca, v. 20, p. 610, 121 și urm. 

4 Ibid., 612 şi urm. 

Succesorul lui Ioan Italos la conducerea Facultăţii de Filosofie 
a fost Teodor din Smirna, autor al unui manual inedit, Fizica și 
principiile fizicii după antici. Autorul lui Timarion,! scriere sati- 
rică din secolul al XIII-lea, imitație după Nekyomantia lui Lucian 
din Samosata”, descrie îndelung onorurile pe care savanții din Anti- 
chitate le adresau lui Psellos și lui Teodor din Smirna. Ioan Italos, 
din contră, fiind considerat prea creștin, era alungat cu lovituri de 
pietre și fugea chemându-l în ajutor pe Aristotel? Teodor din 
Smirna revine, deci, mai fidel la tradiţia lui Psellos. 

La elevii lui Italos, Nilos, Leon din Calcedon și Eustratie de 
Niceea se cristalizează din ce în ce mai mult dialectica lui Aris- 
totel. Toti trei au fost acuzați de erezie, mai ales Eustratie (cca. 
1050-1120), pentru a fi învățat aceeași doctrină plotiniană a ipos- 
tasurilor pe care Abelard o va preda puţin mai târziu la Paris? Există 
o diferență esenţială între Italos și Eustratie în ceea ce privește 
aristotelismul lor. Eustratie este un fericit comentator al lui Aris- 
totel, - comentariul lui la Etica nicomabicd a fost apreciat de 
Schleiermacher;* comentariul său la Ang/iticele secunde nu este mai 
puțin interesant. Comentariile lui Eustratie nu sunt tratate doar 
cu privire la chestiunile filosofice, ca cele ale vechilor comentatori 
ai lui Aristotel. Eustratie știe să facă o muncă de interpretare a ter- 
menilor și a ideilor; ca și o analiză a textului comentat. Aceasta 
îi oferă uneori ocazia de a avansa opinii personale și de a înțelege 
într-un spirit creștin filosofia elenică, de preferință neoplatonismul. 


1 Ed. Hase, notițe și extrase din Manuscrits, t. IX (1813). 

* Mévinnoç îi Nekvouavreia, Menippus sau coborârea în Hades. Tema 
principală a acestui dialog al lui Lucian este coborârea în infern a lui Menippus 
pentru a-l întreba pe Teiresias cu privire la adevărata filosofie (n. tr.). 

2 Timarion, ed. cit., p. 232-238. 

3 É, Bréhier, Histoire de la philosophie, 1, 629. 

+ Studii ale Academiei de Științe din Berlin din 1816-1817: Ueber die griechi- 
schen Scholien zur Nikomachischen Ethik des Aristoteles. 

5 Commentarem in Aristotelem graeca, t. XX (1892), p. 6. 

5 Chr. Zervos, op. cit., 425-427. 

Comentariile lui au fost, din Evul Mediu, traduse în latină, iar 
Robert de Lincoln!, Albert cel Mare și Toma d'Aquino le-au folo- 
sit. Pe de altă parte, Eustratie, deși „maestru în știința profană, 
egal cu cei mai buni dintre adepții Academiei și ai Porticului“?, 
este, înainte de toate, un maestru în știința sfântă, așa cum o dove- 
desc cele șapte scrieri teologice editate de Demetracopoulos.? Iar 
aceste scrieri merită atenția noastră grație metodei lor silogistice. 
Urmându-l pe maestrul său, Italos, Eustratie se străduiește în mod 
serios să dovedească doctrina creștină prin argumente ale rațiunii, 
care deseori iau forma unui eșafodaj de sorite, înlănțuite unele cu 
altele și ocupând pagini întregi.t In opusculul său contra mono- 
fizitismului călugărului Nil? Eustratie ne oferă un nou exemplu 
al metodei sale scolastice; critica și respingerea monofizitismului 
sunt stabilite aici pe baza argumentărilor /ogice, fizice și teologice. 
Este adevărat că Eustratie are grijă să ne avertizeze că expunerea 
sa este realizată ca exercițiu pentru suflet, pentru ca acesta să fie 
hrănit cu adevăruri în drumul său spre adevărul prim.* Chesti- 
unea acestuia din urmă nu o discută, îl interesează doar metoda 
de a ajunge la el, de a-l înţelege cu mai multă claritate; iar această 
metodă nu este, după cum vedem, decât metoda pur scolastică, 
întemeiată pe logica și argumentaţia lui Aristotel. Ortodoxia, 
neliniștită de raționalismul deseori antibisericesc al lui Italos și 
având grija de a aduce spiritele la materia de nedemonstrat a prin- 
cipiilor credinței, i-a reproșat cu severitate lui Eustratie procedeul 
de „a silogiza“. Cele spuse mai înainte ne îndreptățesc să vedem 
în Mihail din Efes și în Eustratie de Niceea, și nu în Italos, pe 
maeștrii cei mai importanți de la începutul perioadei care avea să 


1 F, Picavet, Roscelin, philosophe et théologien, Paris, 1911, p. 106. 

2 Ana Comnena, ed. Teubner, II, 260. 

3 Bibliothèque ecclésiastique, Leipzig, 1866. 

* Demetracoupoulos, op. cit., p.127-151; 151-160; pentru construcția sori- 
telor, p: 153-154 și p. 160-198 passim. 

5 Op. cit., pp. 160-198. 

5 Op. cit, p. 60. 

aducă în Apus victoria definitivă a lui Aristotel; ar fi, deci, intere- 
sant să cunoaștem în detaliu importanţa pe care aceștia au avut-o. 

În Mihail Italikos, din contră, profesor ecumenic la Școala 
Patriarhală în epoca lui loan Comnenul (1118-1143), descoperim 
un continuator fidel, am spune aproape un ecou al lui Psellos. 
Teodor Prodromos, contemporanul și prietenul lui, îl numește 
imitator al lui Platon și al doilea Platon.! La fel ca Psellos și în ace- 
lași spirit, el preda la Universitate toate științele, filosofia și filo- 
logia?. Descoperim la Mihail Italikos un stil plin de imagini și de 
jocuri retorice și o dragoste pentru retorică ce îl face să spună că 
retorica este superioară filosofiei; în timp ce retorica împodobește 
viața omului și o face mai civică, filosofia este o singuratică ce se 
ocupă de linii și de nimicuri și își permite să se exprime cu certi- 
tudine asupra lucrurilor pe care nu le cunoaște.’ Afirmă ca și 
Psellos că doar teologia ne învaţă lucrurile inefabile; ajungând la 
ea, ne debarasăm de toate „aporiile“ cu care înțelepciunea lumii 
ne umpluse sufletul. Și Teodor Prodromos este un prieten al lui 
Platon și al retoricii și, în mica sa scriere Despre mare și mic, se 
arată a fi un critic aspru al lui Aristotel. Aici combate una după 
alta propunerile pe care Aristotel le face cu privire la același su- 
biect în capitolul VI din Categoriile sale şi trage concluzia că marele 
și micul nu sunt calificative relative așa cum vrea Aristotel, ci cali- 
ficative absolute. Paul Tannery, care a editat această scriere, spune 
„Că nu putem nega că în general Prodromos are meritul de a fi 
întreprins o muncă dificilă“.5 Această scriere ca și al său Xenede- 
mos, dialog în care își expune îndoielile în privinţa diferitelor puncte 
din tratatul lui Porfir despre cele cinci voci, ne fac să vedem în 
Prodromos un spirit foarte strâns legat de gândirea greacă, de cea 
a lui Platon, în special. 


1 E. Miller, Recueil des historiens des croisades, historiens grecs, Il, 270. 
? Cramer, Anecdota graeca oxoniensia, III, p. 167-170 (scrisoarea 7). 
3 Ibid., p.160-161. 

* Ibid., p.169. 

5 Annuaire...,1887, p. 106. 

Mai târziu, sub domnia nepotului marelui Alexios Comnenul, 
influența lui Italos se manifestă la Soterikos Panteugenos și la Nichi- 
for Basilakes, într-o mișcare teologică dintre cele mai curioase. 
Soterikos, cel care este principalul promotor al mişcării, vede, ca 
și Italos, în ideile lui Platon, esenţele reale care subzistă în ele 
însele. Or, în lumina acestei teze filosofice, textul liturgic al tainei 
Euharistiei: „Că Tu esti Cel ce aduci și Cel ce Te aduci...“ trebuie 
să fie respins. Când le atribuim, spune el, celor două naturi ale 
lui Hristos proprietăţile indicate în text, li se conferă o existență 
distinctă, suntem nestorieni. Soterikos trage concluzia că jertfa de 
pe altar este adusă numai lui Dumnezeu [Tatăl n. tr.], și nu Sfintei 
Treimi. Nominalismul atinge din ce în ce mai mult, prin 
extremul lui idealism, rădăcinile profunde ale realismului creștin. 
Acest atașament față de platonism? și față de neoplatonism avea 
nevoie de un răspuns, care a fost dat de Nicolae de Modon, fer- 
vent apărător al realismului creștin. Nu este uimitor că Nicolae 
de Modon, dorind să combată infiltrarea nominalismului idealist 
în dogma creștină, a scris o Respingere a elementelor de teologie ale 
lui Proclus, dat fiind că începând cu Psellos Proclus era izvorul prin- 
cipal al renașterii neoplatonismului. Or, știm că Procopius din 
Gaza (sec. al V-lea) scrisese o lucrare asemănătoare cu același titlu. 
D. Roussos, plecând de la fragmentul care se mai păstrează, a sus- 
ţinut că respingerea lui Nicolae nu este decât o reproducere textu- 
ală a celei a lui Procopius.” Alții, ca Stilgmayr,* cred, dimpotrivă, 


" Este vorba despre un pasaj din Rugăciunea din timpul cântării heruvimice, 
citită în taină de preot: „Nimeni din cei legati cu pofte și cu desfătări trupești nu 
este vrednic să vină, să se apropie, sau să slujească Tie, Împăratul slavei... C2 Tu 
ești Cd ce aduci și Cel ce Te aduci, Cel ce primeşti și Cel ce Te împarţi, Hristoase, 
Dumnezeul nostru, și Tie slavă înălțăm, împreună și Celui fără de început al Tàu 
Părinte şi Preasfântului $ bunului și de viață făcătorului Tău Dub, acum și puru- 
rea și în vecii vecilor. Amin. * (n. tr.). 

1 A. Dimitracopoulos, Bibliothèque ecclésiastique, I, 323. 

? PG, 137, 140 A. 

? A se vedea mai înainte, în text. 

4 BZ., 8, 263-301. 

că avem de-a face cu o lucrare originală a lui Nicolae. Că Nicolae 
de Modon se inspiră din abundență din numeroasele respingeri 
ale lui Proclus și din cele ale înaintașilor nu este nicio îndoială. 
Dar în lucrarea sa, există multe referințe la mișcarea de idei din 
epoca Comnenilor; în plus, organizarea gândirii și stilul sunt cele 
ale lui Nicolae, după cum putem considera după celelalte scrieri 
ale sale. Contemporanul și prietenul lui, Nichifor Blemmydes, îl 
laudă pe Nicolae într-o poezie pe care i-o consacră pentru a fi dis- 
trus în întregime raționamentele guralivilor, care erau ca niște 
pânze de păianjen.! Într-adevăr, scrierile sale teologice ni-l arată 
pe Nicolae ca pe unul dintre ultimii mari reprezentanți ai teo- 
logiei ortodoxe; plin de credință şi bogat în înțelepciune teolo- 
gică, dezvoltă o gândire rațională și şi în același timp mistică și, prin 
aceasta, nu fără un anumit lirism. Îi putem înţelege gândirea rea- 
listă în toată complexitatea ei din argumentul cu privire la Pro- 
vidență: „Spunem despre foc că este cald și despre cristal că este 
rece, pentru cá acestea așa sunt în realitate; nu pentru că le gân- 
dim așa, sau le numim astfel, sunt ele ceea ce sunt; ce este cu- 
noasterea în privința ființelor este Providența pentru ceea ce va 
veni.“? În același spirit, el îi reproșează lui Sotorikos, care duce la 
extrem nominalismul; că folosește mereu termenul de divinitate 
în loc de cel de Cuvânt, raportându-se astfel la fire, și nu la ipos- 
tas,! cum este potrivit pentru un creștin; îi amintește aceluiași 
Soterikos că Platon însuși nu consideră ideile ca fiind fără ipostas? 

În ciuda polemicii lui Nicolae de Modon, interesul pentru 
Proclus și, mai apoi, pentru nominalism creștea mult. Această 
mișcare nu se limitează la Bizanț. Deși au contribuit, în anumite 
aspecte, la o schismă profundă între Răsărit și Apus, cruciadele au 


1 Deux discours de Nicolas de Medon, ed. A. Demetracopoulos, Leipzig, 1865, 
prefață p. Il. 

2 A. Démétracopoulos, Bibliothèque ecclésiastique, p. 232. 

3 Ibid., p. 323. 

* Ibid, p. 331. 

5 Ibid., p. 324. 


276 BASILE TATAKIS 


facilitat în același timp și schimbul de idei și de cultură. Arhiepis- 
copul catolic de Corint, Willem van Moerbeke, contemporan cu 
Nicolae de Modon, învaţă în Peloponez greaca și doctrinele lui 
Proclus, căruia îi traduce lucrările în limba latină. Neoplatonis- 
mul trece astfel, încetul cu încetul, din Bizanţ în Occidentul latin, 
nu fără a fi însoțit în mod sigur de această mișcare de gândire care, 
începând cu Psellos, agită spiritele și îi conferă neoplatonismului 
o nouă înfățișare creștină. 

Un alt contemporan al lui Nicolae de Modon, Eustaţie de 
Tesalonic, strălucit savant, nobil umanist, merită să fie menţionat 
aici pentru lucrarea sa De simulatione,! pe care Krumbacher o 
clasează pe bună dreptate printre cele mai bune scrieri bizantine. 
După o analiză a prefăcătoriei în teatrul antic, Eustaţie, cu o rară 
perspicacitate și cu o fină pătrundere psihologică, merge mai de- 
parte cu analiza prefăcătoriei, nu numai în teatru, ci și în viață, 
vorbind despre rolul dăunător pe care aceasta îl joacă în societatea 
timpului său. Este ceea ce face din scrierea sa un izvor prețios 
pentru cunoașterea vieții și a moravurilor epocii sale. Nu admi- 
rám în această scriere numai judecata clară a lui Eustaţie, ci și 
independenţa caracterului său, care ne face să vedem în el o per- 
sonalitate de o înaltă moralitate. 

Savantul rus Th. Uspenski a fost primul care a subliniat că filo- 
sofia bizantină își punea aceleași probleme cosmologice, psihologice 
și gnoseologice ca și filosofia medievală a Occidentului latin.? Există, 
într-adevăr, asemănări frapante; Psellos, Italos și Abelard se întâl- 
nesc în mai multe chestiuni; pe de altă parte, opoziţia dintre realism 
și nominalism este pentru Bizanţ o chestiune veche; ea datează de 
la Fotie. În plus, așa cum am spus, Mihail din Efes și Eustratie din 
Niceea sunt cei mai importanţi maestri aristotelizanți la începutul 
perioadei care trebuia să aducă în Apus victoria definitivă a lui Aris- 
totel. Dar, dacă Aristotel triumfă în Evul Mediu, Renașterea îi aduce 
lui Platon victoria. Or, această brun a fost nu numai începută, 


1 P.G., 136, 373-408. 
2 Cf. VI. Valdenberg, B., 4, 486. 

ci și pregătită în partea sa esențială în Bizanţ. Mai trebuie adăugat că 
din secolul al XI-lea bizantinii au fost interesați de gândirea politică 
a Antichității. Acest lucru nu se va întâmpla în Apus decât două 
secole mai târziu.! Ca atare, nu este suficient să spunem că gândi- 
rea Apusului latin în perioada cuprinsă între secolele al XI-lea și 
al XII-lea se dezvoltă în același cerc de idei ca și gândirea bizantină; 
trebuie să adăugăm că în toate punctele esențiale ale acestei mișcări 
de idei, Bizanțul este cel care face primul pas. 

II 

Calist Catafygiotul: P. G., 147, 833-941. 

P. G., 120, 851-1010, Practicorum, physicorum et gnosicorum capitum cen- 
turiae tres. 

NOTÁ. - Pentru scrierile inedite ale lui Stithatul, printre care se 
pare cá sunt si scrieri mistice foarte interesante, a se vedea articolul lui 
Disdier, M. Th. in: DTC, 11, 481-483. Ín ultima vreme, Christou Pana- 
giotis a realizat o ediţie a scrierilor mistice ale lui Stithatul (ErnSârov 
Mvorikă ovyyáguparta, Tesalonic, 1957). 


Simeon Noul Teolog: 

P.G. t 120, 321-507, Orationes, XXXIII. 

508-602, Divinorum amorum liber singularis, doar versiunea latină. 

603-688, Capita practica et theologica. 

688-694, De alternationibus animae et corporis, doar versiunea latină.. 

699-702, discurs despre credință și învățământ (in neogreacă). 

702-710, discurs despre cele trei feluri de rugăciune (în neogreacă). 

- 152, 260-270, tabla de materii a vieții lui Simeon de către Nichita Stithatul. 

Iubirile imnelor divine, text grec, ed. Dionisos de Zagora, Veneţia, 1790; 
ediția a doua Smirna, 1886. (Nu este vorba de o ediţie critică, dar tex- 
tul este utilizabil, am folosit prima ediție). 

Dionisie de Zagora: Discursuri al lui Simeon Noul Teolog traduse în 
neogreacă și editate cu lucrarea anterioară (traducerea nefiind fidelă, 
trebuie atenţie în momentul utilizării). 


P.G., 95, 283 și Discursuri despre spovedanie (considerată mai înainte 
lucrare a lui Ioan Damaschinul); editat și de K. Holl in: Enthusiasmus 
und Bufgewalt beim griechischen Móncbtum, p. 110-127. 

III 
TEXTE 


Cecaurneni, Strategicon, ed. B. Wassiliewsky și V. Jemsted, Petropoli, 1896. 
Incerti scriptoris : de officiis regiis libellus, editat în volumul de mai sus. 
Teofilact al Bulgariei, Institutio regia, P.G., 126, 257-286. 

IV 

V 
TEXTE 


Eustaţie de Tesalonic, De simulatione, P. G., 136, 373..408. 

Eustratie de Niceea, Opuscules théologiques, in biblioteca bisericească a 
lui A. Demetracopoulos, Leipzig, 1866, p. 37-198. Commentaires à 
P Ethique à Nicomaque et aux analytiques d'Aristote, in ediţia Aca- 
demiei din Berlin, t. XX și XXI. 

Italos Jean, Opuscula, selecta, ed. Grégoire Ceretelli, Typis et impensis 

Sinoadelor din 20.01.1150 și din 02.05.1157, P.G., 140, 140-148. Joh. 
DRÁSEKE a reconstituit un text mai bun al dialogului in Zeitschrift 
für wiss. Theologie, 29 (1886) p. 224-237. 

CAPITOLUL CINCI 


ULTIMELE TREI SECOLE 


I. CONSIDERAȚII GENERALE 


În 1204, când au avut loc cucerirea și jefuirea Constantino- 
polului de către cruciații celei de-a IV-a cruciade, Imperiul Bizan- 
tin a fost fragmentat într-o serie de state independente latine și 
grecești. Unul dintre acestea, Imperiul Grec de Niceea, a devenit 
centrul în jurul căruia s-a organizat unificarea politică ulterioară 
a grecilor, având drept sediu orașul Niceea din Bitinia până la 
recucerirea Constantinopolului în 1261. În ciuda recuceririi 
capitalei sale, Imperiul Bizantin nu și-a mai regăsit niciunitatea și 
nici grandoarea; a traversat sub Paleologi o lungă perioadă critică 
și lipsită de speranță. Venețienii și genovezii îl exploatează, bul- 
garii, sârbii și turcii îl asediază și îl fragmentează, revoluțiile poli- 
tice și sociale îl clatină, disputele religioase îl agită și îl divid. 
Totuşi, această perioadă atât de critică din punct de vedere politic, 
social și economic, este una dintre cele mai ilustre pentru civili- 
zaţia bizantină; o activitate creatoare, o renaștere literară, artis- 
tică, intelectuală se dezvoltă în interiorul acestui Imperiu care 
oboseste și moare. Bizanțul se află la sfârșitul existenţei sale într-o 

mișcare de renaștere plenară. Niceea, Constantinopolul, Tesaloni- 
cul, Trapezunt și Mistra au fost centrele sale cele mai strălucitoare. 

Împăratul loan Vatatzes (1225-1254) a întemeiat la Niceea o 
școală de filosofie care îl are drept conducător pe Hexapterygos, 
iar după el pe Nichifor Blemmydes. Edictul lui Vatatzes care îi 
obligă pe guvernatorii şi pe arhonțţii orașelor să-i plătească în fie- 
care an pe profesorii de retorică, de teologie și de matematică, 
arată interesul acordat învățământului. Pentru profesorii de drept 
și de filosofie, același edict atrage atenţia că, „dat fiind disprețul 
lor pentru tot ceea ce are legătură cu materia și cu banii“, ei vor 
trebui să se mulțumească cu o retribuţie din partea elevilor lor. 
Vatatzes, în plus, a înființat biblioteci în orașele Imperiului său, 
consacrate artelor și ştiinţelor, iar pentru a le îmbogăţi, el l-a 
trimis pe Blemmydes în Tracia, în Macedonia, la Muntele Athos, 
în Tesalia, pentru a cumpăra, sau, la nevoie, pentru a copia sau 
rezuma manuscrise preţioase. După recucerirea Constantino- 
polului, a fost înființată aici o nouă Universitate, a cărei istorie a 
putut fi urmărită până în 1453. L. Brehier a constatat că nu găsim 
în textele pomenite nici „cea mai mică aluzie la un învățământ 
teologic în această Universitate“.2 Profesorii erau filosofi, savanți, 
retori și filologi. 

Umanismul bizantin, acum la apogeul său, prezintă o asemă- 
nare frapantă cu umanismul italian, contemporanul său. Are cre- 
dința în vitalitatea civilizaţiei clasice si în cea a științelor și caută 
în acestea o completă formare a spiritului. Acum sunt mai inte- 
resati de științe, văzând într-un mod mult mai independent valoa- 
rea cunoașterii științifice. Astfel, asistăm la eforturi remarcabile 
pentru o constituire metodică - tot sub influența Antichității - 
a acestei cunoașteri. Academia din Trapezunt a fost un centru 
renumit pentru studiul astronomiei și al altor științe matematice, 
sub influența științei perșilor. Medicina atrage interesul aproape 


1L. Bréhier, în: B., III, p. 78. 
? B., III, p. 80. 

al tuturor savanților. În general, Bizanțul Paleologilor a produs 
savanți, astronomi, medici, naturaliști, despre care Krumbacher 
spune „că nu au făcut mai puţine lucruri pentru dezvoltarea ști- 
intelor naturii decât Roger Bacon în Occident“! Filologia, desi- 
gur, rămâne încă știința predilectă a bizantinilor. Clasicii greci 
sunt, într-adevăr, binele comun al tuturor savanților, care îi 
explică, îi comentează, îi traduc, se străduiesc să îi egaleze imi- 
tându-i. I s-a reproșat prea mult culturii bizantine că are mania de 
a comenta, de a compila, de a rezuma, de a parafraza, de a insista 
prea mult pe detaliile nesemnificative, de a abuza de sofistică. Dar 
se pare că au fost văzute doar aceste aspecte. Esenţial este că, prin 
mijlocirea acestei munci uniforme, lungi și continue, Bizanțul a 
ştiut să se familiarizeze cu această cultură greacă și să o asimileze, 
să creeze condiţiile favorabile sau pur și simplu necesare pentru 
o împlinire creatoare. Pe de altă parte, cu cât bizantinii conver- 
seazá mai mult cu clasicii, cu atât conștientizează mai mult că 
sunt greci. Creştin, ortodox, sufletul grec sub lumina clasicilor 
are din ce în ce mai mult conștiința că este grec. Gemistos Plethon 
îi scrie împăratului Manuel II: „Noi, cărora Maiestatea voastră 
ne este conducător și basileu, noi suntem din neamul elenilor, 
aga cum stau mărturie limba noastră și tradiţia patriei noastre“.? 
Ioan Argyropoulos, puţin mai târziu, îl roagă neîncetat pe Con- 
stantin Dragases, ultimul împărat, să ia titlul de rege al elenilor: 
„Doar titlul singur ar fi suficient să asigure salvarea elenilor liberi 
si eliberarea fraților lor înrobiţi“.? Elenismul renaște; își dă seama 
de rolul și de măreția sa istorică. 

Tentativele Paleologilor de unire a Bisericilor au dus la apari- 
tia a două partide, unul pro-unionist şi altul contra, ce se infrun- 
tau cu vehemenţă. Cei care erau contra unirii au avut în final 
dreptate, iar acest lucru a rezultat nu doar din motive de ordin 


! Geschichte der byz. Litteratur, p. 429. 
2 Citat de Ch. Diehl, Les grands problèmes de l’histoire byzantine, p. 48. 
3 Ibid. 

teologic. Teologia însăși nu este exceptată de un anumit naţiona- 
lism, cum vedem în disputa isihastă; cei care erau de partea lui 
Palama invocau tradiţia ortodoxiei și a spiritualității monastice, 
în timp ce rivalii lor, ca Varlaam și Kydones, împărtășeau ideile 
lui Toma d'Aquino. Acest spirit de naționalism explică, pe de o 
parte, puţinul succes pe care l-au avut în Bizanţ traducerile ope- 
relor lui Toma d'Aquino și ale altor opere din teologia latină. 

Dar dacă Bizanțul se arată mai degrabă închis față de gândirea 
şi de teologia occidentalilor, el nu contenește să-și răspândească 
propriul umanism. Numeroși apuseni vin la Constantinopol pen- 
tru a studia limba greacă. Desigur că nu studiau aici numai greaca, 
ci și metoda și spiritul în care bizantinii vedeau clasicii, într-un 
cuvânt umanismul bizantin. Pe de altă parte, mai mulți savanți 
bizantini, chiar înainte de căderea Constantinopolului în 1453, au 
predat la Universitățile din țările Occidentului latin. Bizantinii 
Plethon și Bessarion se numără printre figurile cele mai reprezen- 
tative ale Renașterii italiene. Acești doi erudiţi arată suficient, în 
opinia noastră, spre ce se îndrepta umanismul bizantin; în plina 
sa înflorire, el nu ar fi prea diferit de umanismul italian. 

În ceea ce privește filosofia, trebuie notat că de-a lungul acestei 
perioade neoplatonismul lui Psellos câştigă adepti, se propagă, se 
îmbogățește și atinge cu Plethon completa sa dezvoltare. Nu fără 
obstacole, desigur. Aristotelismul scolasticii ortodoxe, secondat 
de această dată de scolastica occidentală, - cea a sfântului Toma 
d' Aquino, în special - obligă neoplatonismul să lupte pe terenul 
chestiunilor teologice. Este ceea ce dá neoplatonismului înfățișa- 
rea unei filosofii ce caută să asigure autonomia gândirii și să o eli- 
bereze de dogme. Teologia mistică, sub forma isihasmului, atinge 
și ea deplina dezvoltare; și ea se opune raționalismului scolasticii, 
atât ortodoxe, cât și latine, iar în același timp, aliată și rivală a 
neoplatonismului, încearcă prin elanul său mistic să realizeze o 
renaștere a sentimentului religios. 

Trebuie să subliniem, încheind aceste consideraţii, că o foarte 
mare parte a enormei literaturi din aceste trei secole nu este încă 

publicată; ca atare, nu putem judeca cu siguranță și în toată am- 
ploarea sa mișcarea intelectuală din perioada de care vorbim. 


II. MIȘCAREA ȘTIINȚIFICĂ SI FILOSOFICĂ ÎN SECOLELE 
AL XIII-LEA SI AL XIV-LEA 


Nichifor Blemmydes (1197-1272), reprezentantul cel mai stră- 
lucit al curentului intelectual din secolul al XIII-lea, s-a născut la 
Constantinopol si a făcut studiile la Niceea, unde a predat mai 
târziu, având numeroși elevi, printre alții pe Gheorghe Akropoli- 
tes și pe Teodor Lascaris (mai târziu împărat de Niceea). În 1235 
a îmbrățișat definitiv viața monahală, in 1239 a refuzat scaunul 
vacant de Efes, iar în 1254 scaunul patriarhal. A murit în mănăs- 
tirea sa din Emathia. Strălucitele sale studii au făcut repede din el 
un mare savant, abil în științe și filosofie, dornic să le comunice 
tuturor. Aproape toate scrierile sale științifice și filosofice se 
doresc, într-adevăr, a fi manuale școlare, iar unele dintre ele au 
fost excelente, cum ar fi logica pe scurt și fizica sa pe scurt. Mai 
ales prima a devenit o lucrare fundamentală pentru învățământ și 
manual filosofic preferat atât în Răsăritul grec, cât si în Apusul 
latin. „Crezând“, spune el cu privire la tratatul său de logică, „că 
această știință este foarte utilă și pentru Sfintele Scripturi și pen- 
tru toate scopurile adevărului, public aceste comentarii pe care 
le-am redactat în tinerețea mea.“! Mai mult decât un comentariu, 
este un rezumat al logicii aristoteliciene, în care prezintă, într-un 
mod accesibil și cu o admirabilă concizie, substanța pură a lui 
Aristotel. Face aproape la fel în fizica sa pe scurt pentru Fizica lui 
Aristotel. Deși nu au fost suficient studiate izvoarele pe care 
Blemmydes le-a utilizat, descoperim cu ușurință în logica sa teo- 
riile lui Porfir și ale lui David Armeanul, iar în fizica sa influența 
lui Olimpiodor, a lui Simpliciu și a lui Philopon.? Acestea ne 


1 P.G., 142, 688 C. 
? Chr. Zervos, op cit., p. 228, p. 2. 

permit să spunem că Blemmydes a suferit influența mișcării de 
idei inaugurate de Psellos. Într-un pasaj din Logica sa, el ne 
prezintă substanța gândirii sale despre chestiunea foarte dezbătută 
a universaliilor. „Când urcăm“, spune el, „pe scara logică, adău- 
gând de fiecare dată un nou gen, și când ajungem la genul cel mai 
general, facem să existe în mintea sa genurile si speciile într-un 
mod imaterial, după exemplul multitudinii ființelor sensibile. In 
același timp, cum vedem astfel că genurile și speciile subzistă în 
multitudinea ființelor, vedem de asemenea și în ce mod trecem de 
la obiectele trecătoare la ființele netrecătoare“.! Ca atare, Aristo- 
tel ar fi avut dreptate când a susținut că genurile și speciile locu- 
iesc în ființele sensibile. Dar Platon nu se înșela nici el spunând 
că acestea locuiesc în gândirea lui Dumnezeu. Căci genurile și 
speciile există dinaintea multitudinii de ființe în mintea divină 
împreună cu cauzele eficiente: „Căci în Dumnezeu“, adaugă el, 
„rațiunile substanţiale ale ființelor există de dinainte de creaţie, 
într-un mod unitar și, după ele, Supraesenţialul, predeterminân- 
du-le, a creat toate ființele“.? Există, într-adevăr, un efort remar- 
cabil pentru a realiza o sinteză a nominalismului și a realismului 
care, mult mai târziu, îl va inspira pe Bessarion. Primul este bun 
pentru a explica mișcarea gândirii umane în drumul ei de la sen- 
sibil la incoruptibil, al doilea este valabil pentru lumea inteli- 
gibilă. Blemmydes păstrează același limbaj în privința materiei. 
Materia, spune el, veșnică și fără naștere sub un anumit aspect, s-a 
născut și este trecătoare sub un alt aspect. Cum ea este primul 
subiect din care derivă multitudinea ființelor sensibile și cum 
nu poate fi redusă la alte elemente, ea este veșnică și fără naștere. 
Dar cum ea își are cauza eficientă (Dumnezeu) care a creat-o din 
nimic, ea este născută și trecătoare. Lui Aristotel, care susține 
că cerul este etern și fără naștere, i-l opune pe Platon care susține 
în Timaios că timpul (imagine a veșniciei) s-a născut în același 


1 P.G., 142, 761 AC. 
2 Ibid., 761 A. 
3 Ibid., 1037 CD; 1040 A. 


K 291 


Ultimele trei sécole 


timp cu cerul.! Blemmydes nu este, deci, un aristotelic, cum se 
spune deseori, ci, ca neoplatonic, caută să realizeze o sinteză între 
Platon și Aristotel în interiorul gândirii creștine. Ca și Psellos, 
fără a-l egala desigur, a fost interesat de mai multe științe și a 
compus mai multe tratate de medicină, două manuale școlare de 
geografie, unul de transformare a materiei în aur, lipsit de orice 
ocultism și multe alte opere. 

Totuși, opera căreia Blemmydes pare a-i fi consacrat viaţa nu 
este știința, nici filosofia, ci învățământul. Dezamăgit de oamenii 
din politică și de cei din Biserică, el s-a retras într-o mănăstire și 
avut ideea de a lucra la îmbunătățirea omului prin formarea de 
caractere. S-a dorit un educator. Crezând că nici familia și nici 
societatea nu au importanţa pe care o are Statul în educarea oame- 
nilor, el încearcă, mai întâi, să portretizeze suveranul ideal care, 
în fruntea Statului, va acționa în scopul înnoirii lumii bizantine. 
Puterea imperială și filosofia, spune el, sunt foarte înrudite; ambele 
sunt imaginea Imperiului divin, una în fruntea demnităţilor, alta 
în fruntea artelor si a științelor.? Dacă ele coincid într-o singură 
persoană, atunci se obține idealul. Împăratul devine, astfel, un 
adevărat Dumnezeu pe pământ; cunoscând totul și pe tori, el are 
grijă fără dificultate de supușii lui? Este de la sine înţeles cá impá- 
ratul trebuie, mai înainte de toate, să se stăpânească pe sine însuși 
și doar apoi să conducă poporul.* Podoaba lui cea mai de pret va 
fi adevărul care, asemenea unui magnet, va atrage spre el pe toată 
lumea Împăratul nu va avea nimic al sáu; el va lua din bunurile 
comune ceea ce are nevoie. Va considera, astfel, bunurile celor- 
lali ca bunuri comune și va veghea ca toți să păstreze în siguranță 
bunurile proprii, ajutându-se reciproc pentru binele comun, ca și 


1 Ibid., 1224 CD. 

2 P.G., 142, 689 A. 
> Ibid., 689 B. 

* Ibid., 613 D. 

5 Ibid., 633 D. 

* Ibid., 613 A. 

cum ar forma toți un singur trup. Acesta este esențialul tratatului 
său Statuia imperială, pe care i l-a închinat împăratului Teodor II 
Lascaris, fostul lui elev, el însuși filosof. Într-un alt tratat intitulat 
Despre virtute și asceză, el îşi expune în mod sistematic ideile morale 
și pedagogice. Crezând că legea naturală seamănă cu legea scrisă, 
el adoptă modul de a gândi al filosofilor, cel al lui Aristotel în spe- 
cial de această dată, pentru a fundamenta mai bine morala creș- 
tină în care introduce virtuțile grecești. Blemmydes este un 
optimist, el crede în posibilitatea formării oamenilor, ființe rațio- 
nale, dat fiind că scopul educaţiei nu este altul decât înlocuirea 
dorinţei iraționale cu voința morală, rod al cunoașterii și al jude- 
cății.! Urmându-l pe Aristotel, el admite că ceea ce contribuie cel 
mai mult la obținerea virtuților este exercițiul constant, ce creează 
deprinderea, obișnuința virtuții 2Aspirând la supunerea volun- 
tară, el are grijă să lege libertatea de autoritate, fără a dezaproba 
folosirea forței și a pedepselor. Căci, dat fiind că, după exemplul 
creștinismului, greșeala comisă nu este fapta proprie omului care 
o comite, ci a unui principiu rău care-l împinge pe om către ea, 
nu persoana umană este pedepsită, ci principiul cel rău.’ Blem- 
mydes este în general un frumos exemplu al progresului pe care 
lumea bizantină îl face pentru a asimila moștenirea greacă; asi- 
milarea, după cum vedem, este departe de a fi servilă. 

În același spirit ca Blemmydes, Gheorghe Akropolites, elevul 
lui, îl numește pe împărat tutorele care trebuie să vegheze la 
binele tuturor.* Gândirea politică se dezvoltă din ce în ce mai mult 
spre teoria despotismului luminat, pe care Lascarizii, mai ales 
loan Vatatzes și fiul lui, Teodor, au vrut să-l concretizeze. Ca 
istoric, Akropolites susține un principiu care merită menționat. 
Istoricul, spune el, nu trebuie să scrie nimic sub dominaţia urii 
sau a bunávointei, a invidiei sau a dragostei. Salvarea de la uitare 


1 De la vertu et de l'ascise, 123, 25 ; De l'áme, 37 şi urm. 
2 Ibid., 128, 29-32. 

3 P.G., 142, 592 D. 

* Ed. A. Heisenberg, 1903, II, 27-29. 

a faptelor istorice, bune sau rele, iată unicul lui scop. !Aralele lui 
conţin, într-adevăr, o expunere veridică. Pe de altă parte, înălți- 
mea cugetărilor și a acestor considerații morale din cele două tra- 
tate ale sale despre Purcederea Duhului Sfânt fac din el un personaj 
de înaltă valoare. După el, baza reconcilierii nu putea fi reprezen- 
tată decât de principiile comune ale moralei. 

Mai bine decât Blemmydes si Gheorghe Akropolites, profeso- 
rii săi, Teodor II Lascaris, împăratul de Niceea (1254-1258), întru- 
pează aspiraţiile umaniste ale timpului său. Hrănit de elenism și 
de clasicism, este profund emoționat la vederea monumentelor 
antice și a ruinelor din Pergam, pe care a știut să le descrie într-un 
mod admirabil într-o scrisoare.? El s-a dovedit, ca tatăl sáu, Ioan 
Vatatzes, un veritabil protector al literaturii și al ştiinţelor și a înţe- 
les foarte bine puterea pe care o reprezintă pentru Stat cultura inte- 
lectuală. Acţiunile, ca și ideile sale personale despre rolul educației 
și al formării împăratului”, fac să vedem în el un adept al absolutismu- 
lui luminat.* Sintagmele care i se atribuie, de tipul: figură curioasă; 
replică răsăriteană a marelui său contemporan Frederic IL arată 
că trebuie căutat la el ceva personal și nou; el este, într-adevăr, un 
prim model al acestei noi umanități care, comună în trăsăturile sale 
generale, se formează în Răsăritul grec și în Apusul latin. Poet reli- 
gios și teolog, Teodor Lascaris este si un filosof care dispune de vaste 
cunoştinţe în domeniul științelor fizice și matematice. 

În ale sale Șase discursuri despre comuniunea naturală se reve- 
lează o gândire filosofică foarte curajoasă și profundă, deși uneori 
obscură. Interpolările ulterioare îi oferă expunerii sale, pe alocuri, 
un aer foarte naiv Gândirea bizantină îndrăznește, pentru prima 


1 Ibid., LA 

2 Epistula, LXXX, 107, ed. N. Festa, 1898. 
3 P.G., 140, 1361 B; 1391 A. 

* A. Vasiliev, op. cit., II, 213. 

5 Ibid., 236. 

* Krumbacher, op. cit., p. 478. 

? P.G., 140, 1266, synopsis sexti sermonis. 

dată, să aibă în vedere noțiunea de natură într-un mod clar filosofic. 
Universul, spune Teodor, îi datorează naturii unitatea sa, fon- 
dului comun al tuturor ființelor. Totul este unul și în acest unul 
(natura) ființele individuale se divid, se disting și se distribuie. 
Există două moduri de comuniune a ființelor: unul katà voi 
(secundum naturam), comun tuturor, altul xoà koaovv (secun- 
dum temperationem).! Cel de-al doilea mod nu constituie o unire 
absolută, ci una în raport cu proprietățile elementelor aflate in 
comuniune; acesta este modul care diferențiază ființele însuflețite 
de ceea ce este neînsuflețit și le conferă propria lor individualitate.? 
În lucrarea sa, acest mod este sprijinit de neființă, care, divizându-se 
și ea în părți și pătrunzând peste tot, contribuie și ea la unele sau 
altele dintre uniri, făcând în așa fel încât să nu existe totul în fie- 
care ființă. Ca atare, dacă totul este unu, în natura sa comună, fiin- 
tele, în realitate, se disting prin proprietățile lor care, la rândul lor, 
decurg din complexiunile naturii.” În ultimă instanță, proprietatea 
este cauza unirii sau a disoluției complexiunilor, al căror număr 
este infinit. Diversitatea corpurilor și a dorințelor, a modurilor de 
acțiune si de concepții nu este datorată decât acestei infinități a com- 
plexiunilor, căreia îi corespunde o infinitate a proprietăților.* 

In tot tratatul său, Teodor face o analiză minuțioasă a celor două 
moduri de comuniune." Natura este înfățișată aici ca principiul ce 
leagă toate fiinţele, până la extremele lor individuaţii și care le 
aduce din nou la universal, la ea; in fond, aceasta este tema plo- 
tiniană aplicată de Teodor doar creaţiei. 


1 Ibid.,1270 AB. 

? P.G., 140, 1270 B; 1277 B; 1277 A. 

3 Ibid., 1279 A. 

* Ibid., 140, 1294 A; 1297 B. 

* „Comuniunea“ nu trebuie înțeleasă în registru religios ca „împărtășire“, ci 
într-un registru filosofic, de „partajare“, de „împărtășire“ a unor valori, idei, calități 
etc. Am preferat redarea prin „comuniune“ pentru a păstra sensul textului original 
și pentru a nu lăsa loc de interpretare, în sens religios, a acestui termen. (n. tr.). 

5 Ibid., 1277 A, cf. 1297 A. 

Teodor distinge În mod radical cantitatea de calitate. Calitatea, 
spune el, este capabilă de intensitate și de relaxare, cantitatea nu 
este; iar după calitățile lor, fiinţele vor fi numite asemănătoare 
sau neasemănătoare. În calitate, Teodor va căuta explicaţia fiin- 
telor. Astfel, 92 de sizigii în comuniunea stărilor temperamentale 
și a părților sufletului îl explică pe om. Aceste dispoziţii - irasci- 
bilitatea, rațiunea, dorinţa - sunt primele cauze ale comuniunii 
între oameni, apoi urmează educaţia.! Ceea ce este forma pentru 
materie este educaţia pentru om. Rezultă în mod necesar că o 
natură ce a primit ritmul educaţiei și care a fost informată despre 
asta este mai bună decât o natură lipsită de cultură? Culmea, dar 
și perspectiva educației este filosofia, care, fiind calitate, permite 
amplificarea și diminuarea.’ Dat fiind că ceea ce este prin natură 
este mereu bun - natura nu a produs nimic rău - și mai bun decât 
adevărul convenţional, care este capabil de bine și de rău, ade- 
vărata noblețe este mereu noblețea naturii; o singură comuniune 
îi corespunde, cea care se face după natură și după știință, oricare 
alta nefiind bună.* Dar numai o foarte bună natură poate să obțină 
cunoașterea; cu cât această natură este informată mai mult prin 
educaţie, cu atât atinge mai mult perfecțiunea. Tocmai în acest 
scop natura i-a revelat omului cunoașterea ce-l ajută să înțeleagă 
ordinea pe care o urmează și să aleagă cea mai bună comuniune. 
Este de la sine înțeles că este bine pentru orice om să se împărtă- 
şească de filosofie: „Gândește-te, spune Teodor, că buzele sunt uși, 
ușile înțelepților, pentru ca tu să asculți cuvintele virtuoase care vor 
face sufletul tău mai bun; nu ușile bogaţilor, aceștia vor face mai 
bună materia, căci ei te vor face să îţi pierzi partea ta inteligibilă.“ 


! Ibid, 1317 A; 1338 B. 

2 Ibid., 1341 B; 1391 A. 

3 P.G., 1343 A; 1345 B. 

* Ibid., 1297 A; 1357 A; 1362 B; 1363 A. 
5 Ibid, 1364 A. 

* Ibid., 140, 1391 A, 1393 B. 

? Ibid., 1394 AB. 

Comuniunile care sunt proprii celui aflat în fruntea unui popor 
sunt cea a filosofiei, cea a strategiei și cea a medicinei. Conducă- 
torul, veghind la salvarea trupurilor și a sufletelor tuturor, tre- 
buie mai întâi să se împărtășească de filosofie, pentru salvarea 
sufletelor și a trupurilor, apoi de strategie și de medicină pentru 
salvarea trupurilor. Nu are nevoie să înveţe celelalte științe si arte; 
hrănit cu cele trei împărtășiri de mai sus și puternic, el va ști să 
vegheze ca totul să fie reglementat după cunoaștere și după natură.! 

Pentru a fonda mai bine propoziţiile celor șase discursuri ale 
sale, Teodor le dovedește prin demonstrații geometrice și prin con- 
siderații matematice. Noţiunea pe care el și-o face despre natură, 
ca natura naturans şi despre ființele individuale ca natura naturata, 
cele două moduri de comuniune, ca și procedeul lui geometric și 
locul important pe care îl acordă științei și virtuții ne îndeamnă 
să vedem în el un precursor, deși îndepărtat, al lui Spinoza. 

Tot secolului al XIII-lea îi aparţin și Gheorghe Pachymeres 
(1242-1310) și Maxim Planudes (1260-1310), cei mai mari repre- 
zentanţi ai renașterii literare din secolul Paleologilor. Totul în 
scrierile lor, subiect, argumentare, exprimare, limbaj, îl fac pe 
cititor să creadă că ei trăiesc în epoca clasică. Pachymeres a fost 
primul care a oferit în istoria lui o expunere foarte detaliată a cer- 
turilor dogmatice care înflăcărau pe atunci spiritele; exemplul lui 
va fi urmat de Nichifor Gregoras și de loan Cantacuzino. „Sufle- 
tul istoriei, pentru a mă exprima astfel“, spune el, „este adevărul... 
cel care pune falsul în locul adevăratului săvârşeşte un sacrile- 
giu...; mai bine taci decât să spui faptele altfel decât s-au întâm- 
plat.“ Această grijă pentru adevăr marchează un progres spre 
obiectivitatea cerută de istorie în calitatea ei de știință. 

Pachymeres este autorul unei mari lucrări pe care a intitulat-o 
(Qui ocoóía; în cataloagele de manuscrise ea poartă numele de 
Paraphrasis in universam philosophiam Aristotelis, ea este împărțită 
în 12 cărți, 7 de titluri și 238 de capitole. Din această lucrare fac 


! Ibid., 1361 B; 1362 A. 
2 P,G., 143, 444 A; 445 B. 

parte și tratate despre științele din quadrivium, științele matema- 
tice, ca cel despre liniile insecabile. Ch. Em. Ruelle a remarcat! fap- 
tul că Pachymeres „nu foloseşte mereu aceleași metode atunci 
când își comentează autorul (Aristotel). Uneori, textul lui Aristo- 
tel este analizat în detaliu sau sensibil prescurtat... În altă parte el 
se așază în locul lui Aristotel însuși și nu are nicio remușcare... 
Alteori, utilizează al treilea procedeu ce constă în realizarea în 
domeniul filosofic a unor peregrinări care îi îmbogăţesc fraza. 
Lucrarea lui Pachymeres în aceste locuri nu mai este o simplă ana- 
lizá..., ci o operă sensibil personală.“ Doar o editare completă a 
acestei lucrări, care a fost mult citită, ne-ar permite să ne facem o 
idee precisă despre valoarea contribuţiei personale a lui Pachy- 
meres. În afară de Aristotel, Pachymeres a parafrazat și prima 
carte a matematicianului Diofant si lucrárile lui Dionisie Pse- 
udo-Areopagitul.? Despre Dionisie el declară cá nu este nici inter- 
pret, nici unul care parafrazează, ci un auditor al vocii sale inspirate. 
El crede că, avansând încet, pătrunde în adevăratul sens al textu- 
lui, aude äm ba din cer și sfârșește prin a se uni în perfecta 
cunoaștere.? Admirator al clasicilor si parafrazator al lui Aristotel 
şi al lui Diofant, Pachymeres nu încetează să fie un creștin mistic, 
plin de iubire pentru Dumnezeu, de iubirea ce îi permite omului 
să evadeze de la pluralitate spre unul. 

Despre savantul care era Pachymeres ne mai vorbește și tra- 
tatul lui de muzică sau de armonie, ce, după opinia editorului său, 
Vincent, poate fi considerat unul dintre cele mai interesante pe 
care le avem din acest domeniu.* Maximos Planudes, om de o 
erudiție extraordinară, prezintă interes din punct de vedere știin- 
tific și filosofic. Mai întâi, el este primul bizantin care a studiat 
latina și teologia occidentală. Cunoscând latina a putut să traducă 
în greacă, printre altele, Visul |ui Scipio, de Cicero, Cato și, ceea 


! AEG., 1873, p. 166-167. 

2 P,G., vol. 3 și 4. 

3 Ibid., 3, 112 B. 

* Notices et extraits des manuscrits, t. 16, p. 384. 

ce este mai important, Comentariile lui Macrobiu, De Trinitate al 
lui Augustin, De Diferentiis topicis şi De Consolatione philosophiae 
a lui Boetiu, poate și Summa Theologica a lui Toma d'Aquino. 
Trebuie să vedem aici un inceput al influenţei Occidentului latin 
asupra Orientului grec, care se va mări în timpul celor două se- 
cole ce vor urma, un efort pentru o apropiere intelectuală și pen- 
tru o înţelegere reciprocă. 

Planudes s-a ocupat și el de matematici. Avem de la el un co- 
mentariu al primelor două cărți ale lui Diofant „în care explică 
operaţiile intermediare pe care textul concis al lui Diofant le aban- 
donează dată fiind inteligenţa cititorului și oferă variante la mai 
multe probleme.“ Dar aceste variante „nu inovează cu nimic în 
ceea ce privește procedeele folosite de Diofant“.! Dar dacă Planu- 
des nu este original, el este un importator de idei și de sisteme noi. 
El a fost primul care a folosit anumite metode ale indienilor - de 
la care a împrumutat cifra 0, ce apare atunci pentru prima dată în 
aritmetica grecească -, primul ce și-a dat seama de marea lor uti- 
litate pentru calcul și care le-a introdus în Bizanț prin tratatul său 
Ynpogopia rj kat’ Iv5ovc. La sfârşitul tratatului său, Planudes 
își expune metoda pentru extragerea rădăcinii pătrate prin care se 
obţine o mai bună aproximare.? 

Interesul pentru științele matematice va spori constant în seco- 
lul al XIV-lea. Putin timp după Planudes, discipolul lui, Manuel 
Moschopulos, savant umanist, a scris un tratat despre pătratele 
magice, căruia nu i-a fost găsit încă izvorul, iar Nicolae Rhabdas 
a compus două tratate despre chestiuni de aritmetică. 

Câteva consideraţii generale sunt necesare aici pentru înţele- 
gerea mișcării ştiinţifice în ceea ce privește științele fizice şi ştiin- 
tele matematice. Două tendințe se disting clar în aproape toată 
perioada bizantină. Avem, pe de o parte, tradiţia științei din 
Antichitate. Ea constituie ceea ce am putea numi știința oficială 
a Bizanțului și are un caracter clar filologic, nu fără a avea, 


! Ed. de Paul V“ Becke, p. LIV. 
2 M.K. Stephanides, revista AOrva, t. XXXV, p. 217-218. 

desigur, o anumită originalitate. Bizanțul se mândrește cu fap- 
tul de a fi păstrat această tradiție intelectuală, de a fi folosit-o 
în coordonarea existenţei sale și pentru nevoile practice; bizan- 
tinii au Întemeiat o excelentă mecanică, iar manualele lor de 
matematică nu sunt lipsite de originalitate. Păstrând un echilibru 
în judecată, putem considera că Bizanțul nu face decât să con- 
tinue opera începută în timpul vechilor greci și aproape în același 
spirit. Savanţii se străduiesc să înțeleagă, să comenteze știința 
greacă și propun observații ici și colo, cugetări si chiar doctrine 
personale. În cadrul acestei ştiinţe oficiale putem vedea în Philo- 
pon un prim conducător, a cărui influență redevine decisivă în 
cursul secolului al XIV-lea prin Teodor Metochites. Pe de altă 
parte, avem științele oculte, alchimia, aritmologia, astrologia. 
Ele existau de dinaintea Bizanțului, purtau, din ce în ce mai mult, 
pecetea unui spirit mai degrabă asiatic și au fost cultivate cu 
predilecție în Bizanţ, în special alchimia, precursoare a chimiei 
moderne. Îl putem considera pe Ştefan din Alexandria inițiatorul 
acestui ocultism în Bizanţ. In lucrarea sa Despre arta matema- 
tică, prin care vrea să introducă în creștinism studiul matemati- 
cii, sub termenul de astronomie el nu face decât elogiul astrologiei.! 
Aceasta, dacă este bine studiată, asigură, în opinia lui Ștefan, 
preştiința și predicția a ceea ce ni se va întâmpla, bine sau rău? 
Dumnezeu, spune el, a păstrat pentruel însuși prestiinga viitorului, 
care este cea mai prețioasă cunoaștere; prin intermediul astrologiei 
putem și noi să obținem cel puţin o părticică din această știință 
divini? Dar numai o studiere atentă și minuțioasă a mișcării, a 
locului și a configuraţiilor corpurilor celeste ne va permite să 
pătrundem în spiritul creaţiei. O asemenea concepţie a astro- 
logiei, oricât de magică și de mistică ar fi, nu încetează să aibă un 
fond ştiinţific. Poemul despre astre al lui 'Teodor Prodromos 


! Franc. Boll, Fr. Cumont, Catalogus codicum astrologorum graecorum, Bru- 
xelles, 1900, t. II, p.181-186. 


? Op. cit., p. 183. 
> Op. cit., p.184 şi urm. 

(sec. al XII-lea)! și mai ales cele două poeme, tot astronomice, 
ale contemporanului său, puţin mai tânăr, Ioan Kamateros? sunt 
bune exemple ale unei legături strânse între astrologie și astronomie. 

Cele două tradiții ai căror reprezentanți i-am semnalat în 
cursul expunerii noastre, ca și lucrările lor cele mai semnificative, 
se continuă, ambele, în timpul perioadei pe care o examinăm; 
știința oficială, mai ales, a cunoscut sub Paleologi cea mai mare 
dezvoltare a sa. Cu Ioan Pediasimos, mort după 1330 și înainte de 
1341, reapare aritmologia neopitagoreică. De ce, se întrebau aceș- 
tia, copiii născuți la șapte luni și la nouă luni trăiesc, iar copiii 
născuţi la opt luni nu trăiesc? La această întrebare, foarte discu- 
tată atunci, Pediasimos caută un răspuns în puterea numerelor 
impare 7 si 9 si in imperfecțiunea numărului par 8. Aproape în 
același timp în care Planudes adopta simbolurile numerice și cal- 
culul indienilor, medicul Gregorios Chioniades călătorea (la în- 
ceputul secolului al XIV-lea) în Persia pentru a studia limba țării 
$i știința astronomiei și a matematicii persanilor, pe care a intro- 
dus-o, la întoarcere, în Bizanţ. Gheorghe Chrysococces, si el tot 
medic, născut în prima decadă a secolului al XIV-lea, după ce a 
studiat la Academia din Trapezunt matematicile persanilor, prin 
mijlocirea lucrărilor traduse de Chioniades, a realizat în 1346 o 
ediție comentată a Sintaxei persanilor.*A lăsat, printre altele, mai 
multe alte scrieri de astronomie? Operele de astronomie ale lui 
Isaac Argyros (a doua jumătate a secolului al XIV-lea) au și ele ca 
modele lucrări persane. 

Analizarea vechiului calendar persan a fost subiectul predilect 
de studiu pentru mai mulți savanți ca Chrysococces, Melitenio- 
tes, Argyros și un anonim din secolul al XV-lea. Acesta a compus 


1 Ed. de E. Miller, în Notices et extraits de manuscrits, t. 23, 2, (1873), p .8-39. 

2 Ibid., p. 40-112, unul dintre poeme; celălalt, intitulat Introducere în astrono- 
mie a fost editat de L. Weigl, Leipzig, 1908. 

3 Cf. Diopbanti opera, ed. P. Tannery, II, 75, Anonymi prolegomena. 

* U. Lampsides, George Chrysococcis, BZ., 38, 316. 

5 Ibid., p. 316 şi urm. 

în 1443, cu puţin înainte de căderea Constantinopolului, o lu- 
crare în care prezintă regula prin mijlocirea căreia, date fiind ziua 
și luna unui anumit an bizantin, se putea afla data corespunză- 
toare a calendarului persan.! După cum vom vedea, bizantinii au 
manifestat chiar în acest secol un interes mai puternic pentru mate- 
matica greacă. Krumbacher? emite ipoteza că prin intermediul 
persanilor, bizantinii au regăsit izvoarele grecești și au reluat con- 
tactul cu ele. Acest fapt nu este probabil; contactul cu grecii nu 
pare a fi fost niciodată rupt; contemporan cu Chioniades este 
Teodor Metochites, marele admirator al astronomiei grecești. 
Interesul pentru astronomia persană și pentru aritmetica indieni- 
lor dovedește, pe de o parte, că existau în Bizanţ minţi deschise 
față de mișcarea științifică din alte țări. 

Mai trebuie notat că secolului al XIV-lea îi aparține și lucrarea 
de astronomie cea mai voluminoasă și cea mai științifică din toată 
perioada bizantină: ăoTeovoţui?) roififAog a lui Teodor Meli- 
teniotes, a cărei carte a treia se ocupă de astronomia persană. Izvoa- 
rele celorlalte două sunt Syrianos, Theon, Pappus, Philopon și, mai 
ales, Ptolemeu. Meliteniotes ne atrage atenţia că el nu datorează 
întregul material surselor sale și, într-adevăr, a adăugat câteva puncte 
din fondul său.* Filosofia, spune el, care este darul cel mai prețios 
pe care Dumnezeu La făcut omului, fericita lucrare a minţii, ne 
ridică deasupra lucrurilor vizibile, ne face să comunicăm cu lucru- 
rile din Olimp, si, ceea ce este mai important, ne face capabili să-l 
imităm, pe cât posibil, pe Dumnezeu. Or, pentru filosofie, con- 
cepută astfel, în afară de teologie, astronomia este cel mai bun capi- 
tol.* Obiectul său este doar prevederea mișcărilor corpurilor cerești; 
orice altă previziune cu care se laudă astronomia este zadarnică.’ 


! Louis H. Gray, Zu den byzantinischen Angaben über den altiranischen Kalen- 
der, BZ., 11, 470 şi urm. 

2 Op. cit., traducerea greacă, II, 432 și urm. 

? Franc. Cumont și Franc. Boll, op.cit., t. V, 137. 

* P.G.,149, 988 C- 989 B. 

5 [bid.,993 AB. 

Din slujitoare a teologiei, așa cum era la loan Damaschinul, 
filosofia își reocupă locul înalt, ea devine darul cel mai prețios 
făcut omului și cuprinde atât teologia, cât și celelalte științe. Pe 
de altă parte, astronomia și gândirea matematică se debarasează de 
tarele astrologice și neopitagoreice, regăsesc puritatea pe care au 
cunoscut-o pe vremea grecilor. Cea mai mare parte dintre savan- 
tii bizantini, până în 1453, au consacrat matematicii numeroase 
lucrări. Examinarea detaliată a textelor lor ne-ar ajuta să vedem, 
zice Krumbacher, că munca acestor savanți nu este atât de nesem- 
nificativă pe cât credea Moritz Cantor.’ 

Filosoful Iosif, mort în jurul anului 1330, introduce o nouă 
trăsătură în viaţa intelectuală din Bizanţ. De multă vreme erau 
practicate toate ramurile științei, iar cunoștințele se acumulau. 
Acum se simte nevoia de realizare a unei expuneri sinoptice care 
să cuprindă esențialul din toate domeniile. Aceasta va fi opera lui 
Iosif. Unora le amintește de Socrate, altora de Diogene, dar rop 
sunt unanimi in admirarea vieții sale virtuoase și a înțelepciunii 
sale, elogiindu-l pentru acestea.? Într-un stil clar și concis, dublat 
de lirism, Iosif explică el însuși motivele care l-au îndemnat să 
compună enciclopedia. Alesese viața speculativă, asigurată doar 
de minte. Doar această viață îi permite sufletului, ridicat prin 
aripile sale în înălțimi, să vadă adevăratul bine, binele în sine și 
răul. Doar cel contemplativ se slujește de punți pentru a trece în 
lumea inteligibilă, punți care, prin mijlocirea științelor, purificá 
partea lui intelectuală.* Iosif a remarcat repede că lucrările savan- 
tilor din Constantinopol nu serveau acestui scop; limitându-se 
fiecare la un domeniu al cunoașterii, aceștia îl glorificau într-un 
spirit părtinitor. Ei toți au neglijat „antilogiile faimoase, antite- 
zele și demonstrațiile lui Aristotel".5 Ei învățau științele fără nicio 


1 BZ., 3, 432. 

? M. Treu, BZ:, 2-31, 50-63. 
3 Ibid., 34-38. 

4 Ibid., 34-35. 

5 Ibid., 37. 

legătură între ele. Văzând aceasta, Iosif a vrut să facă o sinteză a 
tuturor ramurilor cunoașterii pentru a face din ele doar una, con- 
tinuă și armonioasă, ca imagine a filosofiei și a științelor.! Enciclo- 
pedia sa conține științele din trivium și din quadrivium, prin care 
mintea ajunge la dobândirea celor patru virtuţi, virtuțile cardi- 
nale, pentru a putea să se îndrepte apoi spre grădina inteligibilă, 
metafizica, iar de aici, să pătrundă adevărata noțiune de Dumne- 
zeu (teologia) si să se ridice la contemplarea sa? Acest program nu 
este altceva decât programul de studii inaugurat de Psellos; ase- 
mănătoare cu cea a lui Psellos este și atitudinea pe care Iosif o 
păstrează față de Platon și față de Aristotel. Partea sa personală 
în redactarea enciclopediei nu este mare. Contribuţia cea mai 
mare o au alții, contemporani sau nu. De la Blemmydes, Iosif a 
luat logica, o parte din fizică și o parte din teologie; o altă parte 
din teologie este luată de la Chiril; pentru fizică, el s-a inspirat din 
Pachymeres și din Alexandru de Afrodisia. Meritul lui Iosif 
constă în aceea că a vrut să arate unitatea interioară a tuturor 
ramurilor științei și să le ordoneze în așa fel încât fiecare să con- 
tribuie cât mai mult la opera lor comună și unică, la înălțarea 
sufletului spre Dumnezeu. 

Contemporan cu losif este călugărul Sofonie care a parafrazat 
mai multe lucrári ale lui Aristotel, cu scopul de a facilita studierea 
acestui filosof. Sofonie se crede un inovator în arta studierii lui 
Aristotel.* Comentatori ca Simplicius, Philopon şi Ammonius, în 
efortul lor de a clarifica gândirea Stagiritului, ne îndepărtează, în 
opinia lui Sofonie, prin scoliile lor, de concepția respectată și 
totală a textului. Pe de altă parte, parafrazatori ca Themistios și 
Psellos, în locul textului lui Aristotel, ne dau o amplificare, o dez- 
voltare a ceea ce ei cred a fi gândirea filosofului. Sofonie a avut 
ideea de a pune într-un text compact, după fiecare pasaj din 


! Ibid. 

2 Ibid., 39-41. 

3 Ibid, 11, 56-57. 

1 Ediţie a Academiei din Berlin, vol. 23, I, p. 1-2. 

Aristotel, amplificările parafrazatorilor sau scoliile comentato- 
rilor pe care le consideră necesare pentru înţelegerea lui. Se trece, 
astfel, de la textul lui Aristotel la amplificările și interpretările 
conținutului său fără nicio întrerupere. La acest procedeu meca- 
nic se reduce, se pare, contribuţia lui Sofonie. Tradiția de a co- 
menta, de a rezuma, de a compila și de a rezuma textele filosofice, 
cele ale lui Aristotel și, în special, ale lui Porfir, a fost continuată 
până la dispariția Bizanțului. Gheorghe Anepony mos, contempo- 
ran al lui Blemmydes, a compus și el un Manual de logică aristote- 
lică.! În secolul al XIV -lea, Heliodor din Prusa a realizat o bună 
parafrază la Etica Nicomabică a lui Aristotel? iar Leon Magen- 
tinos, arhiepiscop de Mytilene, a comentat Organonul și De 
Interpretatione“ ale lui Aristotel şi Isagoga lui Porfir. Pediasimos 
a comentat și el mai multe lucrări ale lui Aristotel, dar comenta- 
riile sale nu sunt, după câte se pare, decât reproduceri ale celor ale 
lui Ammonius. În secolul al XV-lea, avem la fel de mulți comen- 
tatori ai lui Aristotel; printre ei excelează Scholarios. 
Cancelarul Nichifor Chumnos (1261-1327), elev al lui Grigo- 
rie de Cipru, este, graţie operei sale filosofice și operei sale orato- 
rice, unul dintre scriitorii cei mai cunoscuţi din secolul al XIV-lea. 
Prin tratatul său Despre materie, susținând că aceasta nu preexistă 
corpului, și în cel Despre idei, despre care spune că nu există în 
afara corpurilor, ci cu ele, încearcă, se zice, să distrugă teoriile pla- 
toniciene despre materie și despre idei; celălalt tratat al său, Despre 
sufletul senzitiv și vegetativ, se vrea o respingere a lui Plotin. Aceste 
două tratate, dar și altele, încă inedite, ca cel despre corpurile 


! Editat la Augsburg în 1600. 

? Ediţie a Academiei din Berlin, vol. XIX, 2 (1899). 

? J.-L. Heiberg, Byzantinische Analekten, p. 163-174. 

* Editatá la Venetia in 1503. 

5 Ch. Zervos, op.cit., 283, nr. 7. 

5 Fr. Boissonade, Analecta nova, 1844, p. 191-201. 

? Fr. Creuzer, Plotini opera omnia (1835), t. 2, 1413-1447, și în P.G., 140, 
1403-1438. 

prime si simple, si un altul despre natura lumii! au fácut sá se 
spuná despre Chumnos cá este un aristotelic. Ceea ce incearcá, 
într-adevăr, prin tratatul lui Despre materie este să distrugă realis- 
mul, căruia i se opune nominalismul, al cărui partizan înflăcărat 
este. Materia, spune el, nu a fost niciodată fără formă și fără fru- 
museţe, ea nu va fi altfel nici în viitor. Specia, nici ea, nu există 
la modul absolut în sine? Speciile și ideile vor exista atât timp cât 
vor exista indivizii care vor participa la ele. Specia este formată 
din principii, cauze, necesități indisolubile ce domină fiecare ființă 
umană Cum s-ar putea ca pentru om, animal rational și muritor, 
să existe o idee nemuritoare? De la primul om, care este princi- 
piul nostru, am înțeles ideea de om, de specie umană, adică ceea 
ce se aplică tuturor oamenilor. Deci ideile nu preexistă ființelor 
sensibile; ele sunt, din contră, concepute și definite a posteriori; 
deoarece există o naștere perpetuă, există și o specie perpetuá.* 
Există, neîndoielnic, în fondul acestei argumentaţii spiritul aris- 
totelic contra teoriei platonice a ideilor, dar teoria aristotelică a 
materiei este combătută în aceeași măsură. Ca atare, Chumnos 
nu i-l opune pe Aristotel lui Platon. Aspiră să distrugă realismul 
filosofic, atât pe cel al ideilor, cât și pe cel al materiei, pentru a le 
opune, dincolo de nominalism, doctrina creștină, conform căreia 
nu există decât o singură ființă, Dumnezeu. Chumnos păstrează 
o atitudine asemănătoare atunci când realizează respingerea lui 
Plotin, o respingere ce este mai degrabă una a tezelor platonice. 
Sufletele, susține el, nu preexistă, metensomatoza este fără fun- 
dament, animalele nu au rațiune și nici inteligenţă, iar știința nu 
este o amintire. Pe de altă parte, chiar principiul contrariilor din 
Phaidon al lui Platon îi folosește să dovedească faptul există renaș- 
terea aceluiași trup cu același suflet și că veșnicia vieţii - cea pe 


! Cod. Par. Graec., 2105, pp. 13-17, 1-13. 
? Fr. Boissonade, op.cit., p. 196 şi urm. 

3 Ibid., 198-199. 

* Ibid., p.191, 199-200. 

5 Enneade, DL, 4 şi IV, 3. 

care am dus-o pe pământ, bună sau rea - va constitui adevărata 
înviere a celor buni și singura pedeapsă a celor răi în viaţa viitoare. 
El admite, ca Platon, că sufletul este simplu. Nimic nu împiedică, 
spune el, ca sufletul, născut în același timp cu trupul, să fie, odată 
separat de acesta, imuabil și nemuritor.! O singură putere în să- 
män face ca omul să fie în același timp muritor și nemuritor; 
deoarece sufletul este nemuritor, și acțiunile sale fundamentale, 
viața și gândirea, sunt la fel; în consecință, știința, fiind o gândire, 
este de asemenea un act al sufletului; deci, ea nu există în afara 
minții. Cea mai mare parte dintre aceste argumente ne ajută să 
vedem aici că Chumnos se foloseşte, în mare parte, de Aristotel, 
dar inspiraţia sa rămâne tot creștină. Prieten al lui Aristotel, Chum- 
nos nu se teme să recunoască în Platon pe unul dintre cei mai 
mari filosofi din toate timpurile și să-i admire geniul; l-a apărat 
chiar în faţa sofiştilor printr-un pamflet.* Spirit curios, el s-a ocu- 
pat de mai multe probleme de fizică, atunci foarte la modă,’ și 
anunță, ca atâţia alții, prin diversitatea și calitatea cunoștințelor 
sale, umanismul Renașterii italiene. 

Acest umanism este anunțat cu și mai mare putere de Teodor 
Metochites (1270-1332; a se vedea R. J. Loenertz, O.P., Théodore 
Métochite et son frère; Archivum Fratrum praedicatorum, XIII, 
1953, p. 185 si urm.). Profesor al lui Gregoras și unul dintre cei mai 
mari scriitori din literatura bizantiná, Metochites are sentimentul 
foarte viu cá este grec și un sentiment la fel de puternic în privința 
pericolelor ce-i ameninţă patria, sentimente care au făcut din el un 
om politic: „Atunci când“, spune el, „patria este în pericol, doar cel 
indiferent are curajul de a rămâne departe de viața politică“ 


! Editor Creuzer, II, 1418. 

? Ibid., 1423-1424. 

? Fr. Boissonade, Anecdota nova, p. 46. 

* Ibid., Anecdota graeca, III, 365-391. 

5 Ibid., 392-405. 

* Miscellanea, ed. G. Muller - Th. Kiessling, cap. 93. 

7 R. Guilland, Les poésies inédites de Tb. Métocbite, B., III, 298. 

Metochites a înțeles în profunzime valoarea civilizaţiei țării sale 
şi valoarea renașterii sale actuale, dar, în același timp, luciditatea 
sa îl face să vadă inamicul agresor care va distruge totul. De aceea, 
i se întâmplă să blesteme ziua în care s-a căsătorit si Ziua în care 
a devenit tată.! Întâlnim acest ton tragic la toți marii umaniști 
din ultimele două secole. 

Distins om de stat - mare logofăt sub Andronic II -, el a fost 
şi un om de știință cu o vastă cultură. „De dimineața până seara“, 
scrie Gregoras, „se dedica total și cu mare grijă problemelor de 
Stat, ca și cum ştiinţa nu ar conta pentru el; dar.seara târziu, după 
ce a părăsit palatul, el se afunda în știință, la fel ca un erudit, abso- 
lut străin de orice altă preocupare“. Cititor înfocat al clasicilor, 
spirit enciclopedic, cu un interes profund pentru mai multe ști- 
inte, mereu gata să avanseze în studiu, - la mai mult de 40 de ani 
a fost iniţiat în astronomie de Manuel Bryennios - a fost un mare 
savant, ale cărui opere uimesc prin erudiţia profundă și prin jus- 
terea judecăților. Să adăugăm la acestea voinţa de a face o operă 
practică, operă utilă, activitatea sa artistică; rolul său de protector 
al artelor și vom avea aproape toate trăsăturile care fac din el un 
umanist desăvârșit în Bizanțul secolului al XIV-lea.* Planul de 
studii pe care le-a urmat: ca și atitudinea pe care o păstrează faţă 
de Aristotel și faţă de Platon, arată că urmează tradiţia lui Psellos. 
Tot după exemplul acestuia, explică gi el operele lui Aristotel cu 
ajutorul comentatorilor săi neoplatonici. Numeroasele lui comen- 
tarii, aflate atunci la mare cinste, sunt publicate doar în latină. 
Opera sa, în general foarte variată și foarte prețioasă, este, în cea 
mai mare parte, inedită. Cea mai cunoscută dintre lucrările lui 


! C. Sathas, op. cit., I, XXIV și urm. 

? Histoire, I, 272 şi urm, traducerea este preluată din A. Vasiliev, op. cit, 
II, 409. 

3 Ch. Diehl, Études byzantines, 401. 

+ A se vedea elogiile aduse de contemporanii lui în: Gregoras, I, 467-477 si 
480 si R. Guilland, Lz correspondance de N. Gregoras, p. 369. 

5 C. Sathas, op.cit., LXXXVII. 

editate şi cea mai importantă este cea care poartă titlul Comen- 
tarii și judecăți morale desemnată sub numele de Miscelanee (Mis- 
cellanea), un fel de enciclopedie în care filosofia ocupă locul cel 
mai important. Metochites citează aici mai mult de 70 de scrii- 
tori; Synesios, pe care îl consideră iubitorul tuturor felurilor de 
înțelepciune! pare a-i fi un izvor preferat.? În prefata Miscela- 
neelor, spune cá studiile l-au făcut să vadă „că marii oameni din 
trecut au zis totul la perfecțiune, astfel încât nu ne-au mai lăsat să 
spunem nimic“. Ascultăm aici vocea tradiţionalismului bizantin. 
Ca atare, suntem condamnaţi să rămânem muţi? „Pentru a scăpa 
de acest mutism“, spune în esență Metochites, „am scris aceste 
comentarii, cugetări pe care le-am așternut pentru mine însumi, 
aga cum ele mi-au venit de-a lungul vieţii“.? Or, aceste cugetări nu 
sunt lipsite deloc de originalitate; deci, sub munca de redactare a 
acestei opere, Metochites ascunde efortul de a se elibera de tra- 
diția pe care o admiră. 

Spiritul lui de independență este mult mai evident în atitu- 
dinea sa față de Platon și față de Aristotel. Cine nu îi admiră pe 
acești filosofi ca fiind mari, spune el, nu îmi pare a fi un om inte- 
ligent; totuși, nu voi accepta ceea ce acești doi filosofi au spus ca 
fiind cuvinte ale Pythiei.* Îi recomandă lui Gregoras să-l citească 
pe Aristotel, pe acest om care este mai valoros decât mulți alții.’ 
El consideră că Aristotel este incomparabil în Fizică și în Logică, 
artizan perfect pentru a ne dezvălui natura, dar crede că ar fi 
făcut mai bine dacă nu și-ar fi scris Metafizica ce este de mică 
valoare. O mare deceptie îl așteaptă pe cititorul care a recurs la 
această operă după lecturarea celorlalte lucrări ale lui Aristotel 


! Miscelanées, p. 130. 

? Ibid., p. 126, 130 si urm., 142 si urm., 743. 

P Ibid., 15-17. 

* C. Sathas, op. cit., I, LXV. 

5 R. Guilland, III, 269. 

5 C. Sathas, op. cit,I, LXIV, cf. Miscelanées, p. 42, 81, 85 și urm.; a se vedea 
$i cap. 2, 4, 10, 11, 25, 54. 

care i-au dat speranța că va găsi aici culmea înțelepciunii.! Aris- 
totel nu dă aici nicio soluție clară și precisă la problemele meta- 
fizice. În locul lui Aristotel, care este deseori obscur, în mod 
intenționat, Metochites îl preferă pe „admirabilul“ Platon.? Ceea 
ce îl atrage mai mult la el este a sa filosofie a matematicii. De la 
Pitagora și de la Platon, el a trecut la studierea tuturor marilor 
matematicieni ai Antichității; i-a citit pe Teodor, Euclid, Nico- 
mah, Apoloniu din Perga și mai ales Ptolemeu, pe care îl numește 
regulă a întregii științe matematice.* Numeroase sunt capitolele 
din Miscelanee consacrate științelor matematice și fizice.5 Scopul 
acestor științe, spune Metochites, este căutarea absolut exactă și 
inteligentă a realității. Dar matematica este superioară fizicii, 
deoarece ea se ocupă de fapte mai precise și, în plus, nelimitate în 
număr. Mai mult, obiectul lor este o materie care nu este supusă 
alterării și schimbării. Fiecare număr este conceput în același mod 
de mintea tuturor oamenilor, deși este desemnat printr-un cuvânt 
diferit.” Numărul este natura primordială a tuturor ființelor, fun- 
damentul oricărui lucru încorporat în materie, ca și a științei mate- 
matice înseși.? Matematicile sunt produsul ultimei abstracțiuni a 
materiei prin intermediul minții? Obiectul fizicii, din contră, nu 
rămâne niciodată identic sieși, are ca rezultat explicații care, deși 
contradictorii și echivoce, pot părea adevărate.! 


! Miscelanées, p. 155-158. 

? Ibid., p. 44, 46, 62. A se vedea anterior aceleași reproșuri pe care Psellos i 
le aduce lui Aristotel. 

> Ibid., cap. 4, 6, 7, 8, 12, 13, 24. 

* Ibid., p. 102; C. Sathas, op. cit., I, LXXXVII; CIV si urm. 

5 Ibid., cap. 12, 13, 22, 23, 43, 70. 

€ B., III, 288, C. Sathas, op. cit., I, CXI. 

? Miscelanées, p. 160. 

8 Ibid., p. 100. 

? Miscelanées, p. 161. 

1 Thid., p. 163-164. 

Utilitatea practică a matematicilor, și mai ales a geometriei, 
nu este mai puţin importantă decât valoarea lor teoretică. Geo- 
metriei și aritmeticii, mecanica îi datorează progresul.! Lucrarea 
fiecărei părți a unei mașinării este rezultatul demonstrațiilor 
geometrice cărora li se datorează siguranța funcţionării sale. 
Aceste demonstraţii sunt modele ale contemplării imateriale care, 
departe de orice senzaţie, ajunge prin ea însăși la rezultate supe- 
rioare si mai sigure pentru viaţa de toate zilele decât cele pe care 
ni le dă senzaţia.? Nu este nimic rău, adaugă Metochites, în aceste 
aplicaţii practice; valoarea teoretică a matematicii nu este afectată; 
ar fi chiar bine să căutăm în toate ramurile matematicii mijloace 
de folosit pentru viața umană. Este pentru prima dată când aflăm 
în Bizanţ un limbaj atât de favorabil și o concepție atât de clară 
despre lucrarea și despre importanța mecanicii. 

Astronomia l-a atras în mod deosebit pe Teodor Metochites. 
Înălțând spiritul, detașându-l de tristul spectacol al deșartei agitari 
umane, astronomia, spune Metochites; purifică spiritul omului. 
A ajuns la astronomie prin studiul armoniei, știință care i-a per- 
mis să înțeleagă mai bine geniala putere a lui Dumnezeu și minu- 
nile lumii cerești. Fiind fundamentul muzicii, tot de la ea pleacă 
și studiul mișcărilor armonioase ale astrelor.* Metochites a avut 
mult de lucru pentru a epura astronomia de monstruozităţile 
orientale și pentru a o înţelege în puritatea sa matematică; a avut 
mult de luptat și contra prejudecăţilor de neclintit care existau 
față de astronomie. A compus în acest scop două respingeri, am- 
bele inedite? Are faima de a fi readus astronomia la loc de cinste 
şi de a fi fost marele său popularizator. În prefața la scrierea sa 
Introducere în știința astronomică, publicată de C. Sathas,* în 


1 Ibid., cap. 70. 

2 Ibid., p. 458. 

3 [bid., p. 265. 

* B., II, p. 290-292; C. Sathas, op. cit., I, CV şi urm. 
5 Cod. Vind. Philos. gr., 95, ff. 315-328. 

$ Op. cit., p. LXXXV-CXI. 

pagini foarte lucide, care amintesc deseori de Philopon, ne spune 
care era situaţia în care a găsit studiile de astronomie, ce crede el 
despre astronomie, care au fost studiile sale de astronomie și care 
este scopul urmat de lucrarea sa. El are o conștiință clară despre 
rolul lui, pe care-l prezintă în termeni care amintesc de cei ai lui 
Psellos în privinţa filosofiei. „Am însuflețit“, spune el, „din nou, 
am făcut să se dezvolte în mod deosebit astronomia, care se stin- 
sese de mult timp...; din câțiva tăciuni de sub cenușă s-a ridicat o 
flacără puternică.“ Mai presus de toate lucrările ce-i aparţin, el 
consideră două cărţi ale sale despre astronomie Introducerea în 
știința astronomiei şi Introducerea în sintaxa lui Ptolemeu, ambele 
inedite - şi pe cele despre Fizica lui Aristotel.? Predilecţia sa pen- 
tru astronomie, Metochites o transmite lui Gregoras, contribuind, 
astfel, la formarea unei bune tradiţii pentru studierea astronomiei 
grecești, epurată de astrologie. El recomanda deseori să se ţină 
cont de știința grecilor si să se lase deoparte teoriile indienilor și 
ale altor popoare. Pe de altă parte, predicțiile de eclipse de soare 
şi de lună pe care le-a făcut au asigurat în faga publicului un pres- 
tigiu al ştiinţei astronomiei ca știință exactă. Toma Magistros avea 
dreptate când scria despre el că știa „ceea ce rămânea nevăzut celor- 
lalţi oameni“ și că, „asemenea unui profet, scruta viitorul cu atâta 
siguranță ca și cum ar fi fost vorba de prezent“.* 

Desi pasionat de astronomie, Teodor Metochites are grijă să ne 
avertizeze că nu există nicio legătură între ea și credință. Cunoaș- 
terea și contemplarea naturii de către orice ființă umană, de care 
se ocupă filosofia, nu dăunează credinţei; nu rezultă niciun folos 
pentru credința pură, pentru că și astronomia nu este decât o 
cunoaștere metodică a ființelor create.* Această gândire clară și 


1B., III, p. 270. 

2 Ibid., p. 296. 

3 C. Sathas, op. cit., I, LXXXIX. 

* P.G., 145, 405. 

5 C. Sathas, op. cit., I, LX XIV și urm. 

decisă trasează o linie de demarcaţie între știință și credință și 
arată că nu există nicio opoziţie între ele. 

Judecăţile de valoare ale lui Metochites despre Filon, Synesios 
și sceptici arată și ele rara lui perspicacitate. Se spunea: Filon 
platonizează, sau Platon filonizează. Aici sunt cuvinte, spunea 
Metochites, pline de îndrăzneală, pline de aroganță. Deși Filon îi 
este apropiat, el nu poate fi comparat cu Platon; este savant și 
platonizează, dar nu este Platon.! În Synesios a văzut un bun con- 
ciliator între Platon și Aristotel? și a fost primul care a înțeles 
strânsa lui intimitate cu scrierile lui Dion.” Cât despre sceptici, el 
crede că filosofia lor nu este de respins în totalitate. Aceasta nu 
este o lucrare de pură eristică. Orice lucrare a înţelepciunii umane, 
fie că privește ființele naturii, fie că se raportează la un exercițiu 
metodic al raţiunii, poate fi respinsă printr-un argument con- 
trariu, fondat și el pe experiența umană. De altminteri, nu sunt 
oare Platon și Socrate cei care, prin examinare dialectică, le-au 
oferit scepticilor fundamentele filosofiei lor?+ 

Operele propriu-zis filosofice ale lui Metochites, ca Etica sau 
Tratatul despre educație; fiind inedite, ne vom opri doar la câteva 
dintre abordările filosofice din Miscelanee. Este imposibil, spune 
Metochites, să facem ceva important în domeniul înțelepciunii fără 
studiul aprofundat al experienței dobândite a istoriei. Pentru ori- 
cine aspiră la înţelepciune, timpul este un mare pedagog. Istoria 
dezvoltă mult înțelegerea și ridică ochii rațiunii spre înțelegerea 
și percepţia ființelor, spre cunoașterea evenimentelor vie $ 

Trage concluzia, după această examinare, că este mai bine pen- 
tru om să se nască, deoarece ființa și esenţa sunt mai bune decât 


! Miscelanées, p. 117. 

? Ibid., p. 139 si urm. 

3]. R. Asmus în: BZ., 9, 89-90. 

* Miscelanées, 370-377. 

5 Cod. Vindob. Philol. gr., 99, ff 199 r-233 v. 
5 Miscelanées, p. 735 (734-750); 743. 

? Miscelanées, p. 339-356. 

contrariile lor; nu este oare existența bunul in general pentru 
orice ființă?! Dar care este modul bun de a trái pentru un bun 
creştin? Este viața în comunitate sau viața în singurătate? Meto- 
chites îndrăznește să condamne viața contemplativă, ca minciună 
și înșelătorie.? Dacă nu le-ar fi posibil oamenilor să fie creștini 
trăind în comun, atunci viaţa creștină ar duce la distrugerea uma- 
nității.? Care este cel mai bun regim politic al acestei vieți în 
comun? După o analiză atentă, realizată sub influența evidentă 
a lui Platon si a lui Aristotel, Metochites conchide că monarhia 
este cel mai bun regim politic. Deși se pare că democraţia este 
regimul propriu omului, egalitarismul, care îi este inerent, nu per- 
mite ca oamenii să fie conduși și guvernaţi de cei mai buni dintre 
ei.5 Aceeași dificultate de netrecut în privința aristocrației, deoa- 
rece nu este posibil ca mai mulți să fie mai buni, în același mod 
şi în același grad.* Ca atare, monarhia este cel mai bun regim, 
deoarece ea este guvernarea de către un singur om, care, dintr-o 
grijă părintească, veghează, prin legile sale, la binele tuturor și al 
fiecăruia, în mod deosebit.” 

Nu mai puțin interesante sunt opiniile sale despre adevărul 
uman. Metochites are o conștiință profundă despre dificultatea 
omului de a fi impartial in judecăţile sale;* el procedează la o 
analiză a conţinutului subiectiv al judecăților noastre și trage con- 
cluzia că nu există la oameni aproape nicio judecată eronată și 
im parțială. Dacă omul însuși reuşeşte să înțeleagă o gândire obiec- 
tivă, nu Îi este posibil să o enunte așa cum a perceput-o inteligența 
sa. Această cugetare a lui Platon, adaugă el, este foarte adevărată: 


1 Ibid., 349. 

2 Ibid., 490 (484-491). 

3 Ibid., p. 498, (497-504). 
* Ibid., cap. 96, 97, 98. 

5 Ibid., 605 şi urm. 

* Ibid., p. 624. 

7 Ibid., p. 625. 

* Ibid., p. 311-319. 

este dificil să-l concepem pe Dumnezeu, dar este imposibil să le 
spunem și să le transmitem celorlalți ceea ce mintea a înțeles în 
acest sens.! 

Metochites are o opinie proprie și despre lumea materială. 
După examinare, el ajunge la concluzia că toate ființele materiale 
respectă una și aceeași lege. După ce au atins perfecțiunea proprie 
naturii lor, ele merg în sens contrar direcției urmate până atunci, 
se întorc și se îndreaptă spre neființă și spre inexistent. 

Nici consideraţiile estetice nu lipsesc din Miscellanee. Meto- 
chites spune cât de agreabilă și de plăcută este contemplarea mării, 
a cerului, a corpurilor celeste.? 

Elevul său, Nichifor Gregoras (1295-1359/1360), fără a fi un 
spirit la fel de larg precum maestrul său, este un savant la fel de 
mare. A exercitat o mare influență asupra numeroșilor săi elevi 
bizantini și occidentali” prin faptul că a predat la școala pe care a 
fondat-o la Mănăstirea Chora din Constantinopol. Diversitatea si 
întinderea cunoștințelor sale, spiritul și talentul lui de dialectician, 
forța caracterului său, dragostea sa pentru știință și pentru literatura 
greacă, au făcut din Gregoras un strălucit reprezentant al Renașterii 
bizantine. Activitatea lui de scriitor privește teologia, filosofia, 
astronomia, istoria, retorica, gramatica. Gregoras este un uimitor 
spirit interesat de toate, spiritul lui trece cu uşurinţă de la gravele 
probleme de astronomie la tulburătoarele chestiuni ale luminii 
taborice. Cea mai mare parte a lucrărilor sale este încă inedită; doar 
paisprezece lucrări sunt publicate, în timp ce aproximativ treizeci 
nu sunt. Ştim că Metochites a fost cel care La inițiat pe Gregoras 
în astronomie, La învățat filosofia și l-a îndemnat să-l citească pe 
Aristotel. Nu este dificil, în realitate, citindu-l pe Gregoras să sim- 
Dm prezența maestrului său cam peste tot; dar numai editarea 
tuturor textelor ne va permite să vedem cât de mult îl imită Gre- 
goras pe maestrul lui și dacă putem vorbi de o originalitate a sa. 


! Ibid, p. 70. 
? Ibid., cap. 42, 43, 44. 
3 Fuchs, op. cit, 62-65; 68 si urm. 

Contemporanii lui l-au supranumit filosof, dar nu a fost filo- 
sof decât ocazional. Nu a compus, propriu-zis, opere filosofice; 
totuși, ideile filosofice diseminate în opera lui ne permit să vedem 
evoluția gândirii din vremea sa și locul pe care el însuși îl ocupă 
în acest context. Astfel, în lupta contra platonicienilor și aristote- 
licilor, Gregoras, ca elev al lui Metochites, este de partea lui 
Platon. El vrea să imite chiar și maniera lui Platon din dialogurile 
pe care le-a compus, dar ne duce mai degrabă cu gândul la Lucian, 
mai ales în cazul lucrării sale Florentios. Cum ceea ce îl uimește cel 
mai mult în natură este finalitatea care o dirijează, Gregoras acceptă 
teoria platoniciană a sufletului lurnii.! Lumea celestă și lumea teres- 
tră sunt legate una de cealaltă, neformând decât un singur tot, 
dirijat de voință, de Dumnezeu, și nu de fatalismul stoicilor, care 
pune în pericol libertatea umană. Această teză va fi reluată în seco- 
lul următor de Plethon și va da ocazia unor lungi discuţii între cei 
care erau de partea fatalismului și cei care erau contra acestuia. 

Ca și maestrul său, Gregoras îi rezervă lui Aristotel o critică 
deseori severă și aproape în toate chestiunile. Soluţiile lui la aceste 
chestiuni sunt mai ales o respingere a anumitor teorii ale lui Aris- 
totel.? Și Florentios, cel mai bun dintre dialogurile sale, este mai 
puțin o critică a lui Varlaam și mai mult o critică a lui Aristotel. 
Pe bună dreptate, prin intermediul lui Aristotel, sunt criticați 
scolasticii latini și, chiar mai mult, natura științei umane înseși. 
Nu este nimic surprinzător, conchide Gregoras, în contradicţiile 
lui Aristotel, deoarece știința umană este incapabilă să se ridice 
prin propriile sale mijloace până la realitate. Silogismul de care se 
servește Aristotel și care este atât de mult preferat de latini, este 
un mod, un raționament pentru inteligențele mediocre, incapa- 
bile să se înalțe la adevărata știință. Fără să-și dea seama, Gregoras 
este de acord cu rivalul său, Palama, într-un punct capital. Face 
front comun cu el contra aristotelismului scolasticii, care, uitând 


! Hist. IV, 8, p. 108-109. 
? Cod. Neapolit. Gr. Miscellan, XXIV, I. 
? Hist., IV, 8, p. 512-520. R. Guilland, Essai sur N. Gregoras, p. 167. 

că silogismele sunt un mod fragil de a gândi, reduce totul la o 
serie de raționamente. Începând cu Gregoras nu îi va mai fi opus 
lui Platon acel Aristotel al scolasticii ortodoxe, ci, mai degrabă, 
acel Aristotel al scolasticii latine. Sub această nouă formă, dato- 
rată în mare parte lui Gregoras, disputa dintre aristotelicieni și 
platonicieni a fost de o mai mare importanță pentru renașterea 
filosofică din Occidentul latin, în primul rând pentru că a avut 
drept rezultat înlocuirea aristotelismului din scolastica latină cu 
platonismul tradiției neoplatonice, așa cum a fost cultivat în 
Bizanţ începând cu Psellos. 

Consideraţiile lui Gregoras despre cunoaștere ajung si ele la 
constatarea că înțelepciunea și știința umane sunt incapabile să 
ofere chiar și cea mai firavă idee despre realitate. Având preferința 
pentru metoda z priori, prin care, de la Unul, se coboară spre rami- 
ficațiile sale,! Gregoras acordă și un loc important experienței în 
cercetarea științifică.? Dar rațiunea prin intermediul căreia vom 
controla datele experienţei nu este infailibilă. De aceea, Gregoras 
trage concluzia că „orice opinie umană nu este decât un simbol 
al necunoașterii“.? Dar nu pentru a ajunge la scepticism, desigur, 
critică el înțelepciunea și știința omului. El vedea pericolul pe 
care scepticismul îl reprezenta pentru religie și a fost împotriva 
acestuia.* Dacă, la rândul lui, ne face sceptici în privinţa științei 
umane, aceasta este pentru a ne ridica la metoda exactă, cea pe 
care o oferă religia, care permite să înțelegem realitatea lucrurilor. 
Lăsând la o parte materia lumii și natura umană, vom vedea atunci 
că tot ceea ce depășește măsura omului nu este doar o vorbă 
goală.’ Totuși, știința umană este un prețios stadiu de pregătire 
pentru ca omul să atingă desăvârșirea. De aceea, Gregoras critică 


! Florentios (ed. Jahn), p. 512. 

2 A se vedea pasajul din prefața tratatului său despre astrolab, citat de R. 
Guilland, Essai sur N. Gregoras, p. 204. 

? Florentios, p. 531 si urm. 

+ Hist., XIX, 1, p. 930. 

5 P.G., 149, 504 AB. 

sofistica! la fel de dur ca și scepticismul. Sofiștii sunt niște lău- 
dăroși, oameni care se informează în grabă, îi batjocoresc pe ade- 
vărații maeștri și fac știință în scop utilitar. Pe ei vrea să îi învingă 
în dialogurile sale. Astfel, în Florentios, tipul sofistului, cel ce se 
cultivă superficial, fiind aproape un impostor, vrea el să îl arate 
în persoana lui Varlaam. Și, lucru remarcabil, începe prin a exa- 
mina înțelepciunea lui Varlaam în astronomie și îi cere, de la în- 
ceput, să şteargă din lista științelor, pe baza cărora acesta răspunde 
la toate, astronomia și tot ceea ce este în legătură cu ea.? Mândru 
de știința sa matematică, bizantinul vrea să dezvăluie ignoranța 
lui Varlaam și a lumii latine și inferioritatea lor științifică.” Astfel, 
sunt schițate în mod evident intențiile lui Gregoras din dezba- 
terea publică pe care a avut-o in 1330-1331 în fața împăratului și 
curții cu Varlaam. Vrea să arate cât de limitată este înțelepciunea 
occidentalilor, reducându-se la fizica și la logica lui Aristotel, cát 
valorează această știință a lor și cât de ignoranţi sunt ei în știin- 
tele matematice, mai ales în astronomie, atât de mult respectată 
atunci în Bizanţ. 

Dacă Gregoras a fost filosof doar ocazional, nu este la fel și în 
calitate de savant. Opera sa științifică, în mare parte inedită, este 
mult mai întinsă și mai importantă decât opera lui teologică. 
Locul important din istoria mișcării științifice, Gregoras il dato- 
rează studiului aprofundat pe care l-a realizat asupra operei lui 
Ptolemeu. A studiat cu mare folos lucrarea lui Ptolemeu Harmo- 
nica, a comentat-o și a făcut demersul de a redacta cele trei capi- 
tole ce lipseau pentru a completa opera marelui matematician.* 
Prin mica sa lucrare intitulată Sistemul lumii, el ne oferă o clară 
transpunere geometrică a raporturilor aritmetice care erau folo- 
site de antici ca să exprime intervalele muzicale. A studiat și eclipsele, 


! Sofiștii sunt criticați prin refutaţie (Antilogia) si prin procedeul celui care 
expune argumente ce tin de înțelepciunea filosofică. 

2 P.G., 149, 646. 

? Ibid., 648 B. 

* Cod. Vatic. gr., 185, 69 r-201 r. 

solare și lunare, dintre care a prevestit mai multe,! care s-au pro- 
dus la data anunțată, a compus un tratat despre astrolab, care a 
fost mult citit, și s-a dedicat studiului reformării datei Paştilor. 
Această ultimă cercetare îi asigură și azi un nume în istoria astro- 
nomiei. Primind din partea lui Andronic II misiunea de a exa- 
mina această chestiune, Gregoras și-a prezentat în 1324, în faga 
unei adunări de savanți de la curte, organizată pe fundamentele 
unei adevărate academii, „metoda de fixare a datei Paştilor“? 
Această metodă a fost aprobată de toți, dar din motive politice și 
religioase împăratul nu a implementat cercetările sale, care au 
fost reluate de elevul lui, Isaac Argyros. Mult mai târziu, în 1578, 
papa Grigorie XIII a acceptat concluziile lui Gregoras și le-a pus 
în practică. Gregoras este, în plus, un istoric merituos care are o 
concepție deosebită despre istorie. Istoria, spune el, este o lucrare 
aproape la fel de mare ca si marile creații ale lui Dumnezeu, o voce 
care traversează eternitatea și prezintă faptele trecutului celor 
care vin după ei. Ea face chiar ca gloria cerului și a pământului să 
fie mai mare și mai strălucitoare. Cum ar putea oamenii, fără 
istorie, să știe că universul urmează, de la început, aceeași evoluție 
şi aceeași ordine armonioasă? În plus, și într-un alt fel, istoria îi 
face pe oameni profeti, permițându-le să deducă adevărul din ceea 
ce s-a întâmplat deja.’ Aceste considerații îl fac să vadă istoria ca 
niște anale de fapte și atitudini ale spiritului uman, care rapor- 
teazá tot ceea ce există la slava lui Dumnezeu și a omului, făcut 
după chipul său. Ca atare, în istoria sa există numeroase digre- 
siuni cu privire la astronomie sau la descoperirile spiritului uman. 
S-ar putea spune că gândirea istorică a lui Gregoras se îndreaptă 
spre istoria civilizației. 

Deși savant și dușman al sofisticii, Gregoras nu a fost lipsit 
nici el de răul retoricii. În opera sa oratorică, i se întâmplă chiar 
și lui să neglijeze fondul în favoarea formei, ceea ce ne permite să 


1 Hist. IX, 11, 452-453, R. Guilland, op. cit., p. 275 şi urm. 
2 Hist, VIII, 13. 
3 P.G., 148, 120A-121B. 

ne facem o ideea despre daunele retoricii asupra vieții intelectuale 
din această epocă. 

Dacă Gregoras a fost filosof doar ocazional, și teolog a fost 
tot ocazional. Toată opera sa teologică are legătură cu cearta isi- 
hastă care l-a îndepărtat de la studiile sale filosofice şi a făcut din 
el - după Achindin (1347) - şeful partidului antipalamit. Ca subtil 
teolog și fin dialectician, el a văzut pericolul politeismului care 
pândea fondul doctrinei lui Palama în privința distincției dintre 
ființă și lucrarea lui Dumnezeu. De aceea, îi reproșează lui Palama 
că reînnoiește prin toate aceste entități distincte (manifestările 
lucrării divine) teoriile platonice, acelea care consideră ideile ca 
forme intermediare între Dumnezeu și lumea creată. În opinia 
lui Gregoras, Palama depășește chiar teoriile lui Platon, căci vede 
în aceste entități distincte realități necreate.! Gregoras îi opune lui 
Palama ceea ce el crede a fi doctrina tradițională ortodoxă, adică 
absoluta simplitate a lui Dumnezeu, identitatea în Dumnezeu a 
ființei şi a existenţei.? Activitatea lui teologică dovedește că toată 
cultura sa clasică nu a împiedicat cu nimic emoțiile sufletului său 
în privința lumii de dincolo. „Am rămas de neclintit“, scrie el cu 
mândrie, „pentru a-mi salva ideile și sufletul“, și a rămas astfel pe 
tot parcursul disputei dure pe care a purtat-o. Tenacitatea lui, ca 
și calitatea argumentelor pe care le adresa palamiţilor, au provo- 
cat mânia acestora din urmă care i-au necinstit trupul fără viață, 
l-au insultat și l-au purtat pe străzile capitalei. 


III. ISIHASMUL. DISPUTA ISIHASTĂ 


Pe măsură ce Asia mică era ocupată de turci, Muntele Athos 
devenea centrul cel mai important al vieții monastice în Bizanţ, 


1 P.G., 148, 1392; 1184 B. 

2 Ibid., 149, 233-442, cele 6 discursuri dogmatice ale lui Gregoras; a se vedea 
şi 148, 1140-1285 A. 

? Hist., I, XV, c. VII. 

refugiul a cărui liniște era căutată de sufletele care preferau să 
trăiască departe de lume și în unire cu Dumnezeu tot restul vieții 
lor. Iată în câteva cuvinte curn Teolept al Filadelfiei (sec. al XIII-lea) 
laudă și recomandă reculegerea: „Când“, spune el, „albinele zăresc 
un roi de viespi, ele stau în stup pentru a scăpa de inamicii lor. 
Faceţi ca ele. Stop in stupul mănăstirii voastre, pătrundeți în for- 
tăreața cea mai intimă a sufletului, unde domnesc pacea, bucuria 
$i linigtea."! 

Sub împăratul Andronic II (1282-1328), călugărul Grigorie 
Sinaitul vine și se instalează aici; aduce cu el și isihia și devine 
veritabilul inițiator al isihasmului propriu-zis. Pe monahii îndrep- 
taţi exclusiv spre practică? Grigorie, înflăcărat de zel divin, a vrut 
să-i învețe calea înțelegerii, precizia isihiei și contemplarea. Doc- 
trina lui nu face decât să rezume spiritualitatea monastică tradi- 
tionalá a lui Ioan Scărarul și a lui Stithatul; teoria luminii necreate 
îi este necunoscută; doar după exemplul lui Stithatul a început să 
traseze în mod detaliat metoda de rugăciune isihastă. Monahul 
trebuie să caute în inimă locul în care sunt concentrate toate 
puterile sufletului, privind buricul, cu bărbia în piept, și respirând 
cât mai lent posibil.? Este ceea ce Grigorie numește metoda știin- 
tificá a invocării neîntrerupte a lui lisus.* Prin acest mod de rugă- 
ciune se obține, printr-o iubire extatică, unirea imediată, nu 
progresivă, cu Dumnezeu; ea are loc când Duhul atrage spre sine 
însuși mintea adânc cufundată în inimă, o încătușează, interzicân- 
du-i mișcarea sa obișnuită spre obiectele exterioare, iar din Babi- 
lon o aduce în Sion. Doar lucrarea inimii ne duce la adevărul pur; 
aceasta este o lucrare pură și simplă, fără nicio formă, nici ima- 
gine, deosebită de orice vedere a sfinților sau a luminii, este darul 
harului; conştientizarea harului, iată ceea ce este, în consecință, 


! P.G., 143, 388 CD. Traducerea este luată de la Muntele Athos, de Jacques 
Lacarriére, Paris, 1954. 

2 P.G., 150, 1237 AB. 

3 Ibid., 150, 1313 C- 1316 C. 

+ Ibid., 1308 A. 

cunoaşterea adevărului.! Gândirea lui Grigorie pare că preia din 
marile idei mistice ale lui Simeon Noul Teolog. Persistând în acest 
gen de contemplare, monahii spuneau că li se întâmpla să zărească 
o mare lumină, care îi umplea de o mare bucurie inefabilă. Or, 
adaugă el, acest lucru are legătură cu dogma, lumina nefiind alt- 
ceva decât slava și lumina necreată a lui Dumnezeu, distinctă de 
ființa sa și consubstanţială cu lumina care a orbit, pe Muntele 
Tabor, ochii Apostolilor, în momentul Schimbării la Faţă a lui 
Hristos. Vederea acestei lumini constituie fericirea supremă a celor 
aleși. În realitate, monahii aspiră la dobândirea harului Duhului 
Sfânt, care le-a fost dat prin botez și care a fost atrofiat prin patimi. 
Isihia, treapta superioară a vieții monastice, rezervată doar ceno- 
biților cei mai avansați în virtute și în desăvârșire, devine acum 
o metodă pentru obținerea iluminării. Înţeleasă astfel, ea repre- 
zintă sentimentul religios în extremul său individualism. 

După cum vedem, în această mișcare de iubire mistică a lui 
Dumnezeu si de unire cu el, antirațională de la bun început, rolul 
inimii este accentuat din ce în ce mai mult. Cel mai mare interes 
al isihiei este rolul exceptional pe care i-l conferă inimii și simyirii. 
Ea opune neîncetat inima și inteligența rațiunii. Mintea, stăpânită 
de inimă, asigură cunoașterea principiilor, iar buna îndeplinire a 
preceptelor mántuitoare duce la unirea cu Dumnezeu. Nu este 
oare aici o primă schițare a limbajului lui Pascal? În această miş- 
care, se cristalizează din ce În ce mai mult o metodă de rugăciune, 
care poate fi o falsă mistică, o materializare a credinței, deoarece 
ea devine mecanică. Monahul Nichifor, considerat pe nedrept 
maestrul spiritual al lui Grigore Palama, exemplifică acest pericol, 
promițându-le monahilor să le facă cunoscută o tehnică — prin 
aceasta el înțelege metoda de rugăciune științifică — pentru dobân- 
direa vieţii veșnice sau, mai degrabă, o metodă care duce, fără obo- 
seală și efort, la statura nepătimirii.? Se riscă astfel ca rugăciunea, 


! Ibid., 1240 A, 1256 B, 1308, 1309 E, 1313 AB. 
? P.G., 147, 945-965. 
? Ibid., 946 A. 

contemplarea spirituală, să fie golită de orice spiritualitate și să fie 
transformată într-un procedeu doar mecanic sau fizic. 

În 1340, monahul grec, Varlaam de Calabria (1290-1348), venit 
din Occident, din Seminara, provoca la Tesalonic disputa isihastă. 
Venise în Bizanț cu puțin înainte de 1328 pentru a-l studia pe Aris- 
totel în original.! Personaj curios și interesant, ca matematician, 
el a comentat a doua carte a lui Euclid și a compus o Logica mate- 
maticd în șase cărți; a cunoscut și formulele lui Heron pentru 
aproximările succesive ale rădăcinilor pătrate, dovedind că ele 
puteau fi continuate la infinit. Ca istoric al filosofiei, a fost pri- 
mul care a compus un tratat despre morala stoicilor, care este o 
expunere clară și un rezumat a ceea ce este mai important în 
această morală, văzută în spirit obiectiv. Îl urmează în expunerea 
sa mai degrabă pe Seneca; Iosif Bryennios, după el, îl va urma în- 
tr-un mod aproape exclusiv pe Marc Aureliu. Cunoscând foarte 
bine două limbi, greaca și latina, Varlaam a fost unul dintre pri- 
mii care a răspândit cunoaşterea limbii grecești în Italia; cu el, 
Petrarca și, probabil, Boccaccio, au început să învețe limba greacă. 
Dar Varlaam este mai cunoscut ca teolog si inițiator al disputei 
isihaste. După ce a fost învins în controversa pe care a avut-o la 
Constantinopol cu Gregoras, s-a refugiat la Tesalonic, de unde a 
plecat la Athos. Aici a cunoscut, printr-un monah neînvățat, doc- 
trina isihiei, pe care a denaturat-o, batjocorind opiniile isihagtilor 
despre procedeul lor mecanic de ajungere la liniștea interioară și 
de dobândire a vederii luminii divine. Bogomilii discreditaseră 
deja entuziasmul monahilor arătând cât de subiectiv era și cât de 
mult putea îndepărta de spiritul ortodoxiei. Totuși, luându-i în 
râs pe isihaști, Varlaam pare să uite că asceza nu este pentru ei 
decât un mijloc si că scopul lor este să trăiască în Dumnezeu și să 
nu Îl mai înțeleagă ca printr-o oglindă. Disputa a trecut repede pe 
terenul dogmaticii; Varlaam îi acuză pe monahi că pretind că văd 
cu ochii trupești o lumină divină și necreată; isihaștii, crede el, 


1 Ibid., 149, 643-648. 

admit că harul divin este creat si că fiinţa divină poate fi cunos- 
cută, distrugând, astfel, doctrinele fundamentale ale Bisericii. L-a 
acuzat în plus pe Palama, conducătorul monahilor isihaști, că a 
introdus cultul a doi Dumnezei prin distincţia pe care o făcea în 
Sfânta Treime între ființa dumnezeiască si harul sau lucrarea lui 
Dumnezeu. Ca atare, de la început, învăţătura despre Dumnezeu 
a fost punctul central al disputei. Nu vom urmări cele două gru- 
pări în lunga serie de argumente pe care le-au etalat, nici fazele 
disputei pe toată durata sa; ne va fi suficient să arătăm spiritul în 
care fiecare grupare a receptat chestiunea dezbătută, pentru a 
dezvălui atitudinea filosofică dominantă și a-i înțelege interesul. 

Varlaam susținea că faptul de a-l contempla pe Dumnezeu este 
o știință si o formă de cunoaștere. Cine a cunoscut înțelepciunea, 
cunoaște adevărul, cine cunoaște adevărul, îl cunoaște pe Dum- 
nezeu și rămâne mereu cu el în mod firesc.!„După ce i-ai studiat 
pe Pitagora, Platon și Aristotel, vei ajunge la percepția adevăru- 
lui"? Este clar că pentru Varlaam înțelepciunea profană este un 
element purificator al sufletului și că, fără ea, este dificil, chiar 
imposibil, să ne unim cu Dumnezeu. Omul, desigur, nu poate în 
niciun fel să vadă ființa lui Dumnezeu, care este identică lucrării 
sale. Varlaam urmează aici teza Sfântului Toma, conform căreia 
nu există distincție reală între ființa divină şi lucrarea sa. Even- 
tuala diferență pe care o percepem se datorează modului de operare 
a minţii noastre. Îl percepem pe Dumnezeu doar în manifestările 
sale, care, asemenea luminii taborice, sunt create. Orice ființă 
care se vede, spune el, este creată; lumina taborică a fost văzută 
de ochii trupesti; ea nu este, în consecință, ceva necreat. Lumina 
de pe Tabor este creată gi descriptibilà și nu este diferită de lumina 
pe care o percepem prin simţuri; ea este chiar inferioară minţii noas- 
tre? Încă o dată argumentaţia lui Varlaam dovedește că gândirea 


1 P.G., 154, 695. 

2 Ibid., 151, 664. 

3 Ibid, 151, 718-719; 682 D; a se vedea și P.G., 154, 836 si urm., si Micklosich 
și Müller, Acta Patriarchatus Constantinopolitani, L 205. 

lui este dominată de umanismul gândirii grecești și că ea nu vrea 
să se bazeze decât pe argumentele rațiunii; orice tendință mistică 
este considerată o sursă de greșeală. În Biserica Ortodoxă, în care 
raționalismul nu era necunoscut, prevalase până atunci o atitu- 
dine care aspira la sinteza misticului și a raționalului. Se păstrase 
mereu un sentiment foarte puternic al bazei mistice a religiei și i 
se rezerva rațiunii, instrument uman, propriul ei rol. Deși impor- 
tant, rolul său este secundar. Antipalamismul lui Gregoras, fidel 
tradiției bizantine, a căutat în ea toate argumentele sale. Cu Var- 
laam începe să se formeze în Bizanţ o nouă scolastică, o scolastică 
ce se inspiră liber din cea occidentală și, mai ales, din Sfântul 
Toma. Astfel, Grigore Achindin, primul conducător al antipala- 
mismului după condamnarea lui Varlaam de către Sinodul din 
1341, mai întâi ostil lui Varlaam și prieten al lui Palama, a com- 
pus un tratat în șapte cărți despre ființa și lucrarea lui Dumnezeu, 
din care primele două sunt fragmente traduse aproape cuvânt cu 
cuvânt din Summa contra gentiles a lui Toma d'Aquino.! Prin 
toate scrierile sale, din care cea mai mare parte sunt inedite, 
Achindin se străduiește să dea o formă mai sistematică doctrinei 
raționaliste a lui Varlaam. Nu există decât cunoașterea, crede el, 
care să fie lumină fără eroare. „Nimeni nu vede lumina dumneze- 
iască, nici chiar cei care au crezut cá au văzut-o.“2 Ceea ce îi scan- 
dalizează cel mai mult pe varlaamiţi este pretenţia isihastă de a 
vedea lumina necreată; ei văd aici o materializare a lui Dumne- 
zeu; ei cred, asemenea filosofilor, că rațiunea este singurul instru- 
ment pentru a-l gândi pe Dumnezeu. Oare sfântul Toma d' Aquino 
nu respinsese deja doctrina Sfântului Augustin despre cunoașterea 
prin iluminarea divină și prin intuiţie, înlocuind doctrina intuiției 
cu raţiunea și cu experienţa? 


! Erhardt la Krumbacher, op. cit., II, 100-101; R. Guilland, La correspondance 
de Nic. Gregoras, p. 293; M. Jugie, EOR, 30, p. 420 este de părere că acest tratat 
trebuie atribuit lui Prochoros Cydones, și nu lui Achindinos. 

2 P.G., 150, 847 A. 

Dacă adăugăm că toti conducătorii facțiunii antipalamite, cu 
excepţia lui Gregoras, cum ar fi teologul loan Kyparissiotes, 
călugărul și teologul Manuel Kalekas,! mort în 1410, savantul 
Dimitrie Kydones, mort în 1400, și fratele lui, Prohor, erau 
foarte familiarizați cu teologia latină, si că s-au declarat, tot cu 
excepţia lui Gregoras, favorabili unirii cu catolicii, - călugărul 
Manuel Kalekas a devenit chiar catolic, fără a aștepta unirea — 
înțelegem cu ușurință, pe de o parte, spiritul naţionalismului care 
se ascunde în isihasm, și, pe de altă parte, că în disputa isihastă 
lupta mistica Bisericii Răsăritene împotriva raționalismului, se- 
condat, de această dată, de scolastica occidentală. La școala raţio- 
nalismului scolasticii latine, de sursă doar aristotelică, așa cum nu 
exista în Bizanţ, unde de mult timp se studiau Aristotel și Platon, 
s-a format, în mare parte, aristotelismul unilateral al ultimilor 
aristotelici din Bizanţ căruia a trebuit să i se opună platonismul 
unilateral al lui Plethon. Văzută sub acest aspect, disputa dintre 
aristotelicienii și platonicienii din secolul al XV-lea trebuie consi- 
derată ultima formă pe care o ia antiteza intelectuală între Răsăritul 
grec și Apusul latin. După ce i-a opus misticii sale raționalismul 
aristotelic, Bizanțul îi opune platonismul său care, cu Plethon, ia 
forma unui neoplatonism păgân, nu lipsit de un anume misticism. 

Înainte de a trece la palamiti și pentru a ilustra mai bine opi- 
niile emise cu privire la influenţa scolasticii occidentale in Bizanţ, 
trebuie să ne oprim la reprezentanţii cei mai importanţi ai acestei 
influenţe, fraţii Dimitrie și Prohor Kydones, ambii născuți la 
Tesalonic. Dimitrie (între 1315 și 1320-1400) a început de foarte 
tânăr să-i studieze cu pasiune pe autorii clasici, mai ales pe Platon 
și pe Demostene. A avut, tot de timpuriu, dorinţa de a învăța latina; 
pe atunci, ministru al lui Cantacuzino la Constantinopol, a găsit 
un profesor, probabil i în persoana unui dominican al mănăsti- 
rii din Pera. Într-o zi, profesorul lui i-a dat drept carte de exerci- 
ţii „opera unui om care i-a eclipsat pe toți ceilalți prin știința sa 


! A se vedea Correspondance de Manuel Calecas, publicată de R. J. Loenertz, 
O.P., Cita de Vaticano, 1950. 

teologică“; era Summa contra gentiles a lui Toma d' Aquino.! Kydo- 
nes a fost atât de entuziasmat, așa cum relatează el însuși în lunga 
apologie personală pe care a adresat-o compatrioților săi, că a luat 
decizia de a traduce pasaje din ea în limba greacă pentru prietenii 
lui sceptici, care nu puteau admite că există la catolici ceva bun 
din producția literară. La această epocă, adaugă Kydones, „cato- 
licii erau încadrați la noi în categoria barbarilor“? După Summa 
contra gentiles, a abordat Summa theologica. „Toma d'Aquino“, îi 
scrie Kydones prietenului său Kalopheros; „stabileşte in mod 
trainic, prin tot felul de argumente, adevărul pe care îl exami- 
nează, recurgând mai întâi la mărturiile Sfintei Scripturi..., apoi 
făcând apel la deducții riguroase ale raționamentului filosofic, așa 
încât credința noastră să fie întărită cu toate dovezile posibile“.* 
După Toma d'Aquino a trecut la Sfântul Augustin, din care a 
tradus mai multe lucrări, apoi a tradus De Fide ad Petrum a lui 
Fulgenţiu și mai multe scrieri ale Sfântului Anselm si din alți 
autori latini. Pentru a judeca bine importanța și amploarea influ- 
entei exercitate de traducerile teologilor latini, nu avem decât să ne 
amintim că Ghenadie Scholarios, ultimul mare teolog din Bizanţ, 
deși adversar al unirii Bisericilor, avea față de Toma d' Aquino o 
admiraţie egală cu cea a lui Kydones. Prin traducerile sale, prin 
călătoriile sale succesive în Italia, unde a stat mai mult timp, prin 
scrierile sale, Kydones a contribuit ca nimeni altcineva la apro- 
pierea intelectuală și religioasă dintre Orient și Occident, suferind 
că se ignorau reciproc. Fratele său, Prohor, i-a urmat exemplul cu 
același zel și cu același succes. Cei doi fraţi au scris numeroase 
lucrări de dogmatică, în care se arată partizani ai teologiei din 
Biserica Catolică si antipalamiţi. In Dumnezeu, spune Prohor 


! M. Jugie, în EOR, 27, p. 390. 

2 Ibid., 390. 

? Nicolas Franco, / codici vaticani de la versione greca delle opere di S. Tomasso 
d'Aquino, Roma, 1893; a se vedea si in BZ., 24, p. 49-50, fragmente luate din 
Cod. Vat. Gr., 1103 f., 1r si 614 f., 110 r. 

*'Traducerea este luatá din M. Jugie, EOR, 27, p. 395. 

urmându-l pe Toma d'Aquino, nu există decât distincția de rap. 
une între esenţă și existență; această distincţie nu este reală decât 
în celelalte fiinţe. În consecință, cine cunoaște înțelepciunea 
lui Dumnezeu cunoaște esenţa lui Dumnezeu. Nu avem credința, 
spune el, din revelaţie; lumina noastră este reprezentată de raţio- 
namentele aristotelice.! 

Dimitrie este considerat unul dintre scriitorii cei mai reprezen- 
tativi dintre cei care anunță renașterea occidentală. Krumbacher? 
îl numește unul dintre eseistii cei mai fecunzi și mai talentați din 
epoca Paleologilor. Dimitrie, într-adevăr, a sacrificat, cel puţin 
verbalismul retoric al epocii sale. Tratatul Despre nesocotirea mor- 
ţii, foarte citit în trecut, este cel mai bun exemplu a ceea ce a fost 
Kydones în calitate de eseist. Acesta este un discurs moral, un 
îndemn la filosofie, care doar ea deschide ochii și te face capabil 
să înţelegi natura umană în aprofundarea sa metafizică. Kydones 
respinge obiecțiile celor care se temeau de moarte, deoarece, cred 
ei, ea pune capăt voluptăţilor din această lume, sau ne aruncă in 
neant, sau ne deschide porţile iadului. Kydones susţine că nu 
trebuie să se măsoare binele și răul după durerea sau voluptatea 
pe care o cauzează, ci după prejudiciul sau folosul pe care le pro- 
due 3 Pe de altă parte, moartea, care nu este decât separarea sufle- 
tului de trup, nu îl privează pe om de desfătarea cea mai înaltă, 
cea mai specifică omului și cea mai divină, cea care decurge din 
adevăr si din inteligență; ea o întăreşte, din contră, într-un mod 
absolut. Aceasta este o teză profund platonică pe care Kydones o 
dezvoltă cu ușurință și cu graţie. Moartea, adaugă el, nu este de 
temut, ci ceea ce este de temut este viața pe care am dus-o aici, pe 
pământ. Problema socratică a controlului de sine este astfel sus- 
ținută în toată amploarea sa. Pe de altă parte, cel mai mare bine 
nu constă în căutarea plăcerii, ci în viața spiritului; omul care se 
va ridica până la viaţa inteligibilă nu va avea teamă de moarte; el 


1 P.G., 151, 693-716. 
2 Op.cit., ed. a Il-a, p. 487. 
* Ed. Deckelmann, p. 3. 

O va căuta chiar casă se bucure de bunurile necunoscute în această 
lume. Remarcabilele argumente în favoarea nemuririi sufletu- 
lui și îndemnurile de a nu trăi ca animalele i-au asigurat acestui 
mic tratat un succes imens și binemeritat. Dacă citim tratatul lui 
Kydones, cu greu credem că acesta a fost scris de un creștin; ni se 
vorbește de Dumnezei, și nu de Dumnezeu; ne regăsim într-o 
atmosferă aproape cu totul platoniciană; de corpul omenesc se 
vorbește în sensul platonic și neoplatonic, și nu în sensul creștin. 
Autorul și-a fixat ca scop să arate modul în care gândirea, folo- 
sindu-se doar de luminile sale naturale, și nu de revelaţie, poate 
afla drumul care duce la adevărul filosofic, un adevăr care-l înalță 
pe om și îl face capabil să primească lumina religiei. În prefața unui 
mic Hrisobul' ce are drept scop, se pare, să le atragă atenţia părin- 
tilor asupra anumitor datorii față de copiii lor, Kydones vorbește 
de natura ce a primit de la Creator darul de a fi mama comună a 
tuturor, de a ne proteja pe toti, pentru a nu cădea în neființă. Binele 
cel mai bun, cel mai mare și cel mai necesar este cel care este în 
legătură cu nașterea și cu succesiunea continuă a copiilor. În acest 
mod, natura conferă substanță procreării, stabilitate la ceea ce 
este neincetat în mișcare, durată la ceea ce nu există niciodată.? Se 
recunoaște aici cu ușurință teza pe care Platon o dezvoltă in Ban- 
chetu precum și un argument împotriva concepţiilor monahi- 
lor despre viaţa solitară. 

Să revenim la isihasm. Conducătorul isihaștilor, Grigorie 
Palama (12962-1359-1360), născut într-o familie nobilă, a fost cres- 
cut la curtea lui Andronic II. A părăsit-o devreme pentru viața 
religioasă. A primit hirotonia la Tesalonic și s-a retras într-o or), 
în vecinătatea orașului Verria. Inima sa înflăcărată de iubirea pen- 
tru Dumnezeu aspira, cu toată puterea, la darul iluminării, rod al 
ascezei solitare. După Dumnezeu, zice decalogul isihast, îi vom 
iubi pe părinţii noștri, dar cu condiţia ca iubirea pentru ei să fie 


! BZ., 5, 339-340. 
2 Cf. Du mépris de la mort, ed. Deckelmann, p. 12. 
3 207 a și urm. 

împletită cu iubirea noastră pentru Dumnezeu. În caz contrar, 
dacă, de exemplu, părinții noștri sunt heterodocși, trebuie chiar 
să îi urâm.! „Când un pustnic a fost întrebat“, scrie Palama, „de 
ce evită oamenii, el a răspuns că nu poate fi cu Dumnezeu când 
este în compania oamenilor.“? Pentru a fi exclusivă, iubirea 
pentru Dumnezeu a ascetului devine fanatică, asocială. Palama a 
avut forța de a cobori din sferele înalte ale contemplării în sfera 
activității sociale și de a face, astfel, dovada unui zel asemănător 
pentru împlinirea datoriilor sale sociale. El credea chiar că sin- 
gurătatea și liniștea nu fac să dispară și nu diminuează legătura de 
prietenie; din contră, acestea sporesc prietenia. Căci centrul vir- 
tuții este ocupat de sfintele palate ale iubirii? Imediat ce Varlaam 
a început disputa, Palama nu a ezitat a-i răspunde, respingându-i 
opiniile. Faptul că a intrat în dispută cu Varlaam și cu partizanii 
lui a făcut să se spună că originea teologiei sale este în întregime 
ocazională.* Dat fiind că Palama este un mistic ar fi mai bine să spu- 
nem că atacurile i-au dat ocazia de a formula ceea ce trăia în adân- 
cul inimii sale, în liniște și contemplare. Dedicat contemplariei, 
meditaţiei, liniștii, Palama a fost obligat, nu fără regrete, desigur, să 
se amestece în discuții tumultuoase și să dea liniștea pe apologie. 
Rămâne de clarificat un alt punct. Th. Uspensk?? a emis ipo- 
teza că disputa isihastă a început ca o discuție filosofică între 
partizanii lui Platon și cei ai lui Aristotel pentru a se transforma 
într-o discuţie teologică. Este adevărat că cele două facțiuni înflă- 
cărate s-au acuzat reciproc că au idei grecești. Palamiţii îi acuză pe 
varlaamiți de aristotelism, iar aceștia le reproșează palamiților că 
reînnoiesc ideile platonice, nu pe nedrept. După cum vom vedea, 
doctrina palamitá despre lumina necreată care emană din Dum- 
nezeu și îl pune pe isihast în comunicare cu Dumnezeu este 


! P.G., 150, 1089 și urm. 

2 Ibid., 150, 1044 A, cf. Discurs 22 al lui Palama, ed. Sofocles, p. 296. 
3 Vingt-deux discours de Palama, ed. Sofocles, p. 291, 297. 

* V. Grumel, EOR., 34, p. 89. 

5 Le mouvement philosophique et théologique au X IV* siècle. 


330 BASILE TATAKIS 


suprema manifestare a emanatismului platonic.! Dar cele două 
partide în confruntare s-au acuzat reciproc, și nu s-au lăudat că au 
idei grecești. In ciuda legăturilor cu gândirea filosofică a Greciei, 
este clar că disputa isihastă a început și s-a finalizat ca o dispută 
în totalitate teologică. Ea este forma pe care a luat-o în Biserica 
greacă dezbaterea între mistică - atât de puternică în acea epocă 
în toată lumea creștină - și raționalism. Misticii germani Meister 
Eckhart (născut în 1260) şi fericitul Tauler (1300-1361) sunt con- 
temporanii lui Palama și se exprimă într-un limbaj ce seamănă 
mult cu cel al isihaștilor și al lui Cabasila: „Și de ce“, întreabă 
Tauler, „trebuie ca tu să stai în liniște? Deoarece atunci Cuvântul 
se va putea naște și exprima în tine, se va face auzit. Dar este evi- 
dent că, dacă tu vorbeşti, el nu poate decât să tacă. Este imposibil 
să-i slujim mai bine Cuvântului altfel decât păstrând tăcerea și 
ascultând. Dacă acum ieși în întregime din tine, el va intra în tine 
în întregime. Cu cât ieși mai mult, cu atât intră mai mult.“? 

Să vedem acum modul în care Palama apără metoda de rugă- 
ciune isihastá contra ironiilor lui Varlaam. El pleacă de la doctrina 
creştină conform căreia trupul omului, templu al lui Dumnezeu, 
nu este un principiu al răului; ca atare, mintea care este în trup nu 
este nici ea un principiu al răului, în măsura în care nu urmează 
legea păcatului.’ Toată Prosopopeea,* scriere retorică atribuită în 
trecut lui Palama, dar acum recunoscută ca fiind opera lui Mihail 
Choniates, nu este decât o amplă dezvoltare a acestei teze. Calea 
fără greșeală, spune de altminteri Palama, care duce la Dumnezeu, 
este cea care trece prin minte. Dar unde este locul aceste minți? 
Este în afara trupului sau în trup? A poziționa mintea în afara cor- 
pului doar pentru ca ea să se bucure aici de spectacolele inteligibile, 


1 É, Bréhier, op. cit, I, p. 630. 

2 Tauler, Naissance de Dieu dans l’homme, traducerea este luată din A. Chu- 
zeville, Les mystiques allemands du XIF-XIX* siècle, p. 146. 

3 P.G., 150, 1104 AD. 

+ Ibid., 1347 1372. 

5 G. Stadtmüller in Orzentalia christiana, vol. 33 (1934). 

este, spune Palama, cea mai mare eroare grecească, rădăcină și 
izvor pentru orice falsă opinie, descoperire a demonilor, rod al 
absenței spiritului... Și la noi, continuă el, partizanii erorii vor ca 
mintea să fie în timpul rugăciunii în afara trupului. „În afara tru- 
pului“ semnifică pentru isihast „în afara simțului trupesc“;! nu un 
loc sau o situare, deoarece mintea este netrupească;? dar știm bine, 
adaugă Palama, că atunci când mintea este în inimă, ea este în 
organul ei, în tezaurul ei. Când vrem, deci, să o purificăm, trebuie 
să o reunim cu inima. Este evident că Palama, opunându-se clar 
obiectivismului raționamentului excesiv și al extazului neoplato- 
nic, caută să formuleze o teorie, care, fidelă celei mai profunde 
rădăcini a creștinismului, vrea ca mintea să stea în inimă și să fie 
călăuzită de ea. Pentru a evita subiectivismul, se străduiește să spună 
că isihaștii nu vor mintea doar în trup și în inimă, ci vor să o scoată 
din ea însăși. Doar atunci mintea își regăsește propria-i esență și, 
depășindu-se uneori pe sine însăși, comunică direct cu Dumnezeu. 

Lui Varlaam, care zicea că nu există o contemplare în stare să 
depășească facultățile intelectuale și consideră absurdă pretenția 
isihaștilor de a ajunge la cunoașterea lui Dumnezeu prin procedee 
mistice, Palama îi răspunde că doar o asemenea contemplare ne 
furnizează proba cea mai evidentă atât că Dumnezeu există cât și 
că E] este deasupra tuturor ființelor. „Eu“, continuă Palama in 
acest text revelator,” „susțin că sfânta noastră credință este, din- 
colo de orice senzaţie și reflecţie, o viziune a inimii noastre mani- 
festată într-un mod special, deoarece ea depășește toate facultățile 
intelectuale ale sufletului nostru“. Doar atunci când, spune în altă 
parte Palama; lumina ne umple inima, adevăratul om merge la 
adevărata sa lucrare, urcă pe munții veșnici, vede nevăzutul și, 


1 P,G., 150, 1108-1109 A. 

2 Ibid., 1105 C. 

? Ibid., 150, 1105 D. 

4 P.G., 1108 C, 1109 A. 

5 D. Stăniloae, Viața și învățătura sfântului Grigorie Palama, Sibiu, 1938, p. 80 
* Vingt-deux discours, ed. Sophoclés, p. 298-299. 


332 BASILE TATAKIS 


din acel moment, intră în întregime în zona minunii. Într-un 
mod asemănător, mult mai târziu, Pascal va vorbi de Dumnezeu 
Cel „simțit în inimă“ și ne va spune că a simțit adevărul prin inimă, 
care are propria sa logică, este altceva decât a-l cunoaște prin rați- 
une. La linigtirea unificatoare nu se ajunge decât la finalul unei 
asceze dominate de virtute, liniștirea prin respirație nu este decât 
o pregătire pentru incepátori.! 

Divergenta fundamentală dintre Varlaam și Palama privea mai 
ales lumina dumnezeiască. Meritul lui Palama, atât cât putem 
considera în funcție de textele publicare, este acela de a fi înte- 
meiat pe o bază dogmatică mistica isihastă. Că lumina văzută de 
monahi este dumnezeiască și necreată, este dovedit de Schimbarea 
la Faţă a lui Iisus pe Muntele Tabor, în timpul căreia Apostolii au 
văzut lumina dumnezeiască, identică celei cu care sunt răsplătiți 
isihaștii desăvârșiți. Pentru a-i răspunde lui Varlaam, care îndrăz- 
nește să afirme că lumina taborică este materială, creată și sen- 
sibilă, Palama a recurs la distincția reală în Dumnezeu între ființă 
și energie, distincție care se realizează într-un mod propriu lui 
Dumnezeu. Există, spune Palama; o infinitate de lucrări divine, 
dintre care una este lumina taborică; ele țâșnesc din fiinţa lui Dum- 
nezeu ca dintr-o fântână nesecată și sunt unite cu ea în mod indi- 
solubil. Fiinţa lui Dumnezeu este o realitate: una, simplă, infinită, 
indivizibilă, incomprehensibilá și transcendentá; ea nu are legă- 
tură cu ceea ce este creat? şi, în consecință, nu poate fi demonstrată 
prin argumente silogistice și nici prin intermediul demonstra- 
țiilor geometrice. Căci nu este posibil de dovedit ceea ce ne depă- 
șeşte prin intermediul a ceea ce este valabil pentru noi, ci cu 
ajutorul argumentelor Sfinților Părinţi, care depășesc mintea 
umană, pentru că au vorbit cu Dumnezeu.“ Ființa lui Dumnezeu 


! Ibid., 150, 1109 D. 

? P.G., 151,753 și urm. 

3 Ibid., 150, 1172; 41 discours de Palama, ed. Ierusalim, p. 199; 'ExxAnoia- 
omkoc Păgoc, t. 13, p. 475; P.G.,150, 936A, 941C. 

*'ExkArjouxe'ikóc Pâgog, t.13, p. 475-476; Ioan Cantacuzino, Hist., I, 552. 

este, a spus Dionisie Pseudo-Areopagitul, întunericul! divin, de 
unde emană lucrările divine, ale cărei manifestări și arătări sunt 
acestea; împărtășibile, dar indivizibile, simple în sine și diverse, 
dată fiind diversitatea participanţilor; ele le conferă ființelor sub- 
stanga lor.? Rezultă că omul se unește prin harul lui Dumnezeu 
nu cu ființa, ci cu lucrarea lui Dumnezeu. Dar cum cea mai mică 
parte din ființa divină posedă toate puterile dumnezeirii, dumne- 
zeirea nu se împarte în același fel precum corpurile: cei care au pri- 
mit o lucrare divină în ei, L-au primit pe Dumnezeu în întregime. 

În ce mod, se întreabă Palama, putem concepe o natură fără 
lucrare? Si cum vom spune că facultatea de a crea, preștiința și 
providenţa sunt ființă și nu lucrare? În realitate, problema pe care 
o ridică Palama este asemănătoare cu cea existentă în timpul mo- 
notelismului: relația dintre ființă și lucrare. Varlaamigii vedeau 
relația dintre cauză și efect doar într-un mod fizic sau logic: 
Dumnezeu - Creaţie - Fiinţe create. Palamiţii, ajutați de harul lui 
Dumnezeu, îl vedeau pe Dumnezeu cu propriii lor ochi. Primii 
atingeau îndumnezeirea doar prin minte; ceilalți ajungeau la ea 
prin harul divin; palamitul trăieşte lângă și sub acoperirea lucrării 
divine. În locul determinismului cauzal, demonstrarea rațională 
a existenței lui Dumnezeu, palamitul îl vede pe Dumnezeu, el tră- 
iește în Dumnezeu, el a încercat experiența intimă a acestuia. Este 
adevărat că vederea concretă a lui Dumnezeu, care vorbește cu 
misticul ca și cu un prieten sau îl sfătuiește ca un stăpân, nu vine 
niciodată în contradicţie cu sentimentul pe care îl are de la același 
Dumnezeu, ca ființă infinită și nelimitată. Nesocotirea contradic- 
Gei subliniate de Varlaam îi servește tocmai distincției pe care a 
făcut-o Palama între ființă și lucrarea lui Dumnezeu. Ea este uti- 
lizatá, în realitate, cum fusese cazul odinioară în dezbaterea contra 
monofizitismului și monotelismului, pentru salvarea istoricității 


! P.G., 3,1073. 

? Ibid., 150, 941 C, 1172. 
? Ibid., 1172, 946 D. 

* Ibid., 936 AB, 940 AD. 

creștinismului și a conținutului său mistic. Ce ar fi, într-adevăr, 
creștinismul fără istoria lui Iisus, fără îndumnezeirea omului? Cei 
care au ochii puri îl văd pe Dumnezeu, și nu pe un altul în locul 
lui, o creatură, cum ziceau Varlaam și Achindin.! Ochii care văd 
potrivit naturii sunt orbi pentru lumina divină, care nu este o lu- 
mină sensibilă, chiar dacă este văzută cu ochii trupești.? În mo- 
mentul Schimbării la Faţă, Dumnezeu a lăsat puţin deschisă poarta 
dumnezeirii pentru cei pe care i-a recompensat și le-a arătat celor 
inițiați pe Dumnezeu care locuiește aici. Dacă Matei spune că 
Iisus strălucește ca un soare e pentru că vrea să ne facă să intele- 
gem că ceea ce soarele este pentru cei ce trăiesc în senzații și văd 
după senzaţii, Hristos este pentru cei care trăiesc în duh și văd în 
duh, căci pentru cei îndumnezeiţi nu este nevoie de o altă lumină 
în timp ce îl văd pe Dumnezeu.’ Lumina divină nu este ceva care 
acum există, iar în momentul următor dispare; ea nu poate fi deloc 
circumscrisă. Cei care l-au văzut pe lisus au trecut din trup în 
duh, printr-o schimbare a senzațiilor, realizată de spirit, şi abia 
atunci au văzut lumina mistică.* Doar Dumnezeu și cei asupra 
cărora el a lucrat știu cum se întâmplă.” Cei care nu se gândesc la 
aceasta fac ceva creat, nu numai din această lumină care este slava 
si împărăția lui Dumnezeu, ci și din Duhul Sfânt insugi. Încă o 
dată spiritualitatea bizantină găsește în persoana lui Palama forța 
de a le atrage atenţia oamenilor asupra fondului mistic al religiei. 
Adevărata teologie, adevărul, cere curăţia inimii, care, doar ea, le 
asigură celor credincioși marele pas care ne face să trecem de la 
cunoașterea după măsura omului la cunoașterea după măsura lui 
Dumnezeu. Astfel, disputa isihastă este mai mult decât un episod 
al luptei susținute de Bizanţ contra ambițiilor Occidentului; cei 


! P.G., 150, 952. 

2 41 Discours de Palama, ed. Ierusalim, p. 193. 
3 Ibid., 192, 193. 

* Ibid., p. 191-193, 

5 P.G., 150, 1233. 

5 41 discours de Palama, ed. Ierusalim, p. 191. 

care discută în fond nu sunt Bizanțul și Apusul, ci religia în ceea 
ce are ea mai specific, setea spiritului de a se depăși pe sine însuși 
pentru a se uni cu Dumnezeu, și o altă sete a spiritului uman, să 
o numim filosofie, setea de sistematizare rațională și uniformă. 
Isihasmul ne adâncește într-o atmosferă de contemplare intuitivă 
pentru a-l cunoaște pe Dumnezeu în viziunea beatifică, în ceea ce 
are el ca absolut propriu, deitas ut sic. 

Printre numeroșii palamiţi, cel mai interesant este, fără indo- 
ială, loan Cantacuzino, teolog și unul dintre cei mai mari istorici 
ai Bizanțului. El s-a retras, după abdicare, la mănăstirea Mangana, 
apoi la Muntele Athos. Aici a luat numele de Ioasaf și, în liniștea 
mănăstirii, a redactat cea mai mare parte a lucrărilor lui, dintre 
care cele mai multe sunt inedite. Corespondenta pe care a avut-o 
cu patriarhul latin de Constantinopol, Paul, este remarcabilă prin 
claritatea expunerii ereziilor lui Varlaam și ale lui Achindin și 
prin argumentarea în favoarea palamismului. Fiul cel mare al lui 
Cantacuzino, Matei, merită și el să fie citat pentru două opere 
filosofice, ambele dedicate fiicei sale, Teodora. Primul care tra- 
tează despre utilitatea științei este un bun protreptic pentru filo- 
sofie, remarcabil în mod deosebit din cauza faptului că se adresează 
unei fiice. A doua lucrare tratează despre cele trei facultăți ale 
sufletului. Matei examinează aici mai degrabă problema influ- 
entei trupului asupra sufletului și funcția organelor unde se află 
facultățile sufletului (creier, inimă, ficat) cu scopul de a institui 
cea mai bună manieră de comunicare între suflet și trup. În cele 
două tratate ale sale, Matei se dovedește un cunoscător al lui Pla- 
ton și al neoplatonicilor, iar gândirea sa este influențată de ei. 

Ne mai rămâne să vorbim despre Nicolae Cabasila! (mort în 
1371), care, fervent palamit, este și cel mai mare reprezentant al 
teologiei mistice din această epocă. A scris un mic tratat contra 
poliloghiei lui Gregoras și a declarat scrierile lui Palama absolut 


! Adevăratul lui nume este Charnaétos. M. R. J. Loenertz a demonstrat că 
N. Cabasila mai trăia și după 1382 (Revue des Études byzantines, t. VIL, 1949, 
p. 16-17). 


336 BASILE TATAKIS 


ireproșabile. Totuși, in cele două opere principale ale sale, Viața în 
Iisus şi Interpretarea Sf. Liturghii, palamismul său nu a lăsat urme 
sensibile. Gândirea, ca și sentimentul lui religios, urmează aici 
direcția trasată de Simeon Noul Teolog, de Maxim Mărturisito- 
rul, de Dionisie Pseudo-Areopagitul și chiar de Origen și de Sfân- 
tul Ignatie al Antiohiei. Opera sa degajă o atmosferă de prospețime 
și de optimism al timpurilor apostolice. De aici rezultă și simpli- 
tatea, lirismul și tonul mistic al stilului său, al cărui farmec este 
mărit ici și colo de reminiscenre clasice, care ating uneori chiar 
fondul gândirii sale teologice.! Născut la Tesalonic într-o familie 
nobilă, Cabasila a plecat devreme la Bizanț pentru a-și desăvârși 
studiile. De o sensibilitate firească, ne lasă să vedem din scrisorile 
sale cât de mult suferea din pricina depărtării de tatăl său, de ținu- 
tul său natal si de prietenii lui? Obiectele studiilor sale au fost 
retorica, științele și teologia. Cabasila a avut mult de lucru pentru 
a se elibera de verbalismul oratoric al epocii în care a trăit și să 
atingă stilul simplu și perfect clar al Vieții sale în Iisus. Astrono- 
mia îl va atrage în mod deosebit, așa cum dovedește comentariul 
lui la a III-a carte din Sintaxa lui Ptolemeu. O tradiţie vrea ca el 
să fi fost, spre sfârșitul vieții, arhiepiscop al Tesalonicului; dar nu 
este decât o legendă. Din opera sa teologică profană, care este 
foarte întinsă și foarte variată si conţine, printre altele, opere 
mistice si altele care au legătură cu filosofia și cu logica, doar o 
parte este editată. 

Cabasila nu este un anahoret solitar. Spiritul lui mistic este 
social. Legea spiritului, care este iubirea pentru Dumnezeu, este 
o lege a prieteniei şi a recunostingei? Pentru a urma această lege 
„nu este nevoie de străduință, de eforturi, de sudoare, nu este nici 
necesar ca tu să-ți abandonezi munca sau să te retragi în locuri 
singuratice pentru a duce aici un fel de viață străină și pentru a 
purta o îmbrăcăminte diferită. Nu este nevoie să faci toate acestea. 


1 P.G, 150, 552 CD, 553 A, 625 B. 
2 BZ., 30, p. 97, 100. 
3 P.G., 150, 657 D-660 A. 

Poţi să rămâi la tine, fără a pierde nimic din bunurile tale, să te 
regăsești mereu în gândul tău la Dumnezeu și la om, în această 
relație de înrudire a omului cu divinul, și în orice altă meditație 
de acest fel“. Înainte de toate, adaugă în altă parte Cabasila,! nu 
este nevoie de pregătiri pentru rugăciunile noastre, nici de locuri, 
nici de voci când îl invocăm pe Dumnezeu. Căci nu există loc în 
care Dumnezeu să nu se afle; nu este posibil ca el să nu fie cu noi, 
deoarece el este mai aproape de cei care îl cheamă, mai aproape 
decât inima lor. El va veni la noi, chiar dacă suntem răi, căci el este 
bun. Este dificil să ne exprimăm într-un mod categoric contra 
pustniciei și să susţinem într-un mod mai clar că evlavia este 
opera dispoziriei noastre interioare, a propriei noastre voințe. Să 
notăm că pentru Cabasila voința nu este cu adevărat liberă decât 
atunci când își ia elanul și lumina din taine, când toate faptele 
sale exprimă adevărul care se ascunde aici. De unde misiunea lui 
Cabasila de a purta gândirea creștinului în analiza simbolismului 
Liturghiei și de a-l face să arate cum se poate trăi în Iisus prin inter- 
mediul tainelor. Ca atare, la Cabasila se unesc și se completează 
cele două direcții ale tradiției spiritualității bizantine: simbolis- 
mul și idealismul practic. 

Deși aspiră să arate profunzimea și semnificaţia tainei în viața 
creștinului, Cabasila nu este prin aceasta un dușman al științei, 
precum Stithatul. El nu ezită chiar să îi considere pe sfinți „niște 
ființe incomplete“. Căci ei nu au primit în această lume un bun 
uman, pe care puteau să-l primească; „iar orice lucru ce nu poate 
fi în act ceea ce este în potent, este imperfect"? Având în vedere 
criticile sale contra vieții anahoretice, există aici un pas foarte 
decisiv pentru împăcarea misticismului religiei și a înțelepciunii 
acestei lumi. 


! Ibid., 681 BC. 

2 Scrisoarea lui Cabasila către Synadinos, Tafrali O., Thessalonique au XIP 
si&cle, p. 153-154, n. 4. M. P. Enepexides a realizat o ediţie critică a coresponden- 
tei lui Cabasila (BZ., 46, 1953, p. 18-46). 

Punctul de plecare al lui Cabasila este identic cu cel al lui 
Simeon Noul Teolog. Ca și acesta, el crede că duhul lui Dumne- 
zeu este încă viu în interiorul Bisericii, ca în vremurile Aposto- 
lilor. Toată opera sa vrea să ne convingă de existenţa acestui duh 
viu și să ne arate către ce fel de viață ne va duce sălășluirea lui 
Iisus i in noi şi în ce mod putem să ni-L apropriem și să H păstrăm. 
În acest din urmă punct, modelul lui este Dionisie Pseudo-Areo- 
pagitul. Pentru a ne lega de Hristos, trebuie să suferim tot ceea 
ce El a suferit, să gustăm ceea ce El a gustat, să devenim ceea ce 
El a devenit. Tainele oferă doar ocazia de a duce viața lui Iisus și 
să realizăm această legătură strânsă cu El.! Dar Cabasila nu este 
un mistic în sensul strict al termenului; el nu se ocupă deloc de 
stări mistice, de tipuri de extaz. În a sa Viaţă în Iisus, el nu face 
decât să descrie lucrarea harului în creștinul obișnuit; el face 
acest lucru cu suflu teologic și într-o concepție grandioasă despre 
planul lui Dumnezeu cu privire la destinul supranatural al omu- 
lui, la rolul mântuitor al lui Hristos și la continuitatea harului. 
„Viaţa în Hristos“, spune Cabasila, „se naște în această lume și 
primește aici începuturile sale, dar atinge perfecțiunea în cealaltă 
lume“.2 Viaţa în Hristos este viaţa lui Hristos trecând în noi 
printr-o taină a intimității. De ce ar putea fi legat un lucru mai 
mult decât de sine însuși, se întreabă Cabasila? Ei bine, unirea cu 
lisus este încă și mai puternică; duhurile fericite se simt mai le- 
gate de Mântuitorul decât de ele însele. Iisus este, în același timp, 
oaspetele nostru și adăpostul nostru. * H respirăm pe lisus care 
face din noi trupul său și devine pentru noi ceea ce este capul 
pentru membrele corpului? Cabasila este încântat când se gân- 
deste la realitatea acestei permanente și, dominat de această încân- 
tare, enunță marea doctrină a încorporării credincioșilor în 


! P,G., 150, 524 AB. 

2 Ibid., 493 B; traducerea este preluată din Salaville, EOR, 35, p. 130. 
3 P.G., 150, 500 A. 

+ Ibid., 584 C. 

5 Ibid., 520 A, 548 BD, 625 B. 

Hristos.! Diferenţa dintre Noul și Vechiul Testament este dată 
tocmai de prezenţa lui Hristos, care, prezent El însuși, așază 
sufletele oamenilor într-un mod inefabil pentru a le modela.? Sar- 
cina noastră constă în a primi har, în a nu trăda tezaurul primit, 
în a nu stinge lumânarea aprinsi? Cabasila vrea cu orice preț să 
traseze obligațiile comune tuturor față de Dumnezeu, nefiind pre- 
ocupat de condiţiile particulare ale vieţii fiecăruia.* Opera speci- 
fică omului este cea de a face ca voința sa să se îndrepte mereu 
spre adevăratul bine. Dacă a-l imita pe Iisus și a trăi după exem- 
plul lui înseamnă a trăi în Hristos, aceasta este lucrarea voinţei, 
când ea se supune voinței divine? Altminteri este imposibil ca 
omul să se regăsească pe sine însuși, este imposibil să se întâmple 
să nu vrea și să nu Il iubească pe Dumnezeu. Rezultă că finalitatea 
virtuții umane este de a se împărtăși de voinţa divină și că veri- 
tabilul rău este perversitatea sufletului și boala voinței. Este de 
la sine înţeles că a medita la Iisus în drumul spre viaţa în Iisus ne 
va face să vedem toate virtuțile în esența lor pură, care este morală 
și interioară în întregime, ne va face să vedem nefericirea celuilalt 
ca propria noastră nefericire și se va finaliza prin curățirea sufle- 
tului nostru și prin exerciţiul sfinteniei sale. Se înțelege ușor, din 
cele precedente, tot fondul gândirii lui Cabasila, spunând că nici 
templele, nici orice altceva sfânt nu este la fel de sfânt ca omul, 
cu natura lui, căruia s-a împărtășit Dumnezeu însuși. Cel care va 
veni pe nori, acela este un om în aceeași măsură în care este și 
Dumnezeu; fiecare dintre noi poate să strălucească mai mult decât 
soarele, să se înalțe pe nori, să zboare spre Dumnezeu, să se apro- 
pie de el, să fie văzut cu blândețe. Principala sarcină a omului va 


1 Ibid., 501 B; Salaville în EOR, 35, p. 135. 
? Ibid., 150, 553 B. 

3 Ibid., 501 BC, 520 B. 

* Ibid., 641 AB. 

5 Ibid, 721 D. 

6 Ibid., 701 C, 692 A. 

7 P.G., 649 B. 

fi, în consecință, cunoașterea demnității naturii sale și a binefa- 
cerii lui Dumnezeu.! Astfel, gândirea creștină, eliberată de orice 
realism, revine la punctul de plecare al gândirii socratice, deși cu 
un fond nou, fondul pe care i-l conferă idealismului personalis- 
mul creștin: să cunoaștem demnitatea naturii umane pentru a con- 
strui pe ea toată viața noastră. Dacă omul, după această cunoaștere, 
din cauza lenei și a somnului care îl înghit, își dă seama de sărăcia 
vieţii sale în ciuda bogăției naturii sale proprii, o mare durere și 
lacrimi îl voi însoți de-atunci încolo.? Ziua in care vom face din 
viața noastră ceea ce ea trebuia să fie, din acest moment, din izvor 
de durere și de lacrimi, așa cum era, viaţa noastră va fi un izvor de 
fericire si de bucurie duhovnicească. Încă o dată regăsim drumul 
foarte cunoscut, cel al voinței binelui, care poartă sufletul omului 
pe aripile iubirii spre Dumnezeu, care este inabordabil. Într-un 
spirit idealist, Cabasila reușește în Bizanţ, mai mult decât oricare 
altul, să descopere omul duhovnicesc nu în anahoret, ci în exce- 
lenta naturii umane cu care Dumnezeu comunică și să îl cheme 
pe orice om, inclusiv pe cel mai modest, să facă aceeași descope- 
rire pentru sine însuși. De la ascetismul trupului urcăm în vârful 
spiritualității pure a omului. 


IV. PLETHON, BESSARION, GHENADIE (SCHOLARIOS) 
SI CEILALŢI ARISTOTELICIENI SI PLATONICIENI 
DIN SEC. AL XV-LEA 


Când NicolaeSigerosi-a trimis de la Constantinopol lui Petrarca 
textul grec al lui Homer, Petrarca i-a scris cu un regret emotionant: 
„Homerus tuus apud memutus, imo vero ergo apud ilium surdus sum". 


1 Ibid., 652 A. 

2 Ibid., 150, 664 C, 665 D. 

3 Ibid., 668 A. 

* „Homerul tău este mut pentru mine, dar, în realitate, in compania lui eu 
sunt surd“ (n. tr.). 

Despre Petrarca! mai știu că îl avea în biblioteca lui și pe Platon 
pe care il apăra de toți aristotelicienii aroganti, dar că nu putea să-l 
citească. Petrarca afirmă deja că Aristotel nu este izvorul întregii 
științe și că nicio autoritate nu este superioară rațiunii? In secolul 
al X V-lea asistăm la deplina expansiune a acestei nostalgii ardente 
pentru Elada și la pasiunea pentru Platon, iar în Plethon desco- 
perim figura cea mai reprezentativă, maestrul de necontestat al 
acestei mişcări intelectuale. Din numele Georgios Gemistos (plin) 
pe care îl purta, el l-a transformat în Plethon (IIArj8o»v), care în- 
seamnă același lucru, dar îi sună mai bine unei urechi atice și 
seamănă cu numele de Platon. Știm că Plethon s-a născut la Con- 
stantinopol, dar nu cunoaștem cu certitudine nici data sa de naș- 
tere, nici pe cea a morții lui. Pentru nașterea sa se propun anii 
1352/53, 1355, 1360, 1370, 1389; pentru moartea sa, anii 1450, 
1452, 1464. Aceeași incertitudine în privința studiilor și a primei 
perioade a vieţii lui. Este sigur doar că a făcut studiile la Con- 
stantinopol. Poate fi considerată drept sigur și șederea lui pentru 
o vreme la curtea musulmană din Adrianopol. Dar tot ceea ce 
știm despre asta face parte din domeniul probabilului. Ni se 
spune că l-a cunoscut pe Elisei, un evreu misterios, iar acest fapt 
este sigur; dar se adaugă faptul că Elisei La inițiat în doctrina lui 
Zoroastru? Or, tot ceea ce găsim în scrierile lui Plethon poate 
foarte bine să fie inspirat de Psellos, a cărui influență asupra for- 
mării lui a fost foarte mare, și de Plutarh.* Pe de altă parte, tot șede- 
rea lui Plethon la curtea de la Adrianopol i-a oferit lui Taeschner? 
dovada prin care, avansând ipoteza influenţei musulmane, explică 
opoziţia lui Plethon față de creștinism, văzând în acest filosof un 
importator al gândirii musulmane în Occident. Or, starea actuală 
a izvoarelor de care dispunem, precum și lucrările lui Plethon nu 


1 Revue des Ét. grecques, 5, (1892), p. 94. 

2 Gebhart, Orzgines de la Renaissance, p. 44. 

3 P.G., 160, 639. 

+ Pleton, Traité des lois , ed. Alexandre, p. 280 și urm. 
5 [n Islam, 18 (1926), p. 236-243; in BNJ, 8, p. 100-113. 

justifică deloc asemenea concluzii. E] s-a instalat devreme la Mistra 
și l-a slujit pe despotul Teodor II (despot din 1407), fără să știm 
exact în ce post. Ceea ce spune elevul său Charitonymos despre 
respectul unanim de care se bucura maestrul lui în Peloponez, 
despre faptul că ceea ce i se părea bine lui Plethon era considerat 
a fi o decizie divină, cât și opinia lui conform căreia Plethon era 
superior lui Radamanthus, lui Solon și lui Licurg, nu sunt decât 
un elogiu și nu putem să deducem din acestea, așa cum se pro- 
cedează, că Plethon a fost învestit în înalte funcții judiciare. Totuși, 
este sigur că era un personaj foarte influent în mediul despotului. 
Între 1416 si 1423, el şi-a expus faimoasele teze, una adresată îm- 
păratului Manuel Paleologul, iar cealaltă despotului de Mistra, 
Teodor II, fiul împăratului,! în care detaliază reformele pe care le 
credea necesare pentru renașterea Statului. Despre renumele lui 
de savant stă mărturie faptul că în 1425 Bessarion, pe atunci tânăr, 
vine în Peloponez pentru a-și desăvârși studiile la școala de filo- 
sofie pe care Plethon o avea la Mistra. 

Plethon și-a petrecut cea mai mare parte a vieții sale la Mistra. 
Alegerea Mistrei ca loc al rezidentei sale prezintă un interes deo- 
sebit pentru înțelegerea vieții și a operei sale. În memoriul lui 
adresat împăratului Manuel el scrie, așa cum am văzut, „Noi 
suntem elini“ și adaugă apoi că Peloponezul a fost vechiul izvor 
de unde au ieşit cele mai nobile triburi greceşti, care, plecând de 
aici, au dat naștere marii istorii a națiunii greceşti.” În contextul 
tristei decăderi a Imperiului, această revenire a conștiinței elenis- 
mului reprezintă rezistența și reacția; ea anunță și determină vii- 
torul naţiunii grecești. Plethon a vrut să joace în acest sens un mare 
rol și a consacrat pentru aceasta toate resursele spiritului său. 
Voința lui tenace, inteligența lui clară și înarmată cu numeroase 
cunoștințe enciclopedice, i i-au permis, într-adevăr, să își extindă 
acțiunea în mai multe domenii. Într-una dintre numeroasele lui 


1 A se vedea textul în P.G., 160, 821 și urm. și în SP. Lambros, IlaAatoA6- 
yea kai IleAonovvnoiakă, t. 3, p. 246, si urm. și t. 4, p.113 și urm. 
2 PG., 160, 821, 824. 

lucrări istorice, EAAmviká,! îl descrie pe Platon la curtea din 
Siracuza în efortul depus ca ideile lui politice să fie adoptate de 
tirani. Cele două memorii ale sale nu ne lasă nicio îndoială asupra 
faptului cá Plethon visa să joace pe lângă prinții bizantini rolul 
filosofului. Toată gândirea sa, de altminteri, are în vedere o reor- 
ganizare a vieţii în ansamblul ei. Interminabilele discuții despre 
unirea Bisericilor i-au arătat cât de puţin putea servi creștinismul 
drept principiu de unire. În final, a văzut în creștinii care purtau 
aceste discuţii niște sofiști care se contraziceau nu pentru adevăr, 
ci pentru a avea dreptate în fața adversarilor lor, pentru a obține 
beneficii politice. Plethon nu putea admite deloc acest spirit de 
mercantilism în materie de supranatural; în viziunea lui, un ase- 
menea mercantilism echivalează cu negarea Providenței lui Dum- 
nezeu, de care depinde totul.2 De aceea, nu a fost de acord cu 
unirea Bisericilor, decisă la Florența, și a compus în 1448 un tratat 
despre Purcederea Duhului Sfânt, în care atacă pe teren dogmatic 
ideile lui Bessarion, care era în favoarea unirii și îi condamnă cu 
tărie pe catolici. El conchide că nu unirea cu catolicii îi va salva 
pe elini; elinii nu vor fi salvaţi decât dacă vor avea încredere în 
Providența divină, decât dacă corectează erorile și greșelile pe 
care le săvârșesc față de Dumnezeu, fie prin părerile pe care le au 
despre el, fie prin faptele lor.? Este clar că nu este aici filosoful cel 
care luptă în interesul creștinismului, ci elinul și filosoful. Refuză 
să fie de acord cu unirea și, în același timp, caută un nou principiu 
de unire universală. L-a cunoscut pe acel Platon din tradiţia lui 
Psellos, prin intermediul neoplatonismului; a fost din ce în ce 
mai atras de misticismul sincretic al alexandrinilor și a sfârșit prin 
a gândi, în plin secol al XV-lea, cum să reînvie eforturile lui Por- 
fir, lamblichus și Proclus; pe ruinele cultului creștin vrea să fon- 
deze o noui religie, universală. „L-am auzit spunând, spune 


! Histoire de la Grèce aprés la bataille de Mantinée (de la moartea lui Epami- 
nonda până la cea a lui Filip). 

2 P.G., 160, 975 și urm; Alexandre, op. cit., p. 309 si urm. 

3 Alexandre, op.cit., p. 310, și urm. 

despre Plethon Gheorghe de Trapezunt, când ne aflam la Flo- 
renta, că peste puțini ani toți oamenii, pe tot pământul, vor im- 
brățișa de comun acord și în același spirit una și aceeași religie... 
Despre aceasta l-am întrebat dacă va fi religia lui Iisus Hristos sau 
cea a lui Mahomed: nici una, nici cealaltă, mi-a răspuns el, ci o a 
treia, care nu va fi diferită de păgânism“.! Putin contează dacă 
această mărturie este sau nu exactă, - Gheorghe de Trapezunt nu 
este un martor sigur -; principala operă a lui Plethon, tratatul 
Despre legi, nu este decât expresia acestei încrederi absolute în 
gândirea filosofică, ce îi dezvăluie spiritului, odată ce este eliberat 
de dogmă, adevărul așa cum este și îl obligă pe om, pe orice om, 
să Îl accepte „de comun acord și în același spirit“. Atitudinea „filo- 
sofilor“ din Secolul Luminilor nu va fi diferită. Psellos vedea 
gândirea precreștină ca o pregătire pentru creștinism, care este 
adevărul absolut. Plethon vede în creștinism o decaden a gân- 
dn și îi cere filosofiei un punct de sprijin pentru a reveni la vechile 
izvoare, care, așa cum el crede, contin adevărul absolut, și pentru 
a constitui astfel religia sa universală. A găsit acest punct de spri- 
jin în teoria neoplatonică a ideilor pe care el le va ilustra prin zeii 
și miturile păgânismului. Inspirația sa rămâne, ca atare, mai de- 
grabă teologică decât filosofică. Ceea ce numim filosofia sa nu 
este decât un sistem de teism universal. Noțiunea de Dumnezeu 
este centrală aici, iar omul nu poate fi cunoscut decât în relația sa 
cu universul; cea mai înaltă virtute a omului este QeootBea care 
doar ea îl face asemănător cu Dumnezeu. 

Prezenţa lui Plethon la Ferrara, iar mai apoi la Florența, în 
timpul Sinodului de unire a Bisericilor (1438-1439), poate fi con- 
siderată unul dintre episoadele cele mai interesante din viaţa sa și, 
de asemenea, pentru renașterea filosofiei platonice în Occident. 
Spre sfârșitul secolului anterior, Manuel Chrysoloras, considerat 
elev al lui Plethon, profesor de greacă la Florența, îi inițiase deja 
pe latini în cunoașterea „divinului Platon“, care știe să unească 


! Citat de Chr. Zervos, op. cit., p. 239. 

frumuseţea cu înțelepciunea. Plethon a găsit la Florenţa un cerc 
de oameni foarte dornici să-l cunoască pe Platon, în care vedeau 
reprezentantul libertății spiritului și al cunoaşterii. Acestei nevoi 
Plethon i-a răspuns cât a putut mai bine, atât prin cursurile lui, 
cât și prin lucrarea sa Despre diferența dintre Platon si Aristotel,! 
care pare a fi un rezumat al cursurilor sale. Sub influenţa lui 
Plethon, Cosimo de Medici a conceput proiectul Academiei Pla- 
tonice, prima instituţie ce reprezintă aspiraţiile și neliniștile tim- 
purilor moderne. Când ne gândim la soarta platonismului la 
Florența, mai întâi, și mai apoi în tot Occidentul, și la influența 
profundă pe care o va exercita, ne dăm mai bine seama de impor- 
tanta istorică a sejurului bizantinului Plethon la Florența. La 
întoarcerea în Bizanţ, Plethon a mers din nou la Mistra (1441) unde 
a rămas până la moartea sa, în legătură cu prietenii lui din Italia, 
ocupându-se cu și mai mult zel de compunerea operei sale funda- 
mentale, tratatul Despre legi, pe care l-a lăsat inedit. In 1459, Mar- 
silio Ficino împlinea la Florenţa dorința lui Cosimo de Medici, 
fondând Academia Platonică. Un an mai târziu, Scholarios, pe 
atunci patriarh sub numele de Ghenadie, ardea la Constantinopol 
manuscrisul Despre legi al lui Plethon, considerând lucrarea plină 
de lipsă de evlavie și anticreștină. Admiratorii lui Plethon nu 
erau de aceeași părere; Sigismondo Malatesta a transportat în 
1475 rămășițele lui Plethon de la Mistra în orășelul italian Rimini, 
unde odihnesc si azi în biserica San Francesco. 

Să-l vedem acum mai în detaliu pe savant și pe filosof. Plethon 
nu este la înălțimea marilor savanți din secolul precedent, ca Meto- 
chites sau Gregoras; el este, totuși, un savant remarcabil. Istoria, 
astronomia, astrologia, gramatica, geografia, retorica și muzica 
sunt științele care l-au interesat. Aproape toate lucrările sale în 
legătură cu științele de mai sus sunt manuale școlare. Lucrările lui 
istorice, care sunt fie extrase, fie rezumate din istoricii antici și 
bizantini, arată că Plethon era interesat de studiul istoriei universale, 


1 P.G., 160, 881-934. 

cu o preferință deosebită pentru începuturile istoriei.! Nu oare și 
în Zoroastru își găsește gândirea sa un fundament? Să mai subli- 
niem că Plethon s-a oprit cu un interes deosebit și la reformele în- 
cercate de Agis și Cleomene, în expunerea pe care o face Plutarh; 
a compus scolii la oracolele lui Zoroastru și o explicare a părților 
obscure din aceleași oracole, care ne ajută să vedem cât de mult 
pune Plethon opiniile sale pe seama lui Zoroastru.? S-a ocupat de 
Istoria plantelor a lui Teofrast, de Istoria animalelor a lui Aristotel 
și a compus o interpretare a celor Cinci voci a lui Porfir și a celor 
Zece Categorii a lui Aristotel și scolii la Analiticele lui Aristotel.? 
Cu excepția interesului său pentru Agis și Cleomene, toate cele- 
lalte preocupări arată că Psellos, și nu Elisei este inițiatorul și călă- 
uza lui Plethon în obținerea gândirii orientale. Același interes, 
aceleași preocupări, aceeași tendință de a aduce gândirea orientală 
spre filosofia greacă. Doar concluziile diferă diametral. Psellos se 
îndreaptă spre antici pentru a fundamenta mai bine creștinismul. 
Plethon se îndreaptă spre antici pentru a condamna creștinismul. 
Există în dezvoltarea gândirii sale un anumit romantism latent, 
care consideră că Zoroastru și i înțelepții c din vechime au avut drep- 
tate, iar restul nu este decât decadență. În preocupările științifice 
ale lui Plethon există deja cadrul gândirii sale filosofice. 

Ca naţionalist, Plethon are și el speranţele unei reorganizări 
sociale a Imperiului Bizantin cu scopul de a-l salva. Înainte de a 
se prezenta ca metafizician, a fost sociolog. Proiectele de reformă 
pe care le expune în scrisoarea lui către împăratul Manuel și în 
cele două memorii citate mai înainte, catalogate drept proiecte 
curioase și irealizabile ale unui visător elen în întregime detașat 
de contingente,* sunt, din contră, produse ale unui studiu atent 
și profund al stării sociale și politice din Peloponez și din imperiu. 


! Fabricius, Bibliotheca graeca, t. XII, p. 90. 

? Alexandre, op. cit., 279 si urm., scoliile lui Plethon la oracolele lui Zoro- 
astru sunt editate la Paris (1667) și la Amsterdam (1689) în greacă și în latină. 

3 Fabricius, op. cit., l.c. 

* A.Vasiliev, op. cit., II, 328. 

Ca teoretician, el lasă deoparte contingenrele și reacțiile posibile; 
celor care îi concretizează proiectele le lasă grija de a se ocupa de 
acestea. Nutrit și de gândirea politică a lui Platon (fericirea depinde 
de forma Statului, distincția dintre cetățeni în trei clase, comu- 
niunea bunurilor, etatismul), Plethon se arată în memoriile sale 
un precursor și un strămoș al socialiștilor și al multor concepții 
moderne (naționalizarea armatei, intensificarea comerțului națio- 
nal, apărarea și încurajarea producției naționale, războiul contra 
articolelor de lux importate din străinătate etc.). Reforma pe care 
o propune este mai degrabă socială decât administrativă. El sus- 
tine principiul general că dreptul asupra unui produs este propor- 
tional cu serviciul prestat, principiu care asigură dreptatea socială 
și mărește valoarea muncii. Cei care nu muncesc nu vor obține 
nimic din tezaurul public; sunt vizați astfel în principal monahii. 
Nu vede în impozite decât un organ de regularizare a relațiilor 
financiare cu exteriorul și un sistem de protecționism foarte 
coerent, care merge până la suprimarea monedei și la întoarcerea 
la troc. Aspirând la binele tuturor, suprimă orice drept de pro- 
prietate funciară; fiecăruia, decide el, îi aparține atât pământ cât 
poate cultiva; dreptul său de proprietate se sfârșește acolo unde 
începe cultura celuilalt. Cugetările sale despre productivitatea 
serviciilor personale sunt și ele interesante. Cei care au drept 
sarcină siguranța Statului fac o muncă productivă; capitalul este 
și el un coeficient de producție și va avea dreptul la o parte din 
produsul obținut; acestuia îi va reveni o treime, adică atât cât 
obține și muncitorul. În fond, doar agricultura, în accepțiunea 
largă a termenului, este pur productivă; de aceea, doar agricul- 
torii sunt stăpâni (avrovoyoi), ceilalți sunt slujitori (Ouăxovoi). 
Un spirit de umanitate domină vederile sale despre impozite; 
suprimă corvada ca fiind servitute și nu cere decât un singur im- 
pozit, același pentru toți, o treime din produsul obținut. Același 
spirit domină și vederile lui despre pedepse. Condamnă mutilă- 
rile ca fiind barbare și nedemne de eleni și preferă ca cei con- 
damnari să presteze munci publice. Deși, în principiu, potrivnic 
pedepsei capitale, el o admite pentru unele crime căci „ea eliberează 

sufletul de corp“.! Legile determină chiar și modul de a trăi al 
cetățenilor, interzic viața luxoasă și tot ceea ce este străin obi- 
ceiurilor țării. 

Dar cine ar putea să pună în practică aceste planuri ale sale? 
Doar împăratul, răspunde Plethon, sau nimeni. Examinánd cele 
trei forme de Stat, el se declară pentru monarhie. Aici influența 
lui Metochites este evidentă. Doar monarhia, ținând piept des- 
potismului celor puternici și despotismului poporului, poate fi 
dreaptă. Baza gândirii sale politice nu este, deci, egalitatea dreptu- 
rilor, - Plethon nu crede în nicio egalitate între cetățeni -, ci ideea 
competenţei administrative. Am spus că, în viziunea lui Plethon, 
fericirea și salvarea unei țări depind de forma de Stat. Studiind 
mai în profunzime această chestiune, Plethon consideră că tot 
răul și toate marile păcate ale oamenilor vin din credințe con- 
trare. Există, spune el, mereu oameni care nu gândesc bine; iar 
gândirea lor nu este curată, deoarece principiile de la care pleacă, 
așa cum ar fi ateismul, sunt false. Ca atare, este necesar să trecem 
de la ideile politice la ideile morale și de aici la metafizică. Plethon 
trage concluzia că valoarea legilor depinde de ideile pe care le 
avem despre divinitate, dintre caretrei sunt fundamentale: Dum- 
nezeu este unul, el prevede totul, el este perfect, drept, imuabil și 
izvor al tuturor bunurilor, iar, ca atare, omul îi datorează recu- 
noașterea sa. Susține mai apoi că, dat fiind faptul că omul este 
format din suflet și trup, pentru aceia dintre oameni la care pre- 
valează sufletul, sfârșitul vieții nu poate fi decât virtutea și binele, 
din contră, pentru cei care sunt dominați de trup, sfârșitul vieții 
este voluptatea. După cum vedem, sistemul reformelor politice și 
sociale al lui Plethon este fondat pe o metafizică ce ne oferă nu- 
cleul religiei care va fi dezvoltată în tratatul Despre legi. Pe de altă 
parte, ceea ce face valoroase propunerile sale nu sunt, credem noi, 
perspectivele platonizante sau platoniciene, ci mai mult noul spi- 
rit care se degajă din acestea, condiționat de noile date ale problemei 


! Sp. Lambros, IlaAatoAGyea kai IleAorovvnoiakă, t. 4, p. 124. 

de rezolvat și de gândirea fermă și îndrăzneață a filosofului nos- 
tru. Plethon nu ezită să critice ceea ce este rău, acolo unde este 
cazul, si îl sfătuiește pe despotul Teodor II să nu se gândească 
decât la binele comun și, dacă trebuie, să taie o mână sau un picior 
bolnav pentru a salva restul. 

Să revenim acum la filosof. Mica sa lucrare Despre diferența 
dintre Platon și Aristotel, în care, plecând de la ideea că Platon îi 
este superior lui Aristotel, dezvoltă argumentele care îi funda- 
mentează teza, marchează o epocă, nu atât prin valoarea sa intrin- 
secă, ci mai mult prin intenția pe care o inspiră.! O controversă 
puternică și acerbă s-a aprins în jurul acestor pagini, care avea să 
dureze tot secolul al XV-lea și să-i împartă pe savanții bizantini 
și italieni în platonicieni și aristotelicieni. Pe de altă parte, chiar 
această controversă a urmat după înflorirea studiului lui Platon 
în Italia și a clătinat edificiul scolasticii. Scholarios a fost primul 
care a răspuns provocării fiind un apărător al lui Aristotel și l-a 
obligat pe Plethon să compună o nouă expunere a gândirii anti- 
peripatetice, care se adaugă la cele două scrisori adresate lui Bes- 
sarion, ca răspuns la dificultățile exprimate.? Apoi dezbaterea s-a 
generalizat: 'Teodor de Gaza și Andronic Callistos, ambii cunoscuți 
ca cei mai vestiți peripateticieni din această epocă, Gheorghe de 
Trapezunt și fratele lui, Andrei, Teofan de Media (d. 1480) și Mihail 
Sophianos (d. după 1470) i-au luat apărarea lui Aristotel. Mihail 
Apostolios, Gianandria, Nicolaus Perottus, loan Argyropoulos 
l-au apărat pe Platon. Bessarion, în final, care a vrut mai întâi să 
conducă dezbaterea ca un arbitru, și-a declarat afinitățile platonici- 
ene in Adversus calumniatorem Platonis şi atunci balanța s-a inclinat 
în favoarea lui Plethon, ai cărui admiratori italieni l-au rugat pe 
Papă să îl considere pe Platon printre sfinții din Biserica creștină. 

Intenţia care îi inspiră pe cei doi conducători ai dezbaterii, 
Plethon și Scholarios, este diametral opusă. Indiferența sa față de 


! P.G., 160, 881-934. 
2 Ibid., 713-724; 979-1020. 

creștinism, pentru a nu mai vorbi de aversiunea sa față de ei, 
i-a permis lui Plethon să trateze liber filosofia platonică, fără a-ș 
face griji în a o raporta la Sfintele Scripturi. Nu mai era vorba 
pentru Plethon, așa cum fusese cazul lui Psellos, să dovedească 
faptul că Platon este mai aproape de creștinism decât e Aristotel, 
ci că este mai aproape de adevăr. Desigur, adevărul lui Plethon 
nu-l împiedică să se lase influențat de naționalism; faptul că pla- 
tonismul a fost cel care a inițiat disputele elenismului cu crești- 
nismul are o oarece importanță în creșterea pasiunii lui Plethon 
pentru Platon. Din contră, faptul că Aristotel a fost declarat de 
partea religiei creștine, a contribuit la accentuarea polemicii sale 
împotriva Stagiritului. Dar a ataca doctrinele lui Aristotel nu 
înseamnă a ataca Biserica creștină? Este ceea ce a simţit Schola- 
rios, care nu ezită să accepte drept călăuză o idee a priori. Putin 
contează pentru el Aristotel și docta lui filosofie, căci ceea ce îl 
face să intervină în dispută este apărarea religiei atacate.! „Deși 
sunt grec prin limbă, spune Scholarios, nu voi spune niciodată 
că sunt grec, deoarece nu gândesc ca grecii de odinioară; vreau, 
din contră, să fiu numit după credința mea, iar, dacă cineva mă 
întreabă cine sunt, îi voi răspunde că sunt creștin“.? Acest răs- 
puns plin de gravitate la adresa păgânismului lui Plethon arată că 
Scholarios face clar distincție între ceea ce este la el grecesc și ceea 
ce este creștin, distincție indispensabilă pentru o sinteză armonioasă. 

Să vedem acum argumentele lui Plethon. În tratatul lui Despre 
legi, Plethon apare ca un metafizician preocupat înainte de toate 
de problema lui Dumnezeu și de problema relației omului cu 
Dumnezeu. Critica sa la adresa lui Aristotel dovedește că deja 
metafizicianul teolog este cel ce vorbeşte prin el. Cum vom 
vedea, teologia constituie fondul platonismului său. Regăsim, în 
alți termeni, punctul de vedere al lui Psellos, dar fără creștinismul 
lui. El recomandă, ca și Psellos, să fie studiat mai întâi Aristotel 


1 P.G., 160, 663 B. 
? Citat de N. KaGáCnc, 'eogyvoc l'euiotóc IA glo, p. 15. 

și mai apoi Platon.! Este de la sine înțeles că Psellos este principala 
și nu singura sursă a lui Plethon; toată literatura neoplatoniciană, 
Plutarh, Alexandru de Afrodisia și bizantinii Philopon și Fotie îi 
sunt cunoscuți; detaliile din critica lui ne fac deseori să ne gândim 
la Miscelaneele lui Metochites. Inceputul lucrării sale Despre dife- 
rena dintre Platon și Aristotel arată într-un mod clar cá Plethon 
vizează scolastica latinilor inspirată din Averroes. Această scolas- 
tică igi proiecta, deja de un secol, umbra asupra filosofiei bizan- 
tine și ameninţa izvorul lui cel mai fecund, adică platonismul său. 
Or, acest Averroes, spune Plethon, are o idee foarte falsă în pri- 
vinga sufletului pe care îl consideră muritor. Deci cum am putea 
să ne bazăm pe opinia unui asemenea om, când el mărturisește că 
Aristotel îi este superior lui Platon? De la început, metafizicianul 
este cel care vorbește în Plethon, un metafizician care nu întârzie 
să se dovedească un neoplatonic convins prin opiniile aspre pe 
care le exprimă în cele 20 de capitole scurte ale lucrării lui contra 
Peripatetismului. Platon, zice Plethon, plecând de la ființa în 
sine, susține preeminenţa universalului, ce concretizează ființa în 
sensul plin al cuvântului, asupra particularului. Aristotel, din 
contră, plecând de la efect, ajunge la o concepție pur logică a 
universalului, ceea ce face ca în sistemul lui ființa să fie echivocă. 
Bessarion, văzând bine unde se află punctul nevralgic al dificul- 
tăților propuse de Plethon în această chestiune, va spune, mai târ- 
ziu, că trebuie, pentru a observa corect, să se revină la doctrina 
ideilor. Aceasta deoarece acceptă ideile pe care Plethon le exprimă 
cu asprime contra lui Aristotel. La fel, și pentru că Plethon crede 
că lumea superioară stăpânește lumea inferioară, pe care o descrie 
în al sáu De fato în principiul determinismului absolut și îi repro- 
șează lui Aristotel că introduce șansa,” lucru de neconceput pen- 
tru Plethon. Pentru a înțelege bine importanța acestei acuzații, 


! Chr. Zervos, op. cit, 237; cf. Alexandre, op. cit, p. 288. 
2 Alexandre, op. cit., p. 281. 
3 Ibid., 283. 

trebuie amintit că pentru Plethon, aflat sub influență neoplato- 
nică, divinitatea mișcă partea superioară a sufletului, care, la rân- 
dul său, participând la divinitate, mișcă partea sa inferioară, astfel, 
se asigură legătura strânsă și necesară a lumii sensibile cu teologia. 
Fără teologie, fizica, spune el, nu poate fi perfectă; mărturie stă 
Platon,! care nu se ocupă niciodată de fizică fără teologie. Nu este 
oare aici și limbajul lui Psellos? Chiar și mai mult. Dumnezeu, în 
viziunea lui Aristotel, spune Plethon, nu este principiul lumii, 
din moment ce Stagiritul declară că universul este etern și neagă 
total actul demiurgic al lui Dumnezeu. În plus, Aristotel vorbeşte 
despre nemurirea sufletului ca și cum lumea de dincolo nu ar 
exista și, sub influența tendințelor sale materialiste, înțelege vir- 
tutea - și ea străină de orice teologie - ca un mediu pur cantitativ 
între două vicii, iar plăcerea ca sfârșit al vieții. În ochii lui 
Plethon, care împinge gândirea spre un teism pur, într-o exaltare 
a idealismului, Aristotel este un materialist. Cât despre Platon al 
său, Plethon are grijă să ne atragă atenția că interpretările de logică, 
fizică, morală și teologie ale sale - așa numește el Dialogurile lui 
Platon, deoarece acestea oferă doar esenţialul - nu sunt propria 
lui operă; pentru că a urmat doctrina lui Zoroastru, adusă în 
Grecia de Pitagora, Platon se află în adevăr. Vedem până unde 
merge Plethon cu orientalismul său, a cărui sursă trebuie să fi fost 
Plutarh și autorii din timpul Imperiului roman. După ce a fost 
discipolul lui Moise, precreștin, Platon devine acum, în neoplato- 
nismul lui Plethon, discipol al lui Zoroastru. 

Acestei apologii a platonismului, realizată în numele adevă- 
rului filosofic, Scholarios îi opune adevărul dogmei. Gândirea sa 
teologică îl lasă profund indiferent la filosofie. Ambii, Platon și 
Aristotel, nu fac decât să discute în van, deoarece ei nu au fost 
răsplătiți cu adevărul cel mai folositor nouă.? Iar dacă cineva în- 
cearcă să reînnoiască aceste pălăvrăgeli corupte ale grecilor - acest 


! P.G., 160, 993 D. 
? P.G., 160, 602 B, 604 AB. 

cineva este Plethon -, acesta se găsește afundat in minciună.! 
Aristotel nu este valoros pentru Scholarios decât în măsura în care 
el este folosit pentru demonstrarea adevărului dogmei. Această 
atitudine a priori a lui Scholarios distruge mai degrabă decât să 
dezvăluie dogmatismul peripatetician. 

Teodor de Gaza (d. între 1475-1478), savant umanist, originar 
din Tesalonic, care a plecat în Italia la puțin timp după ocuparea 
patriei sale de către turci în 1430, traducător în greacă al micilor 
tratate filosofice ale lui Cicero si în latină al operelor lui Aristo- 
tel, Teofrast și Hipocrate, a dovedit o atitudine mai filosofică. În 
al sáu De Fato pe care l-a scris contra lui Plethon pentru a-l apăra 
pe Aristotel dă dovadă, într-adevăr, de un aristotelism lipsit de 
completări teologice. Bazându-se pe tezele platoniciene, conform 
cărora nimeni nu este în mod conștient rău, iar natura acționează 
mereu cu inteligență, Plethon considera că aceste teze distrugeau 
necesitatea lui Aristotel. Teodor de Gaza susține că nu trebuie să 
vorbim aici de o opoziţie între cei doi filosofi în chestiunea nece- 
sității, în care, în realitate, ei sunt de acord. Aristotel, spune el, are 
dreptate să susțină că natura ca artă acționează mereu cu un scop 
anume, dar și mereu fără inteligență. Pentru adevăr, natura și arta 
operează, si nu acționează, și nu în operațiile, ci în faptele noastre 
intervine gândirea; deci, inteligența este străină de ceea ce produc 
arta și natura. 

De Fato al lui 'Teodor de Gaza îi oferă ocazia lui Bessarion 
(născut la Trapezunt între 1389/1395) mort în Italia în 1472, fost 
arhiepiscop de Niceea și acum cardinal al Bisericii romane) să 
compună De Natura et Arte. Aga cum reușește să înglobeze atât 
de bine în el cele două genii - Răsăritul și Apusul -, încât pare a 
fi grec și latin deopotrivă, - latinorum graecissimus et graecorum 
latinissimus a fost numit de contemporanii lui, - Bessarion, la fel 
de bine, merge mai departe decât contemporanii lui în efortul de 
a realiza sinteza platonismului și a aristotelismului, pentru a 


! Ibid., 605 C, 617 B. 

dovedi că cei doi filosofi sunt mereu de acord. Criticii disputei el 
îi opune critica împăcării. ll cultiv“, spune el, „și îl venerez pe 
Aristotel, îl iubesc pe Platon“. Bessarion a știut să se mențină in 
limitele unei anumite imparțialități: „Sunt atât de îndepărtat, 
spune el, în a-l condamna pe Aristotel, încât mă voi strădui, atât 
cât depinde de mine, să dovedesc că acești filosofi sunt mereu în 
acord“.! Ca atare, nu ne miră cá îi reproșează cu fermitate lui 
Mihail Apostolios injuriile pe care le proferase împotriva lui Teo- 
dor de Gaza si a lui Aristotel în lucrarea pe care o scrisese? cu cea 
mai blamabilă lipsă de echilibru a limbajului in scopul de a-l com- 
bate pe Teodor de Gaza. Îi aminteşte că nu aşa trebuie apărată o 
cauză bună? și că, prin lucrarea sa De Natura et Arte, nu vine în 
ajutorul maestrului venerat, Plethon, ci al aristotelicianului Teo- 
dor de Gaza. Diferenţa, spune el, care există între cei doi filosofi 
în chestiunea dezbătută este puțin sensibilă. În loc să vorbim de 
o opoziţie, trebuie să spunem că fiecare dintre acești doi filosofi 
a văzut unul dintre aspectele adevărului și că amândoi vorbesc cu 
dreptate și cu înțelepciune.* Aristotel tratează despre fizică ase- 
menea unui fizician, iar fizicianul nu trebuie să se ocupe, după el, 
decât de ceea ce vede, el nu va căuta o cauză a mișcării în afara 
obiectelor naturale. De aceea, Aristotel admite că natura are o 
cauză a mișcării ce o însuflețeşte, deci pasivă și nu activă. Ca atare, 
el are dreptate când susține că natura acționează orbește. Platon, 
din contră, nu separă niciodată studiul naturii de cel al lucrurilor 
divine. Cauza mișcărilor naturii, conchide el, rezidă altundeva 
decât în ea însăși; ca atare, nu putem cunoaște natura fără stu- 
dierea cauzei supreme și divine de care depinde și care o susține. 


! De Natura et Arte, cap. 6; cf. De acelaşi In calomniatorem Platonis, II, 2, II, 
3 şi P.G., 161, 689. 

? BZ., 38, 71-87; a se vedea și cuvântarea sa funebră pentru Bessarion, P.G., 
161; fiul lui, Arsenios Apostolis (d. în 1535), a fost, ca şi tatăl lui, admirator al 
lui Platon. 

? Mai, Nova Patrum Bibliotheca, t.VI, partea a II-a, p. 200-201. 

* De Natura et Arte, cap. 4 şi 5. 

Plecând de aici, Platon nu greșește când pune pe seama naturii 
planul raţiunii. Acest limbaj înțelept și conciliant nu i-a plăcut 
lui Gheorghe de Trapezunt (d. în 1486), aristotelician convins, 
care, pentru a-i răspunde lui Bessarion, a compus un mic tratat 
intitulat Dacă natura gândește. 

În aceeași epocă, în Bizanţ, a apărut o altă discuție aprinsă 
despre sfârșitul vieții (de vitae termino), un subiect teologic despre 
care Răsăritul a vorbit atât de des și care este foarte înrudit cu cel 
al necesității filosofice. Marcu al Efesului, Scholarios, Teofan al 
Mediei și Amiroutzes au luat parte la aceasta. Marcu al Efesului 
(1391-1443), elev al lui Iosif Bryennios și al lui Plethon, era în frun- 
tea celor care refuzaseră să semneze actul de unire a Bisericilor! 
la Sinodul de la Florența; el a fost conducătorul facțiunii naționa- 
liste și, asemenea lui Scholarios, succesorul său în fruntea acestui 
partid, credea că națiunea trebuia să-și aștepte salvarea care va 
veni din renașterea ei morală, din atașamentul față de ortodoxie. 
Eliberarea pe care occidentalii i-o promiteau națiunii ar fi, spunea 
el ca adevărat elev al lui Bryennios, pierderea sa, deoarece i se 
cerea în schimb să-și trădeze credința. Voluntar cum este, Marcu 
se opune oricărui determinism absolut, religios sau filosofic. Rău- 
tatea diavolului, spune acesta, este extremă și absolută, cea a omu- 
lui este relativă și tranzitorie, așa încât, după fiecare păcat, îi rămâne 
omului posibilitatea de se îmbunătăți. La fel, în mica lui scriere 
Despre sfârșitul vieții, din cele două teze, cea a determinismului 
absolut și cea a acțiunii legilor naturii independent de predesti- 
narea divină, el o adoptă pe a doua, „pentru a nu spune“, scrie 
di „că ceea ce este indeterminat de tot este determinat de Dum- 
nezeu“. În același spirit, el distinge în Dumnezeu preștiința de 
predestinare, prima fiind absolută, iar a doua fiind relativă. Doar 
ceea ce este conform voinței divine este nu numai prevăzut, ci 
și predeterminat de Dumnezeu. Ca atare, viața celor drepți, a 


1 P.G., 161, 112, 170, 727. 
2 Fr. Boissonade, Anecdota nova, 349-362; de asemenea, in P.G., 160, 1193-1200. 
3 Ibid, 357. 

prietenilor lui Dumnezeu, este prevăzută și predeterminată de 
Dumnezeu; acesta este cel mai bun dar și cea mai mare onoare 
care li se face. Vedem bine că Marcu al Efesului, urmând calea 
trasată de Cabasila, susține că doar omul drept și bun este cu 
adevărat liber, deoarece voinţa sa se identifică direct cu cea a lui 
Dumnezeu, iar Dumnezeu se identifică, la rândul lui, cu binele. 
Despre Provident și predestinaţie, Scholarios a compus și cinci 
mici tratate, roade ale deplinei sale maturități, dintre care primul 
datează din anul 1459, iar al doilea este îndreptat împotriva 
interpretării lui Marcu al Efesului, fără a-l numi, și contra celei a 
lui Diodor de Tars, mult mai radicală decât cea a lui Marcu. Scho- 
larios are darul de a escalada cu moderație și echilibru cele mai 
înalte vârfuri ale științei sacre. Spre deosebire de Marcu al Efe- 
sului, el revine la tradiția clasică a Bisericii Ortodoxe: Dumnezeu 
nu cunoaște numai totul de dinainte, ci și determină totul. Totul 
este stabilit de dinainte, nimic nu este lăsat la voia întâmplării. 
Acestei teze Scholarios îi aduce precizări importante. Când este 
vorba, susține el, de creaturile libere, preștiința precede predesti- 
narea, care se împarte în predestinare propriu-zisă, cea care îi 
privește pe cei aleși, si in reprobare care îi priveşte pe ceilalți.! Pe 
de altă parte, predestinarea nu dăunează libertății umane, în mo- 
mentul în care actul liber se produce în timp, și nici preștiința; 
căci orice inițiativă spre bine sau spre rău vine de la voința creată.? 
Scholarios scoate cu insistență în relief libertatea ființei create. Desi- 
gur, aceasta nu înseamnă că harul lui Dumnezeu nu este deloc 
indispensabil pentru a realiza binele. Când este vorba de bine, 
totul ne vine de la Dumnezeu, iar când este vorba de rău, este 
vorba de dispariţia harului ce duce la săvârșirea faptelor rele? În 
general, toate lucrurile sunt prevăzute și predeterminate de Dum- 
nezeu așa cum ar trebui să se întâmple.* 


1 Oeuvres complètes, I, 436-437. 

2 Ibid., 1, 407, 28-30; 403, 15-16; 406, 437; III, 416. 
3 Ibid., 1, 402, 2 şi urm. 

4 Ibid., 1, 408, 4-6. 

Teofan al Mediei (d. în 1480), apărător și prieten al lui Scho- 
larios, păstrează o atitudine asemănătoare în discuția pe care a 
avut-o cu Amiroutzes. Acesta crede că Providența divină nu este 
în mod absolut cauza a toate; există anumite lucruri, ca ciuma, 
care sunt cauzate de alte lucruri. Teofan nu admite o altă cauză. 
Dumnezeu, spune el, este cauza a toate prin Provindența sa care 
dispune totul în vederea binelui, iar el nu este cauză pentru nimic, 
prin libertatea completă pe care o lasă întru totul voinței. Ten- 
dințele materialiste ale modernizanților, la care Teofan face aluzie 
în tratatul lui Despre suflet, în care se opune în principal teoriilor 
materialiste despre originea sufletului, au făcut necesară eviden- 
terea naturii umane în ceea ce are ea moral, spiritual și divin. 
Aceasta este opera la care Marcu al Efesului, Scholarios și Teofan 
au lucrat cu atât de mult zel și înțelepciune. 

Scholarios (mort probabil în 1468) este cu mult deasupra celor- 
lalti doi. Om de mare deschidere, el este teolog si filosof pasionat 
și, în același timp, ultimul mare reprezentant al erudiției bizan- 
tine. Se deosebește în toate de Plethon și de Bessarion. Opune 
neoplatonismului lui Plethon aristotelismul tradiției bizantine, 
din abundență îmbogăţit din scolastica occidentală, iar unionis- 
mului lui Bessarion îi opune un antiunionism intransigent. În 
teologie, el este un fervent partizan al lui Palama! și, în același timp, 
un mare admirator al lui Toma d'Aquino? Cu el disputa isihastă 
sfârșește într-o discuție de înaltă ținută metafizică ce încearcă să 
definească raportul ce există între ființa lui Dumnezeu și lucrarea 
sa și cel care există între atribute, acestea fiind luate separat. Cre- 
zând cá Duns Scotus și Palama au trăit în aceeași perioadă”, de 
vreme ce seamănă unul cu celălalt, Scholarios igi permite să intro- 
ducă în sistemul palamit un adaos important care temperează 
distincția reală a lui Palama dintre ființă și lucrare. Lucrarea, spune 


1 Oeuvres complètes, III, 204-239. 
2 Ibid., t. V şi VI. 
2 Ibid., VI, 281-285. 

el, este formal finită, dar este în mod real infinită, deoarece are 
aceeași existență ca și fiinţa care este infinită.! 

Cu Scholarios, influența scolasticii latine ajunge la maxim. H 
consideră pe Toma d'Aquino un excelent interpret al teologiei 
creștine și un OVvOTTN;, adică un spirit care a rezumat într-un 
tot ușor de înţeles diversele părți ale teologiei.? „Nu știu, spune 
el în altă parte, dacă Toma d'Aquino are un discipol mai înflă- 
cărat decât mine“. Rezumatele din Summa contra gentiles şi din 
Summa tbeologica ale lui Toma d' Aquino, pe care Scholarios ni 
le-a lăsat, se disting prin precizie, limpezime și spiritul sinoptic. 
Regăsim aceleași virtuţi în traducerea tratatului De ente et essentia 
al aceluiași autor și în lungul comentariu pe care i l-a fácut.* Comen- 
tariul lui ne permite să vedem că erudiția sa nu se întinde doar in 
domeniul teologiei creștine, ci și în domeniul teologiei antice, 
unde dă mai ales dovadă de o cunoaştere profundă alui Aristotel. 

În filosofie, Scholarios merită atenția noastră în special pentru 
numeroasele lui comentarii la operele lui Aristotel și pentru nu 
mai puțin numeroasele adnotări la mai multe dintre lucrările 
aceluiași filosof.5 Pentru comentariile sale, Scholarios a făcut apel 
la cei mai buni comentatori ai lui Aristotel, fără a-i uita pe filo- 
sofii latini Gilbert de la Porrée, Albert cel Mare, Toma d' Aquino,$ 
cărora le urmează metoda, nici pe filosofii arabi, Averroes și 
Avicenna” Dispunând de această bogată erudiție si de o gândire 
suficient de critică, Scholarios a putut să compună o operă care 


1 Ibid., VII, 226, 1, 5-8. 

? Ihid., V, 2, 10-11. 

3 Ibid, VI, 179, 25. 

+ Scholarios este si traducătorul operei Summulze Logicales a lui Petrus His- 
panus (Oeuvres complètes de Gennade Scholarios, ed. de L.Petit, X. Siderides și M. 
Jugie, vol. VIII, p. 283-337, Paris, 1936) în trecut considerată opera lui Psellos 
pe care Petrus Hispanus ar fi tradus-o în latină (a se vedea C. Prantl, Geschischte 
d. Logik im Abendlande, Il, 294, de la prima ediţie). 

5 Oeuvres complètes, VII. 

5 Ibid., VII, III. 

7 Ibid., VI, 37. 


Ultimele trei secole 359 


o depășește în realitate pe cea a celor mai mulți dintre antecesorii 
săi bizantini, atât prin aprofundarea dificultăților pe care textul 
Stagiritului le prezintă, cât şi prin claritatea și precizia expunerii. 
Mai trebuie adăugat, pentru a-i completa portretul, că Scholarios 
credea cu fermitate în autenticitatea oracolelor sibiline! și că avea 
încredere în predicțiile astrologilor despre sfârșitul lumii. Calcu- 
lele lor bazate pe traiectoriile astrelor preziceau că distrugerea 
finală a lumii trebuie să aibă loc la sfârșitul mileniului al VII-lea? 
Faţă de Plethon, care ne amintește atât de mult de Psellos, trebuie 
să márturisim că descoperim în Scholarios un continuator, în formă 
exagerată, al lui Xiphilin. 

Să revenim la controversa dintre aristotelicieni și platonicieni. 
Gheorghe de Trapezunt, pentru a-i răspunde lui Plethon, a scris 
Comparaţia dintre Platon și Aristotel; o adunătură de injurii con- 
tra lui Platon, filosoful și omul, care îl determină pe Bessarion să-i 
apere atât pe Platon, cât și pe Plethon compunând capodopera sa 
In Calomniatorem Platonis, în patru cărţi, care este rodul fecundei 
$i activei sale retrageri la Tusculum (1464-1471). Această lucrare 
tine mai degrabă de istoria filosofiei: Bessarion a recurs aici nu 
numai la textele celor doi filosofi, ci şi la tradiția comentatorilor 
lor păgâni, creștini (bizantini, latini) și arabi, vrând să fie un jude- 
cător precis și imparrial. Scrierile sale anterioare în relație cu teo- 
logia, arătaseră în el un teolog care urma tradiția scolastică. 
Bessarion recunoaște acum că Platon, animat de un suflu religios, 
este într-adevăr filosoful lumii de dincolo. El simte profund cá 
filosofia lui Platon consolidează credințele, purifică sufletele și con- 
duce spre Dumnezeu și nu mai suportă ca acest filosof să fie tratat 
ca unul suspect. Scopul lui este de a arăta „că există în Platon 
ceva ca o umbră a religiei noastre, pe care a datorat-o iluminărilor 
naturale... dar chiar și această umbră poate fi de un mare ajutor 
pentru omul care trece de la doctrina lui Platon la starea cea mai 


! Ibid., Ul, 284, 35 si urm.; 286, 30. 
2 Ibid., YII, 287, 8 şi urm.. 
3 Venetiis 1525; pentru scrierile sale teologice, a se vedea P.G., 161, 770 și urm. 

desăvârșită din religia noastră. În acest mod, din scrierile lui Platon 
vedem născându-se, ca și cum ar Gent, câteva dintre principiile 
adevăratei teologii“.! Înainte de a respinge scrierea lui Gheorghe 
de Trapezunt, Bessarion se vede obligat să reia unul câte unul silo- 
gismele calomniatorului. Analiza savantă pe care o face acestora 
îl ajută să ajungă la concluzia că dacă vom căuta la filosofii păgâni 
dovezi care să întărească adevărul creştin, atunci vom găsi mult 
mai multe la Platon decât la Aristotel. Bessarion nu face, în reali- 
tate, decât să reia teza lui Psellos, dar o amplifică într-un mod 
remarcabil. Dacă scrierea sa nu are nimic nou pentru bizantini, ea 
este total nouă pentru occidentali, care nu îl cunoșteau pe Platon 
$i care îl cunoșteau destul de puțin pe Aristotel. Într-adevăr, aces- 
tora le adresează Bessarion lucrarea sa. De aceea, el face adeseori 
apel la Părinţii latini ai Bisericii, de fiecare dată când poate să preia 
de la ei argumente în favoarea tezei sale. Opera lui a avut un imens 
răsunet. Ea l-a descoperit pe Platon lumii apusene, i-a conferit drep- 
tul de cetățean al Romei și La făcut să fie acceptat de papi, deoarece 
ea aducea dovada că niciuna dintre doctrinele platonice nu era 
contrară ortodoxiei. După publicarea lucrării Im Calumniatorem, 
italienii vor rivaliza în zel cu grecii în studiul și meditaţia asupra 
[operei] lui Platon. Contribuţia lui Bessarion la renașterea platonis- 
mului în Occidentul latin nu este, ca atare, mai mică decât cea a lui 
Plethon. Înainte de a putea să fie înțeleasă mai în profunzime 
gândireafilosofică a lui Platon, trebuia să existe convingerea că era 
permis a fi citit, că nu era un inamic al religiei. Deci nu este nimic 
de mirare când se examinează mai întâi teologul din Platon. 

Cu totul alta a fost atitudinea profesorului lui Bessarion, 
Plethon, în tratatul lui, Despre legi, care a fost ars de Scholarios 
înainte de a fi publicat și care ni s-a păstrat doar fragmentar. Pla- 
tonismul său îl împinge pe Plethon la negarea cea mai categorică 
a creștinismului.? Trebuie notat, la început, că Plethon, deși crede 


1 In calomniatorem Platonis, YI, 1; traducerea este preluată din H. Vast, Le car- 
dinal Bessarion, p. 355. 
? Traité des lois, ed. Alexandre, p. 35 si urm., 126, 256 si urm. 

cá „raționamentele bine deduse învață clar adevărul despre obiec- 
tele examinate, oferindu-se ele însele unei discuții critice atente și 
îndreptându-i pe cei din urmă ca și pe cei dintâi spre o știință 
personală, și nu spre una de împrumut“, nu a mers prea mult pe 
această cale. Expunerea sa este dogmatică; Plethon prezintă ade- 
vărul, legiferează în funcţie de el, nu îl dovedește. Acesta ne per- 
mite să vedem sau să ghicim inspiraţia sa, izvoarele și chiar 
originalitatea sa, dar foarte rar drumul pe care l-a urmat gândirea 
lui pentru a ajunge aici. El presupune că noi îl cunoaștem; este ca 
și cum, stabilind deja partea teoretică a doctrinei sale, el ar deduce 
acum consecințele, legile, partea practică. Avem de-a face mai 
degrabă cu credinciosul care își exprimă credința decât cu filo- 
soful care caută adevărul. A descoperit substanța credinței sale în 
neoplatonism și în misticismul sincretic al alexandrinilor; ceea ce 
îi aparține este modul în care dezvoltă ici și colo unele idei creg- 
tine. Că inspirația sa este esențial practică, el ne spune în termenii 
următori: „... luând ca principii ideile și descoperirile făcute în 
mod obișnuit de zei tuturor oamenilor în privința naturii divine, 
sau cel puţin ideile celor mai mulți și mai virtuoși, vom fi pátrungi 
puternic de acestea; apoi, prin raționamente riguroase, trăgând 
din aceste principii consecinţele pentru care înțelepții ne vor des- 
chide calea, cu ajutorul zeilor, nu vom putea avea decât cea mai 
bună opinie despre orice lucru“.? 

Din primele rânduri, Plethon prezintă planul și scopul trata- 
tului său, un plan foarte larg ce cuprinde un cod complet de re- 
forme sociale, politice, morale și religioase și un plan mai mult 
practic: să-i asigure omului soarta cea mai bună, cea mai frumoasă 
și, de asemenea, cea mai fericită posibilă.? Dar pentru a ști ce 
avem cel mai bine de făcut și pentru a cunoaște cum trebuie să ne 
folosim facultățile, trebuie mai întâi să examinăm „ceea ce este 


1 Op. cit., 36; traducerea fragmentului și a celor care urmează sunt preluate 
din A. Pelissier, ibid. 

? Ibid., p. 42. 

* Ibid., p. 16. 

omul, care este natura sa, care sunt facultățile sale“.! Or, „este 
imposibil să ştim bine ce este omul, dacă nu am început prin a 
studia în profunzime natura lucrurilor și dacă nu am recunoscut 
care este primul principiu, care sunt fiinţele din al doilea, al 
treilea și din ultimul ordin, care sunt atributele proprii fiecăreia 
dintre aceste ființe. După ce le-am examinat pe toate, vom putea, 
în mod legitim, să studiem omul în centrul acestora, să căutăm 
care sunt ființele de care el se apropie și în ce mod se realizează 
aceasta, care sunt cele de care el se îndepărtează și în ce măsură, 
care sunt elementele din care el a fost format; în sfârșit, dată fiind 
natura sa, vom putea să studiem care este puterea sa“.? Un pasaj 
foarte explicit. Omul ocupă un anumit loc în ierarhia ființelor, 
care îi condiționează și îi explică natura. Aflarea locului rezervat 
omului și urmarea poruncilor ce decurg de aici, iată ceea ce ne 
asigură fericirea: atitudine profund stoică. 

Universul lui Plethon se compune dintr-un ansamblu de ființe 
divine și non-divine, primele fiind pure inteligente ce locuiesc 
mai sus de cer, iar celelalte, locuind în cer, sunt formate dintr-un 
suflet și dintr-un trup, sau doar dintr-un trup. Tot acest univers 
emană într-o mișcare descendentă din gândirea lui Zeus, marele 
zeu, primul principiu, și îi este coetern, căci el purcede din el 
avându-l drept cauză, și nu în timp. Pe de altă parte, gândirea dar 
și voința lui Zeus, cele care au pus universul în ordine, sunt de 
asemenea o lege coeternă, pe care el nu o poate schimba, și care, 
în consecință, este pentru el o necesitate, cea mai mare dintre ne- 
cesități.? De aici rezultă dogma fatalismului care este fundamen- 
tală în sistemul lui Plethon. Totul este în relație cu voința lui 
Zeus cel suprem, dar prin legăturile inflexibile* ale sorții”. Un 


1 Ibid., p. 22. 

? Ibid., p. 22. 

3 Ibid, 66; 74. 

* Ibid., p. 65 si urm. 

" Soarta este, de fapt, personificată prin Heimarmene, așa cum apare și în 
textul original (n. tr.). 


^ 363 


Ultimele trei secole 


determinism absolut conduce universul lui Plethon. Dacă adevă- 
rul nu ar fi fix, preștiinţa ar fi imposibilă pentru oameni și chiar 
pentru zei; a le refuza zeilor preștiinţa si predeterminarea înseamnă 
a le refuza chiar și cunoașterea lumii pe care au creat-o.! Partea 
metafizică a sistemului lui Plethon se descoperă sub aspectele unei 
cosmogonii antice, clasând diferitele naturi ale ființelor în funcție 
de ordinea apariţiei lor. De la Zeus, tatăl tuturor, trecem la zeii 
inferiori, împărțiți în mai multe categorii, apoi la celelalte substanțe 
imateriale, apoi la lucrurile corporale. Cu ajutorul numelor zeilor 
din Olimp, pe care Plethon le dă primului principiu și zeilor 
inferiori, el desemnează ființa și legile sale, adică esenţa, originea, 
asemănarea și distincţia dintre fiinţe. Pe măsură ce coborâm pe 
scara apariţiei ființelor, începând de la Zeus, remarcăm faptul că 
atribuţiile lor sunt din ce în ce mai puțin generale: astfel, Pose- 
idon, cel dintâi și cel mai puternic fiu al lui Zeus, care ne amin- 
teste uneori de lisus? conduce ceea ce este creat și universul, in 
timp ce frații lui, zeii de rangul al doilea, dirijează elementele sau 
doar un element anume. Este o regulă care domină toată clasifi- 
carea cosmogonică a lui Plethon, cea a degradării succesive? și 
care ne lasă să vedem în acest filosof un realist în cel mai mare 
grad, în sensul pe care Evul Mediu îl dădea acestui termen. Fiinţa 
cea mai reală este pentru Plethon ființa cea mai generală, Zeus. 
Generalul nu este pentru Plethon o abstracțiune așa cum era pen- 
tru nominalisti, ci un concret general care adună în sine toate 
ființele particulare. S-ar putea spune că zeii lui Plethon sunt ca 
ideile lui Platon, imagini preexistente ale realităților concrete: in 
Poseidon există specia, finalitatea şi frumosul, iar Hera stăpânește 
peste număr și peste multiplicarea ființelor. Este ceea ce par să 
însemne aceste cuvinte ale lui Plethon conform cărora filosofia 
ne-a făcut să le recunoaștem existența.* Dar, cum pe de o parte 


1 Ibid., p. 68, 65 si urm. 

2 Ibid, 46,157 şi urm. 

3 Ibid., 158 si urm.;164 Comp. Proclus, Elémentes de théologie. 
* Ibid., 32,130. 

corespund unor idei filosofice, zeii lui Plethon nu sunt numai 
abstracțiuni, ei au individualitatea lor, sunt persoane, și nu idei. 
Este ceea ce face din filosofia lui Plethon o religie, iar din autorul 
ei un fondator de religie, care, după exemplul lui Iamblichus și al 
lui Proclus, prescrie în detaliu adorarea, cultul și sacrificiile care 
trebuie oferite zeilor. „Oamenii, spune Plethon, au opinii foarte 
diverse despre divinitate... În ceea ce mă privește, eu rămân legat 
de doctrina pe care o știu a fi cea mai bună, cea a lui Zoroastru, 
profesată și de Pitagora, și de Platon; ea este cea mai importantă 
dintre toate celelalte prin exactitate, iar, în plus, ea este la noi, 
națională.“ Aceeași grijă de a asigura sistemului său un caracter 
foarte național, moștenit de la generaţii care nu mai sunt, îl deter- 
mină să își numească zeii după numele zeilor din Olimp? Prin 
dorința sa de a fi în totalitate grec, Plethon împinge la extrem 
umanismul Renașterii. 

După demoni sau genii, ultimii dintre zei, ieşim din sfera lor 
și intrăm într-o zonă intermediară care este formată numai din 
sufletul omenesc. Sufletul se află la mijloc între zei și ființele 
fără rațiune; el este rațional exclus ca zeii și nemuritor și ima- 
terial ca ei. Totuși, el nu este Dumnezeu, căci este supus greselii 
și păcătos. Această idee platonică după care omul este înrudit cu 
zeii eterni? se află la baza antropologiei plethoniene. Pentru zei 
nu există preocupare mai importantă decât contemplarea ființe- 
lor, al cărei act principal este cunoașterea lui Zeus. Și omul se 
asociază la această contemplare a ființelor și participă chiar la 
cunoașterea lui Zeus, ultima limită la care zeii înșiși pot ajunge.* 
Este de la sine înţeles cá din cele două naturi din care omul este 
compus, una animalá si muritoare, iar cealaltá nemuritoare gi 
asemănătoare celei a zeilor, cea care va fi baza vieţii care vrea să 
realizeze fericirea supremă va fi natura nemuritoare. Omul se va 


1 Ibid., 256. 
2 Ibid., 242. 
> Ibid., 246. 
* Ibid. 

strădui din plin să fie o imagine, pe cât de perfect posibilă, a zei- 
lor. Activitatea intelectuală, viața religioasă, morală și politică, 
totul până la reformele sociale, își vor găsi ritmul, punctul de ple- 
care şi finalitatea în înrudirea omului cu zeii. Astfel, pentru a fi 
bun, trebuie imitată bunătatea zeilor; din aceeași cauză, cea mai 
bună formă de Stat este monarhia.! Totul în om, inclusiv facul- 
tățile corpului, slujește părții nemuritoare și dominante și pare a 
fi creat în acest scop? Antropologia lui Plethon are, ca atare, un 
caracter evident cosmogonic și teocratic. Ideea datoriei morale 
este întemeiată pe necesitatea de a se ajunge la asemănarea cu zeii, 
$1 aceasta pentru a menţine rangul care îi este atribuit omului, 
intermediar între zei și creaturile fără rațiune. Scholarios zice 
despre Plethon? că acesta respingea ca erori stările extatice și reve- 
laţiile și susținea că doar rațiunea prin intermediul filosofiei găseşte 
adevărul. După cum vedem, adevărul la care Plethon a fost con- 
dus prin rațiunea filosofică, în ciuda extremului său idealism, nu 
depășește stadiul unei cosmologii descriptive și rămâne mai 
degrabă străin de reflecția filosofică ce face din gândirea umană o 
activitate autonomă. 

Considerăm potrivit pentru a completa tabloul umanismului 
bizantin din secolul al XV-lea să precizám dialogurile pe care le-a 
compus un autor total necunoscut numit Kotrarios sau Kotronis 
prin imitarea lui Platon. Dialogurile sale poartă titlurile urmă- 
toare: Hermodotos sau despre frumos, Mousokles sau despre cea mai 
bună viață, Hermippos sau despre astrologie.* 


1 Ibid., 186. 

? Ibid., 188 şi urm.. 

3 Ibid., 292 şi urm. 

+ Primele două au fost editate de A. Eltern, iar al treilea de Kroll și Viereck. 

CAPITOLUL VI 


BIZANȚ DUPĂ BIZANȚ 


„Filosofia medievală“, scrie Michel Souriau, este dublă, după 
cum tot Evul Mediu este dublu, sfâșiat între civilizaţia ce se 
năștea și Bizanțul îmbătrânit. Iar, la sfârșit, Bizanțul va pieri“.! 
Este evident cá M. Souriau înțelege prin acestea că Bizanțul a 
murit, nu numai ca Imperiu, ci, mai mult, ca civilizaţie. Istori- 
cii au insistat până acum mai degrabă pe rolul de mediator pe 
care îl juca Bizanțul. Prin Bizanţ, spunea A. Rambaud, ideile și 
ştiinţele persanilor, ale arabilor și ale chinezilor au putut să 
treacă în Europa. Din secolul al V-lea până în secolul al XV-lea 
niciun alt popor nu a avut o misiune istorică mai înaltă decât 
greco-romanii din Constantinopol. Se recunoaște de asemenea 
că Bizanțul a păstrat autorii clasici și că a știut înainte de căde- 
rea sa cum să-i transmită occidentalilor. M. Souriau numește 
umanismul său ultima fantomă bizantină.? Credem că in pagi- 
nile care preced, am putut arăta, desigur nu cu perfecțiunea dorită, 
că Bizanțul nu este doar un mediator. El și-a creat în domeniul 


1 În: RM, 39, p. 364. 
2 Ibid. 

gândirii, care ne interesează aici, propria sa fizionomie, o fizio- 
nomie bogată în nuanţe teologice și propriu-zis filosofice. Nu 
a fost încă evaluat la adevărata valoare, multe texte fiind ine- 
dite, cât de mult acest Bizanţ a contribuit la formarea filosofiei 
arabe si la cea a scolasticii occidentale. Totul ne conduce la 
credința cá rolul gândirii bizantine este departe de a fi fost 
nesemnificativ. Suntem mai informați în privinţa rolului im- 
portant pe care el l-a jucat în pregătirea și înflorirea Renașterii, 
în special a Renașterii italiene. Dar ceea ce la prima vedere poate 
părea surprinzător și care nu este decât dovada incontestabilă 
a forţei vitale a Bizanțului spiritual, este că acest Bizanț nu a 
pierit, așa cum spune Michel Souriau. El continuă să existe și 
azi, are încă forța de a fasona și de a modela civilizația mai 
multor popoare, popoarele ortodoxe. După disoluția Impe- 
riului Bizantin, Biserica greacă ortodoxă a avut misiunea de a 
continua tradiţiile spirituale ale Bizanțului; ea este cea care, 
într-adevăr, a conservat limba și cultura elenice, a participat la 
păstrarea la toate popoarele ocupate de turci a conștiinței naţio- 
nalității lor. Bizanțul învins i-a influențat chiar și pe invin- 
gătorii săi, care și-au organizat Imperiul după modelul lui. 
Influența lui s-a întins mult mai departe decât limitele Impe- 
riului turcesc. Ceea ce Roma a fost în Evul Mediu pentru lu- 
mea apuseană și germanică, Bizanțul a fost pentru lumea greacă, 
slavă si orientală. El a fost marele educator, marele iniţiator, 
care le-a adus tuturor religia și mai multor popoare chiar și 
civilizaţia. Spiritul pe care li l-a transmis, i-a infuzat profund, 
le-a cuprins puternic sufletul și îi conduce și azi, în același sens 
și în aceeași măsură în care Roma papilor guvernează lumea 
catolică. Chiar mai mult poate, căci Bizanțul nu reprezintă 
pentru ei doar tradiţia religioasă. Marele prinț al Moscovei, 
Ivan al III-lea, s-a proclamat în mod clar în 1472 moștenitor al 
împăraților greci și a vrut ca a sa capitală să îi succeadă Bizan- 
tului. Rusia țarilor, formată de Bizanţ, s-a străduit să fie până 
în zorii secolului XX în toate manifestările vieții sale o fidelă 
imagine a Bizanțului dispărut. 

Am spus la început! că perioada bizantină prezintă un interes 
considerabil pentru înţelegerea evoluţiei gândirii occidentale. 
Trebuie să adăugăm acum că fără studierea Bizanțului este total 
imposibil să cercetăm cu atenție în aspiraţiile sale cele mai intime 
și cele mai esențiale sufletul neo-grec, sufletul slav, sufletul tutu- 
ror popoarelor ortodoxe, chiar al țărilor care par a fi cele mai opuse 
unei influenţe grecești. Acestui suflet frământat de cel mai puter- 
nic sentiment al păcatului și al imperfecţiunii umane și, în același 
timp, plin de setea de a-și găsi eliberarea în perfecțiune, Dostoievski 
i-a dat, prin opera sa genială, cea mai potrivită expresie. Filosoful 
rus Kirejevskij spunea în secolul al XIX-lea că în filosofia bizan- 
tină se află cunoașterea perfectă a adevărului? Filosofia slavă, mai 
adăuga acesta, se va baza în viitor pe autorii bisericești ai Bizan- 
tului. Este ceea ce a încercat în zilele noastre filosoful rus N. 
Berdiaev într-o sinteză filosofică ce își propune să înțeleagă omul 
în toată spiritualitatea sa, dincolo de orice naturalism. Iar această 
spiritualitate, ne dăm seama imediat, este spiritualitatea bizantină. 
La contactul său cu lumea occidentală, lumea ortodoxă, moșteni- 
toarea tradiției bizantine, s-a aflat deseori în faga crudei dileme a 
alegerii. Peste tot au avut loc dezbateri aprinse, lupte. La final, s-a 
optat pentru asimilarea elementelor noi din lumea occidentală. 
Niciun popor ortodox - în special poporul grec care, în calitate 
de moștenitor direct, a continuat, chiar în timpul dureroaselor se- 
cole ale dominației turce, să cultive moștenirea spirituală a Bizan- 
tului — nu și-a renegat complet tradiția bizantină, ce rămâne vie, 
pregătită să sprijine sufletul de fiecare dată când acesta, obosit de 
realizările exterioare ale civilizației moderne, se întoarce către 
sine, se caută și se cercetează, de fiecare dată când sufletul este 
însetat de spiritualitate. Ca atare, putem susține că filosofia sau, 
mai exact, filosofia bizantină, încă nu și-a spus ultimul cuvânt. 


! A se vedea textul la început. 
? În: RHP, 3, p. 290. 

POSTFAŢĂ 


BASILE N. TATAKIS (1897-1986) — 
„UN FILOSOF CARE TEOLOGHISEŞTE“! 


Deși nu a avut studii de teologie, Basile Tatakis a fost supranumit, 
pe bună dreptate, „filosoful care reologhisește“, fapt datorat cu precă- 
dere cercetării dedicate filosofiei creștine răsăritene cu cele două direcții 
ale sale, care nu de puţine ori interferează: patristică și bizantină. Cu 
privire la ideea existenței unei filosofii creștine, spiritele sunt împărțite 
și astăzi. Se merge de la afirmare până la negare totală, considerând ceea 
ce poate cădea sub incidența filosofiei drept teologie filosofică. Basile 
Tatakis este unul dintre savanții care se situează de partea celor care 


! Expresia îi aparține părintelui George Dion Dragas, profesor de Patrolo- 
gie la Holy Cross Greek Orthodox School of Theology (SUA), care, de curând, 
a tradus în limba engleză lucrarea lui Tatakis: Filosofia creștină ín tradiția patris- 
ticd și bizantină (B. N. Tatakis, Christian Philosophy in the Patristic and Byzantine 
Tradition, Edited, Translated and Annotated by Protoprespbyter George Dion 
Dragas, Rollinsford, New Hampshire, 2007). Elementele biografice cu privire la 
Basile Tatakis au fost extrase din prezentările făcute autorului de profesorii Vlas- 
sios Ioan. Phidas (Facultatea de Teologie Ortodoxă din Atena), Christos Tere- 
zis (Facultatea de Filosofie a Universității din Patras) și George Dion Dragas 
(Holy Cross) si publicate în lucrarea mai sus menţionată: pp. XV-XIX şi 331-332. 

pledează pentru existenţa unei filosofii bizantine autentice, considerând 
că aceasta a jucat mai mult decât rolul general recunoscut de mijloci- 
toare a filosofiei grecești pentru spațiul apusean. Filosofia greacă există 
pe mai departe în lumea creștină bizantină, bucurându-se de comen- 
tatori competenți, dar, în domeniul căutării și al cunoașterii lui Dumne- 
zeu ca ființă absolută, este depășită de filosofia bizantină, care postulează 
de o manieră clară concepția că El nu este doar creatorul lumii, ci și o 
ființă personală, capabilă de o relație interpersonală. Pentru Tatakis nu 
există o linie de demarcaţie categorică între teologie și filosofie, dar nici 
nu este adeptul ideii că acestea, în perioada patristică și bizantină, se 
confundă. Despre el s-a mai spus că este filosoful care ia în serios teolo- 
gia și care reușește să scoată la suprafață profunzimile teologiei îmbră- 
cate în haină filosofică.? Este, de fapt, o altă metodă de abordare a 
teologiei, metoda filosofului care nu poate nega teologia. Cu siguranță 
că lui Basile Tatakis îi datorăm studiul sistematic al filosofiei bizantine 
în contextul istoric al dezvoltării ei, încât este greu astăzi să eludezi 
concluziile studiilor sale și să faci abstracţie de lucrarea ce l-a consacrat 
drept unul dintre cei mai importanți savanți din domeniul Bizantino- 
logiei: Filosofia bizantină. 

Tatakis este un savant autentic, deoarece în studiul său pleacă de la 
izvoare. Pentru el, studierea lui Platon și a lui Aristotel reprezintă călă- 
uza cea mai serioasă în aprofundarea filosofiei bizantine. Cunoașterea 
foarte bine a limbii grecești clasice este unul dintre atuurile sale care îl 
recomandă ca bun interpret al operelor acestor doi mari gânditori ai 
Antichității. Tatakis traduce în neogreacă și interpretează din Platon: 
Laches, Menon, Theaitetos, Euthydemos, Protagoras, iar din Aristotel: 
Despre suflet. Rămânând la chestiunea izvoarelor filosofiei bizantine, 
putem spune că pentru Tatakis platonismul și aristotelismul bizantin nu 
se dezvoltă ca două curente filosofice rivale, ci complementare. Nu există 
niciun bizantin pur platonician și niciunul pur aristotelician, și aceasta 
în virtutea educației primite în școlile filosofice din imperiu. Pe de altă 
parte, Basile Tatakis este convins că Aristotel a influențat gândirea 


! Christos Terezis în: op. cit., p. xix. 
? Dragas, op. cit., p. xii. 

bizantină doar la nivel de limbaj şi a contribuit la sistematizarea gândirii 
nu în ultimul rând prin raportarea și la adevărurile științifice. Pentru el, 
Aristotel nu a exercitat nicio influență asupra conceptelor metafizice.! 
În această chestiune, influenţa lui Platon a fost mult mai mare, rezulta- 
tul acesteia fiind vizibil mai ales în spațiul teologiei mistice și a practi- 
cii contemplative. 

Nu cred că este lipsit de importanță faptul că Basile Tatakis înțelege 
din interior această gândire filosofică bizantină ca unul care, grec fiind, 
s-a născut și s-a format într-un spațiu influențat de paradigmele culturii 
bizantine. De foarte multe ori, filosofia bizantină este analizată de 
savanți - indiferent că ar fi din Europa de Vest sau de Est - care, cu ugu- 
rinjá, ar putea fi catalogaţi printr-un termen din perioada târzie bizan- 
tină, și anume: /atinopbrones.? Este vorba de tipul de oameni care nu 
reușesc să se elibereze de un anumit tipar occidental de a cerceta, cu- 
noaște și evalua gândirea Răsăritului Bizantin. Pentru a ne păstra întru- 
câtva în registrul terminologic bizantin, putem spune că Tatakis este 
un „latinofil“ în sensul prieteniei pe care o arată față de gândirea teolo- 
gică și filosofică apuseană, ca unul care s-a format și în spațiul occidental, 
depășind barierele impuse de prejudecățile politico-istorice și religioase, 
dar care rămâne în fond un rbomeopbron, adică unul care gândeşte ase- 
menea rhomeilor (bizantinilor), prezentându-le gândirea așa cum, pro- 
babil, ei înşişi ar face-o. 


Este interesant parcursul vieții sale, căci ne-am aștepta ca el să fi fost 
în cea mai mare parte profesor de filosofie la Universitate?. Biografia sa 
nu confirmă această așteptare. Tatakis a fost mai degrabă cercetător, 
pasionat de filosofia bizantină, om de cultură implicat în viața cetății și 


! Christos Terezis în: op. cit., p. xviii. 

2 „Cel care gândește aidoma latinilor“ - expresie nu prea măgulitoare pentru 
un gânditor bizantin preocupat de filosofia latinilor. 

? Sursa principală pentru biografia lui Basile Tatakis o reprezintă cartea sa de 
Memorii: o mitistonie biografică (Amouvnnovevuara: Boyeabuct] uvorogia), 
publicată postum, în 1993, cu sprijinul Institutului pentru Educaţie al Băncii 
Naţionale a Greciei. 

poate În al doilea rând profesor de filosofie, activitatea sa didactică 
universitară rezumându-se doar la aproximativ zece ani, între 1958 și 
1967, ultima parte a carierei sale. Este omul care a avut o evoluție extra- 
ordinară, căci, plecând de jos, dintr-o familie de nouă copii din micul sat 
Syneti, din insula grecească Andros, unde, de alfel, a și făcut primii ani 
de școală, a reușit să devină una dintre cele mai mari personalități ale 
culturii grecești din secolul XX. Între 1909 si 1914 a urmat cursurile 
liceale la Școala Evanghelică din Smyrna (EvavyyeAur) ExoAń), lăcaș 
de cultură al Bisericii Ortodoxe din Imperiul Otoman, faimoasă la vre- 
mea aceea atât prin vechimea sa (fondată în 1733), cât și prin calitatea 
profesorilor ei, numiți de Patriarhia Ecumenică. Această școală avea să 
îşi încheie activitatea într-un mod tragic, în urma marelui incendiu din 
Smyrna, din 1922, după războiul greco-turc din 1919-1922. Între 1919 
şi 1922, Basile Tatakis a frecventat cursurile Facultăţii de Filosofie a 
Universității din Atena. După studiile universitare, între 1922 și 1928, 
a fost profesor în învățământul preuniversitar, la diferite școli din Sco- 
pelos, Limassol, Nicosia, Serres. Și-a întrerupt activitatea didactică în 
1928 pentru a-și continua studiile universitare, mergând la Paris, unde 
l-a cunoscut d pe celebrul profesor de filosofie Émile Bréhier, cel care, 
mai târziu (1949), îi va accepta lucrarea Filosofia bizantină ca fascicul 
suplimentar în cadrul amplei sale lucrări: Istoria filosofiei. Întors din 
Franța, in 1930, s-a înscris la Universitatea Aristotel din Tesalonic ca 
doctorand, obținând titlul de doctor în 1939. Apoi s-a reîntors la mai 
vechea sa activitate de profesor în spaţiul preuniversitar, activând, pe 
rând, la școli aflate aproape în toate colțurile Greciei: Tesalonic, Creta, 
Atena etc. În 1958 a fost ales profesor la Facultatea de Filosofie a Uni- 
vergin Aristotel, în urma realizărilor sale științifice. A devenit chiar 
decanul acestei facultăți, funcție deținută între 1962 și 1967, când s-a 
pensionat. Tot în anul numirii sale la universitate a fost ales membru al 
Institutului Regal de Cercetare, iar între 1964-1967 a îndeplinit și funcția 
de preşedinte al Teatrului de Stat din Nordul Greciei. În 1982 i s-a decer- 
nat premiul de excelență al Academiei din Atena în științele istorice și 
sociale. A murit în 1987, la venerabila vârstă de 90 ani. 

Opera sa vastă nu ne permite să o prezentăm în întregime, drept 
pentru care ne vom limita doar la cele mai importante dintre cărțile sale 

(22 la număr), mai ales la cele care au ca temă filosofia creştină (patristică 
și bizantină)!: 1. La philosophie byzantine, Paris, 1949 şi 1959 (traduceri: 
în spaniolă, Buenos Aires, 1952; în greacă, Atena, 1977; în sârbă, Belgrad, 
2002 si în engleză, Indianapolis IN, 2003); 2. Oéuaa xpiiavikric 
xai BuCavaivric QiAocoíac (Teme de filosofie creştină și bizantină), 
Atena, 1952; 3. H XZvupoAr| cc Kannadoxiac or Xpiotiavikr] 
ExEyn (Contribuţia Capadociei la gândirea creștină), Atena, 1960; 4. 
Meherruara Xpioriaviris Piiovogiac (Studii de filosofie creștină), 
Atena, 1967; 5. La philosophie grecque patristique et byzantine, în: Ency- 
clopédie de la Pléiade, t. 26, Paris, pp. 936-1005 şi în greacă: H £AAnvuxr] 
natepikr) Kai BuGCavaivr] QtÀAocodía (Filosofia greacă patristică și 
bizantină), Atena, 1969, 2000; 6. MeAerruara Toropiac tic PiAooo- 
piac (Studii de istoria filosofiei), Atena, 1980; 7. Teoăowuoc BAáxoc 
o Kor (1605/7-1685). dvAócodoc, 0£0Aóyoc, pAóAoyos, Beveria, 
1975; 8. Panétius de Rhodes, le fondateur du Moyen Stoicisme. Sa vieet son 
œuvre, Paris, J. Von, 1931; 9. iAocoQía xai Enorriun (Filosofie si 
știință), Atena, 1961; Aoytxr] (Logica), Tesalonic, 1966; 10. O Zoxpărnc. 
H Cor) Tov, rj S.6aoxafia Tov (Socrate. Viața si opera sa), Atena, 1974. 


VASILE ADRIAN CARABĂ 


! Lista celor mai importante opere de filosofie creştină, la Vlassios Ioan. Phi- 
das în: op. cit, p. xvi. Lista cu opera completă, la Lion Benakis, Avópuaká 
Xpovixá, 33, Andros, 2002. 

